Dayak Iban Empran: Bible for 1 Corinthians, 1 John, 1 Peter, 1 Thessalonians, 1 Timothy, 2 Corinthians, 2 John, 2 Peter, 2 Thessalonians, 2 Timothy, 3 John, Acts, Colossians, Ephesians, Galatians, Hebrews, James, John, Jude, Luke, Mark, Matthew, Philemon, Philippians, Romans, Titus

Formatted for Translators

©2022 Wycliffe Associates
Released under a Creative Commons Attribution-ShareAlike 4.0 International License.

Bible Text: The English Unlocked Literal Bible (ULB)
©2017 Wycliffe Associates
Available at https://bibleineverylanguage.org/translations
The English Unlocked Literal Bible is based on the unfoldingWord® Literal Text, CC BY-SA 4.0. The original work of the unfoldingWord® Literal Text is available at https://unfoldingword.bible/ult/.
The ULB is licensed under the Creative Commons Attribution-ShareAlike 4.0 International License.

Notes: English ULB Translation Notes
©2017 Wycliffe Associates
Available at https://bibleineverylanguage.org/translations
The English ULB Translation Notes is based on the unfoldingWord translationNotes, under CC BY-SA 4.0. The original unfoldingWord work is available at https://unfoldingword.bible/utn.
The ULB Notes is licensed under the Creative Commons Attribution-ShareAlike 4.0 International License.

To view a copy of the CC BY-SA 4.0 license visit http://creativecommons.org/licenses/by-sa/4.0/

Below is a human-readable summary of (and not a substitute for) the license.
You are free to:

Share — copy and redistribute the material in any medium or format.

Adapt — remix, transform, and build upon the material for any purpose, even commercially.

The licensor cannot revoke these freedoms as long as you follow the license terms.
Under the following conditions:

Attribution — You must attribute the work as follows: "Original work available at https://BibleInEveryLanguage.org." Attribution statements in derivative works should not in any way suggest that we endorse you or your use of this work.

ShareAlike — If you remix, transform, or build upon the material, you must distribute your contributions under the same license as the original.

No additional restrictions — You may not apply legal terms or technological measures that legally restrict others from doing anything the license permits.

Notices:
You do not have to comply with the license for elements of the material in the public domain or where your use is permitted by an applicable exception or limitation.
No warranties are given. The license may not give you all of the permissions necessary for your intended use. For example, other rights such as publicity, privacy, or moral rights may limit how you use the material.

Matthew

Chapter 1

¹Kitab tusut Yesus Kristus,keturun Daud, keturun Abraham. ²Abraham apai Ishak, Ishak apai Yakub. Yakub apai Yehuda enggau sida menyadi iya. ³Yehuda apai Peres enggau Zerah, indai sida Tamar. Peres apai Hezron. Hezron apai Ram.⁴Ram apai Aminadab. Aminadab apai Nahason. Nahason apai Salmon.⁵ Salmon apai Boas, indai iya Rahab. Boas apai Obed, indai iya Rut. Obed apai Isai. ⁶Isai apai ari Raja Daud. Daud apai Salomo, indai iya udah kala nyadi bini Uria.⁷Salomo apai Rehabeam. Rehabeam apai Abia. Abia apai Asa.⁸ Asa apai Yosafat. Yosafat apai Yoram. Yoram apai Uzia.⁹Uzia apai Yotam. Yotam apai Ahas. Ahas apai Hizkia.¹⁰ Hizkia apai Manasye. Manasye apai Amon. Amon apai Yosia.¹¹ Yosia apai Yekhonya enggau sida menyadi iya, lebuh maya sida dibuai ngagai menua Babel.¹²Pengudah sida dibuai ngagai menua Babel, Yekhonya apai Sealtiel. Sealtiel apai Zerubabel. ¹³Zerubabel apai Abihud. Abihud apai Elyakim. Elyakim apai Azor.¹⁴ Azor apai Zadok. Zadok apai Akhim. Akhim apai Eliud.¹⁵Eliud apai Eleazar. Eleazar apai Matan. Matan apai Yakud.¹⁶ Yakud apai Yusuf, kejadi enggau Maria. ari Maria adai meh Yesus ke dikumbai Kristus.¹⁷ Nya alai, ari Abraham nyentuk ngagai Daud empat belas serak, ari Daud ngagai maya urang Israel dibuai ngagai menua Babel empat belas serak alu ari maya nya ngagai pengadai Kristus empat belas serak.¹⁸Baka tu ko gaya pengadai Yesus Kristus. Indai Iya Maria udah betunang enggau Yusuf, tang sebedau seduai iya jadi melaki-bini, iya betubuh-bisi uleh kuasa Roh Kudus.¹⁹ Laban tunang iya, Yusuf, endang urang ke lurus, lalu enggai ngemalu ka Maria di mua urang mayoh, nya alai iya berunding deka muai Maria ngena cara belalai.²⁰Tang lebuh Yusuf benung berunding ka nya, siko malaikat Tuhan pansut di mua iya alam mimpi, lalu bejako, “Yusuf, anak Daud, anang takut ngambi Maria nyadika bini nuan, laban iya betubuh-bisi uleh kuasa Roh Kudus.²¹ Iya deka ngadai ka anak lelaki siko, alu nuan deka mere Iya nama Yesus, laban Iya deka nyelamat ka nembiak Iya ari dosa sida.”²²Semua utai tu nyadi kena ngamat ka jako ti udah disebut Tuhan beseruan ka siko nabi,²³ “Siko dara bungas deka betubuh-bisi, lalu ngadai ka anak lelaki siko, lalu iya deka dikumbai Imanuel” (reti nya, “Allah Taala enggau kitai”).²⁴Leboh Yusuf dani, iya lalu nitihka jako malaikat Tuhan. Iya jadi enggau Maria, ²⁵tang iya enda beleman enggau Maria sebedau Maria ngadai ka anak laki iya. Yusuf alu meri anak mit nya nama Yesus.

Chapter 2

¹Lebuh yesus adai di nengeri Betlehem, alam menua Yudea, lebuh rambau Herodes nyadi raja, peda meh ,urang Majus datai ari Timur ngagai Yerusalem. ²Ko sida nanya, “Dini endur anak mit ke deka nyadi raja orang Yahudi adai? Kami bisi meda bintang Iya pansut di timur, lalu kami datai deka nyembah Iya.”³ Lebuh Raja Herodes ninga nya, iya enggau semua urang di Yerusalem alu irau ati.⁴Iya alu ngumpul ka semua tuai imam enggau sida pengajar Adat, lalu nanya ngagai sida endur alai Kristus adai.⁵ Ko sida madah ngagai iya, “Di nengeri Betlehem alam menua Yudea, laban utai to udah dituleh siko nabi: ⁶‘Nuan Betlehem ti di menua Yehuda, nuan ukai nengeri ti pemadu mit enti dibanding ka enggau pemerintah ti bukai di menua Yehuda, laban ari nuan deka datai siko pemerintah ti deka nyadi pengibun Umat- Aku Israel.’ ”⁷Herodes alu mesau ka urang Majus nya, alu nemu ari sida maya bintang nya pansut.⁸ Iya alu ngasoh sida mupuk ngagai Betlehem. Ko iya, “Mupuk meh kita, alu giga enggau bebendar endur alai anak mit nya, alu lebuh kita udah tetemuka Iya, padah ka ngagai aku, ngambika aku uleh mega datai alu nyembah Iya.”⁹Udah ningga utai ko raja, sida alu mupuk, alu bintang ti udah dipeda sida di Timur bejalai dulu ari sida datai ke iya nyau ngetu ari atas endur alai anak mit nya. ¹⁰Lebuh sida meda bintang nya, sida gaga amat ati.¹¹Sida tama ngagai rumah nya, alu meda anak mit nya, enggau indai Iya Maria. Sida belutut alu nyembah Iya. Udah nya sida muka ma sida, alu meri ngagai Iya emas, kemenyan, enggau mur.¹² Sida alu pulai ngagai menua sida empu nengah jalai bukai laban sida udah diberi jako tangkan alam mimpi, enda nyagi sida pulai ngagai Herodes.¹³ Lebuh urang Majus udah mupuk, siko malaikat Tuhan pansut ba mua Yusuf alam mimpi, alu bejako ngagai iya, “Angkat nuan. Bai anak mit nya enggau indai Iya rari ngagai menua Mesir. Diau dia nyentuk ngagai maya aku ngasuh nuan ninggalka menua nya, laban Herodes baru deka ngiga anak mit nya, alu munuh Iya.”¹⁴ Yusuf alu angkat, mai anak mit nya enggau indai Iya malam nya, alu mupuk ngagai menua Meisr.¹⁵ Sida diau di menua nya nyentuk ngagai maya Herodes mati. To ngamatka jako ti udah disebut Tuhan beseruanka siko nabi, “Aku ngangau ka Anak Aku pansut ari menua Mesir.”¹⁶Lebuh Herodes nemu diri udah ditipu urang-urang Majus nya, iya pedis ati. Iya alu meri atur ngasuh semua anak mit ke lelaki, ke umur dua taun ke baruh, di Betlehem enggau di menua ti ngelingi nengeri nya, dibunuh magang, nitihka maya ti udah ditemu iya ari urang -urang Majus.¹⁷Nya meh jalai jako Tuhan ti disebut nabi Yeremia dikamat ka: ¹⁸“Munyi nyawa bisi didinga di Rama, munyi urang ke bekedui nyabak. Rahel nyabak ka bala anak iya. Iya enggai diperindang, laban sida nadai agi.”¹⁹Lebuh Herodes udah mati, siko malaikat Tuhan pansut alam mimpi ngagai Yusuf di menua Meisr,²⁰ alu bejako, “Angkat. Bai anak mit nya enggau indai Iya, alu pulai ngagai menua Israel, laban urang ke deka munuh Iya, udah mati.”²¹ Yusuf alu angkat, mai anak mit nya enggau indai Iya, alu pulai ngagai menua Israel.²²Tang lebuh Yusuf ninga Arkhelaus udah nganti apai iya Herodes nyadi raja menua Yusuf, iya takut mansang ngagai menua nya, alu lebuh iya udah diberi jako tangkan alam mimpi, iya alu mupuk ngagai menua Galilea,²³ Iya alu diau ba sebuah nengri ti dikumbai Nazaret. To ngamatka jako ti udah disebut Tuhan beseruanka sida nabi: “Iya deka dikumbai Urang Nazaret.”

Chapter 3

¹Lebuh maya nya, Yohanes Pemaptis datai alu belaboh ngajar di menua puang Yudea. ²Ko iya, “Nesal ati ke dosa kita, laban Perintah surga nyau damping!” ³Yohanes nya meh urang ke dikenang nabi Yesaya leboh iya nyebut, “Siko urang ngangau di menua puang: ‘Sediaka jalai ke Tuhan. Gaga jalai Iya rurus!’ ”⁴Gari Yohanes digaga ari bulu unta. Belulang ti melit punggung iya digaga ari kulit jelu, alu iya beridup makai buntak enggau ai manyi. ⁵Urang ari Yerusalem, ari serata menua Yudea, enggau ari serata menua ti damping Sungai Yordan datai ngagai iya. Sida ngako dosa sida,⁶ alu Yohanes maptis sida ba Sungai Yordan.⁷Tang leboh Yohanes meda mayoh urang Farisi enggau urang Saduki datai minta iya maptis sida, iya alu bejako ngagai sida, “Kita anak ular beludak! Sapa ngasoh kita rari ari pengeringat ti deka datai?⁸ Bebuah meh kita kena nunjuk ka kita amat udah nesal ati,⁹ alu anang nyebut ngagai diri empu, ‘Kami to peturun Abraham,’ laban aku madah ngagai kita, Allah Taala uleh ngaga batu to nyadi peturun Abraham!¹⁰Ndah diato deh kapak udah sedia deka mungga urat kayo. Semua kayo ti enda mansut ka buah ti badas, deka ditebang, alu dibuai ngagai api.¹¹ “Aku maptis kita ngena ai, kena nunjukka kita udah nesal ati, tang Iya ke datai dudi ari aku, bekuasa agi ari aku. Ndah mincing sendal Iya deh aku enda tao. Iya deka maptis kita ngena Roh Kudus enggau api.¹² Bekakas ti dikena Iya nampi bisi ba jari Iya. Iya deka nampi alu nyimpan gandum alam setor Iya, tang Iya deka nunu ampa alam api ti enda nemu padam.”¹³Udah bekau nya Yesus datai ari Galilea ngagai Yohanes di Sungai Yordan ngambika Iya dibaptis uleh Yohanes.¹⁴ Yohanes nguji nagang Iya. Ku Yohanes, “Aku baru patut dibaptis uleh Nuan, alu Nuan datai ngagai aku?”¹⁵ Tang ku Yesus nyaut iya, “Awakka baka nya aja diatu. Laban kitai enda tao enda ngereja semua utai ti lurus.” Yohanes alu besetuju.¹⁶Lebuh Yesus udah dibaptis, Iya pansut ari alam ai. Langit alu tebuka. Iya alu meda Roh Allah Taala nurun alu inggap ba Iya baka burung acang.¹⁷ Siti nyawa alu bejako ari surga, “To Anak ke dikesayau ka Aku. Aku rinduka Iya.”

Chapter 4

¹Udah nya Roh Kudus alu mai Yesus ngagai menua puang, ngambi ka Iya diuji Sitan.² Leboh Iya udah bepuasa empat puluh hari empat puluh malam,³ Iya lapar. Penguji datai alu bejako ngagai Iya, “Enti Nuan amat Anak Allah Taala, asoh batu to nyadi roti.”⁴ Tang ko Yesus nyaut, “Endang udah dituleh, ‘Mensia enda ulih idup makai roti aja, tang beridup ba genap leka jako ti pansut ari mulut Allah Taala.’ ”⁵Udah nya Sitan mai Yesus ngagai Yerusalem, nengri ti kudus, ngengkah ka Iya ba langit perabung Rumah Sembayang, ⁶alu bejako ngagai Iya, “Enti Nuan amat Anak Allah Taala, terejun Nuan ari to, laban udah dituleh, ‘Allah Taala deka ngasoh bala melikat Iya nyaga Nuan. Sida deka nyambut Nuan ngena jari sida, ngambika kaki Nuan enda terempas ba batu.’ ”⁷Ko Yesus bejako ngagai Sitan, “Munyi ti udah dituleh, ‘Anang nguji Tuhan Allah Taala nuan.’ ” ⁸Sitan alu mai Yesus ngagai bukit sigi ti tinggi, alu mandangka ngagai Iya semua perintah di dunya to, enggau semua pengaya sida, ⁹alu bejako ngagai Iya, “Semua utai to deka diberi aku ngagai Nuan, enti Nuan deka belutut alu nyembah aku.”¹⁰Yesus alu bejako ngagai iya, “Rari nuan Sitan! Laban endang udah dituleh, ‘Sembah Tuhan Allah Taala nuan, alu betuai ka Iya siko aja!’ ”¹¹ Udah nya Sitan ninggal ka Iya, alu bala malaikat datai alu ngelayan Iya.¹²Lebuh Yesus ninga Yohanes udah kena tangkap, Iya alu mupuk ngagai menua Galilea.¹³ Iya ninggalka Nazaret, alu diau di Kapernaum, sebuah nengeri ti ngimbai Danau Galilea, di menua Zebulon enggau Naftali.¹⁴To ngamatka jako ti udah disebut nabi Yesaya,¹⁵ “Menua Zebulon enggau menua Naftali, ti tunga ngagai tasik, di seberai Sungai Yordan, Galilea, menua urang bansa bukai!¹⁶ Urang ke diau alam petang udah meda penampak ti besai. Penampak udah mancar ngagai sida ke diau di menua bayang-bayang pemati.”¹⁷Kenyau ari nya Yesus alu belaboh madahka pesau to: “Nesal ati ke dosa kita, laban Perintah surga nyau damping!”¹⁸Lebuh Yesus bejalai ba tebing Danau Galilea, Iya tepedaka dua iko urang diri menyadi, Simon ke dikumbai Petrus, enggau menyadi iya Andreas, benung nyala, laban seduai iya urang berikan.¹⁹ Ko Yesus bejako ngagai seduai iya, “Titihka Aku. Aku deka ngajar seduai jalai ngulihka mensia.”²⁰ Tekala nya seduai iya alu ninggalka jala seduai, alu nitihka Yesus.²¹Lebuh Iya mupuk ari endor nya, Iya tepedaka dua iko agi urang diri menyadi, Yakobus seduai Yohanes, anak Zebedeus, alam perau sama enggau apai seduai iya Zebedeus, benung nyeruri jala sida. Yesus alu ngangauka seduai iya.²² Tekala nya seduai iya alu ninggal ka perau enggau apai seduai iya, alu nitih ka Yesus.²³Yesus alu bejalai di serata menua Galilea, ngajar alam sinagoge-sinagoge, alu nusi Berita Badas pasal Perintah Allah Taala, sereta ngeraika urang ke kena laban semua macam penyakit enggau pemedih.²⁴ Nya alai berita pasal Iya nyelekai di serata menua Siria, alu urang mai ngagai Iya semua urang ke sakit, ke merinsa laban semua macam penyakit enggau pemedih, urang ke dirasuk antu, ke sakit gila-babi, urang ke sakit bajung, alu Iya ngeraika semua sida. ²⁵Mayuh amat urang nitihka Iya ari menua Galilea enggau ari Sepuluh Buah Nengri, ari Yerusalem, ari Yudea, enggau ari menua ti di seberai Sungai Yordan.

Chapter 5

¹Lebuh Yesus meda bala urang mayoh, Iya niki ngagai bukit sigi, alu leboh Iya nuduk ka Diri, sida murid Iya alu datai ngagai Iya. ²Iya alu belaboh ngajar sida, ko Iya:³ “Beberekat meh urang ke seranta alam roh, laban Perintah surga endang enggi sida.⁴ “Beberekat meh urang ke ngulit, laban sida deka di perindang.⁵“Beberekat meh urang ke baruh ati, laban sida deka bempu dunya.⁶ “Beberekat meh urang ke lapar sereta aus ka pengelurus, laban Allah Taala deka ngemuas ka sida.⁷ “Beberekat meh urang ke kasih ka urang, laban sida deka nerima pengasih.⁸ “Beberekat meh urang ke tuci ati, laban sida deka meda Allah Taala.⁹“Beberekat meh urang ke bekereja ke pemaik, laban sida deka dikumbai anak Allah Taala.¹⁰ “Beberekat meh urang ke kena perinsa ketegal pengelurus, laban sida deka bempu Perintah surga.¹¹“Beberekat meh kita leboh urang mecat kita alu merinsa ka kita, alu nyebut semua macam utai ti bula ngelaban kita ketegal Aku.¹² Lantang sereta gaga meh kita, laban upah ti besai udah disedia ke kita di surga, laban nya mega cara urang merinsa ka sida nabi ke dulu ari kita.¹³“Kita to garam dunya. Tang enti garam nadai age masin, baka ni ko jalai ngaga iya masin baru? Iya nadai guna agi, tang dibuai alu di indik kaki mensia.¹⁴ “Kita to penerang dunya. Nengri ti di dirika ba atas bukit, enda ulih dilalai ka.¹⁵Nadai mega urang nungkun lampu, alu nangkup iya ngena bisin, tang ngengkah ka lampu nya ba penuduk lampu, alu lampu nya deka meri penerang ngagai semua urang alam rumah nya. Baka nya mega kita;¹⁶ awak ka penerang kita mancar ngagai urang, ngambika sida meda pemadas pengawa kita alu ngemulia ka Apai kita ti di surga.¹⁷“Anang ngumbai Aku datai deka muai Taurat, tauka muai ajar sida nabi. Aku ukai datai deka muai Taurat, tang deka ngamatka iya. ¹⁸Laban, enggau bendar Aku madah ngagai kita, sebedau langit enggau dunya lesap, nadai leka jako tauka titik ti pemadu mit deka enyau ari Taurat, sebedau semua utai di kamatka.¹⁹Nya alai, barang sapa ngelanggar pesan ti pemadu mit to, alu ngajar urang ngelanggar iya, deka dikumbai pemadu mit alam Perintah surga, tang barang sapa ngasi ka pesan, alu ngajar urang ngasi ka iya, deka dikumbai besai alam Perintah surga. ²⁰Laban, Aku madah ngagai kita, enti kita enda lebih agi lurus ari sida pengajar Taurat enggau urang Farisi, kita enda ulih tama Perintah surga.²¹Kita udah ninga pasal utai ti udah dipadah ka ngagai urang ke dulu kelia, ‘Anang munuh urang; barang sapa munuh urang deka kena pecara.’²² Tang Aku madah ngagai kita, enti kita ringat ngagai menyadi lelaki tauka menyadi indu kita enggau nadai kebuah-buah, kita deka kena pecara; alu enti kita ngelese ka menyadi kita, kita deka dibai ngagai Makamah Agama; lalu enti kita nyebut, ‘Nuan to beli’, kita deka dibuai ngagai api neraka.²³Nya alai lebuh kita deka meri pemeri kita ba altar, alu teingat ka menyadi lelaki tauka menyadi indu kita bisi nda nyamai ati ngagai kita,²⁴ tinggal ka pemeri kita dia di mua altar, bebaik dulu enggau iya, udah nya baru kita mansang alu meri pemeri kita.²⁵“Bebaik meh enggau penyampat enggau urang ke bedawa ka kita, seagi nuan benong begulai besama-sama ba jalai, enggai ke iya nyerahka kita ngagai akim, alu akim nyerahka kita ngagai jejaga iya, alu kita ditutup alam penjara.²⁶ Enggau bendar Aku madah ngagai kita, kita enda uleh pansut ari penjara nya datai ke kita udah mayar semua utang kita.²⁷“Kita udah ninga jako ti munyi to, ‘Anang butang.’²⁸ Tang Aku madah ngagai kita, barang sapa merening ngagai indu enggau ati ti kamah, iya udah butang enggau indu nya alam ati iya.²⁹Enti mata kanan nuan mai nuan bedosa, keruk alu buai iya! Manah agi nuan enyau siti ari perengka tubuh nuan, ari ke semua tubuh nuan dibuai ngagai neraka.³⁰ Alu enti jari kanan nuan mai nuan bedosa, tetak jari nuan alu buai iya! Manah agi nuan enyau jari sepiak, ari ke semua tubuh nuan dibuai ngagai neraka.³¹“Jako to udah mega disebut, ‘Barang sapa muai bini, enda tau enda meri bini iya surat sarak.’ ³²Tang Aku madah ngagai kita, genap iko urang ke muai bini, kelimpah ari bini iya butang, deka ngujungka bini iya butang, alu barang sapa jadi enggau indu ke udah sarak, iya mega butang.³³“Kita udah mega ninga pasal jako ti udah disebut ngagai urang ke dulu kelia, ‘Anang bula ka semaya, tang kereja utai ti udah disemaya kita enggau Tuhan.’ ³⁴Tang Aku madah ngagai kita: anang besumpah, nemu ka atas nama surga, laban nya takhta Allah Taala,³⁵ tauka atas nama dunya, laban nya penumpu kaki Iya, tauka atas nama Yerusalem, laban nya nengri Raja ti besai.³⁶Alu anang besumpah atas pala kita empu, laban kita nda uleh ngaga selambar buk kita, burak tauka celum.³⁷ Nya alai, ti au padah au’ ti enggai padah enggai; Utai ti lebih ari nya datai ari Sitan.³⁸“Kita udah ninga urang nyebut jako to, “Mata balas mata, ngeli balas ngeli.’ ³⁹Tang Aku madah ngagai kita: Anang ngelaban urang ke jai. Enti urang nampar kuyu kanan kita, awakka iya mega nampar kuyu kiba kita.⁴⁰alu enti urang deka nyara kita laban iya deka ngambi baju kita, awak ka iya mega ngambi kelambi kita.⁴¹ Lalu enti urang mejal ka kita bejalai sekilometer, bejalai meh enggau iya dua kilometer. ⁴²Beri ngagai urang ke minta ari kita, alu anang nulak urang ke nginjau ari kita.⁴³“Kita udah ninga pasal jako ti udah disebut, ‘Rindu ka pangan kita, alu begedika munsuh kita.’ ⁴⁴Tang Aku madah ngagai kita: rindu ka munsuh kita, alu besampi ka urang ke merinsa ka kita, ⁴⁵ngambi ka kita nyadi anak Apai kita ti di surga, laban Iya ngasuh mata panas mancar ngagai urang ke jai enggau ngagai urang ke manah, alu ngasoh hari ujan ke urang ke lurus enggau ke urang ke jai.⁴⁶Enti kita semina rindu ka urang ke rindu ka kita, nama upah kita? Endah sida pengumpul cukai deh nemu ngereja nya.⁴⁷ Alu enti kita semina nabe pangan kita, baka ni ko nya tao lebih ari utai ti dikereja urang bansa bukai? Endah urang bansa bukai deh nemu ngereja nya. ⁴⁸Nya alai kita nda tao nda nyadi pemado badas, baka Apai kita ti di surga.

Chapter 6

¹“Anang ngereja pengawa agama di mua urang mayoh, minta diri dipeda sida, laban enti kita ngereja nya, kita nadai buleh upah ari Apai kita ti di surga. ²“Nya alai, leboh kita meri sedekah ngagai urang ke suntuk, anang mandang ka diri ngereja nya baka ti dikereja urang ke pura-pura ngapa alam sinagoge-sinagoge tao ka ba sebelah jalai raya, minta diri dipuji mensia. Enggau bendar Aku madah ngagai kita, sida udah nerima upah sida.³Tang leboh kita meri sedekah ngagai urang ke suntuk, anang ngawak ka jari kiba kita nemu utai ti dikereja jari kanan kita,⁴ ngambi ka pengawa nya dikereja kita belalai, alu Apai kita ti meda utai ti dikereja kita belalai, deka ngupah kita.⁵“Alu leboh kita besampi, anang baka urang ke pura-pura ngapa, laban sida rindu bediri alu besampi alam rumah ibadat, enggau ba tisi jalai raya, minta diri dipeda urang. Enggau bendar Aku madah ngagai kita, sida udah nerima upah sida. ⁶Tang leboh kita besampi, tama ke bilik, tikup ka pintu, alu besampi ngagai Apai kita ti nda dipeda. Alu Apai kita ti meda utai ti dikereja kita belalai, deka ngupah kita. ⁷Leboh kita besampi, anang besebutka mayuh macam leka jako ti nadai reti baka urang bansa bukai, ke ngumbai sampi sida didinga laban sampi sida panjai.⁸Anang baka sida nya, laban Apai kita nemu utai ti di peguna kita sebedau kita minta ari Iya. ⁹Nya alai, baka to ko cara kita patut besampi: ‘Apai kami ti di surga: Kudus ke meh nama Nuan. ¹⁰Datai meh Perintah Nuan. Nyadi meh peneka Nuan di dunya enggau di surga.¹¹Beri ngagai kami sehari to pemakai umbas dipakai kami.¹² Ampun kami penyalah kami, baka kami ke ngampun urang ke salah enggau kami.¹³ Alu anang mai kami ngagai penguji, tang lepaska kami ari penyai. [Laban Nuan Meh kebempu Kerajaan, enggau kuasa, enggau kemuliaan nyentuk ke belama-lamaiya. Amin.']¹⁴“Laban enti kita ngampun urang ke salah enggau kita, Apai kita ti di surga deka mega ngampun penyalah kita. ¹⁵Tang enti kita enggai ngampun urang ke salah enggau kita, Apai kita pen enggai mega ngampun penyalah kita."¹⁶“Alu leboh kita bepuasa, anang ngayanka mua ti tusah, baka urang ke pura-pura ngapa, laban sida ngurik mua diri ngambika urang nemu sida bepuasa. Enggau bendar Aku madah ngagai kita, sida udah nerima upah sida.¹⁷ Tang leboh kita bepuasa, empungas mua kita, alu sugu buk kita, ¹⁸ngambi ka urang nda nemu kita bepuasa, tang semina dipeda Apai kita ti nda di peda, alu Apai kita ti meda utai ti dikereja kita belalai, deka ngupah kita.¹⁹“Anang nyimpan pengaya ke diri empu di dunya, endur indu gegat enggau tegar ka ngerusak, alu perumpak tama alu ngencuri,²⁰ tang simpan pengaya ke diri empu di surga, endur indu gegat, enggau tegar nda ngerusak, alu perumpak nda tama alu ngencuri. ²¹Laban dia endur pengaya kita, dia meh endur ati kita.²²“Mata nyadika lampu tubuh. Nya alai, enti mata kita menyana, semua tubuh kita penuh laban penampak, tang enti mata kita enda menyana, semua tubuh kita penuh laban pemetang. ²³Nya alai, enti penampak ti alam kita nya pemetang, naka meh pemalat pemetang nya! ²⁴“Nadai urang uleh betuaika dua iko tuan, laban iya deka begedika siko, alu rindu ka siko, tauka angkunka siko, alu mecat siko. Kita nda uleh betuai ka Allah Taala enggau duit.²⁵“Nya alai Aku madah ngagai kita: anang irauka pasal pengidup kita, tauka utai ti deka diempa tauka diirup kita, tauka pasal tubuh enggau gari kita. Ukai nda pengidup beguna agi ari pemakai, alu tubuh beguna agi ari gari? ²⁶Peda kita burung. Sida nadai betanamka utai, nadai ngetau, tauka besimpanka utai alam setor, tang taja pia, Apai kita ti di surga nupi sida! Ukai nda kita lebih berega agi ari burung?²⁷Kati kita uleh nginsur umur diri panjai agi ngena pengirau kita? ²⁸“Lalu nama kebuah kita irau ka gari? Peda kita penumbuh bungai babas ba padang, baka ni ko sida tumbuh, Sida nda kereja, tauka ngaga gari ke diri empu, tang taja pia, ²⁹Aku madah ngagai kita, endah Raja Solomon enggau semua pengaya iya, deh nadai gari ngemanah siti ari bungai nya.³⁰Tang enti Allah Taala ngari rumput ti di babas, ti idup sehari to alu dibuai pagila ngagai api, nda ka Iya deka ngari kita? Naka meh pengemit pengarap kita.³¹ “Nya alai, anang irau alu nyebut: ‘Nama utai ti deka diempa kitai? tauka, ‘Nama utai ti deka diirup kitai?’ tauka ‘Nama gari ti deka dikena kitai?’³²Laban nya utai ti ngirau ka ati urang kapir, alu Apai kita ti di surga nemu kita beguna ka semua utai nya. ³³Tang giga dulu Perintah Allah Taala enggau pengelurus Iya, alu semua utai nya deka mega diberi ngagai kita.³⁴ Nya alai, anang irau ka pasal hari pagila, laban pagila bisi pengirau ke diri empu. Penusah ke sehari tu cukup ke sehari tu.

Chapter 7

¹“Anang ngakim, ngambi ka kita nda di akim. ²Laban cara kita ngakim, deka dikena ngakim kita, alu takar ti dikena kita nakar deka dikena nakar utai ke kita.³Nama kebuah kita betilik ka empeleman ba mata menyadi kita, tang nda bedulika lumpung kayu ti ba mata kita empu? ⁴Tao ka, baka ni ko kita nyebut ngagai menyadi kita, ‘Awakka aku muai empeleman ari mata nuan,’ tang kita bisi lumpung kayu alam mata kita empu? ⁵Kita to urang ke pura-pura ngapa! Buai dulu lumpung kayu ari mata kita empu. Nya baru mata kita lansik, alu kita uleh muai empeleman ari mata menyadi kita.⁶“Anang meri utai ti kudus ngagai uduk, alu anang nibarka batu mutiara ngagai jane, enggai ke sida ngelunjak utai nya, alu mutar ngamuk kita.⁷“Pinta meh, alu kita deka nerima. Giga meh, alu kita deka nemu. Tekung meh, alu utai nya deka dibuka ke kita.⁸ Laban genap iko urang ke minta, deka nerima, alu urang ke ngiga, deka nemu, alu ke urang ke nekung, utai nya deka dibuka ke sida.⁹ Kati kita ke apai meri batu ngagai anak kita enti iya minta roti? ¹⁰Tao ka meri iya ular, enti iya minta ikan?¹¹Enti kita ke jai nemu meri utai ti badas ngagai anak kita, Apai kita ti di surga tentu nemu agi meri utai ti manah ngagai urang ke minta ari Iya! ¹²"Nya alai, kereja ngagai urang baka ke di kedeka ka kita kereja urang ngagai kita, laban nya reti Adat, enggau ajar sida nabi.¹³“Tama nengah pintu ti sempit, laban pintu ti besai enggau jalai ti luas nuju ngagai pengerusak, alu mayuh urang nengah jalai nya. ¹⁴Tang pintu ti sempit, enggau jalai ti mar, nuju ngagai pengidup, alu semina mimit aja urang tetemu ka iya.¹⁵“Bejaga ari nabi ti pelesu, ke datai ngagai kita baka bedus, tang iya ti bendar sida nya uduk kampung. ¹⁶Kita deka ngelala sida ari buah sida. Kati buah anggur diambi ari madang duri, tao ka buah ara ari madang emperingat? ¹⁷Baka nya mega kayu, semua kayu ti galak mansut ka buah ti badas, tang kayu ti nda galak mansut ka buah ti nda badas.¹⁸Kayu ti galak nda uleh mansut ka buah ti nda manah, alu kayu ti nda galak nda uleh mansut ka buah ti badas.¹⁹ Kayu ti nda mansut ka buah ti badas deka di tebang, alu dibuai ngagai api.²⁰ Nya alai, kita deka ngelala sida ari buah sida.²¹“Ukai semua urang ke ngangau ka Aku ‘Tuhan, Tuhan’ deka tama ngagai Perintah surga, tang semina urang ke ngereja peneka Apai Aku ti di surga. ²²Leboh Hari penudi nya ila mayoh urang deka nyebut ngagai Aku ‘Tuhan, Tuhan! Kati kami udah nusi pesan Allah Taala alam nama Nuan, alu muru antu alam nama Nuan, alu ngereja mayoh kereja ajih alam nama Nuan?’ ²³Udah nya Aku deka bejako ngagai sida, ‘Aku nda ngelala kita. Rari ari Aku, kita ke ngereja penyai.’²⁴“Nya alai, semua urang ke ninga jako Aku alu ngasi nya baka urang siko ke pintar, ke niri ka rumah iya ba atas batu. ²⁵Alu ari ujan, ai bah, alu ribut bepuput alu mangka ngagai rumah nya, tang rumah nya enda tumbang, laban iya didirika ba atas batu.²⁶“Tang tiap urang ke ninga jako Aku, alu nda ngasi, nya baka urang ke beli, ke nirika rumah iya ba pasir. ²⁷Alu ari ujan, ai bah, alu ribut bepuput alu mangka ngagai rumah nya, alu rumah nya tumbang. Balat amat rumah nya jai.”²⁸Lebuh Yesus udah nyebut jako nya, urang mayoh alit ati ke ajar Iya, ²⁹laban Iya ngajar sida baka urang ke bekuasa, alu nda baka sida pengajar Adat.

Chapter 8

¹Lebuh Yesus nurun ari bukit nya, mayoh amat urang nitih ka Iya.² Siko lelaki ke sakit kusta datai ngagai Iya, belutut di mua Iya, alu bejako, “Tuhan, enti Nuan eka, Nuan uleh ngasuh aku tuci.”³ Yesus ngunjur ka jari, negu urang nya, alu bejako, “Aku eka. Tuci meh nuan.” Urang nya alu gerai tekala nya.⁴Lalu ko Yesus bejako ngagai iya, “Anang madahka to ngagai urang, tang mansang nuan ngagai imam," minta iya meresa nuan, alu beri persembahan ti diasoh Musa, kena mandangka ngagai urang mayoh, nuan udah gerai.”⁵Leboh Yesus tama ngagai nengri Kapernaum, siko pemesai sedadu Roma betemu enggau Iya, minta saup Iya. ⁶Ko iya, “Tuan, nembiak aku sakit, gali di rumah, nda uleh engkebut, alu merinsa amat.” ⁷Ko Yesus bejako ngagai iya, “Aku deka kin alu ngerai ka iya.”⁸Tang ko pemesai nya bejako, “Tuan, rumah aku nda patut alai Nuan datai. Tak bejako aja, alu nembiak aku deka gerai.⁹ Laban aku empu bekereja di baruh urang, alu aku mega bisi sedadu di pegai aku. Aku bejako ngagai siko, ‘Mupuk nuan!’ alu iya mupuk. Aku bejako ngagai siko, ‘Datai kitu!” alu iya datai. Aku bejak ngagai kuli aku, ‘Kereja to!” iya alu ngereja.”¹⁰ Lebuh Yesus ninga nya, Iya balat alit ati, alu bejako ngagai urang ke nitih ka Iya, “Enggau bendar Aku madah ngagai kita, endah di menua Israel deh Aku nadai udah kala tetemu ka pengarap/iman ti baka to.¹¹Aku madah ngagai kita, mayoh urang deka datai ari timur enggau ari barat, alu duduk makai enggau Abraham, Ishak enggau Yakub alam Perintah surga, ¹²tang urang ke patut bempu Perintah nya deka dibuai ngagai endur ti petang, din sida deka nyabak sereta betekerik ngeli.” ¹³Yesus alu bejako ngagai pemesai sedadu nya, “Mupuk meh nuan. Utai ti di pecaya nuan, deka nyadi.” Nembiak pemesai nya alu gerai amat- amat pas ba maya nya.¹⁴Leboh Yesus tama ngagai rumah Petrus, Iya meda mentua indu Petrus gali ba peninduk iya, sakit celap angat. ¹⁵Yesus nego jari iya, alu iya gerai. Iya angkat, alu mela empara Yesus.¹⁶Leboh maya nyau lemai mayoh urang ke dirasuk antu dibai ngagai Yesus, alu Iya muru roh-roh antu ngena seleka jako aja, alu ngerai ka semua sida ke sakit. ¹⁷To ngamatka jako ti udah disebut Tuhan ngena nabi Yesaya, “Iya ngambi pemedih-pemedih kitai alu nanggung penyakit-penyakit kitai.”¹⁸Leboh Yesus meda pemayoh urang begelumo ngelingi Iya, Iya alu ngasoh sida murid Iya ngelayang ke seberai danau nya.¹⁹ Siko guru Adat datai ngagai Iya, alu bejako, “Guru, aku deka bejalai enggau Nuan ngagai sebarang endur Nuan bejalai.”²⁰ Ko Yesus bejako ngagai iya, “Munsang bisi lubang, alu burung bisi sarang, tang Anak Mensia nadai endur alai ngalika pala Diri.”²¹Siko ari sida murid Iya bejako ngagai Iya, “Tuhan, awak ka aku pulai dulu alu ngubur ka apai aku.” ²²Tang ko Yesus bejako ngagai iya, “Titeh ka Aku. Awak ka urang ke parai ngubur ka bala sida empu ke parai.”²³Leboh Yesus nepan ngagai perau, sida murid Iya alu mupuk enggau Iya. ²⁴Tekala nya ribut biau-balai alu mangka ba danau nya, alu perau sida nyau deka karam kena umbak. Tang Yesus tinduk. ²⁵Sida murid mansang ngagai Iya alu ngerak Iya. Ko sida, “Selamat ka kitai, Tuhan! Parai kitai to!”²⁶Ko Iya bejako ngagai sida, “Nama kebuah kita takut? Mit amat meh pengarap kita.” Iya angkat alu ngerara ribut enggau gelumbang. Semua utai alu teduh magang.²⁷ Sida balat alit ati, ko sida, “Sapa urang to, datai ke ribut enggau gelumbang nurut ka Iya?”²⁸Leboh Yesus datai di menua Gadara, di seberai danau nya, dua iko lelaki ke dirasuk antu pansut ari pendam alu mansang ngagai Iya. Seduai to mangah amat, datai ke urang nyau nadai berani bejalai nengah jalai nya.²⁹ Tekala nya seduai iya alu merak ka nyawa bejako, “Nama guna Nuan enggau kami, Nuan Anak Allah Taala? Kati Nuan datai deka merinsa ka kami sebedau maya ti patut?”³⁰Nyadi nda jauh ari endur nya bisi raban jane, benung makai. ³¹Alu ko bala antu nya bejako ngagai Yesus, “Enti Nuan muru kami, awak ka kami tama ngagai raban jane nya.”³² Alu ko Yesus bejako ngagai sida, “Mupuk meh kita!” Sida mupuk, alu tama ngagai raban jane nya. Semua jane nya alu belanda nurun tebiang, terejun ngagai danau, alu parai lemas.³³Urang ke ngibun raban jane nya alu rari, tama ngagai nengri, alu madah ka semua utai nya, enggau pasal utai ti udah nyadi ba urang ke dirasuk antu nya. ³⁴Genap iko urang alu pansut ari nengeri nya deka betemu enggau Yesus, alu leboh sida meda Iya, sida alu minta Iya mupuk ari menua sida.

Chapter 9

¹Yesus nepan ngagai perau, ngelayang danau nya ke seberai, alu datai ba nengri Iya Empu. ²Urang alu mai nga gai Iya siko lelaki ke sakit tungkut, gali ba peninduk. Leboh Yesus meda pengarap sida, Iya alu bejako enggau urang ke sakit tungkut nya, “Anang takut, anak! Dosa nuan udah diampun.”³Sekeda pengajar Adat alu bejako enggau pangan diri, “Urang to bejako busung!” ⁴Tang Yesus nemu peragam ati sida, alu ko Iya bejako, “Nama kebuah kita berunding jai baka nya alam ati kita?⁵ Ni ti nyamai agi disebut, ‘Dosa nuan diampun,’ tauka ‘Angkat nuan, alu pulai ke rumah’? ⁶Tang ngambi ka kita nemu Anak Mensia bisi kuasa ngampun dosa di dunya to” --Iya alu bejako ngagai urang ke sakit tungkut nya -- “Angkat nuan, bai peninduk nuan, alu pulai ke rumah.”⁷Lelaki nya angkat, alu pulai ke rumah.⁸ Leboh urang mayoh meda nya, sida takut, alu muji Allah Taala ti udah meri kuasa ti besai baka nya ngagai mensia. ⁹Leboh Yesus bejalai ari endur nya, Iya tepeda ka siko pengumpul cukai ke benama Matius, duduk ba endur ngumpul cukai. Ko Yesus bejako ngagai iya, “Titihka Aku.” Matius angkat, alu nitihka Iya.¹⁰Leboh Yesus benung makai alam rumah Matius, mayoh pengumpul cukai enggau urang ke bedosa datai alu makai enggau Iya sereta enggau sida murid Iya.¹¹ Leboh urang Farisi meda nya, sida alu bejako ngagai murid Iya, “Nama kebuah Guru kita begulai makai enggau pengumpul cukai sereta enggau urang ke bedosa?”¹²Leboh Yesus ninga nya, Iya alu bejako, “Urang ke gerai nda begunaka dokter, tang semina urang ke sakit. ¹³Mupuk kita alu pelajar ka reti jako to: ‘Aku begunaka pengasih, ukai penyembah.’ Laban Aku datai ukai ngangau ka urang ke lurus, tang ngangau ka urang ke bedosa.”¹⁴Udah nya sida murid-murid Yohanes Pemaptis datai ngagai Yesus, alu nanya Iya, “Nama kebuah kami enggau urang Farisi selalu bepuasa, tang murid Nuan nda?”¹⁵ Ko Yesus bejako ngagai sida, “Kati bala pengabang ba gawa tikah ngulit seagi-agi lelaki ke ditikah nya meruan enggau sida? Maya deka datai endur lelaki ke ditikah nya deka diambi ari sida. Nya baru sida deka bepuasa.¹⁶Nadai urang nampal baju ti lama ngena cebik kain ti baru, laban cebik kain ti baru ka ngasoh kain ti lama carik, alu ngasoh baju nya balat agi carik.¹⁷Lalu nadai mega urang nyimpan anggur ti baru alam kambut anggur ti lama, enggai ke kambut nya pecah, alu anggur nya deka naya, alu kambut nya ancur, tang anggur ti baru di simpan alam kambut ti baru. Nya baru anggur enggau kambut nya meruan badas.”¹⁸Leboh Yesus agi benung bejako ngagai sida, siko pemesai urang Yahudi datai, nyembah di mua Iya, alu bejako, “Anak indu aku baru udah parai. Tang aku minta Nuan datai alu ngengkah ka jari Nuan ba atas iya, ngambika iya idup baru.” ¹⁹Yesus angkat alu nitih ka iya, sama enggau sida murid Iya.²⁰Siku indu ke sakit begetah pengelama udah dua belas taun ngasak damping agi Yesus datai ari belakang, lalu negu puting kelambi Yesus,²¹ laban ko indu nya bejako alam ati diri, “Enti aku negu gari Iya, aku deka gerai.” ²²Yesus nguing, tepedaka indu nya, alu bejako, “Anak, anang takut! Pengarap nuan udah ngeraika nuan.” Indu nya alu gerai tekala nya.²³Leboh Yesus datai ba rumah pemesai nya, alu tepeda ka bala urang ke besepu kesuling, enggau urang ke begau, ²⁴Iya alu bejako ngagai sida, “Pansut kita ari to! Laban anak mit to ukai parai, tang tinduk!” Sida alu ketawa ka Iya.²⁵Tang leboh semua urang udah diburu pansut, Yesus tama, alu megai jari anak mit nya. Anak mit nya alu angkat.²⁶ Berita pasal nya nyerekai di serata menua nya.²⁷Lebuh Yesus bejalai ari endur nya, dua iko urang ke buta niteh ka Iya, alu ngangau, “Anak Daud, kasih ka kami!” ²⁸Leboh Yesus tama ngagai rumah nya, urang buta ke dua iko nya alu datai ngagai Iya. Iya alu bejako ngagai seduai iya, “Kati seduai pecaya ke Aku uleh ngerai ka seduai?” “Kami pecaya, Tuhan!” ko seduai iya nyaut.²⁹Yesus alu nego mata seduai iya, alu bejako, “Awak ka utai ti dikarap ka seduai nyadi!”³⁰ Mata seduai iya alu tebuka. Yesus alu berat-rat nangkan seduai iya enggau jako, “Anang madah ka utai to ngagai urang!”³¹ Tang seduai iya angkat ari endur nya, alu madah ka berita pasal Yesus di serata menua nya.³²Leboh urang dua iko nya mupuk ari endur nya, siko lelaki ke bago laban antu dibai ngagai Yesus.³³ Leboh antu nya udah diburu, urang nya alu bejako, alu semua urang balat alit ati, ko sida, “Nadai utai baka to udah kala dipeda di menua Israel!”³⁴ Tang ko urang Farisi bejako, “Iya muru antu ngena kuasa raja antu.”³⁵Yesus bejalai ngagai semua nengri nggau kapung desa, ngajar alam sinagoge, nusi Berita Badas pasal Perintah Allah Taala, alu ngerai ka urang ari semua macam pemedih nggau penyakit. ³⁶Leboh Iya meda bala urang mayoh, Iya kasih ka sida laban sida irau ati sereta nadai daya, baka bedus ti nadai urang ngibun.³⁷Iya alu bejako ngagai sida murid Iya, “Utai ti diketau mayoh, tang urang ke ngetau mimit.³⁸ Nya alai besampi minta ngagai Tuhan ke bempu umai ngirum ka mayoh agi urang ngetau.”

Chapter 10

¹Yesus alu ngangau ka dua belas iko murid ngagai Iya, alu meri sida kuasa muru roh ti jai, sereta ngerai ka semua macam pemedeh nggau penyakit.²To meh nama sida ke dua belas iko rasul nya: iya ke petama Simon, ke dikumbai Petrus, nggau menyadi iya Andreas; Yakobus anak Zebedeus, nggau menyadi iya Yohanes;³ Filipus nggau Bartolomeus; Tomas, nggau Matius ke pengumpul cukai, Yakobus anak Alfeus, nggau Tadeus, ⁴Simon ke digelar bujang berani,nggau Yudas Iskariot, ke nyual Yesus.⁵Sida ke dua belas iko nya alu diasoh Yesus bejalai. Ko Iya, “Anang bejalai ngagai urang bansa bukai, tauka ngagai nengri urang Samaria, ⁶tang bejalai ngagai urang Israel ke tesat baka bedus. ⁷Leboh kita bejalai, padah ka Berita Badas to: ‘Perintah surga nyau damping.’⁸Gerai ka urang ke sakit, angkat ka urang ke parai pulai idup baru, gerai ka urang ke sakit kusta, buru antu. Kita udah nerima ngena cara pecuma, nya alai beri ngena cara pecuma.⁹ Anang mai duit emas tau ka pirak tau ka duit alam ikat pinggang nuan.¹⁰ Anang mai kambut leboh kita bejalai, tau ka baju kena besilih, tau ka selipar, tau ka tungkat, laban urang ke bekereja endang patut diberi utai ti dipeguna iya.¹¹“Leboh kita datai ba nengri tauka kampung desa, giga urang ke deka nerima kita, alu diau enggau iya datai ke kita angkat ari endur nya.¹² Leboh kita tama ngagai rumah urang, beri jako tabe ngagai rumah nya. ¹³Enti urang alam rumah nya nerima kita, awak ka jako tabe kita mengkang dia. Tang enti sida enggai nerima kita, ambi pulai baru jako tabe kita nya.¹⁴Alu enti urang enggai nerima kita tauka enggai mending ka kita, tesai debu ari kaki kita leboh kita angkat ari rumah tauka ari nengri nya.¹⁵ Enggau bendar Aku madah ngagai kita, leboh hari Pecara ila, Allah Taala deka lebih agi kasih ka urang Sodom enggau urang Gomora, ari ke kasih ka urang ke di nengri nya!¹⁶“Aku ngasoh kita bejalai baka bedus ngagai raban uduk kampung. Nya alai kita nda tau nda pintar baka ular, sereta nelap baka burung acang. ¹⁷Bejaga kita ari sida, laban sida deka nangkap kita, alu ngirit kita ngagai majelis agama, alu nyipat kita alam sinagoge.¹⁸ Kita deka kena pecara di mua gebenor nggau raja ketegal Aku, ngambika kita besaksi ka pasal Aku ngagai sida enggau ngagai urang bansa bukai.¹⁹Lebuh sida nyerah ka kita ngambi ka kita kena pecara, anang irau ka jalai kita deka bejako tauka utai ti deka disebut kita, laban kita deka diberi utai ti deka disebut kita leboh maya nya,²⁰ Laban ukai kita ke bejako, tang Roh Apai kita ti bejako ngena kita.²¹“Menyadi deka nyerah ka menyadi ngambika sida dibunuh, alu apai deka nyerah ka anak. Anak deka angkat ngelaban apai indai, alu ngasoh sida dibunuh. ²²Alu semua urang deka begedi ka kita ketegal nama Aku. Tang urang ke tan datai ke ujung, deka diselamat ka. ²³Leboh sida merinsa ka kita ba nengri siti, rari ngagai nengri siti, laban enggau bendar Aku madah ngagai kita, kita nda uleh nembu ka pengawa kita alam semua nengri di menua Israel sebedau Anak Mensia datai.²⁴“Murid nadai kala lebih ari guru iya, alu kuli nadai kala lebih ari tuan iya.²⁵ Nya alai, murid patut nemu puas ati enti iya sebaka enggau guru iya, alu kuli sebaka enggau tuan iya. Enti tuai bilik dikumbai Beelzebul, sida sebilik tentu deka dikumbai ngena nama ti jai agi ari nya!²⁶“Nya alai, anang takut ke sida, laban nadai utai ti di tudung nda di kerebakka, tauka dilalai ka alu nda ditemu. ²⁷Utai ti dipadah ka Aku ngagai kita alam petang, nda tau nda ditusi kita leboh tawas hari, alu utai ti dipetelai ka Aku ngagai pending kita, nda tau nda disada ka kita ari pucuk perabung.²⁸Anang takut ka sida ke munuh tubuh, tang nda uleh munuh semengat. Tang kita patut nangi ka Allah Taala ti uleh ngerusak tubuh enggau semengat kita di neraka.²⁹ Ukai nda rega dua iko burung pipit ka semina satu duit aja? Taja pia, nadai siko sida deka labuh ke tanah, enti Apai kita nda ngemendar ka nya.³⁰ Indah semua lambar buk ba pala kita deh udah di itung magang.³¹ Nya alai, anang takut. Kita berega agi ari pemayoh burung pipit!³²“Nya alai genap iko urang ke ngaku diri nembiak Aku di mua mensia, deka diaku Aku di mua Apai Aku di surga. ³³Tang barang sapa besangkal ka Aku di mua mensia, deka disangkal ka Aku di mua Apai Aku di surga.³⁴“Anang ngumbai Aku datai mai bebaik ngagai dunya. Aku ukai datai mai pemaik, tang mai pedang. ³⁵Aku datai laban Aku deka nyabung anak lelaki ngelaban apai, anak indu ngelaban indai, menantu indu ngelaban mentua indu. ³⁶Munsuh kita ke pemadu jai nya kita sebilik empu.³⁷“Urang ke rindu ka apai, tauka indai sida lebih agi ari sida ke rindu ka Aku, nda tau nyadi murid Aku. Alu urang ke rindu ka anak lelaki tauka anak indu sida lebih ari sida ke rindu ka Aku, nda tau nyadi murid Aku.³⁸ Alu urang ke nda ngesan salib diri empu alu niteh ka Aku, nda tau nyadi murid Aku.³⁹ Urang ke ngidup ka nyawa diri, deka ngenyau ka nyawa diri, alu urang ke ngenyau ka nyawa diri ketegal Aku, deka ngidup ka iya.⁴⁰“Barang sapa nerima kita, nerima Aku. Alu barang sapa nerima Aku, nerima Iya ke ngirum ka Aku. ⁴¹Barang sapa nerima seruan Allah Taala, laban iya seruan Allah Taala, deka sama nggau seruan nya bempu upah iya. Alu barang sapa nerima urang ke badas, laban iya nya urang ke badas, deka sama nggau urang ke badas nya bempu upah iya.⁴²Matthew 10:42 Alu barang sapa meri ai irup ngagai murid Aku ke pemadu mit to,taja pan segelas ai celap aja laban iya murid Aku, enggau bendar Aku madah ngagai kita, sida deka nerima upah sida.”

Chapter 11

¹Leboh Yesus udah tembu ngajar murid Iya ke dua belas iko nya, Iya angkat ari endur nya alu ngajar sereta nusi Berita Badas alam nengri di menua nya. ²Leboh Yohanes Pemaptis, ke ditutup alam rumah penjara, ninga pasal utai ti di kereja Kristus, iya alu ngasoh sekeda murid iya mai pesan to ngagai Yesus,³ ko iya, “Kati Nuan to urang ke deka datai, tauka kami nganti urang bukai?”⁴Disaut Yesus, “Pulai kita alu padah ka ngagai Yohanes utai ti didinga nggau dipeda kita: ⁵urang ke buta, meda; urang ke kait-kupit, bejalai; urang ke sakit kusta, dituci, urang ke benggal, ninga; urang ke parai, diangkat ke idup baru, alu Berita Badas ditusi ngagai urang ke umang.⁶ Beberekat meh urang ke nda nulak Aku!”⁷Leboh sida murid Yohanes mupuk, Yesus alu belaboh bejako ngagai urang mayoh pasal Yohanes: “Nama utai ti deka dipeda kita leboh kita bejalai di menua puang? Buluh ti beguyap laban ribut?⁸ Nama kebuah kita bejalai ngagai menua puang? Deka meda urang ke ngena gari ti badas? Urang ke ngena gari ti badas diau alam istana!⁹Nama utai ti deka dipeda kita? Deka meda siko nabi? Sigi amat, tang lebih ari nabi.¹⁰ Nya meh urang ke dikenang ke dituleh: Peda meh, ‘Aku deka ngasoh seruan Aku bejalai dulu ari Nuan, Iya ti deka nyendiaka jalai ke Nuan.’¹¹Enggau bendar Aku madah ngagai kita, ari semua urang ke udah di adai, nadai siko ke besai agi ari Yohanes Pemaptis. Tang Iya ke pemadu mit alam Perintah surga, lebih agi besai ari iya. ¹²Kenyau ari maya Yohanes Pemaptis, nyentuk ngagai diato, Perintah surga udah balat diserang, alu urang ke mangah nguji ngerampas Perintah nya ngena cara ti kasar.¹³Laban semua sida nabi enggau Adat Musa udah benabi nyentuk ngagai maya Yohanes datai, ¹⁴alu enti kita deka nerima pesan sida, Yohanes nya meh Elia ke deka datai.¹⁵ Awak ka urang ke bisi pending, ninga.¹⁶“Tang baka ni ko Aku manding ka rebak ti diato? Sida nya baka bala anak mit ke duduk di pasar, ¹⁷alu bekangau ka pangan diri, ‘Kami nyepu kesuling ke kita, tang kita enggai betanda, Kami bekeduie nyabak, tang kita nda ngulit!’¹⁸Laban Yohanes datai ukai deka makai ngirup; tang ko sida, ‘Iya dirasuk antu!’ ¹⁹Anak Mensia datai, makai ngirup, tang ko sida, ‘Peda urang nya, bam, sereta pemabuk, bekaban nggau urang ke pengumpul cukai, nggau urang ke bedosa!’ Tang penemu-dalam Allah Taala dikamatka ulih utai ti dikereja penemu-dalam nya empu.”²⁰Yesus alu belaboh nganu nengri ti udah endur Iya ngereja mayoh kereja ajih, laban urang dia nda nesal ati ke dosa sida.²¹ “Tulah meh nuan, Khorazim! Tulah meh nuan, Betsaida! Laban enti kereja ajih ti dikereja alam seduai, udah dikereja di Tirus nggau di Sidon, urang dia tentu lama udah nesal ati alu ngerasuk ka kain guni, alu ngerabu diri nggau amau. ²²Tang nggau bendar Aku madah ngagai kita, leboh Hari Pechara ila, Allah Taala deka lebih agi kasihka urang Tirus enggau urang Sidon, ari ti kasihka kita!²³Matthew 11:23-24 Lalu nuan, Kapernaum! Kati nuan deka diangkatka ke datai ke langit? nda, Nuan deka dibuai ngagai dunya urang parai! Laban enti kereja ajih ti dikereja alam nuan, udah dikereja di Sodom, nengri nya tentu agi meruan nyentuk ngagai sehari tu!²⁴ Tang Aku madah ngagai nuan, leboh Hari Pechara ila, Allah Taala deka lebih agi kasihka Sodom, ari ti kasihka nuan!”²⁵Leboh maya nya Yesus bejako, “Aku meri terima kasih ngagai Nuan Apai, Tuhan ke bekuasa di surga enggau di dunya, laban Nuan udah ngelalai ka utai nya ari urang ke bepenemu-dalam sereta pandai, alu udah mandang ka sida ngagai bala anak mit. ²⁶Sigi amat Apai, laban nya endang peneka Nuan. ²⁷“Semua utai udah diberi Apai ngagai Aku. Nadai urang ngelala Anak, semina Apai aja, alu nadai urang ngelala Apai, semina Anak aja, enggau urang ke dipilih Anak endur Iya mandangka Apai.²⁸“Datai ngagai Aku semua kita ke lelak ngema utai ti berat, alu Aku deka ngasoh kita belelak. Ambi alu san tangkun Aku, alu belajar ari Aku, ²⁹laban Aku nelap sereta baroh ati, alu belelak ka semengat kita. ³⁰Laban tangkun Aku mudah, alu ma Aku lempung.”

Chapter 12

¹Leboh maya nya, kena hari Sabat, Yesus bejalai nengah umai gandum. Sida murid Iya lapar alu belaboh ngerurut tangkai gandum, alu bepakai ka igi gandum. ²Tang leboh urang Farisi meda nya, sida alu bejako ngagai Yesus, “Peda Nuan, sida murid Nuan ngereja utai ti nda disagi Adat leboh hari Sabat!”³Ko Yesus bejako ngagai sida, “Kati kita nadai udah kala maca pasal utai ti dikereja Daud leboh iya enggau bala iya lapar,⁴ pasal iya ke tama ngagai rumah Allah Taala, alu makai roti ti udah diberi ngagai Allah Taala, ti nda tau diempa iya, nitihka Adat, tauka diempa urang ke enggau iya, tang semina tau diempa imam aja?⁵Kati kita nadai udah kala maca alam Adat, pasal sida imam ke sengaja ngelanggar Adat hari Sabat alam Rumah Sembayang genap hari Sabat, tang enda dikumbai salah?⁶ Aku madah ngagai kita, utai ti besai agi ari Rumah Sembayang bisi ditu.⁷Lalu enti kita nemu reti jako, ‘Aku beguna ka pengasih, ukai persembahan’, kita tentu nda ngukum urang ke nadai penyalah,⁸ laban Anak Mensia Tuhan atas hari Sabat.”⁹Yesus alu mupuk ari endur nya, alu tama ngagai rumah ibadat.¹⁰ Alam rumah ibadat nya bisi siko lelaki ke parai jari sepiak. Alu sida nanya Yesus, “Kati kitai ngelanggar Adat enti kitai ngerai ka urang leboh hari Sabat?” Sida nanya munyi nya ngambi ka sida ulih nyalahka Iya.¹¹Ko Yesus bejako ngagai sida, “Baka ni enti siko ari bala kita bisi siko jelu bedus, alu jelu nya laboh ngagai lubang kebung leboh hari Sabat, nda ke iya deka ngulih ka jelu nya ari lubang nya? ¹²Mensia lebih berega agi ari bedus! Nya alai kitai nda ngelanggar Adat enti kitai ngereja pengawa ti badas leboh hari Sabat.”¹³Udah nya Iya alu bejako ngagai urang ke parai jari nya, “Unjurka jari nuan.” Urang nya alu ngunjur ka jari iya, alu jari iya gerai, baka jari iya ti sepiak. ¹⁴Tang urang Farisi pansut alu baum ngiga jalai munuh Yesus.¹⁵Leboh Yesus nemu sida bepekat ngelaban Iya, Iya alu mupuk ari endur nya. Mayoh amat urang nitihka Iya, alu Iya ngeraika semua sida, ¹⁶alu nagang sida madahka pasal Iya ngagai urang bukai.¹⁷ To ngamatka jako ti udah disebut Tuhan ngena nabi Yesaya:¹⁸"Peda meh, tu Nembiak Aku ti udah dipilih Aku. Aku rindu sereta gaga ati ke Iya. Aku deka nuang Roh Aku ba Iya, alu Iya deka madah ka atur ti lurus ngagai urang bansa bukai.¹⁹Iya nda bekelikuh tauka merak ke nyawa, alu Iya nda bejako nyarih ba sebelah jalai raya.²⁰ Iya enggai matah ka buluh ti pecah, tauka madam ka kelita ti kelap-kelap ti ka padam, datai ke Iya udah ngasoh atur ti lurus menang,²¹ alu semua urang bansa bukai deka andal ati ke Iya.”²²Siko lelaki ke buta sereta bago laban iya dirasuk antu, dibai ngagai Yesus, alu Iya ngerai ka urang nya. Urang nya alu uleh bejako sereta meda. ²³Lalu semua urang mayoh balat alit ati, ko sida, “Kati Iya amat Anak Daud?”²⁴Tang leboh urang Farisi ninga jako sida nya, sida alu bejako, “Iya muru antu ngena kuasa Beelzebul ti nyadi raja antu.” ²⁵Yesus nemu peragam ati sida, alu ko Iya bejako ngagai sida, “Genap bengkah menua ti bepecah-belah alu beripih ngelaban diri empu, deka rusak, alu nadai nengri tauka ruang bilik ti bepecah-belah alu beripih ngelaban diri empu, ulih tan.²⁶Lalu enti Sitan muru Sitan, iya beripih ngelaban diri empu. Nya alai baka ni ko perintah iya uleh tan?²⁷ Lalu enti Aku muru antu ngena kuasa Beelzebul, kuasa sapa dikena bala nembiak kita muru antu? Nya alai sida empu deka nyadi hakim kita.²⁸Tang enti Aku muru antu ngena kuasa Roh Allah Taala, reti nya Perintah Allah Taala udah datai ba kita. ²⁹Tauka, baka ni ko urang uleh tama ngagai rumah urang ke kering alu ngerumpak utai iya, enti iya enda dulu nancang urang ke kering nya? Udah nya baru iya ulih ngerumpak utai ari rumah urang nya.³⁰ “Urang ke nda setanah enggau Aku, ngelaban Aku, alu urang ke nda enggau Aku ngempuru, mambar-pepar.³¹Nya alai Aku madah ngagai kita: semua dosa ti dikereja mensia enggau jako busung sida, deka diampun, tang barang sapa bejako busung ngelaban Roh Kudus, enda diampun.³² Barang sapa bejako ngelaban Anak Mensia, deka diampun, tang barang sapa bejako ngelaban Roh Kudus, enda diampun, nemu ka diato tauka di dunya ti deka datai.³³“Intu kayu galak, alu iya deka mansut ka buah ti badas. Enti kitai ngelak ka kayu ringgas, iya deka mansut ka buah ti jai. Kitai ngelala kayu ari buah iya.³⁴ Oi, kita anak ular bebisa! Baka ni ko kita uleh nyebut utai ti badas, enti kita empu endang jai? Laban mulut kita nyebut utai ti ngemenuh ka ati kita.³⁵ Urang ke badas mansut ka utai ti badas ari ati iya ti badas, alu urang ke jai mansut ka utai ti jai ari ati iya ti jai.³⁶“Aku madah ngagai kita, leboh Hari Pecara ila, urang enda tau enda madahka semua leka jako ti enda menyana ti udah disebut sida,³⁷ laban uleh jako kita empu kita deka dikumbai lurus, alu uleh jako kita empu kita deka diukum.”³⁸Udah nya sekeda guru Adat enggau urang Farisi bejako enggau Iya, “Guru, kami keran deka meda tanda ari Nuan.”³⁹ Tang ko Iya nyaut sida, “Rebak ti jai sereta butang to begiga ka tanda, tang nadai tanda deka diberi ngagai sida kelimpah ari tanda nabi Yunus.⁴⁰ Baka Yunus ke alam perut ikan tiga hari tiga malam, baka nya meh Anak Mensia deka mengkang dalam tanah tiga hari tiga malam.⁴¹Urang Niniwe deka angkat sama enggau urang ke ari rebak ti diato leboh Hari Pecara ila alu besalah ka sida, laban sida urang Niniwe udah nesal ati ke dosa sida leboh sida ninga jako ajar Yunus, alu diatu utai ti besai agi ari Yunus bisi dito!⁴²Ratu ari menua Selatan deka angkat sama enggau urang ke ari rebak ti diato leboh Hari Pecara alu besalah ka sida, laban iya udah datai ari ujung dunya deka mending ka penalam penemu Salomo, alu diatu utai ti besai agi ari Salomo bisi dito!⁴³“Leboh roh ti jai pansut ari urang, iya bejalai nengah menua ti rangkai ngiga endur alai belelak, tang iya nadai tetemuka endur nya.⁴⁴ Udah nya iya bejako, ‘Aku deka pulai baru ngagai rumah ti udah ditinggal ka aku.’ Leboh iya datai ba rumah nya, iya nemu rumah nya puang, udah disapu sereta dikemas.⁴⁵ Udah nya iya pansut, alu mai tujuh iko roh ti bukai, ti jai agi ari iya empu, alu sida tama alu diau dia. Lalu pendiau urang nya jai agi ari ti keterubah. Baka nya meh utai ti deka nyadi ba rebak ti jai tu.”⁴⁶Leboh Yesus agi benung bejako ngagai urang mayoh, indai enggau sida menyadi lelaki Iya bediri di luar, deka bejako enggau Iya. ⁴⁷Siko urang alu madah ngagai Iya, “Indai enggau sida menyadi lelaki Nuan bisi di luar, deka bejako enggau Nuan.”⁴⁸Tang ko Yesus nyaut urang nya, “Sapa indai Aku, alu sapa menyadi lelaki Aku?”⁴⁹ Iya alu nunjuk ngagai sida murid Iya, alu bejako, “To indai Aku, enggau menyadi lelaki Aku! ⁵⁰Laban barang sapa ngereja utai ti dikedeka ka Apai Aku ti di surga, nya meh menyadi lelaki, menyadi indu, enggau indai Aku.”

Chapter 13

¹Ba hari nya mega Yesus pansut ari rumah alu duduk ba tebing danau. ²Mayoh amat urang begelumu ngelingi Iya. Nya alai Iya nepan site perau, alu nuduk ka Diri dia, alu bala urang mayoh bediri ba tebing.³Iya alu madah ka mayoh macam utai ngagai sida ngena jako sempama. Ko Iya, “Urang siko nabur ka benih. ⁴Leboh iya nabur ka benih, sekeda leka benih nya laboh ba jalai raya. Burung datai, alu makai benih nya. ⁵Sekeda laboh ba tanah ti bebatu ti nadai mayoh tanah, alu leka benih nya matuk tekala nya, laban tanah dia mabu,⁶ tang leboh mata panas niki, sida kena pancar mata panas nya alu layu laban sida nadai urat.⁷Leka benih ti bukai laboh ba madang duri, alu duri nya tumbuh alu ngalah ka sida.⁸ Benih ti bukai laboh ba tanah ti ami, alu bebuah, sekeda mansut ka seratus, sekeda enam puluh, alu sekeda tiga puluh. ⁹Awak ka urang ke bisi pending, ninga.”¹⁰Udah nya sida murid datai alu bejako enggau Iya, “Nama kebuah Nuan bejako ngagai sida ngena jako sempama?”¹¹ Ko Iya nyaut sida, “Kita udah diberi penemu pasal mistri Perintah surga, tang penemu nya empai diberi ngagai sida. ¹²Laban urang ke bisi utai, deka diberi mayoh agi, alu iya deka ngembuan mayoh agi utai, tang urang ke nadai utai, indah utai ti mimit ti di kemisi iya deh deka di rampas ari iya.¹³Nya kebuah Aku bejako ngagai sida ngena jako sempama, ngambika sida merening, tang enda meda, mending, tang enda ninga tao ka enda mereti.¹⁴ Ba sida to meh jako nabi Yesaya di kamatka: ‘Kita amat deka mending, tang enda mereti, lalu kita amat merening, tang enda meda.¹⁵Laban sida enda nemu berunding, alu pending sida bengal, alu sida udah nutup mata sida, enti enda pia, enggai ke sida meda ngena mata sida, alu ninga ngena pending sida, alu mereti ngena ati sida, alu nguing ka diri ngagai Aku, alu Aku ngerai ka sida.’¹⁶“Tang beberekat meh mata kita, laban sida meda, nggau pending kita, laban sida ninga. ¹⁷Enggau bendar Aku madah ngagai kita, mayoh nabi nggau urang ke lurus ingin deka meda utai ti dipeda kita, tang nadai meda utai nya, alu ingin deka mending ka utai ti dipending ka kita, tang nadai ninga utai nya.¹⁸“Nya alai pending ka sempama penabur benih. ¹⁹Leboh urang ninga pesan pasal Perintah Allah Taala, alu enda mereti ka pesan nya, Sitan datai alu ngerampas utai ti udah ditabur ka ngagai ati urang nya. Nya meh leka benih ti laboh ba jalai raya.²⁰Nyadi benih ti laboh ba tanah ti bebatu nya urang ke ninga pesan nya alu tekala nya nerima iya enggau ati ti gaga. ²¹Tang iya nadai urat, alu semina tan enda lama aja. Leboh iya dituntung penusah tauka pemerinsa ketegal pesan nya, iya alu tekala nya mungkir.²²Benih ti laboh ba madang duri nya urang ke ninga pesan nya, tang pengangkun iya ke dunya, enggau ke pengaya ngalahka pesan nya, alu pesan nya enda uleh bebuah.²³ Nyadi benih ti laboh ba tanah ti ami nya urang ke ninga pesan nya, alu mereti ka iya. Iya alu bebuah, siko seratus leka, siku enam puluh, alu siko tiga puluh.”²⁴Yesus madah ka siti agi jako sempama ngagai sida. Ko Iya, “Perintah Allah Taala tao dibanding ka enggau urang siko ke nanam leka benih ti badas ba umai iya. ²⁵Tang leboh iya tinduk, munsuh datai alu nanam leka lalang ba madang gandum nya, alu mupuk ari endur nya.²⁶ Nya alai leboh gandum nya tumbuh, alu murai, lalang nya mega dipeda tumbuh.²⁷Bala urang gaji iya datai alu bejako ngagai iya, ‘Tuan, ukai enda nuan nabur ka benih ti badas ba umai nya? Nama kebuah umai nya bisi rumput?’ ²⁸Ko tuan nya nyaut, ‘Nya utai di kereja munsuh.’ Lalu ko sida bejako ngagai iya, ‘Kati nuan deka ngasuh kami nyabut rumput nya?’²⁹Tang ko iya nyaut, ‘Anang! enggai ke kita tecabut ka gandum leboh kita nyabut rumput. ³⁰Awak ka gandum enggau rumput nya sama tumbuh nyentuk ngagai maya ngetau. Leboh maya ngetau ila aku deka bejako enggau urang ke ngetau, ngasuh sida ngumpul rumput nya dulu, nancang alu nunu rumput nya, alu nyimpan gandum alam setor aku.’ ”³¹Yesus madah ka siti agi jako sempama ngagai sida. Ko Iya, “Perintah surga nya baka igi ensabi ti dibai urang siko, alu di tanam iya ba umai iya. ³²Igi ensabi nya leka ti pemado mit ari semua leka utai, tang leboh iya udah tumbuh, pucuk iya besai, alu iya nyadi kayu, datai ke burung nyau begaga ka sarang ba sebelah dan iya.”³³Yesus madah ka siti agi jako sempama ngagai sida. “Perintah surga nya baka ragi ti diambi siko indu alu dicampur ka iya enggau empat puluh liter tepung, datai ke semua tepung nya nyau kembai magang.”³⁴Semua utai nya dipadah ka Yesus ngagai urang mayoh ngena jako sempama. Iya enda nyebut utai ngagai sida enti enda ngena jako sempama.³⁵ To ngamat ka jako ti udah di sebut beseruan ka siko nabi: “Aku deka bejako ngena jako sempama, Aku deka nyebut pasal utai ti udah dilalai ka kenyau ari penumbuh dunya.”³⁶Udah nya Yesus ninggal ka urang mayoh, alu pulai ke rumah. Sida murid Iya alu datai ngagai Iya, ko sida, “Padah ka ngagai kami reti sempama pasal lalang ti ba umai nya.”³⁷ Ko Yesus nyaut, “Urang ke nabur ka benih ti badas nya Anak Mensia.³⁸ Umai nya dunya to, alu benih ti badas nya nembiak Perintah Allah Taala. Lalang nya nembiak Sitan, ³⁹alu munsuh ke nanam leka lalang nya Sitan. Maya ngetau nya pengujung dunya, alu urang ke ngetau nya bala malaikat.⁴⁰Baka rumput ti di gumpul alu ditunu, baka nya meh gaya utai ti deka nyadi leboh pengujung dunya:⁴¹ Anak Mensia deka ngirum ka bala malaikat Iya, alu sida deka muai ari Perintah Iya semua utai ti ngasoh bedosa, enggau semua urang ke ngereja penyai, ⁴²alu nikau ka sida ngagai dapur api, endur urang deka nyabak sereta begerit ngeli.⁴³ Udah nya baru urang ke lurus deka mancar baka mata hari alam Perintah Apai sida. Awak ka urang ke bisi pending, ninga.⁴⁴“Perintah surga mega baka reta ti berega ti dilalai ka alam sebidang tanah, ti ditemu urang siko alu di lamun iya baru. Enggau ati ti gaga iya mupuk alu nyual semua reta iya, alu meli tanah nya.”⁴⁵ “Perintah surga mega baka siko urang dagang ke begiga ka batu mutiara ti badas.⁴⁶ Iya tetemu ka sigi batu mutiara ti berega amat, mupuk alu nyual semua reta iya, alu meli batu mutiara nya.⁴⁷“Perintah surga mega baka jala ti ditibar ka ngagai danau, alu buleh semua macam ikan. ⁴⁸Leboh jala nya nyau penuh laban ikan, urang alu narit jala nya ke tebing, duduk alu nyimpan ikan ti badas alam bakul, tang muai ikan ti enda badas.⁴⁹Baka nya meh gaya utai ti deka nyadi leboh pengujung dunya. Bala malaikat deka datai alu nyerara ka urang ke jai ari urang ke lurus, ⁵⁰alu nikau ka sida ke jai ngagai dapur api, endur sida deka nyabak sereta begerit ngeli.⁵¹“Kati kita mereti ka semua utai to?” “Mereti,” ko sida nyaut. ⁵²Lalu ko Iya bejako ngagai sida, “Nya alai semua pengajar Adat ti udah di latih bekereja ke Perintah surga nya baka urang ke bempu rumah, ke mansut ka ari setor iya utai ti baru, enggau utai ti lama.” ⁵³Leboh Yesus udah tembu madah ka semua jako sempama nya, Iya alu mupuk ari endur nya.⁵⁴Leboh Iya datai ba menua Iya Empu, Iya ngajar urang mayoh alam sinagoge. Sida alit ati ke Iya alu ko sida bejako, “Dini endur urang to buleh penemu-dalam to, enggau kereja ajih to? ⁵⁵Ukai enda Iya to anak tukang kayu? Ukai enda indai Iya benama Maria? ⁵⁶Lalu ukai enda Iya to menyadi Yakobus, Yusuf, Simon enggau Yudas? Ukai enda semua menyadi indu Iya bisi dito enggau kitai? Nya alai dini endur Iya buleh semua utai to?”⁵⁷Nya alai sida nulak Iya. Tang ko Yesus bejako ngagai sida, “Nabi endang dibasa urang, kelimpah ari di menua enggau alam ruang bilik iya empu.” ⁵⁸Lalu Iya nadai ngereja mayoh kereja ajih dia, laban sida enda arap.

Chapter 14

¹Leboh maya nya Herodes, ke merintah di menua Galelia, ninga pasal Yesus, ²alu ko iya bejako enggau bala pemesai iya, “Iya to Yohanes Pemaptis. Iya udah diangkat ka ari mati. Nya kebuah kuasa nya bekereja alam iya.”³Laban Herodes udah nangkap Yohanes, alu nancang iya, alu nutup iya alam rumah penjara, ketegal Herodias, bini menyadi iya Filipus,⁴ laban Yohanes udah bejako ngagai Herodes, “Nuan salah jadi enggau iya!” ⁵Tang taja pen Herodes bisi ati deka munuh Yohanes, iya takut ka urang mayoh, laban sida ngumbai Yohanes nabi.⁶Tang leboh Herodes ngintu hari ulang tahun iya empu, anak indu Herodias betanda di mua bala pengabang, ⁷alu Herodes gaga amat ati datai ke iya nyau besemaya ngena sumpah deka meri ngagai indu nya sebarang utai ti dipinta iya.⁸Ari asoh indai iya, indu nya alu bejako, “Beri ngagai aku dito pala Yohanes Pemaptis ba atas pinggai!”⁹ Raja alu tusah ati, tang laban iya udah besemaya di mua semua bala pengabang, iya alu ngasoh urang ngereja utai ti di pinta indu nya.¹⁰Iya ngasoh urang mumpong pala Yohanes alam rumah penjara,¹¹ alu pala nya dibai ngena pinggai, alu disua ka ngagai indu nya. Indu nya alu mai pala nya ngagai indai iya.¹² Sida murid Yohanes datai, ngambi bangkai Yohanes, alu ngubur ka iya. Udah nya sida mupuk alu madah ngagai Yesus.¹³Leboh Yesus ninga nya, Iya mupuk ke Diri ari endur nya ngena perau ngagai endur ti sunyi. Tang leboh urang mayoh ninga nya, sida bedarat nitih ka Iya ari nengri sida empu.¹⁴ Leboh Yesus angkat ari perau, Iya meda mayoh amat urang, alu Iya sinu ati ke sida, alu ngerai ka sida ke sakit.¹⁵Leboh hari nyau lemai, sida murid datai ngagai Iya, alu bejako, “Endur to nadai mensia, alu hari pen nyau lemai. Asoh urang mayoh to mupuk, ngambi ka sida bejalai ngagai kampung desa alu meli pemakai ke diri empu.”¹⁶Ko Yesus bejako, “Sida enda iboh mupuk. Kita empu meri sida utai di empa!” ¹⁷Ko sida bejako enggau Iya, “Kami semina bisi lima iti tuko roti, enggau dua iko ikan.” ¹⁸Lalu ko Yesus bejako, “Bai utai nya kito ngagai Aku.”¹⁹Iya alu ngasoh urang mayoh duduk ba rumput. Iya ngambi lima iti tuko roti enggau dua iko ikan nya, engkadah ke langit, meri terima kasih ke roti enggau ikan nya, mecah ka roti nya, alu nyua ka roti nya ngagai sida murid, alu sida nyadung roti nya ngagai urang mayoh. ²⁰Lalu semua urang bela makai alu kenyang magang. Udah nya, sida murid ngumpul dua belas bakul penuh tedai pemakai nya. ²¹Pemayoh urang ke makai nya kira lima ribu iko lelaki, enda ngitung sida ke indu enggau anak mit.²²Udah nya Yesus ngasoh sida murid nepan perau alu mupuk dulu ke seberai danau nya, alu Iya Empu ngasoh urang mayoh pulai. ²³Leboh Iya udah ngasoh urang mayoh pulai, Iya alu niki ngagai bukit sigi, deka besampi. Leboh hari nyau lemai, semina Yesus aja bisi dia. ²⁴Tang ba urung maya nya, perau ti di tepan sida murid nyau udah jauh ari tebing alu dipangka ka gelumbang, laban sida nanjak ribut.²⁵Ba entara pukul tiga enggau pukul enam pagi, Yesus mansang ngagai sida, bejalai ba atas ai. ²⁶Tang leboh sida meda Iya bejalai ba atas ai, sida balat amat takut, alu nyerauh, “Antu!”²⁷ Tang Yesus alu tekala nya bejako enggau sida. Ko Iya, “Anang takut! Aku to. Anang takut!”²⁸Petrus alu nyaut Iya. “Tuhan, enti nya amat Nuan, asoh aku bejalai ba atas ai ngagai Nuan.”²⁹ Ko Yesus, “Kito ke nuan!” Petrus alu angkat ari perau lalu bejalai ba atas ai mansang ngagai Yesus.³⁰ Tang leboh iya meda pemalat ribut, iya takut, alu leboh iya baru deka belaboh tengelam, iya alu nyerauh, “Tuhan, selamat ka aku!”³¹Yesus alu tekala nya nyapai iya, alu bejako, “Mit amat meh pengarap nuan! Nama kebuah nuan kakang?”³² Leboh seduai iya nepan ngagai perau, ribut alu teduh. ³³Sida ke alam perau nya alu nyembah Iya. Ko sida, “Nuan amat Anak Allah Taala!”³⁴Leboh sida udah ngelayang ke seberai, sida alu sangkai di Genesaret.³⁵ Lalu leboh urang ke di menua nya ngelala Yesus, sida alu mesau ka urang ari serata menua nya, alu sida mai ngagai Yesus semua urang ke sakit,³⁶ minta Iya uleh nyuroh sida negu puting kelambi Iya, alu semua urang ke negu puting kelambi Iya, gerai magang.

Chapter 15

¹Udah nya urang Farisi enggau sida pengajar Adat datai ari Yerusalem ngagai Yesus, alu bejako,² “Nama kebuah sida murid Nuan ngelanggar adat asal ake ine kitai, enda masu jari sida sebedau sida makai!”³ Ko Yesus nyaut sida, “Lalu nama kebuah kita ngelanggar pesan Allah Taala ketegal adat asal kita?⁴Laban Allah Taala udah meri pesan, ‘Bebasa ka apai enggau indai nuan.’ Lalu Allah Taala udah mega bejako ‘Urang ke bejai apai indai diri, enda tao enda bunuh.’ ⁵Tang ko kita, enti urang madah ngagai apai tao ka indai iya: ‘Utai ti dipinta nuan ari aku, udah diberi ngagai Allah Taala,’⁶ iya enda iboh bebasa ka apai indai iya. Nya alai, kita udah nulak jako Allah Taala ketegal adat asal kita.⁷Kita to urang ke pura-pura ngapa! Sigi amat jako Yesaya leboh iya benabi ka pasal kita! ⁸‘Urang to ngemesai ka Aku ngena mulut sida aja, tang ati sida jauh ari Aku. ⁹Sida ngelebu ka diri nyembah Aku, laban sida ngajar adat mensia.’ ”¹⁰Yesus alu ngangau ka urang mayoh ngagai Iya, alu bejako ngagai sida, “Pending ka to uleh kita, ngambi ka kita mereti! ¹¹Utai ti tama ngagai mulut urang, nadai ngasoh iya nda tuci, tang utai ti pansut ari mulut iya, nya utai ti ngasoh iya nda tuci.”¹²Udah nya, sida murid Iya datai alu bejako enggau Iya, “Kati Nuan nemu urang Farisi pedeh ati ninga utai ti di sebut Nuan?”¹³ Disaut Yesus, “Semua utai ti tumbuh, ti ukai di tanam Apai Aku ti di surga, deka di cabut magang. ¹⁴Anang iboh ka sida. Sida nya urang buta ke ngiring urang buta. Lalu enti urang ke buta ngiring urang ke buta, seduai iya deka sama laboh ngagai alam lubang kebung.”¹⁵Tang ko Petrus bejako ngagai Iya, “Padah ka reti jako sempama nya ngagai kami.” ¹⁶Ko Yesus bejako, “Kati kita empu agi mengkang enda mereti baka sida? ¹⁷Kati kita enda nemu? Utai ti tama ngagai mulut, tama ngagai perut, alu udah nya di buai ke alam jamban?¹⁸Tang utai ti pansut ari mulut, datai ari ati. Nya utai ti ngamah ka mensia.¹⁹ Laban ari ati pansut runding ti jai, munoh urang, butang, bambai, ngencuri, besaksi bula, enggau bejako ka urang. ²⁰Nya utai ti ngamah ka mensia. Tang makai ngena jari ti nda di basu, nda ngamah ka mensia.”²¹Yesus angkat ari endur nya alu mupuk ngagai menua damping nengri Tirus nggau Sidon. ²²Siko indu urang Kanaan ari menua nya mansang ngagai Yesus, alu ngangau, “Kasih ka aku, O Tuhan, Anak Daud! Anak indu aku dirasuk antu balat amat di perinsa.” ²³Tang Yesus enda nyaut iya. Sida murid Iya datai alu bejako enggau Iya, “Buru indu nya, laban iya rauh-rauh dibelakang niteh ka kitai!”²⁴Yesus alu nyaut, “Aku udah di asoh datai semina ngagai bedus urang Israel ke tesat.” ²⁵Tang indu nya datai alu nyembah di mua Yesus, alu bejako, “Saup aku, Tuhan!”²⁶ Ko Yesus nyaut, “Aku enda patut ngambi pemakai ari anak mit, alu nikau ka nya ngagai uduk.”²⁷Indu nya alu nyaut, “Nya endang amat, Tuhan, tang uduk deh makai tedai pemakai ti laboh ari mija tuan iya.”²⁸ Yesus alu nyaut iya, “Endu, besai pengarap nuan! Utai ti dikedeka ka nuan, deka nyadi.” Anak indu iya alu gerai tekala nya.²⁹Yesus alu mupuk ari endur nya, alu bejalai ba tebing Danau Galilea. Iya alu niki ngagai bukit sigi, alu nuduk ka Diri.³⁰ Mayoh amat urang datai ngagai Iya, mai urang ke kait-kupit, urang ke bisi penimpang, ke buta, ke bago, enggau mayoh urang bukai ke sakit. Sida ngengkah ka sida ke sakit damping kaki Yesus, alu Iya ngerai ka sida.³¹ Urang mayoh balat alit ati meda urang ke bago, bejako, urang ke kait-kupit, bejalai, urang ke timpang pendiau, digerai ka, alu urang ke buta, meda; alu sida mulia ka Allah Taala urang Israel.³²Yesus ngangau ka sida murid Iya ngagai Iya, alu bejako, “Aku sinu ati ke sida, laban sida udah enggau Aku tiga hari, alu nadai utai di empa. Aku enggai ngasoh sida pulai lapar, enggai ke sida lepi di rantau jalai.”³³ Lalu ko sida murid Iya bejako enggau Iya, “Dini endur kami di menua puang to uleh nemu pemakai ti cukup kena meri urang ke ngemayoh to makai?”³⁴ Yesus alu nanya sida, “Berapa iti tuko roti di kemisi kita?” “Tujuh iti, enggau dua tiga iko ikan ti mit,” ko sida nyaut. ³⁵Yesus alu ngasoh urang mayoh duduk ba tanah,³⁶Udah nya, Iya ngambi tujuh iti tuko roti enggau ikan nya. Leboh Iya udah meri terima kasih, Iya mecah ka roti enggau ikan nya, alu meri roti nya ngagai sida murid; sida murid Iya alu nyadung utai nya ngagai bala urang mayoh. ³⁷Semua sida bela makai magang, alu kenyang. Udah nya sida murid alu ngumpul tujuh bakul penuh tedai pemakai nya. ³⁸Pemayoh urang ke makai nya empat ribu iko lelaki, enda ngitung sida ke indu enggau anak mit.³⁹ Leboh Yesus udah ngasoh urang mayoh mupuk, Iya nepan perau, alu mansang ngagai menua Magadan.

Chapter 16

¹Urang Farisi enggau urang Saduki alu datai ngagai Yesus, deka nguji Iya. Sida minta Iya ngayan ka ngagai sida site tanda ari surga. ²Ko Yesus nyaut sida, “Leboh hari nyau lemai, kita nyebut, ‘Manah hari pagila, laban langit mirah.’³Lalu leboh pagi hari kita nyebut, ‘Kabut hari sehari to legi, laban langit mirah sereta mambam.’ Kita nemu madah ka gaya hari ari utai ti di peda kita di langit, tang kita enda nemu maca tanda utai ti nyadi diato! ⁴Rebak ti jai sereta enda tetap ati to begiga ka tanda, tang tanda enda diberi, kelimpah ari tanda Nabi Yunus.” Iya ninggal ka sida, alu mupuk ari endur nya.⁵Leboh sida murid datai di seberai danau nya, sida enda ingat mai roti.⁶ Ko Yesus bejako enggau sida, “Bejimat sereta bejaga ari ragi urang Farisi enggau ragi urang Saduki.” ⁷Sida alu berandau enggau pangan diri. Ko sida, “To ketegal kitai nadai mai roti.” ⁸Tang Yesus nemu utai ti disebut sida, alu ko Iya, “Mit amat meh pengarap kita. Nama kebuah kita berandau ka pasal nadai roti?⁹Kati kita alu empai mereti? Kati kita enda ingat ka lima iti roti ke lima ribu iko urang? Berapa bakul tedai di gumpul kita? ¹⁰Tauka tujuh iti tuko roti ke empat ribu iko urang? Berapa bakul tedai di gumpul kita?¹¹Nama kebuah kita alu enda mereti? Aku ukai bejako ngagai kita pasal roti. Bejaga kita ari ragi urang Farisi enggau ragi urang Saduki!” ¹²Udah nya baru sida nemu Iya ukai ngasoh sida bejaga ari ragi ti dikena ngaga roti, tang bejaga ari ajar urang Farisi enggau ari ajar urang Saduki.¹³Leboh Yesus datai damping menua Kaisarea Filipi, Iya alu nanya sida murid Iya, “Ba penemu urang, sapa Anak Mensia?”¹⁴ Ko sida nyaut, “Sekeda ngumbai Iya Yohanes Pemaptis. Sekeda ngumbai Iya Elia, alu sida ti bukai ngumbai Iya Yeremia tauka siko ari nabi ti bukai.”¹⁵ Iya alu nanya sida, “Sapa Aku to ko kita?”¹⁶ Simon Petrus alu nyaut, “Nuan to Mesias, Anak Allah Taala ti idup.”¹⁷Yesus alu nyaut, “Beberekat meh nuan, Simon anak Yunus! Laban mensia nadai madah ka utai to ngagai nuan, tang Apai Aku ti di surga.¹⁸ Lalu Aku madah ngagai nuan, nuan to Peter alu ba batu to Aku deka niri ka gerija Aku, alu pintu neraka enda uleh ngalah ka iya.¹⁹Aku deka meri nuan kunci Perintah surga, alu sebarang utai ditancang nuan di dunya to, deka ditancang di surga, alu sebarang utai di buka nuan di dunya to, deka di buka di surga.”²⁰ Yesus alu berat-rat enda nyagi sida murid Iya madah ngagai urang ti Iya nya Mesias.²¹Berengkah ari nya, Yesus alu belaboh madah ngagai sida murid Iya, Iya enda tao enda mansang ngagai Yerusalem alu ngenat ka Diri diperinsa ka bala tuai bansa, bala tuai imam, enggau bala pengajar Adat, alu dibunoh, alu diangkat ka idup baru ari mati ba hari ti ketiga.²² Petrus alu narik mai Iya ke tisi, alu belaboh ngerara Iya. Ko Petrus, “Allah Taala enda nyagi utai nya nyadi, Tuhan! Utai nya enda tao sekali-kali nyadi ba Nuan!” ²³Tang Yesus nguing alu bejako ngagai Petrus, “Rari ari Aku, Sitan! Nuan ngempang jalai Aku, laban nuan berunding ka utai ti dirunding mensia, ukai utai ti dirunding Allah Taala.”²⁴Yesus alu madah ngagai sida murid Iya, “Enti urang deka nitih ka Aku, awak ka iya badu agi berunding ka diri empu, ngesan salib iya, alu nitih ka Aku.²⁵ Laban barang sapa deka ngidup ka nyawa diri, deka ngenyau ka iya, alu barang sapa ngenyau ka nyawa diri ketegal Aku, deka tetemu ka iya.²⁶ Laban nama penguntung urang, enti iya bempu semua dunya, tang ngenyau ka nyawa diri? Tauka, nama utai ti patut diberi urang kena iya nganti nyawa diri?²⁷Laban Anak Mensia enggau bala melikat Iya deka datai alam mulia Apai Iya, alu ngupah genap iko urang niteh ka utai ti udah dikereja sida siko-siko.²⁸ Enggau bendar Aku madah ngagai kita, sekeda urang ke bediri dito diato empai parai sebedau sida meda Anak Mensia datai enggau Perintah Iya.”

Chapter 17

¹Enam hari udah bekau nya, Yesus mai enggau Iya Petrus, Yakobus enggau menyadi Yakobus ke benama Yohanes, niki ngagai bukit sigi ti tinggi, kediri sida aja.² Sida alu meda gamal Iya berubah. Mua Iya mancar baka mata hari, alu gari Iya bebali beperencing burak.³Sida alu tekala nya meda Musa seduai Elia, pansut alu bejako enggau Iya.⁴ Lalu ko Petrus bejako ngagai Yesus, “Tuhan, badas kitai diau dito! Enti Nuan deka, awak ka aku ngaga tiga buah langkau kain dito, sebuah nge Nuan, sebuah nge Musa, alu sebuah nge Elia.”⁵Leboh Petrus agi benung bejako, site remang ti terang ngayung sida, alu nyawa bisi di dinga bejako ari alam remang nya, “To Anak ke di kesayau ka Aku. Aku rindu ka Iya. Pending ka Iya!”⁶ Leboh sida murid ninga nya, sida alu nyungkur ka mua diri ke tanah, laban sida kelalu balat takut. ⁷Tang Yesus datai alu nego sida. Ko Iya, “Angkat. Anang takut!”⁸ Leboh sida tiga engkadah, sida nadai meda urang bukai, semina Yesus aja.⁹Leboh sida nurun ari bukit nya, Yesus nangkan sida tiga enggau jako, ko Iya, “Anang madah ka pasal senera nya ngagai urang, nyentuk ngagai maya Anak Mensia udah diangkat ka idup baru ari mati.”¹⁰ Sida murid alu nanya Iya, “Nama kebuah sida pengajar Adat madah ka Elia deka dulu datai?”¹¹Disaut Yesus, “Elia endang amat dulu datai, alu nyendia ka semua utai.¹² Tang, Aku madah ngagai kita, Elia udah datai, tang sida enda ngelala iya, tang merinsa ka Iya sepeneka ati sida. Baka nya mega sida deka merinsa ka Anak Mensia.”¹³ Nya baru sida murid nemu Iya bejako ngagai sida pasal Yohanes Pemaptis.¹⁴Leboh Yesus enggau sida murid datai ba bala mayoh, siko urang datai ngagai Yesus, belutut di mua Iya, alu bejako,¹⁵ “Tuhan, kasih ka anak aku, laban iya sakit gila-babi, alu balat amat merinsa. Iya suah udah rebah ngagai api, tauka ngagai ai. ¹⁶Aku udah mai iya ngagai sida murid Nuan, tang sida enda uleh ngerai ka iya.”¹⁷Yesus alu nyaut, “Kita to urang ke enda tetap ati sereta tesat! Ni pengelama Aku enda tao enda begulai enggau kita? Ni pengelama Aku enda tao enda sabar enggau kita? Bai nembiak nya kitu ngagai Aku!”¹⁸ Yesus alu merak antu nya, lalu antu nya pansut ari nembiak nya, alu nembiak nya gerai tekala nya.¹⁹Udah nya sida murid datai ngagai Yesus, leboh maya sida kediri enggau Iya, alu nanya, “Nama kebuah kami enda uleh muru antu nya?”²⁰ Disaut Iya, “Laban kita mit pengarap. Laban, enggau bendar Aku madah ngagai kita, enti kita bisi pengarap ngemesai ige ensabi, kita uleh bejako ngagai bukit to, ‘Mindah ari to ngagai nyin!’ alu bukit nya deka mindah. Nadai utai enda uleh dikereja kita!²¹ [Tang utai bansa to semina uleh diburu ngena sampi enggau bepuasa.”]²²Leboh semua murid begempuru di Galilea, Yesus bejako ngagai sida, “Anak Mensia deka diserah ka ngagai jari mensia ²³alu sida deka munuh Iya, alu Iya deka diangkat ka idup baru ari mati ba hari ti ketiga.” Alu ati sida murid Iya balat amat tusah.²⁴Leboh sida datai di Kapernaum, urang ke ngumpul duit pupu ke Rumah Sembayang mansang ngagai Petrus, alu nanya, “Kati guru kita enda mayar duit pupu Rumah Sembayang?” ²⁵“Mayar,” ko Petrus nyaut. Leboh Petrus pulai ke rumah, Yesus alu bejako dulu enggau iya. Ko Iya, “Baka ni ko penemu nuan, Simon? Ari sapa raja dunya ngambi cukai tauka pupu? Ari peranak menua nya empu, tauka ari urang bukai?”²⁶“Ari urang bukai,” ko Petrus nyaut. Lalu ko Yesus, “Enti pia, peranak menua iya empu enda iboh mayar cukai. ²⁷Tang ngambi ka sida enda pedih ati, alai nuan mupuk ngagai danau, alu ulur ka ginti. Ambi meh ikan ti terubah ulih ginti nuan leboh nuan muka mulut iya, nuan deka tetemu ka sesingkap duit. Bai duit nya alu beri ngagai sida, nge Aku enggau nge nuan.”

Chapter 18

¹Leboh maya nya, sida murid datai ngagai Yesus, alu nanya, “Sapa urang ke pemadu besai alam Perintah surga?”² Iya alu ngangau ka siko anak mit, alu ngasoh iya bediri ba tengah-tengah sida.³ Iya alu bejako, “Enggau bendar Aku madah ngagai kita, enti kita enda berubah alu nyadi baka anak mit, kita enda uleh tama ngagai Perintah surga.⁴Barang sapa ngemaroh ka diri baka anak mit to, deka nyadi urang ke pemadu besai alam Perintah surga.⁵ Barang sapa nerima anak mit baka to alam nama Aku, nerima Aku.⁶ Enti kita ngasoh siko ari sida anak mit ke arap ka Aku, bedosa, badas age enti batu kilang ti besai ditancang ka ba rekung urang nya, alu iya di tengelam ka ngagai tasik ti dalam.⁷Tulah meh dunya laban utai ti ngasoh mensia bedosa! Penguji endang enda tao enda datai, tang tulah meh urang ke ngasoh penguji nya datai!⁸ Lalu enti jari tauka kaki nuan mai nuan bedosa, tetak alu buai iya! Manah age nuan tama ngagai pengidup nadai jari tauka kaki sepiak, ari ke bisi dua piak jari tauka kaki, tang nuan dibuai ngagai api ti enda nemu padam.⁹Lalu enti mata nuan mai nuan bedosa, keruk alu buai iya! Badas age nuan tama ngagai pengidup mai sige aja leka mata, ari ke bisi dua ige leka mata, tang nuan dibuai ngagai api neraka.¹⁰“Bejimat kita, enggai ke kita ngemaroh ka sida ke mit to. Laban, Aku madah ngagai kita, di surga din malaikat sida endang seruran bediri di mua Apai Aku di surga.¹¹ [Laban Anak Mensia datai ngambi ka Iya nyelamat ka urang ke tesat.]¹²Baka ni ko pikir kita? Enti urang siko bisi seratus iko bedus, alu siko bedus nya enyau, enda ke iya deka ninggal ka sida ke semilan puluh semilan iko ba bukit, alu bejalai ngiga siko ti enyau nya?¹³ Lalu leboh iya udah tetemu ka bedus nya, enggau bendar Aku madah ngagai kita, iya deka lebih age gaga ati ke bedus siko nya ari sida ke semilan puluh semilan iko ti enda enyau.¹⁴ Baka nya meh Apai kita ti di surga enggai ngasoh siko pan ari sida ke mit to enyau.¹⁵“Enti menyadi nuan bedosa ngelaban nuan, mansang nuan ngagai iya, alu padah ka penyalah iya ngagai iya, entara seduai aja. Enti iya mending ka nuan, reti nya nuan udah ulih nguing ka ati iya.¹⁶ Tang enti iya enggai mending ka nuan, bai siko tauka dua iko urang enggau nuan, ngambika ‘genap leka jako ditetap ka beduduk ba saksi dua tauka tiga iko urang.’¹⁷Enti iya enggai mending ka sida, padah ka ngagai jemaat. Lalu enti iya enggai mending ka jemaat, gaga iya baka ke ngaga urang bansa bukai, tauka pengumpul cukai.¹⁸“Enggau bendar Aku madah ngagai kita: sebarang utai di tancang kita di dunya to, deka di tancang di surga, alu sebarang utai dibuka kita di dunya to, deka dibuka di surga.¹⁹ “Aku madah ngagai kita baru: enti dua iko kita di dunya to besetuju ka utai ti di pinta kita, utai nya deka di kereja ke kita uleh Apai Aku ti di surga.²⁰ Laban leboh dua tauka tiga iko urang begempuru alam nama Aku, Aku bisi dia enggau sida.”²¹Udah nya Petrus datai ngagai Yesus alu bejako, “Tuhan, enti menyadi aku bedosa ngelaban aku, berapa penyuah aku patut ngampun iya? Tujuh kali?”²² Ko Yesus madah ngagai iya, “Ukai tujuh kali, tang tujuh puluh kali tujuh.²³Nya alai Perintah surga tao di banding ka enggau siko raja ke deka meresa saldo bala urang gaji iya.²⁴ Leboh iya baru deka belaboh ngereja pengawa nya, siko urang gaji, ke udah nginjau sepuluh ribu talenta dibai betemu enggau iya.²⁵ Laban urang gaji nya enda tebayarka utang diri, nya alai raja alu ngasoh iya dijual, sama enggau bini enggau bala anak iya, sereta enggau semua reta tengkira iya, kena mayar utang nya.²⁶Kuli nya alu besugang di mua raja, minta kasih ari raja. Ko iya, ‘Aku minta nuan sabar enggau aku. Aku deka mayar semua utang aku!’²⁷ Laban raja nya kasih ka kuli iya nya, nya alai iya ngelepas ka iya, ngampun iya alu muai utang iya.²⁸Tang leboh kuli nya pansut, iya betemu enggau urang siko ke sama kuli baka iya empu, ke berutang seratus dinar aja ba iya. Iya nangkap sereta nyekak urang nya, alu bejako, ‘Bayar utang nuan!’ ²⁹Urang ke di cekak iya alu besugang, minta kasih ngagai iya, ‘Aku minta nuan sabar enggau aku. Aku deka mayar semua nya ngagai nuan!’³⁰Tang iya enda sabar enggau urang nya. Iya alu nutup urang nya alam rumah penjara, datai ke urang nya udah mayar utang iya.³¹ Leboh urang gaji ti bukai meda nya, sida tusah amat ati, alu madah ka semua pekara nya ngagai raja sida.³²Raja alu ngangau ka kuli iya nya, alu bejako ngagai iya, ‘Nuan to kuli ti jai! Aku udah muai semua utang nuan, laban nuan minta kasih ari aku.³³ Kati nuan enda nemu kasih ka urang ke sama kuli baka nuan empu, baka aku ke udah kasih ka nuan?’³⁴Raja balat amat pedih ati, alu ngasoh kuli nya ditutup alam rumah jil, datai ke iya udah uleh mayar semua utang iya.³⁵ Baka nya mega meh Apai Aku ti di surga deka ngereja nya ngagai genap iko kita, enti kita enda ngampun menyadi kita enggau pengabeh ati kita.”

Chapter 19

¹Leboh Yesus udah badu nyebut semua utai nya, Iya mupuk ari menua Galilea alu bejalai ngagai menua Yudea, di seberai Sungai Yordan.² Mayoh amat urang nitih ka Iya, alu Iya ngerai ka sida dia.³Sekeda urang Farisi alu datai ngagai Iya, deka nguji Iya. Ko sida, “Kati laki tao muai bini enggau bemacam alasan?” ⁴Disaut Yesus, “Kati kita nadai udah kala maca pasal Allah Taala ti ngaga mensia lelaki enggau indu kenyau ari pun kelia?⁵Ko Iya bejako, ‘Ketegal nya, lelaki deka ninggal ka apai enggau indai iya, alu begulai enggau bini iya, alu seduai iya deka nyadi setubuh’? ⁶Seduai iya ukai dua iko age, tang siko. Nya alai, nadai urang tao nyerara ka utai ti udah ditampil ka Allah Taala.”⁷Ko urang Farisi nanya Iya, “Enti pia, nama kebuah Musa ngasoh laki meri surat sarak alu muru bini diri?”⁸ Disaut Yesus, “Musa ngemendar ka kita muai bini kita, laban ati kita kieh. Tang utai to ukai baka nya kenyau ari pun. ⁹Nya alai, Aku madah ngagai kita, barang sapa muai bini, kelimpah ari bini iya butang, alu urang nya bebini baru, iya butang.”¹⁰Ko sida murid bejako enggau Iya, “Enti nya adat entara laki enggau bini, badas age enda bebini.”¹¹ Tang ko Yesus bejako ngagai sida, “Ukai semua urang uleh nerima ajar to, tang semina urang ke diberi ajar to.¹² Laban sekeda urang adai nadai perengka tubuh kena bebini. Bisi mega urang nadai perengka nya ari asoh mensia. Bisi mega urang ke sengaja muai perengka tubuh diri ketegal Perintah surga. Awak ka urang ke uleh nerima ajar to, nerima iya.”¹³Anak mit alu dibai ngagai Iya, ngambi ka Iya ngengkah ka jari Iya atas sida, alu besampi ka sida. Tang murid Iya balat amat ngerara urang ke mai sida anak mit nya.¹⁴ Tang ko Yesus bejako, “Awak ka anak mit datai ngagai Aku, alu anang nagang sida, laban Perintah surga diempu urang ke baka sida to.” ¹⁵Iya alu ngengkah ka jari Iya atas sida, Iya alu mupuk ari endur nya.¹⁶Nyadi sekali, siko urang datai ngagai Yesus, alu nanya, “Guru, nama pengawa ti badas ti enda tao enda di kereja aku ngambi ka aku tao buleh pengidup ti meruan belama iya?” ¹⁷Ko Yesus bejako ngagai iya, “Nama kebuah nuan nanya ka utai ti badas ngagai Aku? semina siko aja ti badas. Enti nuan keran deka tama ngagai pengidup ti meruan belama iya, titih ka pesan.”¹⁸Urang nya alu nanya Iya, “Pesan iya ka ni?” Disaut Yesus, “Anang munuh urang. Anang butang. Anang ngencuri. Anang besaksi bula.¹⁹ Bebasa ka apai enggau indai nuan, alu rindu ka pangan nuan baka nuan ti rindu ka diri empu.”²⁰Ko urang bujang nya nyaut, “Semua pesan nya udah dititeh ka Aku magang. Nama utai bukai ti enda tao enda dikereja aku?”²¹ Ko Yesus bejako ngagai iya, “Enti nuan deka nyadi pemadu badas, mupuk nuan alu jual semua reta tengkira nuan, alu beri duit nya ngagai urang ke miskin, alu nuan deka bisi pengaya di surga. Udah nya datai alu titeh ka Aku.”²² Leboh urang bujang nya ninga nya, iya angkat ari endur nya tusah ati laban iya urang ke kaya amat.²³Yesus alu bejako enggau sida murid Iya, “Enggau bendar Aku madah ngagai kita, mar amat meh urang ke kaya tama ngagai Perintah surga. ²⁴Aku nando nya baru: nyamai agi jelu unta tama nengah lubang jarum ari urang ke kaya tama ngagai Perintah Allah Taala.”²⁵Leboh sida murid ninga nya, sida alit ati, alu nanya, “Enti pia, sapa uleh diselamat ka?” ²⁶Yesus merening ngagai sida, alu bejako, “Ba mensia, utai to enda uleh, tang ba Allah Taala semua utai uleh magang.”²⁷ Petrus alu bejako, “Peda Nuan, kami udah ninggal ka semua utai alu niteh ka Nuan. Nama utai uleh kami?”²⁸Ko Yesus bejako ngagai sida, “Enggau bendar Aku madah ngagai kita, leboh Anak Mensia duduk ba kerusi diraja Iya ti dimulia ba dunya ti baru, kita ke udah niteh ka Aku deka mega duduk ba dua belas ite kerusi diraja, ngakim dua belas raban bansa urang Israel.²⁹Lalu genap iko urang ke udah ninggal ka rumah, tauka menyadi lelaki, tauka menyadi indu, tauka apai, tauka indai, tauka anak, tauka umai, ketegal nama Aku, deka nerima seratus kali mayoh age, alu deka diberi pengidup ti meruan belama iya.³⁰ Tang mayoh urang ke dulu deka nyadi dudi, alu urang ke dudi deka nyadi dulu.

Chapter 20

¹“Laban Perintah surga nya baka urang siko ke mupuk tumu pagi-pagi ngiga urang ke tao digaji iya kerja ba kebun anggur iya.² Leboh iya udah besetuju deka meri gaji sesingkap duit pirak sehari ngagai siko-siko sida, iya alu ngasoh sida bekereja ba kebun anggur iya.³Iya mupuk baru ke pasar ba urung pukul semilan pagi, alu tepeda ka sekeda urang ke laki beketegir ngapa enda kerja. ⁴Iya alu bejako ngagai sida, ‘Alai kita kerja ba kebun anggur. Aku deka meri kita gaji ti patut.’ Sida lalu mupuk.⁵Iya ngereja baka nya baru ba urung pukul dua belas, enggau ba urung pukul tiga.⁶ Ba urung pukul lima, iya bejalai ke pasar, alu tepeda ka sekeda sida ka laki ti bukai mengkang beketegir enda kerja. Lalu ko iya bejako ngagai sida, ‘Nama kebuah kita masau jam sehari-hari to enda kerja?’⁷ Sida alu nyaut, ‘Laban urang nadai ngasoh kami kerja.’ Ko iya bejako ngagai sida, ‘Alai kita gawa ba kebun anggur aku.’⁸“Leboh hari nyau lemai, urang ke bempu kebun nya alu madah ngagai mandur, ‘Kangau ka bala urang gaji alu bayar gaji sida, belaboh ari sida ke pemadu dudi, nyentuk ngagai sida ke pemadu dulu.’ ⁹Leboh urang gaji ke berengkah kerja ari pukul lima datai, sida alu dibayar siko-siko urang nerima sesingkap duit pirak.¹⁰ Leboh urang ke pemadu dulu kerja datai, sida ngumbai diri deka nerima gaji ti besai agi. Tang sida mega diberi sesingkap duit pirak siku.¹¹Leboh sida nerima gaji nya, sida alu mut-mut ngagai urang ke ngaji sida. ¹²Ko sida, ‘Urang ke pemadu dudi semina bekereja sejam aja, alu nuan udah ngaga gaji sida sebaka enggau gaji kami ke udah bekereja sehari-hari to ngenat ka diri laban panas.’¹³Tang ko iya ke bempu kebun nyaut sida, bejako ngagai siko ari sida dia ‘Unggal, nadai aku ngakal nuan. Ukai enda nuan empu ke besetuju ka gaji sesingap duit pirak? ¹⁴Ambi gaji nuan, alu pulai. Aku empu ke meri gaji ngagai urang ke pemadu dudi to ngenyampau ti diberi aku ngagai nuan.¹⁵Kati aku enda tao ngena duit aku sepeneka ati aku? Tauka nuan kepapas meda aku gerah mudah meri utai ngagai urang?’ ¹⁶Nya alai, urang ke dudi deka nyadi dulu, alu urang ke dulu deka nyadi dudi.”¹⁷Leboh Yesus mansang ngagai Yerusalem, Iya mai murid ke dua belas iko ke tisi leboh sida benung di rantau jalai, Iya alu bejako ngagai sida,¹⁸ “Dinga kita, kitai deka mupuk ngagai Yerusalem, alu Anak Mensia deka diserah ka ngagai bala tuai imam, enggau ngagai bala pengajar Adat, alu sida deka ngasoh Iya diukum bunuh. ¹⁹Sida deka nyerah ka Iya ngagai urang bansa bukai, ti deka beduan Iya, nyipat Iya, alu nyalib ka Iya. Tang ba hari ti ketiga Iya deka diangkat ka idup baru.”²⁰Udah nya bini Zebedeus datai ngagai Yesus, mai anak lelaki iya ke dua iko. Iya besugang di mua Yesus, alu minta Iya ngereja siti utai.²¹ Yesus alu nanya iya, “Nama utai dipinta nuan?” Ko bini Zebedeus nyaut, “Awak ka anak aku dua iko to duduk siko ba sepiak kanan Nuan enggau siko ba sepiak kiba Nuan dalam Perintah Nuan.”²²Tang ko Yesus nyaut iya, “Kita enda nemu utai ti di pinta kita. Kati kita uleh ngirup ari cawan ti deka di irup Aku?” Seduai iya alu nyaut, “Uleh.”²³ Ko Yesus bejako ngagai seduai iya, “Seduai sige deka ngirup ari cawan Aku, tang pasal duduk sepiak ari kanan enggau ari kiba Aku, Aku nadai kuasa ngeletak nya. Penuduk nya udah disedia ka Apai Aku ke urang ke bempu kerusi nya.”²⁴ Leboh murid ke sepuluh iko ninga nya, sida alu pedih ati ngagai seduai menyadi nya.²⁵Tang Yesus ngangau ka sida, alu bejako, “Kita nemu, urang ke merintah urang bansa bukai, nekan ka pengidup urang ke dipegai sida, alu bala tuai sida merinsa ka sida. ²⁶“Tang ba kita utai nya enda baka nya. Barang sapa deka nyadi urang ke besai ba bala kita, enda tao enda nyadi pelayan semua kita,²⁷ alu barang sapa deka nyadi dulu ba bala kita, enda tau enda nyadi kuli kita,²⁸sama baka Anak Mensia ke datai ukai minta Diri dibela, tang laban Iya deka mela, alu nyerah ka nyawa Diri kena nebus urang mayoh.”²⁹Leboh sida mupuk ari Yerikho, mayoh amat urang niteh ka Iya.³⁰ Nyadi ba endur nya bisi dua iko urang buta duduk ba tisi jalai. Leboh seduai iya ninga Yesus mansa, seduai iya alu ngangau, “Kasih ka kami, Anak Daud!”³¹ Bala urang mayoh alu balat amat ngerara seduai iya, ngasoh seduai iya badu agi capoh. Tang seduai iya ngangau nyareh age, “Tuhan, Anak Daud, kasih ka kami!”³²Yesus ngetu, alu ngangau ka seduai iya. Ko Iya, “Nama utai ti diasoh seduai kereja Aku ke seduai?” ³³Ko seduai iya bejako, “Tuhan, awak ka kami dua uleh meda!”³⁴ Yesus sinu ati ke seduai iya. Iya negu mata seduai iya, alu tekala nya seduai iya uleh meda. Seduai iya alu niteh ka Yesus.

Chapter 21

¹Leboh Yesus enggau sida murid Iya nyau datai semak Yerusalem, alu udah datai di Betfage ba Bukit Zaitun, Yesus bejako enggau dua iko murid Iya.² Ko Iya, “Alai seduai mupuk ngagai kampung ti di mua nyin. Din seduai deka nemu siko keledai ditancang, enggau anak iya ngimbai iya. Buka tali jelu dua iko nya, alu bai seduai iya ngagai Aku.³ Enti urang bisi bejako ngagai seduai, sebut aja munyi to, ‘Tuhan beguna ka seduai iya.’ Lalu iya deka ngasoh seduai mai jelu nya tekala nya.”⁴Utai to nyadi kena ngamat ka jako ti udah disebut Tuhan beseruan ka siko nabi:⁵ “Padah ka ngagai anak indu Sion, Peda kita, Raja kita datai ngagai kita. Iya baruh ati, alu nepan keledai enggau nepan keledai ti age biak, ti anak keledai.”⁶Murid ke dua iko nya mupuk, alu ngereja utai ti diasoh Yesus.⁷ Seduai iya mai keledai enggau anak keledai nya, alu ngelempai ka labong seduai iya ba belakang keledai dua iko nya, alu Yesus nepan ba jelu nya.⁸ Mayoh amat urang ngancau labung sida ba jalai raya, alu sida ti bukai nyarau dan kayu alu ngancau dan kayu ba jalai raya nya.⁹Lalu bala urang ke bejalai dulu ari Iya enggau ke ngentudi ka Iya manjung: “Hosana ke Anak Daud! Beberekat meh Iya ke datai alam nama Tuhan! Hosana ba surga ti pemadu tinggi!”¹⁰ Lalu leboh Iya tama ngagai Yerusalem, semua urang alam nengeri nya begau magang. Ko sida nanya, “Sapa urang nya?”¹¹ Lalu ko urang mayoh nyaut, “Iya nya nabi Yesus ke datai ari Nazaret di menua Galilea.”¹²Udah nya Yesus tama ngagai Rumah Sembayang alu muru semua urang ke bejual-bebeli dalam Rumah Sembayang nya. Iya nungkup ka mija urang ke penukar wang, enggau bangku urang ke nyual burung acang.¹³ Ko Iya bejako ngagai sida, “Endang udah dituleh, ‘Rumah Aku deka dikumbai rumah sembayang.’ Tang kita ngaga iya nyadi sarang perumpak!”¹⁴ Urang ke buta, enggau urang ke kait-kupit datai ngagai Iya alam Rumah Sembayang, alu Iya ngerai ka sida.¹⁵Tang leboh sida tuai imam enggau sida pengajar Adat meda utai ti badas ti di kereja Iya, sereta meda bala anak mit manjung alam Rumah Sembayang, “Hosana ke Anak Daud!” sida pedih ati alu bejako ngagai Iya,¹⁶ “Kati Nuan bisi ninga utai ti disebut sida?” Yesus alu nyaut sida, “Bisi. Kati kita nadai udah kala maca: ‘Nuan udah ngasoh pantun puji ti pemadu badas pansut ari mulut bala anak mit, enggau anak mit ke benung nusu.’?” ¹⁷Yesus ninggal ka sida, pansut ari nengri nya, mansang ngagai Betania, alu bemalam dia.¹⁸Leboh Iya mulai ka Diri ngagai nengeri tumu pagi hari siti, Iya lapar. ¹⁹Iya tepeda ka sepun kayu ara ba tisi jalai. Iya alu mansang ngagai kayu nya. Tang Iya nadai nemu utai dia, semina daun aja. Lalu ko Iya bejako ngagai kayu nya, “Awak ka nuan enda agi bebuah!” Kayu ara nya alu layu tekala nya.²⁰Leboh sida murid meda nya, sida balat alit ati. Ko sida, “Baka ni ko kayu ara nya tau layu tekala nya?”²¹ Lalu ko Yesus nyaut sida, “Enggau bendar Aku madah ngagai kita, enti kita arap alu enda kakang ati, kita uleh ngereja utai ti udah di kereja Aku ngagai kayu ara to. Lalu ukai semina nya aja, tang kita uleh bejako ngagai bukit to, ‘Angkat nuan alu buai diri empu ngagai tasik,’ alu utai nya deka nyadi. ²²Enti kita arap, kita deka nerima sebarang utai ti dipinta kita dalam sampi.”²³Leboh Yesus tama ngagai Rumah Sembayang, sida tuai imam, enggau sida tuai bansa Yahudi datai ngagai Iya leboh Iya benung ngajar, alu nanya Iya, “Kuasa nama kena Nuan ngereja utai to, alu sapa meri Nuan kuasa nya?” ²⁴Disaut Yesus, “Aku pan deka mega nanya kita site tanya. Enti kita tesaut ka Aku, nya baru Aku deka madah ngagai kita kuasa ti di kena Aku ngereja utai to.²⁵Kati baptisan Yohanes datai ari surga tao ka ari mensia?” Sida alu bekelikuh enggau pangan diri. Ko sida, “Enti kitai nyebut, ‘Ari surga,’ Iya deka nyebut ngagai kitai, ‘Enti pia, nama kebuah kita enda arap ka Yohanes?’ ²⁶Tang enti kitai nyebut, ‘Ari mensia,’ kitai takut ka urang mayoh, laban semua sida ngumbai Yohanes nabi.”²⁷ Nya alai sida alu nyaut Yesus, “Enda kami nemu.” Lalu ko Iya bejako enggau sida, “Aku pan enggai meh madah ngagai kita kuasa ti di kena Aku ngereja utai to.”²⁸“Baka ni ko runding kita? Urang siko bisi dua iko anak lelaki. Iya mansang ngagai anak iya ke tuai, alu bejako, ‘Anak, alai nuan krja ba kebun anggur sari to.’²⁹ Alu ko anak tuai iya nyaut, 'au, Apai,' tang iya enda nurun kerja.³⁰ Udah nya apai iya mansang ngagai anak iya ke biak agi, alu bejako munyi nya mega enggau iya. alu ko iya nyaut, 'Enggai.' Tang udah nya, iya ngubah runding diri, alu nurun kerja³¹Ni bagi seduai nya ke ngereja utai ti di kedekaka apai seduai iya?” “Iya ke dudi,” ko sida nyaut. Yesus alu bejako ngagai sida, “Enggau bendar Aku madah ngagai kita, bala pengumpul cukai enggau bala indu sundal deka tama dulu age ari kita ke dalam Perintah Allah Taala.³² Laban Yohanes Pemaptis udah datai ngagai kita nunjuk ka jalai ngagai pengelurus, alu kita enda arap ka iya, tang sida pengumpul cukai enggau bala indu sundal arap ka iya. Indah leboh kita meda utai nya nyadi deh kita enda nesal ati ke dosa kita alu arap ka iya.³³“Pending ka jako sempama site to. Urang siko bisi sebidang tanah. Iya numbuh ka kebun anggur ba tanah nya, niri ka pagar ngelingi kebun nya, numbak lubang endur ngaga pitan anggur, alu ngaga sebuah menara. Udah nya iya nyiwa kebun anggur nya ngagai urang, alu bejalai ngagai menua bukai.³⁴ Leboh maya ngetau, iya ngasoh bala kuli iya mansang ngagai urang ke nyiwa kebun anggur nya, deka ngambi buah.³⁵Bala urang ke nyiwa kebun nya alu nangkap bala kuli iya, malo siko, munuh siko, alu nuko siko ti bukai ngena batu. ³⁶Urang nya alu ngasoh mayoh age kuli iya ti bukai mansang ngagai kebun nya. Bala urang ke nyiwa kebun nya alu ngereja ngagai sida baka ti udah di kereja sida ngagai bala kuli ke dulu.³⁷ Udah nya iya ngasoh anak laki iya empu, ko iya, ‘Sida tentu deka bebasa ka anak laki aku.’³⁸Tang leboh bala urang ke nyiwa kebun anggur nya meda anak lelaki iya datai, sida alu bejako enggau pangan diri, ‘To urang ke bempu waris. Aram kitai munoh iya alu ngerampas pesaka iya!’³⁹ Nya alai sida nangkap anak iya, muai iya ari kebun anggur nya, alu munoh iya.⁴⁰“Nya alai leboh urang ke bempu kebun anggur nya datai, nama utai ti deka di kereja iya ngagai urang ke nyiwa kebun anggur nya?”⁴¹ Disaut sida, “Iya deka munoh urang ke jai nya, alu ngasoh urang bukai nyiwa kebun nya, iya nya urang ke deka meri iya buah leboh maya ngetau.”⁴²Ko Yesus bejako enggau sida, “Kati kita nadai udah kala maca dalam Kitab Suci: ‘Batu ti enda diguna tukang rumah udah nyadi batu ti pemadu beguna. To utai ti udah dikereja Tuhan, alu ba mata kami, utai nya badas’?⁴³Nya alai, Aku madah ngagai kita, Perintah Allah Taala deka di ambi ari kita, alu diberi ngagai urang ke deka mansut ka buah Perintah nya. ⁴⁴Urang ke laboh ninggang batu nya, deka redak, alu iya deka ngeredak ka urang ke laboh ninggang iya.”⁴⁵Leboh sida tuai imam enggau urang Farisi ninga jako sempama Yesus, sida nemu Iya bejako ka pasal sida.⁴⁶ Sida bisi amat ati deka nangkap Iya, tang sida takut ka urang mayoh laban sida ngumbai Yesus nabi.

Chapter 22

¹Yesus alu bejako baru ngena jako sempama ngagai urang mayoh. Ko Iya,² “Perintah surga tao di banding ka enggau siko raja ke nyendia ka pesta gawai nikah ke anak lelaki iya.³ Iya ngasoh bala urang gaji iya ngangau ka urang ke udah diambi ngabang datai ngagai pesta gawai nikah nya. Tang sida enggai datai.⁴alu ngasoh bala urang gaji iya ti bukai, ko iya, ‘Padah ka ngagai urang ke udah diambi ngabang: Dinga kita, aku udah nyendia ka pengerami makai besai. Jelu sapi aku, enggau anak sapi aku ti gemo udah disayat, alu semua utai udah sedia magang. Datai meh kita ngagai pesta gawai nikah to.’⁵Tang sida enda tentu iboh ka tesau nya alu mupuk ngagai endur bukai, siko ke umai, siko ngagai pengawa dagang iya,⁶ alu sida ti bukai nangkap bala urang gaji raja nya, beduan alu munuh sida.⁷ Raja nya alu ringat. Iya ngirum ka bala sedadu iya, munuh bala pemunuh nya, alu nunu nengri sida.⁸Udah nya iya bejako ngagai bala kuli iya, ‘Pesta nikah udah sedia, tang urang ke udah diambi ngabang enda tao datai.⁹ Nya alai bejalai kita ngagai jalai raya alu ambi ngabang ngagai pesta nikah to semua urang ke di temu kita.’¹⁰ Bala kuli iya alu mansang ngagai semua jalai raya, lalu ngempuru ka semua urang ke di temu sida, urang ke manah enggau urang ke jai. Nya alai endur nikah nya nyau penuh laban bala pengabang.¹¹“Tang leboh raja tama, deka meda bala pengabang, iya tepeda ka siko lelaki ke enda ngena pekayan nikah.¹² Iya alu bejako ngagai urang nya, ‘Unggal, baka ni ko nuan tama kito enda ngena pekayan nikah?’ Urang nya alu diau diri aja.¹³Udah nya raja alu bejako ngagai bala kuli iya, ‘Perekas kaki jari iya, alu buai iya ke luar ngagai endur ti petang, endur urang deka nyabak sereta bekerit ngeli.’¹⁴ Laban mayoh di kangau, tang mimit aja dipilih.”¹⁵Udah nya sida urang Farisi mupuk alu baum deka nyerat Yesus ngena jako Iya Empu. ¹⁶Sida alu ngasoh bala murid sida enggau bala nembiak Herodian mansang ngagai Yesus. Ko sida, “Guru, kami nemu Nuan endang madah ka utai ti amat, alu ngajar utai ti amat pasal jalai Allah Taala, alu Nuan enda beduli ka urang, laban Nuan endang enda beduli ka sapa-sapa. ¹⁷Nya alai padah ka runding Nuan ngagai kami. Kati kitai tao mayar cukai ngagai Raja Besai, tauka enda?”¹⁸Tang Yesus nemu ati sida endang jai. Nya alai Iya bejako, “Nama kebuah kita nguji Aku? Kita to urang ke pura-pura ngapa? ¹⁹Pandang ka ngagai Aku duit kena mayar cukai!” Sida alu mai sesingkap duit ngagai Iya.²⁰Iya alu nanya sida, “Gambar sapa enggau nama sapa to?”²¹ Sida alu nyaut, “Enggi Raja Besai.” Iya alu bejako ngagai sida, “Utai Raja Besai, beri ngagai Raja Besai, utai Allah Taala, beri ngagai Allah Taala.”²² Leboh sida ninga nya, sida balat alit ati. Sida alu ninggal ka Iya, alu mupuk ari endur nya.²³Sari nya mega, sekeda urang Saduki, datai ngagai Iya. Sida nya urang ke ngumbai nadai pengangkat ari mati. ²⁴Lalu sida nanya Iya, “Guru, Musa madah ka, ‘Enti laki mati nadai anak, menyadi laki iya enda tao enda jadi enggau balu nya, ngambika seduai iya bisi anak ngari ka menyadi iya.’²⁵Nyadi sekali ba bala kami bisi tujuh iko urang diri menyadi. Iya ke tuai bebini, alu mati nadai anak, alu ninggal ka balu iya ke menyadi laki iya.²⁶ Baka nya mega menyadi iya ti ke dua, ti ke tiga, nyentuk ngagai menyadi iya ti ke tujuh.²⁷ Ke penudi iya, indu nya mega mati. ²⁸Leboh pengangkat urang ari mati, sapa ari sida tujuh iko nya ke bempu bini nya? Laban semua sida bela udah ampit jadi enggau iya.”²⁹Tang ko Yesus nyaut sida, “Salah penemu kita, laban kita enda nemu Kitab Suci, tao ka kuasa Allah Taala.³⁰ Laban, leboh pengangkat urang ari mati, sida nadai jadi melaki-bini, tao ka nikah, tang nyadi baka malaikat ti di surga.³¹Nyadi pasal pengangkat urang ari mati: kati kita nadai udah kala maca utai ti udah di padah ka Allah Taala ngagai kita,³² ‘Aku to Allah Taala ke di sembah Abraham, Isak, enggau Yakub?’ Iya ukai Allah Taala ke urang ke mati, tang Allah Taala ke urang ke idup.”³³ Leboh urang mayoh ninga nya, sida balat amat alit ati ke ajar Iya.³⁴Leboh urang Farisi ninga Yesus udah madam ka penemu urang Saduki, sida lalu begempuru.³⁵ Siko ahli Hukum Taurat ari bala sida alu mantai ka siti tanya ngagai Yesus, deka nguji Iya.³⁶ “Guru, ni pesan ti pemadu besai dalam Adat?”³⁷Ko Yesus bejako ngagai iya, “ ‘Rindu ka Tuhan Allah Taala nuan enggau pengabih ati nuan, enggau pengabih semengat nuan, enggau pengabih runding nuan.’³⁸ To pesan ti ke terubah sereta pemadu besai.³⁹Lalu pesan ti ke dua nya sebaka enggau nya: ‘Rindu ka pangan nuan baka nuan ke rindu ka diri empu.’⁴⁰ Semua Adat enggau ajar sida nabi beduduk ba pesan dua ite to.”⁴¹Leboh urang Farisi begempuru, Yesus nanya sida, ko Iya, ⁴²“Baka ni ko penemu kita pasal Kristus? Peturun sapa Iya nya?” Sida alu nyaut, “Peturun Daud.”⁴³ Iya alu nanya sida, “Enti pia, baka ni ko Daud, ari iring Roh Kudus, ngumbai Kristus ‘Tuan’? Laban Daud empu nyebut,⁴⁴ ‘Ko Tuhan bejako enggau Tuan aku: Duduk muak ari kanan Aku datai ke Aku udah ngengkah ka bala munsuh Nuan di baroh kaki Nuan.’?⁴⁵Enti Daud ngumbai Iya ‘Tuhan,’ baka ni ko Iya tao nyadi peturun Daud?”⁴⁶ Nadai siko pan urang tesaut ka Iya, lalu kenyau ari nya, nadai age urang berani betanya ka utai ngagai Iya.

Chapter 23

¹Udah nya Yesus alu bejako ngagai urang mayoh enggau ngagai sida murid Iya.² “Sida pengajar Adat enggau urang Farisi udah di beri kuasa nerangka Adat Musa.³ Nya alai, kereja sebarang utai ti diajar sida ngagai kita, alu titeh ka ajar nya, tang anang ngereja utai ti dikereja sida, laban sida enda ngereja utai ti diajar sida empu.⁴Sida nancang ka ma ti berat, ti mar dibai, ba bau urang bukai, tang sida empu enggai nyukir ka tunjuk mai ma nya. Sida minta diri dipeda urang mayoh leboh sida ngereja semua pengawa sida. ⁵Sida ngaga lapak kain ti besai endur sida nulih ka jako ari Kitab Suci, alu dilekat ka sida ba kening enggau ba lengan sida, alu rambing puting gari sida panjai.⁶Sida rindu duduk ba penuduk ti di atas leboh pengerami makai besai, enggau duduk ba penuduk ti pemadu badas alam sinagoge, ⁷alu sida rindu ditabi urang ba sebelah pasar, alu rindu di kumbai urang ‘Pengajar.’⁸Tang kita enda tao dikumbai Guru, laban kita semina bisi siko aja Guru, alu semua kita to diri menyadi magang. ⁹Lalu anang ngumbai urang di dunya to Apai, laban kita semina bisi siko aja Apai, Iya ke di surga.¹⁰ Lalu kita pen enda mega tao dikumbai kepala, laban kita semina bisi siko aja kepala, iya nya Kristus.¹¹Urang ke pemadu besai ba bala kita deka nyadi kuli kita. ¹²Semua urang ke ngeninggi ka diri, deka dikemaruh ka, alu semua urang ke ngemaruh ka diri, deka ditinggika.¹³“Tulah meh kita pengajar Adat, kita urang Farisi, kita ke pura-pura ngapa! Kita nutup pintu Perintah surga di mua urang mayoh, tang kita empu enda tama, alu kita nagang urang bukai tama! ¹⁴Tulah meh kita pengajar Adat enggau kita urang Farisi! Kita to urang ke pura-pura ngapa! Kita ngerampas rumah indu ke balu, alu kita pura-pura ngayan ka diri lama besampi! Nya alai kita deka diberi ukum ti pemadu berat! ¹⁵“Tulah meh kita pengajar Adat enggau kita urang Farisi! Kita to urang ke pura-pura ngapa! Laban kita belayar meraka tasik, alu ngelangkah mayoh bengkah menua, nguji mai siko urang ngagai agama kita, alu kita ngaga urang nya nyadi peranak neraka dua kali lipat jai age ari kita empu!¹⁶“Tulah meh kita pemimpin ke buta, ke nyebut, ‘Enti urang besumpah atas nama Rumah Sembayang, utai nya nadai ngawa, tang enti iya besumpah ngena nama emas ti alam Rumah Sembayang, iya kena tancang sumpah nya.’¹⁷ Kita to buta sereta beli! Laban ni ti besai agi, emas tauka Rumah Sembayang ti ngasoh emas nya kudus?¹⁸Lalu ko kita, ‘Enti urang besumpah atas nama altar, utai nya nadai ngawa, tang enti iya besumpah atas nama pemeri ti ba altar nya, iya kena tancang sumpah nya.’¹⁹ Kita to urang buta! Laban ni ti besai age, pemeri tao ka altar ti ngasoh pemeri nya kudus?²⁰Nya alai urang ke besumpah atas nama altar, besumpah mega atas nama altar nya enggau atas nama semua pemeri ti ba atas altar nya, ²¹alu urang ke besumpah atas nama Rumah Sembayang, besumpah mega atas nama Rumah Sembayang nya enggau atas nama Allah Taala ti diau alam Rumah Sembayang nya, ²²alu urang ke besumpah atas nama surga, besumpah mega atas nama takhta Allah Taala enggau atas nama Iya ke duduk ba takhta nya.“²³Tulah meh kita pengajar Adat, enggau kita urang Farisi! Kita to urang ke pura-pura ngapa! Laban kita meri sepuluh peratus ari rempah kita, baka telasih, adas maneh, enggau jintan, tang kita enggai ngereja utai ti beguna agi dalam Adat, baka pengelurus, pengasih enggau pengarap. Semua utai nya patut di kereja kita, tang anang ngawak ka utai bukai nya enda di kereja.²⁴ Kita to pemimpin ke buta! Kita muai lalat ari ai irup kita, tang kita nelan unta!²⁵“Tulah meh kita pengajar Adat, enggau kita urang Farisi! Kita to urang ke pura-pura ngapa! Laban kita nuci jalong enggau pinggai kita ari luar, tang dalam nyin sida penuh laban pengamu enggau ati ti semina berunding ka diri empu aja.²⁶ Kita urang Farisi endang amat buta! Tuci dulu jalong enggau pinggai kita ari dalam, ngambika sida mega bereseh ari luar!²⁷“Tulah meh kita pengajar Adat, enggau kita urang Farisi! Kita to urang ke pura-pura ngapa! Laban kita to baka kubur ti udah dicat burak, ti badas gaya di peda ari luar, tang dalam nyin kita penuh laban tulang urang mati enggau semua macam utai ti kamah.²⁸ Nya alai, di luar gamal kita baka ke lurus, tang dalam nyin kita penuh laban ati ti pura-pura ngapa enggau penyai.²⁹“Tulah meh kita pengajar Adat enggau kita urang Farisi! Kita to urang ke pura-pura ngapa! Laban kita begaga ka kubur ti badas ke sida nabi, alu ngelagu tiang pengingat ke urang ke lurus,³⁰ alu ko kita, ‘Enti sema kami idup leboh maya ake ine kami kelia, kami tentu enggai enggau sida munuh bala sida nabi!’ ³¹Nya meh jalai kita besaksi ngelaban diri empu, laban kita madah ka diri peturun urang ke udah munuh sida nabi.³²Nya alai tembu ka meh pengawa ti udah di tumbuh ka bala ake ine kita! ³³Kita ular-ular, kita anak ular! Baka ni ko kita uleh nagang diri di buai ngagai neraka?³⁴Nya alai, Aku ngirum ka ngagai kita bala sida nabi, enggau urang ke bepenemu-dalam, enggau sida pengajar Adat. Sekeda sida deka dibunuh kita, alu di salib ka, sekeda di sipat kita dalam rumah ibadat kita, alu di perinsa ka kita ari nengri sebuah ngagai nengri sebuah,³⁵ ngambi ka kita di tinggang darah urang ke lurus ke udah di bunuh kita di dunya to, belabuh ari darah Habel ke nadai penyalah, nyentuk ngagai darah Zakharia anak Berekhya ke dibunuh kita ba entara Endur ti Kudus enggau altar.³⁶ Enggau bendar Aku madah ngagai kita, semua utai nya deka ninggang rebak ti diato!"³⁷“Oh Yerusalem, Yerusalem! Nuan munuh sida nabi alu nuko ngena batu bala seruan ke di kirum ka Allah Taala ngagai nuan! Aku suah udah deka ngaul semua nembiak nuan, baka indu manuk ti ngempuru ka anak di baruh sayap iya, tang nuan enggai ngawak ka Aku!³⁸ Nya alai rumah nuan deka ditinggal ka puang nadai urang nguan. ³⁹Laban, Aku madah ngagai nuan, berengkah ari diato, nuan nadai age meda Aku nyentuk ngagai maya nuan nyebut, ‘Beberekat meh Iya ke datai dalam nama Tuhan.’ ”

Chapter 24

¹Yesus pansut ari Rumah Sembayang, alu leboh Iya benung bejalai ninggal ka rumah nya, sida murid Iya datai alu nunjuk ka ngagai Iya semua rumah ti dalam Rumah Sembayang nya.² Tang ko Iya nyaut sida, “Kita meda semua utai to. Tang enggau bendar Aku madah ngagai kita, nadai sige batu nya deka mengkang betusun dito, tang semua deka di runtuh ka magang.”³Leboh Yesus duduk ba Bukit Zaitun, sida murid datai ngagai Iya kediri, alu bejako, “Padah ka ngagai kami, kemaya semua utai to deka nyadi, alu nama tanda ti nunjuk ka Nuan deka datai baru, enggau pengujung dunya?”⁴ Disaut Yesus, “Bejaga kita, enggai ke urang nesat ka kita.⁵ Laban mayoh urang deka datai dalam nama Aku, ko sida, ‘Aku to Kristus!’ alu sida deka nesat ka mayoh urang.⁶Lalu kita deka ninga munyi perang, enggau berita pasal perang. Tang anang takut, laban utai nya enda tao enda nyadi, tang pengujung empai datai.⁷ Laban bansa site deka beperang ngelaban bansa site, alu menua site deka beperang ngelaban menua site, alu lapar pungkang enggau tanah berenyang deka nyadi ba mayoh bengkah endur.⁸ Semua utai to deka nyadi baka indu ke radai deka beranak.⁹“Udah nya sida deka nangkap kita, merinsa ka kita, alu munuh kita, alu semua bansa deka begedi ka kita ketegal nama Aku.¹⁰ Udah nya mayoh urang deka ngeleka ka pengarap, alu nyual pangan diri, sereta begedi ka pangan diri.¹¹ Lalu mayoh nabi ti pelesu deka pansut, alu nesat ka mayoh urang.¹²Lalu laban penyai deka nambah-menambah, mayoh urang enda age rindu ka pangan diri.¹³ Tang urang ke tan datai ke ujung, deka diselamat ka.¹⁴ Lalu Berita Badas pasal Perintah Allah Taala deka di tusi di serata dunya, nyadi ka saksi ngagai semua bansa. Udah nya baru pengujung datai.¹⁵“Nya alai leboh kita meda utai ti jai, ti balat ngenakut ka, ti dikenang nabi Daniel, bediri ba endur ti kudus (awak ka urang ke maca mereti ka utai to),¹⁶ awak ka urang ke diau di Yudea ngerari ka diri ngagai bukit.¹⁷ Awak ka urang ke ba atas perabung enda nurun ngambi utai ari alam rumah iya, ¹⁸alu awak ka urang ke di umai, enda nikal alu ngambi gare iya.¹⁹Naka meh penusah indu ke ngandung enggau sida indai ke nusu ka anak leboh maya nya!²⁰ Besampi kita, ngambi ka kita ukai rari leboh musin celap, tao ka leboh hari Sabat!²¹ Laban leboh maya nya ila penusah ti besai deka nyadi, baka ti nadai udah kala nyadi kenyau ari penumbuh dunya nyentuk ngagai sari to, tao ka jemah ila.²² Lalu enti penyampau hari nya enda dikurang ka, nadai mensia uleh diselamat ka. Tang ketegal bala nembiak ke udah dipilih Allah Taala, penyampau hari nya deka dikurang ka.²³“Udah nya, enti urang nyebut ngagai kita, ‘Peda kita! Nyin Kristus!’ tao ka ‘Nyin Iya!’ anang arap ka nya.²⁴ Laban Kristus ti pelesu, enggau nabi ti pelesu endang deka pansut, alu ngereja kereja ajih, enggau kereja ti nyelai, kena sida nesat ka nembiak ti udah dipilih Allah Taala, enti uleh.²⁵ Dinga kita! Aku udah madah ka utai to sebedau iya nyadi.²⁶“Nya alai, enti urang madah ngagai kita, ‘Peda kita! Nyin Iya di menua puang din,’ anang kita kia. Tao ka enti sida nyebut ngagai kita, ‘Peda kita! Iya bisi di bilik!’ anang kita arap ka nya.²⁷ Laban Anak Mensia deka datai baka kilat ti nyelar ari timur ngagai barat. ²⁸Dia endur bangkai, dia meh endur alai burung ti bepakai ka bangkai deka begelumu.”²⁹“Enda lama udah bekau penusah ti besai nya nyadi, mata hari deka piam, alu bulan nadai agi mancar, alu bintang deka laboh ari langit, alu kuasa ti di langit deka beguncang.³⁰Udah nya tanda Anak Mensia deka pansut di langit, alu semua mensia di dunya deka ngulit, alu sida deka meda Anak Mensia datai ba atas remang ari surga, ngena kuasa enggau mulia ti besai. ³¹Terumpit ti besai deka di sepu, alu Anak Mensia deka ngasoh bala malaikat Iya bejalai, alu sida deka ngempuru ka semua urang ke udah di pilih Allah Taala ari semua ujung dunya.³²“Pelajar ka ari kayu ara. Leboh dan iya nyau geduk, alu belabuh bekantuk, kita nemu musin panas nyau damping. ³³Baka nya mega leboh kita meda semua utai to, kita nemu Iya nyau damping, udah datai ba mua pintu.³⁴Enggau bendar Aku madah ngagai kita, rebak ti diato empai mati sebedau semua utai to udah nyadi magang. ³⁵Langit enggau dunya deka enyau, tang leka jako Aku enda enyau.³⁶“Tang nadai urang nemu hari tao ka jam utai to deka nyadi. Malaikat ke di surga enda nemu, alu Anak Mensia pen enda mega nemu. Semina Apai aja nemu.³⁷Baka leboh maya Nuh menya, baka nya meh gaya penatai Anak Mensia.³⁸ Laban berapa hari sebedau bah besai nyadi, urang majak makai ngirup, jadi melaki-bini, nikah, nyentuk ngagai hari Nuh tama ke dalam bandung, ³⁹alu sida nadai nemu utai, nyentuk ngagai maya ai bah datai alu naban ka semua sida. Baka nya meh gaya penatai Anak Mensia.⁴⁰Leboh maya nya ila, dua iko urang deka kerja di umai: siko di taban ka, alu siko di tinggal ka. ⁴¹Dua iko indu deka ngisar: siko di taban ka, alu siko di tinggal ka. ⁴²Nya alai, bejaga-jaga kita, laban kita enda nemu hari Tuhan kita deka datai.⁴³Tang kita enda tao enda nemu to, enti urang ke bempu rumah nemu kemaya pencuri deka datai, iya tentu deka bejaga alu enda ngasoh rumah iya di rumpak.⁴⁴ Nya alai kita enda tao enda sedia, laban Anak Mensia deka datai ba jam ti enda disangka kita.⁴⁵“Nya alai, sapa kuli ke tetap ati sereta bepenemu-dalam, ke udah diasoh tuan iya ngemata ka semua kuli ti bukai, ngambi ka bisi meri sida pemakai ba maya ti patut.⁴⁶ Beberekat meh kuli nya ke di temu tuan iya ngereja pengawa nya, leboh tuan iya datai!⁴⁷ Enggau bendar Aku madah ngagai kita, tuan iya deka ngasoh kuli nya ngemata ka semua reta tengkira iya.⁴⁸Tang enti kuli nya jai, iya deka bejako alam ati diri, ‘Tuan aku laun datai’⁴⁹ alu iya belabuh bepalu ka kuli ti bukai, alu makai ngirup enggau urang ke pemabuk.⁵⁰ Leboh tuan iya datai ba hari enggau jam ti enda di sangka iya, tao ka di temu iya, tuan iya deka mepat iya,⁵¹ alu muai iya sama enggau urang ke pura-pura ngapa, ngagai endur alai urang deka nyabak sereta begerit ngeli.

Chapter 25

¹“Leboh maya nya ila, Perintah surga tao di banding ka enggau sepuluh iko indu dara, ke mai kelita mansang ngambat laki ke deka di nikah. ²Lima iko ari bala sida nya beli, alu lima iko pintar.³ Leboh sida ke beli mai kelita sida, sida nadai mekal diri enggau minyak, ⁴tang sida ke pintar mekal diri enggau minyak ke kelita sida.⁵Leboh lelaki ke deka di nikah nya laun datai, semua sida ngantuk alu tinduk.⁶ Tang ba urung tengah malam, urang ngangau, ‘Dinga kita! To lelaki ke deka di nikah! Pansut kita alu ambat iya.’⁷Indu dara ke sepuluh iko nya angkat alu nginsur sumbu kelita sida.⁸ Sida ke beli alu bejako ngagai sida ke pintar, ‘Beri kami minyak, laban kelita kami nyau deka padam.’ ⁹Tang ko sida ke pintar nyaut, ‘Enggai kami! Enggai ke minyak kami enda cukup di bagi enggau kita. Badas kita mansang ngagai kedai lalu meli minyak ke diri empu.’¹⁰Leboh sida benong mansang meli minyak, lelaki ke deka di nikah pen datai. Indu ke endang udah sedia nya tama enggau laki nya ngagai pengerami nikah. Pintu alu di tutup.¹¹ “Udah nya sida ti bukai datai, alu bejako, ‘Tuan, tuan! Buka pintu ke kami!’ ¹²Tang ko lelaki nya nyaut, ‘Enggau bendar aku madah ngagai kita, aku enda ngelala kita.’¹³ Nya alai bejaga kita, laban kita enda nemu hari tao ka jam.”¹⁴“Laban Perintah surga nya baka urang siko ke baru deka bejalai ngagai menua bukai. Iya ngangau ka bala urang gaji iya, alu ngasoh sida ngemata ka reta tengkira iya.¹⁵ Ngagai siko iya nyerah ka lima ribu singkap duit emas, ngagai siko ti bukai dua ribu singkap, alu ngagai siko, seribu singkap, nitih ka pengelandik sida siko-siko. Udah nya iya mupuk.¹⁶ Urang gaji ke nerima lima ribu singkap alu tekala nya bedagang ngena duit nya, alu buleh untung lima ribu singkap.¹⁷Baka nya mega urang gaji ke nerima dua ribu singkap. Iya buleh untung dua ribu singkap.¹⁸ Tang urang gaji ke nerima seribu singkap mupuk, numbak lubang ba tanah alu ngelalai ka duit tuan iya dalam lubang tanah nya.¹⁹“Nyau kelama udah bekau nya, tuan sida datai, alu ngira gaji enggau sida.²⁰ Lalu urang gaji ke nerima lima ribu singkap datai, mai lima ribu singkap nambah ka nya. Ko iya, ‘Tuan, nuan udah nyerah ka ngagai aku lima ribu singkap duit. To lima ribu singkap untung ti udah uleh aku.’²¹ Ko tuan iya bejako ngagai iya, ‘Badas pengawa nuan! Nuan to urang gaji ke badas sereta tetap ati. Nuan tao di karap ka ngemata ka utai ti mimit, nya alai aku deka ngasoh nuan ngemata ka utai ti mayoh. Tama ke dalam alu sama gaga ati enggau aku!’²²Udah nya urang gaji ke udah nerima dua ribu singkap duit datai, alu bejako, ‘Tuan, nuan udah nyerah ka ngagai aku dua ribu singkap duit. To dua ribu singkap untung ti uleh aku.’ ²³Ko tuan iya bejako ngagai iya, ‘Badas pengawa nuan! Nuan to urang gaji ke badas sereta tetap ati! Nuan udah tao di karap ka ngemata ka utai ti mimit, nya alai aku deka ngasoh nuan ngemata ka mayoh utai. Tama ke dalam alu sama gaga ati enggau aku!’²⁴Udah nya, urang gaji ke nerima seribu singkap datai alu bejako, ‘Tuan, aku nemu nuan endang urang ke terit, ngetau utai ti ukai di tanam nuan, alu ngumpul utai ti ukai di tabur ka nuan, ²⁵nya alai aku takut, lalu ngelalai ka duit nuan dalam tanah. To duit nuan.’²⁶Tang ko tuan iya nyaut iya, ‘Nuan to urang gaji ke jai sereta ngelusu! Nuan nemu aku ngetau utai ti ukai di tanam aku, alu ngumpul utai ti ukai di tabur ka aku,²⁷ ukai enda? Enti nuan nemu nya, nuan patut udah beranak ka duit aku dalam bank, ngambi ka leboh aku datai, aku uleh nerima duit nya enggau bungai iya.²⁸Nya alai ambi duit nya ari iya, alu beri ngagai iya ke bisi sepuluh ribu singkap.²⁹ Laban, genap iko urang ke bisi utai, deka diberi mayoh age, alu iya deka ngembuan mayoh age utai. Tang urang ke nadai utai, indah utai ti di kebisi iya deh deka di rampas ari iya.³⁰ Lalu buai urang gaji ke nadai guna nya ke luar ngagai endur ti petang, endur iya deka nyabak sereta begerit ngeli.’"³¹“Leboh Anak Mensia datai dalam mulia Iya, alu semua malaikat datai enggau Iya, nya baru Iya deka duduk ba takhta Iya ti bemulia.³² Semua bansa deka di gempuru ka di mua Iya, alu Iya deka nyerara ka sida ari pangan diri, baka pengibun bedus ke nyerara ka bedus ari kambing,³³ alu Iya deka ngengkah ka urang ke lurus sepiak ari kanan Iya, alu sida ti bukai, sepiak ari kiba Iya.³⁴Udah nya Raja deka bejako ngagai urang ke sepiak ari kanan Iya, ‘Datai kito, kita ke udah di berekat ka Apai Aku, awak ka kita bempu Perintah ti udah di sedia ke kita kenyau ari penumbuh dunya,³⁵ laban leboh Aku lapar, kita meri Aku makai. Leboh Aku aus, kita meri Aku ngirup. Leboh Aku nyadi urang kampar, kita ngelalu ka Aku ngagai rumah kita.³⁶ Aku telanjai, alu kita meri Aku gari. Aku sakit, alu kita ngintu Aku. Aku ditutup dalam rumah jil, alu kita ngabas Aku.’³⁷Udah nya sida ke lurus deka nyaut Iya, ‘Tuhan, kemaya kami meda Nuan lapar, alu meri Nuan makai, tao ka meda Nuan aus, alu meri Nuan ngirup?³⁸ Lalu kemaya kami meda Nuan nyadi urang kampar, alu ngelalu ka Nuan ngagai rumah kami, tao ka meda Nuan telanjai, alu meri Nuan gari?³⁹ Lalu kemaya kami meda Nuan sakit, tao ka meda Nuan dalam rumah jil, alu ngabas Nuan?’ ⁴⁰Lalu Raja nya deka nyaut sida, ‘Enggau bendar Aku madah ngagai kita, leboh kita ngereja utai to ngagai siko ari menyadi Aku ti pemadu mit to, kita ngereja nya ngagai Aku!’⁴¹“Udah nya Iya deka bejako ngagai sida ke sepiak ari kiba Iya, ‘Rari ari Aku, kita ke kena sumpah, ngagai api ti enda nemu padam, ti udah di sedia Allah Taala ke Sitan enggau ke bala malaikat iya!⁴² Laban leboh Aku lapar, kita enda meri Aku makai. Leboh Aku aus, kita enda meri Aku ngirup.⁴³ Aku urang kampar, tang kita enda ngelalu ka Aku ngagai rumah kita. Aku telanjai, tang kita enda meri Aku gari. Aku sakit enggau ditan dalam rumah jil, tang kita enda ngabas Aku.’⁴⁴Udah nya sida deka nyaut Iya, ‘Tuhan, kemaya kami meda Nuan lapar tao ka aus, tao ka ngampar, tao ka telanjai, tao ka sakit, tao ka ditan dalam rumah jil, alu enda ngintu Nuan?’ ⁴⁵Udah nya Iya deka nyaut sida, “Enggau bendar Aku madah ngagai kita, genap kali kita enda nulung siko ari sida ke pemadu mit to, kita enda nulung Aku.’⁴⁶ Lalu sida deka di ukum belama iya, tang sida ke lurus deka tama ngagai pengidup ti meruan belama iya.”

Chapter 26

¹Leboh Yesus udah nyebut semua utai nya, Iya alu bejako ngagai sida murid Iya,² “Kita nemu, hari Paskah deka belaboh dua hari da age, alu Anak Mensia deka di serah ka ngambi ka Iya disalib.”³Sida tuai imam enggau sida tuai bansa alu baum dalam istana imam besai ke benama Kayafas,⁴ sida bekira ka jalai nangkap Yesus ngena cara belalai, alu munuh Iya. ⁵Tang ko sida, “Ukai leboh maya hari raya, enggai ke urang begau.”⁶Nyadi leboh Yesus di Betania, ba rumah Simon ke udah sakit Kusta,⁷ siko indu datai ngagai Iya mai sebutul minyak wangi ti berega, alu nuang minyak wangi nya ba pala Yesus, leboh Yesus benung makai.⁸ Tang leboh sida murid meda nya, sida pedih ati, alu bejako, “Nama kebuah ngayah ka minyak wangi nya baka nya?⁹ Minyak nya tao di jual ngena rega ti berega, alu duit nya diberi ngagai urang ke mesekin!”¹⁰Tang Yesus nemu utai ti di sebut sida, alu bejako ngagai sida, “Nama kebuah kita ngacau indu to? Iya udah ngereja utai ti badas ke Aku.¹¹ Laban kita deka seruran bise urang ke mesekin begulai enggau kita, tang Aku enda seruran begulai enggau kita.¹²Leboh iya nuang minyak wangi nya ba tubuh Aku, iya nyendia ka Aku di kubur.¹³ Enggau bendar Aku madah ngagai kita, di semua endur alai Berita Badas to di tusi di serata dunya, utai ti udah di kereja iya deka di tusi, kena ngingat ka iya.”¹⁴Udah nya siko ari sida ke dua belas murid, ke benama Yudas Iskariot, mansang ngagai sida tuai imam¹⁵ alu bejako, “Nama utai ti deka diberi kita ngagai aku enti aku nyerah ka Yesus ngagai kita?” Sida alu meri iya tiga puluh singkap duit pirak.¹⁶ Berengkah ari nya Yudas belaboh begiga ka peluang kena nyerah ka Yesus ngagai sida.¹⁷Nyadi ba hari ti keterubah ke hari Roti Ti Enda Beragi, sida murid datai ngagai Yesus, alu bejako, “Dini endur alai Nuan deka ngasoh kami nyendia ka pemakai hari Paska ke Nuan?”¹⁸ Ko Yesus nyaut, “Mansang kita ngagai urang siko di nengri, alu sebut ngagai iya: ‘Ko Giru, Maya Aku nyau damping. Aku enggau bala murid Aku deka ngintu hari Paska ba rumah nuan.’ ”¹⁹ Sida murid alu ngereja niteh ka asoh Yesus alu nyendia nyiap ka pemakai hari Paska.²⁰Leboh hari nyau lemai, Iya duduk enggau sida murid dua belas iko.²¹ Leboh sida benung makai, Yesus bejako, “Enggau bendar Aku madah ngagai kita, siko ari kita deka nyual Aku.”²² Sida alu tusah amat ati, alu belaboh nanya Iya, udah siko-siko, “Ukai aku ti ko Nuan, Tuhan?”²³Disaut Iya, “Urang ke nepu ka roti ke dalam jalung beretai enggau Aku, nya meh urang ke deka nyual Aku.²⁴ Anak Mensia endang deka mati munyi ti di tuleh dalam Kitab suci , tang naka meh penusah urang ke nyual Anak Mensia! Badas age enti iya enda adai!”²⁵ Yudas, ke nyual Iya, alu bejako, “Ukai aku ti ko Nuan, Guru?” Disaut Yesus, “Nuan empu udah madah ka diri.”²⁶Leboh sida benung makai, Yesus ngambi roti, merekat alu mecah ka roti nya, nyua ka roti nya ngagai sida murid Iya, alu bejako, “Ambi meh, empa meh; to tubuh Aku.”²⁷Udah nya Iya ngambi cawan, alu leboh Iya udah meri terima kasih, Iya nyua ka cawan nya ngagai sida murid, ko Iya, “Irup to, semua kita,²⁸ laban to darah Aku kena nanggam sempekat baru Allah Taala, ti di tuang ke urang mayoh ke pengampun dosa. ²⁹Aku madah ngagai kita, Aku enda age ngirup anggur to datai ngagai maya Aku ngirup iya baru enggau kita dalam Perintah Apai Aku.”³⁰Leboh sida udah belagu site pantun, sida alu mupuk ngagai Bukit Zaitun.³¹ Yesus alu madah ngagai sida, “Malam to semua kita deka rari magang ketegal Aku, laban endang udah di tuleh, ‘Aku deka munuh pengibun bedus, alu raban bedus deka pambar.’ ³²Tang leboh Aku udah di angkat ka idup baru, Aku deka mupuk dulu ari kita ngagai Galilea.”³³Petrus alu bejako ngagai Iya, “Enti sema semua urang rari ketegal Nuan, aku meh enda.” ³⁴Ko Yesus bejako ngagai Petrus, “Enggau bendar Aku madah ngagai nuan: malam to, sebedau manuk mengkukuk, nuan udah besangkal ka Aku tiga kali.”³⁵ Ko Petrus bejako ngagai Iya, “Enti sema aku mati enggau Nuan, enda meh aku besangkal ka Nuan!” Semua murid ti bukai bela bejako munyi nya magang.³⁶Udah nya Yesus mupuk enggau sida murid Iya ngagai endur site ti di kumbai Getsemani, alu ko Iya bejako ngagai sida, “Duduk dito. Aku deka kin alu besampi.”³⁷ Iya alu mai enggau Iya Petrus enggau anak Zebedeus ke dua iko. Ati Iya balat tusah sereta sinu. ³⁸Udah nya Iya bejako ngagai sida, “Ati Aku balat tusah, asai ke deka mati. Diau dito, alu bejaga enggau Aku.”³⁹Iya bejalai jauh mimit, nyungkur ka Diri ke tanah, alu besampi, “Apai, enti uleh, awak ka cawan to diambi ari Aku! Tang ukai niteh ka peneka Aku, tang niteh ka peneka Nuan.”⁴⁰ Iya alu pulai baru ngagai sida murid, alu nemu sida tinduk, alu ko Iya bejako ngagai Petrus, “Kati kita enda uleh bejaga enggau Aku sejam?⁴¹ Bejaga sereta besampi ngambi ka kita enda kena laban penguji. Roh amat deka, tang tubuh lemi.”⁴²Iya mupuk baru kedua kali, alu besampi, “Apai, enti cawan to enda tao di ambi ari Aku, alu Aku enda tao enda ngirup iya, awak ka peneka Nuan nyadi.”⁴³ Iya pulai baru, alu nemu sida murid tinduk, laban sida nyau kelalu deka tinduk.⁴⁴ Nya alai Iya ninggal ka sida baru, mupuk, alu besampi ketiga kali, munyi ti dulu.⁴⁵Udah nya Iya pulai baru ngagai sida, alu bejako, “Kati kita age tinduk sereta belelak? Peda kita! Jam udah cukup, alu Anak Mensia deka di jual ngagai urang ke bedosa.⁴⁶ Angkat, aram kitai mupuk. Peda kita, urang ke nyual Aku udah datai!”⁴⁷Leboh Yesus age benung bejako, Yudas datai, iya nya siko ari sida ke dua belas murid. Mayoh amat urang ke betangkin ka pedang enggau bebai ka pemalu datai enggau iya ari asoh sida tuai imam enggau sida tuai bansa. ⁴⁸Nyadi urang ke nyual Iya udah meri siti tanda ngagai sida, ko iya, “Urang ke di sium aku, nya meh Iya. Tangkap Iya!”⁴⁹Yudas mansang ngagai Yesus, alu bejako, “Tabi, Guru,” alu nyium Iya.⁵⁰ Ko Yesus bejako ngagai iya, “Unggal, kereja enggau jampat utai ti deka di kereja nuan. Sida mansang, megai Yesus, alu nangkap Iya.⁵¹Siko urang ke enggau Yesus alu tekala nya nyintak pedang iya, alu mantap kuli imam besai, mutus ka pending iya.⁵² Yesus alu bejako ngagai iya, “Selit ka pedang nuan. Semua urang ke ngena pedang deka mati laban pedang. ⁵³Kati kita ngumbai Aku enda uleh ngangau ka Apai Aku, alu Iya tekala nya ngirum ka lebih dua belas raban sedadu malaikat?⁵⁴ Tang enti baka nya, baka ni ko Kitab Suci dikamat ka, ti madah ka utai to enda tao enda nyadi baka to?”⁵⁵Yesus alu bejako ngagai urang mayoh, “Kati Aku to perumpak nya ngasoh kita bebai ka pedang enggau pemalu mansang nangkap Aku? Tiap hari Aku duduk ngajar dalam Rumah Sembayang, alu kita enda nangkap Aku. ⁵⁶Tang semua utai to nyadi kena ngamat ka jako ti udah di tuleh sida nabi dalam Kitab Suci.” Udah nya semua murid ninggal ka Iya, alu ngerari kediri.⁵⁷Udah nya urang ke nangkap Yesus alu mai Iya ngagai rumah imam besai Kayafas endur sida pengajar Adat enggau sida tuai bansa udah begempuru. ⁵⁸Tang Petrus niteh ka Iya ari jauh, nyentuk ngagai tengah laman rumah imam besai. Iya tama alu nuduk ka diri enggau bala penyaga, deka ngelila ka semua utai ti nyadi.⁵⁹Nyadi sida tuai imam enggau semua raban Sanhedrin nguji ngiga saksi ti bula kena ngelaban Yesus, ngambi ka sida uleh munuh Iya,⁶⁰ tang sida nadai tetemu ka saksi ke baka nya, taja pen mayoh urang mansang ke mua alu nyebut utai ti bula pasal Iya. Ke pengujung iya, dua iko urang mansang ke mua ⁶¹alu bejako, “Urang to udah nyebut, ‘Aku uleh ngerubuh Rumah Sembayang Allah Taala, alu niri ka iya baru dalam tiga hari.’ ”⁶²Imam besai bediri, alu bejako, “Kati Nuan enda nyaut nya? Nama utai ti disebut urang to ngelaban Nuan?”⁶³ Tang Yesus mengkang enda bemunyi. Imam besai alu bejako baru ngagai Iya, “Dalam nama Allah Taala ti idup, aku ngasoh nuan madah ngagai kami enti Nuan to Mesias, Anak Allah Taala.” ⁶⁴Ko Yesus bejako ngagai iya, “Nuan empu udah nyebut nya. Tang Aku madah ngagai kita, berengkah ari diato kita deka meda Anak Mensia duduk sepiak ari kanan Allah Taala ti Pemadu Bekuasa, alu datai atas remang ari surga!”⁶⁵Imam besai alu nyarik ka gari diri, alu bejako, “Iya udah bejako busung! Nama kebuah kitai beguna ka saksi bukai? Kita empu baru udah ninga Iya bejako busung!⁶⁶ Baka ni ko penemu kita?” Sida pemimpin Yahudi alu nyaut, “Iya patut di bunuh.”⁶⁷Sida alu ngeludah mua Iya, alu mukot Iya. Lalu ko sekeda urang ke nampar Iya bejako,⁶⁸ “Bernubuat meh ngagai kami Nuan, Mesias! Sapa ke nampar Nuan?”⁶⁹Nyadi Petrus duduk di luar, ba tengah laman. Siko indu ke nyadi kuli imam besai datai alu bejako ngagai Petrus, “Nuan to pen sama enggau Yesus urang Galilea.” ⁷⁰Tang Petrus besangkal di mua semua bala sida, ko iya, “Nadai aku nemu utai ti ko nuan.”⁷¹Leboh Petrus pansut ngagai mua pintu penama, siko age kuli indu meda iya, alu bejako ngagai bala urang ke bediri damping dia, “Urang to udah enggau Yesus urang Nazaret.”⁷² Petrus alu besangkal baru, “Aku besumpah, aku enda nemu urang nya!”⁷³Enda lama udah nya, sida lelaki ke bediri dia datai alu bejako ngagai Petrus, “Nuan to siko ari bala sida, ari cara nuan bejako!”⁷⁴ Ko Petrus, “Aku besumpah, aku madah ka utai ti amat! Awak ka Allah Taala ngukum aku enti aku enda! Aku enda ngelala urang nya!” Tekala nya manuk alu mengkukuk.⁷⁵ Petrus alu ingat ka utai ti udah dipadah ka Yesus ngagai iya: ‘Sebedau manuk mengkukuk, nuan deka udah besangkal ka Aku tiga kali.” Petrus pansut alu duie-duie nyabak.

Chapter 27

¹Pagi nya, semua tuai imam enggau sida tuai bansa alu begiga ka cara munuh Yesus. ²Sida nancang Iya, mai Iya pansut, alu nyerah ka Iya ngagai Gubernur Pilatus.³Leboh Yudas, ke udah nyual Iya, ninga Yesus udah diukum, iya nesal ati alu mulai ka tiga puluh singkap duit pirak nya ngagai sida tuai imam, enggau tuai bansa.⁴ Ko iya, “Aku udah bedosa nyual urang ke nadai penyalah!” Tang ko sida nyaut iya, “Kapa kami ka iboh ka nya? Nya pekara nuan empu!”⁵ Yudas lalu ngempas ka duit nya dalam Rumah Sembayang, alu mupuk ari endur nya, alu ngantung diri.⁶Sida tuai imam alu ngumpul duit nya, alu ko sida, “Kitai ngelanggar Adat enti kitai nyimpan duit to dalam sarang reta Rumah Sembayang, laban to duit darah.”⁷ Nya meri sida berandau ka nya, alu meli, ngena duit nya, sebidang tanah ari tukang periuk, nyadi ka endur alai ngubur ka urang kampar. ⁸Nya kebuah tanah nya di kumbai, “Tanah Darah” nyentuk ngagai sari to.⁹Utai to nyadi kena ngamat ka jako ti udah di sebut beseruan ka nabi Yeremia: “Lalu sida ngambi tiga puluh singkap duit pirak nya, penyampau ti udah dipesetuju ka urang Israel kena sida meli Iya,¹⁰ alu ngena duit nya sida meli tanah tukang periuk, niteh ka pesan Tuhan ngagai aku.”¹¹Yesus bediri di mua Gubernur, alu Gubernur nanya Iya: “Kati Nuan raja urang Yahudi?” Disaut Yesus, “Munyi ti di sebut nuan.”¹² Tang leboh sida tuai imam enggau sida tuai bansa nyalah ka Iya, Iya enda nyaut.¹³ Udah nya Pilatus bejako ngagai Iya, “Kati Nuan nadai ninga pemayoh utai ti disebut sida ngelaban Nuan?”¹⁴ Tang Yesus enda nyaut Pilatus, seleka jako pen enda, alu tuan Gubernur balat amat alit ati.¹⁵Nyadi ba tiap hari raya Paska, tuan Gubernur endang selalu ngelepas ka siko urang ka alam penjara niteh ka pinta urang mayoh.¹⁶ Nyadi leboh maya nya bisi siko urang ka di penjara ti tebilang penyai iya, ke benama Yesus Barabas.¹⁷Nya alai leboh urang mayoh udah begempuru, Pilatus alu bejako ngagai sida, “Sapa patut di lepas ka aku ke kita? Yesus Barabas, tao ka Yesus ke di kumbai Kristus?”¹⁸ Laban Pilatus endang nemu bala tuai urang Yahudi nyerah ka Yesus ngagai iya, laban sida kepapas.¹⁹ Leboh Pilatus benung ngakim pekara nya, bini iya ngirum ka pesan ngagai iya munyi to: “Anang ngereja utai nama-nama ngagai urang ke lurus nya, laban aku udah tusah amat ati pasal Iya dalam mimpi aku sari to.”²⁰Nyadi sida tuai imam enggau sida tuai bansa nyungkak urang mayoh minta Pilatus ngelepas ka Barabas, alu munuh Yesus.²¹ Tuan Gubernur alu bejako baru ngagai urang mayoh, “Sapa ari seduai to ke dilepas ka aku ke kita?” Sida alu nyaut, “Barabas!”²² Pilatus alu bejako, “Enti pia, nama utai ti patut dikereja aku ngagai Yesus ke dikumbai Kristus?” Semua sida alu nyaut, “Salib ka Iya!”²³Pilatus alu nanya, “Nama kebuah? Nama penyalah Iya?” Tang sida manjung nyareh age, “Salib ka Iya!”²⁴ Leboh Pilatus nemu diri nadai uleh ngereja utai nama-nama, laban urang mayoh nyau deka begau, iya ngambi ai, alu masu jari diri di mua urang mayoh, alu bejako, “Aku enda nanggung pemati urang to! Kita empu ke nanggung nya!”²⁵Semua urang mayoh alu nyaut, “Awak ka darah Iya ninggang kami enggau anak kami!” ²⁶Nya alai Pilatus ngelepas ka Barabas ke sida. Iya ngasoh Yesus disipat, alu nyerah ka Iya ngambi ka Iya disalibka.²⁷Udah nya bala sedadu Pilatus mai Yesus ngagai istana gubernur, alu semua bala sedadu bekelingi ka Iya²⁸ Sida alu muka gari ari tubuh Iya, alu ngerasuk ka baju panjai ti ungu ba Iya.²⁹ Sida alu ngaga makota duri, ngengkah ka makota nya ba pala Iya, alu ngengkah ka siti tungkat buluh ba jari kanan Iya. Sida lalu besugang di mua Iya, alu ngelese ka Iya. Ko sida, “Tabi ke Nuan Raja urang Yahudi!”³⁰Sida alu ngeludah Iya, ngambi tungkat ari Iya, alu malu ka ngagai pala Iya.³¹ Leboh sida udah tembu beduan Iya, sida muka baju panjai ti ungu nya ari Iya, alu ngerasuk ka gari Iya Empu baru ba Iya, alu mai Iya pansut, deka nyalibka Iya.³²Leboh sida pansut, sida betemu enggau siko laki ke benama Simon, ari Kirene. Sida alu mejal ka Simon nya ngesan salib Yesus. ³³Leboh sida datai ba endur siti ti di kumbai Golgota (reti nya, “Endur Alai Tengkorak”)³⁴ sida meri Iya ngirup anggur di campur enggau empedu, tang leboh Yesus nyepi utai nya, Iya enggai ngirup nya.³⁵Leboh sida udah nyalibka Iya, sida alu becabut undi ke gari Iya.³⁶ Udah nya sida duduk ngelila ka Iya.³⁷ Ba atas pala Iya sida ngengkah ka siti pelekat ti madah ka penyalah Iya. Baka to ko jako ti dituleh ba pelekat nya, “TU MEH YESUS, RAJA URANG YAHUDI.”³⁸Leboh maya nya dua iko penyamun ka disalib ka sama enggau Iya, siko sepiak ari kanan, alu siko sepiak ari kiba. ³⁹Urang ke mansa ngelese ka Yesus, ngilik ka pala sida⁴⁰ alu bejako, “Nuan ke deka ngerubuh ka Rumah Sembayang, alu nirika iya baru dalam tiga hari, idup ka diri nuan empu! Enti Nuan Anak Allah Taala, nurun meh ari salib nya!”⁴¹Baka nya mega sida tuai imam enggau sida pengajar Adat, enggau sida tuai bansa mega ngelese ka Iya. Ko sida,⁴² “Iya ngidup ka urang bukai, tang Iya enda uleh ngidup ka Diri Empu! Enti Iya amat Raja urang Israel, awak ka Iya nurun ari salib nya, ngambi ka kitai pecaya ka Iya!⁴³Iya ngarap ka Allah Taala. Awak ka Allah Taala meh ngelepas ka Iya, enti Allah Taala deka, laban Iya udah nyebut, ‘Aku to Anak Allah Taala.’ ”⁴⁴ Perumpak ke disalib sama enggau Iya mega ngelese ka Iya.⁴⁵Ba urung tengah hari, semua menua petang magang nyentuk ngagai jam tiga ngaleh hari. ⁴⁶Ba urung pukul tiga, Yesus ngangau enggau nyawa ti nyareh, “Eli, Eli, lama sabakhtani?” reti nya, “Allah Taala Aku, Allah Taala Aku, nama kebuah Nuan ninggalka Aku?” ⁴⁷Leboh urang ke bediri dia ninga Iya manjung, sida alu bejako, “Iya ngangau ka Elia!”⁴⁸Siko ari bala sida alu belanda tekala nya, ngambi site bungai karang, nyepuh ka bungai karang nya ngagai ai anggur ti masam, nuat ka bungai karang nya ngena kayu, alu nguji ngasoh Yesus ngirup.⁴⁹ Tang ko sida ti bukai bejako, “Anang guai dulu! Nyangka Elia bisi datai nyelamat ka Iya!” ⁵⁰Yesus ngangau baru enggau nyawa ti nyareh, alu madam ka seput Iya.⁵¹Kain tirai ti digantung dalam Rumah Sembayang alu carik belah dua ari atas ke baruh. Tanah berenyang, lalu batu belah.⁵² Kubur mega tebuka, alu mayoh nembiak Tuhan ke udah mati, diangkat ka idup baru.⁵³ Sida pansut ari kubur leboh Yesus udah diangkat ka ari mati. Sida tama ngagai Nengri ti Kudus, alu mayoh urang meda sida.⁵⁴Leboh pemesai sedadu enggau bala sedadu ke sama enggau iya ngelilaka Yesus, meda tanah berenyang, enggau semua utai bukai ti nyadi, sida takut, alu ko sida, “Iya amat Anak Allah Taala!” ⁵⁵Sida ke indu pen mayoh mega dia, ngelilaka Iya ari jauh. Sida to udah nitehka Iya ari Galilea, alu ngintu Iya.⁵⁶ Bala sida nya nyengkaum Maria Magdalena, Maria indai Yakobus seduai Yusuf, enggau bini Zebedeus.⁵⁷ Leboh hari nyau lemai, siko urang ke kaya ari Arimatea datai. Nama iya Yusuf. Iya to mega murid Yesus.⁵⁸ Iya betemu enggau Pilatus, alu minta bangkai Yesus. Pilatus alu ngasoh urang nyerah ka bangkai Yesus ngagai Yusuf.⁵⁹Yusuf alu ngambi bangkai Yesus, alu mungkus bangkai nya ngena kain linin ti baru. ⁶⁰Iya ngengkah ka bangkai nya dalam kubur Yusuf empu, ti udah ditebuk iya ba batu galang. Iya alu ngaring ka sigi batu ti besai ngagai mua lubang kubur nya, alu mupuk ari endur nya.⁶¹ Maria Magdalena enggau Maria ti siko nya bisi dia, duduk nunga ngagai kubur nya.⁶²Hari siti, iya nya hari Sabat, sida tuai imam enggau sida urang Farisi betemu enggau Pilatus. ⁶³Ko sida, “Tuan, kami ingat ka utai ti udah disebut urang ke bula nya, leboh Iya age idup. Ko Iya, ‘Udah bekau tiga hari, Aku deka angkat idup baru.’⁶⁴ Nya alai, asoh urang nyaga kubur nya nyentuk ngagai hari ti ketiga, enggai ke sida murid Iya datai alu ngencuri bangkai Iya, alu madah ngagai urang mayoh, ‘Iya udah angkat idup baru ari mati,’ alu pemula ti penudi to deka jai age ari pemula ti keterubah.”⁶⁵Ko Pilatus bejako enggau sida, “Bai seraban penyaga, alu mupuk. Jaga kubur nya likun enggau naka uleh kita.”⁶⁶ Sida mupuk alu ngelekat ka cap tambit ba batu ti dikena nutup kubur nya alu ngasoh penyaga nyaga kubur nya.

Chapter 28

¹Pengudah hari Sabat, tumu pagi hari Minggu, Maria Magdalena enggau Maria ti siko nya, mansang ngagai kubur.² Tekala nya tanah alu balat amat berenyang, laban siko malaikat Tuhan nurun ari surga, datai alu ngaring ka batu ari mua kubur nya, alu duduk ba batu nya.³Gamal malaikat nya baka kilat, alu gari iya burak baka seleju.⁴ Bala penyaga balat amat takut ka iya datai ke sida nyau getar-getar alu baka urang ke mati.⁵Tang ko melikat nya bejako ngagai indu dua iku nya, “Anang takut. Aku nemu seduai ngiga Yesus, ke udah disalibka.⁶ Iya nadai dito laban Iya udah diangkat ka ari mati, munyi ti udah dipadah ka Iya. Datai kito, alu peda endur alai Iya gali.⁷ Udah nya mupuk seduai enggau jampat, alu padah ka ngagai sida murid Iya, ‘Iya udah diangkat ka ari mati, alu Iya diato mansang ngagai Galilea dulu ari kita. Din kita deka meda Iya!’ To pesan aku ngagai seduai.”⁸Seduai iya alu beguai-guai mupuk ari kubur nya, takut tang gaga ati, alu belanda madah ka sida murid Iya. ⁹Tekala nya Yesus betemu enggau seduai iya, alu bejako, “Tabi ke seduai.” Seduai iya alu mansang ngagai Iya, megai kaki Iya, alu nyembah Iya.¹⁰ Lalu ko Yesus bejako ngagai seduai iya, “Anang takut. Mupuk meh seduai, alu asoh bala menyadi Aku mupuk ngagai Galilea. Din sida deka meda Aku.”¹¹Leboh indu dua iko nya benung di rantau jalai, sekeda sedadu ke nyaga kubur nya mansang ngagai nengri, alu madah ngagai sida tuai imam pasal semua utai ti udah nyadi. ¹²Leboh sida tuai imam udah baum enggau sida tuai bansa, sida alu meri duit ngagai sida sedadu nya. ¹³Ko sida, “Padah ka ngagai urang mayoh, ‘Sida murid Iya datai leboh malam hari, alu ngencuri bangkai Iya, leboh kami tinduk.’¹⁴Lalu enti tuan gubernur ninga pasal pekara to, kami deka bejako ngagai iya, ngambi ka kita enda kena penusah laban nya.” ¹⁵Bala sedadu alu ngambi duit nya, alu ngereja niteh ka asuh sida, alu jerita nya ditabur ka ngagai urang Yahudi nyentuk ngagai sari to.¹⁶Murid ke sebelas iko alu mupuk ngagai menua Galilea, ngagai bukit sige ti udah dipadah ka Yesus ngagai sida. ¹⁷Leboh sida meda Iya, sida lalu nyembah Iya, tang sekeda sida kakang ati.¹⁸Yesus mansang ngagai sida alu bejako, “Semua kuasa di surga enggau di dunya udah diberi magang ngagai Aku. ¹⁹Nya alai, bejalai kita ngagai semua bansa alu gaga sida nyadi murid Aku, maptis sida dalam nama Apai, Anak enggau Roh Kudus,²⁰alu ajar sida ngasika semua pesan ti udah diberi Aku ngagai kita. Lalu ingat, Aku deka seruran enggau kita nyentuk ngagai pengujung dunya.”

Mark

Chapter 1

¹Tu meh mula iya injil Yesus Kristus, Anak Allah. ²baka iya ke ditulis dalam bub Nabi Yesaya: "Peda, Aku ngirum utusan Aku dulo ari Nuan ti deka nyiap ke jalai bagi-Nuan. ³Bise suara urang nyeru aba madang pasir: 'Siapmeh jalai bagi Tuhan, Gagameh jalai Iya rurus.'"⁴Nyadi Yohanes maptis sida di menua puang, madahka pemaptis nesal ati ke pengampunan dosa. ⁵Semua urang ari serata menua Yudea, enggau ari Yerusalem mansang ngagai Yohanes. Sida ngaku dosa sida, lalu Iya maptis sida ba sungai Yordan. ⁶Gari Yohanes digaga ari kulit unta, lalu ikat punggung iya digaga ari kulit jelu. Lalau pemakai iya buntak enggau ae manyi.⁷Ku iya madah ngagai urang mayuh, " Iya ke datai dudi ari aku lebih age bekuasa ari aku, datai ke aku enda patut meremi lalu muka tali kasut Iya. ⁸Aku udah maptis kita enggau ai, tang Iya deka maptis kita ngena Roh Kudus.⁹Lebuh maya Yesus datai ari Nazaret di menua Galilea, lalu dibaptis oleh Yohanes ba Sungai Yordan . ¹⁰Lebuh Iya pansut ari alam ai, iya takalanya meda langit tebuka. Lalu Roh Kudus nurun ngagai Iya baka burung merpati. ¹¹Nyawa lalu bise didinga bejaku ari serega, " Nuan tu Anak ti dikesayau ka Aku. aku rindu bendar ke Nuan.¹²Roh Kudus lalu tekalanya mae Iya ngagai menua puang. ¹³Iya diau di menua puang empat puluh hari diuji sitan. Iya diau begulai enggau jelu babas, lalu bala melikat ngintu Iya.¹⁴Lebuh Yohanes udah ditangkap, Yesus bejalai ngagai menua Galilea, nusi berita manah Allah Taala. Ku Yohanes bejaku. ¹⁵Udah genap maya iya, Kerajaan Allah udah damping. Nesal ati ke dusa lalu arap ke Berita Manah!"¹⁶Lebuh Yesus benung bejalai aba tebing danau Galilea, Ia tepeda dua iku orang berikan Simon enggau menyade iya Andreas, benung nyala. ¹⁷Ku Yesus bejaku ngagai suai iya “Titih ke Aku, dan Aku ka ngajar seduai cara nyalamensia.” ¹⁸Takalanya Simon suai Andreas ninggal ke jala seduai, lalu nitih ke Iya.¹⁹Lebuh Yesus udah bejalai jauh mimit arinya, Ia tepeda kedua iku agi Yakobus, anak Zebedeus serta Yohanes, menyade iya, benung aba perau sida neyeruri jala. ²⁰Takalanya, Yesus ngagau ke seduai iya, lalu seduai iya ninggal ke apai seduai iya Zebedeus sama enggau urang gaji iya dalam perau bersama, lalu nitih ke Yesus.²¹Sida iya datai aba Kapernaum, mayanya ari Sabat, Yesus tama aba sinagoga lalu mengajar. ²²Sida alit ati ninga ajar Iya, laban Iya baka urang ke bisi kuasa, ukai baka sida pengajar adat Taurat.²³Nyadi dalam sinagoga nya bise siko lelaki ke dirasuk roh ti jae lalu manjung, ²⁴ko urangnya bejaku,“nama utai ti deka dikereja Nuan ngagai kami, Yesus urang Nazaret? Kati nuan datai kitu deka ngerusak kami? Aku ngelala Nuan, Nuan tu seruan ti Kudus ari Allah.!" ²⁵Tang, Yesus ngerara ia, “anang bejaku! pansut nuan ari ia!" ²⁶Uda roh ti jaenya ngusak ia, nyerauh lalu pansut ari iya.²⁷sida alit ati lalu belabuh betanya enggau pangan diri , “nama utai tu? Tu ajar ti baru Ia bise kuasa !" Ia bise kuasa ngerara roh ti jae nya lalu sida tunduk ke Iya.” ²⁸Lalu, rita Ia enggau jampat nyebar ngagai semua endur di serata menua Galilea.²⁹Lebuh Yesus enggau murid-murid-Ia pulai ari sinagoge, sida tama ke rumah Simon enggau Andreas, bereta enggau Yakobus suaiYohanes. ³⁰Tang, Indai mentua Simon benung tegali, laban sakit kesat anggat, lalu sida madah ke pasal iya age Yesus. ³¹Yesus datai kian lalu migai jari iya sereta mantu iya bediri, ia lalu gerai, laluindunya belabuh mela sida.³²Lebu padam mata panas lemai nya, orang mae ngagai Yesus semua orang ke sakittauka dirasuk antu.³³lalu semua urang aba negerinya begelumu di mua rumahnya. ³⁴Yesus ngerai mayuh orang ke sakit laban mayuh macam pemedis s lalu muru mayuh antu. Tang Ia nda nyagi sida antu bejaku laban sida ngelala sapa Iya.³⁵Pagi ari site sebedau tawas, ari age petang, Yesus angkat lalu bejalai ngagai site endur ti sunyi , ³⁶lalu besampi, Simon enggau bala pangan ia lalu ngiga Iya. ³⁷Lebuh sida udah tetemu ka Iya , sida lalu bejaku, “Semua orang ngiga Nuan."³⁸Lalu, Yesus bejaku, “kitai bejalai ngagai negeri bukai, ngambe aku nusi berita manah dia mega. Labannya endang kebuah aku datai” ³⁹Yesus lalu bejalai ke semua serata menua Galilea. Ia nusi berita manah aba sinagoga sida lalu muru bala antu.⁴⁰Lalu, bise siko urang sakit kusta datai ngagai Yesus. Ia minta lalu nyerah diri abaIya lalu bejaku, “Ate De ka, Nuan uleh ngerai ke aku”⁴¹ati Yesus balat kasih, Yesus nyurung jari Iyaurang nya ko Iya “Aku deka. de nyadi gerai”⁴²Lalu, penyakit kustanya nyau sereta urangnya nyadi suman.⁴³Yesusnyuruh orang nya pulai sereta berat- rat nangkan orangnya enggau jaku Ia mayanya ngasuh orangnya mupuk. ⁴⁴lalu Yesus bejaku ke iya, “anang madahka tu ngagai urang . tang mansang nuan ngagai imam, lalu mere kurban puja nuan ngagai Tuhan kebuah nun udah gerai baka ia ke padah musa, kena nuan mandang ke diri ngagai urang mayuh nuan udah tuci."⁴⁵Tang, orang nya mupuk lalu belabu nusi beritanya ngagai orang mayuh di semua endur. Oleh sebab itu, Ketegalnya Yesus nyau enda uleh age ngayan kediri lebuh Iya tama ngagai nengeri., Tang Iya diau aba luar endur utai ti sunyi. Lalu orang datai ngagai Iya ari semua endur.

Chapter 2

¹Lebuh Yesus pulai ngagai Kapernaum, kira dua tiga ari udah bekau nya, ²Lalu mayuh orang begempuru dia datai ke rumahnya nyau enda muat alai sida, di mua pintu pen nadai meh endurIa nusi jaku Allah Apai ngagai sida.³Lalu, sida datai ke Ia, siku urang sakit bajung, empat iko orang mae iya. ⁴Lalu sida enda uleh mae urang sakitnya ngagai Yesus laban orang kelalu mayuh. sida lalu mungkar atap aba senetang endur alai Yesus. Udah muka atapnya sida lalu nurun ke tilam kena orang sakitnyanya tegale.⁵Lebuh Yesus meda pengarap sida, Ia bbejaku ngagai oranglumpuh nya, ⁶“Anak, dosa-nuan udah diampun.”Tang, sekeda pengajar adat ya keduduk dia lalu betanya dalam ati diri, ⁷“Nama kebuah orang tu bejaku munyinya? Nya jaku busung! Sapa urang uleh ngampun dosa semina Allah aja?"⁸Tekalanya Yesus nemu nama utai ti pikir sidan dalam ati sida. Ia bejaku ngagai sida “Nama kabuah kita bepikir runding bakanya dalam ati kita? ⁹Ni ti mudah bejaku ngagai orang sakitnya, Dosa-nuan diampuni’, tauka bejaku , ‘angkat, bae tilam nuan lalu bejalai’?¹⁰AkanTang ngambe ka kita nemu Anak Mensia bise kuasa aba dunya tu ngampun dosa.” ¹¹Yesus lalu bejaku ngagai ke sakit bajungnya,¹²“Aku bejakungagai nuan: angkat tilam nuan!, bae peninduk nuan, lalu pulai ke rumah nuan.” Urang sakitnya takalanya berdiri, ngambe tilam iya,pansut ari endur iya, di peda semua sida lalu muji Allah. Ko sida nadai kitai kala meda utaibaka tu."¹³Yesus bejalai baru ngagai tebing danau, bala urang mayuh begelumu ngelingi Iya, ¹⁴lalu Iya ngajar sida. Lebuh Ia benung bejalai, Ia tepeda ke Lewi, anak Alfeus, benung duduk alam kantormayar pajak. Lalu, Yesus bejaku ngagai lewi, “Titih ke Aku.” Lalu,Lewi nitih ke Ia.¹⁵Lebuh Yesus duduk makai dalam rumah orang Lewi nya,bise mayuh pengumpul pajak enggau orang ti bedosa bedosa makai sama enggau Ia serta sama enggau murid Iya, laban mayuh sidanya nitih ke Yesus. ¹⁶Lebuh sida Pengajar Taurat ari orang Farisi meda Yesus benung makai sama enggau orang bedosa sereta pengumpul pajak, sidabertanya ngagai murid-murid- Ia, “nama kebuah Ia sama enggau balan penagih pajak sereta orang berdosa?"¹⁷Lebuh Yesus ninganya, Ia bejaku ngagai sida “orang ia gerai enda beguna ke lutur, tang semina orang ti sakit. Aku datai ukai deka ngagau ke urang ke lurus, tang orang ke bedosa.”¹⁸sida murid Yohanes enggau sida orang Farisi benung bepuasa.Orang datai ngagai Yesus lalu bertanya enggau Ia, “Nama kebuah sida murid Yohanes enggau sida murid orang Farisi bepuasa, tetapimurid-murid-Mu enda bepuasa?” ¹⁹Lalu, Yesus bejaku enggau sida, “kati baka pengabang bepuasa lebuh lelaki ditikah agi mengkang begulai enggau sida?²⁰Seagi lelaki ditikah sidanya bepuasa, maya datai alai lelaki iya ketikahnya deka diambi ari sida, nya baru sida deka bepuasa.²¹Nadai orangnampal ka kain lama iya ke udah carik enggau kain baru. laban kain ti barunya deka nyarik kekain lama lalu balat age carik kainnya.²²nadai orang nuan anggur baru ke dalamkambut kulitti lama. Jate bakanya, anggur nya nyarik ke kambut kulitnya lalu anggur enggau kambut iya rusak.Anggur baru patut disimpan aba kambut kulit ti baru."²³Nyadi sekali lebuh ari Sabat, Yesus bejalai mansa umai gandum, lebuh sida bejalai nengah umai nya sida murid-Iya belabuh ngelesit ige gandum.²⁴Orang Farisi lalu bejaku ngagai Ia, “Nama kebuah, sida ngereja utai ti ngelanggar adat lebuh ari Sabat?”²⁵Lalu, Ia berkata kepada mereka, “Belum pernahkah kamu membacaapa yang dilakukan Daudh ketika ia dan orang-orang yang bersamanyasedang kekurangan dan lapar? ²⁶Bagaimana ia masuk ke Rumah Allahpada masa Abyatar menjabat sebagai Imam Besar, dan makan rotipersembahan, yang hanya boleh dimakan oleh para imam, dan jugamemberikan roti itu kepada orang-orang yang bersamanyai?”²⁷Kemudian, Yesus berkata kepada orang-orang Farisi itu, “HariSabatj dibuat untuk manusia, bukan manusia untuk hari Sabat. ²⁸Jadi,Anak Manusia adalah Tuhan, juga atas hari Sabat."

Chapter 3

¹yang tangannya lumpuh sebelah. Dan, Yesus masuk lagi ke sinagoge, dan di sana ada seorang ²Mereka mengamati Yesusuntuk melihat apakah Ia akan menyembuhkan orang itu pada hariSabat sehingga mereka dapat menuduh Diak.³Lalu, Yesus berkatakepada orang yang tangannya lumpuh sebelah itu, “Berdirilah ditengah-tengah.”⁴4 Dan, Yesus berkata kepada mereka, “Apakah boleh berbuat baikatau berbuat jahat pada hari Sabat? Menyelamatkan nyawa ataumembunuh?” Namun, mereka diam⁵Kemudian, Yesus memandang sekeliling mereka dengan marah. Iasangat sedih atas kekerasan hati mereka. Lalu, Yesus berkata kepadaorang yang tangannya lumpuh sebelah itu, “Ulurkan tanganmu.” Dan,orang itu mengulurkan tangannya, dan tangannya menjadi sembuh.⁶Karena itu, orang-orang Farisi segera pergi, dan mulai bersekongkoldengan orang-orang Herodianl yang melawan-Nya tentang bagaimanamembunuh-Nya.⁷Namun, Yesus menjauhkan diri dengan murid-murid-Nya ke danau,dan sejumlah besar orang dari wilayah Galilea mengikuti Dia, dan dariYudea, ⁸ dari Yerusalem, Idumea, daerah seberang sungai Yordan, danjuga dari sekitar Tirusm dan Sidonn, banyak orang ketika mendengarsemua yang Yesus lakukan, datang kepada-Nya.⁹Karena orangbanyak itu, Yesus berkata kepada murid-murid-Nya agar menyiapkansebuah perahu bagi-Nya sehingga mereka tidak mendesak Dia.¹⁰Karena Yesus telah menyembuhkan banyak orang, maka semuaorang yang mempunyai penyakit terus berdesak-desakan supaya dapatmenyentuh-Nya.¹¹Dan, ketika roh-roh najis melihat Yesus, merekasujud di hadapan-Nya dan berteriak, ¹²“Engkau adalah Anak Allah!”Namun, Yesus melarang keras mereka untuk mengungkapkan siapaDia.¹³Lalu, Yesus naik ke bukit dan mengundang orang-orang yang Iakehendaki untuk bersama-Nya, dan mereka pun datang kepada-Nya.¹⁴Ia menetapkan dua belas orang sehingga mereka dapat bersamadengan-Nya dan Ia dapat mengutus mereka untuk berkhotbah, ¹⁵danmemberi kuasa untuk mengusir setan-setan.¹⁶Yesus menetapkan kedua belas orang itu:¹⁷¹⁸¹⁹Yakobus, anak Zebedeus, dan Yohanes, saudara Yakobus (yangkepadanya Yesus memberi mereka nama Boanerges, artinya“Anak-anak Guruh”),18 Andreas,Filipus,Bartolomeus,Matiuso,Tomas,Yakobus, anak Alfeus,Tadeus,Simon orang Zelot,Simon (yang kepadanya Yesus memberi nama Petrus), dan Yudas Iskariot, yang mengkhianati Dia.²⁰²¹²²Kemudian, Yesus masuk ke sebuah rumah, dan kerumunan orangkembali berkumpul di sana sehingga Yesus dan murid-murid-Nyabahkan tidak bisa makan roti. 21 Ketika keluarga-Nya mendengar hal ini,mereka datang untuk membawa Yesus kembali karena mereka berkatabahwa Ia sudah tidak waras lagi.22 Dan, Ahli-ahli Taurat yang turun dari Yerusalem mengatakan, “Iakerasukan Beelzebulp!” dan “Ia mengusir setan dengan kuasa pemimpinsetan.”23 Lalu, Yesus memanggil mer²³Lalu, Yesus memanggil mereka datang kepada-Nya, dan berkatadengan menggunakan perumpamaan, “Bagaimana bisa Iblis mengusirIblis? ²⁴ Jika sebuah kerajaan terpecah-pecah melawan dirinyasendiri, kerajaan itu tidak dapat bertahan. ²⁵ Dan, jika sebuahrumahq terpecah-pecah melawan dirinya sendiri, rumah itu tidakakan dapat bertahan.²⁶Jika Iblis bangkit melawan dirinya sendiri danterpecah-pecah, ia tidak dapat bertahan, tetapi berakhirlah riwayatnya.²⁷ Tidak ada seorang pun dapat masuk ke rumah orang yang kuat danmerampok harta bendanya, kecuali terlebih dahulu ia mengikat orangkuat itu, maka barulah ia dapat merampok rumahnya.”²⁸“Aku mengatakan yang sebenarnya kepadamu, semua dosaanak-anak manusia dapat diampuni, dan segala hujatanr yang merekaucapkan. ²⁹ Akan tetapi, siapa yang menghujat Roh Kudus tidak akanpernah diampuni, melainkan bersalah karena dosa kekal.”³⁰ Sebab, ahli-ahli Taurat itu berkata, “Ia kerasukan roh najiss.”³¹Kemudian, ibu dan saudara-saudara Yesus datang dan berdiri di luarrumah. Mereka menyuruh orang kepada-Nya untuk memanggil-Nya.t³²32 Kerumunan orang sedang duduk mengelilingi Yesus dan merekaberkata kepada-Nya, “Lihat, ibu-Mu dan saudara-saudara-Mu ada di luarsedang mencari Engkau.”³³Dan, Yesus menjawab mereka dan berkata, “Siapakah ibu-Kudan saudara-saudara-Ku?” ³⁴ Kemudian, Ia memandang orang-orangyang duduk mengelilingi-Nya dan berkata, “Lihatlah, ini ibu-Ku dansaudara-saudara-Ku! ³⁵ Sebab, siapa saja yang melakukan kehendakAllah adalah saudara laki-laki-Ku, dan saudara perempuan-Ku, danibu-Ku."

Chapter 4

¹Dan, Yesus mulai mengajar lagi di tepi danau. BerkumpullahIa naik ke dalam sebuah perahu dan duduk di atas danau. Sementara,orang banyak itu berada di darat, di tepi danau.² Dan, Dia mengajar mereka tentang banyak hal denganperumpamaan-perumpamaan. Dalam pengajaran-Nya, Ia berkatakepada mereka,³“Dengarlah! Ada seorang penabur yang pergi untukmenabur. ⁴Maka terjadilah, ketika ia sedang menabur, beberapa benihjatuh di tepi jalan, dan burung-burung datang, lalu memakannya.⁵ Sebagian jatuh di atas tanah berbatu yang tidak banyak tanahnya.Benih itu segera tumbuh dengan cepat karena tanahnya tidak dalam.⁶Ketika matahari semakin terik, tanaman itu hangus dan karenatidak memiliki akar, tanaman itu menjadi kering. ⁷ Sebagian jatuh ditengah-tengah semak duri. Lalu, semak duri bertumbuh dan menghimpittanaman itu sampai mati, dan tanaman itu tidak memberikan buah.⁸Namun, sebagian jatuh di tanah yang baik dan menghasilkan buah,bertumbuh, dan bertambah besar, serta menghasilkan tiga puluh kalilipat, enam puluh kali lipat, dan seratus kali lipat.”⁹ Kemudian, Yesus berkata, “Siapa yang mempunyai telinga untukmendengar, biarlah dia mendengar!"¹⁰Pada waktu Yesus sendirian, orang di sekeliling-Nya, bersamadengan kedua belas rasul, menanyakan kepada-Nya tentangperumpamaan-perumpamaan itu.¹¹Lalu, Ia menjawab mereka, “Rahasia Kerajaan Allah telah diberikankepadamu. Akan tetapi, kepada orang-orang lain, setiap hal disampaikandalam perumpamaan-perumpamaan, ¹²supaya,‘Meskipun dapat melihat,mereka melihat dan tidak mengetahui;dan meskipun dapat mendengar,mereka mendengar dan tidak memahami.supaya mereka jangan bertobat dan diampuni.’” Yesaya 6:9-10¹³Kemudian Yesus berkata kepada mereka, “Tidakkah kamumengerti perumpamaan ini? Bagaimana kamu dapat mengerti semuaperumpamaan itu? ¹⁴Penabur itu menaburkan firmanu. ¹⁵ Merekaitu adalah orang-orang yang jatuh di tepi jalan, tempat firman ituditaburkan. Saat mereka mendengar, dengan segera Iblis datang danmerebut firman yang ditaburkan kepada mereka.¹⁶Begitu juga, merekayang ditabur di tanah berbatu adalah orang-orang yang mendengarkanfirman dan segera menerimanya dengan sukacita. ¹⁷ Akan tetapi,mereka tidak berakar di dalam dirinya sendiri dan hanya bertahansementara. Kemudian, ketika datang kesulitan atau penganiayaanvkarena firman itu, mereka segera terjatuhw.¹⁸Dan, lainnya adalah yangjatuh di tengah-tengah semak duri. Mereka adalah orang-orang yangmendengar firman, ¹⁹ tetapi kekhawatiran akan dunia, dan hawa nafsuakan kekayaan, dan keinginan-keinginan akan hal-hal lain masuk diantara firman itu dan menghimpitnya sehingga ia tidak menghasilkanbuahx. ²⁰ Namun, mereka yang ditabur di tanah yang baik adalahmereka yang mendengar firman, menerimanya, dan menghasilkanbuah, tiga puluh kali lipat, enam puluh kali lipat, dan seratus kali lipat.²¹Lalu, Yesus berkata kepada mereka, “Bukankah pelitay tidakdibawa untuk diletakkan di bawah sebuah gantangz atau di bawahsebuah tempat tidur? Bukankah pelita itu seharusnya diletakkan diatas kaki pelitaa? ²²Sebab, tidak ada yang tersembunyi yang tidakdiungkapkan. Demikian juga, tidak ada rahasia apa pun karena hal ituakan dinyatakan. ²³Jika ada orang yang mempunyai telinga untukmendengar, biarlah ia mendengar!²⁴Lalu, Yesus berkata kepada mereka, “Perhatikanlah apa yang kamudengar. Ukuran yang kamu pakai akan diukurkan kepadamu, dan masihada lagi yang akan ditambahkan kepadamu. ²⁵Karena siapa yangmempunyai, ia akan diberi lagi, tetapi siapa yang tidak mempunyai, apapun juga yang ada padanya akan diambil darinya."²⁶Kemudian, Yesus berkata, “Kerajaan Allah adalah seperti seseorangyang menabur benih di tanah. ²⁷Penabur itu tidur dan bangun siang danmalam, dan benih itu mengeluarkan tunas dan bertumbuh. Penaburitu tidak tahu bagaimana terjadinya. ²⁸Tanah itu menghasilkan buahdengan sendirinya. Mula-mula tunas, kemudian bulirnya, lalu biji-bijigandum di dalam bulir itu. ²⁹Ketika biji-biji gandum itu matang, orangitu segera menyabitnya karena musim panen sudah tiba."³⁰Kemudian, Yesus berkata, “Dengan apakah kita dapatmembandingkan Kerajaan Allah? Atau, dengan perumpamaan apakahkita dapat membandingkannya? ³¹Kerajaan Allah itu seperti biji sesawibyang ditabur di tanah, walaupun biji itu adalah biji yang paling kecildi antara semua biji di bumi, ³²tetapi ketika ditabur, biji itu akantumbuh dan menjadi lebih besar daripada semua tanaman kebun, danmengeluarkan cabang-cabang besar sehingga burung-burung di udaradapat membuat sarang di bawah naungannya.”³³Dengan memakai banyak perumpamaan seperti itu, Yesusmemberitakan firman kepada mereka, sesuai dengan yang dapatmereka dengar. ³⁴Ia tidak pernah berbicara kepada mereka tanpa suatuperumpamaan, tetapi Ia jelaskan semuanya dengan tersendiri kepadamurid-murid-Nya.³⁵Dan, pada hari itu, ketika sudah sore Yesus berkata kepadamurid-murid-Nya, “Marilah kita pergi ke seberang danau.” ³⁶Setelahmeninggalkan orang banyak itu, mereka membawa Yesus bersamamereka masuk ke perahu tempat Yesus berada. Dan, perahu-perahulainnya bersama dengan-Nya. ³⁷Lalu, terjadilah angin topan yangdahsyat dan ombak besar menghempaskan perahu sehingga perahupun akhirnya penuh dengan air.³⁸Namun, Yesus ada di buritanc kapal,tidur di atas bantal. Maka, mereka membangunkan-Nya dan berkatakepada-Nya, “Guru, apakah Engkau tidak peduli kalau kita binasa?”³⁹Kemudian, Yesus bangun dan membentak angin, lalu berkatakepada laut, “Diam! Tenanglah!” Maka, angin itu berhenti dan menjadisangat tenang.⁴⁰Kemudian, Ia berkata kepada mereka, “Mengapa kamu ketakutan?Apakah kamu masih belum mempunyai iman?”⁴¹Mereka menjadi sangat takut dan berkata satu sama lain, “SiapakahDia ini? Bahkan angin kencang dan laut bahkan taat kepada-Nya!"

Chapter 5

¹Sampailah mereka di seberang danau, di daerah orang-orang d. ²Ketika Yesus turun dari perahu, dengan segera seseorangdari kuburane yang dirasuki roh najis menemui Yesus.³Ia tinggal didalam kuburan-kuburan. Tidak ada orang yang sanggup mengikatnyalagi, bahkan dengan rantai. ⁴Sebab, ia telah sering diikat denganbelenggu kaki dan rantai, tetapi ia memutuskan rantainya danmematahkan belenggunya. Tidak ada seorang pun yang cukup kuatuntuk menundukkannya.⁵Setiap siang dan malam, dia berteriak dikuburan dan di bukit-bukit dan melukai dirinya sendiri dengan batu.⁶ Ketika orang itu melihat Yesus dari kejauhan, ia berlari dan bersujuddi hadapan Yesus.⁷Lalu, sambil berteriak dengan suara keras iaberkata, “Apa urusan antara aku dengan Engkau, Yesus, Anak AllahYang Mahatinggi? Aku mohon pada-Mu demi Allah, jangan menyiksaku!”⁸ Sebab, Yesus telah berkata kepadanya, “Keluarlah dari orang ini, hairoh najis!"⁹Lalu, Yesus bertanya kepada orang itu, “Siapa namamu?”Dan, ia menjawab, “Namaku Legionf karena kami banyak.” ¹⁰Iaberkali-kali memohon kepada Yesus supaya tidak mengusir mereka daridaerah itu.¹¹Di sana ada kawanan besar babi sedang makan di dekat bukit.¹² Lalu, roh-roh jahat itu memohon kepada Yesus, dengan berkata,“Suruhlah kami kepada babi-babi itu sehingga kami masuk kedalamnya.” ¹³Yesus mengabulkannya. Karena itu, roh-roh najis itu pergidan memasuki babi-babi. Kawanan yang berjumlah kira-kira dua ribu ituberlari ke tepi jurang sampai ke danau, lalu tenggelam di dalam danau.¹⁴Kemudian, penjaga-penjaga babi itu melarikan diri danmemberitahukannya ke kota dan ke kampung. Dan, orang-orangkeluar untuk melihat apa yang telah terjadi. ¹⁵Lalu, orang-orang itudatang kepada Yesus dan melihat dia yang tadi kerasukan roh jahat,yang mempunyai legion, sedang duduk, dan sudah berpakaian, dan iasudah kembali waras. Dan, mereka pun menjadi takut.¹⁶Lalu, merekayang menyaksikan kejadian itu, menceritakan kepada orang-orangbagaimana hal itu terjadi kepada orang yang kerasukan roh jahat dantentang babi-babi itu. ¹⁷Karena itu, orang-orang mulai meminta Yesusuntuk meninggalkan daerah mereka.¹⁸Kemudian, pada waktu Yesus sedang naik ke perahu, orang yangtadinya kerasukan roh jahat itu memohon supaya ia boleh bersamadengan Yesus.¹⁹Namun, Yesus tidak mengizinkannya, melainkan berkata kepadanya,“Pulanglah kepada sanak saudaramu. Ceritakan kepada mereka semuahal yang telah Tuhan lakukan kepadamu dan bahwa Tuhan berbelaskasihan kepadamu.Lalu, ²⁰orang itu pergi dan mulai memberitakan kepada orang-orangdi Dekapolis tentang semua hal yang telah Yesus lakukan kepadanya.Dan, semua orang menjadi heran.²¹Ketika Yesus menyeberang lagi dengan perahu ke seberang, orangbanyak berkumpul di dekat-Nya, dan Dia berada di tepi danau. ²²Lalu,seorang pemimpin sinagoge yang bernama Yairus datang dan setelahmelihat Yesus, ia bersujud di kaki-Nya. ²³Dan, ia memohon dengansungguh kepada Yesus, katanya, “Anak perempuanku yang masih kecilhampir mati. Datang dan letakkan tangan-Mu atasnya supaya ia dapatdisembuhkan dan hidup.” ²⁴Lalu Yesus pergi bersama Yairus. Ada begitu banyak orang yangmengikuti Yesus dan mengerumuni-Nya.²⁵Dan, ada seorang perempuan yang pendarahan selama dua belastahun. ²⁶Ia sudah berkali-kali menderita oleh banyak tabib, dan sudahmengeluarkan semua yang dimilikinya, tetapi tidak ada gunanya dankeadaannya malah bertambah buruk. ²⁷ Setelah mendengar tentangYesus, perempuan itu mendatangi Yesus dari belakang di tengah-tengahkerumunan orang dan menjamah jubah-Nya.²⁸Perempuan itu berkata, “Kalau aku dapat menjamah jubah-Nyasaja, aku akan sembuh.” ²⁹Seketika itu juga pendarahannya berhentidan ia merasakan bahwa badannya sudah sembuh dari penyakitnya"³⁰Yesus langsung mengetahui dari diri-Nya sendiri bahwa ada kuasayang telah keluar dari-Nya. Ia berbalik di antara kerumunan itu danberkata: “Siapa yang menyentuh jubah-Ku?”³¹Lalu murid-murid Yesus berkata kepada-Nya, “Engkau melihatkerumunan orang mendesak-desak-Mu dan Engkau berkata, ‘Siapa yangmenjamah-Ku?’”³²Lalu, Yesus memandangi sekeliling untuk melihat siapa yangtelah melakukannya.³³Namun, setelah mengetahui apa yang telahterjadi pada dirinya, perempuan itu menjadi ketakutan dan gemetar.Ia datang dan bersujud di hadapan Yesus serta memberitahu Yesussemua kebenarannya. ³⁴Kemudian, Yesus berkata kepada perempuanitu, “Anak-Ku, imanmu telah menyelamatkanmu. Pergilah dalam damaisejahtera dan sembuhlah dari penyakitmu.”³⁵Sementara Yesus masih berbicara, datanglah beberapa orang darirumah pemimpin sinagoge yang berkata, “Anakmu sudah meninggal.Mengapa masih mengganggu Guru?"³⁶Akan tetapi, Yesus tidak mau mendengarkan apa yang telahdikatakan, Ia berkata kepada pemimpin sinagoge itu, “Jangan takut,percaya saja.” ³⁷Lalu, Yesus tidak mengizinkan seorang pun mengikuti-Nya, kecualiPetrus, dan Yakobus, dan Yohanes, saudara Yakobus. ³⁸Lalu, merekasampai di rumah kepala sinagoge itu, dan Ia melihat keributan, danorang-orang menangis juga meratap dengan suara keras.³⁹Kemudian,ketika Yesus masuk, Ia berkata kepada mereka, “Mengapa kamu ributdan menangis? Anak itu tidak mati, tetapi sedang tertidur.” ⁴⁰ Tetapimereka menertawakan Yesus. Namun, Ia menyuruh mereka semuakeluar dan Ia mengajak ayah dan ibu anak itu, serta orang-orangyang bersama-Nya, lalu masuk ke ruangan tempat anak kecil ituberada.⁴¹Kemudian, dipegang-Nya tangan anak kecil itu dan Iaberkata kepadanya, “Talita kum!” (Artinya, “Gadis kecil, Aku berkatakepadamu, bangunlah!”) ⁴²Anak perempuan itu segera berdiri dan mulaiberjalan-jalan, karena ia berumur dua belas tahun, dan segera semuaorang merasa sangat takjub. ⁴³Lalu, Yesus memberi perintah yang keras kepada orang tua anak ituagar jangan ada seorang pun yang mengetahui hal ini, dan mengatakankepada mereka agar anak itu diberi makan.

Chapter 6

¹dan murid-murid-Nya mengikuti Dia. Kemudian, Yesus pergi dari sana dan sampai di kota asal-Nya, ²Ketika hari Sabat tiba, Yesusmulai mengajar di sinagoge. Dan, banyak orang yang mendengar-Nyamerasa takjub, dan berkata, “Dari mana Dia mendapat semua halitu? Hikmat apa yang diberikan kepada-Nya dan mukjizat-mukjizatgseperti itu dilakukan dengan tangan-Nya? ³Bukankah Ia tukang kayu,anak Maria, dan saudara Yakobus dan Yoses dan Yudas dan Simon?Bukankah saudara-saudara perempuan-Nya ada di sini bersama kita?”Lalu, mereka pun tersandung dan menolak Dia.⁴⁵⁶Kemudian, Yesus berkata kepada mereka, “Di mana-mana orangmenghormati seorang nabi, kecuali di tempat asalnya sendiri, dan diantara sanak-saudaranya sendiri, dan di rumahnya sendiri.” 5 Maka,Yesus tidak dapat mengadakan mukjizat di sana, kecuali meletakkantangan-Nya di atas beberapa orang sakit dan menyembuhkan mereka.6 Dan, Ia heran karena ketidakpercayaan mereka. Kemudian, Ia pergiberkeliling ke kampung-kampung dan mengajar.⁷⁸⁹Kemudian, Yesus memanggil kedua belas murid dan mulai mengutusmereka berdua-dua, dan memberi mereka kuasa atas roh-roh najis.8 Lalu, Ia memberi perintah kepada mereka agar mereka tidak membawaapa-apa dalam perjalanan, kecuali hanya tongkat, tanpa roti, tanpa tas,tanpa uang dalam ikat pinggang mereka, 9 tetapi memakai sandal danjangan memakai dua pakaianh.¹⁰¹¹Dan, Yesus berkata kepada mereka,“Di mana saja kamu memasuki sebuah rumah, tinggallah di sana sampaikamu keluar dari situ. 11 Dan, jika ada tempat yang tidak menerimakamu dan tidak mendengarkan kamu, ketika kamu pergi kebaskanlahdebu dari kakimui sebagai sebuah kesaksian bagi mereka."¹²¹³Lalu, mereka pun pergi dan memberitakan bahwa orang-orangharus bertobatj. 13 Maka, mereka mengusir banyak setan dan mengurapibanyak orang sakit dengan minyakk, serta menyembuhkan mereka.¹⁴¹⁵Dan, Raja Herodesl telah mendengarnya, karena nama Yesus sudahterkenal, dan orang berkata, “Yohanes Pembaptism sudah bangkit dariantara orang mati, maka mukjizat-mukjizat itu bekerja di dalam Dia.”15 Sebagian berkata, “Ia adalah Elian.” Namun, sebagian berkata, “Iaadalah seorang nabi, seperti salah satu dari para nabi."¹⁶¹⁷Akan tetapi, ketika Herodes mendengar hal itu, ia berkata,“Yohanes, yang telah aku penggal kepalanya, sudah dibangkitkan!”Memang Herodes sendiri yang telah menyuruh orang,memerintahkannya untuk menangkap Yohanes, dan membelenggunyadi dalam penjara demi Herodias, istri saudara laki-lakinya, Filipus,karena Herodes telah menikahi Herodias.¹⁸¹⁹²⁰18 Sebab, Yohanes beberapakali berkata kepada Herodes, “Tidak benaro kamu mengambil istrisaudaramu.” 19 Oleh karena itu, Herodias menyimpan dendam terhadapYohanes dan ingin membunuhnya, tetapi ia tidak bisa. 20 Sebab, Herodestakut kepada Yohanes setelah ia tahu bahwa Yohanes adalah orangbenar dan orang suci, dan Herodes melindunginya. Ketika Herodesmendengarkan Yohanes, ia menjadi sangat bingung, tetapi Herodessenang mendengarkan Yohanes.²¹²²Namun, tibalah hari yang tepat, ketika Herodes pada hari ulangtahunnya mengadakan sebuah perjamuan untuk pejabat-pejabattingginya, perwira-perwiranya, dan pemimpin-pemimpin Galilea. 22 Laluketika anak perempuan Herodias masuk dan menari, ia menyenangkanHerodes dan mereka yang duduk bersamanya. Dan, raja berkata kepadagadis itu, “Mintalah apa saja yang engkau inginkan dan aku akanmemberikannya kepadamu.”²³²⁴²⁵Dan, Herodes bersumpah kepadanya,“Apa saja yang engkau minta kepadaku, akan aku berikan kepadamu,bahkan sampai separuh dari kerajaanku.”24 Dan, gadis itu pergi dan berkata kepada ibunya, “Aku harus mintaapa?” Ibunya menjawab, “Kepala Yohanes Pembaptis.”25 Dan, saat itu juga dengan tergesa-gesa, gadis itu datang kepadaraja dan berkata, “Aku ingin sekarang juga engkau memberikankepadaku kepala Yohanes Pembaptis di atas baki."²⁶²⁷²⁸²⁹Karena itu, raja menjadi sangat sedih, tetapi karena sumpahnyadan orang-orang yang makan bersamanya, ia tidak ingin menolak gadisitu. 27 Lalu, raja segera mengirim seorang algojop dengan perintahuntuk membawa kepala Yohanes, lalu algojo itu pergi dan memenggalkepala Yohanes di penjara. 28 Kemudian, ia membawa kepala Yohanesdi atas baki dan memberikannya kepada gadis itu, dan gadis itumemberikannya kepada ibunya.29 Dan, ketika murid-murid Yohanes mendengarnya, mereka datangdan mengambil tubuh Yohanes dan meletakkannya di dalam kubur.³⁰³¹³²Kemudian, para rasul berkumpul bersama dengan Yesus danmemberitahukan kepada-Nya apa saja yang telah mereka lakukandan apa saja yang telah mereka ajarkan. 31 Dan, Yesus berkatakepada mereka, “Marilah mengasingkan diri ke tempat yang sepi danberistirahatlah sebentar.” Sebab, ada banyak orang yang datang danpergi, dan untuk makan pun mereka tidak sempat.32 Lalu, Yesus dan murid-murid-Nya pergi mengasingkan diri denganperahu ke tempat yang sepi.³³³⁴Akan tetapi, orang banyak melihatmereka pergi dan mengenali mereka. Dan, orang banyak itu berlaribersama-sama melewati jalan darat dari semua kota, dan tiba di sanamendahului Yesus dan para murid-Nya.34 Ketika Yesus pergi ke tepi danau, Ia melihat begitu banyak orang,dan Ia merasa berbelaskasihan kepada mereka karena mereka sepertidomba yang tidak mempunyai gembala. Maka, Yesus mulai mengajarkanmereka banyak hal'³⁵³⁶Ketika hari mulai malam, murid-murid Yesus datang kepada Yesusdan berkata, “Tempat ini tempat yang sepi dan sudah larut malam.36 Suruhlah mereka pergi ke daerah sekeliling dan ke desa-desa supayamereka membeli sesuatu untuk dimakan.”³⁷³⁸Akan tetapi Yesus menjawab, “Kamulah yang memberi merekamakan.”Dan, mereka berkata kepada-Nya, “Haruskah kami pergi dan membeliroti seharga 200 dinarq dan memberikannya untuk mereka makan?”38 Yesus berkata kepada mereka, “Ada berapa roti yang kamu miliki?Pergi dan lihatlah!”Setelah mereka mengetahuinya, mereka berkata, “Lima roti dan duaikan."³⁹⁴⁰⁴¹Lalu, Yesus memerintahkan mereka semua agar duduk dalamkelompok-kelompok di atas rumput hijau. 40 Orang banyak itu dudukberkelompok, ada yang seratus orang dan ada yang lima puluh orang.41 Setelah itu, Yesus mengambil lima roti dan dua ikan itu, memandangke langit, Ia mengucap syukur dan memecah-mecahkan roti itu, lalu Iamemberikannya kepada murid-murid-Nya supaya menghidangkannyakepada orang banyak. Ia juga membagi-bagi dua ikan itu kepada semuaorang.⁴²⁴³⁴⁴Dan, mereka semua makan sampai kenyang. 43 Kemudian,mereka mengambil dua belas keranjang yang penuh dengan sisa-sisaroti dan ikan. 44 Dan, ada lima ribu laki-lakir yang memakan roti.⁴⁵⁴⁶⁴⁷Kemudian, Yesus segera memerintahkan murid-murid-Nya naik keperahu dan pergi mendahului-Nya ke seberang, ke Betsaida, sementaraIa menyuruh orang banyak itu pergi.Setelah berpamitan denganmereka, Ia pergi ke bukit untuk berdoa.47 Ketika menjelang malam, perahu berada di tengah danau, danYesus sendirian di darat.⁴⁸⁴⁹⁵⁰Dan, setelah melihat murid-murid-Nyamendayung dengan susah payah karena angin bertiup berlawananarah dengan mereka, kira-kira pada jam jaga malam keempats, Yesusmendatangi mereka dengan berjalan di atas danau dan Ia hendakberjalan melewati mereka. 49 Akan tetapi ketika mereka melihat Yesusberjalan di atas danau, mereka menyangka bahwa Ia adalah hantu,lalu mereka berteriak, 50 karena mereka semua melihat Yesus danketakutan. Namun, Yesus segera berbicara kepada mereka, dan berkatakepada mereka, “Tenanglah. Ini Aku! Jangan takut.”⁵¹⁵²Lalu, Ia naik bersama mereka ke perahu, dan angin itu pun reda,dan mereka sangat takjub. 52 Sebab, mereka masih belum memahamitentang mukjizat lima roti itu karena hati mereka masih dikeraskan.⁵³⁵⁴⁵⁵Dan, setelah Yesus dan murid-murid-Nya menyeberang, merekamendarat di tanah Genesarett dan berlabuh. 54 Ketika, mereka turundari perahu, orang-orang segera mengenali Yesus, 55 dan berlari keseluruh daerah itu dan mulai membawa orang-orang sakit di atas kasur,ke mana pun mereka mendengar tentang keberadaan Yesus.⁵⁶Maka, ke mana pun Yesus masuk ke desa-desa, atau kota-kota,atau daerah-daerah di sekitarnya, mereka membaringkan orang-orangsakit di tempat keramaianu dan memohon kepada-Nya supaya merekaboleh menjamah ujung jubah-Nya saja. Dan siapa pun yang menyentuhjubah-Nya menjadi sembuh.

Chapter 7

¹dengan beberapa ahli Taurat yang datang dari Yerusalem. Lalu, berkumpullah orang-orang Farisi menemui Yesus bersama.²³⁴Dan,mereka melihat beberapa murid Yesus makan roti dengan tangan najis,yaitu tangan yang tidak dibasuhv. 3 Sebab, orang-orang Farisi dansemua orang Yahudi tidak akan makan jika tangan mereka tidak dibasuhsampai ke pergelangan tangan karena tradisi nenek moyang yangmereka pegang. 4 Dan, jika orang-orang Yahudi itu datang dari tempatumum, mereka tidak akan makan sebelum membasuh tangan. Dan,ada banyak tradisi lainnya yang mereka terima untuk dipegang, sepertipembasuhan cawan-cawan, kendi-kendi, dan bejana-bejana tembaga.⁵5 Kemudian, orang-orang Farisi dan ahli-ahli Taurat bertanya kepadaYesus, “Mengapa murid-murid-Mu tidak hidup menurut tradisi nenekmoyang, tetapi malah makan roti dengan tangan najis?"⁶⁷Yesus berkata kepada mereka, “Yesaya bernubuat dengan benartentang kamu yang munafik, seperti yang tertulis:‘Bangsa ini menghormati Aku dengan bibir mereka,tetapi hati mereka jauh dari Aku.7 Mereka menyembah-Ku dengan sia-siakarena mengajarkan ajaran perintah-perintah yang dibuat olehmanusia.’ Yesaya 29:13⁸⁹¹⁰Sambil mengabaikan perintah Allah, kamu memegang kuat tradisimanusia.”9 Lalu, Yesus juga berkata kepada mereka, “Dengan cerdik kamumenolak perintah Allah sehingga dapat mempertahankan tradisimusendiri. 10 Sebab, Musaw berkata, ‘Hormatilah ayahmu dan ibumu’x,dan, ‘Siapa saja yang mengutuk ayahnya atau ibunya harus dihukummati.’y¹¹¹²¹³Namun, kamu berkata jika seseorang berkata kepada ayahnyaatau ibunya, ‘Apa saja keuntungan yang akan engkau peroleh darikuadalah kurban, yaitu persembahan,’ 12 lalu kamu tidak lagi mengizinkandia melakukan apa pun untuk ayahnya atau ibunya, 13 dengan begitukamu telah membatalkan firman Allah dengan tradisimu yang sudahturun-temurun. Dan kamu melakukan banyak hal lagi seperti ini.”¹⁴¹⁵¹⁶Kemudian, Yesus memanggil lagi semua orang dan berkata kepadamereka, “Dengarlah Aku, kamu semua, dan pahamilah. 15 Tidakada sesuatu pun dari luar manusia yang masuk ke dalam dirinyadapat menajiskannyaz, tetapi hal-hal yang keluar dari manusialahyang menajiskannya.” 16 "Jika seseorang mempunyai telinga untukmendengar, biarlah ia mendengar!a "¹⁷¹⁸¹⁹Lalu, ketika Yesus masuk ke rumah dan meninggalkan orang-orangitu, murid-murid-Nya bertanya kepada-Nya tentang perumpamaan itu.18 Dan, Ia berkata kepada mereka, “Apakah kamu juga tidak mengerti?Tidakkah kamu tahu bahwa apa saja yang dari luar masuk ke dalammanusia tidak akan menajiskannya? 19 Sebab, yang masuk itu tidakmasuk ke dalam hatinya, tetapi perutnya, dan kemudian keluar kedalam jamban.” (Dengan demikian, Yesus menyatakan bahwa semuamakanan halal.)²⁰²¹²²²³Lalu Ia berkata, “Apa yang keluar dari manusialah yangmenajiskannya. 21 Sebab, dari dalam, dari hati manusia, munculpikiran-pikiran jahat, dosa-dosa seksual, pencurian, pembunuhan,22 perzinaan,b keserakahan, kejahatan, tipu daya, hawa nafsu, iri hati,fitnah, kesombongan, dan kebodohanc. 23 Semua hal yang jahat itudatang dari dalam manusia, dan itu yang menajiskannya."²⁴²⁵²⁶Dari tempat itu, Yesus bangun dan pergi ke wilayah Tirus danSidon. Dan, Ia masuk ke sebuah rumah dan tidak ingin ada seorang punyang tahu, tetapi Ia tidak bisa luput dari perhatian. 25 Segera sesudahmendengar tentang Yesus, seorang wanita yang anak perempuannyakerasukan roh najis datang dan sujud di kaki Yesus. 26 Wanita itu adalahorang Yunani, lahir di Siro-Fenisia.d Ia memohon kepada Yesus untukmengusir setan itu keluar dari anaknya.²⁷²⁸Kemudian, Yesus berkata kepada wanita itu, “Biarkanlah anak-anakdikenyangkan terlebih dulu. Sebab, tidak baik mengambil roti kepunyaananak-anak dan melemparkannya kepada anjing-anjinge.” 28 Akan tetapi,wanita itu menjawab dan berkata kepada Yesus, “Benar, Tuhan. Namun,anjing-anjing yang ada di bawah meja pun makan remah-remahanak-anak itu."²⁹³⁰Lalu, Yesus berkata kepada wanita itu, “Karena kamu mengatakanini, kamu bisa pergi. Setan itu sudah meninggalkan anakmu.”30 Kemudian, wanita itu kembali ke rumah dan bertemu anaknyasedang berbaring di tempat tidur, dan setan itu sudah pergi.³¹³²Kemudian, Yesus keluar lagi dari wilayah Tirus dan pergi melewatiSidon menuju ke danau Galilea, di wilayah Dekapolis. 32 Lalu, merekamembawa kepada Yesus seorang tuli yang sulit berbicara. Merekamemohon kepada Yesus untuk meletakkan tangan-Nya atas orang itu.³³³⁴³⁵Kemudian, Yesus membawa orang itu menyendiri dari kumpulanbanyak orang. Ia memasukkan jari-Nya ke dalam telinga orang itu,dan sesudah meludah, Ia menjamah lidah orang itu. 34 Lalu, Yesusmemandang ke atas langit, Ia menarik napas panjang dan berkata,“Efata!”, artinya “Terbukalah!” 35 Saat itu juga, telinga orang itu terbuka,ikatan di lidahnya terlepas, dan ia berbicara dengan jelas.³⁶³⁷Dan, Yesus melarang mereka menceritakan peristiwa itu kepadasiapa pun. Akan tetapi, semakin Ia melarang mereka, mereka semakinmemberitakannya. 37 Mereka benar-benar takjub dan berkata, “Ia telahmelakukan segala sesuatu dengan baik. Ia bahkan membuat orang tulimendengar dan orang bisu berbicara.”

Chapter 8

¹²³⁴punya apa-apa untuk dimakan, Yesus memanggil murid-murid-Nya Pada hari-hari itu, ketika sejumlah besar orang berkumpul dan tidakdan berkata kepada mereka, 2 “Aku berbelaskasihan kepada orangbanyak itu karena sekarang mereka sudah bersama dengan-Ku selamatiga hari, dan tidak punya apa-apa untuk dimakan. 3 Dan, jika Akumenyuruh mereka pulang ke rumah mereka dalam keadaan lapar,mereka akan pingsan dalam perjalanan karena beberapa dari merekadatang dari jauh.”4 Dan, murid-murid-Nya menjawab Dia, “Dari mana seseorang bisamengenyangkan mereka dengan roti di tempat sepi seperti ini?"⁵⁶Lalu, Yesus bertanya kepada mereka, “Berapa roti yang kamupunya?”Mereka menjawab, “Tujuh roti.”6 Kemudian, Yesus memerintahkan orang banyak itu duduk ditanah, dan Ia mengambil tujuh roti itu, dan mengucap syukur, dan Iamemecah-mecahkannya, dan memberikannya kepada murid-murid-Nyauntuk menghidangkannya kepada orang banyak. Mereka punmenghidangkannya kepada orang banyak.⁷⁸⁹¹⁰Dan, murid-murid jugamempunyai sedikit ikan kecil. Setelah mengucap syukur atasnya,gYesus menyuruh murid-murid-Nya untuk membagikan juga ikan-ikanitu kepada orang banyak. 8 Orang banyak itu makan sampai kenyang,dan mereka mengumpulkan potongan makanan yang tersisa itu tujuhkeranjang penuh. 9 Ada kira-kira empat ribu orang yang makan.Sesudah itu, Yesus menyuruh mereka pergi.10 Lalu Yesus segera masuk perahu bersama murid-murid-Nya dansampai di daerah Dalmanuta.h¹¹¹²¹³Dan, orang-orang Farisi datang dan mulai berdebat denganYesus, sambil meminta Yesus menunjukkan tanda dari surga, untukmencobai-Nya. 12 Setelah Yesus menghela napas panjang dalamRoh-Nya, Ia berkata, “Mengapa generasi ini mencari tanda? Akumengatakan yang sebenarnya kepadamu, tidak ada satu pun tanda yangakan diberikan kepada generasi ini.” 13 Kemudian, Yesus meninggalkanmereka, masuk kembali ke dalam perahu, dan pergi ke seberang.¹⁴¹⁵Murid-murid lupa membawa roti, dan hanya memiliki sepotong rotidi dalam perahu. 15 Dan, Yesus berpesan kepada mereka, “Siap sedialah!Berhati-hatilah terhadap ragii orang-orang Farisi dan ragi Herodes.'¹⁶¹⁷Lalu mereka mulai berdiskusi satu dengan yang lain soal merekayang tidak mempunyai roti.17 Dan, setelah mengetahui hal ini, Yesus berkata kepada mereka,“Mengapa kamu membicarakan tentang kamu yang tidak mempunyairoti? Apa kamu belum juga mengetahui atau mengerti? Apa hatimudikeraskan?¹⁸¹⁹Apakah kamu mempunyai mata, tetapi tidak melihat?Dan, mempunyai telinga, tetapi tidak mendengar? Tidak ingatkah kamu,19 ketika Aku memecah-mecahkan lima roti untuk lima ribu orang,berapa banyak keranjang yang berisi penuh dengan potongan-potonganmakanan yang kamu kumpulkan?” Mereka menjawab, “Dua belaskeranjang.”²⁰²¹20 “Dan, ketika tujuh roti untuk empat ribu orang itu, berapakeranjang yang penuh dengan potongan-potongan makanan yang kamukumpulkan?” Mereka menjawab, “Tujuh keranjang.”21 Lalu, Ia berkata kepada mereka, “Apakah kamu masih belummengerti?"²²²³Kemudian, Yesus dan murid-murid-Nya tiba di Betsaida. Dan,beberapa orang membawa seorang buta dan memohon kepada Yesusagar memegangnya. 23 Yesus pun memegang tangan orang buta itu danmembawanya ke luar desa. Lalu, Yesus meludahi mata orang buta itudan meletakkan tangan-Nya atas dia. Ia bertanya kepadanya, “Apakahkamu melihat sesuatu?"²⁴²⁵²⁶Lalu, orang itu memandang ke atas dan berkata, “Aku melihatorang-orang, tetapi mereka terlihat seperti pohon-pohon yang sedangberjalan.”25 Setelah itu, Yesus meletakkan tangan-Nya di atas mata orang itulagi, lalu orang itu membuka matanya, penglihatannya sembuh, dan iapun dapat melihat semua dengan jelas. 26 Lalu, Yesus menyuruhnyapulang ke rumahnya dengan berkata, “Jangan masuk ke dalam desa.”Yesus adalah Kristus²⁷²⁸7 Setelah itu, Yesus pergi, bersama murid-murid-Nya, ke desa-desa diKaisarea Filipi. Dan, di tengah perjalanan, Yesus bertanya kepada paramurid dengan berkata kepada mereka, “Kata orang-orang, siapa Akuini?”28 Mereka menjawab, “Yohanes Pembaptis, yang lain mengatakan Elia,dan yang lainnya salah satu dari nabi-nabi."²⁹³⁰Kemudian, Yesus bertanya kepada mereka, “Namun, menurutmu,siapa Aku ini?³¹³²Petrus menjawab-Nya, “Engkau adalah Kristusj.” 30 Dan, Yesusmemperingatkan mereka untuk tidak memberitahukan kepada siapapun tentang diri-Nya.³³³⁴Namun, sambil menoleh dan melihat murid-murid-Nya,Yesus menegur Petrus dan berkata, “Pergilah dari-Ku, hai Iblis! Sebab,kamu tidak memikirkan perkara-perkara Allah, tetapi perkara-perkaramanusia.”34 Sesudah itu, Yesus memanggil orang banyak, serta murid-muridNya, dan berkata kepada mereka, “Jika seseorang ingin mengikutAku, ia harus menyangkal dirinya sendiri, dan memikul salibnya,lalu mengikuti Aku.³⁵³⁶³⁷Sebab, siapa saja yang ingin menyelamatkannyawanya akan kehilangannya. Akan tetapi, siapa saja yang kehilangannyawanya demi Aku dan Injil akan menyelamatkannya. 36 Sebab, apauntungnya seseorang mendapatkan seluruh dunia, tetapi kehilangannyawanya?Apa yang dapat seseorang berikan untuk menebusnyawanya?³⁸Sebab, siapa saja yang malu karena Aku dan firman-Ku digenerasi yang tidak setia dan berdosa ini, maka Anak Manusia juga akanmalu mengakui orang itu ketika Ia datang dalam kemuliaan Bapa-Nyabersama dengan malaikat-malaikat yang kudus.”

Chapter 9

¹²³Kemudian, Yesus berkata kepada mereka, “Aku mengatakan yangsini yang tidak akan mati sampai mereka melihat Kerajaan Allah datangdengan kuasa." Dan, enam hari kemudian, Yesus mengajak Petrus, Yakobus, danYohanes, lalu membawa mereka menyendiri ke gunung yang tinggi.Lalu, Yesus berubah rupa di hadapan mereka. 3 Dan, pakaian-Nyamenjadi cemerlang dan sangat putih. Tidak ada tukang pemutih kain didunia bisa memutihkan seperti itu.⁴⁵⁶Lalu, muncul di hadapan mereka,Elia bersama dengan Musa, dan mereka sedang berbicara dengan Yesus.5 Kemudian, Petrus berkata kepada Yesus, “Rabik, sangat baik bagikami berada di sini. Marilah kita membuat tiga kemahl, satu untuk-Mu,satu untuk Musa, dan satu untuk Elia.” 6 Sebab, Petrus tidak tahu harusmenjawab apa karena mereka semua ketakutan.⁷⁸Lalu, muncullah awanm menaungi mereka, dan terdengarlah suatusuara yang datang dari awan itu, kata-Nya, “Inilah Anak-Ku yangTerkasih. Dengarkanlah Dia!”8 Seketika itu juga, setelah mereka melihat ke sekitar, mereka tidaklagi melihat siapa pun bersama mereka kecuali Yesus.⁹¹⁰Dan, sementara mereka turun dari gunung, Yesus memberi perintahkepada mereka untuk tidak memberitahu siapa pun apa yang sudahmereka lihat, sampai Anak Manusia bangkit dari antara orang mati.10 Karena itu, mereka memegang perkataan itu untuk mereka sendirisambil bertanya-tanya apa artinya kebangkitann dari kematian itu.¹¹¹²¹³Lalu, mereka bertanya kepada Yesus, “Mengapa para ahli Tauratberkata bahwa Elia harus datango lebih dulu?”p12 Lalu, Yesus berkata kepada mereka, “Elia memang datang lebihdulu untuk memulihkan segala sesuatu. Dan, bagaimana dengan yangtertulis tentang Anak Manusia bahwa Ia harus menderita banyak haldan dihina?q 13 Namun, Aku berkata kepadamu bahwa Elia memangsudah datang, dan mereka memperlakukannya sesuai dengan apa yangmereka inginkan, seperti yang tertulis tentang dia.”¹⁴¹⁵¹⁶Kemudian, ketika Yesus, Petrus, Yakobus, dan Yohanes kembalikepada murid-murid, mereka melihat kerumunan orang banyak disekeliling murid-murid itu, dan para ahli Taurat sedang berdebat denganmereka. 15 Dan, segera setelah semua kerumunan orang itu melihatYesus, mereka menjadi terkejut dan berlarian untuk menyambut-Nya.16 Lalu, Yesus bertanya kepada mereka, “Apa yang sedang kamuperdebatkan dengan ahli-ahli Taurat itu?”¹⁷¹⁸¹⁹Seorang dari kerumunan itu menjawab Dia, “Guru, aku membawaanak laki-lakiku kepada-Mu karena ia kerasukan roh yang membuatnyabisu. 18 Setiap kali roh itu menguasainya, ia membantingkannya ketanah dan ia mengeluarkan busa dari mulutnya, dan mengertakkangiginya, lalu ia menjadi kejang. Aku meminta murid-murid-Mu mengusirroh itu, tetapi mereka tidak sanggup.”19 Dan, Yesus menjawab mereka dan berkata, “Hai, generasi yangtidak beriman! Berapa lama lagi Aku harus bersama kamu? Berapa lamalagi Aku harus bertahan denganmu? Bawa anak itu kepada-Ku!”²⁰²¹²²Lalu,mereka membawa anak itu kepada Yesus. Dan, ketika roh itu melihatYesus, ia langsung mengguncang-guncangkan anak itu. Anak itu jatuhke tanah dan terguling-guling dengan mulut yang mengeluarkan busa.21 Kemudian, Yesus bertanya kepada ayah anak itu, “Sudah berapalama hal ini terjadi padanya?” Jawabnya, “Sejak masa kecil. 22 Dan, rohtu sudah sering melemparnya ke dalam api dan ke dalam air untukmenghancurkannya. Akan tetapi, jika Engkau dapat berbuat sesuatu,kasihani kami dan tolong kami.²³²⁴²⁵Yesus berkata kepadanya, “Jika Engkau dapat? Segala sesuatumungkin untuk mereka yang percaya.”24 Segera ayah anak itu menangis dan berseru, “Aku percaya!Tolonglah ketidakpercayaanku!”25 Ketika Yesus melihat bahwa orang banyak datang berkerumundengan cepat, Ia membentak roh itu sambil berkata kepadanya, “Kamuroh bisu dan tuli, Aku perintahkan kamu keluar dari anak ini dan janganmemasukinya lagi!"²⁶²⁷Setelah menjerit dan mengguncang-guncangkan anak itu denganhebat, maka roh itu keluar. Anak itu menjadi seperti orang matisehingga orang banyak itu berkata, “Ia mati!”27 Akan tetapi, Yesus memegang tangan anak itu danmembangunkannya, maka anak itu berdiri.²⁸²⁹Dan, ketika Yesus masuk ke dalam rumah, murid-murid-Nyabertanya kepada-Nya secara pribadi, “Mengapa kami tidak dapatmengusirnya?”29 Dan, Ia berkata kepada mereka, “Jenis ini tidak dapat keluar kecualihanya dengan doar."³⁰³¹³²Dari sana, Yesus dan murid-murid-Nya pergi dan melewati wilayahGalilea. Dan, Ia tidak mau ada orang yang tahu. 31 Sebab, Ia sedangmengajar murid-murid-Nya dan berkata kepada mereka, “Anak Manusiaakan diserahkan ke tangan manusia, dan mereka akan membunuh-Nya.Dan, sesudah Ia dibunuh, tiga hari kemudian Ia akan bangkit.” 32 Akantetapi, murid-murid tidak memahami perkataan itu dan takut bertanyakepada-Nya.³³³⁴³⁵Kemudian, Yesus dan murid-murid-Nya sampai di Kapernaum. Dan,setelah Yesus berada di dalam rumah,s Ia bertanya kepada mereka,“Apa yang kamu bicarakan dalam perjalanan?” 34 Akan tetapi, merekadiam karena dalam perjalanan mereka berdebat satu dengan yang laintentang siapa yang terbesar.35 Lalu, Yesus duduk dan memanggil kedua belas murid. Dan, Iaberkata kepada mereka, “Jika seseorang ingin menjadi yang pertama,ia harus menjadi yang terakhir dari semuanya dan pelayan bagisemuanya.³⁶³⁷Kemudian, Yesus mengambil seorang anak kecil danmenempatkannya berdiri di antara mereka. Dan, sambil memeluk anakitu, Ia berkata kepada mereka,Kemudian, Yesus mengambil seorang anak kecil danmenempatkannya berdiri di antara mereka. Dan, sambil memeluk anakitu, Ia berkata kepada mereka,³⁸³⁹ohanes berkata kepada Yesus, “Guru, kami melihat orang mengusirsetan-setan dalam nama-Mu, dan kami menghalanginya karena diatidak mengikut kita.”39 Akan tetapi, Yesus berkata, “Jangan menghalanginya karena tidakada orang yang melakukan perbuatan ajaib dalam nama-Ku, dapatpada saat itu juga menghujat Aku.⁴⁰⁴¹Sebab, siapa yang tidak melawankita, ada di pihak kita. 41 Sebab, Aku mengatakan yang sebenarnyakepadamu, siapa saja yang memberimu secangkir air karena kamupengikut Kristus, tidak akan kehilangan upahnya.⁴²⁴³⁴⁴"Dan siapa saja yang menyebabkan salah satu dari anak-anak kecilyang percaya kepada-Ku itu berbuat dosa, lebih baik bagi dirinya jikasebuah batu kilangant yang besar digantungkan pada lehernya dan iadibuang ke dalam laut. 43 Dan, jika tanganmu menyebabkan kamuberdosa, potonglah tanganmu itu. Lebih baik bagimu masuk ke dalamkehidupan dengan tangan buntung, daripada dengan dua tangan masukke neraka, ke dalam api yang tidak akan pernah padam,yang ulatnya tidak akan mati dan apinya tidak akan padamu.⁴⁵⁴⁶45 Dan,jika kakimu menyebabkan kamu berdosa, potonglah kakimu itu. Lebihbaik bagi kamu masuk ke dalam hidup dengan kaki buntung, daripadadengan dua kaki dilemparkan ke dalam neraka, 46 tempat yang ulatnyatidak akan mati dan apinya tidak akan padamv.⁴⁷⁴⁸Dan, jika matamu menyebabkan kamu berdosa, cungkillah matamuitu. Lebih baik bagi kamu masuk ke Kerajaan Allah dengan satu matadaripada dengan dua mata dilemparkan ke dalam neraka, 48 tempatyang ulatnya tidak akan mati dan apinya tidak akan padam.⁴⁹⁵⁰49 Sebab,setiap orang akan digarami dengan apiw.50 Garam itu baik, tetapi jika garam itu kehilangan keasinannya,bagaimana kamu akan membuatnya asin lagi? Milikilah garam di dalamdirimu sendiri dan berdamailah satu dengan yang lain.”

Chapter 10

¹²³⁴1 Yudea dan ke seberang sungai Yordan. Dan, orang banyak Kemudian, Yeberkumpul mengerumuni Dia lagi. Dan, seperti kebiasaan-Nya, Iamengajar mereka lagi. 2 Kemudian, orang-orang Farisi mendatangi-Nya,dan untuk mencobai Dia mereka bertanya, “Apakah dibenarkan seorangsuami menceraikan istrinya?”3 Yesus menjawab mereka, “Apa yang Musa perintahkan kepadamu?”4 Mereka berkata, “Musa mengizinkan seorang suami membuat suratcerai dan menceraikannya.”x⁵⁶Akan tetapi, Yesus berkata kepada mereka, “Karena kekerasanhatimulah, Musa menuliskan perintah ini kepadamu. 6 Akan tetapi,sejak permulaan penciptaan, ‘Allah menciptakan mereka laki-laki danperempuan.⁷⁸⁹ Karena itulah, seorang laki-laki akan meninggalkan ayahdan ibunya. Dan, keduanya akan menjadi satu dagingz.’ Dengandemikian, mereka bukan lagi dua, melainkan satu daging. 9 Jadi, apayang telah Allah persatukan, jangan ada manusia yang memisahkan.”¹⁰¹¹¹²Kemudian, di dalam rumah, murid-murid-Nya bertanya lagikepada-Nya tentang hal itu. 11 Maka, Ia berkata kepada mereka, “Siapasaja yang menceraikan istrinya dan menikahi yang lain, berbuat zinaterhadap istrinya. 12 Dan, jika istri menceraikan suaminya, dan menikahiyang lain, ia berbuat zina."¹³¹⁴Dan, mereka membawa anak-anak kecil kepada Yesus supayaIa menyentuha anak-anak itu, tetapi murid-murid menegur mereka.14 Namun, ketika Yesus melihatnya, Ia menjadi marah dan berkatakepada murid-murid-Nya, “Biarkanlah anak-anak kecil itu datangkepada-Ku dan jangan halang-halangi mereka karena Kerajaan Allahadalah milik orang-orang seperti mereka.¹⁵¹⁶Aku mengatakan yangsebenarnya kepadamu, siapa saja yang tidak menyambut Kerajaan Allahseperti seorang anak, tidak akan masuk ke dalamnya.” 16 Kemudian,Yesus memeluk anak-anak itu, Ia memberkati mereka dan meletakkantangan-Nya atas mereka.¹⁷¹⁸¹⁹Lalu, ketika Yesus sedang mempersiapkan perjalanan-Nya,seseorang berlari kepada-Nya dan berlutut di hadapan-Nya danbertanya, “Guru yang baik, apa yang harus aku lakukan untuk mendapatwarisan hidup yang kekal?”18 Dan, Yesus berkata kepadanya, “Mengapa kamu menyebut Akubaik? Tidak ada seorang pun yang baik, kecuali Allah sendiri. 19 Kamumengetahui perintah-perintah: ‘Jangan membunuh, jangan berzina,jangan mencuri, jangan memberi kesaksian palsu, jangan menipu,hormatilah ayah dan ibumu.²⁰²¹²²Lalu, orang itu berkata kepada-Nya, “Guru, aku sudah mematuhisemua itu sejak aku masih muda.” 21 Namun, Yesus memandang kepadapemuda itu dan menaruh kasih kepadanya, dan berkata kepadanya,“Satu hal yang kurang darimu. Pergi dan juallah semua yang kamumiliki, dan berikan kepada orang miskin, maka kamu akan memilikiharta di surga. Lalu, kemarilah dan ikut Aku.”22 Namun, perkataan itu membuatnya susah hati dan ia pergi dengansedih karena ia memiliki banyak harta.²³²⁴²⁵Kemudian, Yesus memandang ke sekeliling dan berkata kepadamurid-murid-Nya, “Betapa sulitnya bagi mereka yang kaya untuk masukKerajaan Allah!”24 Murid-murid terkejut pada perkataan-Nya. Namun, Yesus berkatalagi kepada mereka, “Hai anak-anak, betapa sulitnyac untuk masukKerajaan Allah! 25 Lebih mudah seekor unta masuk melalui lubang jarumdaripada orang kaya masuk Kerajaan Allah.”²⁶²⁷²⁸Murid-murid semakin terkejut dan berkata satu sama lain, “Lalu,siapa yang bisa diselamatkan?”27 Yesus memandang kepada mereka dan berkata, “Bagi manusiahal itu tidak mungkin, tetapi tidak bagi Allah. Sebab, segala sesuatumungkin bagi Allah.Petrus mulai berkata kepada Yesus, “Lihat, kami telah meninggalkansegala sesuatu dan mengikut Engkau!”²⁹³⁰³¹Yesus berkata, “Aku mengatakan yang sebenarnya kepadamu, tidakada seorang pun yang telah meninggalkan rumah, atau saudara-saudaralaki-laki, atau saudara-saudara perempuan, atau ibu, atau ayah, atauanak-anak, atau ladang-ladangnya karena Aku dan karena Injil, 30 yangpada masa ini tidak akan menerima seratus kali lipat -- rumah-rumah,dan saudara-saudara laki-laki, dan saudara-saudara perempuan, danibu-ibu, dan anak-anak, dan ladang-ladang, dengan penganiayaan; danpada masa yang akan datang, hidup yang kekal.31 Akan tetapi, banyak orang yang pertama akan menjadi yangterakhir, dan yang terakhir menjadi yang pertama.”³²³³³⁴Mereka sedang dalam perjalanan naik ke Yerusalemd dan Yesusberjalan di depan mereka. Dan, mereka merasa takjub, sementaraorang-orang yang mengikuti-Nya merasa takut.e Dan, Yesus kembalimembawa serta kedua belas murid-Nya, Ia mulai memberitahukanmereka apa yang akan terjadi pada-Nya, 33 kata-Nya, “Lihat, kitasedang naik ke Yerusalem dan Anak Manusia akan diserahkan kepadaimam-imam kepala dan ahli-ahli Taurat. Mereka akan menghukum-Nyahingga mati dan akan menyerahkan-Nya kepada orang-orang bukanYahudi. 34 Mereka akan menghina-Nya, dan meludahi-Nya, danmenghajar-Nya, dan membunuh-Nya. Akan tetapi, sesudah tiga hari, Iaakan bangkit.”³⁵³⁶³⁷Kemudian, Yakobus dan Yohanes, anak-anak Zebedeus, datangkepada Yesus dan berkata, “Guru, kami ingin Engkau melakukan bagikami apa saja yang kami minta.”36 Dan, Yesus berkata kepada mereka, “Apa yang kamu inginkanuntuk Aku lakukan bagimu?”37 Mereka berkata kepada-Nya, “Izinkan seorang dari kami dudukdi sebelah kanan-Mu, dan yang satunya di sebelah kiri-Mu, dalamkemuliaan-Mu.³⁸³⁹⁴⁰Akan tetapi, Yesus berkata kepada mereka, “Kamu tidak tahu apayang kamu minta. Sanggupkah kamu minum dari cawan yang harusKuminumf atau dibaptis dengan baptisang yang dibaptiskan kepada-Ku?”39 Mereka berkata kepada-Nya, “Kami sanggup!” Lalu, Yesus berkatakepada mereka, “Cawan yang Aku minum memang kamu minum, dankamu akan dibaptis dengan baptisan yang dibaptiskan kepada-Ku.40 Akan tetapi, untuk duduk di sebelah kanan-Ku atau di sebelah kiri-Ku,bukan hak-Ku untuk memberikannya, tetapi tempat itu adalah untukmereka yang telah dipersiapkan.”⁴¹⁴²Mendengar itu, sepuluh murid yang lain menjadi marah kepadaYakobus dan Yohanes. 42 Lalu, Yesus memanggil mereka danberkata kepada mereka, “Kamu tahu bahwa mereka yang dianggapsebagai pemerintah orang-orang bukan Yahudi berbuat seolah-olahberkuasa atas mereka. Dan, petinggi-petinggi mereka menggunakankekuasaannya atas mereka.⁴³⁴⁴⁴⁵Namun, tidak seharusnya di antara kamu.Sebaliknya, siapa saja yang ingin menjadi besar di antara kamu, harusmenjadi pelayanmu, 44 dan siapa saja yang ingin menjadi yang pertamadi antara kamu, harus menjadi pelayan dari semuanya. 45 Sebab, AnakManusia pun datang bukan untuk dilayani, tetapi untuk melayani, danuntuk memberikan nyawa-Nya sebagai tebusan bagi banyak orang.”h⁴⁶⁴⁷⁴⁸emudian, mereka sampai di Yerikho. Ketika Yesus meninggalkanYerikho bersama dengan murid-murid-Nya dan orang banyak, seorangpengemis buta bernama Bartimeus, anak Timeus, sedang duduk dipinggir jalan. 47 Ketika ia mendengar bahwa ada Yesus dari Nazaret, iapun mulai berseru dan berkata, “Yesus, Anak Daud, kasihanilah aku!”48 Dan, banyak orang menegurnya dan menyuruhnya diam. Namun, iasemakin berteriak, “Anak Daud, kasihanilah aku!”⁴⁹⁵⁰Lalu, Yesus berhenti dan berkata, “Panggil dia.” Dan, mereka punmemanggil orang buta itu dan berkata kepadanya, “Kuatkan hatimu!Berdirilah, Ia memanggilmu.” 50 Sambil melepaskan jubahnyai, orangbuta itu berdiri dan datang kepada Yesus.⁵¹⁵²Dan, Yesus berkata kepadanya, “Apa yang kamu inginkan untukAku lakukan bagimu?” Orang buta itu menjawab, “Rabi, biarkan akumelihat.”52 Lalu, Yesus berkata kepadanya, “Pergilah. Imanmu telahmenyembuhkanmu.” Seketika itu juga, ia mendapatkan kembalipenglihatannya, dan ia mengikut Yesus sepanjang jalan.

Chapter 11

¹²³dan Betania, di Bukit Zaitun Dan, ketika mereka hampir sampai di Yerusalem, dekat Betfage j, Yesus menyuruh dua murid-Nya,2 dan berkata kepada mereka, “Pergilah ke desa di depanmu, dan segerasetelah kamu memasukinya, kamu akan menemukan seekor keledaimuda yang terikat, yang belum pernah ditunggangi orang. Lepaskanlahkeledai itu dan bawalah. 3 Jika ada orang yang bertanya kepadamu,‘Mengapa kamu melakukannya?’, katakan, ‘Tuhan memerlukan keledaiitu dan akan segera mengirimnya kembali ke sini.⁴⁵⁶Lalu, mereka pergi dan menemukan seekor keledai muda yangterikat di pintu, di bagian luar, di jalan, lalu mereka melepaskannya.5 Beberapa orang yang berdiri di sana bertanya kepada mereka,“Apa yang kamu lakukan dengan melepaskan keledai itu?” 6 Merekamenjawab seperti yang sudah Yesus katakan kepada mereka, danorang-orang itu membiarkan mereka pergi.⁷⁸⁹¹⁰Lalu, mereka membawakeledai itu kepada Yesus, meletakkan jubah mereka di atas keledaiitu, dan Yesus duduk di atasnya. 8 Dan, banyak orang membentangkanjubah mereka di jalan, dan yang lainnya menebar ranting-ranting yangmereka potong dari ladang. 9 Orang banyak yang berjalan di depan danyang mengikuti berseru,“Hosanak!Diberkatilah Ia yang datang dalam nama Tuhan. Mazmur 118:25-2610 Diberkatilah kedatangan kerajaan Daud, nenek moyang kita!Hosana, di tempat yang mahatinggi!"¹¹¹²Kemudian, Yesus masuk ke Yerusalem dan pergi ke Bait Allahl. Dan,setelah melihat segala sesuatu di sekelilingnya, Ia pergi ke Betaniabersama kedua belas murid-Nya karena hari sudah larut.Dan, keesokan harinya, ketika mereka meninggalkan Betania, Yesusmerasa lapar.¹³¹⁴3 Setelah melihat sebuah pohon aram yang berdaundari kejauhan, Ia pergi untuk melihat jika mungkin ada sesuatu yangbisa Ia temukan dari pohon itu. Ketika Ia sampai di pohon itu, Iatidak menemukan apa-apa kecuali daun-daunnya sebab waktu itubukan musim buah ara. 14 Karena itu, Yesus berkata kepada pohonitu, “Jangan ada lagi orang yang pernah makan buah darimu untukselama-lamanya.” Dan, murid-murid-Nya mendengar.¹⁵¹⁶Kemudian, mereka sampai di Yerusalem. Dan, Yesus masuk ke BaitAllah dan mulai mengusir orang-orang yang sedang berjual beli di BaitAllah. Ia membalikkan meja-meja penukar uangn dan kursi-kursi orangyang menjual burung-burung merpatio, 16 dan Ia tidak lagi mengizinkanorang membawa barang-barang melewati Bait Allah.¹⁷¹⁸¹⁹17 Kemudian,Yesus mengajar mereka dan berkata, “Bukankah tertulis, ‘Rumah-Kuakan disebut rumah doa bagi semua bangsa’p? Akan tetapi, kamu telahmengubahnya menjadi sarang perampokq.”18 Dan, imam-imam kepala dan ahli-ahli Taurat mendengarnya danmereka mencari cara bagaimana membunuh-Nya. Sebab, mereka takutpada-Nya karena orang banyak itu kagum akan pengajaran-Nya. 19 Dan,ketika hari mulai malam, Yesus dan murid-murid-Nya meninggalkankota itu.²⁰²¹Lalu, pagi-pagi ketika mereka lewat, mereka melihat pohon ara yangsudah kering seakar-akarnya. 21 Petrus teringat dan berkata kepadaYesus, “Rabi, lihat! Pohon ara yang Engkau kutuk telah menjadi kering!”²²²³Dan, Yesus menjawab mereka, “Milikilah iman di dalam Allah. 23 Akumengatakan yang sebenarnya kepadamu, siapa saja yang berkatakepada gunung ini, ‘Terangkatlah dan terlemparlah ke dalam laut,’ dantidak ada keraguan di dalam hatinya, tetapi percaya bahwa apa yangia katakan akan terjadi, maka hal itu akan terjadi padanya.²⁴²⁵²⁶24 Sebabitu, Aku berkata kepadamu, apa saja yang kamu doakan dan minta,percayalah bahwa kamu telah menerimanya, maka hal itu akan diberikankepadamu. 25 Dan, apabila kamu berdiri dan berdoa, ampunilah jikakamu menyimpan sesuatu terhadap seseorang, supaya Bapamu yangada di surga juga akan mengampuni kesalahan-kesalahanmu. 26 Namun,jika kamu tidak mengampuni, Bapamu yang ada di surga juga tidakakan mengampuni kesalahan-kesalahanmu.”r²⁷²⁸Kemudian, mereka datang lagi ke Yerusalem. Sementara Yesusberjalan di Bait Allah, imam-imam kepala, ahli-ahli Taurat, dan tua-tuaYahudi datang kepada-Nya. 28 Dan, mereka berkata kepada-Nya,“Dengan kuasa apa Engkau melakukan hal-hal itu, atau siapa yangmemberikan-Mu kuasa untuk melakukannya?”²⁹³⁰Yesus berkata kepada mereka, “Aku akan bertanya satu pertanyaankepadamu. Jawablah Aku, baru Aku akan memberitahumu dengan kuasaapa Aku melakukan hal-hal itu. 30 Apakah baptisan Yohanes berasal darisurga atau dari manusia? Jawablah Aku!”³¹³²³³Mereka berdiskusi satu sama lain dengan berkata, “Jika kitamenjawab, ‘Dari surga,’ Ia akan berkata, ‘Lalu, mengapa kamu tidakpercaya kepadanya?’ 32 Akan tetapi, jika kita menjawab, ‘Dari manusia’?”Para pemimpin itu takut kepada orang banyak karena mereka semuamenganggap bahwa Yohanes benar-benar seorang nabi.33 Karena itu, mereka menjawab Yesus, “Kami tidak tahu.”Kemudian, Yesus berkata kepada mereka, “Begitu juga Aku, Akujuga tidak akan memberitahumu dengan kuasa apakah Aku melakukanhal-hal itu."

Chapter 12

¹²³Lalu, Yesus mulai berbicara kepada mereka dalamsebuah kebun anggur. Ia membangun pagar di sekelilingnya, danmenggali sebuah lubang untuk memeras anggur, dan membangunsebuah menara pengawas. Kemudian, ia menyewakannya kepadapenggarap-penggarap kebun dan pergi ke luar negeri. 2 Waktu musimpanen, ia mengirim seorang pelayan kepada para penggarap kebun ituuntuk menerima dari mereka hasil kebun anggurnya. 3 Akan tetapi,mereka menangkap pelayan itu, dan memukulinya, lalu mengusirnyadengan tangan hampa.⁴⁵Karena itu, ia mengirimkan lagi pelayanlainnya kepada mereka, dan mereka memukuli kepalanya, danmemperlakukannya dengan cara yang memalukan. 5 Lalu, ia mengirimpelayan lainnya dan mereka membunuhnya. Hal ini terjadi kepadabanyak lainnya, sebagian dipukuli, dan sebagian dibunuh.⁶⁷Pemilik kebun itu masih memiliki satu lagi, yaitu anak yangdikasihinya. Akhirnya, ia mengirim anaknya itu kepada mereka danberkata, ‘Mereka akan menghormati anakku.’7 Akan tetapi, para penggarap kebun itu berkata satu dengan yanglain, ‘Ini adalah ahli warisnya. Ayo, kita bunuh dia dan warisannya akanmenjadi milik kita.’⁸⁹Pemilik kebun itu masih memiliki satu lagi, yaitu anak yangdikasihinya. Akhirnya, ia mengirim anaknya itu kepada mereka danberkata, ‘Mereka akan menghormati anakku.’7 Akan tetapi, para penggarap kebun itu berkata satu dengan yanglain, ‘Ini adalah ahli warisnya. Ayo, kita bunuh dia dan warisannya akanmenjadi milik kita.’anggurnya kepada yang lain.¹⁰¹¹¹²10 Belum pernahkah kamu membaca ayatKitab Sucis ini:‘Batu yang dibuang oleh tukang bangunan,telah menjadi batu penjurut.11 Inilah perbuatan Tuhan,dan perbuatan ini ajaib di mata kita’?” Mazmur 118:22-2312 Kemudian, mereka berusaha untuk menangkap-Nya, tetapimereka takut kepada orang banyak karena mereka mengetahui bahwaYesus menyampaikan perumpamaan itu untuk mereka. Lalu, merekameninggalkan Yesus dan pergi.¹³¹⁴¹⁵Kemudian, mereka menyuruh datang kepada Yesus beberapaorang Farisi dan orang-orang Herodian untuk menjebak Dia denganperkataan-Nya sendiri. 14 Mereka datang dan berkata kepada Yesus,“Guru, kami tahu bahwa Engkau benar dan tidak peduli denganpendapat orang lain. Sebab, Engkau tidak melihat penampilan orangtetapi mengajarkan jalan Allah yang sesuai dengan kebenaran. Apakahbenar membayar pajak kepada kaisaru atau tidak?v”15 Haruskah kami membayar atau haruskah kami tidak membayar?Akan tetapi Yesus, setelah mengetahui kemunafikan mereka, Ia berkatakepada mereka, “Mengapa kamu mencobai Aku? Bawa kepada-Ku 1dinarw dan biarlah Aku melihatnya.”¹⁶¹⁷16 Lalu, mereka membawanya, danYesus berkata kepada mereka, “Gambar dan tulisan siapakah ini?”Mereka menjawab-Nya, “Gambar dan tulisan kaisar.”x17 Kemudian, Yesus berkata kepada mereka, “Berikan kepada Kaisarhal-hal yang menjadi milik kaisar dan kepada Allah hal-hal yang menjadimilik Allah.” Dan, mereka heran kepada Yesus.¹⁸¹⁹Lalu, orang-orang Sadukiy, yang mengatakan bahwa tidak adakebangkitan, datang kepada Yesus dan bertanya kepada-Nya, katamereka, 19 “Guru, Musa menulis kepada kita bahwa jika seseorang, yangmemiliki saudara laki-laki, mati dan meninggalkan seorang istri, tetapitidak meninggalkan anak, saudaranya yang laki-laki itu harus menikahijanda itu dan membangkitkan keturunan bagi saudaranyaz.²⁰²¹²²²³20 Ada tujuhorang bersaudara. Saudara yang pertama mengambil seorang istri,dan ketika ia mati, ia tidak meninggalkan keturunan. 21 Lalu, saudarayang kedua menikahi perempuan itu, dan mati tanpa meninggalkanketurunan. Begitu juga dengan saudara yang ketiga. 22 Dan, tidakada dari ketujuh bersaudara itu yang meninggalkan anak. Akhir darisemuanya, perempuan itu juga mati. 23 Pada hari kebangkitan, ketikamereka bangkit, menjadi istri siapakah perempuan itu? Sebab, ketujuhbersaudara itu sudah menjadikannya istri.²⁴²⁵ersaudara itu sudah menjadikannya istri.”24 Yesus menjawab mereka, “Bukankah inilah alasan kamu menjadisesat, karena kamu tidak mengerti Kitab Suci ataupun kuasa Allah?25 Sebab, ketika mereka bangkit dari antara orang mati, mereka tidakada yang kawin ataupun dikawini, tetapi mereka menjadi seperti paramalaikat di surga.²⁶²⁷6 Tentang orang-orang mati yang dibangkitkan,tidakkah kamu membaca dalam kitab Musa, pada bagian tentang semakbelukara, bagaimana Allah berbicara kepadanya, ‘Aku adalah AllahAbrahamb, dan Allah Ishakc, dan Allah Yakubd’e? 27 Ia bukan Allah orangmati, tetapi Allah orang yang hidupf. Kamu benar-benar sesat!"²⁸²⁹³⁰³¹emudian, salah satu dari para ahli Taurat datang dan mendengarmereka berdebat. Ketika ia melihat bahwa Yesus telah menjawabmereka dengan baik, maka ia bertanya kepada Yesus, “Perintahmanakah yang paling penting dari semuanya?”29 Yesus menjawab, “Hukum yang paling utama adalah: ‘Dengar,hai orang-orang Israelg! Tuhan Allah kita adalah satu-satunya Tuhan.30 Dan, kasihilah Tuhan Allahmu dengan segenap hatimu, dan dengansegenap jiwamu, dan dengan segenap pikiranmu, dan dengan segenapkekuatanmu.’h 31 Dan, yang kedua adalah: ‘Kasihilah sesamamu sepertidirimu sendirii.’ Tidak ada hukum yang lebih besar daripada ini."³²³³³⁴32 Lalu, Ahli Taurat itu berkata kepada Yesus, “Engkau benar, Guru.Engkau benar dengan mengatakan bahwa Ia itu satu, dan tidak adayang lain selain Dia. 33 Dan, mengasihi-Nya dengan segenap hati, dandengan segenap pengertian, dan dengan segenap kekuatan, sertamengasihi sesama seperti diri sendiri, memang lebih penting daripadasemua kurban bakaran dan persembahanj.”34 Kemudian, ketika Yesus melihat bahwa orang itu menjawab denganbijaksana, Ia berkata kepadanya, “Engkau tidak jauh dari KerajaanAllah.” Sesudah itu, tidak ada lagi orang yang berani bertanya kepadaYesus.³⁵³⁶³⁷35 Dan, sambil mengajar di Bait Allah, Yesus berkata, “Bagaimanabisa ahli-ahli Taurat berkata bahwa Kristus adalah anak Daud?k 36 Daudsendiri berkata di dalam Roh Kudus,‘Tuhan berkata kepada Tuanku:Duduklah di sebelah kanan-Ku,sampai Aku menempatkan musuh-musuh-Mu di bawah kaki-Mu.’Mazmur 110:137 Daud sendiri menyebut Kristus sebagai ‘Tuhan’. Jadi,bagaimana mungkin Kristus adalah anaknya?” Dan, orang banyakmendengarkan-Nya dengan senang"³⁸³⁹⁴⁰Dalam pengajaran-Nya, Yesus berkata, “Hati-hatilah terhadapahli-ahli Taurat, yang suka berjalan-jalan memakai jubah panjangdan suka menerima salam penghormatan di tempat-tempat umum,39 dan mempunyai tempat duduk terhormat di sinagoge-sinagoge dantempat-tempat kehormatan dalam perjamuan-perjamuan. 40 Merekayang merampas rumah-rumah para janda dan sebagai dalih berdoayang panjang-panjang. Mereka akan menerima hukuman yang lebihberat."⁴¹⁴²Kemudian, Yesus duduk berhadapan dengan kotak persembahanldan mengamati orang-orang yang memasukkan uang ke dalam kotakpersembahan itu. Banyak orang kaya yang memasukkan dalam jumlahbesar. 42 Kemudian, seorang janda miskin datang dan memasukkan duakeping uang logam, yang senilai dengan 1 senm.⁴³⁴⁴Lalu, Yesus memanggil murid-murid-Nya dan berkata kepadamereka, “Aku mengatakan yang sesungguhnya kepadamu, janda miskinini telah memasukkan lebih banyak ke dalam kotak persembahan itudaripada semua orang lainnya. 44 Sebab, mereka semua memberidari kelimpahan mereka, tetapi janda miskin itu, memberi darikemiskinannya, memberi semua yang ia miliki, yaitu semua nafkahnya."

Chapter 13

¹²murid-Nya berkata kepada-Nya, “Guru, lihat betapa indahnya Lalu, ketika Yesus meninggalkan Bait Allah, salah seorangbatu-batu dan betapa indahnya bangunan-bangunan ini!”2 Dan, Yesus menjawabnya, “Apakah kamu melihat bangunanbangunan yang megah ini? Tidak ada satu batu pun"³⁴Dan, sementara Yesus sedang duduk di atas Bukit Zaitun yangmenghadap Bait Allah, Petrus, dan Yakobus, dan Yohanes, dan Andreasbertanya kepada Yesus sendirian, 4 “Beritahu kami, kapan hal-hal ituakan terjadi, dan apa yang akan menjadi tanda apabila semua itu akansegera berakhir?”⁵⁶Lalu, Yesus mulai berkata kepada mereka, “Berhati-hatilah agartidak ada orang yang menyesatkan kamu. 6 Banyak orang akan datangdalam nama-Ku, berkata, ‘Akulah Dia.’n Dan, mereka akan menyesatkanbanyak orang.⁷⁸7 Ketika kamu mendengar tentang peperangan danberita-berita tentang perang, jangan takut. Hal-hal ini harus terjadi,tetapi akhir dari semuanya belum terjadi. 8 Sebab, bangsa akan bangkitmelawan bangsa, dan kerajaan melawan kerajaan. Akan terjadi gempabumi di berbagai tempat; akan ada kelaparan. Inilah permulaan darirasa sakit melahirkano.⁹¹⁰9 Namun, jagalah dirimu. Sebab, mereka akan menyerahkanmukepada pengadilan, dan kamu akan dipukuli di sinagoge-sinagogedan kamu akan berdiri di hadapan Sanhedrinp dan raja-raja karenaAku, sebagai kesaksian bagi mereka. 10 Dan, Injil harus lebih dahuludiberitakan kepada semua bangsa.¹¹¹²¹³11 Dan, ketika mereka membawamudan menyerahkanmu, janganlah khawatir dulu dengan apa yang haruskamu katakan, tetapi katakanlah apa pun yang dikaruniakan kepadamusaat itu karena bukan kamu yang berbicara, melainkan Roh Kudus.12 Dan, seorang saudara akan menyerahkan saudaranya padakematian, dan ayah kepada anaknya. Anak-anak akan bangkit melawanorang tuanya dan membunuh mereka. 13 Dan, kamu akan dibenci olehsemua orang karena nama-Ku. Akan tetapi, orang yang tetap bertahansampai akhir akan diselamatkan."¹⁴¹⁵¹⁶14 “Namun, ketika kamu melihat pembinasa kejiq berdiri di tempat yangtidak seharusnya (para pembaca hendaknya mengerti)r, mereka yangada di Yudea harus lari ke pegunungan. 15 Orang yang berada di ataprumah jangan turun atau masuk ke dalam rumah untuk mengeluarkanapa pun dari dalam rumahnya. 16 Dan, orang yang berada di ladang,jangan berbalik untuk mengambil jubahnya.¹⁷¹⁸¹⁹²⁰17 Celakalah mereka yangsedang hamil dan mereka yang sedang menyusui bayi-bayinya padahari-hari itu. 18 Berdoalah agar hal-hal ini tidak terjadi pada musimdingin. 19 Sebab, pada hari-hari itu akan terjadi waktu penderitaanbesar yang belum pernah terjadi sejak permulaan penciptaan, yangTuhan ciptakan sampai sekarang, dan tidak akan pernah terjadi lagi.s20 Dan, jika Tuhan tidak mempersingkat hari-hari itu, tidak akan adaseorang pun yang diselamatkan. Akan tetapi, demi yang dipilih, yangtelah Ia pilih, Ia mempersingkat hari-hari itu.²¹²²²³21 Kemudian, jika adaorang yang berkata kepadamu, ‘Lihat, Kristus ada di sini!’ Atau, ‘Lihat,Dia ada di sana!’ Jangan mempercayainya. 22 Sebab, mesias-mesiaspalsu dan nabi-nabi palsut akan bangkit dan menunjukkan tanda-tandadan keajaiban-keajaibanu untuk menyesatkan, jika mungkin, bahkanorang-orang pilihan.v 23 Waspadalah! Aku sudah memberitahukansemua ini kepadamu sebelumnya.²⁴²⁵²⁶²⁷24 Namun, pada hari-hari itu, setelah terjadi masa penderitaan besar,‘Matahari akan menjadi gelap,dan bulan tidak akan bersinar.25 Bintang-bintang akan berjatuhan dari langit,dan kuasa-kuasa di langit akan diguncangkan.’” Yesaya 13:10; 34:4w26 “Kemudian, mereka akan melihat Anak Manusia datang dalamawan-awan dengan kuasa dan kemuliaan yang besar.x 27 Lalu, Iaakan mengutus malaikat-malaikat dan mengumpulkan yang dipilihdari keempat arah mata angin, dari ujung-ujung bumi sampai keujung-ujung langit.²⁸²⁹28 “Belajarlah dari perumpamaan pohon ara: ketika dahan-dahannyasudah melunak dan daun-daunnya keluar, maka kamu tahu bahwamusim panas sudah dekat. 29 Begitu juga dengan kamu, apabila kamumelihat hal-hal ini terjadi, ketahuilah bahwa Ia sudah dekat, di ambangpintu.³⁰³¹³²30 Aku mengatakan yang sebenarnya kepadamu, generasi ini tidakakan berlalu sampai semua ini terjadi. 31 Langit dan bumi akan berlalu,tetapi firman-Ku tidak akan pernah berlalu.”32 “Akan tetapi, tentang hari atau jam itu, tidak ada seorang punyang tahu, tidak juga malaikat-malaikat di surga, bahkan tidak jugaAnak, hanya Bapa.³³³⁴33 Waspadalah, berjaga-jagalah. Sebab, kamutidak tahu kapan waktunya akan datang. 34 Hal ini seperti orang yangsedang melakukan perjalanan. Ketika ia meninggalkan rumah danmemberi kuasa kepada pelayan-pelayannya, dengan pekerjaannyamasing-masing, dan juga memerintahkan penjaga pintu untuk tetapberjaga-jaga.³⁵³⁶³⁷35 Karena itu, berjaga-jagalah karena kamu tidak tahukapan tuan rumah itu akan datang, sore hari, atau tengah malam, atauwaktu ayam berkokok, atau pagi-pagi buta, 36 jangan sampai ia tiba-tibadatang dan mendapati kamu sedang tidur. 37 Apa yang Aku katakankepadamu ini, Aku katakan kepada semua orang: ‘Berjaga-jagalah!’”Rencana Pembunuh

Chapter 14

¹²1 dua hari lagi, imam-imam kepala dan ahli-ahli Taurat sedang Hari Raya Paskahz dan Hari Raya Roti Tidak Beragia berlangsungmencari cara untuk menangkap Yesus dengan tipu muslihat danmembunuh-Nya. 2 Sebab, mereka berkata, “Jangan selama hari rayaagar jangan terjadi keributan di antara rakyat.³⁴⁵3 Sementara Yesus ada di Betania, di rumah Simon si Kusta, ketikasedang dudukb di meja makan, datanglah seorang perempuan dengansebuah guci kecil dari batu pualam berisi minyak wangi dari narwastucyang murni dan mahal. Ia memecahkan guci itu dan menuangkannya keatas kepala Yesus.4 Akan tetapi, ada beberapa orang yang berkata dengan kesal satusama lain, “Mengapa memboroskan minyak wangi seperti ini? 5 Sebab,minyak ini bisa dijual 300 dinar lebih dan dapat diberikan kepada orangmiskin.” Dan, mereka pun memarahi perempuan itu.⁶⁷⁸⁹6 Namun, Yesus berkata, “Biarkan dia. Mengapa kamu menyusahkandia? Ia telah melakukan perbuatan yang baik bagi-Ku. 7 Sebab, kamuselalu mempunyai orang miskin bersamamu, dan kapan pun kamu mau,kamu bisa melakukan perbuatan baik bagi mereka. Akan tetapi, kamutidak akan selalu mempunyai Aku.8 Perempuan ini sudah melakukan apayang ia bisa. Ia mengurapid tubuh-Ku lebih dahulu untuk penguburan.9 Aku mengatakan kepadamu yang sebenarnya, di mana Injil diberitakandi seluruh dunia, apa yang telah diperbuat perempuan itu juga akandikatakan sebagai pering¹⁰¹¹10 Kemudian, Yudas Iskariot, salah satu dari kedua belas murid, pergikepada imam-imam kepala untuk menyerahkane Yesus kepada mereka.11 Ketika mereka mendengarnya, mereka senang dan berjanji memberiYudas uang. Karena itu, Yudas mencari kesempatan yang baik untukmenyerahkan-Nya.¹²¹³¹⁴12 Pada hari pertama Hari Raya Roti Tidak Beragi, ketika merekamengurbankan anak domba Paskahf, murid-murid Yesus bertanyakepada-Nya, “Ke manakah Engkau kehendaki kami untuk pergimenyiapkan bagi-Mu makan Paskah?”13 Lalu, Ia menyuruh dua orang murid-Nya dan berkata kepadamereka, “Pergilah ke kota, dan seorang laki-laki yang sedang membawakendi berisi air akan menemuimu. Ikutilah dia, 14 dan ke mana saja iamasuk, katakan kepada pemilik rumah, ‘Guru berkata: Di manakahruangan tempat Aku dapat makan Paskah bersama murid-murid-Ku?’¹⁵¹⁶15 Lalu, ia akan menunjukkan kepadamu sebuah ruangan besar di lantaiatas yang sudah berperabot dan siap sedia. Siapkanlah perjamuan bagikita di sana.”16 Kemudian, murid-murid pergi dan sampai di kota. Di sana, merekamendapati tepat seperti yang Yesus katakan kepada mereka, lalumereka menyiapkan Paskah.¹⁷¹⁸¹⁹17 Ketika hari malam, datanglah Yesus bersama kedua belas murid.18 Dan, pada waktu mereka sedang duduk dan makan, Yesus berkata,“Aku mengatakan yang sebenarnya kepadamu, salah seorang dariantara kamu, yang sedang makan bersama dengan Aku, akanmengkhianati-Ku.”19 Mereka mulai dibuat sedih dan berkata kepada-Nya satu demi satu,“Pasti bukan aku, kan?”²⁰²¹20 Yesus berkata kepada mereka, “Ia adalah salah satu dari dua belasmurid, orang yang mencelupkan roti bersama Aku ke dalam mangkuk.21 Sebab, Anak Manusia akan pergi, seperti yang sudah tertulis tentangDia, tetapi celakalah orang yang olehnya Anak Manusia dikhianati! Akanlebih baik bagi orang itu jika ia tidak pernah dilahirkan.”²²²³²⁴²⁵22 Ketika mereka sedang makan, Yesus mengambil roti, dan setelahmemberkati, Ia memecah-mecahkannya dan memberikannya kepadamereka, serta berkata, “Ambillah, ini tubuh-Ku.”23 Dan, Ia mengambil cawan, dan mengucap syukur. Iamemberikannya kepada mereka, dan mereka semua minum dari cawanitu.24 Lalu, Yesus berkata kepada mereka, “Inilah darah-Ku, darahperjanjiang, yang dicurahkan bagi banyak orang. 25 Aku mengatakankepadamu yang sebenarnya, Aku tidak akan minum lagi hasil buah daripohon anggur, sampai pada hari ketika Aku meminum anggur yang barudi dalam Kerajaan Allah."²⁶²⁷26 Setelah menyanyikan sebuah lagu rohani, mereka pun pergi keBukit Zaitun.27 Kemudian, Yesus berkata kepada mereka, “Kamu semua akanmeninggalkan Akuh, karena ada tertulisi,‘Aku akan menyerang gembala,dan domba-domba itu akan tercerai-berai.’ Zakharia 13:7²⁸²⁹Akan tetapi, sesudah Aku dibangkitkan, Aku akan pergi ke Galileamendahului kamu.”29 Namun, Petrus berkata kepada-Nya, “Sekalipun mereka semuameninggalkan-Mu, tetapi aku tidak.”³⁰³¹30 Dan, Yesus berkata kepadanya, “Aku mengatakan yang sebenarnyakepadamu, malam ini, sebelum ayam jantan berkokok dua kali, kamuakan menyangkal Aku tiga kali.”31 Akan tetapi, Petrus bersikeras menjawab, “Sekalipun aku harus matibersama Engkau, aku tidak akan menyangkal Engkau!” Dan, merekasemua mengatakan hal yang sama.³²³³³⁴32 Kemudian, sampailah mereka di suatu tempat bernama Getsemani,jdan Ia berkata kepada murid-murid-Nya, “Duduklah di sini sementaraAku berdoa.” 33 Dan, Ia membawa serta Petrus, dan Yakobus, danYohanes bersama-Nya, dan mulai menjadi sangat takut dan tertekan.34 Lalu, kata-Nya kepada mereka, “Jiwa-Ku sangat sedih, bahkan sampaihampir mati. Tetaplah tinggal di sini dan berjaga-jagalah."³⁵³⁶35 Maka, setelah menjauh sedikit, Ia bersujud di atas tanah danberdoa, jika mungkin, saat itu berlalu dari pada-Nya. 36 Dan, Ia berkata,“Abbak, Bapa, segala sesuatu mungkin bagi-Mu. Ambillah cawanl inidari-Ku. Namun, bukan apa yang Aku kehendaki, melainkan apa yangEngkau kehendaki.”³⁷³⁸³⁹37 Kemudian, Ia datang kembali dan mendapati murid-murid-Nyasedang tidur, dan Ia berkata kepada Petrus, “Simon, mengapakamu tidur? Tidak bisakah kamu berjaga-jaga selama satu jam?38 Berjaga-jagalah dan berdoa supaya kamu tidak jatuh ke dalampencobaan. Roh memang penurut, tetapi daging lemah.”39 Dan lagi, Ia pergi dan berdoa dengan mengucapkan perkataan yangsama.⁴⁰⁴¹⁴²40 Dan lagi, Ia datang dan mendapati mereka sedang tidur karenamata mereka sangat berat, dan mereka tidak tahu harus menjawab apakepada-Nya.41 Sesudah itu, Yesus datang untuk ketiga kalinya dan berkata kepadamereka, “Kamu masih tidur dan beristirahat? Cukup, saatnya sudahtiba. Lihat, Anak Manusia diserahkan ke dalam tangan orang-orangberdosa. 42 Bangunlah, mari kita pergi. Lihat, yang menyerahkan Akusudah mendekat.”⁴³⁴⁴⁴⁵⁴⁶43 Segera sesudah itu, sementara Yesus masih berbicara, Yudas, salahseorang dari kedua belas murid, datang bersama orang banyak denganpedang dan pentung, diutus oleh imam-imam kepala, ahli-ahli Taurat,dan tua-tua bangsa Yahudi.44 Dia yang menyerahkan telah memberi mereka suatu tanda,katanya, “Orang yang akan aku cium, Dialah Orangnya. Tangkap Diadan bawa Dia pergi di bawah pengawasan.” 45 Dan, ketika Yudas sampai,ia segera mendekati Yesus dan berkata, “Rabi!” Lalu, ia menciumYesus. 46 Kemudian, mereka memegang Yesus dan menangkap-Nya.⁴⁷⁴⁸⁴⁹⁵⁰47 Namun, salah satu dari mereka yang berdiri, mencabut pedangnyadan menyerang pelayan Imam Besarm, lalu memotong telinganya.48 Dan, Yesus berkata kepada mereka, “Apakah kamu datang denganpedang dan pentung untuk menangkap Aku seperti seorang perampok?49 Setiap hari, Aku bersama denganmu di Bait Allah sambil mengajar,tetapi kamu tidak menangkap Aku. Namun, hal ini terjadi supaya KitabSuci dapat digenapi.” 50 Kemudian, mereka semua meninggalkan-Nyadan melarikan diri.51⁵¹⁵²51 Ada seorang pemuda yang mengikuti Yesus, hanya memakaikain lenann pada tubuhnya. Dan, mereka menangkapnya, 52 tetapi iameninggalkan kain lenan itu dan melarikan diri dengan telanjang.⁵³⁵⁴53 Kemudian, mereka membawa Yesus kepada Imam Besar. Dan,semua imam kepala, dan tua-tua, dan ahli-ahli Taurato berkumpulbersama. 54 Dan, Petrus mengikuti Yesus dari jauh, sampai ke halamanrumah Imam Besar. Di sana, ia duduk bersama para pengawal sambilmenghangatkan diri di perapian.⁵⁵⁵⁶55 Para imam kepala dan semua Mahkamah Agama terus mencarikesaksian untuk melawan Yesus supaya mereka dapat membunuh-Nya,tetapi mereka tidak menemukan apa-apa. 56 Sebab, banyak orangmemberikan kesaksian palsu untuk melawan-Nya, tetapi kesaksianmereka tidak sesuai satu sama lain.⁵⁷⁵⁸⁵⁹57 Kemudian, beberapa orang berdiri dan memberi kesaksian palsuuntuk melawan Yesus, katanya, 58 “Kami mendengar Dia berkata, ‘Akuakan merobohkan Bait Allah buatan tangan manusia, dan dalam tigahari, Aku akan membangun yang lainnya, yang tidak dibuat dengantangan.” 59 Namun, untuk hal ini pun kesaksian mereka tidak sesuai satusama lain.⁶⁰⁶¹⁶²60 Lalu, Imam Besar berdiri di tengah-tengah merekap dan bertanyakepada Yesus, “Apakah Engkau tidak memberi jawaban kepadaorang-orang yang bersaksi melawan-Mu?” 61 Akan tetapi, Ia tetap diamdan tidak menjawab. Imam Besar bertanya lagi kepada Yesus danberkata, “Apakah Engkau Mesiasq, Anak Allah yang Terpuji?”62 Dan, Yesus berkata, “Akulah Dia, dan kamu akan melihat AnakManusia duduk di sebelah kananr Yang Mahakuasa dan datang bersamadengan awan-awan di langit."⁶³⁶⁴⁶⁵63 Lalu, sambil merobek jubahnyas, Imam Besar berkata, “Mengapakita masih perlu saksi lagi? 64 Kamu telah mendengar hujatan. Apakeputusanmu?” Dan, mereka semua menghukum-Nya dengan hukumanmati. 65 Beberapa orang mulai meludahi Dia, dan menutup muka-Nya,dan meninju-Nya, dan berkata kepada-Nya, “Bernubuatlaht!” Parapengawal menerima-Nya dengan menampar-Nya.⁶⁶⁶⁷⁶⁸66 Dan, sementara Petrus masih ada di bawah halaman rumah ImamBesar, salah seorang pelayan perempuan Imam Besar datang. 67 Dan,melihat Petrus sedang menghangatkan diri, pelayan itu menatapnya danberkata, “Kamu juga bersama Yesus, Orang Nazaret itu.68 Namun, Petrus menyangkal sambil berkata, “Aku tidak mengetahuidan tidak mengerti apa yang kamu bicarakan.” Lalu, ia pergi ke pintugerbang, dan ayam jantan berkokoku.⁶⁹⁷⁰69 Pelayan perempuan itu melihat Petrus sekali lagi dan mulai berkatalagi kepada orang-orang yang berdiri, “Orang ini adalah salah satudari mereka.” 70 Akan tetapi, Ia menyangkalnya lagi. Dan, tidak lamakemudian, orang-orang yang berdiri berkata lagi kepada Petrus, “Kamupasti salah satu dari mereka karena kamu juga orang Galilea.”⁷¹⁷²pasti salah satu dari mereka karena kamu juga orang Galilea.”71 Namun, Ia mulai mengutuk dan bersumpah, “Aku tidak kenal Orangyang kamu bicarakan!”72 Segera, ayam jantan berkokok untuk kedua kalinya dan Petrusteringat akan apa yang telah Yesus katakan kepadanya, “Sebelum ayamjantan berkokok dua kali, kamu akan menyangkal Aku tiga kali.” Lalu,Petrus tidak dapat menahan tangis.

Chapter 15

¹²³1 perundingan dengan para tua-tua, dan ahli-ahli Taurat, serta Pagi-pagi sekali, imam-imam kepala mengadakan sebuahsemua Sanhedrin. Dan, mereka mengikat Yesus, membawa-Nya pergi,dan menyerahkan-Nya kepada Pilatus.2 Lalu, Pilatus bertanya kepada-Nya, “Apakah Engkau Raja orangYahudi?” Dan, Ia menjawabnya, “Engkau yang mengatakannya.”3 Setelah itu, para imam kepala menuduh Yesus bertubi-tubi.⁴⁵4 Dan,Pilatus bertanya lagi kepada-Nya, “Apakah kamu tidak menjawabnya?Lihat, berapa banyak tuduhan mereka untuk melawan-Mu.”5 Akan tetapi, Yesus tidak lagi menjawab sehingga Pilatus heran.⁶⁷⁸6 Pada Hari Raya Paskah, Pilatus biasa membebaskan bagi merekaseorang tahanan yang mereka minta. 7 Dan, ada seorang bernamaBarabas telah ditahan bersama para pemberontak yang melakukanpembunuhan dalam sebuah pemberontakan. 8 Orang banyak datang danmulai meminta kepada Pilatus untuk melakukan seperti kebiasaan yangia lakukan bagi mereka.⁹¹⁰¹¹9 Dan, Pilatus menjawab mereka dengan berkata, “Apakah kamu inginsupaya aku membebaskan bagimu Raja orang Yahudi ini?” 10 Sebab, iatahu bahwa para imam kepala telah menyerahkan Yesus karena iri hati.11 Akan tetapi, imam-imam kepala malah memengaruhi orang banyakagar meminta Pilatus membebaskan Barabas.¹²¹³12 Lalu, Pilatus berkata lagi kepada mereka, “Jadi, apa yang harus akulakukan dengan Orang yang kamu sebut Raja orang Yahudi ini?”13 Dan, mereka berteriak-teriak lagi, “Salibkan Dia!”¹⁴¹⁵14 Kemudian, Pilatus berkata kepada mereka, “Mengapa? Kejahatanapa yang telah Ia lakukan?” Namun, mereka berteriak-teriak lebih keraslagi, “Salibkan Dia!"15 Karena ingin memuaskan hati orang banyak, Pilatus melepaskanBarabas bagi mereka, dan setelah mencambuk Yesus, iamenyerahkan-Nya untuk disalibkan.¹⁶¹⁷¹⁸16 Dan, para prajurit membawa Yesus masuk ke istana, yaitu gedungpengadilanv, dan mereka memanggil seluruh pasukanw berkumpul.17 Lalu, mereka memakaikan-Nya jubah ungux, dan setelah menganyamsebuah mahkota berduri, mereka memakaikannya kepada Yesus.18 Kemudian, mereka mulai menyampaikan salam kepada-Nya, “Salam,Raja orang Yahudi!”¹⁹²⁰²¹19 Dan, mereka memukul kepala-Nya dengansebuah buluhy dan meludahi-Nya, lalu sujud menyembah-Nya. 20 Setelahmereka mengolok-olok Yesus, mereka melepaskan jubah ungu dariYesus, dan memakaikan pakaian-Nya sendiri. Lalu, mereka membawaYesus keluar untuk menyalibkan-Nya.21 Dan, mereka memaksa orang yang sedang lewat, Simon orangKirene, yang sedang datang dari desa, ayah dari Aleksander danRufus, untuk memikul salib-Nya.²²²³²⁴22 Lalu, mereka membawa Yesus ketempat bernama Golgota, yang artinya “Tempat Tengkorak”. 23 Merekamemberi-Nya anggur bercampur mur,z tetapi Ia tidak mengambilnya.24 Kemudian, mereka menyalibkan Dia dan membagi-bagikanpakaian-Nya di antara mereka, sambil melempar undia untukmenentukan bagian apa yang dapat diambil oleh masing-masing.²⁵²⁶²⁷²⁸25 Dan, saat itu jam ketigab ketika mereka menyalibkan-Nya. 26 Dan,tulisan mengenai tuduhan terhadap Yesus tertulis, “Raja Orang Yahudi.”27 Lalu, mereka menyalibkan dua orang perampok bersama dengan-Nya,seorang di sebelah kanan-Nya dan seorang di sebelah kiri-Nya. 28 Jadi,tergenapilah Kitab Suci yang mengatakan, “Dan, Ia terhitung di antaraorang-orang durhaka.”c²⁹³⁰29 Kemudian, orang-orang yang sedang lewatmenghujat Yesus sambil menggelengkan kepala mereka dan berkata,“Hai! Engkau yang akan meruntuhkan Bait Allah dan membangunnyakembali dalam tiga hari, 30 selamatkanlah diri-Mu sendiri dan turunlahdari salib!³¹³²31 Begitu juga imam-imam kepala, bersama dengan para ahli Taurat,mengejek Yesus dengan berkata satu sama lain, “Ia menyelamatkanorang lain, tetapi Ia tidak dapat menyelamatkan diri-Nya sendiri!32 Biarlah Mesias, Sang Raja Israel, sekarang turun dari salib supaya kitadapat melihat dan percaya.” Mereka yang disalibkan bersama denganYesus juga mencela Dia. d³³³⁴³⁵33 Pada saat jam keenam, terjadi kegelapan di seluruh tanah itusampai pada jam kesembilane. 34 Pada jam ke-9, Yesus berseru dengansuara yang keras, “Eloi, Eloi, lama sabakhtani,” yang artinya “Allah-Ku,Allah-Ku, mengapa Engkau meninggalkan Aku?”f35 Dan, setelah mendengarnya, beberapa orang yang berdiri didekat-Nya berkata, “Lihat! Ia memanggil Elia."³⁶³⁷³⁸36 Lalu, seseorang berlari, dan mengisi sebuah sponsg dengan anggurasam, dan menempatkannya pada sebuah buluh, dan memberikannyakepada Yesus untuk minum, sambil berkata, “Biarlah kita lihat apakahElia akan datang untuk menurunkan Dia.”37 Kemudian, Yesus berseru dengan suara keras dan mengembuskannapas terakhir-Nya.38 Saat itu, tiraih Bait Allah robek menjadi dua, dari atas sampaike bawah.³⁹⁴⁰⁴¹39 Dan, ketika kepala pasukan, yang berdiri menghadapYesus, melihat bagaimana Yesus mengembuskan napas terakhir-Nya, iaberkata, “Sungguh, orang ini adalah Anak Allah!”40 Di sana juga ada beberapa wanita yang melihat dari jauh, di antaramereka adalah Maria Magdalena, dan Maria ibu Yakobus Mudai danYoses, serta Salome. 41 Ketika Yesus ada di wilayah Galilea, merekamengikuti Dia dan melayani Dia. Dan, di sana ada banyak perempuanlainnya yang datang bersama Yesus ke Yerusalem.⁴²⁴³⁴⁴42 Ketika hari sudah malam, karena hari itu adalah Hari Persiapanj,yaitu hari sebelum hari Sabat, 43 Yusuf orang Arimatea datang,seorang anggota Majelis Besark yang dihormati, yang dirinya jugamenanti-nantikan kedatangan Kerajaan Allah, memberanikan diridan pergi kepada Pilatus dan meminta tubuh Yesus. 44 Pilatusterkejut mendengar bahwa Yesus sudah meninggal. Ia memanggilkepala pasukan dan bertanya padanya, apakah benar Yesus sudahmeninggal.⁴⁵⁴⁶⁴⁷45 Sesudah Pilatus tahu dari kepala pasukan, ia memberikanmayat itu kepada Yusuf. 46 Dan, Yusuf membelikan kain linen danmenurunkan mayat Yesus, setelah membungkus-Nya dalam kainlenan itu, ia membaringkan-Nya di dalam kuburan yang digali di bukitbatu.l Dan, ia menggulingkan sebuah batu ke pintu masuk kuburan.47 Maria Magdalena dan Maria ibu Yoses melihat tempat mayat Yesusdibaringkan.

Chapter 16

¹²1 Yakobus, serta Salome, telah membeli rempah-rempah sehingga Dan, ketika hari Sabat berlalu, Maria Magdalena, Maria ibumereka dapat pergi dan meminyaki Yesus. 2 Pagi-pagi sekali, pada haripertama minggu itu, ketika matahari terbit, mereka datang ke kuburan.³⁴3 Mereka berkata satu sama lain, “Siapa yang akan menggulingkanbatum dari pintu masuk kuburan itu?”4 Namun, setelah memandang ke atas, mereka melihat batu yangsangat besar itu sudah digulingkan.⁵⁶⁷5 Dan, setelah masuk ke dalamkuburan, mereka melihat seorang pemuda yang memakai jubah putihsedang duduk di sebelah kanan, dan mereka terkejut.6 Lalu, ia berkata kepada mereka, “Jangan terkejut, kamu mencariYesus orang Nazaret yang telah disalibkan. Ia telah bangkit. Ia tidak adadi sini. Lihat tempat mereka membaringkan-Nya. 7 Akan tetapi, pergilah,katakan kepada murid-murid-Nya dan kepada Petrus bahwa Ia sedangmendahului kamu ke Galilea. Di sana, kamu akan bertemu Dia, sepertiyang telah Ia katakan kepadamu."⁸8 Kemudian, mereka keluar dan melarikan diri dari kuburan itu karenamereka gemetaran dan takjub, dan mereka tidak mengatakan apa-apakepada siapa pun karena mereka ketakutann. [Dan, segala sesuatuyang telah diperintahkan agar mereka katakan kepada Petrus danteman-temannya, mereka sampaikan dengan singkat. Setelah itu, Yesussendirilah yang mengutus mereka dari Timur sampai ke Barat, untukmenyatakan berita yang kudus dan yang tidak dapat binasa tentangkeselamatan kekal. Amin.]⁹¹⁰¹¹9 Ketika Yesus bangkit pagi-pagi pada hari pertama dalam minggu itu,Ia pertama-tama muncul kepada Maria Magdalena yang darinya Yesustelah mengusir tujuh roh jahat. 10 Lalu, ia pergi dan memberitahukankepada mereka yang telah bersama dengan Yesus, sementara merekasedang berduka dan menangis. 11 Dan, ketika mereka mendengar bahwaYesus hidup dan telah dilihat olehnya, mereka tidak percaya.¹²¹³12 Setelah kejadian itu, Yesus juga muncul dalam bentuk lain kepadadua orang dari merekao yang sedang berjalan menuju ke desa. 13 Lalu,mereka kembali dan memberitahukan kepada yang lainnya, tetapi yanglainnya itu juga tidak memercayai mereka.¹⁴¹⁵¹⁶14 Setelah itu, Ia muncul sendiri kepada kesebelas murid-Nyaketika mereka sedang duduk makan dan Ia menegur mereka karenaketidakpercayaan dan kekerasan hati mereka. Sebab, mereka tidakpercaya kepada orang-orang yang telah melihat-Nya sesudah Ia bangkit.15 Dan, Ia berkata kepada mereka, “Pergilah ke seluruh dunia danberitakanlah Injil kepada semua ciptaan. 16 Siapa yang sudah percayadan sudah dibaptis akan diselamatkan, tetapi siapa tidak percaya akandihukum.¹⁷¹⁸17 Dan, tanda-tanda ini akan mengikuti mereka yang percaya:Dalam nama-Ku mereka akan mengusir roh-roh jahat; mereka akanberbicara dalam bahasa-bahasa baru; 18 mereka akan memegang ulardengan tangan mereka; dan jika mereka minum racun yang mematikan,hal itu tidak akan mencelakakan mereka; mereka akan meletakkantangan mereka atas orang-orang sakit, dan orang-orang itu akansembuh."¹⁹²⁰19 Lalu, setelah Tuhan Yesus mengatakannya kepada mereka, Iaterangkat ke surga dan duduk di sebelah kanan Allah. 20 Lalu, merekapergi dan berkhotbah di mana-mana, sementara Tuhan bekerja bersamamereka dan meneguhkan firman-Nya melalui tanda-tanda yangmenyertainya.

Luke

Chapter 1

¹1Tabi Teopilus:Laban mayuh orang udah nguji ngena jalai ka betusun nuliska cerita pasal utai ka udah nyadi ba bala kami, ² nitihka cerita ka udah ditusui ngagai kami ulih orang ke meda utai nya nyadi kenyau ari pun, lalu udah nusui pesan nya,³ nya alai, lebuh aku udah enggau bejimat mansik semua utai nya kenyau ari pun, aku mega berunding deka nuliska utai nya ngena cara ka betusun, ke nuan, Tuan ka dipebasaka, ⁴ ngambika nuan nemu utai ka bendar pasal semua utai ka udah diajar ngagai nuan.⁵Lebuh Herodes nyadi raja di menua Judea, bisi siku imam benama Sekariah. Iya peturun Imam Abijah. Bini iya peturun Aron, lalu nama iya Elisabet.⁶ Seduai iya sama lurus di mua Allah Taala, ngasika semua pesan enggau adat Tuhan.⁷ Tang seduai iya nadai anak, laban Elisabet mandul, lalu seduai iya pen nyau tuai amat umur.⁸Nyadi sekali, lebuh Sekariah benung bekereja nyadi imam di mua Allah Taala, lebuh raban iya bekereja dalam Rumah Sembiang sehari nya,⁹ iya kena pilih ngena cara becabut undi, nitihka adat asal sida imam, lalu iya tama ngagai Rumah Sembiang Tuhan lalu nunu menyan.¹⁰ Lebuh maya menyan benung ditunu, semua orang mayuh besampi di luar.¹¹Siku melikat Tuhan lalu ngayan ka diri di mua Sekariah, bediri muak ari kanan alta ka alai nunu menyan. ¹²Lebuh Sekariah meda melikat nya, iya tekenyit sereta balat amat takut.¹³ Tang ku melikat nya bejaku ngagai iya, “Anang takut, Sekariah, laban sampi nuan udah didinga Allah Taala, lalu bini nuan Elisabet deka ngadaka anak lelaki siku, lalu nuan deka meri iya nama John.¹⁴Nuan deka gaga sereta lantang ati, lalu mayuh orang deka rami gaga ati lebuh iya ada,¹⁵ laban iya deka nyadi orang ke besai di mua Tuhan. Iya enda tau ngirup anggur tauka ai ka bisa. Indah sebedau iya ada deh Iya deka dipenuhka enggau Roh Kudus.¹⁶Iya deka nguingka mayuh orang Israel ngagai Tuhan Allah Taala sida.¹⁷ Ngena roh enggau kuasa Elijah iya deka bejalai dulu ari Tuhan, nguingka ati apai indai ngagai anak sida, enggau nguingka orang ke enda ngasi ngagai penemu-dalam orang ke lurus, nyendiaka bala nembiak Tuhan, ke udah disedia ke Tuhan.”¹⁸Sekariah lalu bejaku ngagai melikat nya, “Baka ni ku aku nemu utai tu deka nyadi? Laban aku nyau tuai, lalu bini aku mega nyau tuai.”¹⁹ Melikat nya lalu nyaut, “Aku tu Gabriel, ke bediri di mua Allah Taala, lalu aku udah diasuh bejaku ngagai nuan, lalu mai Berita Manah tu ngagai nuan.²⁰ Tang diatu laban nuan enda arapka jaku aku, ka deka dikamatka ba maya ka patut, nuan deka bisu, enda ulih bejaku nyentuk ngagai hari semua utai nya nyadi.”²¹Lebuh utai nya benung nyadi, orang ke di luar nganti Sekariah, lalu sida iranka kebuah iya lama amat dalam Rumah Sembiang.²² Lebuh iya pansut, iya enda ulih bejaku ngagai sida. Nya baru sida nemu iya bisi udah meda genera dalam Rumah Sembiang. Iya majak ngaga tanda ngena jari iya, lalu mengkang enda ulih bejaku. ²³Lebuh iya udah nembuka pengawa iya dalam Rumah Sembiang, iya pulai ke rumah.²⁴Udah bekau nya, bini iya Elisabet lalu betubuh-bisi, lalu iya enda pansut ari rumah lima bulan. Ku Elisabet bejaku,²⁵ “Tu meh utai ka udah dikereja Tuhan ke aku, lebuh Iya kasihka aku, lalu muai pemalu ka udah ditatka aku di mua orang mayuh!”²⁶Dalam bulan ti keenam Elisabet betubuh-bisi, Allah Taala ngasuh melikat Gabriel datai ngagai sebuah nengeri ka dikumbai Nasaret di menua Galili,²⁷ ngagai siku dara bungas ke betunang enggau lelaki siku ke benama Jusup ke ari peturun Daud. Nama dara bungas nya Maria.²⁸ Melikat nya datai ngagai iya, lalu bejaku, “Tabi ke nuan, ke dikerinduka Allah Taala! Tuhan bisi enggau nuan!”²⁹Tang Maria beba runding ninga jaku melikat nya, lalu belematika reti jaku tabi nya.³⁰Lalu ku melikat nya bejaku ngagai iya, “Anang takut, Maria, laban nuan dikerinduka Allah Taala.³¹ Lalu diatu nuan deka betubuh-bisi, lalu ngadaka anak lelaki siku, lalu nuan deka meri iya nama Jesus.³² Iya deka nyadi orang ke tinggi pangkat, lalu Iya deka dikumbai Anak Allah Taala ka Pemadu Tinggi, lalu Tuhan Allah Taala deka meri Iya kerusi diraja aki Iya Daud.³³ Iya deka merintah peturun Jakop belama iya, lalu Perintah Iya enda nemu abis!”³⁴Maria lalu bejaku ngagai melikat nya, “Baka ni ku utai tu tau nyadi, laban aku dara bungas?” ³⁵ Ku melikat nya bejaku enggau iya, “Roh Kudus deka datai atas nuan, lalu kuasa Allah Taala ka Pemadu Tinggi deka ngayung nuan. Nya alai anak mit ka deka diadaka nya kudus. Iya deka dikumbai Anak Allah Taala.³⁶Lalu diatu petunggal nuan Elisabet benung betubuh-bisi taja pen iya nyau tuai. Tu keenam bulan iya betubuh-bisi, taja pen iya dikumbai mandul.³⁷ Laban nadai utai enda ulih dikereja Allah Taala.”³⁸Maria lalu bejaku, “Aku tu nembiak Tuhan. Awakka utai nya nyadi ba aku nitihka jaku nuan.” Melikat nya lalu ninggalka iya.³⁹Maria angkat lalu beguai-guai mupuk ngagai sebuah nengeri di menua Judah ka bebukit, ⁴⁰tama ngagai rumah Sekariah, lalu meri tabi basa ngagai Elisabet.⁴¹ Lebuh Elisabet ninga jaku tabi Maria, anak mit ka dalam kandung Elisabet lalu engkebut. Penuh laban Roh Kudus, Elisabet⁴²lalu bejaku enggau nyawa ka inggar, “Beberekat meh nuan ari semua indu bukai, lalu beberekat meh anak ke dikandungka nuan!⁴³ Lalu nama kebuah utai tu nyadi ba aku, datai ke indai Tuhan aku nyau nemuai ngagai aku?⁴⁴ Laban lebuh aku ninga jaku tabi nuan tadi, anak mit ke dalam kandung aku engkebut gaga ati. ⁴⁵Beberekat meh iya ke arapka jaku Tuhan deka dikamatka!”⁴⁶Maria lalu bejaku,“Semengat aku ngemesaika Tuhan,⁴⁷lalu ati aku gaga ke Allah Taala ka Juruselamat aku,⁴⁸laban Iya udah kasihka nembiak Iya ke baruh ati.Belabuh ari diatu semua serak deka ngumbai aku beberekat⁴⁹laban Allah Taala ka bekuasa udah ngereja utai ka besai ke aku.Kudus meh nama Iya.⁵⁰Iya mandangka pengasih Iya ngagai orang ke nangika Iya,ari serak siti ngagai serak siti.⁵¹Iya udah mandangka pengering Iya ngena lengan Iyalalu udah mambarka orang ke sumbung enggau semua pelan sida.⁵²ngeninggika orang ke baruh ati.Iya udah ngenyangka ⁵³orang ke lapar enggau utai ka manah,lalu muru sida ke kaya pulai puang.⁵⁴Iya udah nulung nembiak Iya Israel,kena Iya ngingatka pengasih Iya, ⁵⁵nitihka semaya ka digaga Iya enggau aki ini kitai,ngagai Abraham enggau ngagai peturun iya belama iya.”⁵⁶Maria lalu diau enggau Elisabet kira tiga bulan. Udah nya iya pulai ngagai rumah iya empu.Pengada Johanes PemaptisMaya pen datai alai ⁵⁷Elisabet deka beranak. Iya lalu ngadaka anak lelaki siku. ⁵⁸Orang ke berimbai pendiau enggau iya, enggau kaban belayan iya ninga Tuhan udah ngayanka pengasih ka besai ngagai iya, lalu sida sama rami gaga ati enggau iya.⁵⁹Ba hari ka kelapan sida lalu datai deka nutus anak mit nya, lalu sida deka meri iya nama Sekariah, ngangkatka nama apai iya. ⁶⁰Tang ku indai iya bejaku, “Ukai nya! Nama iya Johanes.”⁶¹Sida lalu bejaku ngagai iya, “Nadai kaban belayan nuan bisi nama nya!”⁶²Sida lalu bejaku ngena jari enggau apai iya, nanyaka nama kabdeka diberi iya ngagai nembiak nya.⁶³ Sekariah lalu minta papan tulis, lalu nulis, “Nama iya Johanes.” Semua sida lalu balat alit ati.⁶⁴Tekala nya mulut Sekariah tebuka, dilah iya ulih engkebut, lalu iya belabuh bejaku muji Allah Taala.⁶⁵ Semua orang ke berimbai pendiau enggau sida bela takut magang. Lalu semua utai nya dikenang orang magang di serata menua ka bebukit di menua Judea.⁶⁶ Semua orang ninga nya lalu belematika utai nya. Ku sida, “Namaka penyadi nembiak tu ila?” Laban kuasa Tuhan amat bisi enggau iya.⁶⁷Apai iya Sekariah, ke penuh laban Roh Kudus, lalu benabi.⁶⁸“Pujika Tuhan Allah Taala ke disembah orang Israel,laban Iya udah kasihka nembiak Iyalalu nebus sida.⁶⁹Iya udah nyendiaka siku Juruselamat ti bekuasa ke kitai,ari peturun nembiak Iya Daud,⁷⁰munyi ka disebut Iya dulu kelia ngena sida nabi Iya ka kudus⁷¹madahka kitai deka diselamatka ari munsuh kitai,enggau ari jari semua orang ke begedika kitai.⁷²Nya meh jalai Iya udah ngayanka pengasihkaudah disemaya Iya ngagai aki ini kitailalu udah ngingatka sempekat Iya ka kudus,⁷³semaya ka digaga Iya ngena sumpahenggau aki kitai Abraham ngambika⁷⁴ngelepaska kitai ari jari munsuh kitai,ngambika kitai betuaika Iya enggau nadai penakut,⁷⁵dalam pengudus enggau pengelurusdi mua Iya sepemanjai umur kitai.⁷⁶Lalu nuan, anak, deka dikumbai nabi Allah Taala ti Pemadu Tinggi,laban nuan deka bejalai dulu ari Tuhan nyendiaka jalai ke Iya, ⁷⁷meri penemu pasal pengelepas ngagai nembiak Iyalebuh dosa sida diampun.⁷⁸Ulih pengasih Allah Taala kitai,penampak ari serega deka mancar ngagai kitai,⁷⁹ ngambika meri penampak ngagai orangke diau dalam pemetang enggau dalam kelemayang pemati,lalu ngiring kaki kitai ngagai jalai pemaik.”⁸⁰Anak mit nya mansang besai, kering dalam tubuh enggau roh, lalu iya diau di menua puang nyentuk ngagai maya iya ngayanka diri ngagai orang Israel.

Chapter 2

¹Lebuh maya nya, Raja Besai Augustus meri atur ngasuh semua orang di serata dunya ngerejister nama diri. ²Tu keterubah iya pengawa ngitung tubuh dikereja. Pengawa tu dikereja lebuh Kurinius nyadi gabenor menua Siria. ³Semua orang lalu mansang ngagai nengeri sida empu, nganjung nama diri.⁴Jusup mega bejalai ari nengeri Nasaret di menua Galili, ngagai menua Judea, ngagai nengeri Daud, ka dikumbai Betlehem, laban iya ari peturun Daud. ⁵ya mansang ngerejister nama diri sama enggau Maria, ke betunang enggau iya, ke benung betubuh-bisi.⁶Lebuh seduai iya di Betlehem, Maria pen nyau cukup bulan alai beranak. ⁷Iya lalu ngadaka anak tuai iya, medung anak mit nya ngena kain, lalu ngalika iya dalam dulang, laban sida nadai endur dalam rumah numpang.⁸menua nya bisi bala pengibun bedus diau di padang, benung ngibun raban bedus sida lebuh malam hari. ⁹Siku melikat Tuhan lalu pegari di mua sida, lalu mulia Tuhan mancar ngelingi sida, lalu sida balat amat takut.¹⁰Tang ku melikat nya bejaku ngagai sida, “Anang takut! Laban aku mai ngagai kita Berita Manah ka ngasuh ati semua mensia gaga: sehari tu, di nengeri Daud, ¹¹Juruselamat kita udah ada, iya nya Kristus ka Tuhan! ¹²Tu tanda ka diberi ngagai kita: kita deka nemu siku anak mit dibedung ngena kain, gali dalam dulang.”¹³Tekala nya bala melikat ari serega lalu pegari sama enggau melikat nya, belagu muji Allah Taala. Ku sida,¹⁴ “Muliaka Allah Taala di serega ka pemadu tinggi,enggau pemaik di dunya ke orang ke dikerinduka Iya!”¹⁵Lebuh bala melikat nya udah ninggalka sida lalu pulai ke serega, sida pengibun bedus nya lalu bejaku enggau pangan diri, “Aram kitai mupuk ngagai Betlehem, ngambika kitai meda utai ka udah nyadi, ka udah dipadahka Tuhan ngagai kitai.”¹⁶Nya alai sida lalu beguai-guai mupuk, lalu tetemuka Maria seduai Jusup, enggau anak mit nya gali dalam dulang.¹⁷Lebuh sida meda nya, sida lalu madahka utai ka udah dipadahka melikat pasal anak mit nya, ¹⁸lalu semua orang ke ninga nya balat alit ati ke utai ka dipadahka sida pengibun bedus.¹⁹ Tang Maria nyimpan semua jaku nya lalu belematika jaku nya dalam ati iya.²⁰ Sida pengibun bedus lalu pulai, ngemuliaka sereta muji Allah Taala ketegal semua utai ka udah didinga enggau dipeda sida, munyi ti udah dipadahka ngagai sida.Jesus Diberi Nama²¹ Lapan hari udah bekau nya, anak mit nya lalu ditutus. Iya lalu diberi nama Jesus, nama ti udah diberi melikat sebedau Iya dikandungka.²²Lebuh maya nyau datai alai Jusup seduai Maria patut nuci diri nitihka Adat Musa, seduai iya mai anak mit nya ngagai Jerusalem, deka nyerahka Iya ngagai Tuhan, ²³(munyi ti udah ditulis dalam Adat Tuhan: “Genap iku anak tuai ka lelaki enda tau enda diserahka ngagai Tuhan.”) ²⁴ Lalu seduai iya ngenjuk piring nitihka pesan ti ditulis dalam Adat Tuhan, iya nya “sepasang burung acang tauka dua iku burung puna”.²⁵Nyadi di Jerusalem lebuh maya nya bisi siku lelaki benama Simeon. Simeon nya orang ke lurus sereta angkunka Allah Taala, ke nganti pengelepas orang Israel, lalu Roh Kudus bisi enggau iya.²⁶ Roh Kudus udah madahka iya apin mati sebedau iya meda Kristus²⁷Nitihka iring Roh Kudus, Simeon lalu mansang ngagai Rumah Sembiang. Lalu lebuh Maria seduai Jusup mai Jesus, anak mit nya ngagai Rumah Sembiang, deka ngereja utai ke Iya nitihka atur dalam Adat, ²⁸Simeon merap anak mit nya, lalu muji Allah Taala. Ku iya,²⁹“Tuhan, awakka nembiak Nuan pulai enggau selamat,nitihka jaku Nuan,³⁰laban mata aku udah meda pengelepas Nuan,³¹ka udah disediaka Nuan di mua semua mensia, ³²penampak ka mandangka peneka Nuan ngagai orang bansa bukaienggau ke mulia nembiak Nuan Israel.”³³Apai indai anak mit nya lalu balat alit ati ke semua utai ti disebut pasal ³⁴Udah nya Simeon merekatka sida, lalu bejaku ngagai Maria, indai anak mit nya, “Anak mit tu udah dipilih ngerusak enggau ngelepaska mayuh orang di menua Israel. Lalu Iya deka nyadi tanda ka deka disakal orang,³⁵ngambika peragam ati mayuh orang dipandangka - lalu ati nuan deka tusah asai ka direjang ngena pedang.”³⁶Nyadi dia mega bisi siku nabi indu benama Anna anak Panuel, ari raban bansa Aser. Iya tuai amat umur. Iya semina begulai enggau laki iya tujuh taun aja,³⁷ lalu iya balu nyentuk ngagai umur iya lapan puluh empat taun. Iya enda kala ninggalka Rumah Sembiang, tang nyembah Allah Taala sereta bepasa, lalu besampi siang malam. ³⁸Lebuh maya nya iya datai, belabuh muji Allah Taala, lalu bejakuka pasal anak mit nya ngagai semua orang ke nganti penebus Jerusalem.³⁹Pulai Ngagai NasaretLebuh Jusup seduai Maria udah tembu ngereja semua utai nitihka Adat Tuhan, sida pulai ngagai menua Galili, ngagai nengeri sida empu, iya nya Nasaret.⁴⁰ Anak mit nya lalu mansang besai sereta kering, penuh laban penemu-dalam, sereta dikerinduka Allah Taala.⁴¹Nyadi genap taun apai indai Jesus mansang ngagai Jerusalem deka ngintu Gawai Paska. ⁴²Lalu lebuh Jesus umur dua belas taun, sida mupuk ngagai Gawai nya baka selama. ⁴³Tembu Gawai nya, lebuh sida mulaika diri, Nembiak nya, iya nya Jesus, ninggalka Diri di Jerusalem, tang apai indai Iya enda nemu nya. ⁴⁴Seduai iya bejalai sehari nya ngumbai Iya bejalai enggau raban sida empu. Udah nya seduai iya lalu belabuh begigaka Iya ba bala kaban belayan enggau pangan sida.⁴⁵Lebuh seduai iya nadai tetemuka Iya, seduai iya lalu nikal ngagai Jerusalem, ngiga Iya.⁴⁶ Tiga hari udah bekau nya, nya baru seduai iya tetemuka Iya dalam Rumah Sembiang, duduk enggau bala pengajar, mendingka sida, sereta betanyaka utai ngagai sida.⁴⁷ Lalu semua orang ke ninga Iya balat alit ati ninga penalam penemu enggau saut Iya.⁴⁸Lebuh apai indai Iya meda Iya, seduai iya balat alit ati, lalu ku indai Iya bejaku enggau Iya, “Anak, nama kebuah Nuan miaka kami duai apai nuan baka tu? Peda Nuan, kami duai apai Nuan udah irau ati begigaka Nuan.”⁴⁹Iya lalu nyaut, “Nama kebuah seduai begigaka Aku? Kati seduai enda nemu Aku endang enda tau enda diau dalam rumah Apai Aku?” ⁵⁰Tang seduai iya enda meretika utai ka disebut Iya ngagai seduai.⁵¹Iya lalu mupuk enggau seduai iya lalu datai di Nasaret. Iya ngasika seduai iya, lalu indai Iya nyimpan semua utai nya dalam ati diri.⁵² Jesus mansang besai sereta bepenemu-dalam, lalu dikerinduka Allah Taala enggau mensia.

Chapter 3

¹Dalam taun ti kelima belas Tiberius nyadi Raja Besai, lalu Pontius Pilatus nyadi gabenor menua Judea, lalu Herodes merintah di menua Galili, lalu menyadi Herodes ke benama Philip merintah di menua Iturea enggau Trikonitis, lalu Laisanias merintah di Abilene,² lebuh Anas seduai Kaiapas nyadi imam besai, jaku Allah Taala datai ngagai Johanes anak Sekariah, di menua puang.³Iya lalu bejalai nengah semua menua ka ngimbai Sungai Jordan, ngajar pasal pemaptisa nesal ati ke pengampun dosa.⁴Allah Taala meda penampak nya manah; lalu Iya nyeraraka penampak nya ari pemetang.⁵Iya ngumbai penampak nya “Siang” lalu pemetang nya dikumbai Iya “Malam.” Lemai abis lalu pagi pen datai. Nya hari ka keterubah.⁶ Lalu ku Allah Taala bejaku, “Awakka kebung pegari kena nyeraraka ai ka di atas ari ai ka di baruh.⁷Ku Johanes bejaku ngagai bala orang ke datai minta diri dibaptisa ulih iya, “Kita anak ular! Sapa ngasuh kita rari ari ukum ti deka datai?⁸Kereja utai kena nunjukka kita amat udah nesal ati, lalu anang belabuh nyebut ngagai diri empu, ‘Kami tu peturun Abraham’, laban, aku madah ngagai kita, Allah Taala ulih ngaga batu tu nyadi peturun Abraham!⁹Indah diatu deh kapak udah sedia deka mungga urat kayu. Semua kayu ti enda mansutka buah ti manah, deka ditebang, lalu dibuai ngagai api.”¹⁰Orang mayuh lalu nanya iya, “Enti pia, nama utai ti patut dikereja kami?” ¹¹Ku iya nyaut sida, “Barang sapa bisi dua lambar baju, enda tau enda meri ngagai orang ke nadai, lalu orang ke bisi pemakai, enda tau enda ngereja baka nya mega.”¹²Indah sida pengumpul cukai deh datai minta iya maptisa sida, lalu ku sida nanya iya, “Pengajar, nama utai ti patut dikereja kami?”¹³Ku iya nyaut sida, “Anang minta cukai lebih ari ti patut.”¹⁴Soldadu mega nanya iya, “Baka ni ku kami? Nama utai ka patut dikereja kami?”Ku iya bejaku ngagai sida, “Anang ngerampas duit orang, tauka besaksi bula ngelaban orang. Kita patut nemu puas ati ke gaji diri.”¹⁵Orang mayuh lalu belabuh andal ati, lalu betanya dalam ati diri pasal Johanes, ngumbai iya Kristus.¹⁶ Johanes lalu nyaut semua sida, “Aku maptisa kita ngena ai, tang siku orang ke bekuasa agi ari aku deka datai. Indah muka tali selipar Iya deh aku enda tau. Iya deka maptisa kita ngena Roh Kudus enggau api.¹⁷Iya bisi utai ka deka dikena Iya nyapu endur alai nungku gandum, lalu Iya deka nyimpan gandum dalam setor Iya, tang Iya deka nunu ampa dalam api ka enda nemu padam.”¹⁸Johanes meransang orang mayuh ngena mayuh macam jaku lebuh iya nusui Berita Manah ngagai sida.¹⁹Tang Raja Herodes ke udah dirara Johanes ketegal Herodes, bini menyadi iya, enggau ketegal semua penyai ti udah dikereja iya, ²⁰nambahka semua penyai nya lebuh iya nutup Johanes dalam rumah jil.²¹Lebuh semua orang udah dibaptisa magang, lalu Jesus udah mega dibaptis lalu besampi, langit lalu tebuka, ²² lalu Roh Kudus nurun atas Iya baka burung acang. Munyi nyawa lalu bejaku ari serega, “Nuan tu Anak ke dikesayauka Aku. Aku rinduka Nuan.”²³Umur Jesus tiga puluh taun lebuh Iya belabuh ngereja pengawa Iya. Nitihka penemu orang, Iya anak Jusup, anak Heli,²⁴ anak Matat, anak Lewi, anak Melki, anak Janai, anak Jusup,²⁵anak Matatias, anak Amos, anak Nahum, anak Esli, anak Naggai,²⁶ anak Mat, anak Matatias, anak Semein, anak Josik, anak Joda,²⁷anak Joanan, anak Resa, anak Serubabel, anak Sealtiel, anak Neri,²⁸ anak Melki, anak Addi, anak Kosam, anak Elmadam, anak Er, ²⁹anak Josua, anak Elieser, anak Jorim, anak Matat, anak Lewi,³⁰anak Simeon, anak Judah, anak Jusup, anak Jonam, anak Eliakim.³¹ anak Melea, anak Menna, anak Matata, anak Natan, anak Daud,³² anak Jesi, anak Obet, anak Boas, anak Salmon, anak Nason,³³Aminadap, anak Admin, anak Arni, anak Hesron, anak Peres, anak Judah, ³⁴anak Jakop, anak Isak, anak Abraham, anak Terah, anak Nahor,³⁵ anak Seruk, anak Reu, anak Pelek, anak Eber, anak Selah,³⁶anak Kainan, anak Apasat, anak Sem, anak Noah, anak Lamek,³⁷ anak Metuselah, anak Enok, anak Jaret, anak Mahalalel, anak Kenan, ³⁸anak Enos, anak Set, anak Adam, anak Allah Taala.

Chapter 4

¹Jesus penuh laban Roh Kudus pulai ari Jordan, lalu Iya dibai Roh Kudus ngagai menua puang,² alai Iya ke diuji Sitan empat puluh hari. Iya nadai makai utai dalam kandang empat puluh hari nya, lalu ba ujung empat puluh hari nya, Iya lapar.³Sitan lalu bejaku ngagai Iya, “Enti Nuan amat Anak Allah Taala, asuh batu tu nyadi roti.” ⁴Disaut Jesus, “Endang udah ditulis, ‘Mensia enda ulih idup makai roti aja.’ ”⁵Sitan lalu mai Iya ngagai siti endur ka tinggi, lalu mandangka ngagai Iya dalam sekejap mata semua menua di dunya⁶ lalu bejaku ngagai Iya, “Aku deka meri semua kuasa enggau semua pengaya nya ngagai Nuan, laban semua utai nya udah diberi ngagai aku, lalu aku deka meri utai nya ngagai sebarang orang ke dipilih aku.⁷ Nya alai, enti Nuan deka nyembah aku, semua utai nya deka diempu Nuan magang.”⁸Jesus lalu nyaut iya, “Endang udah ditulis,‘Sembah Tuhan Allah Taala nuan,lalu betuaika Iya siku aja!’ ”⁹Sitan lalu mai Jesus ngagai Jerusalem, lalu ngengkahka Iya ba legit perabung Rumah Sembiang, lalu bejaku ngagai Iya, “Enti Nuan amat Anak Allah Taala, terejun Nuan ari tu, ¹⁰ laban endang udah ditulis,‘Allah Taala deka ngasuh melikat Iya nyaga Nuan.’ ¹¹Lalu tu mega udah ditulis,‘Sida deka nyambut Nuan ngena jari sida,ngambika kaki Nuan enda terempas ba batu.’ ”¹³Ku Jesus nyaut iya, “Endang udah disebut,‘Anang nguji Tuhan Allah Taala nuan,’ ” 12 Lebuh Sitan udah tembu nguji Jesus ngena genap macam cara, iya ninggalka Jesus, nganti maya ti manah.¹⁴Jesus, penuh laban kuasa Roh Kudus, pulai ngagai menua Galili, lalu berita pasal Iya ngelekai di serata menua nya.¹⁵ Iya lalu belabuh ngajar dalam balai gempuru, lalu semua orang bela muji Iya.¹⁶Lebuh Iya datai di Nasaret, alai Iya ke diau kenyau ari mit, Iya mansang ngagai balai gempuru baka selama lebuh hari Sabat. Iya bediri, deka maca ari Bup Kudus.¹⁷ Bup nabi Isaiah lalu disuaka ngagai Iya. Iya muka bup nya, lalu tetemuka siti endur alai jaku tu ditulis,¹⁸Roh Tuhan bisi ba Aku,laban Iya udah nata Akungambika Aku nusui Berita Manah ngagai orang ke seranta.Iya udah ngasuh Aku madahka pengelepas ke orang ke kena tangkapenggau pengerai ke orang ke buta,pengelepas ke orang ke kena tekan¹⁹lalu madahka maya udah dataialai Tuhan deka ngelepaska nembiak Iya.”²⁰Iya lalu ngulungka bup nya baru, lalu nyuaka bup nya pulai baru ngagai orang ke udah nyuaka bup nya ngagai Iya. Iya lalu duduk. Semua orang dalam balai gempuru nya bela merening ngagai Iya magang. ²¹Iya lalu madah ngagai sida, “Sehari tu ayat dalam Bup Kudus tu udah dikamatka munyi ka udah didinga kita.” ²² Semua sida bela bejaku muji Iya, sereta balat alit ati ke pemanah jaku Iya. Ku sida, “Ukai enda Iya tu anak Jusup?”²³Iya lalu bejaku ngagai sida, “Kita tentu deka nyebut jaku-dalam tu ngagai Aku, ‘Lutur, geraika diri empu.’ Llalu kita deka nyebut, ‘Kereja mega di menua Nuan Empu ditu utai ka udah didinga kami kereja Nuan di Kapernaum.’ ”²⁴ Lalu ku Iya bejaku ngagai sida, “Enggau bendar Aku madah ngagai kita, nadai siku nabi kala diterima di menua iya empu.²⁵Tang iya ti bendar: indu ke balu endang mayuh di menua Israel lebuh rambau Elijah menya, lebuh hari enda ujan tiga taun setengah, lalu lapar pungkang nyadi di serata menua tu. 26 Tang Elijah ukai diasuh datai ngagai sida, tang semina ngagai siku indu ke balu ke diau di Sarepat, di menua Sidon. 27 Lalu orang ke sakit lan mega mayuh di menua Israel lebuh rambau nabi Elisa menya, tang nadai siku sida digeraika, kelimpah ari Naaman orang Siria.”²⁸Lebuh sida ninga nya, semua sida ke dalam balai gempuru nya lalu balat amat pedis ati.²⁹ Sida angkat, lalu muru Iya ari nengeri nya, mai Iya ngagai tucung bukit ka alai nengeri nya bediri, deka nikauka Iya ari pala tingkah.³⁰ Tang Iya enselit pansut nengah bala sida, lalu mupuk ari endur nya.³¹Iya lalu mupuk ngagai Kapernaum, sebuah nengeri di menua Galili, lalu ngajar orang dia lebuh hari Sabat. 32 Sida alit ati ninga ajar Iya, laban Iya bejaku ngena kuasa.³³Dalam balai gempuru nya bisi siku lelaki ke dirasuk antu. Iya nyerauh inggar amat, ku iya,³⁴ “Nama utai ka deka dikereja Nuan ngagai kami, Jesus orang Nasaret? Kati Nuan deka ngerusak kami? Aku ngelala Nuan. Nuan tu Iya ka Kudus ari Allah Taala!”³⁵Tang Jesus ngerara iya, “Anang bejaku; pansut nuan ari iya!” Lebuh antu nya udah ngempaska lelaki nya di mua orang mayuh, iya lalu pansut ari orang nya, tang enda ngemediska iya.³⁶Semua orang mayuh balat alit ati, lalu bejaku enggau pangan diri, “Jaku nama tu? Iya bisi kuasa merintah sereta muru roh ti jai, lalu sida pansut!”³⁷ Berita pasal Jesus lalu ngelekai ngagai semua endur di menua nya.³⁸38Lebuh Jesus udah ninggalka balai gempuru nya, Iya tama ngagai rumah Simon. Nyadi mentua indu Simon balat amat sakit celap angat, lalu sida nanya Jesus pasal iya. ³⁹Jesus lalu meremi ari atas indu nya, lalu muru penyakit nya. Indu nya lalu gerai. Tekala nya Iya lalu angkat, lalu mela sida.⁴⁰Lebuh padam mata panas, semua orang ke bisi pangan ke sakit laban mayuh macam penyakit, mai pangan sida ngagai Jesus. Iya lalu ngengkahka jari Iya atas genap iku sida, lalu ngeraika sida. ⁴¹Antu mega pansut ari mayuh orang, lalu nyerauh, “Nuan tu Anak Allah Taala!”Tang Iya ngerara sida, lalu enda nyagi sida bejaku, laban sida nemu Iya endang Kristus.⁴²Ba urung rerak tawas, Iya angkat lalu mupuk ngagai endur siti ti sunyi. Orang mayuh lalu begigaka Iya. Lebuh sida udah tetemuka Iya, sida lalu enda nyagi Iya ninggalka sida. ⁴³Tang ku Iya bejaku ngagai sida, “Aku enda tau enda mega nusui Berita Manah pasal Perintah Allah Taala ngagai nengeri bukai, laban nya kebuah Aku dikirumka.” ⁴⁴ Nya alai Iya majak nusui Berita Manah dalam balai gempuru di serata menua Judea.

Chapter 5

¹Nyadi sekali, lebuh Jesus bediri ba tebing Danau Genesaret, mayuh amat orang mansang ngagai Iya, deka mendingka jaku Allah Taala.² Iya tepedaka dua buah perau ba tebing danau nya, tang orang berikan udah ninggalka perau nya, benung masu jala sida.³ Iya lalu nepan sebuah ari perau nya ke diempu Simon, lalu ngasuh Simon ngejangka perau nya jauh mimit ari tebing. Iya duduk, lalu ngajar orang mayuh ari perau nya.⁴Lebuh Iya udah tembu bejaku ngagai sida, Iya lalu bejaku ngagai Simon, “Kejangka perau tu ngagai ai ka dalam, lalu ulurka pukat nuan ngambika bulih ikan.”⁵ Simon lalu nyaut, “Pengajar, kami udah bebendar gawa semalam-malam tu, tang nadai bulih utai. Tang laban Nuan ngasuh, aku deka ngulurka pukat.” ⁶Lebuh sida udah ngulurka pukat sida, sida bulih mayuh amat ikan, datai ke pukat sida nyau ka carik.⁷ Nya alai sida ngepai ngagai pangan sida ke ba perau sebuah, minta sida datai nulung sida. Sida datai lalu ngisi dua buah perau nya enggau ikan, datai ke perau nya nyau deka karam.⁸Tang lebuh Simon Petrus meda nya, iya lalu nyungkurka diri ngagai patung Jesus, ku iya, “Rari ari aku, Tuhan, laban aku tu orang ke bedosa!”⁹Laban iya enggau semua orang ke enggau iya balat alit ati ke pemayuh ikan ka ulih sida,¹⁰ lalu baka nya mega James seduai John, anak Sebedi, ke sama bekunsi berikan enggau Simon. Jesus lalu bejaku ngagai Simon, “Anang takut. Berengkah ari diatu nuan deka ngulihka mensia.”¹¹Lebuh sida udah narit perau dua buah nya ke tebing, sida ninggalka semua utai, lalu nitihka Iya.¹²Nyadi sekali lebuh Jesus dalam sebuah nengeri, siku lelaki ke sakit lan datai. Lebuh iya meda Jesus, iya nyungkurka diri, minta Jesus nulung iya, “Tuhan, enti Nuan deka, Nuan ulih ngaga aku nyadi tuhi!”¹³Jesus lalu ngunjurka jari Iya, negu orang nya, lalu bejaku, “Aku deka! Tuci meh nuan!” Tekala nya penyakit lan nya lalu nadai agi ba orang nya.¹⁴Jesus lalu enda nyagi iya madahka nya ngagai orang. Ku Iya, “Mansang ngagai imam, ngambika imam nya meresa nuan, lalu beri piring ka diasuh Musa, nyadika saksi di mua orang mayuh nuan udah gerai.”¹⁵Tang berita pasal Jesus majak balat agi ngelekai, lalu mayuh amat orang datai ningaka Iya, sereta digeraika ari penyakit sida.¹⁶ Tang Iya mupuk ngagai endur ti sunyi, lalu besampi.¹⁷Nyadi sekali, lebuh Iya benung ngajar, orang Parisi enggau pengajar adat bisi duduk semak nya dia. Sida nya datai ari semua genturung pendiau di menua Galili enggau menua Judea, enggau ari Jerusalem. Lalu kuasa Tuhan bisi enggau Iya kena Iya ngeraika orang.¹⁸Lebuh maya nya sekeda orang datai mai siku orang ke sakit bajung atas peninduk iya. Sida nguji mai iya tama ngagai rumah nya deka ngengkahka iya di mua Jesus. ¹⁹Tang lebuh sida nadai nemu jalai mai iya tama, laban orang kelalu mayuh, sida lalu mai iya ngagai perabung, lalu ngulurka iya ngena peninduk iya nengah lubang ba perabung nya ngagai tengah-tengah bala mayuh, di mua Jesus.²⁰Lebuh Iya meda pengarap sida, Iya lalu bejaku, “Unggal, dosa nuan diampun.”²¹Sida pengajar adat enggau orang Parisi lalu belabuh betanya ngagai pangan diri, “Sapa orang tu ke bejaku busung baka tu? Sapa ulih ngampun dosa, kelimpah ari Allah Taala?”²²Lebuh Jesus nemu runding sida, Iya lalu nyaut sida, “Nama kebuah kita betanya munyi nya dalam ati kita? ²³Ni ka nyamai agi disebut, ‘Dosa nuan diampun,’ tauka ‘Bediri, lalu bejalai’?²⁴ Tang ngambika kita nemu Anak Mensia bisi kuasa di dunya tu ngampun dosa,” -- Iya lalu bejaku ngagai orang ke sakit bajung nya -- “Aku bejaku ngagai nuan: bediri nuan. Bai peninduk nuan, lalu pulai!”²⁵Tekala nya orang nya lalu bediri di mua sida, ngambi peninduk ka udah alai iya gali, lalu pulai ke rumah, ngemuliaka Allah Taala. ²⁶Semua sida bela alit ati, lalu sida ngemulia sereta nangika Allah Taala. Ku sida, “Kitai udah meda utai ti nyelai sehari tu!”²⁷Udah bekau nya, Jesus pansut lalu tepedaka siku pengumpul cukai, ke benama Lewi, duduk dalam opis alai ngumpul cukai. Jesus lalu bejaku ngagai iya, “Titihka Aku.” ²⁸Lewi angkat, ninggalka semua utai, lalu nitihka Iya.²⁹Lewi lalu nyendiaka pengerami makai besai dalam rumah iya ke Jesus. Mayuh amat pengumpul cukai enggau orang bukai makai enggau sida.³⁰ Orang Parisi enggau sida pengajar Adat lalu mut-mut ngagai murid Jesus. Ku sida, “Nama kebuah kita makai ngirup enggau pengumpul cukai, enggau orang ke bedosa?”³¹Jesus lalu nyaut, “Orang ke gerai enda begunaka lutur, tang semina orang ke sakit. ³² Aku datai, ukai deka ngangauka orang ke lurus, tang ngangauka orang ke bedosa ngasuh sida nesal ati.”³³Udah nya sida bejaku ngagai Jesus, “Sida murid John, baka murid orang Parisi, suah bepasa sereta besampi, tang murid Nuan makai ngirup.”³⁴Jesus lalu bejaku ngagai sida, “Kita enda ulih ngasuh bala pengabang ba gawai tikah bepasa lebuh lelaki ke ditikah agi enggau sida, ukai enda?³⁵ Hari deka datai alai lelaki ke ditikah nya deka diambi ari sida. Nya baru sida bepasa.”³⁶Iya mega madahka siti sempama ngagai sida: “Nadai orang nyarikka cebik ari kain ka baru, lalu nampalka iya ngagai kain ka lama, enggai ke nyarikka kain ka baru, lalu cebik ka baru nya enda sebaka enggau kain ka lama.³⁷Lalu nadai mega orang nyimpan anggur ka baru dalam kambut ka lama, enggai ke anggur ka baru nya mecahka kambut nya, lalu anggur nya deka nyaya, lalu kambut nya rusak.³⁸ anggur ti baru enda tau enda disimpan dalam kambut ka baru!³⁹ Lalu nadai mega orang deka ngirup anggur ka baru lebuh iya udah ngirup wain ka lama, laban ku iya, ‘Iya ti lama nyamai agi.’ ”

Chapter 6

¹Nyadi sekali lebuh Jesus bejalai nengah umai gandum kena hari Sabat, sida murid Iya ngambi tangkai gandum, ngusuk lalu makai leka gandum nya.² Tang ku sekeda orang Parisi, “Nama kebuah kita ngereja utai ti enda disagi lebuh hari Sabat?”³Jesus lalu nyaut, “Kati kita nadai udah kala maca pasal utai ka dikereja Daud lebuh iya enggau bala iya lapar?⁴ Iya tama ngagai rumah Allah Taala, ngambi lalu makai roti ka udah dienjuk ngagai Allah Taala, roti ti enda tau diempa mensia, kelimpah ari sida imam, lalu meri roti nya ngagai bala iya?”⁵Iya lalu bejaku ngagai sida, “Anak Mensia Tuhan ke hari Sabat.”⁶Nyadi sekali lebuh hari Sabat ka bukai, Iya tama ngagai balai gempuru, lalu ngajar, lalu siku lelaki ke mati jari kanan, bisi dia. ⁷Sida pengajar Adat enggau orang Parisi lalu nengkilaka Jesus, deka meda enti Iya deka ngeraika orang nya lebuh hari Sabat tauka enda, ngambika sida ulih besalahka Iya.⁸ Taja pen nemu runding sida, tang Iya bejaku ngagai orang ke mati jari nya, “Datai kitu, lalu bediri ditu.” Orang nya angkat, lalu bediri.⁹Jesus lalu bejaku ngagai sida, “Aku nanya ngagai kita: Kati kitai tau ngereja utai ti manah tauka ngemedis lebuh hari Sabat, ngidupka nyawa, tauka munuh?” ¹⁰Lebuh Iya udah merening ngagai semua sida, Iya lalu bejaku ngagai orang ke mati jari nya, “Unjurka jari nuan.” Orang nya lalu ngunjurka jari iya, lalu jari iya gerai.¹¹Tang sida balat pedis ati, lalu berandau enggau pangan diri pasal utai ti deka dikereja sida ngagai Jesus.¹²Lebuh maya nya, Iya niki ngagai bukit sigi, deka besampi, lalu Iya besampi semalam-malam nya ngagai Allah Taala.¹³ Ba urung rerak tawas, Iya ngangauka sida murid Iya, lalu milih dua belas iku ari bala sida, lalu Iya ngumbai sida nya rasul:¹⁴Simon (ke digelar Iya Petrus) enggau menyadi iya Andreas; Jakubus seduai Johanes, Philip enggau Bartolomeus,¹⁵ Matius seduai Thomas, Jakubus anak Alpius, enggau Simon (ke digelar Bujang Berani),¹⁶ Judas anak James, enggau Judas Iskariot, ke nyual Iya.¹⁷Iya lalu nurun ari bukit nya enggau sida, lalu bediri ba tanah ka rata, sama enggau mayuh sida murid Iya, sereta enggau mayuh amat orang ari semua menua Judea, Jerusalem, enggau ari Tire enggau ari Sidon ka ba tebing tasik. ¹⁸Sida udah datai deka mendingka Iya, sereta minta diri digeraika ari penyakit. Lalu orang ke dikeduan antu digeraika.¹⁹ Semua orang dalam bala mayuh nya nguji negu Iya, laban kuasa pansut ari Iya lalu ngeraika semua sida.²⁰Iya lalu merening ngagai sida murid Iya, lalu bejaku,“Beberekat meh kita ke seranta,laban kita deka bempu Perintah Allah Taala!²¹“Beberekat meh kita ke lapar diatu,laban kita deka dikenyangka!“Beberekat meh kita ke nyabak diatu,laban kita deka ketawa!²²Beberekat meh kita lebuh orang begedika kita, lebuh sida nulak kita, ngeleseka kita, lalu bejai kita ketegal Anak Mensia!²³ Rami gaga ati meh kita lebuh hari nya, lalu merejuk gaga ati, laban upah ti besai disedia ke kita di serega. Laban nya meh utai ka udah dikereja aki ini sida kelia ngagai sida nabi.²⁴Tang tulah meh kita ke kaya;laban kita udah nyamai diau!“Tulah meh kita ke ²⁵kenyang diatu,laban kita deka lapar!“Tulah meh kita ke ketawa diatu,laban kita deka ngulit sereta nyabak!²⁶Tulah meh kita lebuh semua orang muji kita,laban nya utai ka udah dikereja aki ini sidangagai sida nabi ti palsu.²⁷Tang Aku madah ngagai kita ke mending: Rinduka munsuh kita. Kereja utai ka manah ngagai orang ke begedika kita. ²⁸Berekatka orang ke nyumpah kita, besampika orang ke merinsaka kita.²⁹Enti orang nampar kuyu kita sepiak, awakka iya mega nampar kuyu kita sepiak. Enti orang ngambi kelambi kita, awakka iya mega ngambi baju kita. ³⁰Beri ngagai semua orang ke minta utai ari kita, lalu lebuh orang ngambi utai kita, anang minta utai nya dipulaika baru.³¹Kereja ngagai orang baka ke dikedekaka kita kereja sida ngagai kita.³²“Enti kita rinduka orang ke rinduka kita, baka ni ku nya tau nyadika berekat kita? Indah orang ke bedosa deh nemu rinduka orang ke rinduka sida! ³³Lalu enti kita manah enggau orang ke manah enggau kita, baka ni ku nya tau nyadika berekat kita? Indah orang ke bedosa deh nemu ngereja nya!³⁴ Enti kita nyali utai semina ngagai orang ke dikarapka ulih mulaika utai nya ngagai kita, baka ni ku nya tau nyadika berekat kita? Indah orang ke bedosa deh nemu nyali utai ngagai pangan diri, lalu ngarapka diri ulih nerima utai nya pulai baru!³⁵Tang rinduka munsuh kita, lalu kereja utai ka manah ngagai sida. Jali utai ngagai orang, lalu anang ngarapka diri nerima bayar. Nya baru upah kita besai, lalu kita deka nyadi anak Allah Taala ka Pemadu Tinggi; laban Iya manah enggau orang ke enda nemu beterima kasih, sereta enggau orang ke jai. ³⁶Kasihka orang, baka Apai kita ka kasih.³⁷Anang ngakim, nya baru kita enda diakim. Anang ngukum, nya baru kita enda diukum. Ampun, nya baru kita diampun.³⁸Beri, lalu kita deka diberi. Takar ti cukup, ka dienyak, digusak, ka meruap lalu lilih, deka diberi ngagai kita; laban takar ka dikena kita nakar deka dikena nakar utai ke kita.”³⁹Jesus mega madahka sempama tu ngagai sida: “Kati orang ke buta ulih ngiring orang ke buta? Enda ka seduai iya deka sama labuh ngagai lubang kebung?⁴⁰ Murid endang nadai kala lebih ari pengajar iya; tang semua murid, lebuh sida udah tembu belatih, deka nyadi sebaka enggau pengajar sida.⁴¹Nama kebuah kita betilikka empeleman ba mata pangan kita, tang enda tepedaka lumpung kayu ka ba mata kita empu?⁴² Tauka, baka ni ku kita nyebut ngagai menyadi kita, ‘Menyadi, awakka aku muai empeleman ari mata nuan,’ tang kita enda meda lumpung kayu ti ba mata kita empu? Kita tu orang ke pura-pura ngapa! Buai dulu lumpung kayu ari mata kita empu, nya baru mata kita lansik lalu kita ulih muai empeleman ari mata menyadi kita.⁴³Kayu ka manah enda mansutka buah ka jai. Lalu kayu ka jai enda mansutka buah ka manah.⁴⁴ Laban genap batang kayu dikelala ari buah iya. Buah ara ukai diambi ari unak, lalu buah anggur ukai diambi ari madang emperingat.⁴⁵Orang ke manah mansutka utai ka manah ari ati iya, lalu orang ke jai mansutka utai ka jai ari ati iya. Laban iya nyebut utai ka ngemenuhka ati iya.⁴⁶Nama kebuah kita ngumbai Aku, ‘Tuhan, Tuhan,’ tang enda ngereja utai ti diasuh Aku?⁴⁷ Aku deka madah ngagai kita gaya orang ke datai ngagai Aku, ke mending lalu ngasika jaku Aku. ⁴⁸Iya baka orang siku ke ngaga rumah. Iya numbak lubang ti dalam lalu nudukka pugu rumah iya ba atas batu. Sungai bah ngampuhka tebing, lalu mangka ngagai rumah nya, tang enda ulih nguyat rumah nya, laban rumah nya udah tegap digaga.⁴⁹49Tang orang ke ninga tang enda ngasika jaku Aku, nya baka orang siku ke ngaga rumah ka nadai batu pemun. Lebuh ai bah mangka ngagai rumah nya, rumah nya tumbang tekala nya. Balat amat rumah nya rusak!”

Chapter 7<<<<<<< HEAD1Lebuh Jesus udah nyebut semua utai nya ngagai orang mayuh, Iya lalu mupuk ngagai Kapernaum.=======

¹Pengudah Yesus nembu ka jaku Ia ba mua urang mayoh, Ia alu masuk agi Kapernaum.>>>>>>> f6b8e1d7aa53e5aca1eceefe0d47037e56805d26<<<<<<< HEAD²Siku pemesai soldadu Roma bisi siku ulun. Ulun nya balat dikesayauka iya. Nyadi ulun nya sakit lalu nyau deka mati.³ Lebuh pemesai nya ninga pasal Jesus, iya lalu ngasuh sekeda tuai orang Judah betemu enggau Jesus, minta Jesus datai lalu ngeraika ulun iya. ⁴Lebuh bala tuai orang Judah betemu enggau Jesus, sida bebendar amat minta Iya datai. Ku sida, “Orang tu patut disaup Nuan,⁵ laban iya angkunka bansa kitai, lalu iya udah ngaga sebuah balai gempuru ke kami.”=======²Den, bisi siko Perwira Romawi iya ke ngempu pelayan iya ke dipebasa ka ia. Pelayan nya benong sakit raya amat nyau ka parai. ³Leboh Perwira nya ningga pasal Yesus, ia ngasoh bala tuai urang Yahudi betemu ngau Yesus, serta minta Ia datai nyuman ka Pelayan ia nya." ⁴Leboh bala urang datai agi Yesus, sida ngumbok Ia amat amat. Ko sida," Urang tu amat amat minta tulong nuan, ⁵laban ia amat amat merati bansa kitai, ia meh iya ke mangun sinagoge kitai.">>>>>>> f6b8e1d7aa53e5aca1eceefe0d47037e56805d26<<<<<<< HEAD⁶Jesus lalu mupuk enggau sida, tang lebuh Iya nyau ka datai ba rumah nya, pemesai nya lalu ngasuh pangan iya madah ngagai Jesus, “Tuan, anang ngiruh Diri, laban aku enda cukup badas alai Nuan datai.⁷ Nya kebuah aku enda datai ngagai Nuan. Tak sebut aja jaku, lalu geraika nembiak aku.⁸ Laban aku empu mega bekereja di baruh pemesai, lalu aku mega bisi soldadu dipegai aku. Aku bejaku ngagai siku, ‘Mupuk nuan!’ lalu iya mupuk. Ngagai siku ka bukai aku bejaku, ‘Kitu ke nuan,’ lalu iya datai. Lalu aku bejaku ngagai ulun aku, ‘Kereja tu!’ lalu iya ngereja utai nya.”=======⁶Lalu Yesus angkat nggau sida ia. Leboh sida udah damping rumah perwira nya, perwiira nya nyuruh bala kaban ia bejaku enggau Yesus," Tuan, anang Nuan nusah diri empu, agi aku, laban aku nda layak nerima Nuan ba rumah aku. ⁷Nya meh kebuah, aku empu ngasai nda layak datai agi nNuan. Tang, mbe meh seleka jaku, leka jaku Nuan nya tau ngenyuman ka pelayan aku. ⁸Nya meh kebuah, aku mega dibaroh urang serta aku siko urang perwira ngempu prajurit, pangkat ia dibaroh aku. Ati aku madah ka sida prajurit aku, 'angkat!', ia pen angkat. Ati aku madah ka bala prajurit aku iya ke bukai,'kito!' ia pen datai. Serta aku madah agi pelayan aku,'kerja utai to', pelayan aku ngereja utai ke disuruh aku.">>>>>>> f6b8e1d7aa53e5aca1eceefe0d47037e56805d26<<<<<<< HEAD⁹Udah nya Allah Taala bejaku, “Awakka ai ka di baruh langit begelumu ba siti endur, ngambika tanah pegari.” Utai nya lalu nyadi. ¹⁰Iya ngumbai tanah “Darat,” lalu ai ka begelumu dikumbai Iya “Tasik.” Lalu Allah Taala meda utai nya manah.=======⁹Leboh Yesus ninga utai nya, Ia iran ati ninga perwira Romawi nya. Lalu Ia mali agi urang mayuh iya ke nitih ka Ia, lalu Ia bejaku, " aku madah ka kita, ba tengah tengah urang Israel nadai kala aku nemu iman pemesai nya." ¹⁰Leboh bala urang iya ke beseruan agi Yesus pulai agi rumah perwira nya, sida meda pelayan nya udah suman.>>>>>>> f6b8e1d7aa53e5aca1eceefe0d47037e56805d26<<<<<<< HEAD¹¹Enda lama udah bekau nya, Jesus bejalai ngagai sebuah nengeri ti dikumbai Nain, disempulang sida murid Iya, enggau orang mayuh. ¹²Lebuh Iya datai semak pintu nengeri nya, bala orang ke nganjung siku lelaki ti udah mati, pansut ari nengeri nya. Nyadi lelaki ke mati nya anak tunggal siku indu balu. Mayuh amat orang ari nengeri nya bejalai enggau indu nya.¹³ Lebuh Tuhan meda indu nya, Iya sinu ati ke iya, lalu bejaku ngagai iya, “Anang nyabak.” ¹⁴Iya mansang lalu negu sentubung nya, lalu orang ke ngesan sentubung nya ngetu. Jesus lalu bejaku, “Bujang! Aku bejaku ngagai nuan: angkat nuan!” ¹⁵Orang ke mati nya lalu duduk, lalu belabuh bejaku. Jesus lalu nyerahka iya ngagai indai iya.=======¹¹Leboh, pegila ari, Yesus angkat agi siti nengeri iya ke benama Nain enggau bala murid Ia iya ke nitih ka Ia. ¹²Leboh ia nda jauh ari pintu gerbang nengeri nya, bisi sida iya ke ngenyan bangkai laki laki keruar. Urang iya ke mati nya anak siko gelik gelik ari indai iya ke udah janda. Serta mayoh urang ba nengeri nya begulai enggau indo janda nya. ¹³Leboh Tuhan meda indo janda nya, Tuhan ngempu penyinu ati agi ia serta bejako," anang nyabak." ¹⁴Udah nya, Ia ngesong serta negu tandu bangkai nya. Bala urang iya ke ngenyan tandu nya pen ngetu. Yesus lalu bejaku, Ninga de anak bujang, aku bejaku enggau de, dani meh!" ¹⁵Udah nya, urang iya ke parai tadi lalu duduk serta bejaku. Serta, Yesus meri ia agi indai ia.>>>>>>> f6b8e1d7aa53e5aca1eceefe0d47037e56805d26<<<<<<< HEAD¹⁶Semua sida nangi lalu ngemuliaka Allah Taala. Ku sida, “Nabi ke besai udah pegari ba bala kitai! Allah Taala udah datai nulung nembiak Iya!”¹⁷Berita pasal Jesus lalu ngelekai di semua menua Judea enggau di serata menua ti ngelingi menua nya.=======¹⁶Semua urang iya ke meda utai lalu berasai takut, lalu muji Allah Taalla serta bejako, siko nabi besai udah datai ba tengah tengah kita!" serta " Allah Taala udah ngabas umat Ia." ¹⁷Lalu, berita pasal Ia nyebar agi semua nengeri Yudea serta semua ndor bukai nda jauh ari ndor nya.>>>>>>> f6b8e1d7aa53e5aca1eceefe0d47037e56805d26<<<<<<< HEAD¹⁸Sida murid Johanes madahka semua utai nya ngagai Johanes. Nya alai John ngangauka dua iku murid iya ¹⁹lalu ngasuh seduai iya betemu enggau Tuhan, ngambika seduai iya nanya, “Kati Nuan tu orang ke deka datai, tauka kami nganti orang bukai?”²⁰Lebuh seduai iya betemu enggau Jesus, seduai iya lalu bejaku, “Johanes Pemaptisa udah ngasuh kami duai betemu enggau Nuan lalu nanya Nuan, ‘Kati Nuan tu orang ke deka datai, tauka kami nganti orang bukai?’ ”=======¹⁸Bala murid Yohanes madah ka Yohanes pasal utai iya ke udah nyadi nya. ¹⁹19lalu ngasuh seduai ia betemu enggau Tuhan, ngambi ka seduai ia nanya, “Kati Nuan tu orang ke deka datai, tau ka kami nganti orang bukai?”²⁰Lebuh seduai iya betemu enggau Yesus, seduai ia lalu bejaku, “Yohanes Pemaptis udah ngasuh kami dua betemu enggau Nuan lalu nanya Nuan, ‘Kati Nuan tu orang ke deka datai, tauka kami nganti orang bukai?’ ”>>>>>>> f6b8e1d7aa53e5aca1eceefe0d47037e56805d26<<<<<<< HEAD²¹Lebuh maya nya Jesus baru udah ngeraika mayuh orang ari penyakit, ari pemedis, enggau ari keduan roh ka jai, lalu mayuh orang ke buta ulih meda.²² Lalu ku Iya nyaut seduai iya, “Mupuk meh seduai, lalu padahka ngagai Johanes pasal utai ka udah dipeda enggau didinga seduai: orang ke buta meda, orang ke lemi bejalai, orang ke sakit lan, dituci, orang ke bengal ninga, orang ke mati diangkatka idup baru, lalu Berita Manah dipadahka ngagai orang ke seranta. ²³Beberekat meh orang ke enda nulak Aku.”=======²¹Lebuh maya nya, Yesus baru udah nyuman ka mayuh orang ari penyakit, ari pemedih, enggau ari keduan roh iya ke jai, lalu mayuh orang ke buta ulih meda. ²²Lalu ku Ia nyaut seduai ia, “Mupuk meh seduai, lalu padah ka ngagai Yohanes pasal utai iya ke udah dipeda enggau didinga seduai: orang ke buta meda, orang ke tungkut bejalai, orang ke sakit samak dituci, orang ke bengal ninga, orang ke mati bangkit idup baru, lalu Injil dipadah ka ngagai orang ke umang. ²³Nya meh kebuah lantang meh orang ke enda nulak Aku.”>>>>>>> f6b8e1d7aa53e5aca1eceefe0d47037e56805d26<<<<<<< HEAD²⁴Lebuh seruan Johanes udah mupuk, Jesus lalu belabuh bejaku ngagai orang mayuh pasal Johanes: “Nama utai ka deka dipeda kita di menua puang? Buluh ka beguyat laban ribut? ²⁵Nama utai ka deka dipeda kita? Deka meda orang ke ngena gari ka manah? Orang ke ngena gari ka manah lalu diau lantang senang, diau di istana!²⁶ Nama utai ka deka dipeda kita? Siku nabi? Amat. Tang, Aku madah ngagai kita, kita meda lebih agi ari nabi.=======²⁴Lebuh seruan Yohanes udah mupuk, Jesus lalu belabuh bejaku ngagai orang mayuh pasal Yohnaes : “Nama utaiiya kei deka dipeda kita di menua puang? Buluh iya ke beguyap laban ribut? ²⁵Nama utai ti deka dipeda kita? Deka meda orang ke ngena gari iya ke badas? Orang ke ngena gari iya ke badas lalu diau lantang senang, diau ba istana! ²⁶Nama utai ti deka dipeda kita? Siku nabi? Amat. Tang, Aku madah agi kita, kita meda lebih agi ari nabi.>>>>>>> f6b8e1d7aa53e5aca1eceefe0d47037e56805d26<<<<<<< HEAD²⁷Tu meh orang ke dikenang dalam Bup Kudus:‘Aku ngasuh seruan Aku bejalai dulu ari Nuan,ngambika iya nyendiaka jalai ke Nuan.’²⁸Aku madah ngagai kita, ari semua orang ke diadaka indu, nadai siku ke besai agi ari Johanes. Tang Iya ke pemadu mit dalam Perintah Allah Taala, besai agi ari iya.”=======²⁷Tu meh orang ke dikenang dalam Buku Kudus:‘ Dinga! Aku ngasuh seruan Aku bejalai dulu ari Nuan,ngambika ia nyendia ka jalai ba mua Nuan.’²⁸Aku madah ngagai kita, ari semua orang ke diadai ke indu, nadai siku ke besai agi ari Yohanes. Tang Iya ke pemadu mit dalam Kerajaan Allah Taala, besai agi ari ia.”>>>>>>> f6b8e1d7aa53e5aca1eceefe0d47037e56805d26<<<<<<< HEAD²⁹Semua orang ke ninga nya, nyengkaum sida pengumpul cukai, bela ngumbai Allah Taala amat lurus, laban sida udah dibaptisa ngena baptisa Johanes.³⁰ Tang orang Parisi enggau sida pengajar Adat ke enggai dibaptisa ulih Johanes, nulak tuju Allah Taala dalam pengidup sida.)=======²⁹Leboh urang mayoh serta nyengkaum sida pengumpul cukai ninga utai nya, sida semua bela ngumbai Allah Taala amat lurus, laban sida udah dibaptis ngena baptisan Yohanes. ³⁰Tang orang Parisi enggau sida bala ahli Taurat nulak rencana Allah Taala agi sida iya ke empai dibaptis Yohanes.>>>>>>> f6b8e1d7aa53e5aca1eceefe0d47037e56805d26<<<<<<< HEAD³¹Ku Jesus nampung jaku Iya, “Ngagai apa Aku mandingka orang ke rebak diatu? Baka apa sida nya? ³²Sida nya baka bala anak mit ke duduk ba sebelah pasar, ke bekangauka pangan diri,=======³¹Ku Yesus nampung jaku Ia, “Ngau nama Aku manding ka orang ke rebak diatu? Baka nama sida nya? ³²Sida nya baka bala anak mit ke duduk ba sebelah pasar, ke bekangau ke pangan diri,‘Kami nyepu suling, tang kita enda ngajat!Kami bekedui nyabak, tang kita enda nyabak!’>>>>>>> f6b8e1d7aa53e5aca1eceefe0d47037e56805d26<<<<<<< HEAD³³Laban Johanes pemaptisa udah datai, nadai makai utai, nadai ngirup wain, lalu ku kita, ‘Iya dirasuk antu!’³⁴ Anak Mensia udah datai makai enggau ngirup, lalu ku kita, ‘Peda orang nya! Iya bam sereta pemabuk, pangan sida pengumpul cukai, enggau orang ke bedosa!’³⁵ Tang taja pia, penemu-dalam diayanka amat ngena, ulih orang ke nerima iya.”=======³³Laban Yohanes pembaptis udah datai, nadai makai roti, nadai ngirup anggur, lalu ku kita, ‘Iya dirasuk antu!’ ³⁴Anak Mensia udah datai makai enggau ngirup, lalu ku kita, ‘Peda orang nya! Ia bam sereta pemabuk, Ia bekaban sida pengumpul cukai, enggau orang ke bedosa!’ ³⁵Tang taja pia, hikmat dikamat ka bala anak ia.”>>>>>>> f6b8e1d7aa53e5aca1eceefe0d47037e56805d26<<<<<<< HEAD³⁶Siku orang Parisi mai Jesus makai enggau iya. Jesus lalu mansang ngagai rumah orang nya, lalu belatur deka makai.³⁷ Nyadi di nengeri nya bisi siku indu ke bedosa. Lebuh iya ninga Jesus bisi makai dalam rumah orang Parisi nya, iya lalu mai sebutul minyak wangi.³⁸ Iya bediri ari belakang Jesus ngimbai kaki Iya, nyabak, lalu belabuh ngemasahka kaki Jesus ngena ai mata iya. Iya lalu ngendas kaki Jesus ngena buk iya, nyium lalu nata kaki Jesus ngena minyak wangi nya.=======³⁶Siku orang Parisi mai Yesus makai enggau ia. Yesus lalu mansang ngagai rumah orang nya, lalu be enah ke ka makai. ³⁷Nyadi di nengeri nya bisi siku indu ke bedosa. Lebuh ia ninga Yesus bisi makai dalam rumah orang Parisi nya, ia lalu mai sebutul pualam isi ia minyak wangi. ³⁸Ia bediri ari belakang Yesus ngimbai kaki Ia, nyabak, lalu belabuh ngemasah ka kaki Yesus enggau ai mata ia. Ia lalu ngendas kaki Yesus ngena buk ia, nyium lalu mengurapi kaki Yesus ngena minyak wangi nya.>>>>>>> f6b8e1d7aa53e5aca1eceefe0d47037e56805d26<<<<<<< HEAD³⁹Lebuh orang Parisi ke mai Jesus makai, meda nya, iya lalu bejaku dalam ati diri, “Enti orang tu amat nabi, Iya tentu nemu indu ke negu Iya nya orang ke bedosa.”⁴⁰Jesus lalu bejaku ngagai iya, “Simon, Aku bisi utai ti deka dipadahka ngagai nuan.”Simon lalu nyaut, “Padahka ngagai aku, Pengajar.”=======³⁹Lebuh orang Parisi ke mai Yesus makai, meda nya, ia lalu bejaku dalam ati diri, “Ati orang tu amat nabi, Ia tentu nemu indu ke negu Ia nya orang ke bedosa.”⁴⁰Yesus lalu bejaku agi ia, “Simon, Aku bisi utai iya ke deka dipadah ka agi nuan.”Simon lalu nyaut, “Padah ka agi aku, Guru.”>>>>>>> f6b8e1d7aa53e5aca1eceefe0d47037e56805d26<<<<<<< HEAD⁴¹Jesus lalu madah ngagai iya, ku Iya, “Siku orang ke bejalika duit ngagai orang, bisi dua iku orang berutang ba iya. Siku berutang lima ratus singkap duit pirak, lalu siku berutang lima puluh singkap.⁴² Lebuh seduai iya enda tebayarka utang diri, iya muai utang seduai iya. Sapa ari seduai nya ke deka lebih agi rinduka iya?”⁴³ Simon lalu nyaut, “Nyangka iya ke mayuh agi utang, ke enda ibuh mayar utang.”=======⁴¹Yesus lalu madah ngagai ia, ku Ia, “Bisi dua iko ke berutang duit ngagai orang iya ke nginjau ke duit, serta iya ke siku berutang 50 dinar. ⁴²Lebuh seduai iya enda tebayar ka utang diri, urang iya ke ngutang duit agi seduai ngapus utang seduai iya. Diatu sapa ari seduai nya ke deka lebih agi rindu ka urang iya ke meri utang nya ?” ⁴³Simon lalu nyaut, “Angka ia ke mayuh agi utang, ke enda ibuh mayar utang.” Yesus bejaku agi ia," De nilai utai nya sigi amat.">>>>>>> f6b8e1d7aa53e5aca1eceefe0d47037e56805d26<<<<<<< HEAD⁴⁴Jesus lalu nguing ngagai indu nya, lalu bejaku ngagai Simon, “Kati nuan bisi meda indu tu? Aku tama ngagai rumah nuan, tang nuan nadai meri Aku ai kena Aku masu kaki, tang iya udah masu kaki Aku ngena ai mata iya, lalu ngendas kaki Aku ngena buk iya.⁴⁵ Nuan enda nyium Aku, tang kenyau ari Aku tama tadi iya enda ngetu-ngetu nyium kaki Aku.=======⁴⁴Yesus lalu nguing ngagai indu nya, lalu bejaku age Simon, “Kati nuan bisi meda indu tu? Aku tama ngagai rumah nuan, tang nuan nadai meri Aku ai kena Aku masu kaki, tang ia udah masu kaki Aku ngena ai mata ia, lalu ngendas kaki Aku ngena buk ia. ⁴⁵Nuan enda nyium Aku, tang ia enda ngetu-ngetu nyium kaki Aku ari Aku tama.>>>>>>> f6b8e1d7aa53e5aca1eceefe0d47037e56805d26<<<<<<< HEAD⁴⁶Nuan enda nata pala Aku ngena minyak, tang iya udah nata kaki Aku ngena minyak wangi.⁴⁷ Nya alai, Aku madah ngagai nuan, dosa iya ka mayuh, udah diampun, nya kebuah iya balat rindu; tang orang ke diampun mimit, deka rindu mimit aja.”=======⁴⁶Nuan enda nata pala Aku ngena minyak, tang iya udah nata kaki Aku ngena minyak wangi. ⁴⁷Nya kebuah, Aku madah ngagai nuan, dosa ia iya ke mayuh, udah diampun, nya kebuah ia balat rindu; tang orang ke diampun mimit, deka rindu mimit aja.”>>>>>>> f6b8e1d7aa53e5aca1eceefe0d47037e56805d26<<<<<<< HEAD⁴⁸Jesus lalu bejaku ngagai indu nya, “Dosa nuan diampun.”⁴⁹Tang orang ke duduk makai enggau Iya ba mija nya lalu belabuh bejaku enggau pangan diri, “Sapa orang tu, datai ke Iya berani ngampun dosa?”⁵⁰ Lalu ku Jesus bejaku ngagai indu nya, “Pengarap nuan udah nyelamatka nuan. Pulai meh nuan enggau selamat.”=======⁴⁸Yesus lalu bejaku ngagai indu nya, “Dosa nuan udah diampun.”⁴⁹Tang orang ke duduk makai enggau Yesus ba mija nya lalu belabuh betanya tanya dalam ati sida ia, “Sapa orang tu, datai ke Ia berani ngampun dosa?”⁵⁰Lalu ku Yesus bejaku ngagai indu nya, “Pengarap nuan udah nyelamat ka nuan. Pulai meh nuan enggau lantang.”>>>>>>> f6b8e1d7aa53e5aca1eceefe0d47037e56805d26

Chapter 8<<<<<<< HEAD

¹Enda tentu lama udah bekau nya, Jesus bejalai nengah nengeri enggau genturung pendiau, nusui Berita Manah pasal Perintah Allah Taala. Murid ke dua belas iku bisi enggau Iya,² lalu pia mega sekeda indu ke udah digeraika Jesus ari antu enggau ari penyakit: Maria (ke dikumbai Magdalin) alai Jesus ke udah muru tujuh iku antu; ³enggau Joana, (bini Cusa, siku pemesai dalam opis Herodes), enggau Susana, enggau mayuh indu ke bukai, ke ngena duit sida empu nulung Jesus enggau sida murid Iya.=======¹Leboh maya pegila ia, Yesus bejalai nengah nengeri enggau desaa desa,nusi injilKerajaan Allah Taala. Murid ke dua belas iku bisi enggau Ia, ²lalu pia mega sekeda indu ke udah disuman ka Yesus ari antu enggau ari penyakit: Maria ke dikumbai Magdalena ndor Yesus ke udah muru tujuh iku antu; ³enggau Yohana, (bini Khuza, siku bendahara Herodes), enggau Susana, enggau mayuh indu ke bukai, ke ngena duit sida empu nulung Yesus enggau sida murid Ia.>>>>>>> f6b8e1d7aa53e5aca1eceefe0d47037e56805d26<<<<<<< HEAD⁴Lebuh mayuh amat orang begempuru, lalu orang ari mayuh bengkah nengeri datai ngagai Jesus, Iya bejaku ngena jaku sempama:⁵“Orang siku mansang naburka benih. Lebuh iya naburka benih, sekeda benih nya labuh ba jalai raya lalu kena indik kaki mensia, lalu burung makai leka benih nya.⁶ Sekeda labuh ba batu, lalu lebuh iya tumbuh, iya layu, laban iya nadai ai.=======⁴Lebuh mayuh amat orang begempuru, lalu orang ari mayuh bengkah nengeri datai ngagai Yesus, Ia bejaku ngena jaku sempama:⁵“Orang siku mansang nabur ka benih. Lebuh ia nabur ka benih, sekeda benih nya labuh ba jalai raya lalu kena indik kaki mensia, lalu burung makai leka benih nya. ⁶Sekeda labuh ba batu, lalu lebuh iya tumbuh, ia lau, laban iya nadai ai.>>>>>>> f6b8e1d7aa53e5aca1eceefe0d47037e56805d26<<<<<<< HEAD⁷Sekeda labuh ba madang duri. Duri nya tumbuh sama enggau leka benih nya, lalu ngalahka iya. ⁸ Lalu sekeda labuh ba tanah ti ami, lalu tumbuh, lalu bebuah seratus kali lipat.”Lebuh Iya udah nyebut nya, Iya lalu ngangau, “Awakka orang ke bisi pending, ninga.”=======⁷Sekeda labuh ba madang duri. Duri nya tumbuh sama enggau leka benih nya, lalu ngalahka ia. ⁸Lalu sekeda labuh ba tanah iya ke ami, lalu tumbuh, lalu bebuah seratus kali lipat.”Lebuh Ia udah nyebut jaku sempama nya, Yesus lalu ngangau, “Awakka orang ke bisi pending, tau ninga enggau badas.”>>>>>>> f6b8e1d7aa53e5aca1eceefe0d47037e56805d26<<<<<<< HEAD⁹Sida murid Iya lalu nanya ngagai Iya reti jaku sempama nya,¹⁰ Ku Iya, “Kita udah diberi penemu pasal misteri Perintah Allah Taala, tang ngagai sida ka bukai, Aku bejaku ngena jaku sempama, ngambika‘sida merening, tang enda meda;mending, tang enda mereti.’=======⁹Pengudah nya, sida murid Ia lalu nanya ngagai Ia reti jaku sempama nya, ¹⁰Ku Ia, “Kita udah diberi rahasia pasal kerajaan Allah Taala, tang ngagai sida ia ke bukai, Aku bejaku ngena jaku sempama, ngambi ka‘Ka ia sida merening, tang enda meda; Ka ia mending, tang enda nemu reti.’>>>>>>> f6b8e1d7aa53e5aca1eceefe0d47037e56805d26<<<<<<< HEAD¹¹Tu reti sempama nya: benih nya jaku Allah Taala.¹² Benih ka labuh ba jalai raya nya orang ke ninga. Udah nya Sitan datai lalu ngerampas pesan nya ari ati sida, ngambika sida enda arap lalu enda diselamatka.¹³Benih ka labuh ba batu nya orang ke ninga pesan nya, lalu nerima iya enggau ati ka gaga. Tang sida nadai urat. Sida arap enda lama, lalu lebuh penguji datai, sida badu agi arap.=======¹¹“Tu reti sempama nya: benih nya jaku Allah Taala. ¹²Benih ia ke labuh ba jalai raya nya orang ke ninga. Udah nya Sitan datai lalu ngerampas pesan nya ari ati sida, ngambi ka sida enda arap lalu enda selamat.¹³Benih iya ke labuh ba batu nya orang ke ninga pesan nya, lalu nerima ia enggau ati ia ke gaga. Tang sida nadai urat. Sida arap enda lama, lalu lebuh penguji datai, sida badu arap ka Allah Taala.>>>>>>> f6b8e1d7aa53e5aca1eceefe0d47037e56805d26<<<<<<< HEAD¹⁴Benih ka labuh ba madang duri nya orang ke ninga, tang lebuh sida mupuk ari endur nya, sida alah laban pengirau, pengaya, enggau pengelantang dunya, lalu buah sida enda mansau.¹⁵Tang benih ka labuh ba tanah ka ami nya orang ke ninga pesan, lalu ngingatka iya dalam ati ka manah sereta ngasi, lalu sida bebuah enggau ati ka liat sereta tan.=======¹⁴Benih ia ke labuh ba madang duri nya orang ke ninga, tang lebuh sida mupuk ari endur nya, sida alah laban pengirau, pengaya, enggau pengelantang dunya, lalu buah sida enda mansau.¹⁵Tang benih ia ke labuh ba tanah ia ke ami nya orang ke ninga pesan, lalu ngingat ka ia dalam ati ia ke badas sereta jujur enggau badas, lalu sida bebuah enggau ati ia ke liat sereta tan.>>>>>>> f6b8e1d7aa53e5aca1eceefe0d47037e56805d26<<<<<<< HEAD¹⁶Nadai orang nungkun lampu, lalu ngerungkup iya ngena bisin, tauka ngengkahka iya di baruh katil, tang ngengkahka lampu nya ba penuduk lampu, ngambika orang ke tama ulih meda penampak nya.¹⁷ “Laban nadai utai ka dilalai, enda dikebakka, lalu nadai utai ka resia, enda ditemu. “Nya alai, pendingka ¹⁸enggau manah; laban orang ke bisi utai, deka diberi mayuh agi, tang orang ke nadai utai, indah utai ka mimit ka dikemisi sida, deh deka dirampas ari sida.”=======¹⁶“Nadai orang nungkun lampu, lalu nangkup ia ngena bisin, tauka engkah ka ia di baruh padung, tang ngengkah ka lampu nya ba penuduk lampu, ngambi ka orang ke tama ulih meda lampu nya idup. ¹⁷“Laban nadai utai iya ke dilalai, enda dikerbak, lalu nadai utai iya ke rasia, enda ditemu.¹⁸“Nya meh, pending ka enggau badas; laban orang ke bisi utai, deka diberi mayuh agi, tang orang ke nadai utai, utai nya ka diambi ari sida, mega utai dikira ia empu ia.”>>>>>>> f6b8e1d7aa53e5aca1eceefe0d47037e56805d26<<<<<<< HEAD¹⁹Udah nya indai enggau sida menyadi lelaki Jesus datai ngagai Iya, tang sida enda ulih betemu enggau Iya laban orang kelalu mayuh.²⁰ Orang lalu madah ngagai Iya, “Indai Nuan enggau sida menyadi lelaki Nuan bisi di luar, deka betemu enggau Nuan.”²¹ Tang ku Iya bejaku ngagai sida, “Indai Aku enggau menyadi lelaki Aku nya orang ke ningaka jaku Allah Taala, lalu ngereja iya.”=======¹⁹Udah nya indai enggau sida menyadi lelaki Yesus datai ngagai Ia, tang sida enda ulih betemu enggau Ia laban orang kelalu mayuh. ²⁰Urang lalu madah ngagai Ia, “Indai Nuan enggau sida menyadi lelaki Nuan bisi di luar, deka betemu enggau Nuan.”²¹Tang, ku Yesus bejaku agi sida, “Indai Aku enggau menyadi lelaki Aku nya orang ke ningaka jaku Allah Taala, lalu ngereja ia.”>>>>>>> f6b8e1d7aa53e5aca1eceefe0d47037e56805d26<<<<<<< HEAD²²Nyadi sekali Iya nepan sebuah perau enggau sida murid Iya, lalu ku Iya bejaku ngagai sida, “Aram kitai ngelayang ke seberai danau tu.” Sida lalu bekejang. ²³Lebuh sida belayar, Jesus tinduk. Ribut biaubalai lalu mangka ba danau nya, lalu ai belabuh tama ngagai perau sida, datai ke perau sida nyau deka karam.=======²²Leboh nya, Yesus nepan perau enggau sida murid Ia, lalu ku Ia bejaku agi sida, “Aram kitai ngelayang ke seberai danau tu.” Sida lalu bekejang. ²³Lebuh sida belayar, Yesus tinduk. Ribut biaubalai lalu mangka ba danau nya, lalu ai belaboh tama agi perau sida, datai ke perau sida, sida nyau ka bebadi.>>>>>>> f6b8e1d7aa53e5aca1eceefe0d47037e56805d26<<<<<<< HEAD²⁴Sida mansang ngagai Iya lalu ngerak Iya enggau panjung, “Pengajar, Pengajar! Mati kitai tu!”Iya lalu dani, lalu ngerara ribut enggau gelumbang. Ribut enggau gelumbang lalu badu, lalu semua utai teduh magang.²⁵ Ku Iya bejaku ngagai sida, “Kini ke tunga pengarap kita?”Sida takut sereta balat alit ati, lalu bejaku enggau pangan diri, “Sapa orang tu, datai ke Iya bejaku ngagai ribut enggau ai, lalu sida ngasika Iya?”=======²⁴Udahnya, sida mansang agi ia lalu ngerak Ia enggau panjung, “Guru, Guru! Mati kitai tu!” Ia lalu dani, lalu merak ngerara ribut enggau gelumbang iya ke benong mangka ka perau sida. Ribut enggau gelumbang lalu badu, lalu danau nya nyadi lepong, nadai gelombang agi. ²⁵Ku Iya bejaku ngagai sida, “Kini ke tunga pengarap kita?”Sida takut sereta balat alit ati, lalu bejaku enggau pangan diri, “Sapa orang tu, datai ke Ia bejaku agi ribut enggau ai, ribut enggau nitih ka jaku Ia , lalu sida percaya ka Ia?”>>>>>>> f6b8e1d7aa53e5aca1eceefe0d47037e56805d26<<<<<<< HEAD²⁶Sida lalu datai di menua Gerasenes, di seberai Danau Galili. ²⁷Lebuh Iya niki ke tebing, siku orang ari nengeri nya ke dirasuk antu, betemu enggau Iya. Orang nya lama udah telanjai, lalu iya enda diau di rumah, tang diau ba sebelah pendam.=======²⁶Lalu Yesus enggau bala murid ia datai di menua Gerasa, di seberai Danau Galilea. ²⁷Lebuh Yesus niki ke tebing, siku lelaki orang ari nengeri nya ke dirasuk antu, betemu enggau Iya. Orang nya lama udah telanjai, lalu iya enda diau di rumah, tang diau ba sebelah kubur.>>>>>>> f6b8e1d7aa53e5aca1eceefe0d47037e56805d26<<<<<<< HEAD²⁸Lebuh iya meda Jesus, iya nyungkurka diri di mua Jesus lalu nyerauh enggau pengabis penginggar nyawa iya, “Nama utai ti deka dikereja Nuan ngagai aku, Jesus, Anak Allah Taala ti Pemadu Tinggi? Aku minta Nuan, anang merinsaka aku!”²⁹ Laban Jesus udah muru antu nya pansut ari orang nya. (Antu nya suah udah ngerasuk orang nya. Iya ditutup dalam rumah jil, lalu ditancang ngena rantai, tang iya mutuska rantai nya, lalu dibai antu nya ngagai menua puang.)=======²⁸Lebuh ia meda Yesus, ia nyungkurka diri di mua Yesus lalu nyerauh enggau pengambih pemesai nyawa ia, “Nama utai iya ke deka dikereja Nuan ngagai aku, Yesus, Anak Allah Taala iya ke Pemadu Tinggi? Aku minta Nuan, anang merinsa aku!” ²⁹Laban Yesus udah muru antu nya pansut ari orang nya. Antu nya bagas ngiret orang nya, nya meh meri ia dirantai, diborgol serta dikemata ke urang, tang ia ulih mutus ke rantai iya ke kena nancang ia, serta dibai antu agi ndor iya ke nadai urang.>>>>>>> f6b8e1d7aa53e5aca1eceefe0d47037e56805d26<<<<<<< HEAD³⁰Jesus lalu nanya iya, “Sapa nama nuan?”Iya lalu nyaut, “Nama aku Bala”; laban mayuh antu udah ngerasuk iya.³¹ Sida antu nya lalu minta Jesus enda muai sida ngagai lubang kebung ti dalam.=======³⁰Yesus lalu nanya ia, “Sapa nama nuan?”Iya lalu nyaut, “Nama aku legion”; laban mayuh antu udah ngerasuk iya. ³¹Sida antu nya lalu minta Yesus enda muai sida ngagai lubang kebung maut iya ke dalam.>>>>>>> f6b8e1d7aa53e5aca1eceefe0d47037e56805d26<<<<<<< HEAD³²Nyadi semak endur nya bisi raban babi benung makai ba munggu. Sida antu nya lalu minta Jesus ngemendarka sida tama ngagai raban babi nya. Jesus lalu ngemendarka sida. ³³Sida antu nya lalu pansut ari orang nya, lalu tama ngagai babi. Semua babi nya lalu belanda nurun tebiang, terejun ngagai danau nya, lalu lemas.=======³²Nda jauh ari endur nya, bisi raban babi benung makai ba munggu. Sida antu nya lalu minta Yesus ngemendar ka sida tama ngagai raban babi nya. Yesus lalu ngemendar ka sida. ³³Sida antu nya lalu pansut ari orang nya, lalu tama agi babi. Semua babi nya lalu belanda nurun tebiang, terejun agi danau nya, lalu lemas tengelam..>>>>>>> f6b8e1d7aa53e5aca1eceefe0d47037e56805d26<<<<<<< HEAD³⁴Lebuh bala orang ke ngibun raban babi meda utai nya, sida rari lalu madahka pasal utai nya ngagai orang ke di nengeri enggau di menua pesisir.³⁵ Orang mayuh lalu datai deka meda utai ti udah nyadi. Lebuh sida datai ngagai Jesus, sida nemu orang ke udah dilepaska ari antu nya duduk semak kaki Jesus, udah begari, lalu enda agi gila. Semua sida lalu takut.=======³⁴Lebuh bala orang ke ngibun raban babi meda utai nya, sida rari lalu madah ka pasal utai nya ngagai orang ke di nengeri enggau ba kampung damping nya. ³⁵Urang mayuh lalu datai ka meda utai iya ke udah nyadi. Lebuh sida datai agi Yesus, sida nemu orang ke udah dilepas ka ari antu nya duduk damping kaki Yesus, udah begari, lalu enda agi gila. Semua sida lalu takut.>>>>>>> f6b8e1d7aa53e5aca1eceefe0d47037e56805d26<<<<<<< HEAD³⁶Orang ke udah meda utai nya nyadi lalu madah ngagai sida jalai orang ke dirasuk antu nya digeraika. ³⁷Udah nya semua orang di menua nya lalu minta Jesus mupuk ari menua sida, laban sida balat takut. Jesus lalu nepan perau lalu pulai.=======³⁶Orang ke udah meda utai nya nyadi lalu madah ngagai sida kati orang ke dirasuk antu nya suman. ³⁷Udah nya semua orang di menua nya lalu minta Yesus angkat ari menua sida, laban sida balat takut. Yesus lalu nepan perau lalu pulai agi Galilea.>>>>>>> f6b8e1d7aa53e5aca1eceefe0d47037e56805d26³⁸Orang ke udah dilepaska ari rasuk antu nya minta Jesus mai iya, ngambika iya ulih enggau Jesus. Tang Jesus ngasuh iya pulai. Ku Jesus bejaku, ³⁹“Pulai nuan ke rumah, lalu padahka utai ti udah dikereja Allah Taala ke nuan.”<<<<<<< HEAD=======>>>>>>> f6b8e1d7aa53e5aca1eceefe0d47037e56805d26Orang nya mupuk lalu madah ngagai semua orang di nengeri nya pasal utai ti udah dikereja Jesus ke iya.<<<<<<< HEAD⁴⁰Lebuh Jesus udah mulaika Diri ke seberai, orang mayuh nyambut penatai Iya, laban semua sida bela nganti Iya.⁴¹ Siku lelaki ke benama Jairus lalu datai. Jairus tu siku pemesai ke ngemataka balai gempuru. Iya nyungkurka diri di kaki Jesus, lalu minta Jesus datai ngagai rumah iya, ⁴²laban anak indu iya ke tunggal, ke umur dua belas taun, nyau deka mati.=======⁴⁰Lebuh Jesus udah mulaika Diri ke seberai, orang mayuh nyambut penatai Iya, laban semua sida bela nganti Iya. ⁴¹Siku lelaki ke benama Jairus lalu datai. Jairus tu siku pemesai ke ngemataka balai gempuru. Iya nyungkurka diri di kaki Jesus, lalu minta Jesus datai ngagai rumah iya, ⁴²laban anak indu iya ke tunggal, ke umur dua belas taun, nyau deka mati.Lebuh Jesus benung bejalai, orang mayuh nyau besedul ngelingi Iya.>>>>>>> f6b8e1d7aa53e5aca1eceefe0d47037e56805d26<<<<<<< HEAD⁴³Nyadi dia bisi siku indu ke udah sakit begetah dua belas taun. Taja pen duit iya nyau abis kena iya berubat ngagai lutur, tang nadai siku orang ulih ngeraika iya.⁴⁴ Iya datai ari belakang Jesus lalu negu puting gari Jesus. Tekala nya iya lalu badu agi begetah.=======⁴³Nyadi dia bisi siku indu ke udah sakit begetah dua belas taun. Taja pen duit iya nyau ambih kena iya berubat ngagai tabib, tang nadai siku orang ulih ngerai ka ia. ⁴⁴Ia datai ari belakang Yesus lalu negu puting gari Yesus. Tekala nya ia lalu badu agi begetah.>>>>>>> f6b8e1d7aa53e5aca1eceefe0d47037e56805d26<<<<<<< HEAD⁴⁵Jesus lalu nanya, “Sapa negu Aku?”Lebuh semua orang bela madahka diri nadai negu Iya, Peter lalu bejaku, “Pengajar, semua bala orang tu nyau besedul ngelingi Nuan.” ⁴⁶Tang ku Jesus, “Bisi orang udah negu Aku, laban Aku ngasaika kuasa bisi udah pansut ari Aku.”=======⁴⁵Yesus lalu nanya, “Sapa negu Aku?”Lebuh semua orang bela madahka diri nadai negu Ia, Peter lalu bejaku, “Pengajar, semua bala orang tu nyau betejal ngelingi Nuan.”⁴⁶Tang ku Yesus, “Bisi orang udah negu Aku, laban Aku ngasai ka kuasa bisi udah pansut ari Aku.”>>>>>>> f6b8e1d7aa53e5aca1eceefe0d47037e56805d26<<<<<<< HEAD⁴⁷Lebuh indu nya nemu diri enda ulih ngelalaika diri, iya lalu datai getar-getar, nyungkurka diri di mua Jesus, lalu madah ngagai Jesus di mua orang mayuh, kebuah iya negu Jesus, enggau pasal iya ke udah digeraika tekala nya.⁴⁸ Jesus lalu bejaku ngagai iya, “Anak, pengarap nuan udah ngeraika nuan. Pulai meh nuan enggau selamat.”=======⁴⁷Lebuh indu nya nemu diri enda ulih ngelalai ka diri, ia lalu datai getar-getar, nyungkur ka diri di mua Yesus, lalu madah ngagai Yesus di mua orang mayuh, kebuah iya negu Yesus, enggau pasal iya ke udah digerai ka tekala nya. ⁴⁸Yesus lalu bejaku ngagai iya, “Anak, pengarap nuan udah ngerai ka nuan. Pulai meh nuan enggau selamat.”>>>>>>> f6b8e1d7aa53e5aca1eceefe0d47037e56805d26<<<<<<< HEAD⁴⁹Lebuh Jesus benung bejaku, siku orang datai ari rumah Jairus, lalu bejaku, “Anak indu nuan udah mati. Anang agi ngiruh Pengajar.”⁵⁰Lebuh Jesus ninga nya, Iya lalu nyaut, “Anang takut. Arap aja. Iya deka idup.”=======⁴⁹Lebuh Yesus benung bejaku, siku orang datai ari rumah Yairus, lalu bejaku, “Anak indu nuan udah mati. Anang agi ngiruh Guru.”⁵⁰Lebuh Yesus ninga nya, Ia lalu nyaut, “Anang takut. Arap aja. Ia deka idup.”>>>>>>> f6b8e1d7aa53e5aca1eceefe0d47037e56805d26<<<<<<< HEAD⁵¹Lebuh Iya datai ba rumah Jairus, Iya enda nyagi orang tama enggau Iya, kelimpah ari Petrus, Johanes, enggau James, enggau apai indai anak mit nya.⁵² Semua orang nyau bekeduie nyabakka anak mit nya. Tang ku Jesus bejaku, “Anang nyabak, laban iya ukai mati, tang tinduk!”⁵³Sida lalu ketawaka Iya, laban sida nemu anak mit nya endang udah mati.=======⁵¹Lebuh Ia datai ba rumah Jairus, Ia enda nyagi orang tama enggau Ia, kelimpah ari Petrus, Yohanes, enggau Yakobus, enggau apai ⁵²indai anak mit nya. Semua orang nyau bekedui nyabak ka anak mit nya. Tang ku Yesus bejaku, “Anang nyabak, laban ia ukai mati, tang tinduk!”⁵³Sida lalu ngetawa ka Ia, laban sida nemu anak mit nya sigi udah parai.>>>>>>> f6b8e1d7aa53e5aca1eceefe0d47037e56805d26<<<<<<< HEAD⁵⁴Tang Jesus megai jari anak mit nya, lalu ngangau. “Anak, angkat nuan!”⁵⁵ Roh iya lalu pulai baru ngagai iya, lalu iya angkat tekala nya. Jesus lalu ngasuh sida meri iya utai diempa.⁵⁶ Apai indai indu nya balat amat alit ati, tang Jesus enda nyagi seduai iya madah ngagai orang pasal utai ka udah nyadi.=======⁵⁴Tang Yesus megai jari anak mit nya, lalu ngangau. “Anak, angkat nuan!” ⁵⁵Roh ia lalu pulai baru agi ia, lalu ia angkat tekala nya. Yesus lalu ngasuh sida meri ia utai diempa. ⁵⁶Apai indai indu nya balat amat alit ati, tang Yesus enda nyagi seduai ia madah agi orang pasal utai iya ke udah nyadi.>>>>>>> f6b8e1d7aa53e5aca1eceefe0d47037e56805d26

Chapter 9<<<<<<< HEAD

¹Jesus lalu ngempuruka murid Iya ke dua belas, lalu meri sida kuasa muru semua antu, enggau ngeraika penyakit,² lalu ngasuh sida madahka berita pasal Perintah Allah Taala, sereta ngeraika orang ke sakit=======¹Yesus lalu ngempuruka murid Ia ke dua belas, lalu meri sida kuasa serta otoritas muru semua antu, enggau ngerai ka penyakit, ²lalu ngasuh sida madah ka berita pasal Perintah Allah Taala, sereta ngerai ka orang ke sakit>>>>>>> f6b8e1d7aa53e5aca1eceefe0d47037e56805d26<<<<<<< HEAD³Ku Iya bejaku ngagai sida, “Anang mai utai lebuh kita bejalai: anang mai tungkat, tauka kambut, tauka pemakai, tauka duit. Baju kena besilih pen enda meh tau mai.⁴ Sebarang rumah alai kita tama, diau dia, datai ke kita mupuk ari endur nya=======³Ku Ia bejaku ngagai sida, “Anang mai utai lebuh kita bejalai: anang mai tungkat, tauka kambut, tauka pemakai, tauka duit. Baju kena besilih pen enda meh tau mai. ⁴Sebarang rumah ndor kita tama, diau dia, datai ke kita mupuk ari endur nya.>>>>>>> f6b8e1d7aa53e5aca1eceefe0d47037e56805d26<<<<<<< HEAD⁵Di sebarang endur orang enda nerima kita, tesai abus ari kaki kita nyadika saksi kena ngelaban sida lebuh kita angkat ari endur nya.”⁶Sida murid mupuk, lalu bejalai nengah semua genturung pendiau, nusui Berita Manah, sereta ngeraika orang di semua endur.=======⁵Di sebarang endur orang enda nerima kita, tesai abus ari kaki kita nyadi ka saksi kena ngelaban sida lebuh kita angkat ari endur nya.”. ⁶Pengudah nya berangkat meh bala rasul ngelingi desa iya ka bisi dia, ngajar injil serta nyuman ka urang iya ke sakit dini menua iya ditengah sida.>>>>>>> f6b8e1d7aa53e5aca1eceefe0d47037e56805d26<<<<<<< HEAD⁷Lebuh Herodes ninga pasal semua utai ka nyadi, iya beba runding, laban sekeda orang madahka Johanes Pemaptisa udah angkat idup baru.⁸ Sekeda madahka Elijah udah pegari, lalu sekeda madahka siku ari bala nabi ke dulu kelia udah angkat idup baru.⁹ Ku Herodes, “Johanes udah dipumpung aku pala; tang sapa orang tu ke didinga aku tu?” Lalu iya keran deka betemu enggau Jesus.=======⁷Lebuh Herod ninga pasal semua utai iya ke nyadi, ia beba runding, laban sekeda orang madah ka Yohanes Pembaptis udah angkat idup baru. ⁸Sekeda madah ka Elia udah nampak ka diri agi, lalu sekeda madahka siku ari bala nabi ke dulu kelia udah angkat idup baru. ⁹Ku Herodes, “Aku udah mumpung pala Yohenes ; tang sapa orang tu ke didinga aku tu?” Lalu Herodes keran deka betemu enggau Yesus.>>>>>>> f6b8e1d7aa53e5aca1eceefe0d47037e56805d26<<<<<<< HEAD¹⁰Lebuh sida rasul pulai bejalai, sida lalu madah ngagai Jesus semua utai ka udah dikereja sida. Iya mai sida kediri enggau Iya ngagai sebuah nengeri ka dikumbai Betsaida.¹¹ Lebuh orang mayuh ninga nya, sida lalu nitihka Iya. Iya lalu ngelaluka penatai sida lalu bejaku ngagai sida pasal Perintah Allah Taala, lalu ngeraika orang ke sakit.=======¹⁰Lebuh sida rasul pulai bejalai, sida lalu madah ngagai Jesus semua utai ti udah dikereja sida. Ia mai sida kediri enggau Ia ngagai siti nengeri iya ke dikumbai Betsaida. ¹¹Lebuh orang mayuh ninga nya, sida lalu nitihka Ia. Yesus lalu ngelaluka penatai sida lalu bejaku ngagai sida pasal Perintah Allah Taala, lalu ngeraika orang ke sakit.>>>>>>> f6b8e1d7aa53e5aca1eceefe0d47037e56805d26<<<<<<< HEAD¹²Lebuh hari nyau udah lemai, murid ke dua belas datai ngagai Iya, lalu bejaku, “Asuh bala orang tu pulai, ngambika sida bejalai ngagai genturung pendiau enggau ngagai menua ti ngelingi tu, lalu ngiga pemakai enggau rumah alai bemalam, laban menua tu nadai mensia.”¹³ Tang ku Jesus bejaku ngagai sida, “Kita meri sida utai diempa.”Disaut sida, “Kami semina bisi lima iti tuku roti, enggau dua iku ikan--enti kami enda mupuk lalu meli pemakai ke semua orang tu.”¹⁴ Laban orang lelaki ke bisi dia kira lima ribu iku.Iya lalu bejaku ngagai sida murid Iya, “Asuh sida duduk beraban-raban, kira lima puluh iku dalam siti-siti raban.”=======¹²Lebuh hari nyau udah lemai, murid ke dua belas datai ngagai Ia, lalu bejaku, “Asuh bala orang tu pulai, ngambi ka sida bejalai ngagai genturung pendiau enggau ngagai menua iya ke ngelingi tu, lalu ngiga pemakai enggau rumah alai bemalam, laban menua tu nadai mensia.”¹³Tang ku Yesus bejaku agai sida, “Kita meri sida utai diempa.”Disaut sida, “Kami semina bisi lima iti roti, enggau dua iku ikan--ati kami enda mupuk lalu meli pemakai ke semua orang tu.” ¹⁴Laban orang lelaki ke bisi dia kira lima ribu iku.Ia lalu bejaku ngagai sida murid Ia, “Asuh sida duduk beraban-raban, kira lima puluh iku dalam siti-siti raban.”>>>>>>> f6b8e1d7aa53e5aca1eceefe0d47037e56805d26<<<<<<< HEAD¹⁵Sida murid lalu ngasuh semua orang dia duduk magang. ¹⁶ Jesus lalu ngambi lima iti tuku roti enggau dua iku ikan nya, engkadah ke langit, merekat lalu mecahka roti enggau ikan nya, lalu nyuaka utai nya ngagai sida murid ngambika sida nyadung ngagai orang mayuh. ¹⁷Semua sida bela makai magang lalu kenyang. Teda pemakai nya lalu digumpul, dua belas bakul penuh.=======¹⁵Sida murid lalu ngasuh semua orang dia duduk magang. ¹⁶Yesus lalu ngambi lima iti roti enggau dua iku ikan nya, engkadah ke langit, merekat lalu mecah ka roti enggau ikan nya, lalu nyua ka utai nya ngagai sida murid ngambi ka sida nyadung ngagai orang mayuh. ¹⁷Semua sida bela makai magang lalu kenyang. Tedai pemakai nya lalu digumpul, dua belas bakul penuh.>>>>>>> f6b8e1d7aa53e5aca1eceefe0d47037e56805d26<<<<<<< HEAD¹⁸Nyadi sekali, lebuh Jesus benung besampi keDiri, lalu semina sida murid Iya aja bisi semak Iya, Iya nanya sida, “Sapa Aku tu ku orang?”¹⁹ Ku sida nyaut, “Sekeda ngumbai Nuan Johanes Pemaptisa. Sekeda ngumbai Nuan Elijah. Lalu sekeda ka bukai ngumbai Nuan=======¹⁸ Nyadi sekali, lebuh Yesus benung besampi keDiri, lalu semina sida murid Ia aja bisi damping Ia, Iya nanya sida ia, “Sapa Aku tu ku orang?”¹⁹Ku sida nyaut, “Sekeda ngumbai Nuan Yohanes Pemaptis. Sekeda ngumbai Nuan Elia. Lalu sekeda iya ke bukai ngumbai Nuan siku ari sida nabi ke dulu kelia, ke udah angkat idup baru.”>>>>>>> f6b8e1d7aa53e5aca1eceefe0d47037e56805d26<<<<<<< HEAD²⁰Iya lalu bejaku ngagai sida, “Tang sapa Aku tu ku kita?”Peter lalu nyaut, “Nuan tu Kristus Allah Taala.”Jesus Ngenang Pasal Pemerinsa Enggau Pemati Iya(Mathius 16.20-28; Markus 8.30-9.1)²¹Iya lalu berat-rat enda nyagi sida madahka nya ngagai orang,²² ku Iya, “Anak Mensia enda tau enda balat diperinsa, lalu ditulak sida tuai bansa, sida tuai imam, enggau sida pengajar Adat, lalu dibunuh, lalu ba hari ka ketiga diangkatka idup baru.”=======²⁰Ia lalu bejaku ngagai sida, “Tang sapa Aku tu ku kita?”Petrus lalu nyaut, “Nuan tu Kristus Allah Taala.”Yesus Ngenang Pasal Pemerinsa Enggau Pemati Ia(Matthew 16.20-28; Mark 8.30-9.1)²¹Ia lalu berat-rat enda nyagi sida madahka nya ngagai orang, ²² ku Ia, “Anak Mensia enda tau enda balat diperinsa, lalu ditulak sida tuai bansa, sida tuai imam, enggau sida pengajar Adat, lalu dibunuh, lalu ba hari iya ke ketiga diangkat ka idup baru.”>>>>>>> f6b8e1d7aa53e5aca1eceefe0d47037e56805d26<<<<<<< HEAD²³Lalu ku Iya bejaku ngagai semua sida, “Enti orang deka nitihka Aku, awakka iya badu agi berundingka diri empu, ngesan regang iya tiap hari, lalu nitihka Aku.²⁴ Laban barang sapa deka ngidupka nyawa diri, deka ngelenyauka iya, lalu barang sapa deka ngelenyauka nyawa diri ketegal Aku, deka ngidupka iya.²⁵ Nama penguntung orang, enti iya bempu semua dunya, tang ngelenyauka nyawa diri?=======²³Lalu ku Iya bejaku ngagai semua sida, “Enti orang deka nitih ka Aku, awak ka ia badu agi berunding ka diri empu, ngesan regang ia tiap hari, lalu nitih ka Aku. ²⁴ Laban barang sapa deka ngidup ka nyawa diri, deka ngelenyau ka ia, lalu barang sapa deka ngelenyau ka nyawa diri ketegal Aku, deka ngidup ka iya. ²⁵Nama penguntung orang, enti iya beempu semua dunya, tang ngenyau ka nyawa diri?>>>>>>> f6b8e1d7aa53e5aca1eceefe0d47037e56805d26<<<<<<< HEAD²⁶Orang ke malu ke Aku, sereta malu ke ajar Aku, Anak Mensia deka mega malu ke orang nya lebuh Iya datai dalam mulia Iya, enggau dalam mulia Apai Iya, enggau dalam mulia bala melikat Iya ka kudus.²⁷ Tang enggau bendar Aku madah ngagai kita, sekeda orang ke bediri ditu apin mati sebedau sida meda Perintah Allah Taala.”=======²⁶ Orang ke malu ke Aku, sereta malu ke ajar Aku, Anak Mensia deka mega malu ke orang nya lebuh Ia datai dalam mulia Ia, enggau dalam mulia Apai Ia, enggau dalam mulia bala melikat Ia iya ke kudus. ²⁷Tang enggau bendar Aku madah ngagai kita, sekeda orang ke bediri ditu empai mati sebedau sida meda Perintah Allah Taala.”>>>>>>> f6b8e1d7aa53e5aca1eceefe0d47037e56805d26<<<<<<< HEAD²⁸Kira lapan hari udah bekau Iya nyebut nya, Iya mai Peter, Johanes enggau James niki ngagai bukit sigi, deka besampi.²⁹ Lebuh Iya benung besampi, mua Iya berubah, lalu gari Iya bebali beperencing burak.=======²⁸ Kira lapan hari udah bekau Ia nyebut nya, Ia mai Peter, Yohanes enggau Yakobus niki ngagai bukit sigi, deka besampi. ²⁹Lebuh Ia benung besampi, mua Ia berubah, lalu gari Ia bebali beperencing burak.>>>>>>> f6b8e1d7aa53e5aca1eceefe0d47037e56805d26³⁰Tekala nya dua iku orang bejaku enggau Iya. Seduai nya Musa enggau Elijah, ³¹ke pegari ngena mulia lalu bejakuka pasal pemati Iya, ka baru deka dikereja Iya di Jerusalem.³²Nyadi Petrus enggau pangan iya jenak amat tinduk, lalu lebuh sida dani, sida meda mulia Iya, sereta meda orang ke dua iku nya bediri enggau Iya. ³³ Lebuh orang ke dua iku nya ninggalka Jesus, Peter lalu bejaku enggau Jesus, “Pengajar, manah amat kitai diau ditu; awakka kami ngaga tiga buah langkau, sebuah ke Nuan, sebuah ke Musa, lalu sebuah ke Elijah.” (Petrus enda nemu utai ti disebut diri.)³⁴Lebuh Petrus agi benung nyebut nya, siti remang datai lalu ngelindung sida, lalu sida murid takut dibalut remang nya. ³⁵ Nyawa lalu bejaku ari dalam remang nya, ku iya, “Tu Anak Aku ke dipilih Aku. Pendingka Iya!” ³⁶ Lebuh nyawa nya udah badu bejaku, semina Jesus aja bisi dia. Sida murid lalu enda bemunyi, lalu nadai madah ngagai orang lebuh maya nya, pasal utai ti udah dipeda sida.³⁷Hari siti, lebuh sida udah nurun ari bukit nya, mayuh amat orang betemu enggau Jesus. ³⁸ Siku lelaki lalu ngangau ari bala mayuh, “Pengajar! Aku minta Nuan meda anak aku! Iya anak tunggal aku! ³⁹Lebuh roh ka jai nyerang iya, iya nyerauh. Roh nya lalu ngusak iya, datai ke nyawa iya nyau bepupu. Roh nya merinsaka iya, lalu enggai ninggalka iya! ⁴⁰ Aku udah minta sida murid Nuan muru roh nya, tang sida enda ulih.”⁴¹Jesus lalu nyaut, “Kita tu orang ke enda arap sereta jai! Ni pengelama Aku enda tau enda begulai enggau kita, lalu sabar enggau kita? Bai anak nuan kitu.” ⁴²Lebuh nembiak nya mansang ngagai Jesus, antu nya lalu ngempaska iya ke tanah, lalu ngusak iya. Tang Jesus ngerara roh ka jai nya, ngeraika nembiak nya, lalu meri iya ngagai apai iya⁴³Semua orang balat alit ati ke pemesai kuasa Allah Taala.Jesus Bejaku Baru Ke Pasal Pemati Iya(Matius 17.22-23; Markus 9.30-32)Lebuh semua orang mayuh agi alit ati ke semua utai ti udah dikereja Jesus, Iya lalu bejaku ngagai sida murid Iya, ⁴⁴ “Kingatka jaku tu: Anak Mensia deka dijual ngagai jari mensia.” ⁴⁵ Tang sida murid enda nemu reti jaku Iya nya. Reti jaku Iya nya udah dilalaika ari sida, ngambika sida enda nemu reti utai nya. Lalu sida takut nanyaka reti jaku nya ngagai Iya.⁴⁶Sida murid betalatka enggau pangan diri pasal sapa ari bala sida ke pemadu besai. ⁴⁷ Tang Jesus nemu peragam ati sida, lalu Iya ngambi siku anak mit, ngasuh iya bediri ngimbai Iya, ⁴⁸ lalu bejaku ngagai sida, “Barang sapa nerima anak mit tu dalam nama Aku, nerima Aku, lalu barang sapa nerima Aku, nerima Iya ke ngirumka Aku. Laban orang ke pemadu mit ba bala kita, nya meh orang ke pemadu besai.”⁴⁹Johanes lalu nyaut, “Pengajar, kami bisi udah meda orang siku muru antu dalam nama Nuan, lalu kami nguji nagang iya, laban iya enda nitihka kitai.” ⁵⁰Tang ku Jesus bejaku ngagai iya, “Anang nagang iya, laban orang ke enda ngelaban kita, setanah enggau kita.”⁵¹Lebuh Jesus nyau deka dibai niki ke serega, Iya mutuska runding deka mansang ngagai Jerusalem. ⁵² Iya lalu ngasuh bala seruan bejalai dulu ari Iya. Di rantau jalai sida tama ngagai sebuah genturung pendiau di menua Samaria, deka nyendiaka semua utai ke Iya. ⁵³Tang orang dia enggai nerima Iya, laban Iya endang semina deka mansang ngagai Jerusalem.⁵⁴Lebuh murid Iya, James seduai Johanes meda nya, seduai iya lalu bejaku, “Tuhan, kati Nuan dekaka kami ngangauka api nurun ari langit lalu nganguska sida?”⁵⁵Tang Iya nguing lalu ngerara seduai iya.⁵⁶ Sida lalu mansang ngagai siti agi genturung pendiau.⁵⁷Lebuh sida benung di rantau jalai, siku orang bejaku ngagai Jesus, “Aku deka nitihka Nuan, ngagai sebarang endur Nuan bejalai.”⁵⁸Jesus lalu bejaku ngagai iya, “Munsang bisi lubang, lalu burung bisi tansang, tang Anak Mensia nadai endur alai ngalika Diri.”⁵⁹Ku Iya bejaku ngagai siku ka bukai, “Titihka Aku.”Tang ku orang nya bejaku, “Tuan, awakka aku pulai dulu lalu nguburka apai aku.”⁶⁰Tang ku Jesus bejaku ngagai iya, “Awakka orang ke mati, nguburka bala sida empu ke mati. Tang nuan empu enda tau enda bejalai lalu nusui pasal Perintah Allah Taala.”⁶¹Siku ka bukai bejaku, “Aku deka nitihka Nuan, Tuhan, tang awakka aku meri selamat tinggal ngagai kami sebilik dulu.”⁶²Ku Jesus bejaku ngagai iya, “Orang ke belabuh ngeradu tanah lalu malik kebelakang, enda tau nyadi nembiak Perintah Allah Taala.”

Chapter 10

¹Udah nya Tuhan lalu milih tujuh puluh iku sida ka bukai, lalu ngasuh sida bejalai dulu ari Iya, dua-dua iku begulai, ngagai genap buah nengeri enggau endur deka digusung Iya Empu.² Ku Iya bejaku ngagai sida, “Utai ka diketau mayuh, tang orang ke ngetau mimit. Nya alai besampi minta orang ke bempu umai ngirumka mayuh agi orang ngetau umai Iya³Mupuk meh kita! Ingat, Aku ngasuh kita bejalai baka anak domba ngagai raban ukui kampung.⁴ Anang mai kandi duit, tauka kambut, tauka selipar. Lalu anang nabi orang di rantau jalai.⁵Sebarang rumah alai kita tama, sebut dulu, ‘Awakka pemaik meruan dalam rumah tu.’ ⁶Enti orang ke rinduka pemaik bisi dalam rumah nya, pemaik kita deka mengkang ba orang nya. Enti enda pia, pemaik nya deka pulai baru ngagai kita. ⁷Diau ba rumah nya, lalu empa irup sebarang utai ti diberi sida ngagai kita, laban orang ke gawa endang patut diberi gaji. Anang mindah ari rumah sebuah ngagai rumah sebuah.⁸Genap kali kita datai ba sebuah nengeri, lalu sida nerima kita, empa sebarang utai ti diberi ngagai kita. ⁹Geraika orang ke sakit dalam nengeri nya, lalu sebut ngagai sida, ‘Perintah Allah Taala udah datai semak kita.’¹⁰Tang genap kali kita tama ngagai nengeri, lalu sida enda nerima kita, bejalai kita nengah jalai raya di nengeri nya lalu sebut, ¹¹‘Indah abus ari nengeri kita empu, ti lekat ba kaki kami, deh ditesai kami, kena ngelaban kita. Tang awakka kita nemu tu: Perintah Allah Taala udah datai semak!’¹² Aku madah ngagai kita, lebuh Hari Pecara ila, Allah Taala deka lebih agi kasihka Sodom ari ke kasihka nengeri nya!Nengeri Ti Enda Arap¹³Tulah meh nuan, Korasin! Tulah meh nuan, Betsaida! Laban enti kereja ajih ti dikereja dalam seduai, udah dikereja di Tire enggau di Sidon, sida tentu lama udah nesal ati, lalu ngerasuka kain guni, lalu ngerabu pala diri enggau amau.¹⁴ Tang lebuh Hari Pecara ila Tire enggau Sidon deka nyamai agi ari kita.¹⁵ Lalu nuan, Kapernaum!Kati nuan deka diangkat ke serega?Enda. Nuan deka dibuai ngagai neraka!”¹⁶Barang sapa mendingka kita, mendingka Aku, lalu barang sapa nulak kita, nulak Aku. Lalu barang sapa nulak Aku, nulak Iya ke ngirumka Aku.”¹⁷Sida tujuh puluh iku pulai enggau ati ka gaga. Ku sida, “Tuhan, indah antu deh ngasika kami dalam nama Nuan!”¹⁸ Ku Jesus bejaku ngagai sida, “Aku meda Sitan labuh ari langit baka kilat.¹⁹ Dinga kita! Aku udah meri kita kuasa ngindik ular enggau kala, sereta ngalahka kuasa munsuh, lalu nadai utai ulih ngemediska kita.²⁰ Tang anang kita gaga ati ketegal antu nunduk ngagai kita, tang awakka ati kita gaga laban nama kita ditulis di serega.”²¹Iya lalu gaga ati dalam roh lalu bejaku, “Aku meri terima kasih ngagai Nuan Apai, Tuhan ti bekuasa di serega enggau di dunya, laban Nuan udah ngelalaika utai nya ari orang ke bepenemu-dalam sereta bepelajar, lalu udah mandangka utai nya ngagai bala anak mit. Sigi amat, Apai, laban nya endang peneka Nuan.²²Semua utai udah diserahka Apai Aku ngagai Aku, lalu nadai orang nemu sapa Anak, semina Apai aja; tauka nemu sapa Apai, tang semina Anak aja, enggau sebarang orang ke dipilih Anak alai Iya mandangka Apai.”²³Jesus lalu nguing ngagai sida murid Iya, lalu bejaku ngagai sida kediri, “Beberekat meh mata ke meda utai ka dipeda kita! ²⁴Laban, Aku madah ngagai kita, mayuh nabi enggau raja udah keran deka meda utai ka dipeda kita, tang nadai meda utai nya; keran deka ninga utai ka didinga kita, tang nadai ninga utai nya.”²⁵Siku pengajar Adat lalu bediri, deka nguji Jesus. Ku iya, “Pengajar, nama utai ka enda tau enda dikereja aku ngambika aku bulih pengidup ka meruan belama iya?”²⁶Jesus lalu nyaut iya, “Nama utai ka ditulis dalam Adat? Nama utai ka dibaca nuan dia?²⁷ Orang nya lalu nyaut, “Rinduka Tuhan Allah Taala nuan enggau pengabis ati nuan, enggau pengabis semengat nuan, enggau pengabis pengering nuan, enggau pengabis runding nuan, lalu rinduka pangan nuan baka nuan ke rinduka diri empu.” ²⁸Jesus lalu bejaku ngagai iya, “Betul saut nuan; kereja nya, nya baru nuan deka idup.”²⁹Tang pengajar Adat nya ingin deka mandangka diri nemu utai ka disebut diri, nya alai iya lalu nanya Jesus, “Sapa pangan aku?”³⁰Jesus lalu nyaut, “Nyadi sekali orang siku nurun ari Jerusalem mansang ngagai Jeriko. Bala penyamun ngamuk iya, nelanjaika iya, malu iya, lalu ninggalka iya setengah mati.³¹Seninjik bendar siku imam bejalai nengah jalai nya, lalu lebuh iya tepedaka orang nya, iya lalu ngelaung nengah tisi sepiak. ³²Baka nya mega siku orang Lewi, lebuh iya datai ba endur nya lalu tepedaka orang nya, iya mega ngelaung nengah tisi sepiak.³³Tang lebuh siku orang Samaria bejalai nengah jalai nya, iya tepedaka orang nya, lalu kasihka iya.³⁴ Iya mansang ngagai orang nya, nuang minyak enggau wain ba bakal orang nya, lalu malut bakal iya. Udah nya iya nepanka orang nya ba jelu iya empu, mai iya ngagai rumah numpang, lalu ngintu iya.³⁵ Hari siti, iya mantaika dua singkap duit pirak, lalu meri duit nya ngagai orang ke bempu rumah numpang nya. Ku iya, ‘Intu iya. Lebuh aku pulai kitu baru, aku deka mayar nuan ungkus ka lebih ari nya ka dikena nuan ngintu iya.’ ”³⁶Dalam penemu nuan, sapa ari sida tiga nya pangan orang ke diamuk penyamun nya?”³⁷Ku pengajar Adat nya nyaut, “Orang ke kasihka iya.”Jesus lalu bejaku ngagai iya, “Mupuk meh nuan lalu kereja baka nya.”³⁸Lebuh Jesus enggau sida murid Iya benung di rantau jalai, Iya datai ba sebuah genturung pendiau, alai siku indu ke benama Marta ngelaluka Iya tama ngagai rumah iya.³⁹ Nyadi Marta bisi menyadi indu siku benama Maria, ke duduk semak kaki Tuhan, mendingka utai ti disebut Iya.⁴⁰Tang Marta nejuka diri dikelimpangka mayuh macam pengawa. Nya alai iya mansang ngagai Jesus lalu nanya, “Tuhan, kati Nuan enda ibuhka menyadi aku ninggalka aku kediri mela utai? Asuh iya nulung aku!”⁴¹ Tang ku Tuhan nyaut iya, “Marta, Marta! Nuan irau sereta nejuka diri dikelimpangka mayuh macham utai.⁴² Semina siti aja utai ti beguna. Maria udah milih utai ka manah agi, lalu utai nya enda ulih dirampas ari iya.”

Chapter 11

¹Nyadi sekali Jesus besampi ba endur siti. Lebuh Iya udah badu besampi, siku ari sida murid Iya lalu bejaku ngagai Iya, “Tuhan, ajar kami besampi, baka Johanes ke ngajar bala murid iya.”²Jesus lalu bejaku ngagai sida, “Lebuh kita besampi, sebut:‘Apai: Kudus meh nama Nuan;Datai meh Perintah Nuan.³Beri ngagai kami sehari tu pemakai umbas dipakai kami.⁴Ampun kami dosa kami,laban kami ke ngampun orang ke salah ngelaban kami.Lalu anang mai kami ngagai penguji.’ ”⁵Lalu ku Iya bejaku ngagai sida, “Enti sema siku ari kita bisi siku pangan, lalu iya mansang ngagai pangan iya nya ba urung tengah malam lalu bejaku ngagai iya, ‘O wai, jali aku tiga iti tuku roti,⁶ laban pangan aku ke pegi udah datai lalu aku nadai utai kena aku meri iya makai!’ ⁷Lalu pangan iya nya deka nyaut ari dalam, ‘Anang ngiruh aku! Pintu udah dikunci, lalu kami menyanak udah beterenah tinduk. Aku enda ulih angkat meri nuan utai.’⁸ Aku madah ngagai kita, taja pen iya enggai angkat lalu meri pangan iya utai, tang laban iya endang pangan iya, lalu laban pangan iya ituk minta, iya deka angkat lalu meri pangan iya utai ti dipeguna iya.⁹Nya alai Aku madah ngagai kita: Pinta, lalu kita deka nerima; giga, lalu kita deka nemu; tekung, lalu pintu deka dibuka ke kita. ¹⁰Laban genap iku orang ke minta, deka nerima, lalu orang ke ngiga deka tetemu, lalu ke orang ke nekung, pintu nya deka dibuka ke sida¹¹Kati kita ke apai, meri anak kita batu, enti iya minta roti? Tauka meri iya ular, enti iya minta ikan? ¹²Tauka, meri iya kala, enti iya minta telu? ¹³Enti kita ke jai, nemu meri utai ka manah ngagai anak kita, Apai kita ka di serega tentu lebih agi nemu meri Roh Kudus ngagai orang ke minta ari Iya!”¹⁴Nyadi sekali Jesus muru antu bisu. Lebuh antu nya udah pansut, orang ke bisu nya lalu belabuh bejaku. Orang mayuh lalu balat alit ati.¹⁵ Tang ku sekeda sida bejaku, “Iya muru antu ngena kuasa Belsebup, ka raja antu.”¹⁶Sida ka bukai majak minta Iya ngayanka tanda ari serega, kena sida nguji Iya. ¹⁷Tang Jesus nemu peragam ati sida, lalu ku Iya bejaku ngagai sida, “Semua perintah ti bepechah-belah lalu beripih ngelaban diri empu, deka rusak, lalu ruang bilik ti bepecah-belah, deka alah.¹⁸Enti Sitan bepecah-belah lalu ngelaban diri empu, baka ni ku perintah nya ulih tan? Laban kita ngumbai Aku muru antu ngena kuasa Belsebup. ¹⁹Enti Aku muru antu ngena kuasa Belsebup, ngena kuasa sapa murid kita muru antu? Nya alai sida empu deka nyadi hakim kita. ²⁰Tang enti Aku muru antu ngena kuasa Allah Taala, nya nunjukka Perintah Allah Taala udah datai ba kita.²¹Lebuh orang ke kering, ke cukup disikap enggau senyata, nyaga rumah iya, semua reta tengkira iya likun magang. ²²Tang lebuh orang ke kering agi ari iya, nyerang lalu ngalahka iya, orang nya deka ngerampas senyata ti dikarapka iya, lalu magi perapasan iya.²³Barang sapa enda setanah enggau Aku, ngelaban Aku, lalu barang sapa enda enggau Aku ngempuru, mambar.²⁴Lebuh roh ka jai udah pansut ari orang, iya bejalai segau-segau nengah menua ka rangkai, ngiga endur alai belelak. Lebuh iya nadai tetemuka endur nya, iya lalu bejaku, ‘Aku deka pulai baru ngagai rumah aku ka udah ditinggalka aku.’²⁵ Lebuh iya datai, iya nemu rumah nya udah disapu sereta dikemas.²⁶ Iya lalu pansut, lalu mai tujuh iku roh ka bukai ka lebih jai agi ari iya empu. Sida tama lalu diau dia, lalu ke pengujung iya, pendiau orang nya jai agi ari ka dulu.”²⁷Lebuh Jesus benung nyebut nya, siku indu lalu bejaku enggau nyawa ti inggar ngagai Jesus ari tekang bala mayuh, “Beberekat meh indu ke udah ngandungka Nuan, enggau tusu ti udah nusuka Nuan!”²⁸Tang ku Jesus nyaut, “Beberekat agi orang ke ninga lalu ngasika jaku Allah Taala!”Tanda Jonah²⁹Lebuh orang nyau majak mayuh-semayuh, Jesus lalu belabuh bejaku, “Orang ke rebak diatu endang amat jai. Sida minta tanda, tang nadai tanda deka diberi ngagai sida, kelimpah ari tanda Jonah.³⁰ Laban baka Jonah ke nyadika tanda ke orang Nineweh, baka nya meh Anak Mensia deka nyadika tanda ke orang ke rebak diatu.³¹Lebuh Hari Pecara ila, kuin ari menua ka di Selatan deka bediri sama enggau orang ke rebak diatu, lalu besalah sida, laban iya udah datai ari tisi dunya deka mendingka penemu-dalam Solomon. Tang peda, utai ka besai agi ari Solomon bisi ditu diatu.³²Lebuh Hari Pecara ila orang Nineweh deka bediri sama enggau rebak ka diatu, lalu besalah sida, laban orang Nineweh empu udah nesal ati ke dosa sida, lebuh sida mendingka jaku ka dipadahka Junus. Tang peda, utai ka besai agi ari Junus bisi ditu diatu!³³Nadai orang nungkun lampu, lalu ngerungkup iya ngena bisin; tang ngengkahka lampu nya ba penuduk lampu, ngambika orang ke tama ulih meda penampak nya.³⁴ Mata kita nyadika lampu tubuh kita. Enti mata kita menyana, semua tubuh kita penuh laban penampak. Tang enti mata kita enda menyana, tubuh kita penuh laban pemetang.³⁵ Nya alai, kita enda tau enda nentuka penampak ka dalam kita nya ukai pemetang.³⁶ Enti semua tubuh kita penuh laban penampak, lalu nadai siti perengka dibalut pemetang, tubuh nya deka tampak semua, baka lebuh lampu ka mancar ngagai kita lalu meri kita penampak.”³⁷Lebuh Jesus udah tembu bejaku, siku orang Parisi lalu mai Iya makai. Nya alai Jesus tama lalu duduk ngimbai mija makai.³⁸ Orang Parisi nya balat alit ati meda Jesus enda masu jari dulu sebedau Iya makai.³⁹Tuhan lalu bejaku ngagai iya, “Kita orang Parisi nuci mangkuk enggau capak kita ari luar aja, tang dalam nyin kita penuh laban pengamu enggau penyai. ⁴⁰Kita tu beli! Kati Allah Taala ka ngaga utai ti di luar, enda mega ngaga utai ka di dalam?⁴¹ Nya alai beri utai ka dalam mangkuk kita nyadika sedekah ngagai orang ke seranta, nya baru semua utai deka nyadi tuci ke kita.⁴²Tang tulah meh kita orang Parisi! Kita meri sepuluh peratus ari rempah kita, baka telasih, daun rempah, enggau semua macam rempah ka bukai, tang kita enggai ngereja pengelurus, enggau pengerindu Allah Taala. Nya utai ka patut dikereja kita, tang anang nejuka utai bukai nya enda dikereja.⁴³Tulah meh kita orang Parisi! Laban kita rindu duduk ba penuduk ka pemadu manah dalam balai gempuru, lalu rindu ditabi orang ba sebelah pasar.⁴⁴ Tulah meh kita! Laban kita tu baka kubur ka enda dikelai, lalu kena lunjak orang, lalu sida enda nemu diri udah ngelunjak nya.”⁴⁵Siku pengajar adat lalu nyaut Iya, “Pengajar, lebuh Nuan nyebut nya, Nuan mega ngeleseka kami!”⁴⁶ Lalu ku Jesus bejaku, “Tulah meh kita pengajar Adat! Laban kita ngengkahka ma ka mar dibai ba orang, tang kita empu enggai encukirka tunjuk nulung sida mai ma nya.⁴⁷Tulah meh kita! Kita ngaga kubur ke sida nabi ke udah dibunuh aki ini kita. ⁴⁸Nya alai kita empu besaksi sereta besetujuka utai ka udah dikereja aki ini kita. Laban aki ini kita udah munuh sida nabi, lalu kita empu ngaga kubur ke sida.⁴⁹Nya alai Penemu-dalam Allah Taala mega nyebut, ‘Aku deka ngirumka bala nabi enggau rasul ngagai sida. Sekeda deka diperinsaka sida lalu dibunuh,”⁵⁰ ngambika rebak ka diatu betanggungjawap ke darah semua sida nabi ke udah dibunuh kenyau ari penumbuh dunya,⁵¹ berengkah ari darah Abel, nyentuk ngagai darah Sekariah ke dibunuh ba entara alta enggau langkau sembiang. Enggau bendar Aku madah ngagai kita, rebak ka diatu deka betanggungjawap ke semua utai nya!⁵²Tulah meh kita pengajar adat! Laban kita udah naruh kunci penemu. Kita empu enda tama, lalu kita mempang jalai orang ke deka tama!”⁵³Lebuh Jesus angkat ari endur nya, sida pengajar Adat enggau orang Parisi balat amat deka ngelaban Iya lalu deka nanya Iya pasal mayuh macam utai,⁵⁴ nganti Iya tesebutka jaku ka tau dikena besalah Iya.

Chapter 12

¹Lebuh beribu-ribu iku orang begempuru, datai ke sida nyau teindikka kaki pangan diri, Jesus bejaku ngagai sida murid Iya. Ku Iya, “Bejaga kita ari ragi orang Parisi, reti nya ari jaku sida ti pura-pura ngapa²Nadai utai ka ditudung enda dikebakka, lalu nadai utai ka dilalaika, enda ditemu. ³Nya alai, utai ka udah disebut kita dalam petang, deka didinga lebuh siang hari, lalu utai ka dipetelaika kita di bilik, deka disadaka ari pucuk perabung.⁴Aku madah ngagai kita, unggal, anang takutka orang ke munuh tubuh, tang udah nya enda ulih ngereja utai lebih ari nya.⁵ Tang Aku madahka sapa ke patut dikenangika kita: nangika Allah Taala ti bisi kuasa muai kita ngagai neraka lebuh Iya udah munuh kita. Sigi amat. Aku madah ngagai kita: nangika Iya!⁶Ukai enda lima iku burung pipit dijual ngena rega dua sen aja? Tang taja pia, nadai siku sida nya enda dikingatka Allah Taala.⁷ Indah semua lambar buk ba pala kita deh udah diitung magang. Nya alai anang takut. Kita lebih agi berega ari burung pipit!⁸Lalu Aku madah ngagai kita, genap iku orang ke ngaku Aku di mua orang, deka diaku Anak Mensia di mua bala melikat Allah Taala. ⁹ Tang barang sapa besangkalka Aku di mua orang, deka disangkal Anak Mensia di mua bala melikat Allah Taala.¹⁰ Lalu genap iku orang ke bejaku ngelaban Anak Mensia, deka diampun, tang barang sapa bejaku busung ngelaban Roh Kudus, enda diampun.¹¹Lebuh sida mai kita ngagai balai gempuru, ngambika kita kena pecara di mua raja, di mua orang ke megai perintah, anang irauka jalai kita deka nyaut sida, tauka utai ka deka disebut kita,¹² laban Roh Kudus deka ngajar kita, ba jam nya, utai ka patut disebut kita.”¹³Siku orang ari tekang bala mayuh nyebut ngagai Jesus, “Pengajar, asuh menyadi lelaki aku magi reta kami sebilik enggau aku.”¹⁴Tang ku Jesus bejaku ngagai iya, “Unggal, sapa ngasuh Aku nyadi hakim tauka bekuasa magi reta kita?”¹⁵ Lalu ku Jesus bejaku ngagai semua sida, “Bejimat kita. Jaga diri ari semua macam pengamu, laban pengidup mensia ukai bepanggai ba pemayuh reta tengkira.”¹⁶mansutka mayuh amat asil, ¹⁷lalu ku iya berunding, ‘Nama utai ka deka dikereja aku, laban aku nadai endur alai nyimpan gandum aku?’ ¹⁸Lalu ku iya bejaku, ‘Tu utai ka deka dikereja aku: Aku deka ngererak setor aku ka lama, lalu ngaga sebuah ti besai agi, alai nyimpan semua gandum enggau reta tengkira aku.¹⁹ Lalu aku deka bejaku enggau diri empu, ‘Nuan udah besimpanka mayuh utai nyadika penabat ke berapa taun ka deka datai. Badu agi gawa, makai, ngirup lalu ngelantangka diri.’²⁰Tang ku Allah Taala bejaku ngagai iya, ‘Nuan tu beli! Malam tu seput nuan deka diambi ari nuan, lalu sapa deka bempu semua utai ti udah disimpan nuan?’²¹Nya meh gaya utai ti deka nyadi ba orang ke nugungka pengaya ke diri empu, tang enda kaya di mua Allah Taala.”²²Lalu ku Iya bejaku ngagai sida murid Iya, “Nya alai Aku madah ngagai kita, anang irauka pengidup kita, utai ka deka diempa kita, tauka pasal tubuh, tauka pasal gari.²³ Laban pengidup beguna agi ari pemakai, lalu tubuh beguna agi ari gari.²⁴Peratika burung kak: sida nadai nanam utai, tauka ngetau, lalu sida nadai setor tauka pelabuh, tang taja pia, Allah Taala nupi sida! Kita lebih agi berega ari burung! ²⁵Kati pengirau kita ulih nambahka umur kita sejam? ²⁶Enti kita enda ulih ngereja utai ka ngemit nya, nama kebuah kita irauka utai bukai?²⁷Peratika bungai bakung, jalai sida tumbuh. Sida enda gawa, tauka betenun. Tang Aku madah ngagai kita, indah Solomon enggau semua pengaya iya, deh nadai gari ka ngemanah sida bungai nya. ²⁸Tang enti Allah Taala meri gari ngagai rumput ti idup sehari tu, lalu pagila dibuai ngagai api, Allah Taala tentu deka lebih agi meri gari ngagai kita, O kita ke mit pengarap!²⁹Lalu anang irauka utai ka deka diempa tauka diirup kita. ³⁰ Semina orang ke enda nemu Allah Taala aja ke irauka utai nya lalu Apai kita ka di serega nemu kita begunaka utai nya.³¹Tang giga dulu Perintah Allah Taala, lalu semua utai nya deka mega diberi ngagai kita.Pengaya Ti Di Serega(Matius 6.19-21)³² “Anang takut, kita ke mimit tu, laban Apai kita endang gaga ati deka meri Perintah ngagai kita.³³Jual semua reta tengkira kita, lalu beri sedekah ngagai orang ke seranta. Gaga ke diri empu kambut duit ka enda nemu luya, lalu simpan pengaya ke diri empu di serega, alai pencuri, enggau indu gegat enda ulih ngerusak. ³⁴Laban dia alai pengaya kita, dia meh ati kita.³⁵Seruran besedia, lalu awakka lampu kita seruran menyadi belama, ³⁶ baka orang gaji ke nganti tuan sida pulai ari gawai tikah, ngambika sida ulih muka pintu ke iya, lebuh iya datai lalu nekung pintu.³⁷Beberekat meh orang gaji ke ditemu tuan sida enda tinduk lebuh iya datai. Enggau bendar Aku madah ngagai kita, iya deka nyendiaka diri, lalu ngasuh sida belatur duduk, lalu mela sida. ³⁸Beberekat meh orang gaji nya enti tuan sida tetemuka sida udah sedia, lebuh iya datai ba urung tengah malam tauka ba urung dini hari.³⁹Tang awakka kita nemu tu: enti orang ke bempu rumah nemu maya pencuri datai, iya tentu deka bejaga enggai ke pencuri tama ngagai rumah iya. ⁴⁰Kita pen enda tau enda mega besedia, laban Anak Mensia deka datai ba maya ka enda disangka kita.”⁴¹Ku Petrus bejaku, “Tuhan, kati Nuan madahka sempama tu ke kami, tauka ke semua orang?”⁴² Tuhan lalu bejaku, “Sapa ulun ke tetap ati sereta pintar, ke tau diasuh tuan iya ngemataka ulun iya, meri sida pemakai ba maya ti patut? ⁴³Beberekat meh ulun nya ke ditemu tuan iya ngereja pengawa lebuh tuan iya datai! ⁴⁴Enggau bendar Aku madah ngagai kita, tuan iya deka ngasuh iya ngemataka semua reta tengkira iya.⁴⁵Tang enti ulun nya bejaku dalam ati diri, ‘Tuan aku laun datai,’ lalu enti iya belabuh bepaluka sida ulun ka bukai, ke lelaki enggau ke indu, lalu makai ngirup lalu mabuk, ⁴⁶tuan iya deka datai ba hari ka enda disangka iya, enggau ba jam ka enda ditemu iya, lalu mepat iya lalu ngasuh iya begulai enggau orang ke enda tetap ati.⁴⁷Ulun nya ke nemu utai ka dikedekaka tuan iya, tang enda nyendiaka diri tauka enda ngereja utai ka dikedekaka tuan iya, deka balat disipat. ⁴⁸Tang ulun ke enda nemu utai ka dikedekaka tuan iya, lalu ngereja utai ka ngasuh iya patut kena sipat, deka disipat enda balat. Orang ke diberi mayuh, dipinta meri mayuh, lalu orang ke dikarapka ngemataka mayuh utai, deka dikarapka meri mayuh agi.⁴⁹Aku datai laban Aku deka nyelup dunya tu ngena api. Naka meh pemanah enti sema dunya endang udah diselup! ⁵⁰ Aku bisi siti pemaptisa ti deka dikena maptisa Aku. Naka meh pemalat pemerinsa Aku sebedau pemaptisa nya tembu!⁵¹Kati kita ngumbai Aku datai mai pemaik ngagai dunya? Ukai: Aku ukai datai mai pemaik, tang mai penyerekang.⁵² Belabuh ari diatu, orang lima iku diri sebilik deka beserekang, tiga ngelaban dua, lalu dua ngelaban tiga. ⁵³Sida deka beserekang,apai ngelaban anak lelaki,lalu anak lelaki ngelaban apai,indai ngelaban anak indu,lalu anak indu ngelaban indaimentua indu ngelaban menantu indu,lalu menantu indu ngelaban mentua indu.”⁵⁴Iya mega nyebut ngagai orang mayuh, “Lebuh kita meda mua hari ayan tunga ke barat, kita lalu tekala nya nyebut, ‘Hari deka ujan,’ lalu hari amat ujan. ⁵⁵Lalu lebuh ribut bepuput ari selatan, kita nyebut, ‘Angat hari sehari tu’, lalu hari amat angat. ⁵⁶Kita tu orang ke pura-pura ngapa! Kita nemu nerangka gaya tanah enggau langit. Tang nama kebuah kita enda nemu nerangka tanda ke maya ti diatu?⁵⁷Lalu nama kebuah kita enda nemu ngelala utai ka ngena? ⁵⁸Lebuh kita mansang ngagai kot enggau orang ke deka bedawaka kita, kita enda tau enda, enggau naka ulih, nelesai laya kita enggau orang nya lebuh kita agi di rantau jalai, enggai ke iya ngirit kita ngagai hakim, lalu hakim nyerahka kita ngagai polis, lalu polis nutup kita dalam rumah jil. ⁵⁹Aku madah ngagai kita, kita enda pansut ari rumah jil nya datai ke kita udah mayar semua duit ukum kita.”

Chapter 13

¹Lebuh maya nya sekeda orang ke bisi dia madah ngagai Jesus pasal darah orang Galili ti udah dicampurka Pilate enggau piring sida. ² Jesus lalu nanya sida, “Kati kita ngumbai orang Galili nya diperinsaka baka nya laban sida balat agi bedosa ari orang Galili ka bukai? ³ Aku madah ngagai kita, ukai baka nya; tang enti kita enda nesal ati ke dosa kita, semua kita deka mati baka sida.⁴Tauka orang ke lapan belas iku ke mati lebuh Menara Siloam runtuh ninggang sida -- kati kita ngumbai sida nya udah balat agi ngereja penyalah ari semua orang bukai ke diau di Jerusalem? ⁵ Aku madah ngagai kita, ukai baka nya; tang enti kita enda nesal ati ke dosa kita, semua kita deka mati baka sida.”⁶Udah nya Iya lalu madahka sempama tu: “Orang siku nanam sepun kayu ara ba kebun anggur iya. Iya datai deka ngiga buah ba kayu ara nya, tang nadai tetemuka buah dia. ⁷ Nya alai iya lalu bejaku ngagai tukang kebun, ‘Peda nuan, tu ketiga taun aku udah datai begigaka buah ba kayu ara tu, tang aku nadai kala tetemuka buah. Tebang iya! Nama guna nejuka iya masau tanah nya ngapa?’⁸Tukang kebun nya lalu nyaut, ‘Awakka iya dia setaun da agi, tuan. Aku deka nyangkul ngelingi pun iya, lalu meri iya baja. ⁹ Enti iya bebuah taun baru tu ila, manah meh nya. Tang enti iya enda, nuan tau nebang iya.’ ”¹⁰Nyadi sekali, Jesus ngajar dalam sebuah balai gempuru lebuh hari Sabat. ¹¹Dalam balai gempuru nya bisi siku indu ke dikeduan roh ti jai lapan belas taun. Iya balat amat bungkuk, lalu enda ulih bediri rurus.¹²Lebuh Jesus meda iya, Jesus lalu ngangauka iya ke mua, lalu bejaku ngagai iya, “Endu, nuan udah dilepaska ari penyakit nuan!” ¹³Lebuh Iya ngengkahka jari atas indu nya, indu nya lalu tekala nya bediri rurus lalu muji Allah Taala. Tang kepala balai ¹⁴gempuru nya pedis ati laban Jesus udah ngeraika orang nya lebuh hari Sabat, lalu ku iya majak bejaku ngagai orang mayuh, “Kitai bisi enam hari alai kitai gawa. Datai meh kitai lebuh hari nya lalu digeraika, ukai kena hari Sabat.”¹⁵Tang Tuhan nyaut iya, “Kita tu orang ke pura-pura ngapa! Kati kita enda muka tali jelu sapi tauka keledai kita, mai iya pansut ari bansal, lalu meri iya ngirup lebuh hari Sabat? ¹⁶ Kati indu tu, ke anak Abraham, ke udah ditancang Sitan lapan belas taun, enda tau dilepaska ari tancang nya lebuh hari Sabat?”¹⁷Lebuh Iya nyebut nya, semua orang ke nyakal Iya malu magang. Semua orang lalu rami gaga ati ke semua utai ka nyelai ka udah dikereja Iya.¹⁸Iya lalu bejaku, “Baka ni ku gaya Perintah Allah Taala? Ngagai apa Aku mandingka iya? ¹⁹Iya baka igi ensabi, ka dibai orang siku lalu ditanam iya ba umai iya. ensabi nya tumbuh, lalu nyadi kayu ka besai, lalu burung begagaka tansang ba dan iya.”²⁰Jesus lalu bejaku baru, “Ngagai apa Aku mandingka Perintah Allah Taala? ²¹Iya baka ragi ka diambi siku indu lalu dicampurka iya enggau empat puluh liter tepung, datai ke semua tepung nya nyau kembai magang.”²²Jesus bejalai nengah nengeri enggau genturung pendiau, ngajar orang, lebuh Iya benung mansang ngagai Jerusalem. ²³ Siku orang nanya Iya, “Tuan, kati semina mimit aja orang deka diselamatka?”Ku Iya bejaku ngagai sida, ²⁴“Enggau naka ulih tama nengah pintu ka sempit, laban, Aku madah ngagai kita, mayuh orang deka nguji tama, tang enda ulih.²⁵Lebuh orang ke bempu rumah nya udah angkat lalu nikupka pintu, lalu kita belabuh bediri di luar, nekung pintu, lalu bejaku, ‘Tuan, buka pintu ke kami,’ iya deka nyaut kita, ‘Aku enda nemu ari ni penatai kita!’ ²⁶ Udah nya kita lalu belabuh nyebut, ‘Kami udah makai ngirup enggau nuan, lalu nuan udah ngajar ba sebelah jalai raya kami!’ ²⁷ Tang iya deka nyebut, ‘Aku enda nemu ari ni penatai kita. Rari ari aku, semua kita ke ngereja penyai!’²⁸Kita deka nyabak lalu begerit ngeli lebuh kita meda Abraham, enggau Isak enggau Jakop enggau semua sida nabi dalam Perintah Allah Taala, lalu kita empu dibuai ke luar. ²⁹ Udah nya orang deka datai ari timur, ari barat, ari utara enggau ari selatan, lalu makai dalam Perintah Allah Taala. ³⁰ Orang ke dudi deka nyadi dulu, lalu orang ke dulu, deka nyadi dudi.”³¹Lebuh maya nya, sekeda orang Parisi datai ngagai Jesus lalu bejaku ngagai Iya, “Angkat Nuan ari tu, laban Herod deka munuh Nuan.” ³² Jesus lalu bejaku ngagai sida, “Padahka jaku Aku tu ngagai munsang nya: ‘Dinga nuan, Aku muru antu, lalu ngeraika orang ke sakit sehari tu enggau pagila, lalu ba hari ka ketiga, Aku deka nembuka pengawa Aku.’ ³³Tang Aku enda tau enda majakka pejalai Aku sehari tu, enggau pagila, enggau lusa, laban nadai nabi kala mati ari luar Jerusalem.³⁴O Jerusalem, Jerusalem, nengeri ka munuh sida nabi, lalu nuku ngena batu bala seruan ke dikirumka Allah Taala ngagai nuan! Berapa penyuah Aku udah deka ngempuruka nembiak nuan, baka indu manuk ka ngempuruka anak di baruh sayap iya, tang nuan enggai! ³⁵ Peda nuan, Rumah Sembiang nuan deka ditinggalka nadai orang nguan. Lalu Aku madah ngagai nuan, nuan nadai agi meda Aku, nyentuk ngagai maya nuan nyebut, ‘Beberekat meh Iya ke datai dalam nama Tuhan!’ ”

Chapter 14

¹Nyadi sekali, lebuh hari Sabat, Iya mansang makai ngagai rumah siku tuai orang Parisi, lalu sida bebendar nengkilaka Iya. ²Lebuh maya nya siku lelaki ke sup kaki jari, bisi di mua Iya. ³ Jesus lalu nanya ngagai sida pengajar Adat enggau orang Parisi, “Kati kitai tau ngeraika orang lebuh hari Sabat, tauka enda?”⁴Tang sida enda bemunyi. Nya alai Jesus megai orang nya, lalu ngeraika iya. Iya lalu ngasuh orang nya pulai. ⁵ Iya lalu bejaku ngagai sida, “Enti anak kita, tauka jelu sapi kita labuh ngagai telaga lebuh hari Sabat, enda ke kita deka tekala nya narit iya pansut?” ⁶Sida lalu enda ulih nyaut nya.⁷Lebuh Jesus meda cara sekeda bala pengabang milih endur ka pemadu manah, Iya lalu madahka sempama tu ngagai sida, ⁸ “Lebuh orang ngambi kita ngabang ngagai gawai tikah, anang duduk ba endur ka pemadu manah, enggai ke orang ke tinggi agi pangkat ari kita bisi diambi ngabang, ⁹ lalu orang ke ngambi kita ngabang, deka datai lalu nyebut enggau nuan, ‘Awakka iya duduk ditu,’ lalu nuan deka malu, lalu duduk ba endur ka pemadu baruh.¹⁰Tang lebuh kita diambi orang ngabang, mansang ngagai endur ka pemadu baruh lalu duduk dia, ngambika orang ke empu pengawa datai lalu bejaku ngagai nuan, ‘Unggal, duduk ke atas kitu ke agi.’ Nya baru nuan dibasa semua orang ke sama duduk ba mija nya enggau nuan. ¹¹Laban semua orang ke ngeninggika diri, deka dikemaruhka, lalu orang ke ngemaruhka diri, deka ditinggika.”¹²Lalu ku Iya bejaku ngagai orang ke mai Iya makai, “Lebuh nuan ngambi orang ngabang ngagai pengerami makai besai, anang ngambi pangan tauka menyadi lelaki, tauka kaban belayan nuan, tauka pangan nuan ke kaya, enggai ke sida ngambi nuan ngabang, lalu malas pemanah nuan.¹³Tang lebuh nuan nyendiaka pengerami makai besai, ambi ngabang orang ke seranta, ke kait-kupit, ke lemi, enggau ke buta.¹⁴ Nya baru nuan deka bulih berekat, laban sida enda ulih malas pemanah nuan. Nuan deka dibayar lebuh orang ke lurus diangkatka ari mati.”¹⁵Lebuh siku ari bala pengabang ninga jaku nya, iya lalu bejaku ngagai Jesus, “Beberekat meh orang ke deka makai dalam Perintah Allah Taala!”¹⁶Jesus lalu nyebut ngagai iya, “Nyadi sekali siku orang nyendiaka pengerami makai besai, lalu ngambi mayuh amat orang ngabang. ¹⁷Lebuh pengerami nya baru deka belabuh, iya lalu ngasuh bala ulun iya madahka orang ke udah diambi ngabang, ‘Datai meh, laban semua utai udah sedia magang diatu.’¹⁸Tang semua sida bela belabuh begigaka tegal ngambika sida enda datai. Iya ti keterubah madah ngagai ulun nya, ‘Aku baru udah meli sebidang tanah, lalu aku enda tau enda meda tanah nya. Aku minta ampun, laban aku enda ulih datai.’¹⁹ Ku siku ti bukai bejaku, ‘Aku baru udah meli lima pasang sapi, lalu aku diatu deka ngujika sida. Aku minta ampun, laban aku enda ulih datai.’²⁰ Ku siku ka bukai bejaku, ‘Aku baru udah bebini, nya alai aku enda ulih datai.’²¹Nya alai ulun nya pulai, lalu madah ngagai tuan iya. Tuan iya lalu pedis ati lalu bejaku ngagai ulun iya, ‘Alai nuan mansang ngagai jalai raya, enggau ngagai jalai ti mit di nengeri, lalu bai kitu orang ke seranta, ke kait-kupit, ke buta enggau ke enda ulih bejalai.’²² Ulun nya lalu madah ngagai tuan iya, ‘Atur nuan udah dipejalaika aku, tuan, tang agi bisi endur.’²³Tuan nya lalu bejaku ngagai ulun nya, ‘Alai nuan mansang ngagai jalai raya enggau ngagai jalai ka mit, lalu pejalka orang datai, ngambika rumah aku penuh. ²⁴Laban, aku madah ngagai kita, nadai siku orang ke diambi ngabang deka nyepi pemakai aku!’ ”²⁵Nyadi sekali, mayuh amat orang bejalai enggau Iya. Iya nguing lalu bejaku ngagai sida, ²⁶ “Barang sapa datai ngagai Aku lalu enda lebih agi rindu ke Aku ari iya ke rindu ke apai, indai, bini enggau anak, menyadi lelaki enggau menyadi indu, indah seput iya empu, enda tau nyadi murid Aku.²⁷ Barang sapa enda ngesan regang diri empu lalu nitihka Aku, enda tau nyadi murid Aku.²⁸Laban sapa ari bala kita ke deka ngaga sebuah menara, enda dulu ngira ungkus utai nya, ngambika iya nemu sekalika iya bisi duit kena nembuka pengawa nya?²⁹ Enggai ke lebuh batu pemun udah didudukka, iya enda tetembuka pengawa nya, lalu semua orang ke meda nya deka ngeleseka iya ³⁰munyi tu, ‘Ngemunka pengawa, ulih, tang nembuka pengawa, enda ulih!’³¹Tauka sapa raja ke deka nyerang raja siku, enda dulu duduk lalu ngira enti iya ulih ngalahka dua puluh ribu iku soldadu munsuh ngena sepuluh iku soldadu iya empu? ³²Enti iya enda ulih, iya deka ngasuh bala seruan iya betemu enggau raja nya lebuh iya agi jauh, lalu mai iya bebaik.”³³ Nya alai, baka nya mega kita: nadai siku kita tau nyadi murid Aku enti kita enda ngelengkaka semua reta tengkira kita.³⁴Garam endang manah, tang enti iya nadai agi masin, baka ni ku jalai ngaga iya masin baru? ³⁵Iya enda ulih dikena ngasuh tanah ami, tauka digaga nyadi baja, tang dibuai. Awakka orang ke bisi pending, ninga.”

Chapter 15

¹Nyadi semua pengumpul cukai enggau orang ke bedosa, datai ngagai Jesus, deka mendingka Iya.² Orang Parisi enggau sida pengajar Adat lalu belabuh mut-mut. Ku sida, “Orang tu nyambut orang ke bedosa, lalu makai enggau sida!”³Nya alai Iya madahka sempama tu ngagai sida:⁴ “Enti sema siku ari bala kita bisi seratus iku bedus, lalu siku bedus nya lenyau, enda ke iya deka ninggalka semilan puluh semilan iku bedus ka bukai ba padang, lalu ngiga siku ka lenyau, datai ke iya nyau tetemuka iya?⁵ Lebuh iya udah tetemuka bedus nya, iya ngesan iya enggau ati ka gaga.⁶Lalu lebuh iya datai di rumah, iya ngangauka bala pangan iya enggau orang ke berimbai pendiau enggau iya, lalu bejaku ngagai sida, ‘Aram rami gaga enggau aku, laban aku udah tetemuka bedus aku ka lenyau.’⁷ Nya alai Aku madah ngagai kita, orang di serega din deka lebih agi rami gaga ati lebuh siku ari orang ke bedosa tu nesal ati, ari ke gaga ke semilan puluh semilan iku orang ke lurus ke enda ibuh nesal ati.⁸Tauka, enti sema siku indu bisi sepuluh singkap duit pirak, lalu sesingkap lenyau, enda ke iya deka nungkun lampu, nyapu rumah nya, lalu bebendar ngiga duit nya datai ke iya nyau tetemuka duit nya?⁹ Lebuh iya udah tetemuka duit nya, iya lalu ngangauka bala pangan iya enggau orang ke berimbai pendiau enggau iya, ku iya, ‘Aram rami gaga ati enggau aku laban aku udah tetemuka duit aku ka lenyau.’¹⁰ Nya alai Aku madah ngagai kita, baka nya meh bala melikat Allah Taala deka rami gaga ati ke siku orang ke bedosa ke nesal ati.”¹¹Lalu ku Iya bejaku, “Orang siku bisi dua iku anak lelaki.¹² Anak iya ke biak bejaku enggau apai iya, ku iya, ‘Apai, beri aku semua ungkup aku ari reta tengkira kitai.’ Orang nya lalu bedua reta tengkira iya ngagai anak iya ke dua iku nya.¹³Dua tiga hari udah bekau nya, anak iya ke biak ngempuruka semua reta tengkira iya, lalu bejalai ngagai menua ka jauh, lalu masau reta tengkira iya idup ngena cara ka enda menuku. ¹⁴Lebuh semua reta iya udah abis, lapar pungkang lalu nyadi di serata menua nya, lalu iya belabuh suntuk.¹⁵Nya alai iya makai gaji ba orang siku di menua nya. Orang nya lalu ngasuh iya gawa ba umai iya, engkani babi. ¹⁶Iya tetenguk amat deka ngisi perut iya ngena asi babi, tang nadai ga orang meri iya utai diempa.¹⁷Tang lebuh iya nyau sedarka pemeli diri, iya lalu bejaku, ‘Semua orang gaji apai aku diberi pemakai lebih ari cukup, tang aku ditu mati lapar! ¹⁸Aku deka angkat lalu pulai ngagai apai aku, lalu bejaku ngagai iya, “Apai, aku udah bedosa ngelaban serega enggau ngelaban nuan. ¹⁹Aku enda patut agi dikumbai anak nuan. Gaga aku nyadi orang gaji nuan.” ’²⁰Nya alai iya angkat lalu pulai ngagai apai iya. Tang lebuh iya agi jauh ari rumah, apai iya tepedaka iya, lalu sinu ati ke iya. Iya belanda lalu merap iya, lalu nyium iya.²¹ Anak iya nya lalu bejaku ngagai iya, ‘Apai, aku udah bedosa ngelaban serega enggau ngelaban nuan. Aku enda patut agi dikumbai anak nuan.’²²Tang ku apai iya bejaku ngagai bala ulun iya, ‘Bai jampat baju panjai ka pemadu manah, lalu rasukka ba iya. Rasukka tincin ba tunjuk iya, enggau selipar ba kaki iya. ²³Ambi lalu sayat anak sapi ti pemadu gemu. Kitai deka makai selamat! ²⁴Laban anak aku tu udah mati, tang diatu iya idup baru. Iya udah lenyau, tang diatu iya udah ditemu.’ Sida lalu makai selamat.²⁵Lebuh maya nya, anak tuai iya agi di umai. Lebuh iya pulai ari umai, lalu datai semak rumah, iya ninga munyi musik enggau munyi orang ke betanda. ²⁶Iya lalu ngangauka siku ulun, lalu nanyaka reti utai nya. ²⁷Ku ulun nya nyaut, ‘Menyadi nuan udah datai, lalu apai nuan udah nyayat anak sapi ti pemadu gemu, laban menyadi nuan udah pulai enggau selamat.’²⁸Iya lalu ringat lalu enggai tama. Apai iya pansut, lalu belabuh ngumbuk iya. ²⁹Tang ku iya nyaut apai iya, ‘Dinga nuan! Betaun-taun aku udah gawa ke nuan baka ulun, lalu aku nadai udah kala enda ngasika nuan. Taja pia, nuan nadai kala meri aku anak kambin, siku pen nadai, kena aku makai selamat enggau pangan aku.³⁰ Tang lebuh anak nuan tu datai ditu, ke udah masau semua reta tengkira nuan enggau indu sundal, nuan nyayat anak sapi ti gemu ke iya!’³¹Ku apai iya bejaku ngagai iya, ‘Anak, nuan endang seruran enggau aku, lalu semua utai ka dikemisi aku endang enggi nuan magang.³² Tang kitai enda tau enda makai selamat lalu rami gaga ati, laban menyadi nuan tu udah mati, lalu diatu iya udah idup baru. Iya udah lenyau, lalu diatu iya udah ditemu.’ ”

Chapter 16

¹Jesus lalu bejaku enggau sida murid Iya, “Siku orang kaya bisi siku pemesai ke ngemataka reta iya. Orang bisi bejaku madahka pemesai nya masau duit tuan iya.² Orang kaya nya lalu ngangauka pemesai nya, lalu bejaku ngagai iya, ‘Nama utai tu ka didinga aku pasal nuan? Padahka ngagai aku jalai nuan udah ngemataka reta tengkira aku, laban nuan enda tau agi ngemataka reta tengkira aku.’³Pemesai nya lalu bejaku dalam ati diri, ‘Tuan aku deka muai aku ari pengawa. Nama utai ka patut dikereja aku? Aku enda kering nyangkul, lalu aku malu minta sedekah. ⁴Tu utai ka deka dikereja aku, ngambika lebuh aku dibuai ari pengawa, orang deka ngelaluka aku ngagai rumah sida.’⁵Nya alai iya ngangauka siku-siku orang ke berutang ba tuan iya. Iya lalu bejaku enggau orang ke terubah datai, ‘Berapa utang nuan ba tuan aku?’⁶ Orang nya lalu nyaut, ‘Seratus tung minyak kana.’ Lalu ku pemesai nya bejaku ngagai iya, ‘Ambi surat utang nuan tu, duduk, lalu tuliska lima puluh.’⁷ Udah nya pemesai nya nanya siku ti bukai, ‘Berapa pemayuh utang nuan?’ Orang nya lalu nyaut, ‘Seribu pikul gandum.’ Pemesai nya lalu bejaku, ‘Ambi surat utang nuan tu, lalu tuliska lapan ratus.’⁸Tuan iya lalu muji pemesai ke enda betul ati nya ketegal pemintar iya ngereja utai, laban orang dunya tu pintar agi ngatur utai ka mai penguntung ngagai sida empu ari nembiak penampak.⁹ Lalu Aku madah ngagai kita, gaga orang nyadika pangan kita ngena pengaya dunya, ngambika lebuh utai nya udah abis, kita deka diterima ke dalam rumah ka meruan belama iya.¹⁰Barang sapa tau dikarapka ngemataka utai ka mimit, tau mega dikarapka ngemataka mayuh utai, lalu orang ke enda tau dikarapka ngemataka pekara ka mit, enda mega tau dikarapka ngemataka pekara ka besai. ¹¹Nya alai, enti kita enda tau dikarapka ngemataka pengaya dunya, sapa deka ngarapka kita ngemataka pengaya ka bendar?¹² Lalu enti kita enda tau dikarapka ngemataka utai orang bukai, sapa deka meri kita utai ka endang enggi kita?¹³Nadai orang ulih betuaika dua iku tuan, laban iya deka begedika siku lalu rinduka siku, tauka angkunka siku, lalu mecat siku. Kita enda ulih betuaika Allah Taala enggau duit.”¹⁴Lebuh orang Parisi, ke angkunka duit, ninga semua utai nya, sida lalu ngeleseka Jesus.¹⁵ Nya alai Iya lalu bejaku ngagai sida, “Kita tu orang ke belurus diri empu di mua orang mayuh, tang Allah Taala nemu ati kita; laban utai ka dikangkunka mensia, nya utai ka dipegedika Allah Taala.¹⁶Adat enggau jaku ti ditulis sida nabi mengkang dikena nyentuk ngagai maya Johanes. Tang berengkah ari maya Johanes, Berita Manah pasal Perintah Allah Taala dipadahka ngagai orang mayuh, lalu semua orang bela majakka diri tama ngagai Perintah nya.¹⁷ Tang mudah agi serega enggau dunya lesap, ari siti titik dalam Adat tu lenyau.¹⁸Barang sapa muai bini, lalu jadi enggau indu bukai, butang. Lalu lelaki ke jadi enggau indu ke udah dibuai laki, butang.¹⁹Nyadi dia bisi siku orang kaya. Iya bekenaka pekayan ka berega, lalu diau makai nyamai tiap hari.²⁰ Lalu ba mua pintu orang nya bisi siku orang ke seranta, ke abis dibalut rumbak. Nama iya Lasarus. ²¹Lasarus bisi amat ati deka makai pemakai ka labuh ari mija orang kaya nya. Indah ukui deh datai lalu nilat rumbak iya.²²Orang ke seranta nya mati, lalu dibai bala melikat ngambika iya diau enggau Abraham. Orang kaya nya mega mati, lalu dikuburka. ²³ Di dunya pemati, alai iya ke balat kena perinsa, iya engkadah lalu tepedaka ari jauh Abraham duduk ngimbai Lasarus.²⁴Orang kaya nya lalu ngangau, ‘Apai Abraham! Kasihka aku, lalu asuh Lasarus datai kitu ngambika iya nyepuhka ujung tunjuk iya ngagai ai, lalu ngenyelapka dilah aku, laban aku pedis amat merinsa dalam api tu!’²⁵Tang ku Abraham bejaku, ‘Ingat, anak, lebuh nuan agi idup, nuan diberi semua utai ka manah, tang Lasarus diberi semua utai ka jai. Tang diatu iya lantang diau ditu, tang nuan pedis merinsa. ²⁶Nambahka nya, ba entara kitai bisi siti darung ka dalam, ngambika orang ke deka meraka ari tu ngagai kita, enda ulih, lalu orang ke deka meraka ari endur kita ngagai kami, pen enda mega ulih.’²⁷Ku orang kaya nya bejaku, ‘Enti pia, apai, aku minta nuan ngirumka Lasarus ngagai rumah apai aku, ²⁸laban aku bisi lima iku menyadi lelaki, ngambika iya meri jaku tangkan ngagai sida, enggai ke sida datai ba endur pemerinsa tu.’²⁹Abraham lalu nyaut, ‘Sida bisi Musa enggau sida nabi. Awakka bala menyadi nuan patut mendingka sida.’ ³⁰ Ku orang kaya nya bejaku, ‘Ukai baka nya, apai Abraham! Enti siku orang ke angkat ari mati mansang ngagai sida, nya baru sida deka nesal ati ke dosa sida.’ ³¹Tang ku Abraham, ‘Enti sida enggai mendingka Musa enggau sida nabi, sida pen enggai mega arap enti orang siku angkat ari mati.’ ”

Chapter 17

¹1Lalu ku Iya bejaku ngagai sida murid Iya, “Utai ka ngasuh orang bedosa endang deka datai, tang tulah orang ke ngasuh dosa nya datai! ²Manah agi enti batu kisar ditancangka ba rekung iya, lalu iya dibuai ngagai tasik, ari ke nejuka iya ngasuh siku ari orang ke pemadu mit tu bedosa.³Bejaga kita!“Enti menyadi nuan bedosa, rara iya, lalu enti iya nesal ati, ampun iya.⁴ Lalu enti iya bedosa ngelaban nuan tujuh kali dalam sehari, lalu datai ngagai nuan tujuh kali, lalu iya nyebut, ‘Aku nesal ati ke penyalah aku,’ nuan enda tau enda ngampun iya.”⁵Ku bala rasul bejaku ngagai Tuhan, “Tambahka pengarap kami.”⁶Tuhan lalu nyaut, “Enti kita bisi pengarap ngemesai igi ensabi, kita ulih bejaku ngagai kayu tu, ‘Awakka nuan dicabut, lalu ditanam ba tasik!’ iya deka ngasika kita.⁷Sapa ari bala kita deka bejaku ngagai ulun iya ke baru pulai ngeradu tanah tauka ngibun bedus, ‘Datai kitu enggau jampat lalu duduk makai’?⁸ Enda ka kita deka bejaku ngagai ulun iya, ‘Sediaka pemakai ke aku. Rasukka pekayan nuan, lalu intu aku lebuh aku makai ngirup. Udah nya baru nuan tau makai’?⁹Kati nuan meri terima kasih ngagai ulun nya ketegal iya udah ngereja pengawa iya? ¹⁰Kita pen baka nya mega. Lebuh kita udah ngereja semua utai ka diasuh kereja kita, sebut, ‘Kami tu ulun ke nadai guna. Kami semina udah ngereja pengawa ka patut dikereja kami.’ ”¹¹Lebuh Jesus benung majakka pejalai Iya ngagai Jerusalem, Iya bejalai nengah menua entara menua Samaria enggau menua Galili. ¹²1Lebuh Iya tama ngagai sebuah genturung pendiau, sepuluh iku orang ke sakit lan mansang ngagai Iya. Sida bediri ari jauh¹³ lalu ngangau enggau nyawa ka inggar. Ku sida, “Jesus! Pengajar! Kasihka kami!”¹⁴Lebuh Iya tepedaka sida, Iya lalu bejaku ngagai sida, “Mupuk kita, lalu asuh sida imam meresa kita.”Lebuh sida benung di rantau jalai, sida lalu nyadi tuci. ¹⁵Lebuh siku ari bala sida meda diri udah gerai, iya nikal, lalu muji Allah Taala enggau nyawa ka inggar. ¹⁶Iya nyungkurka diri di kaki Jesus, lalu meri terima kasih ngagai Iya. Lelaki nya orang Samaria.¹⁷Jesus lalu nanya, “Ukai enda sepuluh iku digeraika? Kini ke tunga sida ke semilan iku?¹⁸ Kati sida nadai nikal kitu lalu muji Allah Taala, kelimpah ari orang kampar tu?”¹⁹ Iya lalu bejaku ngagai orang Samaria nya, “Angkat nuan, lalu mupuk. Pengarap nuan udah ngeraika nuan.”²⁰Nyadi sekali orang Parisi nanyaka kemaya Perintah Allah Taala deka datai. Iya lalu nyaut sida, “Perintah Allah Taala ukai datai ngena tanda ka ulih dipeda.²¹ Lalu nadai mega orang nyebut, ‘Peda kita! Tu iya ditu!’ tauka, ‘Nyin iya!’, laban iya ka bendar Perintah Allah Taala bisi ba tengah-tengah kita.”²²Iya lalu bejaku ngagai sida murid, “Maya deka datai alai kita keran deka meda siti ari hari Anak Mensia, tang kita enda ulih meda hari nya.²³ Orang deka nyebut ngagai kita, ‘Peda kita! Nyin iya!’ tauka, ‘Tu iya!’ Anang kita kia lalu anang nitihka sida.²⁴ Laban baka kilat ti nyelar, lalu langit terang ari tisi siti ngagai tisi siti, baka nya meh gaya Anak Mensia lebuh hari Iya ila.²⁵Tang Iya enda tau enda dulu natka mayuh macam pemerinsa, lalu ditulak orang ke rebak diatu. ²⁶ Baka lebuh maya Noh menya, baka nya mega utai deka nyadi lebuh hari Anak Mensia ila. ²⁷ Semua orang majak makai ngirup, jadi melaki-bini, nikah, nyentuk ngagai hari Noah tama ke dalam bandung, lalu ai bah datai lalu ngerusak semua sida.²⁸Baka lebuh maya Lot menya. Semua orang majak makai ngirup, bebeli bejual, betanam sereta begagaka utai, ²⁹tang lebuh Lot ninggalka nengeri Sodom, api enggau merirang lalu labuh ari langit lalu ngerusak semua sida.³⁰Nya meh gaya utai ka deka nyadi ba hari Anak Mensia dipandangka.³¹ Ba hari nya ila, orang ke ba atas perabung enda tau nurun lalu ngambi utai diri. Baka nya mega orang ke di umai: sida enda tau pulai ke rumah.³²Kingatka bini Lot! ³³ Barang sapa deka ngidupka nyawa diri, deka ngelenyauka iya, tang barang sapa ngelenyauka nyawa diri, deka ngidupka iya.³⁴Aku madah ngagai kita, lebuh malam nya, dua iku orang deka begulai tinduk. Siku deka ditabanka, lalu siku ditinggalka.³⁵ Dua iku indu deka begulai ngisar. Siku deka ditabanka, lalu siku deka ditinggalka.”³⁶Dua iku orang gawa di umai. Siku deka ditabanka, lalu siku deka ditinggalka.³⁷ Sida murid Iya lalu nanya Iya, “Dini, Tuhan?”Disaut Jesus, “Dia alai bangkai, dia meh endur alai burung ka bepakaika bangkai deka begempuru.”

Chapter 18

¹Iya lalu madahka siti sempama ngagai sida kena Iya madahka sida enda tau enda seruran besampi, lalu enda lemi semengat. ²Ku Iya, “Dalam sebuah nengeri bisi siku hakim ke enda nangika Allah Taala, sereta enda bebasaka orang.³Lalu dalam nengeri nya mega bisi indu balu siku, ke seruran datai lalu bejaku ngagai iya, ‘Tulung aku ngelaban munsuh aku.’ ⁴Hakim nya lama enggai nulung iya, tang udah nya iya lalu berunding, ‘Taja pen aku enda nangika Allah Taala, sereta enda bebasaka orang,⁵ tang laban indu tu balat ngiruh aku, aku deka nulung iya, enggai ke iya seruran datai kitu lalu ngelelakka aku ngapa!’ ”⁶Lalu ku Tuhan bejaku, “Dingaka utai ka disebut hakim ka jai nya.⁷ Enda ka Allah Taala deka nulung bala nembiak Iya, ke nyabak ngangauka Iya siang malam? Kati Iya deka ngerindang diri datai nulung sida?⁸ Aku madah ngagai kita, Iya deka nulung sida enggau jampat. Tang lebuh Anak Mensia datai, kati Iya deka tetemuka orang ke arap di dunya tu?”⁹Iya mega madahka sempama tu ngagai orang ke ngumbai diri lurus lalu mecat orang bukai. ¹⁰“Dua iku orang mansang ngagai Rumah Sembiang deka besampi, siku orang Parisi, lalu siku pengumpul cukai.¹¹Orang Parisi bediri kediri, lalu besampi munyi tu, ‘Allah Taala, aku meri terima kasih ngagai Nuan, laban aku enda baka orang bukai ke pencuri, ke jai, ke butang, tauka baka pengumpul cukai nyin.¹² Aku bepasa dua hari dalam seminggu. Aku meri sepuluh peratus ari semua utai ti ulih aku.’¹³Tang pengumpul cukai nya bediri ari jauh, enda berani engkadah ke langit, tang mandam dada diri, ku iya, ‘Allah Taala, kasihka aku ke bedosa tu!’¹⁴ Aku madah ngagai kita, lebuh seduai iya pulai ke rumah, ukai orang Parisi nya ke lurus, tang pengumpul cukai nya ke lurus di mua Allah Taala. Laban semua orang ke ngeninggika diri deka dikemaruhka, lalu orang ke ngemaruhka diri deka ditinggika.”¹⁵Sekeda orang mai sida ke mit ngagai Jesus ngambika Iya negu sida. Lebuh sida murid meda nya, sida lalu balat amat ngerara orang nya.¹⁶ Tang Jesus ngangauka sida anak mit nya ngagai Iya, lalu bejaku, “Awakka sida anak mit datai ngagai Aku lalu anang nagang sida, laban Perintah Allah Taala diempu orang ke baka sida tu. ¹⁷Enggau bendar Aku madah ngagai kita, barang sapa enda nerima Perintah Allah Taala baka anak mit, enda ulih tama ngagai Perintah nya.”¹⁸Siku tuai orang Judah lalu nanya Iya, “Pengajar ka badas, nama utai ka enda tau enda dikereja aku ngambika aku bulih pengidup ka meruan belama iya?”¹⁹Jesus lalu bejaku ngagai iya, “Nama kebuah nuan ngumbai Aku badas? Nadai siku ka badas, kelimpah ari Allah Taala siku aja.²⁰ Nuan nemu pesan: ‘Anang butang. Anang munuh orang. Anang ngenchuri. Anang besaksi bula. Bebasaka apai enggau indai nuan.’ ”²¹Orang nya lalu nyaut, “Aku udah nitihka semua pesan nya kenyau ari aku agi biak.”²²Lebuh Jesus ninga nya, Iya lalu bejaku ngagai orang nya, “Siti agi utai apin dikereja nuan. Jual semua reta tengkira nuan, lalu beri duit nya ngagai orang ke seranta. Nya baru nuan deka bisi pengaya di serega. Udah nya baru nuan datai lalu nitihka Aku.” ²³Tang lebuh orang nya ninga nya, iya tusah ati, laban iya kaya bendar.²⁴Jesus merening ngagai iya, lalu bejaku, “Mar amat meh orang ke kaya tama ngagai Perintah Allah Taala! ²⁵Nyamai agi jelu unta tama nengah lubang jarum, ari orang ke kaya tama ngagai Perintah Allah Taala.”²⁶Orang ke ninga nya lalu bejaku, “Enti pia, sapa ulih diselamatka?”²⁷ Jesus lalu nyaut, “Utai ka enda ulih dikereja mensia, ulih dikereja Allah Taala.”²⁸Petrus lalu bejaku, “Peda Nuan! Kami udah ninggalka rumah kami lalu nitihka Nuan.”²⁹Jesus lalu bejaku ngagai sida, “Enggau bendar Aku madah ngagai kita, nadai orang ke udah ninggalka rumah, tauka bini, tauka menyadi lelaki, tauka apai indai, tauka anak, ketegal Perintah Allah Taala, ³⁰enda nerima berapa kali lipat mayuh agi di dunya tu, enggau dunya ka deka datai, pengidup ti meruan belama iya.”³¹Jesus lalu mai murid ke dua belas iku ke tisi, lalu bejaku ngagai sida, “Dinga kita! Kitai deka mansang ngagai Jerusalem, lalu semua utai ti ditulis sida nabi pasal Anak Mensia deka dikamatka.³² Laban Iya deka diserahka ngagai orang bansa bukai, lalu dikeduan, dipecat, lalu diludah. ³³Lebuh sida udah nyipat Iya, sida deka munuh Iya, lalu ba hari ka ketiga Iya deka angkat idup baru.”³⁴Tang sida enda meretika utai nya. Iya ka bendar, utai ka disebut Iya udah dipelalaika ari sida, lalu sida enda nemu utai ka disebut Jesus.³⁵Lebuh Jesus datai semak Jeriko, siku orang ke buta bisi duduk ba tisi jalai raya, minta sedekah. ³⁶Lebuh iya ninga bala orang mansa, iya lalu nanyaka utai ka nyadi.³⁷Sida lalu madah ngagai iya, “Jesus orang Nasaret benung mansa.”³⁸lalu manjung, “Jesus! Anak Daud! Kasihka aku!”³⁹Orang ke di mua lalu balat amat ngasuh iya badu agi ragak. Tang iya manjung inggar agi, “Anak Daud! Kasihka aku!”⁴⁰Jesus lalu ngetu, lalu ngasuh orang mai orang ke buta nya ngagai Iya. Lebuh orang ke buta nya datai semak, Jesus lalu nanya iya, ⁴¹“Nama utai ka diasuh nuan kereja Aku ke nuan?”Iya lalu nyaut, “Tuhan, awakka aku ulih meda baru.”⁴²Jesus lalu bejaku ngagai iya, “Awakka nuan ulih meda! Pengarap nuan udah ngeraika nuan.”⁴³Orang nya lalu tekala nya ulih meda baru, lalu nitihka Jesus, ngemuliaka Allah Taala. Lebuh orang mayuh meda nya, semua sida lalu muji Allah Taala.

Chapter 19

¹Jesus lalu datai di Jeriko, tang Iya enda bemalam dia. ²Nyadi di nengeri nya bisi siku orang benama Sakius. Iya tu kepala orang ke ngumpul cukai, lalu iya orang ke kaya.³Iya nguji meda sapa orang ke benama Jesus, tang laban orang kelalu mayuh, iya enda ulih meda Jesus, laban iya baruh. ⁴Nya alai iya lalu belanda dulu ari bala mayuh, lalu niki sepun kayu, deka meda Jesus, ke deka mansa.⁵Lebuh Jesus datai ba endur nya, Iya engkadah, lalu bejaku enggau Sakius, “Nurun jampat, Sakius, laban aku enda tau enda diau ba rumah nuan sehari tu.”⁶Nya alai Sakius lalu beguai-guai nurun, lalu gaga ati ngelaluka Jesus.⁷ Semua orang ke meda nya lalu belabuh mut-mut. Ku sida, “Iya nyadi temuai orang ke bedosa!”⁸Sakius bediri lalu bejaku ngagai Tuhan, “Tuhan, aku deka meri setengah ari semua reta tengkira aku ngagai orang ke seranta, lalu enti aku bisi udah ngakal orang, aku deka mulaika utai nya empat kali lipat.”⁹ Jesus lalu bejaku ngagai iya, “Sehari tu pengelepas udah datai ba rumah tu, laban iya mega peturun Abraham.¹⁰ Laban Anak Mensia datai ngambika Iya ngiga lalu nyelamatka orang ke tesat.”¹¹Lebuh orang mayuh agi benung mendingka Iya bejaku, Iya lalu madahka siti sempama ngagai sida, laban Iya nyau datai semak Jerusalem, enggau laban sida ngumbai Perintah Allah Taala baru deka pegari.¹² Nya alai ku Iya bejaku, “Siku orang ke tinggi pangkat bejalai ngagai menua ka jauh, ngambika iya diciri nyadi raja, lalu udah nya pulai baru ngagai menua iya empu.¹³Iya ngangauka sepuluh iku orang gaji iya, lalu meri sida sepuluh singkap duit emas. lalu bejaku ngagai sida, ‘Aku ngasuh kita bedagang ngena duit tu nyentuk ngagai maya aku pulai kitu baru.’¹⁴ Tang bala nembiak iya begedika iya, lalu sida ngasuh bala seruan nitihka iya, ku sida, ‘Kami enggai meda orang tu nyadi raja kami.’¹⁵Lebuh iya pulai, udah bekau iya ke diciri nyadi raja, iya lalu ngasuh orang manggil orang gaji ke udah alai iya nyuaka duit, deka nemu untung ka udah ulih sida bedagang.¹⁶Iya ke terubah datai lalu bejaku, “Tuan, sesingkap duit nuan udah bulih sepuluh singkap.’¹⁷ Lalu ku iya bejaku ngagai orang nya, ‘Manah pengawa nuan. Nuan tu orang gaji ka manah! Laban nuan tau dikarapka ngemataka utai ka mimit, aku deka ngasuh nuan ngemataka sepuluh buah nengeri.’¹⁸Iya ka kedua datai lalu bejaku, ‘Tuan, sesingkap duit nuan udah bulih lima singkap.’ ¹⁹Lalu ku tuan iya bejaku ngagai iya, ‘Nuan deka ngemataka lima buah nengeri.’²⁰Iya ka siku datai lalu bejaku, ‘Tuan, tu duit nuan. Aku mungkus duit tu ngena perecha, ²¹laban aku takutka nuan, laban nuan orang ke terit. Nuan ngambi utai ka ukai disimpan nuan, lalu ngetau utai ka ukai ditanam nuan.’²²Ku tuan nya bejaku ngagai orang gaji nya, ‘Aku deka ngakim nuan ngena leka jaku nuan empu, nuan orang gaji ka jai! Nuan nemu aku endang terit, ngambi utai ka ukai disimpan aku, lalu ngetau utai ti ukai ditanam aku. ²³Nya alai nama kebuah nuan enda nyimpan duit aku dalam bank, ngambika lebuh aku pulai kitu baru, aku ulih nerima iya sama enggau bungai iya?’²⁴Udah nya iya lalu bejaku ngagai orang ke bediri semak dia, ‘Ambi duit nya ari iya, lalu beri ngagai iya ke bisi sepuluh singkap.’ ²⁵(Tang ku sida bejaku ngagai iya, ‘Tuan, iya udah bisi sepuluh singkap!’)²⁶Aku madah ngagai kita, genap iku orang ke bisi utai deka diberi mayuh agi, tang orang ke nadai utai, indah utai ka mimit ti dikemisi sida deh deka diambi ari sida. ²⁷Nyadi pasal bala munsuh aku ke enggai nerima aku nyadi raja sida, bai sida kitu, lalu bunuh sida di mua aku!’ ”²⁸Lebuh Iya udah nyebut nya, Iya lalu bejalai dulu ari sida ngagai Jerusalem²⁹Lebuh Iya datai semak Betpagi enggau Betani, ba bukit sigi ka dikumbai Bukit Kana, Iya ngasuh dua iku murid Iya bejalai dulu ari sida,³⁰ ku Iya, “Alai seduai bejalai ngagai nengeri ka di mua nyin. Lebuh seduai tama ngagai nengeri nya, seduai deka nemu siku anak keledai ditancang dia, ka nadai udah kala ditepan orang. Buka tali iya, lalu bai iya kitu.³¹ Enti orang nanya seduai, ‘Nama kebuah seduai muka tali jelu nya?’ sebut aja jaku tu, ‘Tuhan begunaka iya.’ ”³²Seduai iya mupuk, lalu nemu semua utai munyi ka udah dipadahka Jesus ngagai seduai iya. ³³Lebuh seduai iya muka tali anak keledai nya, orang ke bempu jelu nya lalu bejaku ngagai seduai iya, “Nama kebuah seduai muka tali anak keledai nya?”³⁴ Seduai iya lalu nyaut, “Tuhan begunaka iya.” ³⁵Seduai iya lalu mai anak keledai nya ngagai Jesus, ngelempaika serayung seduai iya ba belakang jelu nya, lalu nulung Jesus nepan ba jelu nya.³⁶ Lebuh Iya nepan keledai nya, orang mayuh lalu ngancau serayung sida ba jalai raya.³⁷Lebuh Iya nyau datai semak jalai ka nurun ari Bukit Kana, semua bala murid Iya belabuh gaga ati muji Allah Taala enggau nyawa ka inggar ketegal semua utai ka besai ti udah dipeda sida,³⁸ ku sida,“Beberekat meh Rajake datai dalam nama Tuhan!Pemaik di serega,enggau mulia di serega ka pemadu tinggi!”³⁹Sekeda orang Parisi ke dalam tekang bala mayuh lalu bejaku ngagai Iya, “Pengajar, asuh murid Nuan badu agi inggar!”⁴⁰Disaut Iya, “Aku madah ngagai kita, enti sida enda bemunyi, batu deka manjung.”⁴¹Lebuh Iya nyau datai semak lalu meda nengeri nya, Iya nyabakka nengeri nya,⁴² ku Iya, “Naka meh pemanah, enti sehari tu nuan ngelala utai ka ulih mai pemaik ngagai nuan! Tang diatu utai nya dilalaika ari mata nuan!⁴³Maya deka datai alai bala munsuh nuan deka ngaga kuta tanah ngelingi nuan kena ngelulung nuan, lalu mekulka nuan.⁴⁴ Sida deka ngerusak nuan, enggau orang ke diau dalam nuan, lalu sigi pen nadai mega batu ditejuka mengkang betusun dalam nuan, laban nuan enda ngelala maya Allah Taala datai ngagai nuan.”⁴⁵Iya lalu tama ngagai Rumah Sembiang, lalu belabuh muru orang ke bejual dia.⁴⁶ Ku Iya bejaku ngagai sida, “Endang udah ditulis,‘Rumah Aku deka nyadi rumah sembiang.’Tang kita udah ngaga iya nyadi sarang perumpak.”⁴⁷Tiap hari Iya ngajar dalam Rumah Sembiang. Sida tuai imam, sida pengajar Adat, enggau bala tuai orang Yahudi majak begigaka jalai munuh Iya, ⁴⁸tang sida nadai tetemuka jalai ngereja nya, laban semua orang mayuh majak mendingka Iya.

Chapter 20

¹Nyadi sekali, lebuh Jesus benung ngajar orang mayuh dalam Rumah Sembiang sereta nusui Berita Manah, sida tuai imam enggau sida pengajar Adat enggau bala tuai orang Yahudi, datai² lalu bejaku ngagai Iya, “Padahka ngagai kami, nama kuasa ti dikena Nuan ngereja utai tu? Sapa meri Nuan kuasa nya?”³Iya lalu nyaut sida, “Aku deka nanya kita siti tanya. Padahka ngagai Aku,⁴ Kati baptisa Johanes datai ari serega tauka ari mensia?”⁵Sida lalu belabuh berandauka nya enggau pangan diri. Ku sida, “Enti kitai nyebut, ‘Ari serega,’ Iya deka nyebut, ‘Nama kebuah kita enda arapka iya?’⁶ Tang enti kitai nyebut, ‘Ari mensia,’ semua orang deka nuku kitai ngena batu, laban sida arapka Johanes nya nabi.”⁷Nya alai sida lalu nyaut madahka diri enda nemu penatai baptisa nya.⁸Jesus lalu bejaku ngagai sida, “Aku pen enggai meh madah ngagai kita kuasa ka dikena Aku ngereja utai tu.”⁹Iya lalu belabuh madahka sempama tu ngagai orang mayuh: “Orang siku numbuhka sebidang kebun anggur. Iya ngasuh orang nyua kebun nya, lalu udah nya iya pegi lama amat ngagai menua bukai. ¹⁰Lebuh maya ngetau buah anggur, Iya ngasuh siku ari bala ulun iya mansang ngagai orang ke nyua kebun nya, deka ngambi ungkup iya ari buah anggur nya. Tang bala orang ke nyua kebun nya malu ulun nya, lalu ngasuh iya pulai puang.¹¹Iya lalu ngirumka siku agi ulun. Tang iya mega dipalu sereta dikeleseka sida, lalu diburu sida pulai puang. ¹²Iya lalu ngirumka ulun ka ketiga. Sida ngemakalka iya, lalu muai iya ari kebun nya.¹³dikereja aku? Aku deka ngirumka anak tunggal aku. Nyangka sida deka bebasaka iya.’ ¹⁴Tang lebuh bala orang ke nyua kebun nya meda anak tunggal iya nya, sida lalu berandauka nya enggau pangan diri, ku sida, ‘Tu orang ke bempu waris. Aram kitai munuh iya, ngambika pesaka tu diempu kitai!’¹⁵Sida lalu muai iya ari kebun anggur nya, lalu munuh iya.Nama utai ka deka dikereja orang ke bempu kebun anggur nya ngagai bala orang ke nyua?¹⁶ Iya deka datai lalu munuh sida lalu nyerahka kebun nya ngagai orang bukai.”¹⁷Tang Jesus merening ngagai sida, lalu bejaku, “Enti pia, nama reti jaku ti ditulis tu:‘Batu ka ditulak tukang rumahudah nyadi batu ka pemadu beguna.’¹⁸Genap iku orang ke labuh ninggang batu nya, deka redak, lalu batu tu deka ngeredakka orang ke ditinggang iya.”¹⁹Lebuh sida pengajar Adat enggau sida tuai imam nemu Iya udah nyebut jaku sempama nya kena Iya ngelaban sida, sida nguji nangkap Iya tekala nya, tang sida takutka orang mayuh.Tanya Pasal Mayar Cukai(Mathius 22.15-22; Markus 12.13-17)²⁰ Nya alai sida nengkilaka Iya, lalu ngirumka bala pematau, ka pura-pura ngaga diri baka ke manah ati, ngambika sida ulih nangkap Iya ketegal utai ka disebut Iya, lalu nyerahka Iya ngagai tuan gabenor.²¹Nya alai sida nanya Iya, “Pengajar, kami nemu Nuan endang nyebut sereta ngajar utai ka ngena, lalu Nuan enda bedulika orang, tang ngajar utai ka bendar pasal jalai Allah Taala.²² Kati kitai tau mayar cukai ngagai Raja Besai, tauka enda?”²³Tang Iya nemu akal sida, lalu ku Iya bejaku ngagai sida,²⁴ “Pandangka sesingkap duit ngagai Aku. Gambar sapa enggau nama sapa tu?”Sida lalu nyaut, “Enggi Raja Besai.”²⁵Ku Iya bejaku ngagai sida, “Enti pia, utai Raja Besai, beri ngagai Raja Besai, utai Allah Taala, beri ngagai Allah Taala.”²⁶Sida lalu enda ulih manjuk Iya ngena utai ka disebut Iya di mua orang mayuh. Sida balat alit ati ke saut Iya, lalu sida enda bemunyi.²⁷Udah nya sekeda orang Saduki datai ngagai Iya. Nyadi orang Saduki enda arapka pengangkat ari mati. ²⁸ Sida lalu nanya Iya, “Pengajar, Musa nulis ke kitai, enti laki mati ninggalka bini, tang nadai ninggalka anak, menyadi lelaki iya enda tau enda jadi enggau balu nya, ngambika seduai iya bisi anak ngarika menyadi iya ke udah mati.²⁹Nyadi sekali bisi tujuh iku lelaki diri menyadi. Iya ke tuai bebini, lalu mati, nadai anak. ³⁰Menyadi ke lumur dua ³¹enggau ke lumur tiga jadi enggau indu nya, lalu baka nya mega semua tujuh iku sida bela mati nadai anak.³² Ke pengujung iya, indu nya mega mati. ³³Lebuh pengangkat orang ari mati, sapa bempu bini nya? Laban semua sida tujuh bela udah ampit jadi enggau iya.”³⁴Jesus lalu bejaku ngagai sida, “Orang ke rebak diatu jadi enggau pangan diri, lalu nikah, ³⁵tang orang ke dikira patut diau ba dunya ka jemah ila, sereta patut angkat ari mati, enda jadi melaki-bini tauka nikah. ³⁶Iya ka bendar sida enda ulih mati agi, laban sida baka melikat lalu nyadi anak Allah Taala, laban sida udah diangkatka ari mati.³⁷Nyadi pasal pengangkat orang ari mati, indah Musa deh bisi nunjukka dalam cerita pasal babas ka laban api, ngumbai Tuhan nya Allah Taala Abraham, Isak, enggau Jakop.³⁸ Allah Taala ukai Allah Taala ke orang ke mati, tang ke orang ke idup, laban ba Allah Taala semua orang idup magang.”³⁹Sekeda sida pengajar Adat lalu nyaut, “Manah saut Nuan, Pengajar!”⁴⁰ Laban sida nadai berani nanya iya agi.⁴¹lalu bejaku ngagai sida, “Baka ni ku orang ngumbai Kristus peturun Daud?⁴² Laban Daud empu nyebut dalam bup Masmur,‘Ku Tuhan bejaku enggau Tuhan aku:Duduk Nuan muak ari kanan Aku,⁴³datai ke Aku udah ngaga munsuh Nuannyadika pelasar kaki Nuan.’⁴⁴Daud ngumbai Iya Tuhan; nya alai baka ni ku Kristus tau nyadi peturun iya?”⁴⁵Iya lalu bejaku ngagai sida murid Iya di mua orang mayuh,⁴⁶ “Bejaga ari sida pengajar Adat, ke rindu bejalai ngena baju ti panjai, lalu rindu ditabi orang ba sebelah pasar lalu milih penuduk ka pemadu manah dalam balai gempuru enggau ba pengerami makai besai.⁴⁷ Sida ngambi ulih ba indu ke balu lalu ngerampas rumah sida, lalu pura-pura lama besampi! Sida deka nerima ukum ka besai agi!”

Chapter 21

¹Jesus malik lalu tepedaka bala orang ke kaya nepuka pemeri sida ngagai sarang wang Rumah Sembiang,² lalu Iya mega tepedaka siku indu ke balu sereta seranta, nepuka dua singkap duit engkeraju. ³Ku Jesus bejaku, “Enggau bendar Aku madah ngagai kita, indu ke balu sereta seranta tu udah meri mayuh agi ari semua sida nya; ⁴laban semua sida meri ari laluh utai ka dikemisi sida, tang indu ke seranta tu udah meri semua utai ka dikena iya beridup.”⁵Lebuh sekeda murid benung berandauka pasal Rumah Sembiang, pasal Rumah nya ka dilagu ngena batu ka berega, sereta enggau piring ka dienjuk ngagai Allah Taala, Iya bejaku, ⁶“Pasal utai tu ka dipeda kita, maya deka datai alai batu tu nadai agi betusun baka tu; semua deka diruntuhka magang.”⁷Sida lalu nanya Iya, “Pengajar, kemaya utai nya deka nyadi, lalu nama tanda ti nunjukka utai nya deka nyadi?”⁸ Ku Iya bejaku, “Bejaga, enggai ke orang nesatka kita; laban mayuh orang deka datai dalam nama Aku, lalu nyebut, ‘Aku tu meh Iya!’ enggau, ‘Maya nyau semak!’ Anang nitihka sida.⁹Lebuh kita ninga pasal perang enggau pasal pengacau ngelaban perintah nyadi, anang takut; laban utai nya endang enda tau enda dulu nyadi, tang pengujung enda datai tekala nya.”¹⁰Iya lalu bejaku ngagai sida, “Bansa deka beperang ngelaban bansa bukai, lalu menua deka beperang ngelaban menua bukai. ¹¹Tanah berenyang deka balat nyadi, lalu lapar pungkang, enggau penyakit deka balat nyadi ba mayuh bengkah endur; lalu tanda ka balat ngenakutka sereta nyelai deka pegari ari langit.¹²deka nyerahka kita ngambika kita kena pecara dalam balai gempuru, lalu ditutup dalam rumah jil, lalu kita deka dibai ngagai raja enggau gabenor ketegal nama Aku. ¹³Tu deka meri kita peluang besaksi.¹⁴Nya alai kita enda tau enda mutuska runding enggai dulu berundingka jalai kita deka nyaut,¹⁵ laban Aku deka meri kita jaku enggau penemu-dalam ka enda ulih disaut tauka disakal munsuh kita.¹⁶Kita deka diserahka ulih apai indai kita, menyadi lelaki kita, kaban belayan kita, enggau pangan kita, lalu sekeda kita deka dibunuh sida.¹⁷ Kita deka dipegedika semua orang ketegal nama Aku.¹⁸ Tang selambar pen nadai meh buk kita deka lenyau.¹⁹ Ulih ati ti tan kita deka diselamatka.²⁰Lebuh kita meda Jerusalem dikelulung bala soldadu, nya baru kita deka nemu nengeri nya deka dirusak enda lama da agi. ²¹Lebuh maya nya, orang ke diau di Judea enda tau enda rari ngagai bukit. Lalu orang ke di nengeri enda tau enda angkat ari nengeri nya, lalu orang ke di menua pesisir enda tau tama ngagai nengeri;²² laban nya ‘Hari Bebalas,’ kena ngamatka semua utai ti udah ditulis.²³Naka meh penusah indu ke ngandung, enggau indu ke nusuka anak lebuh maya nya! Laban penusah ti besai deka ninggang dunya, lalu pengeringat Allah Taala deka ninggang bansa tu.²⁴ Sida deka dibunuh ngena pedang, lalu sekeda deka ditabanka nyadi orang tangkap ngagai semua menua, lalu Jerusalem deka dilunjak orang bansa bukai, nyentuk ngagai maya timpuh orang bansa bukai udah abis.²⁵Tanda deka pegari ba mata hari, ba bulan enggau ba bintang, lalu semua bansa di dunya deka tusah sereta irau ninga pemalat munyi segum tasik enggau pangka gelumbang.²⁶ Orang deka luput laban takut, irauka utai ka deka ninggang dunya, laban kuasa ka di langit deka begegar.²⁷Udah nya baru sida deka meda Anak Mensia datai dalam remang ngena kuasa enggau mulia ti besai.²⁸ Lebuh utai tu belabuh nyadi, bediri lalu angkatka pala kita, laban pengelepas kita nyau semak.”²⁹Udah nya Iya lalu madahka siti sempama ngagai sida, “Peratika kayu ara enggau semua kayu bukai. ³⁰Lebuh daun sida belabuh bekantuk, kita empu ulih meda sereta nemu musin panas nyau semak.³¹ Baka nya mega, lebuh kita meda utai tu nyadi, kita deka nemu Perintah Allah Taala nyau semak.³²Enggau bendar Aku madah ngagai kita, rebak tu apin mati sebedau semua utai tu nyadi.³³ Langit enggau dunya deka lenyau, tang jaku Aku enda lenyau.³⁴Tang bejaga kita, ngambika kita enda gian ngirup, lalu mabuk, lalu selalu irauka pengidup, enggai ke kita enda ngadang lebuh Hari nya ngenyit datai, ³⁵baka panjuk ka nyintak, laban Hari nya deka datai ngagai semua orang ke diau di serata dunya.³⁶Bejaga berari, besampi minta diri kering rari ari semua utai ka deka nyadi, lalu bediri di mua Anak Mensia.”³⁷Iya ngajar tiap hari dalam Rumah Sembiang, lalu lebuh malam hari Iya pansut ari nengeri lalu bemalam ba Bukit Kana. ³⁸Semua orang dani tumu pagi lalu mendingka Iya dalam Rumah Sembiang.

Chapter 22

¹Maya ngintu Gawai Roti Ti Enda Beragi, ka dikumbai Gawai Paska, nyau semak. ²Sida tuai imam enggau sida pengajar Adat begigaka jalai munuh Jesus, laban sida takutka orang mayuh.³Udah nya Sitan tama ngagai Judas, ke dikumbai Iskariot, siku ari sida ke dua belas.⁴ Judas mupuk lalu berandau enggau sida tuai imam, enggau bala pemesai ke nyaga Rumah Sembiang, pasal jalai iya nyual Jesus ngagai sida.⁵Sida gaga amat ati, lalu besetuju deka meri iya duit. ⁶Nya alai Judas besetuju, lalu belabuh begigaka peluang nyual Jesus ngagai sida, lebuh orang mayuh nadai dia.⁷Hari Gawai Roti Ti Enda Beragi pen nyau datai, alai anak domba Gawai Paska deka disayat.⁸ Nya alai Jesus ngasuh Petrus seduai Johanes, ku Iya, “Alai seduai mupuk, lalu nyendiaka pemakai Gawai Paska ke kitai, ngambika kitai makai.”⁹Seduai iya lalu nanya, “Dini alai Nuan ngasuh kami duai nyendiaka nya?”¹⁰Disaut Jesus, “Dingaka tu: lebuh seduai tama ngagai nengeri, siku lelaki ke mai tepayan ai deka betemu enggau seduai. Titihka iya ngagai rumah ti alai iya tama, ¹¹lalu sebut ngagai orang ke bempu rumah nya, ‘Pengajar nanya ngagai nuan, “Dini alai bilik temuai, alai Aku deka makai pemakai Gawai Paska enggau murid Aku?” ’¹²Iya deka madahka ngagai seduai siti bilik ti besai di sadau, ka udah dikemas. Sediaka semua utai dia ke kitai.”¹³Seduai iya mupuk, lalu nemu semua utai munyi ka udah dipadahka Jesus ngagai seduai iya. Seduai iya lalu nyendiaka pemakai Gawai Paska.¹⁴Lebuh jam nyau cukup, Iya lalu belatur duduk ba mija, sama enggau sida rasul.¹⁵ Ku Iya bejaku ngagai sida, “Aku bisi amat ati deka makai pemakai Gawai Paska tu enggau kita sebedau Aku kena perinsa, ¹⁶laban, Aku madah ngagai kita, Aku enda makai pemakai tu datai ke iya dikamatka dalam Perintah Allah Taala.”¹⁷Iya lalu ngambi mangkuk, lalu lebuh Iya udah meri terima kasih, Iya lalu bejaku, “Ambi tu, lalu bagi entara bala kita, ¹⁸ laban, Aku madah ngagai kita, belabuh ari diatu Aku enda ngirup anggur tu nyentuk ngagai maya Perintah Allah Taala datai.”¹⁹Iya lalu ngambi roti, lalu lebuh Iya udah meri terima kasih, Iya mecahka roti nya, lalu nyuaka nya ngagai sida, ku Iya, “Tu tubuh Aku, ka diberi ke kita. Kereja tu kena ngingatka Aku.”²⁰ Baka nya mega, lebuh sida udah badu makai, Iya ngambi mangkuk, ku Iya, “Mangkuk tu ka dituang ke kita nya sempekat baru Allah Taala ka ditanggam ngena darah Aku.²¹Tang, peda kita! Orang ke nyual Aku bisi enggau Aku ba mija tu! ²²Laban Anak Mensia deka mati, nitihka atur Allah Taala, tang tulah orang ke nyual Iya!”²³Sida lalu belabuh betanya ngagai pangan diri, sapa ari bala sida ke deka ngereja nya.²⁴Sida murid mega bekelikuhka sapa ari bala sida ke tau dikumbai pemadu besai.²⁵ Tang ku Iya bejaku ngagai sida, “Raja orang bansa bukai merintah orang ke dipegai sida, lalu orang ke megai kuasa atas sida ngumbai diri ‘Pangan Orang Mayuh’.²⁶Tang utai nya enda baka nya ba bala kita. Orang ke pemadu besai dalam bala kita enda tau enda nyadi baka orang ke pemadu biak, lalu orang ke nyadi kepala enda tau enda nyadi orang ke mela. ²⁷ Laban sapa ke besai agi? Iya ke duduk ba mija, tauka iya ke mela? Tentu orang ke duduk, ukai enda? Tang Aku begulai enggau kita nyadi orang ke mela.²⁸Kita udah begulai enggau Aku lebuh Aku natka semua pemerinsa Aku,²⁹ lalu Aku meri kita kuasa merintah, baka Apai ka udah meri Aku kuasa kena merintah,³⁰ ngambika kita ulih makai ngirup ba mija Aku dalam Perintah Aku, lalu kita deka duduk ba kerusi diraja, ngakim dua belas raban bansa orang Israel.³¹Simon, Simon! Dinga nuan! Sitan udah minta Aku ngemendarka iya ngayak semua kita baka ke ngayak gandum,³² 3tang Aku udah besampika nuan Petrus, ngambika pengarap nuan kering, lalu lebuh nuan udah pulai baru ngagai Aku, keringka sida menyadi nuan.”³³Lalu ku Petrus bejaku ngagai Iya, “Tuhan, aku sedia deka ditutup dalam rumah jil lalu mati enggau Nuan!”³⁴Jesus lalu nyebut ngagai iya, “Aku madah ngagai nuan, Petrus, sebedau manuk mengkukuk sehari tu, nuan udah besangkalka Aku tiga kali.”³⁵Ku Jesus bejaku ngagai sida, “Lebuh Aku ngasuh kita bejalai, lalu enda nyagi kita mai kandi duit, tauka kambut, tauka selipar, kati kita bisi suntuk utai?”“Nadai,” ku sida nyaut.³⁶ Ku Iya bejaku ngagai sida, “Tang diatu, barang sapa bisi kandi duit, enda tau enda mai kandi nya, lalu baka nya mega orang ke bisi kambut. Lalu orang ke nadai pedang, enda tau enda nyual kelambi iya, lalu meli pedang.³⁷Laban Aku madah ngagai kita, jaku ka disebut dalam Bup Kudus, ‘Iya deka begulai enggau orang ke jai,’ enda tau enda dikamatka ba Aku, laban utai ka ditulis pasal Aku endang benung dikamatka diatu.”³⁸Sida murid Iya lalu bejaku, “Peda Nuan, Tuhan! Tu dua bilah pedang!” Iya lalu nyaut, “Umbas meh nya.”³⁹Iya pansut lalu mupuk baka selama ngagai Bukit Kana, lalu sida murid nitihka Iya. ⁴⁰Lebuh Iya datai ba endur nya, Iya lalu nyebut ngagai sida, “Besampi ngambika kita enda kena laban penguji.”⁴¹Iya lalu bejalai jauh mimit ari sida, kira sepenikau batu ari sida, besugang lalu besampi,⁴² “Apai, enti Nuan deka, ambi mangkuk tu ari Aku; ukai nitihka peneka Aku, tang awakka peneka Nuan nyadi.”⁴³Udah nya siku melikat ari serega pegari di mua Iya, lalu ngeringka Iya. ⁴⁴Enggau ati ti balat tusah, Iya bebendar agi besampi, datai ke peluh Iya nyau baka darah neritik ngagai tanah.⁴⁵Lebuh Iya angkat ari endur Iya ke besampi, Iya pulai ngagai sida murid Iya, lalu nemu sida tinduk, laban sida lelak laban ati ka kelalu balat tusah. ⁴⁶Iya lalu bejaku ngagai sida, “Nama kebuah kita tinduk? Angkat, lalu besampi, ngambika kita enda kena laban penguji.”⁴⁷Lebuh Iya agi benung bejaku, bala orang lalu ngenyit datai, diuluka Judas, siku ari sida ke dua belas. Judas mansang ngagai Jesus, deka nyium Iya.⁴⁸ Tang ku Jesus bejaku ngagai iya, “Judas, kati nuan nyual Anak Mensia ngena sium?”⁴⁹Lebuh sida murid ke sama enggau Jesus meda utai ka deka nyadi, sida lalu nanya, “Tuhan, kati kami tau mantap sida ngena pedang?” ⁵⁰Siku ari bala sida lalu mantap ulun imam besai, mutuska pending kanan iya.⁵¹Tang ku Jesus bejaku, “Badu agi!” Iya lalu negu pending orang nya, lalu ngeraika iya.⁵²yesus lalu bejaku ngagai sida tuai imam enggau bala polis ke nyaga Rumah Sembiang, enggau sida tuai bansa ke udah datai nangkap Iya, “Kati Aku tu penyamun alai kita datai mai pedang enggau pemalu?”⁵³ Lebuh Aku begulai enggau kita tiap hari dalam Rumah Sembiang, kita enda nangkap Aku. Tang tu endang maya kita, maya kuasa pemetang merintah.”⁵⁴Sida lalu nangkap Jesus lalu mai Iya ari endur nya ngagai rumah imam besai. Tang Petrus nitih ari jauh. ⁵⁵Lebuh sida udah nungkunka api ba tengah laman nya lalu duduk, Petrus mega duduk enggau sida.⁵⁶Siku indu ke ulun lalu tepedaka Petrus duduk nunga api. Iya lalu merening ngagai Petrus, lalu bejaku, “Orang tu pen udah meh enggau Iya!”⁵⁷Tang Petrus besangkalka nya, ku iya, “Indu, aku enda ngelala Iya!”⁵⁸Enda lama udah nya, siku agi orang meda Petrus lalu bejaku, “Nuan pen siku ari bala sida!”Tang ku Petrus nyaut, “Ukai!”⁵⁹Kira sejam udah bekau nya, siku agi orang bejaku, “Orang tu tetap udah enggau Jesus, laban iya orang Galili!”⁶⁰Tang ku Petrus nyaut, “Aku enda nemu utai ti ku nuan.”Tekala nya, lebuh Petrus agi benung bejaku, manuk mengkukuk.⁶¹Tuhan nguing lalu merening ngagai Peter. Petrus lalu ingatka jaku Tuhan, jalai Iya nyebut ngagai Petrus, “Sebedau manuk mengkukuk sehari tu, nuan udah besangkalka Aku tiga kali.” ⁶²Petrus pansut lalu duie-duie nyabak.⁶³Orang ke nyaga Jesus beduan Iya, lalu belabuh ngelese sereta malu Iya.⁶⁴ Sida mega mampul mata Iya ngena kain, lalu majak nanya Iya, “Uji sangka! Sapa malu Nuan?”⁶⁵ Sida majak nyebut mayuh macam utai bukai kena sida ngeleseka Iya.⁶⁶Lebuh hari nyau tawas, sida tuai bansa, tuai imam, enggau sida pengajar Adat begempuru, lalu sida mai Jesus ngagai Kunsil.⁶⁷ Ku sida, “Padahka ngagai kami, enti Nuan tu Kristus?”Iya lalu nyaut, “Enti Aku madah ngagai kita, kita enggai arap,⁶⁸ lalu enti Aku nanya kita, kita enggai nyaut.⁶⁹Tang belabuh ari diatu, Anak Mensia deka duduk muak ari kanan Allah Taala ka Bekuasa.”⁷⁰ Semua sida lalu nanya, “Enti pia, kati Nuan tu Anak Allah Taala?”Lalu ku Iya bejaku ngagai sida, “Kita ngumbai Aku Anak Allah Taala.”⁷¹Sida lalu bejaku, “Kitai enda ibuh begunaka saksi bukai. Kitai empu udah ninga nya ari mulut Iya Empu!”

Chapter 23

¹1Semua raban Kunsil lalu angkat sereta, lalu mai Jesus ngagai Pilatus.² Sida lalu belabuh bedawaka Iya, ku sida, “Kami nemu orang tu nesatka bansa kami, nagang kami mayar cukai ngagai Raja Besai, lalu ngumbai Diri Kristus, reti nya raja.”³Pilatus lalu nanya Iya, “Kati Nuan raja orang Yuhudi?”Jesus lalu nyaut iya, “Munyi ka ku nuan.”⁴ Pilateus lalu bejaku ngagai sida tuai imam, enggau ngagai bala orang mayuh, “Aku nadai nemu kebuah kita bedawaka orang tu.”⁵Tang sida bebendar agi bejaku, ku sida, “Iya megau orang mayuh, ngajar di serata menua Judea, kenyau ari Galili alai Iya ke berengkah, nyentuk ngagai endur tu.”⁶Lebuh Pilatus ninga nya, iya lalu nanya enti Jesus nya orang Galili.⁷ Lebuh iya ninga Jesus datai ari menua ka dipegai Herodes, iya lalu ngasuh Jesus dibai ngagai Herodes, ke bisi di Jerusalem lebuh maya nya.⁸Lebuh Herodes meda Jesus, iya gaga amat ati, laban iya lama udah keran deka betemu enggau Jesus, laban iya udah ninga berita pasal Jesus, lalu ngarapka diri ulih meda Jesus ngereja kereja ajih.⁹ Herodes lalu lama nanya Jesus, tang Jesus enda nyaut iya.¹⁰ 10Sida tuai imam enggau sida pengajar Adat bisi bediri dia, bebendar amat bedawaka Jesus.¹¹Indah Herodes enggau bala soldadu iya deh beduan sereta ngeleseka Jesus. Udah nya iya ngerasukka baju panjai ti manah ba Jesus, lalu ngirumka Jesus pulai baru ngagai Pilatus.¹² Ba hari nya Herodes seduai Pilatus lalu bebaik enggau pangan diri. Sebedau nya, seduai iya endang bemunsuh enggau pangan diri.¹³Pilatus lalu ngempuruka sida tuai imam, tuai bansa, enggau orang mayuh,¹⁴ lalu bejaku ngagai sida, “Kita udah mai orang tu ngagai aku, madahka Iya udah nesatka orang mayuh. Aku udah mansik Iya di mua kita empu, lalu aku nadai nemu Iya bisi udah ngereja penyalah munyi ti ku kita.¹⁵Herodes pen nadai mega nemu penyalah Iya, laban iya udah ngirumka Iya pulai baru ngagai aku. Orang tu nadai udah ngereja utai ka tau ngasuh Iya kena ukum bunuh.¹⁶ Nya alai aku deka ngasuh Iya disipat, lalu ngelepaska Iya.” ¹⁷Nyadi Pilate endang selalu ngelepaska siku orang jil ke orang mayuh ba genap Gawai Paska.¹⁸Semua sida lalu manjung, ku sida, “Bunuh Iya! Lepaska Barabas ke kami!” ( ¹⁹Nyadi Barabas udah ditutup dalam rumah jil ketegal orang begau ngelaban perintah di nengeri nya, enggau ketegal iya udah munuh orang.)²⁰Laban Pilatus endang deka ngelepaska Jesus, nya alai iya lalu bejaku baru ngagai sida.²¹ Tang sida majak manjung, “Regang Iya! Regang Iya!”²²Pilatus lalu bejaku baru ketiga kali ngagai sida, ku iya, “Nama kebuah? Nama penyalah ti udah dikereja Iya? Aku nadai nemu Iya bisi udah ngereja penyalah ti tau ngasuh Iya kena ukum bunuh! Nya alai aku deka ngasuh Iya disipat, lalu ngelepaska Iya.”²³Tang sida majak manjung madahka Jesus enda tau enda diregang. Ke pengujung iya, Pilatus lalu nurutka sida, ²⁴lalu meri pemutus penemu madahka peminta sida dikemendarka. ²⁵Pilatus lalu ngelepaska orang ke dipinta sida, orang ke udah ditutup dalam rumah jil ketegal iya udah mai orang angkat ngelaban perintah lalu udah munuh orang. Pilatus lalu nyerahka Jesus ngagai sida, nurutka pinta sida.²⁶Lebuh sida mai Iya ari endur nya, sida nangkap siku orang ke benama Simon orang Sairin, ke baru datai ari menua pesisir deka mansang ngagai nengeri, sida lalu manggaika regang nya ba belakang Simon, lalu mejalka iya ngesan regang nya ngentudi Jesus.²⁷Mayuh amat orang nitihka Jesus, nyengkaum sida indu ke mandam dada diri nyabakka Iya. ²⁸ Tang Jesus nguing ngagai sida, lalu bejaku, “Kita indu Jerusalem! Anang nyabakka Aku, tang nyabakka diri empu, enggau nyabakka anak kita.²⁹Laban hari deka datai alai orang deka nyebut, ‘Beberekat meh indu ke mandul, ke nadai kala ngandung, ke nadai kala nusuka anak!’³⁰ Sida lalu belabuh bejaku ngagai bukit, ‘Tinggang kami!’ lalu bejaku ngagai munggu, ‘Lamun kami!’³¹ Laban enti sida ngereja nya lebuh kayu agi idup, nama utai ka deka nyadi lebuh kayu nya udah rangkai?”³²Dua iku orang bukai, ke udah ngereja penyalah, mega dibai ngambika seduai iya dibunuh sama enggau Iya.³³Lebuh sida datai ba endur ka dikumbai “Keruntuk,” sida lalu ngeregang Iya dia sama enggau dua iku orang ke udah ngereja penyalah, siku muak ari kanan, lalu siku muak ari kiba Iya.³⁴ Udah nya Jesus bejaku, “Apai, ampun sida, laban sida enda nemu utai ti dikereja diri.”³⁵Orang mayuh bediri dia nengkilaka Iya, tang bala tuai orang Yuhudi ngeleseka Iya. Ku sida, “Iya ngidupka orang bukai. Awakka Iya ngidupka Diri Empu, enti Iya amat Kristus ka udah dipilih Allah Taala!”³⁶Sida soldadu mega ngeleseka Iya. Sida mansang ngagai Iya lalu meri Iya wain ka masam, ³⁷ku sida bejaku, “Enti Nuan amat raja orang Judah, selamatka Diri Empu!”³⁸Siti pelekat bisi mega diengkah ari atas Iya, “Tu Raja orang Yuhudi.”³⁹Siku orang ke udah ngereja penyalah ke diregang dia majak ngeleseka Jesus. Ku iya, “Kati Nuan ukai Kristus? Selamatka Diri Empu enggau kami duai!”⁴⁰Tang iya ke siku ngerara iya, ku iya, “Kati nuan enda nangika Allah Taala, laban nuan sama kena ukum baka Iya?⁴¹ Tua endang patut diukum, laban tua amat udah ngereja penyalah, tang orang tu nadai udah ngereja penyalah.”⁴²Iya lalu bejaku ngagai Jesus, “Jesus, kingatka aku lebuh Nuan datai ngagai Perintah Nuan!”⁴³ Jesus lalu nyaut, “Enggau bendar Aku madah ngagai nuan, sehari tu nuan deka sama enggau Aku di serega.”⁴⁴Ba urung tengah hari semua menua petang magang, nyentuk ngagai pukul tiga ngalih hari,⁴⁵ laban mata hari nadai mancar agi. Kain tirai dalam Rumah Sembiang lalu carik belah dua.⁴⁶Jesus lalu ngangau enggau nyawa ka inggar, “Apai! Aku nyerahka semengat Aku ngagai jari Nuan!” Lebuh Iya udah nyebut nya, Iya lalu ngapuska seput.⁴⁷Lebuh kepala soldadu meda utai ka udah nyadi, iya lalu muji Allah Taala. Ku iya, “Orang tu amat nadai penyalah!”⁴⁸Lebuh semua orang ke begempuru nengkila dia meda utai ka nyadi, sida lalu pulai ke rumah, mandam dada diri.⁴⁹ Tang semua orang ke bekelala enggau Jesus, nyengkaum sida indu ke udah nitihka Iya ari Galili, bediri nengkila ari jauh.⁵⁰Nyadi dia bisi siku orang ke badas sereta lurus, benama Jusup. Iya tu raban Kunsil.⁵¹ Tang iya enda besetujuka pelan enggau utai ka dikereja sida. Iya datai ari nengeri Arimatea, di menua Judea lalu iya nganti Perintah Allah Taala.⁵²Iya mansang ngagai Pilatus, lalu minta bangkai Jesus.⁵³ Iya nurunka bangkai Jesus, mungkus Iya ngena kain linin, lalu ngalika Iya dalam kubur ka udah ditebuk ba batu galang, lalu nadai udah kala dikena alai nguburka orang⁵⁴Nyadi hari nya Hari Nyendiaka Gawai, lalu hari Sabat nyau deka berengkah.⁵⁵Sida indu ke udah datai enggau Jesus ari Galili, nitihka Jusup lalu sida meda kubur nya, sereta meda cara bangkai Jesus digalika dalam kubur nya.⁵⁶ Udah nya sida pulai, lalu nyendiaka rempah enggau minyak wangi.Lebuh hari Sabat, sida diau, nitihka pesan.

Chapter 24

¹Tang tumu pagi hari Minggu, sida indu nya mansang ngagai kubur, mai rempah ti udah disediaka sida.² Sida lalu nemu batu nya udah dibaringka ari mua kubur nya,³ tang lebuh sida tama ke dalam kubur nya, sida nadai nemu bangkai Tuhan Jesus dia.⁴Lebuh sida agi beba ati berundingka nya, dua iku orang ke ngena gari ka beperencing, tekala nya bediri ngimbai sida.⁵ Sida lalu takut, lalu nyungkurka diri ke tanah, tang orang dua iku nya bejaku ngagai sida, “Nama kebuah kita begigaka orang ke idup ba bala orang ke mati? Iya nadai ditu tang udah angkat idup baru.⁶Kingatka utai ka udah dipadahka Iya ngagai kita lebuh Iya agi di Galili, ⁷madahka Anak Mensia enda tau enda diserahka ngagai orang ke bedosa, lalu diregang, lalu ba hari ka ketiga, angkat idup baru.”⁸Sida lalu ingatka jaku Iya,⁹ pulai ari kubur nya, lalu madahka semua utai nya ngagai murid ke sebelas iku, enggau ngagai semua sida ka bukai.¹⁰ Nyadi orang ke nusui pasal utai nya ngagai sida rasul nya Maria Magdalin enggau Johana, enggau Maria indai yakubus enggau indu ke bukai ke sama enggau sida.¹¹Tang sida rasul ngumbai nya cerita ngapa, lalu sida enda arapka utai ka dipadahka sida indu nya. ¹²Tang Petrus angkat lalu belanda ngagai kubur. Iya engkenduk lalu nilik ke dalam, lalu tepedaka semina kain linin aja bisi dia. Iya lalu pulai ke rumah, balat alit ati ke utai ka udah nyadi.¹³Sehari nya mega dua iku murid mansang ngagai sebuah genturung pendiau ke benama Emaus, kira sebelas kilometer ari Jerusalem.¹⁴ Seduai iya berandauka pasal semua utai ti udah nyadi.¹⁵Lebuh seduai iya benung berandau, Jesus Empu datai semak lalu bejalai enggau seduai iya, ¹⁶tang seduai iya enda ngelala Iya¹⁷Iya lalu bejaku ngagai seduai iya, “Nama utai ti dikerandauka seduai lebuh seduai bejalai tadi?”Seduai iya lalu ngetu sereta berupai tusah ati.¹⁸ Siku ari seduai iya, ke benama Kliopas, lalu nyaut Iya, “Kati Nuan tu siku temuai di Jerusalem ke enda nemu utai ka udah nyadi dua tiga hari tu ka udah?”¹⁹Iya lalu nanya, “Utai nama?”Seduai iya lalu nyaut, “Pasal Jesus orang Nasaret, nabi ka bekuasa dalam pengawa enggau jaku di mua Allah Taala enggau di mua semua orang,²⁰ enggau cara bala tuai imam kami enggau bala tuai kami nyerahka Iya ngambika Iya diukum bunuh, lalu sida ngeregang Iya.²¹Tang kami udah ngarapka Iya deka ngelepaska Israel! Sigi amat, lalu nambahka nya, tu ketiga hari utai nya udah nyadi.²²Nambahka nya, sekeda indu ari bala kami udah ngasuh kami balat amat alit ati. Sida mansang ngagai kubur tumu pagi tadi, ²³lalu lebuh sida nadai nemu bangkai Iya dia, sida pulai ari kubur lalu madahka diri udah begenera meda melikat, ke madahka Jesus idup.²⁴ Sekeda orang ke enggau kami lalu mansang ngabas kubur, lalu nemu utai dia munyi ka dipadahka sida indu, tang sida nadai meda Jesus.”²⁵Jesus lalu bejaku ngagai seduai iya, “Kita amat beli. Lubah amat meh kita arapka semua jaku ti udah disebut sida nabi!²⁶ Kati Kristus enda patut natka semua pemerinsa nya, lalu udah nya dimuliaka?”²⁷ Jesus lalu nerangka ngagai seduai iya utai di udah disebut dalam semua Bup Kudus pasal Iya Empu, belabuh ari bup Musa enggau semua bup sida nabi.²⁸Lebuh sida nyau datai semak genturung pendiau ka digagai seduai iya, Jesus lalu ngaga Diri baka ke deka majakka pejalai Iya.²⁹ Tang seduai iya bebendar ngumbuk Iya. Ku seduai iya bejaku, “Bemalam enggau kami duai, laban hari nyau lemai, hari nyau ka malam.” Iya lalu bemalam enggau seduai iya.³⁰Lebuh Iya belatur deka makai enggau seduai iya, Iya ngambi roti, merekat lalu mecahka roti, lalu nyuaka roti nya ngagai seduai iya.³¹ Nya baru mata seduai iya tebuka, lalu ngelala orang nya Jesus. Iya lalu lesap, nadai dipeda seduai iya agi. ³²Ku seduai iya bejaku enggau pangan diri, “Enda ka ati tua asai ke disar api lebuh Iya bejaku enggau tua ba jalai raya tadi, lebuh Iya nerangka Bup Kudus ngagai tua?”³³Seduai iya lalu tekala nya angkat, lalu pulai ngagai Jerusalem, lalu nemu murid ke sebelas iku begempuru enggau sida murid ka bukai.³⁴ Ku sida bejaku, “Tuhan amat udah angkat idup baru, lalu Iya udah pegari di mua Simon!” ³⁵Udah nya seduai iya lalu madahka pasal utai ka udah nyadi di rantau jalai, enggau pasal seduai iya ke ngelala Iya lebuh Iya mecahka roti.³⁶Lebuh seduai iya benung nusui nya, Jesus Empu lalu tekala nya bediri ba tengah-tengah sida, lalu bejaku ngagai sida, “Awakka pemaik meruan enggau kita.” ³⁷Tang sida tekenyit sereta balat takut, lalu ngumbai diri meda antu.³⁸Iya lalu bejaku ngagai sida, “Nama kebuah kita takut? Lalu nama kebuah ati kita kakang?³⁹ Peda jari enggau kaki Aku. Aku meh tu. Tegu Aku, lalu peda, laban antu nadai isi tauka tulang baka Aku.”⁴⁰Lebuh Iya udah nyebut nya, Iya lalu mandangka jari enggau kaki Iya ngagai sida.⁴¹Lebuh sida agi mengkang enda arap laban sida balat gaga sereta alit ati, Iya lalu bejaku ngagai sida, “Kati kita bisi utai diempa ditu?” ⁴²Sida lalu nyuaka ngagai Iya sekerat ikan ti udah dipanduk.⁴³ Iya ngambi lalu makai ikan nya di mua sida.⁴⁴Udah nya Iya lalu bejaku ngagai sida, “Tu meh utai ka udah dipadahka Aku ngagai kita lebuh Aku agi begulai enggau kita -- madahka semua utai ti udah ditulis pasal Aku dalam Adat Musa, dalam bup sida nabi, enggau dalam Masmur, enda tau enda dikamatka.”⁴⁵Udah nya Iya lalu muka runding sida, ngambika sida meretika Bup Kudus,⁴⁶ lalu ku Iya bejaku ngagai sida, “Tu meh utai ti udah ditulis: Kristus enda tau enda natka pemerinsa, lalu angkat ari mati ba hari ke ketiga,⁴⁷ lalu pesan pasal nesal ati, enggau pasal pengampun dosa dipadahka dalam nama Iya ngagai semua bansa, berengkah ari Jerusalem.⁴⁸Kita tu meh orang ke besaksika semua utai tu. ⁴⁹Lalu Aku deka ngirumka ngagai kita utai ka udah disemaya Apai; nya alai diau kita di nengeri tu nyentuk ngagai maya kita diberi kuasa ari atas.”⁵⁰Udah nya Iya mai sida pansut ngagai Betani. Dia Iya ngangkatka jari Iya lalu merekatka sida.⁵¹ Lebuh Iya benung merekatka sida, Iya ninggalka sida lalu dibai niki ke serega,⁵²Sida lalu nyembah Iya, lalu pulai ngagai Jerusalem enggau ati ti gaga,⁵³ lalu sida seruran diau dalam Rumah Sembiang muji Allah Taala.

John

Chapter 11 Ba pun iya kelia Firman endang udah bisi, Firman nya enggau Allah Taala lalu Firman nya endang Allah Taala. 2 Firman endang enggau Allah Taala kenyau ari pun. 3 Semua utai digaga ulih Iya. enti nadai Iya, semua utai ke udah bisi tu nadai patut tau bisi.4 Dalam Iya bisi pengidup lalu pengidup nya meri penampak ngagai semua mensia. 5 Penampak nya mancar dalam pemetang, lalu pemetang enda ulih ngalahka-Iya.6 Siko urang dikirumka Allah Taala. Nama iya Yohanes. 7 iya datai besaksika pasal penampak nya ngambika ulih iya semua urang tau pecaya. 8 Yohanes empu ukai penampak, tang iya datai ngambika iya besaksika pasal penampak nya.9 Penampak ti bendar, ti meri penampak ngagai genap iku mensia, bisi datai ngagai dunya.10Iya bisi di dunya lalu dunya digaga ulih Iya, Tang dunya enda ngelala Iya. 11Iya datai ngagai menua Iya Empu, tang bansa Iya Empu enda nerima Iya.12 Tang, semua urang ke nerima Iya ke arapka nama Iya, diberi Iya kuasa nyadi anak Allah Taala, 13 ke diadaka Allah Taala, ukai diadaka mensia, tauka ulih peneka mensia.14 Firman nya nyadi mensia lalu diau begulai enggau kitai. lalu kitai udah meda mulia Iya, mulia Iya ke nyadi Anak Tunggal Apai, ke penuh laban pengasih enggau pemendar.15 Yohanes besaksika pasal Iya Ko Yohanes ngangau, “Tu meh urang ke dikenang aku lebuh aku nyebut: ‘Iya ke datai dudi ari aku, besai16 Ulih pemesai pengasih Iya, semua kitai udah nerima pengasih ti nambah-menambah. 17 Adat amat udah diberi ulih Musa; tang pengasih enggau pemendar datai ulih Yesus Kristus. 18 Nadai urang udah kala meda Allah Taala, Semina Anak Tunggal Allah Taala, ke begulai enggau Apai, ke madahka pasal Apai.19 Tu saksi Yohanes lebuh urang Yahudi ngirumka sida imam enggau urang Lewi ari Yerusalem lalu nanya Yohanes, “Sapa nuan tu?”20 Yohanes lalu ngaku,ukai besangkal, tang iya ngaku, “Aku ukai Kristus.”21 Sida lalu nanya iya, “Enti pia, sapa meh nuan tu? kati nuan tu Elia?” iya nyaut, "Aku ukai Elia." "tau ka nuan tu Nabi?" iya nyaut, "Ukai."22 Sida lalu nanya iya, “Sapa nuan tu deh? Padahka ngagai kami, ngambika kami bisi saut dibai ngagai urang ke ngirumka kami. Baka ni ku nuan madahka pasal diri empu?”23 Yohanes nyaut enggau jaku Nabi Yesaya,“Aku tu urang ke ngangau di menua puang:‘Gaga jalai Tuhan rurus!’ munyi ti disebut Nabi Yesaya.”24 Nyadi bala seruan nya udah dikirumka urang Farisi. 25 Sida lalu nanya Yohanes, “Enti pia, nama kebuah nuan maptis urang, enti nuan ukai Kristus, tauka ukai Elia, tauka ukai Nabi nya?”26 Yohanes lalu nyaut sida, “Aku maptis ngena ai, tang ba bala kita bisi siko ke enda dikelala kita. 27 ke datai dudi ari aku. Indah muka tali kasut- Iya deh, aku enda tau.”28 Pekara tu nyadi di Betania, di seberai Sungai Yordan, alai Yohanes ke maptis urang.29 Hari siti Yohanes tepedaka Yesus mansang ngagai iya, lalu ko Yohanes bejako, “Peda kita, nyin Anak Domba Allah Taala, ke muai dosa dunya! 30 Nya meh urang ke dikenang aku, ‘Siko urang deka datai dudi ari aku, ke besai agi ari aku, laban Iya endang udah bisi sebedau aku adai.’ 31Aku empu enda ngelala Iya, tang tu meh kebuah aku datai lalu maptis urang ngena ai, ngambika Iya dipandangka ngagai urang Israel.”32 Yohanes lalu besaksi: “Aku meda Roh Kudus nurun ari surga baka burung achang lalu meruan ba Iya. 33Aku empu enda ngelala Iya; tang Allah Taala ti ngasuh aku maptis urang ngena ai, udah madahka ngagai aku, ‘Nuan deka meda Roh Kudus nurun lalu meruan ba urang siko; nya meh urang ke deka maptis ngena Roh Kudus.’ 34Lalu aku empu udah meda Iya lalu aku besaksi madahka Iya nya Anak Allah Taala.”35 Hari siti Yohanes bediri baru enggau dua iku ari sida murid iya, 36lalu lebuh iya ngemataka Yesus mansa, iya lalu bejako nyarih, “Peda seduai! Nyin Anak Domba Allah Taala!”37Lebuh seduai iya ninga Yohanes nyebut nya, seduai iya lalu nitihka Yesus. 38Lebuh Yesus nguing lalu tepedaka seduai iya nitihka Iya, Iya lalu bejako ngagai seduai iya, “Nama utai digiga seduai?”Seduai iya lalu nyaut, “Rabbi,” (reti nya, Pengajar,) “dini alai Nuan diau?”39 Yesus lalu nyaut seduai iya, “Aram kitai meda.” Sida datai ba endur alai Iya diau, lalu seduai iya diau enggau Iya sehari nya. Hari nyau udah jam empat lemai.40 Siko ari seduai ke ninga Yohanes bejako, lalu nitihka Yesus, nya Andreas, menyadi lelaki Simon Petrus. 41 Andreas lalu ngiga menyadi lelaki iya Simon, lalu madah ngagai iya, “Kami udah tetemuka Messias.” (Reti nya: Iya ke udah ditata; tauka Kristus). 42 Andreas lalu mai Simon ngagai Yesus.Yesus malik ngagai Simon, lalu bejako, “Nama nuan Simon anak Yohanes. tang nuan deka dikumbai Kefas.” (Reti nya Petrus)43 Hari siti Yesus mutuska runding deka mupuk ngagai Galilea. Iya tetemuka Filipus, lalu bejako ngagai iya, “Titihka Aku!” 44Penatai asal Filipus nya ari Betsaida, nengeri Andreas seduai Petrus. 45 Filipus tetemuka Natanael, lalu madah ngagai iya, “Kami udah tetemuka urang siko ke dikenang Musa dalam Bup Adat enggau ditulis sida nabi, Yesus anak Yusuf, ari Nazaret.”46 Natanael lalu bejako enggau Filipus, “Kati utai ti badas ulih datai ari Nasaret?”Philip lalu nyaut, “Aram tua meda.”47 Lebuh Yesus meda Natanael mansang ngagai Iya, Iya lalu bejakoka pasal Natanael, “Tu baru urang Israel ke bendar, ke nadai nemu ngelakar!”48 Natanael lalu nanya Iya, “Baka ni ko Nuan ngelala aku?”Disaut Yesus, “Aku endang udah meda nuan di baruh kayu ara nya tadi, sebedau Filipus ngangauka nuan.”49 Natanael lalu nyaut Iya, “Rabi, Nuan amat Anak Allah Taala! Nuan tu meh Raja urang Israel."50 Disaut Yesus, “Kati nuan arap laban Aku udah madahka Diri meda nuan di baruh kayu ara nya tadi', nya nuan pecaya? Nuan deka meda utai ti besai agi ari nya!” 51 Lalu ko Iya bejako ngagai Natanael, “Enggau bendar Aku madah ngagai kita: kita deka meda langit tebuka, lalu meda bala melikat Allah Taala nurun-niki ngagai Anak Mensia.”

Chapter 21 Dua hari udah bekau nya, urang bisi nikah di nengeri Kana, di menua Galilea, lalu indai Yesus bisi dia. 2 Yesus enggau sida murid Iya udah mega diambi ngabang ngagai gawai nya.3 Lebuh anggur nyau ambih, indai Yesus lalu bejako enggau Iya, “anggur sida udah ambih.”4 Yesus lalu bejako ngagai iya, “Indu, nya ukai pekara nuan tauka pekara Aku. Maya Aku empai datai."5 Indai Yesus lalu bejako ngagai bala urang gaji, “Kereja aja sebarang utai ti diasuh Iya.”6 Nyadi ba endur nya bisi enam igi benda alai nyimpan ai kena urang Yahudi nuchi diri. Sigi-sigi benda nya ulih ngundan kira 100 liter ai. 7Yesus lalu bejako ngagai sida, “Isi semua benda nya enggau ai.” Sida lalu ngisi semua benda nya penuh enggau ai. 8Ko Iya bejako ngagai sida, “Kauk ai nya, lalu bai ngagai tuai gawai.” Sida lalu mai ai nya ngagai tuai gawai.9Lebuh tuai gawai nyepi ai nya ti udah bebali nyadi anggur, lalu enda nemu ari ni penatai anggur nya (taja pen urang gaji ke ngauk ai nya nemu), tuai gawai nya lalu ngangauka lelaki ke benung ditikah, 10lalu bejako ngagai iya, “Semua urang mantaika anggur ti badas dulu, udah nya baru mantaika anggur ti kurang agi nyamai, lebuh bala pengabang udah mabuk. Tang nuan udah naruh anggur ti nyamai datai ke diatu.”Yesus ngereja kereja ajih ti keterubah nya di Kana, di menua Galilea, alai Iya ke mandangka mulia Iya. Sida murid Iya lalu arapka Iya.12 Udah bekau nya, Iya enggau indai Iya, sida menyadi lelaki Iya, enggau sida murid Iya mupuk ngagai Kapernaum, lalu diau dia dua tiga hari.13 Hari Gawai Paskah urang Yahudi pen nyau damping, lalu Yesus mupuk ngagai Yerusalem. 14 Dalam Rumah Semayang Iya tetemuka urang ke bejualka sapi, bedus, burung achang, enggau urang penukar duit duduk ba mija sida.15Iya lalu ngaga siti penyipat ari tali, lalu muru semua sida, enggau jelu bedus enggau jelu sapi ari Rumah Semayang. Iya mubuhka duit sida penukar duit, lalu nungkupka mija sida. 16 Lalu ko Iya bejako enggau urang ke nyual burung achang, “Bai utai tu ke luar! Badu agi ngaga rumah Apai Aku nyadi rumah kedai!”17 Sida murid Iya lalu ingatka utai ti udah ditulih, “Pengangkun Aku ke rumah Nuan, deka mau baka api dalam ati Aku.”18 Bala tuai urang Yahudi lalu bejako ngagai Iya, “Nama kereja ajih ti deka dikereja Nuan, kena nunjukka Nuan bisi hak ngereja utai tu?"19 Disaut Yesus, “Rubuh Rumah Semayang tu, lalu dalam tiga hari Aku deka nirika iya baru.”20Urang Yahudi lalu bejako ngagai Iya, “Empat puluh enam taun urang ngaga Rumah Semayang tu, lalu Nuan deka nirika iya baru dalam tiga hari?"21 Tang Rumah Semayang ti ko Yesus nya tubuh Iya Empu. 22 Nya alai, lebuh Iya diangkatka ari mati, sida murid Iya ingatka Iya ke udah nyebut nya. Sida lalu arapka Bup Kudus, sereta arapka jako ti udah disebut Yesus.23Lebuh Yesus benung di Yerusalem lebuh Gawai Paskah, mayuh urang arapka Iya lebuh sida meda kereja ajih ti dikereja Iya. 24Tang Yesus enda arapka sida, laban Iya nemu semua mensia, 25 lalu Iya enda begunaka urang besaksika pasal mensia, laban Iya Empu nemu utai ti dalam ati semua mensia.

Chapter 31Nyadi sekali siko urang Farisi, ke benama Nikodemus, ke ari raban tuai urang Yahudi 2 mansang ngagai Yesus lebuh malam hari, lalu bejako enggau Iya, “Pengajar, kami nemu Nuan endang pengajar ke datai ari Allah Taala, laban nadai urang ulih ngereja kereja ajih baka ti dikereja Nuan, enti Allah Taala nadai enggau iya.”3 Yesus lalu nyaut iya, “Enggau bendar amat Aku madah ngagai nuan, nadai urang ulih meda Perintah Allah Taala enti iya enda diadaka baru.4Ko Nikodemus bejako ngagai Iya, “Baka ni ko urang ulih diadaika baru lebuh iya udah besai tuai? Kati iya ulih tama ke dalam kandung indai iya baru, lalu diadaika kedua kali?”5 Disaut Yesus, “Enggau bendar amat Aku madah ngagai nuan, nadai urang ulih tama ngagai Perintah Allah Taala enti iya enda diadaika ulih ai enggau Roh Kudus. 6 Mensia ngadaika mensia, Roh ngadaika roh.7Anang alit ati lebuh Aku madah ngagai kita, ‘Kita enda tau enda diadaika baru.’ 8Ribut bepuput ngagai sebarang endur iya deka. Kita ninga munyi iya, tang kita enda nemu ari ni penatai iya, tauka kini ke tunga iya bepuput. Baka nya mega urang ke diadaika Roh Kudus.”9Ko Nikodemus bejako enggau Iya, “Baka ni ko utai tu tau nyadi?"10Disaut Yesus, “Nuan pengajar urang Israel, lalu nuan enda meretika utai tu? 11 Enggau bendar Aku madah ngagai nuan, kami bejakoka pasal utai ti ditemu kami, lalu besaksika pasal utai ti udah dipeda kami, tang kita enggai nerima saksi kami.12 Enti Aku udah madah ngagai kita pasal utai dunya, lalu kita enda pecaya, baka ni ko kita deka pecaya enti Aku madah ngagai kita pasal utai surga? 13 Nadai urang udah kala niki ke surga, kelimpah ari Iya ke nurun ari surga, iya nya Anak Mensia.”14 Baka Musa ke nuatka ular temaga di menua puang, baka nya meh Anak Mensia deka dituatka, 15ngambika barang sapa pecayaka Iya bulih pengidup ti meruan belama iya.16 “Laban Allah Taala balat rinduka dunya, nya alai Iya meri Anak Tunggal Iya, ngambika genap iko urang ke pecaya Iya enda mati tang bulih pengidup ti meruan belama iya. 17 “Laban Allah Taala ukai ngirumka Anak Iya ngagai dunya ngambika Iya ngakim dunya, tang ngambika Iya nyelamatka dunya.18Urang ke pecaya Iya enda diukum; tang urang ke enda pecaya endang udah diukum, laban sida enda pecayaka nama Anak Tunggal Allah Taala.19 Baka tu ko ukum dipejalaika: penampak udah datai ngagai dunya, tang mensia rinduka pemetang lalu enda rinduka penampak laban pengawa sida jai. 20Laban semua urang ke ngereja penyai begedika penampak, lalu enggai datai ngagai penampak, enggai ke pengawa sida ti jai diayanka. 21 Tang urang ke ngereja utai ti bendar, datai ngagai penampak, ngambika pengawa ti dikereja sida nyata nitihka peneka Allah Taala.22 Udah bekau nya, Yesus enggau sida murid Iya bejalai ngagai menua Pesisir di menua Yahudi, lalu Iya diau dia enda lama enggau sida, lalu maptis urang. 23Yohanes mega maptisa urang di Ainon, damping Salim, laban menua nya mayuh ai. Urang lalu majak datai, lalu dibaptis. 24 Lebuh maya nya Yohanes empai ditutup dalam rumah jil.25Nyadi sekali bala murid Yohanes becekih enggau siko urang Yahudi pasal adat nuci diri. 26 Sida datai ngagai Yohanes lalu bejako ngagai iya, “Pengajar, Iya ke bisi enggau nuan di seberai Sungai Yordan, ke dikenang nuan, bisi ditu maptis urang, lalu semua urang bela datai ngagai Iya.”27 Disaut Yohanes, “Nadai siko urang ulih nerima utai, enti Allah Taala enda meri utai nya ari surga. 28 Kita empu nyadika saksi aku lebuh aku nyebut, ‘Aku ukai Kristus, tang aku udah diasuh datai dulu ari Iya.’29 Lelaki ke ditikah nya meh urang ke bempu bini. kaban lelaki ke ditikah, ke bediri damping iya lalu ninga iya, gaga ati ninga munyi nyawa iya. Nya kebuah ati aku pemadu gaga. 30Iya enda tau enda nyadi besai, tang aku nyadi mit.”31 Iya ke datai ari surga bekuasa atas semuaiya. Iya ke datai ari dunya, endang enggi dunya, lalu iya bejakoka pasal utai dunya. Iya ke datai ari surga, bekuasa atas semua. 32 Iya besaksika utai ti udah dipeda enggau didinga Iya, tang nadai urang nerima saksi Iya. 33Barang sapa nerima saksi Iya, nunjukka Allah Taala endang bendar.34Iya ke dikirumka Allah Taala, nyebut jako Allah Taala, laban Allah Taala udah meri Iya Roh Kudus enggau penuh. 35 Apai rinduka Anak, lalu udah nyerahka semua utai ngagai jari Iya. 36 Barang sapa pecayaka Anak, bulih pengidup ti meruan belama iya. Barang sapa enda ngasika Anak, nadai bulih pengidup, tang deka ngenatka pengeringat Allah Taala.

Chapter 41Lebuh Tuhan Yesus nemu urang Farisi udah ninga Iya bulih mayuh agi murid ari Yohanes, lalu maptis sida ( 2taja pen ukai Yesus Empu ke maptis urang, tang sida murid Iya ti ngereja nya), 3Iya ninggalka menua Yudea, lalu mulaika Diri baru ngagai menua Galilea.4 Tang Iya enda tau enda nengah menua Samaria.5 Nya alai Iya datai ba sebuah nengeri ti dikumbai Sikhar di menua Samaria, damping tanah ti udah diberi Yakub ngagai anak iya, Yusuf.6Telaga Yakub bisi dia, lalu Yesus, ke udah lelak bejalai, duduk damping telaga nya. Jam lebuh maya nya kira maya tengah hari.7Siko indu urang Samaria datai nyauk. Yesus lalu bejako ngagai iya, “Beri Aku ngirup.” ( 8Nyadi sida murid Iya udah ke pasar, mansang meli pemakai.)9 Indu urang Samaria nya lalu bejako ngagai Iya, “Baka ni ko Nuan ke urang Yahudi, minta ai irup ari aku ke urang Samaria?” (Urang Yahudi enggai begulai enggau urang Samaria.)10 Yesus lalu nyaut iya, “Enti nuan nemu pemeri Allah Taala, lalu ngelala sapa ke nyebut ngagai nuan, ‘Beri Aku ngirup,’ nuan tentu deka minta ari Iya, lalu Iya deka meri nuan ai ti idup.”11Indu nya bejako, “Tuan, Nuan nadai beledi, lalu telaga nya dalam. Dini alai Nuan bulih ai ti idup nya? 12Kati Nuan besai agi ari aki kami Yakub, ke meri kami telaga tu, lalu iya, bala anak iya enggau jelu tupi sida bela ngirup ari telaga tu?”13Ko Yesus nyaut iya, “Semua urang ke ngirup ai tu, deka aus age, 14 tang urang ke ngirup ai ti deka diberi Aku, enda agi aus. Ai ti deka diberi Aku deka nyadi, dalam sida, mata ai ti mansutka ai ti meri pengidup ti meruan belama iya.”15 Ko indu nya bejako ngagai Iya, “Tuan, beri aku ai nya, ngambika aku enda agi aus, lalu enda ibuh agi nyauk ai kitu.”16Ko Yesus bejako ngagai iya, “Alai nuan madahka laki nuan; udah nya pulai kitu baru.”17Indu nya lalu nyaut Iya, “Aku nadai laki.”Disaut Yesus, “Amat jako nuan ke madahka diri nadai laki, 18 laban nuan lima kali udah belaki, lalu lelaki ke enggau nuan begulai diatu, ukai laki nuan. Amat jako nuan.”19Indu nya lalu bejako, “Tuan, diatu baru aku nemu nuan tu Nabi. 20 Aki ini kami nyembah Allah Taala ba bukit tu, tang kita ngumbai urang enda tau enda nyembah Allah Taala di Yerusalem.”21 Yesus lalu bejako ngagai iya, “Pecaya mehka Aku, Indu, maya deka datai alai urang nyembah Apai ukai ba bukit tu, tauka di Yerusalem. 22 Kita nyembah utai ti enda dikelala kita. Kami nyembah utai ti dikelala kami, laban pengelepas datai ari urang Yahudi.23Tang maya deka datai, lalu endang udah datai diatu, alai urang ke amat nyembah Apai, deka nyembah Iya dalam Roh enggau pemendar, laban nya gaya urang ke dikedekaka Apai nyembah Iya. 24 Allah Taala endang Roh, lalu urang ke nyembah Iya enda tau enda nyembah Iya dalam Roh enggau pemendar.”25Ko indu nya bejako ngagai Iya, “Aku nemu Messias” (ke dikumbai Kristus) “deka datai. Lebuh Iya datai, Iya deka madahka semua utai ngagai kitai.”26 Disaut Yesus, “Aku tu meh Iya, ke bejako enggau nuan diatu.”27Lebuh maya nya sida murid Iya pen datai. Sida tekenyit ati meda Iya bejako enggau indu nya. Tang nadai siko sida nanya indu nya, “Nama utai dipinta nuan?” tauka nanya Yesus, “Nama kebuah Nuan bejako enggau iya?”28Indu nya lalu ninggalka benda ai iya, lalu pulai ngagai nengeri. Ko iya bejako ngagai urang, 29 “Aram kitai meda urang ke udah madah ngagai aku semua utai ti udah dikereja aku. Kada enda Iya nya Messias.” 30Sida pansut ari nengeri nya, lalu mansang ngagai Yesus.31Lebuh utai nya benung nyadi, sida murid Iya mai Yesus makai, “Pengajar, aram makai!”32 Tang ko Iya bejako ngagai sida, “Aku bisi pemakai ti enda ditemu kita.”33Sida murid lalu bejako enggau pangan diri, “Nadai patut urang udah bisi meri iya pemakai.”34 Ko Yesus bejako ngagai sida, “Pemakai Aku nya ngereja peneka Iya ke ngirumka Aku, lalu nembuka pengawa Iya. 35 Ukai enda kita nyebut, ‘Empat bulan da agi, nya baru maya ngetau’? Tang Aku madah ngagai kita, perening kiba kanan ngelingi kita. Nya baru kita meda umai nyau mansau, sedia deka diketau. 36Urang ke ngetau diatu udah nerima gaji, lalu ngumpul buah ke pengidup ti meruan belama iya, ngambika urang ke nanam enggau urang ke ngetau deka sama rami gaga.37 Tu ngamatka jako siti, ‘Siko nanam, siko ngetau.’ 38Aku ngasuh kita ngetau utai ti ukai ditanam kita. Urang bukai udah ngerejaka nya, lalu kita bulih penguntung ari utai ti dikereja sida.”39Mayuh urang Samaria di nengeri nya pecaya Iya, laban saksi indu nya, “Iya madahka semua utai ti udah dikereja aku.” 40Nya alai lebuh urang Samaria datai ngagai Iya, sida minta Iya diau enggau sida, lalu Iya diau dia dua hari.41Lalu mayuh agi urang pecaya ketegal jako Iya. 42 Ko sida bejako ngagai indu nya, “Kami arap, ukai laban jako nuan, tang laban kami empu udah ninga, lalu kami nemu Iya amat Juruselamat dunya.”43Lebuh Yesus udah diau dia dua hari, Iya lalu mupuk ari endur nya ngagai Galilea 44 (laban Yesus Empu udah madah, nabi endang enda dibasa urang di menua iya empu.) 45 Lebuh Iya datai di Galilea, urang di menua nya lalu nyambut penatai Iya, laban sida udah meda semua utai ti udah dikereja Iya di Yerusalem, laban sida empu udah datai ngagai Gawai nya.46 Udah nya Iya pulai baru ngagai nengeri Kana, di menua Galilea, alai Iya ti udah ngasuh ai bebali nyadi anggur. Nyadi di Kapernaum bisi siko pemesai. Anak lelaki pemesai nya sakit. 47Lebuh iya ninga Yesus bisi udah datai ari Yehuda, iya mansang ngagai Yesus, minta Yesus datai lalu ngeraika anak iya, laban anak iya nyau ka parai.48 Yesus lalu bejakuo ngagai iya, “Enti kita enda meda kereja ajih enggau kereja ti nyelai, kita enggai pecaya.”49Pemesai nya lalu bejako ngagai Iya, “Tuan, aram mupuk sebedau anak aku parai.”50Yesus lalu bejako ngagai iya, “Mupuk meh nuan. Anak nuan deka idup!”Urang nya arapka jako Yesus, lalu mupuk.51Lebuh iya benung di rantau jalai, bala ulun iya ngambat iya, madahka anak iya idup.52Iya lalu nanyaka kemaya anak iya belinsur gerai. Sida lalu madah ngagai iya, “Pukul satu ngalih hari kemari. Nya maya pemedis nya nadai agi.”53 Urang nya lalu nemu, nya meh maya Yesus madah ngagai iya, “Anak nuan deka idup.” Iya empu lalu pecaya, sama enggau sida sebilik.54 Tu kereja ajih ti kedua ti dikereja Yesus udah bekau Iya ke pulai ari menua Yudea ngagai menua Galilea.

Chapter 51Udah bekau nya, Yesus mupuk ngagai siti agi gawai urang Yahudi di Yerusalem. 2 Nyadi di Yerusalem, ba damping Pintu Bedus, bisi siti kulam ti dikumbai Betesda, ti bisi lima buah serambi. 3Mayuh amat urang ke sakit, ke buta, ke lemi, enggau ke sakit bajung gali dalam serambi nya. 4Sida nganti ai ba kolam nya beriak, laban lebuh melikat Tuhan nurun ngagai kolam nya, ai dia beriak. Urang ke sakit, ke dulu nurun ngagai kolam nya lebuh ai nya beriak, digeraika ari sebarang penyakit iya.5Nyadi ba endur nya bisi siko urang ke udah sakit tiga puluh lapan taun. 6Lebuh Yesus meda iya, lalu nemu iya endang lama amat udah gali dia, Iya lalu bejako ngagai urang nya, “Kati nuan deka digeraika?”7Ko urang ke sakit nya nyaut Iya, “Tuan, aku nadai urang ngulurka aku ngagai kolam nya, lebuh ai nya beriak. Lebuh aku benung nguji nurun, urang bukai ga dulu agi nurun ari aku.”8 Yesus lalu bejako ngagai iya, “Angkat nuan. Bai tikai nuan, lalu bejalai.”9Tekala nya urang nya lalu gerai. Iya ngambi tikai iya, lalu bejalai.tang, ari sarinya ari sabat.10 Nya alai bala tuai urang Yahudi lalu bejako ngagai urang ke udah digeraika nya, “Tu hari Sabat. Nuan ngelanggar Adat ngesan tikai nuan.”11Tang ko urang nya nyaut sida, “Urang ke ngeraika aku bejakuo ngagai aku, ngasuh aku ngangkat tikai aku, lalu bejalai.’ ”12Sida lalu nanya iya, “Sapa urang nya ke ngasuh nuan ngangkat tikai nuan, lalu ngasuh nuan bejalai?”13Nyadi urang ke udah digeraika nya enda nemu sapa urang nya, laban Yesus udah melesitka Diri ngagai tekang bala mayuh urang dia.14 Udah nya Yesus betemu enggau urang nya dalam Rumah Semayang, lalu bejako ngagai iya, “Nuan diatu udah gerai. Anang agi bedosa, enggai ke utai ti jai agi ari nya nyadi ba nuan.”15Urang nya mupuk lalu madah ngagai bala tuai urang Yahudi, Yesus nya meh urang ke udah ngeraika iya.16Nya alai urang Yahudi belabuh ngenusahka Yesus, laban Iya ngereja utai nya lebuh hari Sabat. 17 Tang ko Yesus nyaut sida, “Apai Aku seruran kereja. Lalu Aku Empu mega kerja.”18 Ketegal saut nya urang Yahudi papat inat agi deka munuh Iya, laban Iya ukai semina ngelanggar adat hari Sabat, tang mega ngumbai Allah Taala Apai Iya, lalu ari nya ngaga Diri sebaka enggau Allah Taala.19 Ko Yesus bejako ngagai sida, “Enggau bendar Aku madah ngagai kita, Anak enda ulih ngereja utai ngatika Diri, tang semina utai ti dipeda Iya kereja Apai, laban sebarang utai dikereja Apai nya mega dikereja Anak. 20 Apai rinduka Anak, lalu ngayanka ngagai Anak semua utai ti dikereja Iya. Lalu Iya deka ngereja pengawa ti besai agi ari nya, ngambika kita alit ati.21 Baka Apai ke ngangkatka urang ari mati, lalu meri sida pengidup, baka nya mega Anak meri pengidup ngagai sebarang urang ke dikedekaka Iya. 22Apai enda ngakim urang, tang udah meri semua kuasa ngakim ngagai Anak, 23 ngambika semua urang ngemesaika Anak, baka sida ke ngemesaika Apai. Barang sapa enda ngemesaika Anak, enda ngemesaika Apai ke ngirumka Iya.24 “Enggau bendar Aku madah ngagai kita, urang ke ninga jako Aku lalu pecaya Iya ti udah ngirumka Aku, bulih pengidup ti meruan belama iya, lalu enda diakim, tang udah meraka ari pemati ngagai pengidup.25 Enggau bendar Aku madah ngagai kita, maya deka datai, lalu endang udah datai diatu, alai urang ke mati deka ninga nyawa Anak Allah Taala, lalu urang ke ninga nyawa nya deka idup.26Laban baka Apai ke pun pengidup, baka nya mega Iya udah ngeletak Anak nyadika pun pengidup, 27lalu udah meri Iya kuasa ngakim, laban Iya Anak Mensia28Anang tekenyit ati ketegal utai tu, laban maya deka datai alai semua urang ke udah parai deka ninga nyawa Iya, 29 lalu deka pansut ari kubur: urang ke udah ngereja utai ti badas, diangkatka idup baru ngagai pengidup, lalu urang ke udah ngereja penyai, diangkatka idup baru lalu diukum.30 “Aku enda ulih ngereja utai ngatika Diri. Aku semina ngakim nitihka asuh Allah Taala, lalu pemutus penemu Aku lurus, laban Aku ukai ngereja utai nitihka peneka Aku Empu, tang nitihka peneka Iya ke ngirumka Aku.31 “Enti Aku besaksika pasal Diri Empu, saksi Aku ukai saksi ti amat. 32Bisi siko urang ke besaksika Aku, lalu Aku nemu, saksi iya pasal Aku endang amat.33 Kita ngirumka seruan ngagai John, lalu iya madahka utai ti bendar. 34 Ukai reti nya Aku begunaka saksi mensia, tang Aku nyebut utai tu ngambika kita diselamatka. 35 John nya lampu ti menyadi lalu manchar, lalu kita gaga ati enda lama ngasaika penampak iya.36 Tang saksi Aku besai agi ari saksi John. Pengawa ti udah diasuh Apai tembuka Aku, iya nya pengawa ti dikereja Aku diatu, besaksi ngarika Aku nunjukka Apai udah ngirumka Aku. 37 Lalu Apai, ke ngirumka Aku, udah mega besaksika pasal Aku. Kita nadai udah kala ninga nyawa Iya tauka meda Iya, 38lalu jaku Iya nadai dalam kita, laban kita enda arapka Iya ke dikirumka Apai.39 Kita mansik Bup Kudus, laban kita ngumbai diri ulih tetemuka pengidup ti meruan belama iya dalam Bup Kudus. Bup Kudus nya ti besaksika pasal Aku! 40Tang kita enggai datai ngagai Aku lalu bulih pengidup.41Aku ukai minta Diri dipuji mensia. 42Tang Aku nemu kita nadai pengerindu Allah Taala dalam kita.43 Aku udah datai dalam nama Apai Aku, lalu kita enda nerima Aku. Tang enti orang datai dalam nama iya empu, kita nerima iya. 44Baka ni ku kita ulih arap, enti kita minta puji pangan diri, lalu enda minta puji ari Allah Taala siku aja?45 Anang ngumbai Aku deka bedawaka kita di mua Apai. Orang ke deka bedawaka kita nya Moses, ke alai kita manggaika pengadang kita. 46Enti kita arapka Moses, kita tentu nemu arapka Aku, laban iya nuliska pasal Aku. 47 Tang enti kita enda arapka utai ti ditulis iya, baka ni ku kita ulih arapka jaku Aku?”

Chapter 61Udah bekau nya Jesus lalu ngelayang ke seberai Danau Galili (mega dikumbai Tasik Tiberias). 2Mayuh amat orang majak nitihka Iya, laban sida udah meda kereja ajih ti dikereja Iya ba orang ke sakit. 3Jesus niki ngagai bukit sigi, lalu duduk enggau sida murid Iya.4Nyadi Gawai Paska, iya nya gawai orang Judah, nyau semak. 5 Lebuh Iya malik lalu tepedaka mayuh amat orang mansang ngagai Iya, Iya lalu bejaku ngagai Philip, “Dini alai kitai meli pemakai chukup ke semua orang tu?” 6Iya nyebut nya kena Iya nguji Philip, laban Iya nemu utai ti deka dikereja Diri.7Philip lalu nyaut Iya, “Gaji enam bulan pen enda meh chukup kena meli roti ke sida tu datai ke semua sida ampit mimit siku-siku.”8 Siku ari murid Iya, Andrew, menyadi Simon Peter, lalu bejaku ngagai Iya, 9 “Siku nembiak ditu bisi lima iti tuku roti barli, enggau dua iku ikan. Tang baka ni ku nya tau chukup ke orang ke ngemayuh tu?”10Jesus lalu bejaku, “Asuh orang mayuh duduk.” Nyadi ba endur nya mayuh rumput. Nya alai semua orang mayuh duduk. Pemayuh sida kira lima ribu iku. 11Jesus lalu ngambi tuku roti nya, lalu lebuh Iya udah meri terima kasih, Iya nyadung roti nya ngagai sida ke duduk. Baka nya mega ikan, nitihka penyampau ti dikedekaka sida. 12Lebuh sida udah kenyang magang, Iya lalu bejaku ngagai sida murid Iya, “Gumpul semua teda pemakai nya, ngambika enda tebasau ngapa.”13Nya alai sida ngumpul dua belas bakul penuh teda ari lima iti tuku roti barli ti udah diempa orang mayuh.14 Lebuh orang mayuh meda kereja ajih ti udah dikereja Jesus, sida lalu belabuh bejaku, “Orang tu amat nabi ke dianti datai ngagai dunya!” 15 Lebuh Jesus nemu sida baru deka datai lalu mejalka Iya nyadi raja, Iya niki ngagai bukit baru, keDiri Iya aja.16Lebuh hari nyau lemai, sida murid Iya lalu nurun ngagai danau, 17nepan sebuah perau, lalu ngelayang ke seberai ngagai Kapernaum. Hari nyau udah petang, lalu Jesus mengkang apin datai ngagai sida. 18Tasik lalu begelumbang, laban ribut balat amat nyadi.19Lebuh sida udah bedayung kira tiga tauka empat batu, sida tepedaka Jesus bejalai ba atas ai, mansang semak ngagai perau sida. Sida lalu balat amat takut. 20Tang ku Iya bejaku ngagai sida, “Aku tu. Anang takut.” 21Sida lalu deka mai Iya nepan perau. Tekala nya perau nya lalu sangkai ba tebing ti digagai sida.22Hari siti, bala orang ke tinggal di seberai danau nya, meda semina sebuah aja perau bisi dia. Sida mega nemu Jesus enda nepan perau nya enggau sida murid Iya, tang sida udah mupuk kediri. 23Udah nya perau ari Tiberias datai semak endur alai sida ke makai roti udah bekau Tuhan ke meri terima kasih.24Nya alai lebuh orang mayuh nemu Jesus enggau bala murid Iya sama nadai dia, sida lalu nepan perau, lalu mupuk ngagai Kapernaum, ngiga Jesus.Jesus Nya Roti Pengidup25Lebuh sida nemu Jesus di seberai danau nya, sida lalu bejaku ngagai iya, “Pengajar, kemaya Nuan datai ditu?”26Ku Jesus nyaut sida, “Enggau bendar Aku madah ngagai kita, kita ngiga Aku, ukai laban kita udah meda kereja ajih, tang laban kita udah kenyang makai roti. 27 Anang bekereja ngulihka pemakai ti nemu buruk, tang bekereja ngulihka pemakai ti tan, ti meri pengidup ti meruan belama iya. Pemakai nya deka diberi Anak Mensia ngagai kita, laban Allah Taala ti Apai udah ngasuh Iya ngereja nya.”28Sida lalu nanya Iya, “Nama utai ti patut dikereja kami ngambika kami ngereja peneka Allah Taala?”29 Ku Jesus nyaut, “Tu utai ti diasuh Allah Taala kereja kita: arapka Iya ke udah dikirumka Iya.”30 Sida lalu bejaku ngagai Iya, “Enti pia, nama tanda ti deka diberi Nuan ngambika kami meda lalu arapka Nuan? Nama utai ti deka dikereja Nuan? 31 Aki ini kami makai mana di menua puang. Munyi ti udah ditulis, ‘Iya meri sida roti ari serega ke diempa sida.’ ”32Jesus lalu bejaku ngagai sida, “Enggau bendar Aku madah ngagai kita, ukai Moses ke meri kita roti ari serega, tang Apai Aku ke meri kita roti ti bendar ari serega. 33Laban roti Allah Taala nya Iya ke nurun ari serega, lalu meri pengidup ngagai dunya.”34 Ku sida bejaku ngagai Iya, “Tuhan, beri roti nya ngagai kami berari.”35 Ku Jesus bejaku ngagai sida, “Aku tu meh roti pengidup. Barang sapa datai ngagai Aku, enda agi lapar, lalu barang sapa arapka Aku, enda agi aus. 36Tang munyi ti udah disebut Aku ngagai kita, kita udah meda Aku tang agi ga kita mengkang enda arap. 37 Semua utai ti diberi Apai ngagai Aku, deka datai ngagai Aku, lalu barang sapa datai ngagai Aku sigi enda ditulak Aku,38laban Aku udah datai ari serega, ukai deka ngereja peneka Aku Empu, tang ngereja peneka Iya ke ngirumka Aku. 39 Lalu tu peneka Iya ke ngirumka Aku: Aku enda tau ngelenyauka indah siku ari semua orang ke udah diberi Iya ngagai Aku, tang ngangkatka iya ba hari ti penudi. 40 Tu meh peneka Apai Aku, iya nya, semua orang ke meda Anak, lalu arapka Iya, bulih pengidup ti meruan belama iya, lalu Aku deka ngangkatka iya ba hari ti penudi.”41Orang Judah lalu mutap pasal Iya, laban Iya udah nyebut, “Aku tu meh roti ti nurun ari serega.” 42 Ku sida bejaku, “Ukai enda Iya tu Jesus anak Josep, lalu kitai ngelala apai indai Iya? Baka ni ku Iya diatu nyebut, ‘Aku udah nurun ari serega’?”43Jesus lalu nyaut sida, “Anang mutap. 44 Nadai orang ulih datai ngagai Aku enti Apai ke udah ngirumka Aku, enda ngasuh iya, lalu Aku deka ngangkatka iya ba hari ti penudi. 45 Endang udah ditulis dalam bup sida nabi, ‘Lalu semua sida deka diajar Allah Taala.’ Genap iku orang ke udah ninga lalu belajar ari Apai, datai ngagai Aku.46 Ukai reti nya orang bisi udah meda Apai, kelimpah ari Iya ke datai ari Allah Taala. Semina Iya aja ke udah meda Apai. 47Enggau bendar Aku madah ngagai kita, barang sapa arap deka bulih pengidup ti meruan belama iya.48Aku tu meh roti pengidup. 49Aki ini kita makai mana di menua puang, tang sida mati.50Tu roti ti nurun ari serega, ngambika orang makai iya lalu enda mati. 51Aku tu roti ti idup, ke nurun ari serega. Barang sapa makai roti tu deka idup belama iya, lalu roti ti deka diberi Aku kena ngidupka dunya nya tubuh Aku Empu.”52 Orang Judah lalu bekelikuh enggau pangan diri. Ku sida, “Baka ni ku orang tu ulih meri isi Diri ke diempa kitai?”53Jesus lalu bejaku ngagai sida, “Enggau bendar Aku madah ngagai kita, enti kita enda makai tubuh Anak Mensia, lalu enda ngirup darah Iya, kita nadai pengidup dalam kita.54Orang ke makai tubuh Aku, lalu ngirup darah Aku, bisi pengidup ti meruan belama iya, lalu Aku deka ngangkatka sida ba hari ti penudi, 55laban tubuh Aku nya pemakai ti bendar, lalu darah Aku nya ai irup ti bendar. 56 Orang ke makai tubuh Aku, lalu ngirup darah Aku, meruan dalam Aku, lalu Aku meruan dalam sida.57Baka Apai ti idup udah ngirumka Aku, lalu Aku idup laban Apai, baka nya mega orang ke makai Aku deka idup laban Aku. 58 Tu meh roti ti nurun ari serega, ukai baka roti ti diempa aki ini kita, tang sida mati. Tang orang ke makai roti tu deka idup belama iya.”59 Iya nyebut nya lebuh Iya ngajar dalam balai gempuru di Kapernaum.60Lebuh mayuh ari bala sida murid Iya ninga nya, sida lalu bejaku, “Ajar tu kelalu mar. Sapa ulih nerima ajar tu?”61 Tang Jesus nemu sida murid Iya mutapka ajar nya, lalu ku Iya bejaku ngagai sida, “Kati kita enda nyamai ati ninga jaku nya?62 Enti pia, kati enti kita meda Anak Mensia niki ngagai endur Iya ti suba? 63 Roh aja ke meri pengidup; kuasa mensia enda ulih ngereja utai. Jaku ti udah disebut Aku ngagai kita, nya Roh enggau pengidup64 Tang sekeda kita enda arap.” Laban Jesus nemu kenyau ari pun, sapa ke enda arap, lalu sapa ke deka nyual Iya. 65 Lalu ku Iya bejaku, “Nya meh kebuah Aku udah madah ngagai kita, nadai orang ulih datai ngagai Aku, enti Apai enda ngeletak iya.”66Ketegal nya, mayuh murid Jesus ninggalka Iya, lalu enggai agi bejalai enggau Iya. 67Nya alai Iya lalu bejaku ngagai sida ke dua belas, “Kati kita deka mega ninggalka Aku?”68 Simon Peter lalu nyaut Iya, “Tuhan, sapa patut digagai kami? Nuan ngembuan jaku ti meri pengidup ti meruan belama iya. 69Kami udah arap lalu nemu, Nuan tu meh Anak Allah Taala ti kudus.”70 Ku Jesus nyaut sida, “Aku udah milih kita ke dua belas, ukai enda? Tang taja pia, siku ari kita nya sitan?”71 Iya bejakuka pasal Judas anak Simon Iskariot, laban Judas, siku ari sida ke dua belas, deka nyual Iya.

Chapter 71Udah bekau nya Jesus bejalai ba sebelah menua Galili. Iya enggai bejalai di menua Judea, laban bala tuai orang Judah dia ngiga peluang deka munuh Iya. 2 Gawai Belangkau nyau deka nyadi.3 Nya alai sida menyadi Iya lalu bejaku ngagai Iya, “Angkat ari tu lalu mansang ngagai menua Judea, ngambika sida murid Nuan mega meda pengawa ti dikereja Nuan; 4laban nadai orang ngelalaika pengawa diri, enti iya deka minta diri ditemu orang. Enti Nuan ngereja utai nya, pandangka Diri ngagai dunya!”( 5Indah sida menyadi Iya deh enda arapka Iya.)6 Ku lalu bejaku ngagai sida, “Maya Aku apin datai. Tang maya kita endang seruran bisi. 7 Dunya enda ulih begedika kita, tang iya begedika Aku, laban Aku besaksi ngelaban iya, madahka pengawa iya jai.8Awakka kita aja meh mupuk ngagai gawai nya; Aku enda , laban maya Aku apin datai.” 9Lebuh Iya udah nyebut nya, Iya lalu ninggalka Diri di Galili.10Tang lebuh sida menyadi lelaki Iya udah mupuk ngagai gawai nya, nya baru Iya Empu mupuk, ukai ngayanka Diri, tang belalai. 11Bala tuai orang Judah begigaka Iya ba gawai nya. Ku sida, “Dini alai Iya?”12 Mayuh orang mut-mut bejakuka pasal Iya. Tang ku sekeda sida, “Iya orang ke badas.” Kenu ku sekeda sida ti bukai, “Ukai. Iya nipu orang mayuh.” 13 Tang nadai siku orang berani bejaku inggar pasal Iya, laban sida takutka tuai orang Judah.14Kira ba setengan gawai nya, Jesus mansang ngagai Rumah Sembiang lalu belabuh ngajar. 15Bala tuai orang Judah balat amat alit ati. Ku sida, “Baka ni ku orang ke nadai kala besekula tu ngemayuh nya penemu?”16Jesus lalu nyaut sida, “Ajar ti dibai Aku ukai enggi Aku, tang enggi Iya ke ngirumka Aku.17Barang sapa bebendar deka ngereja peneka Allah Taala, deka nemu sekalika jaku ajar nya datai ari Allah Taala, tauka Aku bejaku ngatika Diri 18Orang ke bejaku ngatika diri, semina ngemuliaka diri empu. Tang orang ke keran deka ngemuliaka Iya ke ngirumka Iya, nya meh orang ke lurus ati, lalu iya nadai utai ti bula dalam iya.19 Ukai enda Moses ke meri kita Adat? Tang taja pia, nadai siku kita ngasika Adat. Nama kebuah kita begigaka peluang munuh Aku?”20 Orang mayuh lalu nyaut, “Nuan tu dirasuk antu! Sapa nguji munuh Nuan?”21 Ku Jesus nyaut sida, “Aku ngereja siti kereja ajih, lalu semua kita balat amat alit ati. 22 Moses meri kita adat betutus (iya ti bendar, ukai Moses tang aki ini kita ke meri adat nya), lalu kita nutus orang lebuh hari Sabat.23 Enti orang ditutus lebuh hari Sabat, ngambika kita enda ngelanggar adat Moses, nama kebuah kita pedis ati ngagai Aku ketegal Aku ngeraika semua tubuh orang nya lebuh hari Sabat? 24 Anang ngakim beduduk ba utai ti dipeda, tang ngakim ngena pengelurus.25Sekeda orang Jerusalem bejaku, “Ukai enda Iya tu orang ke deka dibunuh sida? 26Lalu Iya bisi ditu, bejaku di mua orang mayuh, tang sida nadai nyebut utai ngagai Iya! Kada enda bala tuai nemu Iya endang Kristus. 27 Tang kitai nemu ari ni penatai Iya; tang lebuh Kristus datai, nadai orang nemu ari ni penatai Iya.”28 Jesus lalu bejaku enggau nyawa ti inggar lebuh Iya ngajar dalam Rumah Sembiang, “Kita ngelala Aku, lalu kita nemu ari ni penatai Aku. Aku ukai datai ari peneka Aku Empu, tang Iya ke ngirumka Aku endang tau dikarapka, lalu kita enda ngelala Iya. 29 Aku ngelala Iya, laban Aku datai ari Iya, lalu Iya udah ngirumka Aku.”30 Sida lalu nguji nangkap Iya, tang nadai siku sida terengkah jari ba Iya, laban maya Iya apin datai. 31 Tang taja pia, mayuh orang arapka Iya. Ku sida, “Lebuh Kristus datai, kati Iya deka ngereja mayuh agi kereja ajih ari ti udah dikereja orang tu?”Bala Jejaga Diasuh Nangkap Jesus32Lebuh orang Parisi ninga orang mayuh betegut bejakuka pasal Jesus, sida tuai imam enggau orang Parisi lalu ngasuh bala pemesai nangkap Iya.33 Ku Jesus bejaku, “Aku semina begulai enggau kita enda lama da agi. Udah nya Aku deka mupuk ngagai Iya ti udah ngirumka Aku. 34Kita deka ngiga Aku, tang kita enda tetemuka Aku. Lalu kita enda ulih datai ngagai endur alai Aku.”35 Ku bala tuai orang Judah bejaku enggau pangan diri, “Kini ke tunga Iya deka mupuk alai kitai enda tetemuka Iya? Kati Iya deka mupuk ngagai mayuh bengkah nengeri orang Gerika, alai bansa kitai ke pambar, lalu ngajar orang Gerika? 36Nama reti utai ti ku Iya lebuh Iya nyebut, ‘Kita deka ngiga Aku, tang kita enda tetemuka Aku,’ enggau ‘Kita enda ulih datai ngagai endur alai Aku’?”37 Ba hari ti penudi dalam gawai nya, iya nya hari ti pemadu besai, Jesus bediri, lalu bejaku enggau nyawa ti inggar, “Awakka semua orang ke aus datai ngagai Aku, 38 lalu awakka orang ke arapka Aku, ngirup. Munyi ti disebut Bup Kudus, ‘Ari ati orang ke arap deka pansut ai ti meri pengidup.’ ”39 Jesus bejaku ngenang pasal Roh Kudus ti deka diterima orang ke arapka Iya. Laban lebuh maya nya, Roh Kudus apin diberi, laban Jesus apin dimuliaka.40 Lebuh sida ninga jaku nya, sekeda sida ke dalam tekang bala mayuh nya lalu bejaku, “Iya tu amat nabi nya!”41Ku sida ti bukai, “Iya tu Kristus!”Tang ku sekeda orang bukai, “Nadai patut Kristus datai ari Galili? 42 Ukai enda Bup Kudus madahka Kristus nya peturun David, lalu datai ari Betlehem, nengeri ti udah alai David diau kelia?”43Nya alai orang mayuh beserekang penemu pasal Iya. 44 Sekeda sida deka nangkap Iya, tang nadai siku sida terengkah jari ba Iya.45Bala pemesai pulai baru ngagai bala tuai imam enggau orang Parisi, ke lalu nanya sida, “Nama kebuah kita enda nangkap Iya?”46 Ku bala pemesai nyaut, “Nadai orang udah kala bejaku baka nya!”47Orang Parisi lalu nyaut sida, “Kati kita empu udah mega kena tipu Iya? 48Kati bala tuai tauka orang Parisi bisi udah arapka Iya? 49Tang bala sida tu, ke enda nemu Adat Moses, ditinggang sumpah.”50 Nikodimus, ke udah betemu enggau Jesus dulu ari nya, siku ari raban sida, lalu nanya sida, 51 “Kati Adat kitai ngasuh kitai ngakim orang sebedau kitai mendingka iya lalu mansik utai ti dikereja iya?”52 Sida lalu nyaut iya, “Kati nuan datai ari Galili baka Iya? Pansik dalam Bup Kudus, nya baru nuan nemu, nadai nabi deka datai ari Galili.”53Sida lalu pulai

Chapter 8[ 1Jesus lalu mupuk ngagai Bukit Kana. 2Tumu pagi hari siti, Iya datai baru ba Rumah Sembiang. Semua orang datai ngagai Iya. Iya lalu duduk, lalu belabuh ngajar sida. 3Sida pengajar Adat, enggau sida orang Parisi lalu mai siku indu ke udah ditangkap butang, lalu ngasuh indu nya bediri di mua semua sida,4lalu bejaku ngagai Jesus, “Pengajar, indu tu udah ditangkap butang. 5 Nyadi dalam Adat, Moses ngasuh kitai nuku orang ke baka tu ngena batu. Baka ni ku penemu Nuan?” 6Sida nyebut nya kena sida nguji Iya, ngambika sida ulih bedawaka Iya. Jesus meremi, lalu nulis ba tanah ngena tunjuk Iya.7 Ninga sida ituk nanya Iya, Iya bediri lalu bejaku ngagai sida, “Awakka orang ke enda kala bedosa ari bala kita, dulu nuku iya ngena batu.” 8Iya lalu meremi baru, lalu nulis ba tanah ngena tunjuk Iya.9Lebuh sida ninga nya, siku-siku sida lalu mupuk ari endur nya, berengkah ari sida ke tuai. Semina Jesus aja agi tinggal, enggau indu ke bediri di mua Iya. 10Jesus bediri lalu bejaku enggau indu nya, “Indu, ni bala sida nya tadi? Kati orang nadai udah ngukum nuan?”11Indu nya lalu nyaut, “Nadai, Tuhan.”12 Jesus lalu bejaku baru ngagai sida, “Aku tu penampak dunya. Barang sapa nitihka Aku, enda bejalai dalam pemetang, tang deka ngembuan penampak ti meri pengidup.”13 Orang Parisi lalu bejaku ngagai Iya, “Nuan besaksika pasal Diri Empu. Saksi Nuan nadai guna.”14Disaut Jesus, “Enti sema Aku besaksika pasal Diri Empu, saksi Aku endang amat, laban Aku nemu ari ni Aku datai, enggau kini ke tunga Aku deka mupuk, tang kita enda nemu ari ni penatai Aku, tauka kini ke tunga Aku deka mupuk. 15 Kita ngakim ngena chara mensia. Aku enda ngakim orang. 16 Tang enti sema Aku ngakim orang, pemutus penemu Aku endang ngena, laban ukai semina Aku aja ke ngakim, tang Aku enggau Apai ke ngirumka Aku.17 Utai tu endang bisi ditulis dalam Adat kita: saksi ti diguna nya saksi ari dua iku orang. 18Aku besaksika pasal Aku Empu, lalu Apai ke ngirumka Aku mega besaksika pasal Aku.”19 Sida lalu nanya Iya, “Dini alai Apai Nuan?”Jesus lalu nyaut, “Kita enda ngelala Aku tauka Apai Aku. Enti kita ngelala Aku, kita tentu ngelala Apai Aku.”20 Jesus nyebut semua jaku nya lebuh Iya benung ngajar dalam bilik sarang wang Rumah Sembiang. Tang nadai orang nangkap Iya, laban maya Iya apin datai.21 Jesus lalu bejaku baru ngagai sida, “Aku deka mupuk, lalu kita deka ngiga Aku, tang kita deka mati dalam dosa kita. Kita enda ulih datai ngagai endur ti deka digagai Aku.”22Bala tuai orang Judah lalu bejaku, “Kati Iya deka munuh Diri? Kati nya kebuah Iya nyebut, ‘Endur ti deka digagai Aku, enda ulih digagai kita’?”23 Ku Iya bejaku ngagai sida, “Kita datai ari baruh, Aku datai ari atas. Kita endang orang dunya, Aku ukai orang dunya. 24 Aku udah madahka kita deka mati dalam dosa kita, laban kita deka mati dalam dosa kita enti kita enda arapka ‘Aku tu meh Aku.’ ”25Ku sida bejaku ngagai Iya, “Sapa Nuan?”Jesus lalu nyaut, “Orang ke udah dipadahka Aku ngagai kita kenyau ari pun. 26Aku mayuh utai ti deka disebut pasal kita, mayuh utai ti deka diukum. Tang Iya ke ngirumka Aku endang tau dikarapka, lalu Aku madah ngagai dunya utai ti udah didinga Aku ari Iya.”27Sida enda nemu Iya bejakuka pasal Apai ngagai sida.28 Nya alai ku Iya bejaku, “Lebuh kita udah nuatka Anak Mensia, nya baru kita deka nemu Aku tu meh Iya, lalu nemu Aku ukai ngereja utai nitihka peneka Aku Empu, tang semina bejaku nitihka ajar Apai. 29Lalu Iya ke ngirumka Aku bisi enggau Aku. Iya nadai kala ninggalka Aku keDiri, laban Aku seruran ngereja utai ti ngerinduka ati Iya.”30 Lebuh Iya nyebut utai nya, mayuh orang arapka Iya.31 Jesus lalu madah ngagai orang Judah ke udah arapka Iya, “Enti kita bepegai ba jaku Aku, kita amat murid Aku, 32 lalu kita deka nemu pemendar, lalu pemendar deka ngelepaska kita.”33 Sida lalu nyaut Iya, “Kami tu peturun Abraham, lalu nadai udah kala nyadi ulun orang. Nama reti, ‘Kita deka dilepaska’?”34 Ku Jesus nyaut sida, “Enggau bendar Aku madah ngagai kita, genap iku orang ke ngereja dosa, nyadi ulun dosa. 35 Ulun enda diau tetap dalam rumah nya belama iya; tang anak diau dalam rumah nya belama iya. 36Nya alai, enti Anak ngelepaska kita, kita amat dilepaska.37Aku nemu kita endang peturun Abraham; tang taja pia, kita ngiga peluang munuh Aku, laban kita enggai nerima jaku Aku. 38Aku madahka pasal utai ti udah dipadahka Apai ngagai Aku, baka kita ke ngereja utai ti didinga kita ari apai kita.”39Ku sida nyaut Iya, “Kami anak Abraham.”Disaut Jesus, “Enti kita amat anak Abraham, kita tentu deka ngereja utai ti udah dikereja Abraham, 40tang diatu kita nguji munuh Aku, ke udah madahka utai ti bendar ti didinga Aku ari Allah Taala. Nya ukai utai ti dikereja Abraham. 41 Kita ngereja utai ti udah dikereja apai kita.”42 Ku Jesus bejaku ngagai sida, “Enti Allah Taala amat Apai kita, kita tentu rinduka Aku, laban Aku datai ari Allah Taala, lalu diatu Aku bisi ditu. Aku ukai datai nitihka peneka ati7 Aku Empu, tang Allah Taala ke ngirumka Aku. 43Nama kebuah kita enda meretika utai ti disebut Aku? Laban kita enda ulih nerima jaku Aku. 44 Kita tu anak Sitan, lalu kita keran deka ngereja utai ti dikedekaka apai kita. Iya endang pemunuh kenyau ari pun, lalu iya endang nadai kaul enggau pemendar, laban iya nadai pemendar dalam iya. Lebuh iya nyebut utai ti bula, iya endang bejaku nitihka perangai iya empu laban iya endang pemula, lalu iya endang apai pemula.45Tang laban Aku madahka utai ti bendar, kita enggai arapka Aku. 46 Sapa ari bala kita ngumbai Aku udah bedosa? Enti Aku madahka utai ti bendar, nama kebuah kita enda arapka Aku? 47Nembiak Allah Taala ninga jaku Allah Taala. Kebuah kita enda ninga jaku Allah Taala nya laban kita ukai nembiak Allah Taala.”48 Orang Judah lalu nyaut Iya, “Kati kami enda ngena enti kami ngumbai Nuan orang Samaria lalu Nuan dirasuk antu?”49Disaut Jesus, “Aku ukai dirasuk antu, tang Aku ngemesaika Apai Aku, lalu kita ngeleseka Aku.50Tang Aku ukai ngemesaika Diri Empu. Bisi siku ke patut dikemesaika, lalu Iya nyadi Hakim. 51Enggau bendar Aku madah ngagai kita, barang sapa ngasika jaku Aku, enda mati.”52Ku orang Judah bejaku ngagai Iya, “Diatu baru kami nemu Nuan endang amat dirasuk antu! Abraham mati, lalu baka nya mega sida nabi, lalu ku Nuan, ‘Barang sapa ngasika jaku Nuan, enda mati.’ 53 Kati Nuan besai agi ari apai kami Abraham, ke udah mati? Sida nabi mega mati! Sapa Nuan tu ku Nuan?”54Disaut Jesus, “Enti Aku ngemesaika Diri Empu, utai nya nadai guna. Apai Aku ke ngemesaika Aku, Iya ke dikumbai kita Allah Taala kita, 55taja pen kita enda ngelala Iya. Tang Aku ngelala Iya. Enti Aku madahka Diri enda ngelala Iya, Aku bula baka kita. Tang Aku amat ngelala Iya, lalu Aku ngasika jaku Iya. 56 Aki kita Abraham gaga ati deka meda hari Aku. Iya meda hari nya, lalu iya gaga.”57 Orang Judah lalu bejaku ngagai iya, “Umur Nuan deh apin bulih lima puluh taun, lalu Nuan udah meda Abraham?”58 Ku Jesus bejaku ngagai sida, “Enggau bendar Aku madah ngagai kita, sebedau Abraham ada, Aku endang udah bisi.”59 Sida lalu ngambi batu deka nuku Iya, tang Jesus belalai lalu pansut ari Rumah Sembiang.

Chapter 91Lebuh Jesus benung bejalai, Iya tepedaka orang siku ke buta kenyau ari ada. 2 Sida murid Iya lalu nanya Iya, “Pengajar, dosa sapa ti ngasuh iya ada buta? Dosa iya empu, tauka dosa apai indai iya?”3 Disaut Jesus, “Iya ke buta nya ukai laban dosa iya tauka dosa apai indai iya, tang ngambika kereja Allah Taala dipandangka ba iya. 4 Kitai enda tau enda ngereja pengawa Iya ke ngirumka Aku, kala lebuh hari agi siang. Lebuh hari nyau malam, nadai orang ulih gawa. 5 Seagi-agi Aku di dunya tu, Aku nyadika penampak dunya.”6 Lebuh Iya udah nyebut nya, Iya ngeludah ngagai tanah lalu ngaga tanah liat ngena liur Iya, lalu ngunsutka tanah liat nya ba mata orang nya, 7 lalu bejaku ngagai iya, “Mupuk nuan, lalu basu mua nuan ba Letung Siloam.” (Reti ‘Siloam’ nya “Dikirumka”.) Orang nya mupuk, masu mua diri, lalu pulai baru sereta ulih meda.8Bala pangan iya enggau orang ke udah meda iya minta sedekah sebedau nya, nanya, “Ukai enda iya tu ke selalu duduk minta sedekah?”9Ku sekeda sida bejaku, “Iya meh nya.” Tang ku sida ti bukai, “Ukai, tang iya baka gamal orang nya.”10Tang sida majak lalu nanya iya, “Enti pia, baka ni ku nuan diatu ulih meda?”11Disaut iya, “Orang ke benama Jesus ngaga tanah liat, lalu ngunsutka tanah liat nya ba mata aku, lalu bejaku ngagai aku, ‘Mupuk nuan ngagai letung Siloam, lalu basu mua nuan’. Aku lalu mupuk, masu mua aku, lalu aku ulih meda.”12Ku sida nanya iya, “Dini alai Iya?”13Sida lalu mai orang ke udah buta nya ngagai orang Parisi. 14Nyadi Jesus udah ngaga tanah liat lalu ngeraika orang nya kena hari Sabat. 15Orang Parisi mega nanya orang nya, baka ni ku iya ulih meda. Ku iya madah ngagai sida, “Iya ngengkahka tanah liat ba mata aku. Aku empungas mua aku, lalu diatu aku ulih meda.”

¹⁶Sekeda orang Parisi lalu bejaku, “Orang nya ukai ari Allah Taala, laban Iya enda ngasika adat hari Sabat.” Tang ku sida ti bukai bejaku, “Baka ni ku orang ke bedosa ulih ngereja kereja ajih baka nya?” Sida lalu beserekang penemu enggau pangan diri. ¹⁷Nya alai sida lalu nanya orang nya baru, “Nama penemu nuan pasal orang nya? Mata nuan ke udah digeraika Iya.”Iya lalu nyaut, “Iya nabi.” ¹⁸Bala tuai orang Judah enda arapka orang nya amat udah buta lalu diatu ulih meda. Sida lalu ngangauka apai indai orang ke nyau ulih meda nya,19lalu nanya seduai iya, “Kati tu anak seduai, ke dipadahka seduai ada buta? Baka ni ku iya ulih meda diatu?”20Disaut apai indai iya, “Kami nemu iya endang anak kami duai, lalu kami nemu iya endang ada buta, 21tang kami enda nemu baka ni ku iya diatu ulih meda, lalu kami pen enda mega nemu sapa ke ngasuh iya ulih meda. Tanya iya empu. Iya udah besai tuai. Iya nemu nyaut kediri empu!”22 Apai indai iya nyebut nya laban seduai iya takutka tuai orang Judah, laban bala tuai udah besetuju deka muai ari balai gempuru barang sapa madahka diri arapka Jesus nya Kristus. 23Nya kebuah apai indai iya nyebut, “Iya udah besai tuai. Tanya iya empu!”24Sida lalu ngangauka orang ke buta nya kedua kali, lalu bejaku ngagai iya, “Nuan enda tau enda besumpah di mua Allah Taala, deka madahka utai ti bendar! Kami nemu orang nya orang ke bedosa.”25Iya lalu nyaut, “Aku enda nemu enti Iya nya orang ke bedosa, tang Aku nemu, aku udah buta, tang diatu aku ulih meda.”26Ku sida bejaku ngagai iya, “Nama utai ti dikereja Iya ngagai nuan? Baka ni ku Iya ngasuh nuan ulih meda?”27Iya lalu nyaut sida, “Aku udah madahka nya ngagai kita, tang kita enggai mending. Nama kebuah kita keran deka ninga nya baru? Kati kita deka nyadi murid Iya?”28 Sida lalu ngeleseka iya, ku sida, “Nuan tu murid Iya. Kami murid Moses. 29Kami nemu Allah Taala udah bejaku ngagai Moses. Tang pasal orang tu, indah penatai Iya deh kami enda nemu!”30Orang nya lalu nyaut, “Nyelai amat nya! Kita enda nemu ari ni penatai Iya, tang Iya udah ngasuh aku ulih meda! 31Kitai nemu Allah Taala enda mendingka orang ke bedosa, tang mendingka orang ke nyembah Iya lalu ngasika peneka Iya.32Kenyau ari penumbuh dunya, nadai kitai udah kala ninga orang ngasuh orang ke buta kenyau ari ada, ulih meda. 33Enti orang tu ukai ari Allah Taala, Iya enda ulih ngereja utai.”34Sida lalu nyaut iya, “Nuan tu bedosa kenyau ari ada. Kati nuan nguji ngajar kami?” Sida lalu muai iya ari balai gempuru.35Jesus ninga sida udah muai iya, lalu lebuh Jesus udah tetemuka iya, Iya lalu nanya orang nya, “Kati nuan arapka Anak Mensia?”36Iya lalu nyaut, “Sapa orang nya, Tuan? Padahka ngagai aku ngambika aku arapka Iya!”37Jesus lalu bejaku ngagai iya, “Nuan udah meda Iya. Iya ke bejaku enggau nuan diatu meh Iya.”38 Orang nya lalu bejaku, “Aku arap, Tuhan!” Iya lalu nyembah Jesus.39 Jesus lalu bejaku, “Aku datai ngagai dunya laban Aku deka ngakim, ngambika orang ke buta, meda, lalu orang ke meda, buta.”40Sekeda orang Parisi ke semak Iya ninga nya, lalu bejaku ngagai Iya, “Kati kami tu buta?”41 Ku lalu Jesus bejaku ngagai sida, “Enti kita buta, kita tentu enda bedosa. Tang laban kita ngumbai diri ulih meda, dosa kita mengkang.”

Chapter 101“Enggau bendar Aku madah ngagai kita, orang ke enda tama ngagai kandang bedus nengah pintu, tang niki nengah jalai bukai, nya penchuri enggau perumpak. 2 Tang orang ke tama nengah pintu nya pengibun bedus.3Orang ke nyaga pintu, muka pintu ke iya. Raban bedus ninga nyawa iya, lalu iya ngangauka nama sida siku-siku, lalu nguluka sida pansut. 4Lebuh iya udah mai semua bedus iya pansut, iya lalu bejalai dulu ari sida, lalu sida nitihka iya, laban sida ngelala munyi nyawa iya.5Sida enggai nitihka orang bukai, tang deka rari ari orang nya, laban sida enda ngelala munyi nyawa orang nya.”6 Jesus nyebut sempama tu ngagai sida, tang sida enda meretika utai ti disebut Iya ngagai sida.7Nya alai Jesus lalu bejaku baru ngagai sida, “Enggau bendar Aku madah ngagai kita: Aku tu pintu ke raban bedus. 8 Semua orang ke udah datai dulu ari Aku nya penchuri enggau perumpak, tang bedus enda mendingka sida.9Aku tu pintu. Barang sapa tama nengah Aku, deka diselamatka, lalu iya deka tama, lalu pansut, lalu nemu padang rumput. 10Penchuri datai laban iya semina deka ngenchuri, munuh enggau ngerusak. Aku datai ngambika sida bulih pengidup, pengidup ti belipat-lipat.11 “Aku tu pengibun bedus ti badas. Pengibun bedus ti badas nyerahka nyawa diri ke bedus. 12Orang gaji ke ukai pengibun bedus sereta ukai bempu bedus, ninggalka bedus lebuh iya meda ukui kampung datai, lalu ukui kampung nerekam raban bedus lalu mambarka sida. 13Orang gaji nya rari laban orang gaji endang enggai ibuhka bedus nya.

¹⁴Aku tu pengibun bedus ti badas. Aku ngelala bedus Aku, lalu bedus Aku ngelala Aku, 15 ¹⁵Apai ke ngelala Aku, lalu Aku ngelala Apai; lalu Aku nyerahka nyawa Aku ketegal sida. 16 ¹⁶Aku bisi bedus ti bukai, ti ukai ari raban tu. Aku enda tau enda mega mai sida, lalu sida deka mendingka nyawa Aku. Nya alai sida deka nyadi siti raban, enggau siku aja pengibun.17Nya meh kebuah Apai rinduka Aku, laban Aku nyerahka nyawa Diri, lalu ngambi nyawa nya pulai baru. 18 Nadai orang ulih ngambi nyawa Aku ari Aku. Aku nyerahka nyawa Aku ari peneka Aku Empu. Aku bisi kuasa nyerahka iya, lalu Aku bisi kuasa ngambi iya pulai baru. Aku udah nerima pesan tu ari Apai Aku.”19 Orang Judah lalu beserekang penemu baru ketegal jaku nya. 20 Mayuh sida nyebut, “Iya dirasuk antu, lalu udah gila! Nama kebuah kita mendingka Iya?”21 Ku sida ti bukai bejaku, “Tu ukai jaku orang ke dirasuk antu. Kati antu ulih ngasuh orang ke buta meda?”22 Lebuh maya nya Gawai Penyerah benung nyadi di Jerusalem. Musin lebuh maya nya endang musin chelap, 23 lalu Jesus bejalai dalam Rumah Sembiang, dalam Serambi Solomon. 24Nya alai orang Judah lalu begelumu ngelingi Iya, lalu bejaku ngagai Iya, “Ni pengelama Nuan mengkang enggai madah ngagai kami? Enti Nuan amat Kristus, padahka ngagai kami enggau terang.”25 Disaut Jesus, “Aku udah madah ngagai kita, tang kita enda arap. Pengawa ti dikereja Aku dalam nama Apai Aku, besaksika pasal Aku, 26 tang kita enda arap, laban kita ukai bedus Aku.27Bedus Aku mendingka nyawa Aku. Aku ngelala sida, lalu sida nitihka Aku. 28 Aku meri sida pengidup ti meruan belama iya, lalu sida enda mati. Nadai orang ulih ngerampas sida ari jari Aku.29 Utai ti udah diberi Apai ngagai Aku besai agi ari semua utai bukai, lalu nadai orang ulih ngerampas sida ari jari Apai. 30 Kami Duai Apai endang siku.”31 Orang Judah lalu ngambi batu baru, deka nuku Iya.³²Jesus lalu nyaut sida, “Aku udah ngayanka mayuh bengkah kereja ti badas di mua kita ari Apai. Kereja ni ti ngasuh kita keran deka nuku Aku ngena batu?” ³³Disaut sida, “Kami ukai deka nuku Nuan ngena batu ketegal pengawa ti badas ti dikereja Nuan, tang laban Nuan bejaku busung, laban Nuan, ke semina mensia aja, ngumbai Diri Allah Taala!”34 Disaut Jesus, “Kati jaku tu nadai ditulis dalam Adat kita: Ku Allah Taala bejaku, ‘Kita tu petara’? 35Enti orang ke nerima jaku Allah Taala nya dikumbai ‘petara’ -- lalu jaku Bup Kudus endang enda ulih dibuai -- 36baka ni ku kita ngumbai Aku, ke udah dipilih lalu dikirumka Apai ngagai dunya, bejaku busung ketegal Aku madahka Diri Anak Allah Taala?³⁷Enti Aku enda ngereja pengawa Apai Aku, anang meh kita arapka Aku. ³⁸Tang enti Aku ngereja pengawa Apai Aku, taja pen kita enda arapka Aku, kita patut arapka pengawa ti dikereja Aku, ngambika kita nemu sereta meretika Apai bisi dalam Aku, lalu Aku dalam Apai.” ³⁹lalu sekali agi nguji nangkap Iya, tang Iya ngelechut ari jari sida.40 Iya lalu pulai baru meraka Sungai Jordan, ngagai endur alai John ke terubah maptisa orang, lalu diau dia. 41Mayuh orang datai ngagai Iya. Ku sida, “John nadai ngereja kereja ajih, tang semua utai ti disebut John pasal orang tu, amat magang.” 42 Lalu mayuh orang dia arapka Iya.

Chapter 111 Siku orang ke benama Lasarus sakit di Betani, genturung pendiau ti alai Maria enggau menyadi indu iya Marta diau. ( 2 Maria nya meh indu ke udah nata Tuhan ngena minyak wangi lalu ngendas kaki Tuhan ngena buk iya. Menyadi lelaki iya ke benama Lasarus sakit.)3Nya alai Maria seduai Marta mesanka Jesus. Ku seduai iya, “Tuhan, iya ke dikesayauka Nuan, sakit.”4 Tang lebuh Jesus nerima pesan nya, Iya bejaku, “Penyakit tu enda ngujung ngagai pemati. Utai tu nyadi kena ngemuliaka Allah Taala, ngambika Anak Allah Taala dimuliaka ulih nya.”5Nya alai, taja pen Jesus rinduka Marta, Maria enggau Lasarus, 6lebuh Iya ninga Lasarus sakit, Iya mengkang diau dua hari da agi ba endur ti alai Iya diau. 7Udah lepas nya Iya lalu bejaku ngagai sida murid, “Aram kitai pulai baru ngagai Judea.”8 Ku sida murid bejaku enggau Iya, “Pengajar, baru apin lama tu ti udah orang Judah deka nuku Nuan ngena batu, lalu Nuan deka kin ke baru?”9 Disaut Jesus, “Kitai semina bisi dua belas jam aja hari siang, ukai enda? Orang ke bejalai lebuh siang hari, enda tesangkut, laban sida meda penampak dunya tu.10Tang orang ke bejalai lebuh malam hari tesangkut, laban penampak nadai dalam sida.” 11 Lebuh Iya udah nyebut nya Iya lalu madah ngagai sida, “Pangan kitai Lasarus udah tinduk, tang Aku deka kin lalu ngerak iya.”12Ku sida murid bejaku ngagai Iya, “Tuhan, enti iya tinduk, iya deka gerai.”13Tang Jesus bejakuka pasal pemati Lasarus, tang sida ngumbai Iya madahka Lasarus tinduk. 14Jesus lalu bejaku enggau terang ngagai sida, “Lasarus udah mati.15Aku gaga ke Diri nadai dia enggau iya, ngambika kita arap, ke penguntung kita. Tang aram kitai mupuk ngagai iya.”16 Thomas, ke digelar Besapit, lalu bejaku ngagai murid ti bukai, “Aram kitai mupuk, ngambika kitai mati sama enggau iya.”17Lebuh Jesus datai, Iya nemu Lasarus empat hari udah dikuburka. 18Nyadi Betani nya kira tiga kilometer ari Jerusalem, 19lalu mayuh orang Judah udah nemuai ngagai Marta seduai Maria, deka merindang seduai iya ketegal pemati menyadi lelaki seduai iya.20Lebuh Marta ninga Jesus baru deka datai, iya lalu ngambat Jesus, tang Maria tinggal di rumah.21Marta lalu bejaku ngagai Jesus, “Tuhan, enti Nuan bisi ditu lebuh maya nya, menyadi aku tentu enda mati! 22Tang indah diatu deh aku nemu Allah Taala deka meri Nuan sebarang utai ti dipinta Nuan ari Iya.”23Jesus lalu bejaku ngagai iya, “Menyadi nuan deka angkat idup baru.”24 Ku Marta bejaku ngagai Iya, “Aku nemu iya deka angkat idup baru lebuh pengangkat orang ari mati ba pengujung dunya.”25 Jesus lalu bejaku ngagai iya, “Aku tu meh pengangkat enggau pengidup. Orang ke arapka Aku, deka idup taja pen sida mati, 26 lalu semua orang ke idup lalu arapka Aku, enda mati. Kati nuan arapka nya?”27 Maria lalu nyaut Iya, “Aku arap, Tuhan! Aku arapka Nuan tu Kristus, Anak Allah Taala, ke datai ngagai dunya.”28Lebuh Marta udah nyebut nya, iya pulai ke rumah, lalu betelai enggau menyadi iya Maria. Ku iya, “Pengajar bisi ditu, lalu Iya ngangauka nuan.” 29Lebuh Maria ninga nya, iya lalu beguai-guai angkat lalu mansang ngagai Jesus.

³⁰Nyadi lebuh maya nya Jesus apin datai ba genturung pendiau nya, tang agi ba endur alai Marta ke betemu enggau Iya. ³¹Lebuh orang Judah ke merindang Maria di rumah meda iya beguai-guai angkat lalu pansut, sida lalu nitihka iya, laban sida ngumbai iya deka mansang ngagai kubur lalu nyabak dia. ³²Lebuh Maria datai ba endur alai Jesus, lalu meda Iya, iya lalu nyungkurka diri di kaki Jesus, lalu bejaku ngagai Iya, “Tuhan, enti Nuan bisi ditu lebuh maya nya, menyadi aku tentu enda mati!”³³33Lebuh Jesus meda Maria nyabak, lalu meda orang Judah ke enggau iya mega nyabak, ati Iya balat sinu sereta tusah. ³⁴34Lalu ku Iya nanya sida, “Dini alai kita nguburka iya?”Sida lalu nyaut Iya, “Tuhan, aram kitai meda.” ³⁵35 Jesus nyabak.36Orang Judah lalu bejaku, “Peda pemalat Iya rinduka iya!”37 Tang ku sekeda bala sida bejaku, “Kati Iya ke ulih ngeraika orang ke buta, enda ulih nagang orang tu mati?”38 Jesus balat amat sinu ati baru, lalu datai ba kubur. Nyadi kubur nya lubang gua, ti ditutup ngena sigi batu. 39Jesus lalu bejaku, “Baringka batu nya ke tisi!”Marta, menyadi orang ke mati nya, lalu bejaku, “Tuhan, iya tentu udah bau but, laban iya empat hari udah mati!”40Jesus lalu bejaku ngagai Marta, “Kati Aku nadai udah madah ngagai nuan, enti nuan arap, nuan deka meda mulia Allah Taala?”41 Nya alai sida lalu maringka batu nya ke tisi. Jesus engkadah lalu bejaku, “Apai, Aku meri terima kasih ngagai Nuan, laban Nuan udah ninga Aku. 42 Aku nemu Nuan endang seruran ninga Aku, tang Aku udah nyebut tu ke penguntung sida ke bediri ditu, ngambika sida nemu arapka Nuan udah ngirumka Aku.”43Lebuh Iya udah nyebut nya, Iya lalu ngangau enggau nyawa ti inggar, “Lasarus, pansut nuan!” 44 Orang ke mati nya lalu pansut. Kaki jari iya ditanchang ngena urik kain, lalu mua iya dibalut ngena kain. Jesus lalu bejaku ngagai sida, “Buka kain nya ari iya, ngambika iya ulih bejalai.”45Naya alai, mayuh orang Judah ke udah datai enggau Maria, lalu udah meda utai ti dikereja Jesus, arapka Iya. 46Tang sekeda sida mansang ngagai orang Parisi, lalu madahka utai ti udah dikereja Iya.47Nya alai sida tuai imam enggau orang Parisi lalu mai raban Kunsil baum, lalu bejaku, “Nama utai ti patut dikereja kitai? Orang tu ngereja mayuh kereja ajih. 48Enti kitai nejuka Iya majak ngereja nya, semua orang deka arapka Iya, lalu orang Rome deka datai lalu ngerusak Rumah Sembiang enggau bansa kitai.”49 Tang siku ari bala sida, ke benama Kaiapas, ke nyadi imam besai taun nya, lalu bejaku ngagai sida, “Kita nadai nemu utai! 50Kita enda nemu, manah agi enti siku orang mati ngarika orang mayuh, ari ke nejuka semua bansa kitai dirusak.”51Kaiapas ukai nyebut nya ari peneka iya empu, tang laban iya nyadi imam besai taun nya, iya benabi madahka Jesus deka mati ngarika bansa orang Judah, 52 lalu ukai semina ke bansa orang Judah aja, tang kena ngempuruka semua nembiak Allah Taala ke ngachir pendiau.53Nya alai berengkah ari nya, sida lalu bekira deka munuh Iya.54Nya alai Jesus enda agi ngayanka Diri begulai enggau orang Judah, tang mupuk ari nya ngagai nengeri Epraim ba menua ti semak menua puang, lalu diau dia enggau sida murid Iya.55 Nyadi Gawai Paska nyau semak, lalu mayuh orang datai ari menua pesisir ngagai Jerusalem, deka nuchi diri sebedau Gawai Paska.56 Sida begigaka Jesus, lalu bejaku enggau pangan diri lebuh sida bediri dalam Rumah Sembiang, “Nama pikir kita? Kati Iya deka datai ngagai Gawai tu?” 57Nyadi sida tuai imam enggau orang Parisi udah meri atur: barang sapa nemu endur alai Jesus, patut madah ngagai sida, ngambika sida nangkap Iya.

Chapter 121Enam hari sebedau Gawai Paska, Jesus datai di Betani, endur alai Lasarus diau, orang ke udah diangkatka Jesus ari mati. 2Dia sida nyendiaka makai lemai ke Jesus. Marta mela pemakai, lalu Lasarus bisi enggau orang ba mija nya enggau Jesus.4 Tang Judas Iskariot, siku ari murid Iya, ke deka nyual Iya, bejaku, 5“Nama kebuah minyak wangi nya enda dijual ngena rega tiga ratus singkap duit pirak lalu duit nya diberi ngagai orang ke seranta?” 6 (Iya nyebut nya, ukai laban iya ibuhka orang ke seranta, tang laban iya penchuri. Iya nyaga sarang duit sida, lalu iya selalu ngenchuri duit ari sarang duit nya.)7 Jesus lalu bejaku, “Anang ngachau iya! Iya meli minyak nya ngambika iya nyimpan minyak nya kena nyendiaka Aku dikubur. 8 Kita seruran bisi orang ke seranta enggau kita, tang Aku enda seruran enggau kita.”9Lebuh bala orang Judah ninga Jesus bisi dia, sida lalu mansang kia, ukai semina ketegal Jesus, tang laban sida deka meda Lasarus, ke udah diangkatka Iya ari mati. 10 Nya alai bala tuai imam mega ngiga jalai munuh Lasarus, 11laban ketegal iya mayuh orang Judah ninggalka sida, lalu arapka Jesus.12 Hari siti, bala orang mayuh ke udah datai ngagai Gawai nya, ninga Jesus deka datai di Jerusalem. 13 Nya alai sida lalu ngambi dan kayu engkerema, lalu mansang ngambat Iya enggau panjung,“Hosanna!Beberekat meh Iya ke datai dalam nama Tuhan,ke Raja orang Israel!”14Jesus tetemuka siku keledai lalu nepan jelu nya. Munyi ti udah ditulis:15 “Anang takut, kita anak indu Sion!Peda kita, Raja kita datai,nepan anak keledai!”16 Sida murid Iya enda meretika utai nya lebuh maya nya, tang lebuh Jesus udah dimuliaka, nya baru sida ingatka utai tu udah ditulis pasal Iya, enggau utai ti udah dikereja ngagai Iya.17Nya alai bala orang ke udah enggau Jesus lebuh Iya ngangauka Lasarus pansut ari kubur lalu ngangkatka Lasarus ari mati, majak besaksika pasal nya. 18Orang mayuh betemu enggau Jesus laban sida ninga Iya udah ngereja kereja ajih nya. 19Orang Parisi lalu bejaku enggau pangan diri, “Kitai enda ulih ngereja utai. Peda kita, semua dunya bela nitihka Iya!”20 Sekeda orang Gerika bisi mega datai enggau nyembah Allah Taala lebuh gawai nya. 21 Sida datai ngagai Philip, ke berasal ari Betsaida di menua Galili, lalu bejaku ngagai iya, “Tuan, kami keran deka betemu enggau Jesus.”22Philip lalu madah ngagai Andrew. Seduai iya lalu madah ngagai Jesus.23 Jesus lalu nyaut seduai iya, “Maya udah datai alai Anak Mensia deka dimuliaka. 24 Enggau bendar Aku madah ngagai seduai, enti leka gandum enda labuh ke tanah lalu mati, iya deka mengkang semina leka aja. Tang enti iya mati, iya deka bebuah lebat.25 Orang ke sayauka nyawa diri, deka ngelenyauka iya, lalu orang ke begedika nyawa diri di dunya tu, deka bulih pengidup ti meruan belama iya. 26Barang sapa deka betuaika Aku, enda tau enda nitihka Aku, lalu dia alai Aku, dia meh endur alai orang ke betuaika Aku. Apai deka ngemesaika orang ke betuaika Aku.27 “Diatu ati Aku balat tusah. Kati Aku patut nyebut -- ‘Apai, lepaska Aku ari maya tu’? Enda patut, laban nya meh kebuah Aku udah datai ngagai maya tu. 28 Apai, muliaka nama Nuan!”Nyawa lalu bejaku ari serega, “Aku udah ngemuliaka iya, lalu Aku deka ngemuliaka iya baru.”29Bala orang ke bediri dia bisi ninga munyi nyawa nya, lalu ngumbai nya guntur. Ku sida ti bukai bejaku, “Siku melikat udah bejaku ngagai Iya!”30Jesus lalu nyaut, “Nyawa nya bejaku ke penguntung kita, ukai ke penguntung Aku. 31 Tu meh maya dunya deka diakim. Diatu iya ke merintah dunya tu deka diburu.32 Lalu lebuh Aku diangkatka ari dunya, Aku deka ngaul semua orang ngagai Aku Empu.” 33Iya nyebut nya kena Iya nunjukka gaya chara Iya deka mati.34 Orang mayuh lalu nyaut Iya, “Kami udah ninga ari Adat, madahka Kristus deka idup belama iya. Nya alai, kati ku Nuan madahka Anak Mensia enda tau enda diangkatka? Sapa Anak Mensia nya?”35 Disaut Jesus, “Penampak deka begulai enggau kita semina enda lama da agi. Bejalai meh kita kala lebuh kita agi bisi penampak, ngambika pemetang enda ulih nitihka kita. Enti kita bejalai dalam petang, kita enda nemu tunga kita deka bejalai. 36 Arapka penampak, kala lebuh kita agi bisi penampak, ngambika kita nyadi anak penampak.”37Taja pen Iya udah ngereja mayuh macham kereja ajih di mua sida, sida mengkang enda arapka Iya. 38 Tu kena ngamatka jaku ti udah disebut nabi Isaiah:“Tuhan, sapa udah arapka pesan ti ditusui kami,lalu ngagai sapa kuasa Tuhan udah dipandangka?”39Nya alai, sida enda ulih arap, laban Isaiah mega nyebut,40 “Iya udah ngasuh mata sida buta41 Isaiah nyebut nya laban iya meda mulia Jesus, lalu bejakuka pasal Jesus.42 Taja pia, mayuh tuai orang Judah arapka Jesus. Tang sida enda ngaku nya laban sida takutka orang Parisi, laban sida takutka diri dibuai ari balai gempuru, 43laban sida rindu agi dipuji mensia, ari ke dipuji Allah Taala.44 Jesus lalu bejaku enggau nyawa ti inggar, “Barang sapa arapka Aku, ukai arapka Aku, tang arapka Iya ke ngirumka Aku. 45 Lalu barang sapa meda Aku, meda Iya ke ngirumka Aku.46 Aku udah datai nyadika penampak dunya, ngambika semua orang ke arapka Aku enda agi diau dalam pemetang. 47 Aku enda ngakim orang ke ningaka pesan Aku, lalu enda ngasika pesan nya, laban Aku ukai datai ngakim dunya, tang nyelamatka dunya48 Orang ke nulak Aku, lalu enda nerima pesan Aku, bisi siku hakim. Ba pengujung dunya, jaku ti udah disebut Aku deka nyadi hakim sida, 49laban Aku ukai bejaku ari peneka Aku Empu, tang Apai ke ngirumka Aku udah meri Aku pesan pasal utai ti enda tau enda disebut Aku. 50Lalu Aku nemu, pesan Iya meri pengidup ti meruan belama iya. Nya alai, Aku semina nyebut utai ti diasuh Apai.”

Chapter 131 Sebedau Gawai Paska berengkah, Jesus nemu maya endang udah datai alai Iya deka ninggalka dunya tu, lalu mupuk ngagai Apai. Iya endang seruran rinduka nembiak Iya ke di dunya tu, lalu Iya rinduka sida datai ke ujung.2 Sebedau sida makai lemai, Sitan endang udah nepu ke dalam ati Judas anak Iskariot runding ti deka nyual Jesus.3Jesus nemu Apai udah meri semua kuasa ngagai Iya. Iya mega nemu Diri endang datai ari Allah Taala, lalu deka pulai ngagai Allah Taala. 4Iya angkat ari mija, muka serayung Iya, lalu nanchangka kain mandi ba punggung Iya. 5 Udah nya Iya nuang ai ke dalam bisin, lalu belabuh masu kaki sida murid, lalu ngendas kaki sida ngena kain mandi ti udah ditanchangka Iya ba punggung Iya.6Iya datai ngagai Simon Peter. Peter lalu bejaku enggau Iya, “Tuhan, kati Nuan deka masu kaki aku?”7Jesus lalu bejaku ngagai iya, “Diatu Nuan enda nemu utai ti dikereja Aku, tang ila baru nuan nemu.”8 Peter lalu bejaku ngagai Iya, “Nuan enda tau sekali-kali masu kaki Aku!”Jesus lalu nyaut iya, “Enti Aku enda masu nuan, nuan nadai ungkup ba Aku.”9Simon Peter lalu bejaku, “Tuhan, enti pia, anang semina masu kaki aku! Basu mega jari enggau pala aku!”10Ku Jesus bejaku ngagai iya, “Orang ke udah mandi, enda ibuh masu diri, kelimpah ari masu kaki iya. Lalu kita tu tuchi, tang ukai semua kita tuchi.” 11 Laban Iya nemu sapa ke deka nyual Iya. Nya kebuah Iya nyebut, “Ukai semua kita tuchi.”12 Lebuh Iya udah masu kaki sida, lalu udah ngerasukka serayung Iya baru, lalu pulai baru ngagai endur Iya ba mija nya, Iya lalu bejaku ngagai sida, “Kati kita nemu utai ti udah dikereja Aku ngagai kita? 13Kita ngumbai Aku Pengajar enggau Tuhan. Nya endang amat, laban Aku endang amat Pengajar enggau Tuhan. 14Nya alai, enti Aku ti Tuhan enggau Pengajar kita udah masu kaki kita, kita patut mega masu kaki pangan diri. 15 Laban Aku udah meri kita siti teladan, ngambika kita mega ngereja utai ti udah dikereja Aku ngagai kita.16 Enggau bendar Aku madah ngagai kita, ulun nadai kala besai agi ari tuan sida, lalu orang ke dikirumka nadai kala besai agi ari orang ke ngirumka sida. 17 Enti kita nemu utai tu, kita bulih berekat enti kita ngereja sida.18 Aku ukai bejakuka pasal semua kita. Aku nemu sapa ke udah dipilih Aku. Tang tu kena ngamatka Bup Kudus, ‘Orang ke makai roti Aku, udah ngangkatka tumbit iya deka ngelaban Aku.’19 Aku madahka tu ngagai kita diatu, sebedau utai nya nyadi, ngambika, lebuh iya nyadi ila, kita deka arapka ‘Aku tu meh Iya.’ 20 Enggau bendar Aku madah ngagai kita: barang sapa nerima orang ke dikirumka Aku, nerima Aku, lalu barang sapa nerima Aku, nerima Iya ke ngirumka Aku.”21Lebuh Jesus udah nyebut nya, ati Iya balat tusah, lalu ku Iya bejaku, “Enggau bendar Aku madah ngagai kita, siku ari bala kita deka nyual Aku.”22Sida murid lalu beperening ngagai pangan diri, enda nemu sapa ti ku Iya.23 Siku ari sida murid, iya ke dikerinduka Jesus, bisi duduk ngimbai Jesus. 24Simon Peter lalu ngepaika jari ngagai murid nya, minta iya nanya ngagai Jesus sapa ti ku Iya.25Murid nya lalu nyingitka diri ngagai Jesus, lalu nanya Iya, “Tuhan, sapa orang nya?”26 Jesus lalu nyaut, “Orang ke deka diberi Aku roti tu, lebuh Aku udah nyepuhka roti tu ke dalam mangkuk.” Lebuh Iya udah nyepuhka roti nya, Iya lalu meri roti nya ngagai Judas anak Simon Iskariot. 27Lebuh Judas udah nerima roti nya, Sitan lalu tama ngagai iya. Ku Jesus bejaku ngagai Judas, “Kereja jampat utai ti deka dikereja nuan!”28Nadai siku sida ke ba mija nya nemu kebuah Jesus nyebut nya ngagai Judas. 29 Sekeda sida ngumbai Jesus ngasuh Judas meli roti kena ngintu gawai, tauka meri duit ngagai orang ke seranta, laban Judas ngemataka sarang duit sida.30 Nya alai lebuh Judas udah nerima roti nya, iya lalu pansut tekala nya. Hari endang udah malam.31 Lebuh Judas udah mupuk, Jesus lalu bejaku, “Diatu Anak Mensia udah dimuliaka, lalu Allah Taala udah dimuliaka dalam Iya. 32Enti Allah Taala dimuliaka dalam Iya, Allah Taala deka mega ngemuliaka Iya dalam Iya Empu, lalu ngemuliaka Iya diatu. 33 Anak, Aku semina enda lama aja agi enggau kita. Kita deka ngiga Aku. Lalu munyi ti udah dipadahka Aku ngagai orang Judah, baka nya mega Aku madah ngagai kita, ‘Kita enda ulih datai ngagai endur ti deka digagai Aku.’34 Aku meri kita pesan ti baru: rinduka pangan diri. Baka Aku ke udah rinduka kita, baka nya meh kita patut rinduka pangan diri. 35Enti kita rinduka pangan diri, nya baru semua orang deka nemu kita murid Aku.”36 Simon Peter lalu bejaku ngagai Iya, “Tuhan, ka kini ke Nuan?”Jesus lalu nyaut, “Diatu nuan enda ulih nitihka Aku ngagai endur ti deka digagai Aku, tang ila baru nuan nitihka Aku.”37 Peter lalu bejaku ngagai Iya, “Tuhan, nama kebuah aku enda ulih nitihka Nuan diatu? Aku sedia deka nyerahka nyawa aku ketegal Nuan!”38Disaut Jesus, “Kati nuan amat sedia deka nyerahka nyawa diri ketegal Aku? Enggau bendar Aku madah ngagai nuan, sebedau manuk mengkukuk nuan udah besangkalka Aku tiga kali.”

Chapter 141“Anang tusah ati. Arapka Allah Taala, lalu arap mega ke Aku. 2 Dalam rumah Apai Aku mayuh bilik. Enti iya enda baka nya, Aku enda madah ngagai kita Aku deka kin lalu nyendiaka endur ke kita. 3Lalu enti Aku mupuk lalu nyendiaka endur ke kita, Aku deka pulai kitu baru, lalu mai kita ngagai Aku Empu, ngambika dia endur alai Aku, dia mega endur alai kita.4Kita nemu jalai ngagai endur ti deka digagai Aku.”5 Thomas lalu bejaku ngagai Iya, “Tuhan, kami enda nemu kini ke Nuan deka mupuk. Baka ni ku kami nemu jalai kin?”6 Jesus lalu bejaku ngagai iya, “Aku tu meh jalai, pemendar, enggau pengidup. Nadai orang ulih datai ngagai Apai enti enda nengah Aku. 7Enti kita ngelala Aku, kita deka mega ngelala Apai Aku. Berengkah ari diatu kita ngelala Iya, lalu udah meda Iya.”8Philip lalu bejaku ngagai Iya, “Tuhan, pandangka Apai ngagai kami, ngambika kami puas ati.”9 Jesus lalu bejaku ngagai iya, “Aku lama udah begulai enggau kita, Philip, lalu nuan mengkang enda ngelala Aku? Barang sapa udah meda Aku, udah meda Apai. Nya alai nama kebuah nuan nyebut, ‘Pandangka Apai ngagai kami’?10Kati nuan enda arapka Aku dalam Apai, lalu Apai dalam Aku? Jaku ti disebut Aku ngagai kita ukai disebut Aku ari peneka Aku Empu, tang Apai ke dalam Aku ti ngereja pengawa Iya. 11 Arapka Aku lebuh Aku madahka Diri dalam Apai, lalu Apai dalam Aku. Tang enti kita enda arapka nya, kita patut arapka Aku ketegal utai ti udah dikereja Aku.12Enggau bendar Aku madah ngagai kita, orang ke arapka Aku, deka mega ngereja pengawa ti dikereja Aku. Indah pengawa ti besai agi ari nya deh deka dikereja sida, laban Aku mupuk ngagai Apai. 13 Aku deka ngereja sebarang utai ti dipinta kita dalam nama Aku, ngambika Apai dimuliaka dalam Anak. 14Enti kita minta sebarang utai dalam nama Aku, Aku deka ngereja nya.15 “Enti kita rinduka Aku, kita deka ngasika pesan Aku, 16 Lalu Aku deka minta ari Apai, lalu Iya deka meri kita siku Penyaup, ke deka diau enggau kita belama iya. 17Iya nya Roh pemendar, ke enda ulih diterima dunya, laban dunya enda meda tauka ngelala Iya. Kita ngelala Iya, laban Iya diau enggau kita, lalu deka meruan dalam kita18“Aku enda ninggalka kita baka anak patu; Aku deka datai ngagai kita. 19 Enda lama da agi, dunya nadai agi meda Aku, tang kita deka meda Aku. Laban Aku idup, kita deka mega idup. 20Lebuh maya nya ila, kita deka nemu Aku endang dalam Apai, lalu kita dalam Aku, lalu Aku dalam kita.21 “Orang ke nerima lalu ngasika pesan Aku, nya meh orang ke rinduka Aku. Lalu orang ke rinduka Aku deka dikerinduka Apai Aku, lalu Aku deka rinduka sida, lalu mandangka Diri ngagai sida.”22 Judas, (ukai Judas Iskariot) lalu bejaku ngagai Iya, “Tuhan, nama kebuah Nuan deka mandangka Diri ngagai kami, lalu enda ngagai dunya?”23 Ku Jesus nyaut iya, “Orang ke rinduka Aku deka ngasika pesan Aku, lalu Apai Aku deka rinduka iya, lalu kami duai Apai deka datai ngagai iya, lalu diau enggau iya. 24Barang sapa enda rinduka Aku, enggai ngasika jaku Aku. Lalu jaku ti didinga kita nya ukai jaku Aku, tang jaku Apai ke ngirumka Aku.25“Aku udah nyebut utai tu lebuh Aku agi enggau kita. 26Tang Penyaup, iya nya Roh Kudus, ke deka dikirumka Apai dalam nama Aku, deka ngajar kita semua utai, lalu ngasuh kita ingatka semua utai ti udah disebut Aku ngagai kita.27 “Aku ninggalka pemaik ba kita. Pemaik Aku diberi Aku ngagai kita. Aku ukai meri ngena chara dunya. Anang tusah ati, lalu anang takut.28Kita udah ninga Aku nyebut ngagai kita, ‘Aku deka mupuk, lalu Aku deka datai baru ngagai kita.’ Enti kita rinduka Aku, kita deka gaga ati ninga Aku deka mupuk ngagai Apai, laban Apai besai agi ari Aku. 29 Diatu Aku udah madahka tu ngagai kita sebedau iya nyadi, ngambika lebuh iya nyadi, kita deka arap. 30 Aku enda bejaku lama agi enggau kita, laban pemerintah dunya tu deka datai. Iya nadai kuasa atas Aku, 31 tang Aku ngereja utai ti diasuh Apai, ngambika dunya nemu Aku rinduka Apai.Angkat. Aram kitai mupuk.”

Chapter 151 “Aku tu pun anggur ti bendar, lalu Apai Aku tukang kebun. 2Iya muai ari Aku genap iti dan ti enda bebuah. Genap iti dan ti bebuah, dijarau Iya, ngambika dan nya bebuah lebat agi.3 Kita udah dituchi ulih jaku ti disebut Aku ngagai kita. 4 Meruan dalam Aku, lalu Aku deka meruan dalam kita. Dan enda ulih bebuah ngatika diri enti iya enda meruan begempung enggau pun. Baka nya mega kita; kita enda ulih bebuah enti kita enda meruan dalam Aku.5Aku tu pun anggur, kita nya dan. Orang ke meruan dalam Aku, lalu Aku meruan dalam sida, deka bebuah lebat, laban enti nadai Aku, kita enda ulih ngereja sebarang utai. 6Barang sapa enda meruan dalam Aku, deka dibuai baka dan lalu layu. Dan ti baka nya deka digumpul, ditikauka ngagai api, lalu ditunu. 7 Enti kita meruan dalam Aku, lalu jaku Aku meruan dalam kita, pinta sebarang utai ti dikedekaka kita, lalu utai nya deka dikereja ke kita.8Apai Aku dimuliaka, enti kita bebuah lebat lalu nyadi murid Aku. 9Baka Apai ke udah rinduka Aku, baka nya mega Aku udah rinduka kita. Meruan dalam pengerindu Aku.10 Enti kita ngasika pesan Aku, kita deka meruan dalam pengerindu Aku, baka Aku ke udah ngasika pesan Apai, lalu meruan dalam pengerindu Iya.11Aku udah madahka utai tu ngagai kita, ngambika pengaga Aku bisi dalam kita, ngambika ati kita chukup gaga.12 Tu pesan Aku: rinduka pangan diri, baka Aku ke udah rinduka kita. 13 Nadai orang ngembuan pengerindu ti besai agi ari tu, datai ke iya nyerahka nyawa diri ke pangan iya.14 Kita pangan Aku enti kita ngasika pesan Aku. 15Aku enda agi ngumbai kita ulun, laban ulun enda nemu utai ti dikereja tuan iya. Tang Aku udah ngumbai kita pangan, laban Aku udah madah ngagai kita semua utai ti didinga Aku ari Apai.16 Ukai kita ke milih Aku, tang Aku ke milih kita, lalu ngasuh kita bejalai lalu bebuah lebat, buah ti tan. Nya baru Apai deka meri ngagai kita sebarang utai ti dipinta kita ari Iya dalam nama Aku. 17Tu pesan ti diberi Aku ngagai kita: rinduka pangan diri.18 “Enti dunya begedika kita, ingat, iya endang udah dulu begedika Aku sebedau iya begedika kita. 19Enti kita enggi dunya, dunya deka rinduka kita nyadika enggi iya empu. Tang laban kita ukai enggi dunya, laban Aku udah milih kita ari dunya, nya alai dunya begedika kita.20 Kingatka jaku ti udah disebut Aku ngagai kita, ‘Ulun enda besai agi ari tuan iya.’ Enti sida merinsaka Aku, sida deka mega merinsaka kita. Enti sida ngasika jaku Aku, sida deka mega ngasika jaku kita. 21Tang sida deka ngereja semua utai tu ngagai kita ketegal nama Aku, laban sida enda ngelala Iya ke ngirumka Aku. 22 Enti Aku nadai udah datai lalu bejaku ngagai sida, sida tentu enda bedosa. Tang diatu sida nadai kebuah bedosa.23Barang sapa begedika Aku, begedi mega ke Apai Aku. 24Enti Aku nadai udah ngereja ba bala sida kereja ti nadai udah kala dikereja orang bukai, sida tentu enda bedosa. Tang diatu sida udah meda kereja ajih ti dikereja Aku, lalu sida begedika Kami Duai Apai. 25 Tu ngamatka jaku ti ditulis dalam Adat sida, ‘Sida begedika Aku enggau nadai kebuah.’26 Lebuh Penyaup datai, ke deka dikirumka Aku ngagai kita ari Apai, iya nya Roh pemendar, ke datai ari Apai, Iya deka besaksika pasal Aku. 27 Lalu kita mega enda tau enda besaksika, laban kita udah enggau Aku kenyau ari pun.

Chapter 161“Aku udah madahka tu ngagai kita, ngambika kita enda ngelengkaka pengarap kita. 2 Sida deka muai kita ari balai gempuru. Iya ti bendar, maya deka datai alai orang ke munuh kita deka ngumbai diri ngereja nya ke Allah Taala.3Lalu sida deka ngereja nya laban sida enda ngelala Apai tauka Aku. 4Tang Aku udah madahka tu ngagai kita, ngambika lebuh maya nya datai, kita ingatka utai ti dipadahka Aku ngagai kita pasal sida.Aku enda madahka utai tu ngagai kita ba pun iya suba, laban Aku bisi enggau kita.5 Tang diatu Aku deka mupuk ngagai Iya ke udah ngirumka Aku. Tang taja pia, nadai siku kita nanya Aku, ‘Ka kini ke Nuan?’ 6Tang laban Aku udah madahka nya ngagai kita, ati kita balat tusah. 7 Tang enggau bendar Aku madah ngagai kita: kita untung enti aku mupuk, laban enti Aku enda mupuk, Penyaup enda datai ngagai kita. Tang enti Aku mupuk, Aku deka ngirumka Iya ngagai kita.8Lalu lebuh Iya datai, Iya deka ngayanka dunya amat salah ba pasal dosa, ba pasal pengelurus, enggau ba pasal ukum: 9 ba pasal dosa, laban sida enda arapka Aku; 10 ba pasal pengelurus, laban Aku deka mupuk ngagai Apai, lalu kita nadai meda Aku agi; 11 ba pasal ukum, laban iya ke merintah dunya tu udah diukum.12“Aku mayuh utai ti deka dipadahka ngagai kita, tang kita enda ulih nerima utai nya diatu. 13 Tang lebuh Roh pemendar datai, Iya deka ngiring kita ngagai semua pemendar, laban Iya ukai bejaku nitihka peneka Iya Empu, tang deka nyebut semua utai ti didinga Iya, lalu Iya deka madah ngagai kita semua utai ti deka nyadi. 14 Iya deka ngemuliaka Aku, laban Iya deka ngambi utai Aku, lalu madahka utai nya ngagai kita.15Semua utai ti dikemisi Apai endang enggi Aku magang. Nya kebuah Aku madahka Roh Kudus deka ngambi utai Aku, lalu madahka utai nya ngagai kita.16 “Enda lama da agi, kita nadai agi meda Aku, lalu enda lama udah nya, kita deka meda Aku.”17Sekeda sida murid Iya lalu bejaku enggau pangan diri, “Nama reti utai ti dipadahka Iya ngagai kitai, ‘Enda lama da agi kita nadai agi meda Iya, lalu enda lama udah nya, kita deka meda Iya’? Lalu nama reti, ‘laban Aku mupuk ngagai Apai’?” 18Ku sida, “Nama reti ‘enda lama da agi’? Nadai kitai nemu utai ti ku Iya.”19Jesus nemu sida bisi ati deka nanya Iya, nya alai Iya lalu bejaku ngagai sida, “Kati kita berandau enggau pangan diri pasal utai ti ku Aku lebuh Aku nyebut, ‘Enda lama da agi, kita nadai agi meda Aku, lalu enda lama udah nya, kita deka meda Aku’? 20 Enggau bendar Aku madah ngagai kita: kita deka nyabak, sereta ngulit, tang dunya deka rami gaga ati. Ati kita deka tusah ati, tang ati kita ti tusah deka bebali nyadi pengaga. 21 Lebuh indu radai deka beranak, iya pedis, laban maya iya udah datai. Tang lebuh iya udah ngadaka anak iya, iya enda agi ingatka pemedis nya, laban ati iya gaga ke anak ke udah diadaka ngagai dunya.22Nya alai diatu ati kita tusah, tang Aku deka betemu enggau kita baru, lalu ati kita deka gaga, lalu nadai orang ulih ngerampas pengaga nya ari kita.23Ba hari nya, kita enda agi minta utai ari Aku. Enggau bendar Aku madah ngagai kita, enti kita minta sebarang utai ari Apai dalam nama Aku, Iya deka meri utai nya ngagai kita. 24 Nyentuk ngagai diatu, kita nadai udah minta utai dalam nama Aku. Pinta lalu kita deka nerima, ngambika ati kita chukup gaga.25 “Aku udah nyebut utai tu ngagai kita ngena jaku sempama. Tang maya deka datai alai Aku enda agi bejaku ngagai kita ngena jaku sempama, tang bejaku enggau terang pasal Apai.26Lebuh maya nya ila, kita deka minta utai dalam nama Aku. Aku ukai madahka Diri deka minta ngagai Apai ngarika kita, 27laban Apai Empu rinduka kita, laban kita udah rinduka Aku lalu udah arapka Aku datai ari Allah Taala. 28Aku datai ari Apai, lalu Aku udah datai ngagai dunya. Lalu diatu Aku deka ninggalka dunya lalu mupuk ngagai Apai.”29Ku sida murid Iya bejaku ngagai Iya, “Diatu baru Nuan bejaku enggau terang, ukai ngena jaku sempama. 30Diatu baru kami nemu Nuan nemu semua utai, lalu Nuan enda begunaka orang betanyaka utai ngagai Nuan. Ari nya kami arapka Nuan amat datai ari Allah Taala.”31Ku Jesus nyaut sida, “Kati kita arap diatu?32 Maya deka datai, lalu endang udah datai diatu, alai semua kita deka pambar, lalu genap iku kita deka pulai ngagai rumah diri empu, lalu ninggalka Aku keDiri. Tang Aku ukai keDiri, laban Apai bisi enggau Aku. 33 Aku udah madahka tu ngagai kita, ngambika dalam Aku kita bisi pemaik. Di dunya tu kita kena perinsa. Tang anang tusah; Aku udah ngalahka dunya.”

Chapter 171 Lebuh Jesus udah nyebut nya, Iya engkadah ke langit, lalu bejaku, “Apai, maya udah datai. Muliaka Anak Nuan, ngambika Anak ngemuliaka Nuan, 2laban Nuan udah meri Iya kuasa atas semua mensia, ngambika Iya ulih meri pengidup ti meruan belama iya ngagai semua orang ke udah diberi Nuan ngagai Iya.3 Tu pengidup ti meruan belama iya, ngambika sida ngelala Nuan, Allah Taala ti bendar, enggau Jesus Kristus, ke dikirumka Nuan. 4Aku udah ngemuliaka Nuan di dunya tu, laban Aku udah nembuka pengawa ti diasuh Nuan kereja Aku. 5 Nya alai diatu, Apai, muliaka Aku di mua Nuan Empu ngena mulia ti dikemisi Aku di mua Nuan sebedau dunya digaga.6“Aku udah madahka nama Nuan ngagai orang ke udah diberi Nuan ngagai Aku ari dunya tu. Sida endang enggi Nuan, lalu Nuan udah meri sida ngagai Aku, lalu sida udah ngasika jaku Nuan. 7Diatu sida nemu, semua utai ti udah diberi Nuan ngagai Aku endang ari Nuan magang, 8laban jaku ti diberi Nuan ngagai Aku, udah diberi Aku ngagai sida, lalu sida udah nerima jaku nya, lalu nemu enggau bendar Aku amat datai ari Nuan, lalu sida udah arapka Nuan udah ngirumka Aku.9 Aku besampika sida. Aku ukai besampika dunya, tang ke sida ke udah diberi Nuan ngagai Aku, laban sida endang enggi Nuan. 10Semua utai Aku endang enggi Nuan magang, lalu semua utai Nuan endang enggi Aku magang, lalu Aku udah dimuliaka dalam sida. 11 Lalu diatu Aku nadai agi di dunya, tang sida agi mengkang di dunya, lalu Aku mupuk ngagai Nuan. Apai ti Kudus, jaga sida ngena kuasa nama Nuan, nama ti udah diberi Nuan ngagai Aku, ngambika sida nyadi siku, baka Tua ke endang siku.12 Lebuh Aku agi enggau sida, Aku udah nyaga sida ngena kuasa nama Nuan, nama ti udah diberi Nuan ngagai Aku. Aku udah nyaga sida, lalu nadai siku sida lenyau, kelimpah ari siku ke endang diletak deka lenyau, ngambika Bup Kudus dikamatka. 13Tang diatu Aku deka datai ngagai Nuan, lalu Aku nyebut utai tu di dunya tu, ngambika pengaga Aku nyadi pemadu chukup dalam sida. 14 Aku udah meri pesan Nuan ngagai sida, lalu dunya udah begedika sida, laban sida ukai enggi dunya, baka Aku ke ukai enggi dunya.15Aku ukai minta Nuan ngambi sida ari dunya, tang minta Nuan nyaga sida ari iya ti jai. 16Sida ukai enggi dunya, baka Aku ke ukai enggi dunya. 17Kuduska sida dalam pemendar. Jaku Nuan nya pemendar.18Baka Nuan ke udah ngirumka Aku ngagai dunya, baka nya mega Aku ngirumka sida ngagai dunya. 19Lalu ketegal sida, Aku nguduska Diri Empu, ngambika sida mega dikuduska dalam pemendar.20“Aku ukai semina besampika sida aja, tang mega besampi ke orang ke arapka Aku ulih pesan ti dibai sida, 21ngambika semua sida nyadi siku. Baka Nuan, Apai, ke dalam Aku, lalu Aku dalam Nuan, awakka sida mega dalam Tua, ngambika dunya arapka Nuan udah ngirumka Aku. 22Mulia ti udah diberi Nuan ngagai Aku, udah diberi Aku ngagai sida, ngambika sida nyadi siku, baka Tua ke endang siku, 23Aku22Mulia ti udah diberi Nuan ngagai Aku, udah diberi Aku ngagai sida, ngambika sida nyadi siku, baka Tua ke endang siku, 23Aku dalam sida, lalu Nuan dalam Aku, ngambika sida nyadi siku, ngambika dunya nemu Nuan udah ngirumka Aku, lalu udah rinduka sida, baka Nuan ke udah rinduka Aku.24 Apai, Aku mega dekaka sida ke udah diberi Nuan ngagai Aku, begulai enggau Aku ba endur alai Aku diau, ngambika sida meda mulia Aku ti udah diberi Nuan ngagai Aku laban Nuan udah rinduka Aku kenyau ari sebedau dunya digaga.25Apai ti lurus! Dunya enda ngelala Nuan, tang Aku ngelala Nuan, lalu sida nemu Nuan udah ngirumka Aku. 26Aku udah madahka nama Nuan ngagai sida, lalu Aku deka majak ngasuh sida nemu nama Nuan, ngambika pengerindu Nuan ke Aku bisi dalam sida, lalu Aku dalam sida.”

Chapter 181 Lebuh Jesus udah badu besampi, Iya enggau sida murid Iya lalu meraka Lebak Kidron, ngagai siti endur ti bisi sebidang kebun. Jesus enggau murid Iya lalu tama ngagai kebun nya. 2Nyadi Judas, ke udah nyual Iya, mega nemu endur nya, laban Jesus udah suah begempuru dia enggau sida murid Iya. 3 Nya alai Judas mai seraban soldadu, enggau bala polis ari sida tuai imam enggau orang Parisi, lalu sida datai dia bebaika lampu, sempun enggau senyata.4 Udah nya Jesus, ke nemu semua utai ti deka nyadi ba Iya, mansang ke mua lalu nanya sida, “Sapa orang ke digiga kita?”5Sida lalu nyaut, “Jesus orang Nasaret.”Jesus lalu nyaut, “Aku meh tu.”Judas, ke nyual Iya, bisi bediri dia enggau sida.6Lebuh Jesus nyebut ngagai sida, “Aku meh tu,” sida nyurutka diri lalu rebah ke tanah. 7Iya lalu nanya sida baru, “Sapa orang ke digiga kita?”Sida lalu nyaut Iya, “Jesus orang Nasaret.”8Jesus lalu nyaut sida, “Aku udah madahka Diri ngagai kita. Nya alai, enti kita ngiga Aku, lepaska sida tu.” 9Tu ngamatka jaku ti udah disebut Iya, “Nadai siku sida ke udah diberi Nuan ngagai Aku, lenyau.”10Simon Peter, ke bisi mai pedang, lalu nyintak pedang iya, lalu mantap ulun imam besai, mutuska pending kanan iya. Nama ulun nya Malkus. 11 Jesus lalu bejaku ngagai Peter, “Selitka pedang nuan! Kati Aku enda tau ngirup mangkuk ti udah diberi Apai ngagai Aku?”12 Bala soldadu enggau kepala sida, enggau bala polis orang Judah nangkap Jesus, lalu nanchang Iya. 13Terubah, sida mai Iya ngagai Anas, mentua lelaki Kaiapas ke nyadi imam besai ke taun nya. 14 Kaiapas nya meh orang ke udah meri jaku lalau ngagai orang Judah, madahka manah agi enti siku orang mati ngarika semua orang mayuh.15Simon Peter enggau siku murid ti bukai nitihka Jesus. Laban murid ke siku nya dikelala imam besai, iya tama enggau Jesus ngagai tengah laman rumah imam besai, 16tang Peter bediri di luar, ba mua pintu. Nya alai murid ke siku nya, ke dikelala imam besai, pansut lalu bejaku enggau indu ke nyaga mua pintu, lalu mai Peter tama.17 Indu ke nyaga mua pintu nya lalu bejaku ngagai Peter, “Nuan tu siku ari murid orang nya, ukai enda?”“Ukai,” ku Peter nyaut.18Nyadi bala orang gaji enggau orang polis udah nungkun api, laban hari chelap, lalu sida bediri bekindu ngelingi api nya. Peter mega bediri bekindu enggau sida.19Imam besai lalu nanya Jesus pasal sida murid Iya, enggau pasal ajar Iya. 20Disaut Jesus, “Aku udah bejaku enggau terang di mua semua orang. Aku udah seruran ngajar dalam balai gempuru enggau dalam Rumah Sembiang, alai orang Judah ke begempuru. Aku nadai kala belalai bejaku. 21Nama kebuah nuan nanya Aku? Tanya orang ke udah ninga Aku pasal jaku ti disebut Aku ngagai sida. Sida nemu utai ti udah disebut Aku.”22Lebuh Jesus udah nyebut nya, siku polis lalu nampar mua Iya, ku polis nya bejaku, “Kati nya jalai Nuan nyaut imam besai?”23 Jesus lalu nyaut iya, “Enti Aku udah salah jaku, padahka penyalah nya ngagai Aku. Tang enti Aku nadai udah salah jaku, nama kebuah nuan nampar Aku?”24 Anas lalu ngasuh orang mai Jesus, ke mengkang ditanchang, ngagai Imam Besai Kaiapas.25Nyadi Peter benung bediri bekindu. Sida lalu nanya iya, “Nuan tu siku ari murid orang nya, ukai enda?”Peter lalu besangkal. “Ukai.”26Siku ulun imam besai, kaban belayan orang ke udah putus pending dipantap Peter, lalu nanya, “Ukai enda nuan tu ke dipeda aku dalam kebun nya tadi?”27Peter lalu besangkal baru. Lebuh maya nya manuk lalu mengkukuk.28Sida lalu mai Jesus ari rumah Kaiapas, ngagai istana gabenor. Hari lebuh maya nya agi tumu pagi. Sida enda tama ngagai istana, enggai ke sida enda tuchi lalu enda ulih makai pemakai Gawai Paska. 29 Nya alai Pilate pansut ke luar ngagai sida, lalu nanya, “Nama dawa kena kita ngelaban orang tu?”30Disaut sida. “Enti orang tu nadai udah ngereja penyalah, kami tentu enda nyerahka Iya kitu ngagai nuan.”31Pilate lalu bejaku ngagai sida, “Bai Iya ari tu ulih kita, lalu akim Iya nitihka adat kita empu.”Sida orang Judah lalu nyaut, “Kami enda tau munuh orang.” ( 32 Tu ngamatka jaku Jesus Empu, lebuh Iya madahka gaya pemati ti deka ditatka Iya.)33Pilate lalu pulai baru ke dalam istana, ngangauka Jesus, lalu nanya Iya, “Kati Nuan Raja orang Judah?”34Disaut Jesus, “Kati nuan nyebut nya ari ati nuan empu, tauka orang bukai bisi udah madah ngagai nuan pasal Aku?”35Pilate lalu nyaut, “Kati aku tu orang Judah? Bansa Nuan Empu enggau sida tuai imam udah nyerahka Nuan ngagai aku. Nama utai ti udah dikereja Nuan?”36 Disaut Jesus, “Perintah Aku ukai ari dunya tu. Enti perintah Aku ari dunya tu, bala orang ke nitihka Aku tentu deka ngelaban ngambika Aku enda diserahka ngagai orang Judah. Tang perintah Aku ukai ari dunya tu.”37 Pilate lalu nanya Iya, “Reti nya Nuan tu Raja?”Disaut Jesus, “Nuan ngumbai Aku Raja. Nya meh kebuah Aku ada, lalu ketegal nya meh Aku udah datai ngagai dunya, ngambika Aku besaksika pasal pemendar. Semua nembiak pemendar mendingka nyawa Aku.”38 Pilate lalu nanya Iya, “Nama utai ti dikumbai pemendar?”Lebuh Pilate udah nyebut nya, iya pansut baru ke luar ngagai orang Judah, lalu madah ngagai sida, “Aku nadai nemu penyalah Iya. 39Tang kita bisi siti adat asal ti ngasuh aku ngelepaska siku orang tutup ke kita lebuh Gawai Paska. Kati kita dekaka Aku ngelepaska Raja orang Judah tu ke kita?”40Sida lalu manjung nyaut iya, “Ukai Iya, tang Barabas!” Nyadi Barabas nya siku perumpak.

Chapter 191Udah nya Pilate mai Jesus lalu ngasuh Iya disipat. 2 Sida soldadu lalu ngaga siti makota duri, lalu ngengkahka makota nya ba pala Iya, lalu ngerasukka baju panjai ti ungu ba Iya. 3Udah nya sida majak mansang ngagai Iya, ku sida, “Tabi, Raja orang Judah!” lalu nampar mua Iya.4 Pilate pansut baru, lalu bejaku ngagai sida, “Peda kita, aku mai Iya pansut ngagai kita, ngambika kita nemu aku nadai nemu penyalah Iya.” 5Nya alai Jesus pansut, ngena makota duri, enggau baju panjai ti ungu. Pilate lalu bejaku ngagai sida, “Tu Iya!”6Lebuh sida tuai imam enggau bala polis meda Iya, sida manjung, “Regang Iya! Regang Iya!”Pilate lalu bejaku ngagai sida, “Bai Iya enggau kita, lalu regang Iya. Aku nadai nemu penyalah Iya.”7 Orang Judah lalu nyaut iya, “Kami bisi adat, lalu nitihka adat nya, Iya enda tau enda mati, laban Iya udah ngumbai Diri Anak Allah Taala.”8Lebuh Pilate ninga nya, iya lalu balat agi takut. 9Iya tama baru ke dalam istana, lalu nanya Jesus, “Ari ni penatai Nuan?”Tang Jesus enda nyaut.10Nya alai ku Pilate bejaku ngagai Iya, “Kati Nuan enggai bejaku enggau aku? Kati Nuan enda nemu aku bisi kuasa ngelepaska Nuan, enggau kuasa ngeregang Nuan?”11 Jesus lalu nyaut iya, “Nuan nadai kuasa atas Aku enti kuasa nya enda diberi ari atas. Nya alai orang ke nyerahka Aku ngagai nuan besai agi dosa ari nuan.”12 Berengkah ari nya Pilate lalu nguji ngiga jalai ngelepaska Iya. Tang ku orang Judah manjung, “Enti nuan ngelepaska orang tu, nuan ukai pangan Raja Besai! Barang sapa ngumbai diri raja, sigi ngelaban Raja Besai!”13Lebuh Pilate ninga nya, iya lalu mai Jesus pansut, lalu duduk ba penuduk hakim, ba endur ti dikumbai “Geladak Batu” (reti nya “Gabata” dalam Hebrew.)14 Hari nya Hari Alai Nyendiaka Gawai Paska. Hari lebuh maya nya nyau kira ba urung tengah hari. Pilate lalu bejaku ngagai orang Judah, “Tu Raja kita!”15Sida lalu manjung, “Bunuh Iya! Bunuh Iya! Regang Iya!”Pilate lalu nanya sida, “Kati kita ngasuh Aku ngeregang Raja kita?”Sida tuai imam lalu nyaut, “Kami nadai raja bukai, kelimpah ari Raja Besai!”16Pilate lalu nyerahka Jesus ngagai sida, ngambika Iya diregang.17Jesus lalu bejalai, ngesan regang Iya Empu, ngagai siti endur ti dikumbai “Endur Keruntuk,” ti dikumbai Golgota dalam Hebrew. 18Dia sida lalu ngeregang Iya, enggau dua iku orang bukai, siku ari sepiak-sepiak Iya, lalu Jesus ba entara seduai iya.19Pilate mega nulis siti pelekat, lalu ngelekatka pelekat nya ba regang nya. Tu jaku ti ditulis ba pelekat nya: “Jesus orang Nasaret, Raja orang Judah.” 20Mayuh orang Judah macha pelekat nya, laban endur alai Jesus ke diregang nya semak nengeri, lalu pelekat nya ditulis dalam jaku Hebrew, Latin enggau Gerika.21Sida tuai imam lalu bejaku ngagai Pilate, “Anang nulis ‘Raja orang Judah,’ tang tulis aja, ‘Orang tu ngumbai Diri Raja orang Judah.’ ”22Disaut Pilate, “Utai ti udah ditulis aku, mengkang ditulis.”23Lebuh bala soldadu udah ngeregang Jesus, sida ngambi gari Iya, lalu bedua gari nya ngagai empat iti bagi, sebagi ke siku-siku soldadu. Sida mega ngambi baju panjai iya, ti ditenun selajur enda dijait kenyau ari atas nyentuk ke baruh. 24 Nya alai ku sida bejaku enggau pangan diri, “Anang nyarikka tu, tang awakka kitai bechabut undi ke baju tu.” Tu ngamatka Bup Kudus:“Sida bedua gari Aku entara bala sidalalu bechabut undi ke baju panjai Aku.”25 Llalu nya utai ti dikereja sida soldadu.Lebuh semua utai nya benung nyadi, indai Jesus, menyadi indai Iya, iya nya Maria bini Klopas, enggau Maria Magdalin bediri semak regang Jesus. 26 Lebuh Jesus meda indai Iya, enggau murid ke dikerinduka Iya bediri ngimbai iya, Iya lalu bejaku ngagai indai Iya, “Indu, tu anak nuan.”27Iya lalu bejaku ngagai murid nya, “Tu indai nuan.” Berengkah ari nya murid nya lalu mai indai Jesus ngagai rumah iya empu.28 Udah bekau nya, lebuh Jesus nemu semua utai udah tembu magang, Iya lalu bejaku, “Aku aus.” Tu ngamatka Bup Kudus.29Ba endur nya bisi sigi kebuk ti penuh laban wain ti masam. Nya alai sida ngengkahka siti bungai karang ti penuh laban wain ti masam nya ba pating isop, lalu nuatka utai nya ngagai mulut Iya. 30Lebuh Jesus udah nerima wain nya, Iya lalu bejaku, “Udah tembu!”Iya lalu ngendukka pala, lalu ngapuska seput.31 Laban hari nya Hari Alai Nyendiaka Gawai, orang Judah enggai nejuka bangkai Jesus mengkang ba kayu regang lebuh hari Sabat (kelebih agi laban hari Sabat nya amat kudus). Nya alai sida lalu minta Pilate ngasuh orang matahka kaki orang ke diregang, ngambika bangkai sida tau diambi ari regang nya. 32Sida soldadu mansang lalu matahka kaki orang ke terubah, enggau kaki siku ti bukai ke diregang sama enggau Jesus. 33Tang lebuh sida datai ngagai Jesus, lalu meda Iya endang udah mati, sida enda matahka kaki Iya.34 Tang siku soldadu ngerejang rusuk Jesus ngena sangkuh. Tekala nya darah enggau ai lalu ensambur pansut. 35 Siku orang ke meda nya, udah besaksika pasal utai nya, ngambika kita mega arap. Jaku saksi iya endang amat, lalu iya nemu diri endang madahka utai ti bendar.36 Utai tu nyadi ngambika Bup Kudus dikamatka, “Nadai siti tulang Iya dipatahka.” 37 Siti agi genteran dalam Bup Kudus bisi mega nyebut, “Orang deka merening ngagai Iya ti udah direjang sida.”38Udah nya, Josep ke datai ari nengeri Arimatea, ke udah nyadi murid Jesus ngena chara belalai laban iya takutka orang Judah, minta Pilate ngemendarka iya ngambi bangkai Jesus. Pilate lalu ngemendarka nya. Nya alai Josep mansang lalu ngambi bangkai Jesus. 39 Nyadi Nikodimus, ke dulu ari nya udah datai ngagai Jesus lebuh malam hari, mega datai mai kira 35 kilogram mur bechampur enggau garu.40 Seduai iya ngambi bangkai Jesus, lalu mungkus Iya ngena kain linin, sama enggau rempah nya, nitihka adat asal orang Judah kena nyendiaka bangkai sebedau iya dikubur. 41Nyadi ba endur alai Jesus ke diregang bisi sebidang kebun, lalu ba kebun nya bisi siti kubur ti baru udah tembu digaga, ti nadai udah kala dikena alai nguburka orang. 42Nya alai laban hari nya Hari Alai Nyendiaka Gawai, lalu kubur nya semak dia, seduai iya lalu ngalika Jesus dia.

Chapter 201Tumu pagi hari Minggu, lebuh hari agi petang, Maria Magdalin mansang ngagai kubur, lalu meda batu nya endang udah dibaringka ari mua kubur nya. 2Iya lalu belanda mansang ngagai Simon Peter, enggau ngagai siku murid ke dikerinduka Jesus, lalu madah ngagai seduai iya, “Sida udah ngambi Tuhan ari kubur, lalu kami enda nemu endur alai sida udah ngengkahka Iya!”3 Peter enggau murid nya mupuk lalu mansang ngagai kubur. 4Seduai iya sama belanda, tang murid ti siku nya laju agi ari Peter, lalu dulu agi datai ba kubur. 5Iya engkenduk lalu nilik ke dalam kubur, lalu tepedaka kain linin ti dikena mungkus Jesus, tang iya enda tama.6Udah nya Peter, ke datai dudi ari iya, tama ke dalam kubur nya, lalu tepedaka kain linin nya dia, 7enggau kain ti udah dikena mungkus pala Jesus. Kain nya digulungka kediri, enda digulungka sama enggau kain linin.8Udah nya murid ti siku nya, ke dulu agi datai ba kubur nya, mega tama. Iya meda, lalu arap, 9 laban nyentuk ngagai maya nya, seduai iya apin meretika Bup Kudus ti madahka Jesus enda tau enda angkat ari mati. 10Udah nya murid ke dua iku nya lalu pulai.11Tang Maria bediri nyabak di luar kubur. Lebuh iya nyabak, iya engkenduk lalu nilik ke dalam kubur. 12 Iya lalu tepedaka dua iku melikat ke ngena gari burak, duduk ba endur alai bangkai Jesus udah digalika, siku muak ari pala, lalu siku muak ari kaki. 13 Ku seduai iya bejaku ngagai Maria, “Indu, nama kebuah nuan nyabak?”Maria lalu bejaku ngagai seduai iya, “Sida udah ngambi Tuhan aku, lalu aku enda nemu dini alai sida udah engkah Iya!”14 Lebuh Maria udah nyebut nya, iya nguing, lalu tepedaka Jesus bediri dia, tang iya enda ngelala orang nya Jesus. 15Jesus lalu bejaku ngagai iya, “Indu, nama kebuah nuan nyabak? Sapa digiga nuan?”Maria ngumbai orang nya tukang kebun, nya alai ku iya bejaku, “Tuan, enti nuan udah mai Iya kebukai, padahka ngagai aku endur alai nuan udah ngengkahka Iya, ngambika aku ngambi Iya.”16Jesus lalu bejaku ngagai iya, “Maria!”Maria nguing lalu bejaku ngagai Iya ngena jaku orang Hebrew, “Rabbouni!” (Reti nya “Pengajar.”)17 Ku Jesus bejaku ngagai iya, “Anang megai Aku, laban Aku apin niki ngagai Apai. Tang mupuk nuan ngagai sida menyadi Aku, lalu padahka ngagai sida, Aku niki ngagai Apai Aku enggau Apai kita, ngagai Allah Taala Aku enggau Allah Taala kita.”18 Maria Magdalin mupuk lalu madah ngagai sida murid, “Aku udah meda Tuhan.” Iya lalu madah ngagai sida utai ti udah disebut Tuhan ngagai iya.19Lemai hari Minggu nya, lebuh pintu udah ditutup ba endur alai sida murid begempuru laban sida takutka orang Judah, Jesus datai, lalu bediri ba tengah-tengah sida, lalu bejaku ngagai sida, “Awakka pemaik meruan enggau kita.” 20Lebuh Iya udah nyebut nya, Iya mandangka jari enggau rusuk Iya ngagai sida. Sida murid lalu gaga ati meda Tuhan.21 Jesus lalu bejaku baru ngagai sida, “Awakka pemaik meruan enggau kita. Baka Apai ke udah ngirumka Aku, baka nya mega Aku ngirumka kita.” 22 Lebuh Iya udah nyebut nya, Iya ngesuhka seput ngagai sida, lalu bejaku enggau sida “Terima meh Roh Kudus. 23 Enti kita ngampun dosa orang, orang nya diampun ari dosa sida. Enti kita enda ngampun dosa orang, sida enda diampun.”24 Tang Thomas (ke dikumbai Besapit), siku ari sida ke dua belas, nadai enggau sida lebuh Jesus datai. 25Nya alai sida murid ti bukai madah ngagai iya, “Kami udah meda Tuhan!”Tang ku Thomas bejaku ngagai sida, “Enti aku enda meda abi paku lawang ba jari Iya, lalu ngachukka tunjuk aku ngagai abi paku lawang nya, lalu ngengkahka jari aku ba rusuk Iya, aku enggai arap.”26Seminggu udah bekau nya, sida murid Iya begempuru baru ba rumah nya, lalu Thomas bisi enggau sida. Taja pen pintu udah ditutup, tang Jesus datai lalu bediri ba tengah-tengah sida, lalu bejaku, “Awakka pemaik meruan enggau kita.” 27 Iya lalu bejaku ngagai Thomas, “Engkahka tunjuk nuan ditu, lalu peda jari Aku. Unjur lalu engkahka jari nuan ba rusuk Aku. Anang kakang ati, tang arap!”28Thomas lalu nyaut Iya, “Tuhan aku, Allah Taala aku!”29 Jesus lalu nyebut ngagai iya, “Kati nuan arap laban nuan udah meda Aku? Beberekat meh orang ke arap, taja pen sida enda meda Aku!”30 Jesus ngereja mayuh kereja ajih ti bukai di mua sida murid Iya, ti enda dituliska dalam bup tu. 31 Tang utai tu ditulis ngambika kita arapka Jesus nya Kristus, Anak Allah Taala, lalu ulih pengarap kita ke Iya, kita tau bulih pengidup dalam nama Iya.

Chapter 211Udah nya, Jesus mandangka Diri baru ngagai sida murid Iya ba tebing Tasik Tiberias. Baka tu ku jalai Iya mandangka Diri. 2 Nyadi Simon Peter, Thomas (ke dikumbai Besapit), Natanel (ke datai ari nengeri Kana di Galili), anak Sebedi ke dua iku, enggau dua iku murid ti bukai, begempuru. 3 Simon Peter lalu bejaku ngagai sida, “Aku deka berikan.”Sida lalu nyebut, “Kami pen ka meh enggau nuan.” Sida mupuk lalu nepan sebuah perau, tang malam nya sida nadai bulih utai.4Lebuh mata panas baru tumbuh, Jesus bediri ba tebing, tang sida murid enda ngelala orang nya Jesus. 5 Jesus lalu bejaku ngagai sida, “Anak, bisi bulih utai?”Sida lalu nyaut, “Nadai.”6 Iya lalu bejaku ngagai sida, “Tibarka jala kita ari tisi kanan perau. Nya baru kita deka bulih ikan.”7 Murid ke dikerinduka Jesus lalu bejaku ngagai Peter, “Tuhan nya!” Lebuh Simon Peter ninga orang nya Tuhan, iya lalu ngerasukka serayung iya (laban iya udah muka serayung iya) lalu terejun ke ai. 8Tang sida murid ti bukai mansang ke tebing ngena perau nya, narit jala ti penuh laban ikan, laban sida enda jauh ari tebing, semina kira seratus meter aja. 9Lebuh sida udah niki ke tebing, sida meda api endang udah menyadi lalu ikan enggau roti benung dipanggang ba api nya.10Jesus lalu bejaku ngagai sida, “Bai kitu sekeda ikan ti baru udah ulih kita nya.”11Simon Peter lalu nepan ngagai perau nya, lalu narit jala nya ke tebing, penuh laban ikan ti besai, seratus lima puluh tiga iku semua ikan nya. Tang taja pen ikan nya mayuh, jala nya enda charik.12Ku Jesus bejaku ngagai sida, “Aram makai.”Siku pen nadai ga sida murid berani nanya Iya, “Sapa Nuan tu?” laban sida nemu Iya endang amat Tuhan.13Jesus mansang ngagai sida, ngambi roti, lalu nyuaka roti nya ngagai sida. Iya mega nyuaka ikan ngagai sida.14 Tu ketiga kali Jesus udah mandangka Diri ngagai sida murid udah bekau Iya ke diangkatka ari mati.15 Lebuh sida udah badu makai, Jesus lalu bejaku ngagai Simon Peter, “Simon anak John, kati nuan rinduka Aku lebih ari sida ti bukai tu rinduka Aku?”Disaut Peter, “Sigi amat, Tuhan. Nuan nemu aku rinduka Nuan.”Lalu ku Jesus bejaku ngagai iya, “Beri anak domba Aku makai.” 16 Jesus lalu nanya iya kedua kali, “Simon anak John, kati nuan rinduka Aku?”Peter lalu nyaut Iya, “Sigi amat, Tuhan. Nuan nemu aku rinduka Nuan.”Jesus lalu bejaku ngagai iya, “Ibun bedus Aku.”17Jesus lalu nanya iya ketiga kali, “Simon anak John, kati nuan rinduka Aku?”Peter lalu tusah ati laban Jesus nanya iya ketiga kali, “Kati nuan rinduka Aku?” Nya alai ku iya bejaku ngagai Jesus, “Tuhan, Nuan nemu semua utai. Nuan nemu aku rinduka Nuan!”Jesus lalu bejaku ngagai iya, “Beri bedus Aku makai. 18Enggau bendar Aku madah ngagai nuan, lebuh nuan agi biak, nuan nanchangka belulang ke diri empu, lalu nuan bejalai ngagai sebarang endur nuan deka. Tang lebuh nuan nyau tuai, nuan deka ngunjurka jari nuan, lalu orang bukai deka nanchangka belulang ba nuan, lalu mai nuan ngagai endur ti enggai digusung nuan.”19(Jesus nyebut nya kena Iya madahka gaya pemati Peter kena Peter ngemuliaka Allah Taala.) Udah nya Jesus lalu bejaku ngagai iya, “Titihka Aku!”20 Peter nguing, lalu tepedaka murid ke dikerinduka Jesus, nitihka seduai iya. Nya meh murid ke udah duduk semak Jesus lebuh sida makai, lalu udah nanya, “Tuhan, sapa orang ke deka nyual Nuan?” 21Lebuh Peter meda murid nya, iya lalu bejaku ngagai Jesus, “Tuhan, kati ku baka iya?”22 Jesus lalu nyebut ngagai Peter, “Enti ari peneka Aku iya mengkang idup nyentuk ngagai maya Aku datai, baka ni ku nya tau ngawa nuan? Titihka Aku!”23Nya alai berita pasal nya lalu ngelekai ba bala orang ke nitihka Jesus, madahka murid nya enda nemu mati. Tang Jesus nadai madahka murid nya enda nemu mati. Utai ti ku Jesus nya, “Enti ari peneka Aku iya mengkang idup nyentuk ngagai maya Aku datai, baka ni ku nya tau ngawa nuan?”24 Iya nya meh murid ke besaksi lalu udah nuliska utai tu, lalu kami nemu, saksi iya amat magang.25 Tang mayuh mega utai bukai udah dikereja Jesus. Enti sema semua utai nya dituliska magang, jangka aku, dunya tu pen enda meh umbas alai nyimpan semua bup ti deka ditulis nya.

Acts

Chapter 1

¹. Dinga Teofilus, Alam buku ti keterubah, aku nulih pasal semua utai ti udah dikereja enggau diajar Yesus kenyau hari pun. ². Nyentuk gagai ari Iya dibai niki, lebuh Iya udah meri pesau, ulih kuasa Roh Kudus, ngagai sida rasul ke udah dipilih Iya. Alam kandang empat puluh hari udah bekau Iya mati, ³Iya suah ayan di mua sida kena Iya nunjukka Diri amat idup. sida meda Iya, lalu bejako ngagai sida pasal perintah Allah Taala.⁴Lebuh Iya benung diau enggau sida, Iya enda nyagi sida ninggalka Yerusalem, tang nganti pemeri ti udah di semaya Apai. ko Iya, ''To utai ti udah di dinga kita ari Aku: ⁵Yohanes maptis ngena ai, tang enda lama age kita deka di baptis ngena Roh Kudus."⁶. Leboh sida begempuru, sida alu nanya Iya, “Tuhan, kati to maya Nuan deka mulaika Perintah ngagai urang Israel?”⁷. Iya alu nyaut, “Kita enda iboh nemu maya tao ka musin ti udah diletak Apai ngena hak Iya empu. ⁸. Tang kita deka nerima Kuasa, Leboh Roh Kudus udah nurun atas kita, alu kita deka nyadi saksi Aku di Yerusalem, di serata menua Yudea enggau Samaria, enggau ngagai ujung dunya."⁹.Leboh Iya udah nyebut nya, Iya alu dibai niki ke surga, dipeda semua sida, lalu remang ngelindung Iya ari sida.¹⁰. Leboh sida benung engkadah ke langit ngelilaka Iya mupuk, tekala nya dua iko urang ke ngena gari burak bediri ngimbai sida.¹¹. Lalu bejako, “Kita urang Galilea, nama kebuah kita bediri engkadah ke langit? Yesus to, ke udah diambi ari kita alu dibai niki ke surga, deka datai baru baka cara Iya ke mupuk ke surga, baka ke udah dipeda kita.”¹². Sida alu pulai ngagai Yerusalem ari bukit Zaitun enda tentu jauh kira satu kilometer ari negri nya. ¹³. Leboh sida udah tama ngagai negri nya, sida alu niki ke sadau, ti endur sida diau, Sida nya Petrus, Yohanes, Yakobus, enggau Andreas, Filipus enggau Tomas, Bartolonius enggau Matius, Yakobus anak Alfeus, Simon urang Zelot, enggau Yudas anak Yakobus. ¹⁴. Semua sida seruran besampi, sama enggau sida ke indu, nyengkaum Maria indai Yesus, enggau sida menyadi lelaki Yesus.¹⁵. Leboh maya nya Petrus alu bediri ba tengah-tengah bala sida ke pecaya pemayoh semua sida kira seratus dua puluh iko, alu bejako, ¹⁶. “Menyadi, Kitab suci enda tao enda dikamat ka, ba selentang Roh Kudus ke bejako ngena mulut Daud, pasal Yudas ke nyadi pemimpin urang ke nangkap Yesus,¹⁷. Laban iya udah nyadi raban kitai, alu udah diberi ungkup dalam pengawa to.” ¹⁸. Nyadi Yudas udah meli sebidang tanah ngena duit ti uleh iya ngereja pengawa ti jai nya. Iya rebah ba tanah nya alu perut iya pecah, alu semua perengka isi perut iya tepambur pansut. ¹⁹. Semua urang ke diau di Yerusalem bela udah ninga pasal nya, nya meri, dalam jako sida empu, sida ngumbai tanah nya Hakal-Dama, reti nya, “Tanah Darah.”²⁰Laban sige udah dituleh dalam kitab Mazmur, ‘Awak ka rumah iya puang, alu awak ka urang nadai diau alam rumah nya: ‘Awak ka urang bukai ngambi pengawa iya.’²¹. “Nya alai, siko urang ari sida ti selalu begulai engau kami enda tao enda enggau kami seage Tuhan Yesus begulai besama -sama enggau kami, Iya nya ²². mulai ari babtisan Yohanes datai ke ari Yesus angkat ke surga ninggal ke kami,ngambi bela nyadi saksi enggau kami pasal penggangkat Tuhan Yesus ari pemati." ²³. Lalu sida ngusul ka dua urang: Yusuf iya ke disebut Barsabas enggau iya ke benama Yustus, enggau Matias.²⁴. Sida alu besampi, ko sida, “Tuhan, Nuan nemu ati semua urang, Tunjuk ka ngagai kami ni bagi seduai to ke udah dipilih Nuan²⁵. bekereja alam pengawa to nyadi rasul nganti Yudas, ke udah limpang alu mupuk ngagai endur iya empu." ²⁶. Sida alu becabut undi ke seduai iya, alu Matias kena pilih. Iya alu ditambah ka ngagai bala rasul ke sebelas iko nya.

Chapter 2

¹Lebuh hari Pentikosta udah datai, semua sida begempuru ba endur siti. ²Tekalanya utai iya munyi ribut biaubalai lalu datai ari langit, lalu ngemenuh ka rumah iya ke ndor sida duduk. ³Utai iya ke baka daun api lalu bebiau ba tengah-tengah sida, iya ke entacang lalu inggap ba pala genap iku sida. ⁴Semua sida lalu dipenuh enggau Roh Kudus, lalu belabuh bejaku ngena jaku orang bansa bukai nitih ka penau ia diberi Roh Kudus.⁵Nyadi di Yerusalem lebuh maya nya bisi orang Yahudi iya ke pemadu saleh, ke datai ari semua menua di dunya tu. ⁶Lebuh sida ninga munyi utai nya, sida lalu begelumu, lalu semua sida tekenyit ati, laban genap iku sida bela ninga bala orang ke arap nya bejaku ngena jaku bansa sida. ⁷Sida balat alit ati sereta iran, lalu nanya, “Ukai enda semua sida ke bejaku tu orang Galilea magang?⁸Kati ko kita semua ninga sida bejaku ngena jaku kitai? ⁹Bala Urang Parlis serta Media, serta Elam serta urang ari menua Mesopotamia, Yudea, serta Kapadokia, Pontus sererta Asia. ¹⁰Frigia serta Famfilia, Mesir, serta ari menua Libia damping Kirene, serta bala penatai ari Roma. ¹¹Urang bangsa kreta enggau Arab. Kitai ninga sida bejaku ngena jaku kitai pasal pemalat utai iya ke dikerja Allah Taala.¹²Sida semua bengap bengap serta bejaku enggau bala kaban sida ia," Nama reti ia semua utai tu?"¹³Urang bukai sekeda ketawa serta bejaku, " Sida mabuk laban anggur baru."¹⁴Tang Petrus, ke bediri enggau sida ke sebelas iku rasul , lalu bejaku enggau nyawa nyarih agi urang mayuh: “Dinga kita urang Yahudi, enggau semua kita ke diau di Jerusalem, awak ka kita nemu utai tu, lalu pending ka aku dulu. ¹⁵sebendar ia,urang tu ukai mabuk munyi iya ke disangka kita, laban jam diatu baru pukul sembilan pagi.¹⁶Tu meh utai iya ke udah disebut nabi Joel: ¹⁷‘Ba pengujung ari ila, ku Allah Taala bejaku,Aku deka nuang ke Roh Aku ngagai semua mensia,lalu anak lelaki enggau anak indu kitadeka madah ka kita jaku Tuhan, lalu anak bujang kita deka meda penampak ari Tuhan,lalu sida ke tuai deka bemimpi.¹⁸Pia mega. Lebuh maya nya Aku deka nuang Roh Aku ngagai bala ulun indu enggau bala ulun Aku ya ke laki,lalu sida deka madah ke jaku ari Tuhan. ¹⁹Lalu Aku deka ngayan ka tanda iya ke nyelai ba langit enggau kereja iya ke nyelaiba dunya ba baruh, darah, api enggau kabut asap.²⁰Matahari deka diubah nyadi petang lalu bulan deka bebali mirah baka darah,sebedau Hari Tuhan datai hari iya ke besai sereta mulia. ²¹Ka nyadi, Lalu barang sapa ngangau ka nama Tuhan, pasti selamat²²Kita orang Israel, dinga ka jaku aku tu. Yesus orang Nasaret iya ke udah dikirum ka Allah Taala ngagai kita. Utai tu nyata ari mujizat, enggau kereja ia ke nyelai ti dikereja Allah Taala, ulih Yesus, ba bala kita. Kita empu nemu utai tu, laban utai tu nyadi ba bala kita. ²³Yesus tu udah diserah ke ngagai kita nitih ka rencana enggau penemu Allah Taala. Kita nyalib ke ia lalu munuh Ia ngena jari urang ke jai ²⁴Tang Allah Taala udah ngangkat ka Ia lebuh Ia udah ngelepas ka Ia ari pemati, laban pemati nadai kuasa ba Ia.²⁵Laban Daud udah bejaku ka pasal Ia munyi tu:‘Aku meruan meda Tuhan ba mua aku. Laban Ia bisi sepiak kanan aku, nya meh meri aku enda takut. ²⁶meri ati aku gaga lalu dilah aku rami gaga, lalu aku deka diau dalam pengharapan,²⁷laban Nuan enda ninggal ka aku dalam dunya urang mati, tau ka ngawak ke tubuh Urang Kudus, but.²⁸Nuan udah nunjuk ka jalai pengidup ngagai aku. Nuan deka meri ati aku deka penuh laban pengaga ati’²⁹“Bala menyadi, awak ka aku bejaku enggau terang ngagai kita pasal aki kitai Daud. Ia udah mati lalu udah dikubur, lalu kubur iya agi bisi ditu nyentuk ka diatu. ³⁰Laban ia sigi nabi, ia nemu Allah Taala udah ngaga semaya ngena sumpah enggau ia madah ka diri deka ngasuh siku ari purih iya nyadi raja. ³¹Laban Daud nemu utai tu deka nyadi, nya meri ia bejaku ka pasal pengangkat Kristus ari mati. Ko ia, Ia enda ditinggal ba dunya urang mati, lalu tubuh Ia pen enda mega but.’³²Yesus tu ke udah diangkat ka Allah Taala ari pemati, lalu semua kami tu nyadi ka saksi pasal nya. ³³Ia udah diangkat jari kanan Allah Taala lalu lebuh Ia udah nerima pasal Roh Kudus ia ke udah disemaya ke Apai, Ia nuang Roh Kudus nya ngagai kami, sebaka enggau iya kedipeda enggau didinga kita.³⁴Laban ukai Daud ke niki ke serega. Tang Daud empu bejaku:‘Ko Tuhan bejaku ngagai Tuan aku,Duduk sepiak kanan Aku. ³⁵Datai ke Aku udah ngaga munsuh Nuan nyadika pelasar kaki Nuan.’³⁶“Nya alai, awak ka semua orang Israel nemu enggau terang: Yesus ke udah diregang kita, udah digaga Allah Taala nyadi Tuhan enggau Kristus!”³⁷Lebuh orang mayuh ninga nya, ati sida balat tusah. Sida lalu bejaku ngagai Petrus enggau ngagai sida rasul iya ke bukai, “Menyadi, nama utai iya ke patut dikereja kami?”³⁸Ko Petrus bejaku ngagai sida, “Bertobat meh kita ari dosa kita, genap iku kita, lalu dibaptis dalam nama Yesus Kristus, ngambi ka dosa kita diampun, lalu kita deka nerima karunia Roh Kudus. ³⁹Semaya nya diberi ngagai kita, enggau ngagai anak kita, enggau ngagai semua orang ke jauh, ia nya semua orang ke dikangau ke Tuhan Allah Taala kitai ngangau ka ia.”⁴⁰Petrus besaksi ngagai sida ngena mayuh jaku bukai, lalu meransang sida. Ku iya, “Selamat ke diri ari urang jai rebak tu!” ⁴¹Sida ke arapka pesan iya, lalu dibaptis. Kira tiga ribu iku orang ditambah ka ngagai bala sida sehari nya. ⁴²Sida belajar benar benar ari sida rasul, begempuru enggau sida, makai mecah ka roti, sereta besampi.⁴³Iku orang bela nangi laban mayuh kereja ajih enggau kereja ti nyelai dikereja sida rasul. ⁴⁴Semua orang ke arap begulai enggau pangan diri lalu bekunsika pemisi sida enggau pangan diri. ⁴⁵nyual reta tengkira sida, lalu nyadung duit iya ke ulih sida ari nya ngagai semua bala sida, nitih ka guna sida siku-siku.⁴⁶Tiap hari, sida begempuru dalam Rumah Sembahyang. Sida mecah serta makai roti dalam rumah sida. Sida nerima pemakai sida enggau lantang serta gaga. ⁴⁷Enggau muji Allah Taala, sereta sida ia dikerindu ka semua orang. Lalu tiap hari Tuhan nambah ka urang iya ke diselamat ka nitih ka Tuhan.

Chapter 3

¹Nyadi sekale, leboh Petrus seduae Yohanes mansang age Rumah Semayang leboh maya semayang pukul tiga ngalih hari. ²siko urang ke enda uleh bejalai kenyau ari adai dibae tama. urang ngalika iya tiap hari ba mua pintu ti dikumbai Pintu Manah dalam Rumah Semayang, ngambe iya uleh minta sedekah ari urang ke tama age Rumah Semayang nya.³ Leboh iya meda Petrus seduai Yohanes baru deka tama age Rumah Semayang nya, iya alu minta sedekah ari seduae iya.⁴Seduae iya alu malik age iya, alu ko Petrus bejako, “Peda nuan kami dua to.”⁵ urang nya alu merening age seduae iya, pecaya ke diri deka buleh sedekah ari seduae iya. ⁶Tang ko Petrus bejako, “Aku nadai pirak tauka emas, tang utai ti dikemisi aku, nya meh utai ti diberi aku age nuan: dalam nama Yesus Kristus urang Nazaret, bediri nuan alu bejalai!”⁷Petrus alu megai jari kanan iya, alu ngangkatka iya. Tekala nya kaki enggau buku-ali urang nya alu kering.⁸ Iya engkejok angkat, bediri, alu bejalai, alu tama age Rumah Semayang sama enggau Petrus seduae Yohanes, ama bejalai, ama engkejok, sereta muji Allah Taala.⁹Semua urang bela meda iya bejalai sereta muji Allah Taala,¹⁰ alu sida ngelala iya nya urang ke udah duduk minta sedekah ba mua Pintu ti Manah dalam Rumah Semayang. Alu sida balat alit ati sereta irau ke utai ti udah nyadi ba iya.¹¹Leboh urang nya majak bepegai ba Petrus seduai Yohanes, semua urang mayoh alit ati alu belanda age sida tiga ba endur te dikumbai Serambi Salomo. ¹²Leboh Petrus meda urang mayoh datai, iya alu bejako age sida, “Kita urang Israel, nama kebuah kita alit ati ke to? Nama kebuah kita merening ngagai kami? Ukai kuasa kami tauka pengudus kami ti ngasuh urang to ulih bejalai.¹³Allah Taala ke disembah Abraham, Ishak enggau Yakub, Allah Taala ke disembah aki inek kitai, udah ngemulia Nembiak Iya Yesus, ke udah diserah alu ditulak kita ba mua Pilatus, taja pen Pilatus udah mutus ke runding deka ngelepaska Iya. ¹⁴Tang kita nulak Iya ti kudus sereta lurus, alu kita minta siko pemunuh diserahka ngagai kita,¹⁵Alu kita munuh Iya ti Pun pengidup. Tang Allah Taala udah ngangkatka Iya ari mati. Kami mpu nyadika saksi nya.¹⁶ Uleh pengarap ke nama Iya, uleh kuasa nama Iya, urang ke enda uleh bejalai to, ke dipeda sereta dikelala kita mpu, udah nyadi kering. Pengarap iya ke Yesus ti udah ngeraika iya, baka ke dipeda semua kita.¹⁷Menyadi, aku nemu kita enggau bala tuai kita, udah ngereja utai nya laban kita enda nemu utai ti dikereja diri.¹⁸ To cara Allah Taala ngamatka semua utai ti udah disebut Iya ngena semua sida nabi, madahka Kristus enda tau enda kena perinsa.¹⁹Nya alai, nesal ati meh kita lalu pulai baru ngagai Allah Taala, ngambika dosa kita diampun, ²⁰ngambi maya deka datai alai kita deka ngasaika pengering ari Tuhan, sereta ngambi Iya ngirom Kristus ngagai kita, iya nya Yesus ke udah dipilih Iya ke kita,²¹ke enda tau enda diau ba surga nyentuk ngagai maya Allah Taala udah ngaga semua utai nyadi baru magang, munyi ti udah dipadahka Iya ngena bala nabi Iya ti kudus dulu kelia.²² Ku Musa bejaku, ‘Tuhan Allah Taala kita deka milih siku nabi ke kita, ari bala kita empu, baka Iya ke udah milih aku. Kita enda tau enda mendingka semua utai ti dipadahka iya ngagai kita. ²³Barang sapa enda mendingka nabi nya deka dibuai ari raban nembiak Allah Taala.’²⁴Lalu semua nabi ke udah bejaku, berengkah ari Samuel, enggau nabi bukai ke datai dudi ari iya, udah mega madahka hari nya.²⁵ Kita to peturun sida nabi nya enggau peturun semaya ti udah diberi Allah Taala ngagai aki inek kita, leboh Iya bejako agek Abraham, ‘Ulih keturun nuan semua mensia ba dunya to deka diberekat.’²⁶ Lebuh Allah Taala udah ngangkatka Nembiak Iya, Iya lalu ngiromka Iya ngagai kita dulu, ngambi Iya merekatka kita lebuh Iya nguing genap iko kita ari penyai kita.”

Chapter 4

¹Lebuh Petrus dan Yohanes bejaku ngau urang mayoh,datai kesidak bala imam, ketua penjaga Bait Allah, lalu ngau urang urang Saduki,² laban sida pedih ati ngagai sedua iya ngajar urang mayuh lalu madahka dalam Yesus bisi pemangkat ari urang mati. ³Lalu, alai sidak nangkap sedua iyak Petrus ngau Yohanes lalu nutup sedua iya dalam rumah jel ngagai kehari suti laban hari nyau lemai. ⁴Tang mayuh urang keninga pesau sidanya.arap lalu pemayuh jumlah sida tamai ngagai kira lima ribu iku.⁵Hari siti, bala orang ke megai perintah, sida tuai bansa enggau sida pengajar Adat begempuru di Yerusalem⁶ sama enggau Imam Besai hanas enggau Kayapas, yohanes, Aleksander, enggau sida ti bukai ke ari ruang bilik imam besai.⁷ Lebuh sida udah ngasuh petrus seduai yohanes bediri di mua sida, sida lalu nanya, “Ngena kuasa apa tauka ngena nama sapa seduai ngereja utai tu?”⁸Petrus, ke penuh laban Roh Kudus, lalu bejaku ngagai sida, “Kita urang perintah, enggau kitai ke tuai bansa: ⁹enti kami duai sehari tu ditanyaka pasal kereja ti manah ti udah dikereja ba orang ke enda ulih bejalai, pasal jalai urang tu udah digeraika,¹⁰ awakka semua kita nemu, lalu awakka semua orang Israel nemu, orang ke bediri di mua kita ditu diatu, udah digeraika ulih kuasa nama Yesus Kristus orang Nasaret, ke udah diregang kita, lalu udah diangkatka Allah Taala idup baru ari mati.¹¹Yesus nya meh ‘batu ti ditulak kitai ke tukang rumah, tang udah nyadi batu ti pemadu beguna.’¹² Pengelepas semina ditemu dalam orang siku aja, laban nadai nama bukai di baruh langit ti diberi ngagai mensia ti ulih nyelamatka kitai.”¹³Lebuh sida meda pemerani Petrus seduai yohanes,lalu nemu seduai iya ukai urang ke bepelajar, tang urang ke sengapa-dia, sida balat alit ati. Nya baru sida nemu seduai iya udah bekaling enggau Yesus.¹⁴ Lebuh sida meda urang ke udah digeraika bediri ngimbai seduai iya, sida nadai nemu jalai besangkalka nya.¹⁵Nya alai sida ngasuh seduai iya pansut ari balai nya. Sida lalu berandauka pasal pekara nya enggau pangan diri. Ku sida, “Nama utai ti patut dikereja kita ngagai urang tu? ¹⁶Laban semua urang ke diau di Yerusalem bela udah meda kereja ajih ti udah dikereja ulih seduai iya, lalu kitai nadai jalai besangkalka nya. ¹⁷Tang kena nagang pekara tu ngelekai ba bala urang mayuh, awakka kitai nangkan seduai iya enggau jaku, endai nyagi seduai iya bejaku ngagai sebarang urang dalam nama tu.” ¹⁸Nya alai sida lalu ngangauka Petrus seduai yohanes tama baru, lalu endai nyagi seduai iya bejaku tauka ngajar dalam nama Yesus.¹⁹Lemai abis lalu pagi nyak pen datai. Nya hari ti keempat. Udah nya Allah ²⁰Taala bejaku, “Awakka ai penuh laban semua bansa utai ti idup, lalu awakka burung terebai di langit.”²¹Lebuh sida udah ngemba seduai iya baru, sida lalu ngelepaska seduai iya Yohanes alai petrus, laban sida nadai nemu jalai ngukum seduai iya ketegal orang mayuh, laban semua sida bela muji Allah Taala ketegal utai ti udah nyadi. ²²Laban orang ke udah digeraika ulih kereja ajih nya lebih empat puluh taun umur.²³lebuh Petrus seduai Yohanes udah dilepaska, seduai iya lalu pulai ngagai raban sida empu, lalu madahka jaku ti udah disebut sida tuai imam, enggau bala tuai bansa, ngagai seduai iya. ²⁴Lebuh sida ninga nya, semua sida lalu besampi enggau nyawa ti inggar ngagai Allah Taala. Ku sida, “Tuhan ti Pemadu Tinggi, ke ngaga langit, tanah, enggau tasik, enggau semua utai ti dalam sida, ²⁵ke udah bejaku ngena Roh Kudus nengah mulut nembiak Nuan Daud, ‘Nama kebuah orang bansa bukai pedis ati, lalu semua bansa berundingka utai ti nadai guna?²⁶Bala raja dunya angkat bediri, lalu orang ke megai perintah udah begempuru ngelaban Tuhan enggau ngelaban Kristus Iya yang dah diurapi,"²⁷Laban dalam nengeri tu, iya ti bendar, Herodes seduai Pontius Pilatus,enggau orang bansa bukai, enggau urang Israel, ²⁸udah begempuru ngelaban Nembiak Nuan ti kudus, Yesus ke udah dipilih Nuan, ngambika sida ngereja utai ti endang udah dulu diletak Nuan deka nyadi.²⁹Nya alai diatu, Tuhan, peda Nuan pemalat sida ngemba kami, lalu beri pemerani ngagai nembiak nuan kena sida nusui pesan Nuan, ³⁰lebuh Nuan ngunjurka jari Nuan lalu ngeraika urang, lalu tanda ti nyelai enggau kereja ajih dikereja dalam nama Yesus, ³¹nembiak Nuan ti kudus.” Lebuh sida udah besampi, endur alai sida ke begempuru lalu berenyang. Semua sida lalu dipenuhka enggau Roh Kudus, lalu sida berani nusui pesan Allah Taala.³²Semua sida ke arap sama seati, sama sepenemu, lalu nadai siku sida ngumbai utai ti dikemisi sida semina diempu sida kediri, tang semua sida bekunsika semua utai ti dikemisi sida enggau pangan diri. ³³Enggau kuasa ti besai, sida rasul besaksika pasal pengangkat Tuhan Yesus ari mati, lalu Allah Taala merekatka semua sida.³⁴Nadai siku sida suntuk utai, laban sida ke bisi tanah tauka rumah, nyual utai nya, lalu mai ³⁵lalu ngengkahka rega utai nya semak kaki sida rasul, lalu duit nya disadung ngagai bala sida nitihka guna sida siku-siku urang iyak³⁶Siku orang Lewi ³⁷ke benama yusup ke asal ari Siprus, ke dikumbai bala sida rasul Barnabas (reti nya, “Anak Peransang”) nyual tanah iya, mai duit nya, lalu ngengkahka duit nya semak kaki sida rasul.

Chapter 5

¹Siko lelaki nama iya Ananias, enggau bini iya Safira alu nyual kersa seduai iya. ²Ari sepakat seduai laki bini, Ananias ninggal ka sebagi empu seduai iya, udah nya sebagi age di leka seduai iya ba kaki sids rasul.³Petrus alu nanya, "Ananias, nama kebuah sitan bise ba ati nuan, udah ngasoh ngemula ka Roh Kudus, alu ngasoh nuan ngetan ka sebagi ari rega tanah nya? ⁴Leboh tanah nya empai di jual , ukai enda tanah nya sige endang empu nuan? Alu leboh tanah nya udah di jual, endang sige ga tanah nya empu nuan? Alu nama kebuah bise runding dalam ati nuan ngereja utai to? Nuan ukai ngemula ka kami, tang nuan ngemula ka Allah Taala". ⁵Ninga jako nya, Ananias rebah alu parae. Nyadi urang ke ninga pekara to semua bala takut magang. ⁶Urang ke bujang datai, mungkus bangkai nya, ngesan iya ke ruar, alu numbak ka iya.⁷Udah tiga jam, bini Ananias datai, tang iya enda nemu nama utai udah nyadi. ⁸Alu nanya iya, "Padah ngagai aku, nama kita nyuala tanahà anya rega iya penyampau to? iya alu nyaut, "Au. Nya meh rega iya".⁹Alu bejako ngagai iya, " Nama kebuah seduai besetuju deka nguji Roh Tuhan? Uji peda, bekau kaki urang ke udah numbak ke laki nuan, age bedau meruan ba mua pintu, pia mega sida deka ngesan alu mansut ke nuan". ¹⁰Nya Safira alu rebah ba kaki Petrus, alu parai. Leboh sida ke bujang tama alu nemu iya udah parae, sida ngesan bangkai iya ke ruar, alu numbak ke iya ngimbai laki iya. ¹¹Jemaat, enggau semua urang ke ninga pasal pekara nya alu balat amat takut.¹²Kelai kereja ajih enggau iya nyelai di kereja sida Rasul ngena jari sida iya ba bala urang mayoh. Alu semua sida site pengarap begempuro ba Serambi Salomo. ¹³Urang bukai berani begulai enggau sida iya, tang urang balatmuji sida.¹⁴Taja pia, urang be arap ke Allah Taala majak nambah penambah, urang ke laki enggau urang ke indo, ¹⁵Datai ka urang mai urang urang ke sakit ngagai jalai raya, alu ngeleka sida ba tilam tau ka ba jerame, ngambe nggunggo Petrus ninggang sida iya, leboh iya mansa. ¹⁶Mega urang datai begulai begempuro ari bengkah nengeri bukai iya ke ngelinge Yerusalam, mae urang ke sakit enggau iya ke di keduan roh jae, alu semua sida iya dembe suman magang.¹⁷Imam besai ngereja site pengawa. Semua urang ke niteh ke sida iya, iya nya bala Saduki. Sida nya ke papas ke sida Rasul, ¹⁸Sida Rasul nutup sida dalam rumah penjara.¹⁹Malam nya siko Malaikat Tuhan muka pintu rumah penjara nya, mae sida pansut, alu bejako, ²⁰Kita, bediri, padah age urang mayoh, pesau pasal pengidup to, ba Bait Allah. ²¹Sida ninga nya, leboh maya rerak tawas, sida tama age Bait Allah, majak ngajar urang mayoh. Leboh Imam Besai enggau bala iya datai, sida ngempuro ke Sanhedrin enggau semua tuai bansa Israel, alu ngasoh urangage penjara, ngambe sida Rasul ngagai sida iya.²²leboh urang ke di asoh nya datai ba rumah penjara, sida enda enda betemu enggau sida Rasul dalam rumah penjara nya. Nya alai sida pulai baru, alu madah ka nya, alu bejako, ²³Meda pintu rumah penjara di kunci magang, alu semua dedaga bediri ba mua ba pintu, tang leboh kami muka pintu nya , nadai siko pen urang ba dalam bilek penjara nya"²⁴Iya ka nyaga Bait Allah enggau Tuai Imam ninga nya, sida beba runding, leboh berunding ke nama di gaga sida Rasul, utai tao nyadi. ²⁵Nya bise siko urang datai alu madah ngagai sida, "Peda kita, urang ke di tutup kita dalam rumah penjara, diato bwediri dalam Bait Allahngajar urang mayoh"²⁶Pemesai nya enggau bala iya ka nyaga Bait Allah, alu mae sida Rasul, tang enda enggau cara iya ke kasar, laban sida takut ke dire di tuko urang mayoh ngena batu. ²⁷Sida mae Petrus enggau Yohanes, alu ngasoh sida Rasul nya bediri ba mua Sanhedrin. Imam besai alu nya sida. ²⁸Iya, "kami udah mere atur iya ke terit, enda nyagi kita ngajar dalam nama Iya, tang diato kita uudah ngise Yerusalem ngena ajar kita, alu kita keras deka ngasoh kami betanggungjawap ke pemati Iya".²⁹Ku Petrus enggau sida rasul bukai nyaut, “Kami enda tau enda ngaseh ka Allah Taala, ukai ngaseh ka mensia. ³⁰Taala aki ini kitai udah ngangkat ke Yesus ari mati, ke udah dibunuh kita ba kayu regang. ³¹Taala udah ngangkat ka Iya sepiak kanan Iya nyadi Kepala enggau Juru Selamat, ngambe ka Iya ulih mere urang Israel bise nesal ati lalu dosa sida diampun. ³²Kami empu nyadi saksi ke utai nya, lalu baka nya mega Roh Kudus ke udah dembe Allah Taala ngagai urang iya ke ngasi ka Iya.”³³Sida ninga nya, sida balat amat pedeh ati, lalu deka munoh sida Rasul. ³⁴Siko urang Parisi ke benama Gamaliel, ke nyadi pengajar Taurat sereta iya ke dibasa urang mayoh, bediri lalu ngasoh urang mae sida Rasul pansut enda lama.³⁵Nya iya alu bejako ngagai sida, “Kita orang Israel, perunding enggau manah utai iya ke deka dikereja kita ngagai urang to. ³⁶Dulo suba Tadeus angkat ngelaban, ngumbai dire urang ke besai, alu kira empat ratus iko u rang nitih ka iya. Tang iya dibunoh, alu semua urang ke nitih ka iya pambar alu lesap. ³⁷Nya Yudas ari Galilea angkat ga ngelaban leboh maya ngitung tuboh, alu mae urang enggau iya. Iya mega dibunoh, alu semua urang ke nitih ka iya pambar magang.³⁸Alai, ba pekara ke diato, aku madah ngagai kita, anang ngereja sebarang utai ngagai sida. Awak ka sida pia aja! Laban enti pelan tau ka pengawa to datai ari mensia, iya deka puntan. ³⁹Enti utai to datai ari Allah Taala, kita enda uleh ngalah ka sida, alu kita deka ditemu ngelaban Allah Taala!” Sida alu besetuju enggau penemu Gamaliel.⁴⁰Alu besetuju enggau penemu Gamaliel. Leboh sida ngasoh Rasul tama, sida alu ngasoh sida disipat, udah nya sida enda nyagi sida bejako dalam nama Yesus, alu ngelepas ka sida. ⁴¹Sida Rasul angkat ari Sanhedrin, sida alu capoh gaga ati ke dire laban ke udah dikira patut kena perinsa ketegal nama Yesus. ⁴²Tiap hari, alam Bait Allah enggau ari rumah ke rumah sida empu, sida enda ngetu-ngetu ngajar sereta madah ka Yesus nya Kristus.

Chapter 6

¹Nyau kelama udahnya, leboh pemayuh sida murid nyau mansang nambah, laya bise nyadi entara urang Helenis enggau urang aseli Ibrani, Laban indu ti balu ari raban sida sida kena kelaong lebuh nyadung belanja ti dipeguna genap hari.²Nya kebuah sida rasul dua belas ikonya ngempuru ke semoa murid sida, lalu ko sida ," Kami enda tau ninggal ka jako ajar Allah kategal ti deka megai duit." ³Nya alai menyadi, pilih tujuh iko lelaki ari raban kita , ditemu penuh uleh Roh Kudus enggau penemu ti dalam, lalu kami ka ngasuh sida megai utai tu. ⁴Nyadi kami empu ngemeran ka pengawa sembiyang enggau pengawa ngajar jako Allah.⁵Utai ka disebut sida ngelantang ka ati semua sida, lalu sida milih Stefanus ke penuh laban pengarap ke Roh Kudus , sama enggau Filipus, Prokhorus, Nikanor, Timon, Parmenas, dan Nikolaus, siko bangsa proselit ari Anthiokia. ⁶Sida lalu ngasuh urangnya bediri di mua sida rasul, ke besampi lalu ngengkah ke jari atas sida . Jaku Allah majak ngelekai Pemayuh murid lalu majak amat betambah aba Yerusalem, lalu mayuh amat mega imam nerima pengarapnya.⁷Jaku Allah majak ngelekai, pemayuh murid lalu balat amat majak nambah aba Yerusalem, lalu mayuh amat mega imam nerima pengarapnya.⁸Stefanus ke penuh laban berekat, enggau kuasa ngereja mayuh kereja ti nyelai aba urang mayuh. ⁹Udahnya urang ari sinagoga ya ke dikumbai urang libertini enggau urang Kirene tau ka urang Alek Sandria, serta dua tiga iko ari Kilikia sereta Asia belabuh becekeh enggau Stefanus.¹⁰Tang sida enda uleh mantah ngelaban penemu-enggau dalam kuasa Roh Kudus ti dikena ia bejaku. ¹¹Lalu sida bejalai ngajum dua tiga iko urang ko iya, " kami udah ningga urang tu bejaku busung Musa enggau ngelaban Allah."¹²Lalu ngajum urang, bala tuai, sereta bala pengajar adat Musa, lalu sida nangkap Stefanus, lalu mae iya ngagai Sanhendrin. ¹³sida ngasuh urang besaksi bula ngelaban iya, , munyi tu :" urang tu enda ngetu-ngetu ngelaban endur ti kudus tu sereta ngelaban adat. ¹⁴Laban kami udah ninga iya madah Yesus urang Nazaret deka ngerusak endur tu, lalu ngubah semua adat asal di dibere Musa ngagai kitai." ¹⁵Semua urang ti duduk dalam Sanhedrinnya bela merening magang ngagai Stefanus, lalu sida mua iya baka mua malaikat.

Chapter 7

¹IMam besai lalu nanya Stepanus, Kati nya amat? ²Stepanus lali nyaut, Bala menyadi, apai, pendingka aku! Allah Taala ti mulia pegeri dimua aki kitai Abraham, lebuh iya di menua Mesopatamia, sebedau iya diau di Haran, ³ lalu bejako ngagai iya tinggalka menua enggau kaban belayan nuan.⁴Nya alai iya ninggal ka menua Kaldea, lalu diau di haran. Udah bekau pemati apai iya, ⁵Allah Taala ngasuh iya mindah ari menua nya ngagai menua tu, ti alai kita diau diatu. Allah Taala enda meri iya pesaka di menua iya, sekaki pen nadai, tang besemaya deka meri menua nya nyadika pesaka iya, enggau ngagai bala peturun iya,⁶ taja pen iya nadai anak. Allah Taala bejaku madahka peturun iya deka nyadi orang kampar di menua orang, ka deka ngaa⁷Ku Allah Taala bejaku, tang aku deka ngukum bangsa ti beulun ka sida sida lalu uadah bekau nya sida deka pansut ari menua nya lalu nyembah aku ba endur tu.merinsaka . ⁸Allah Taala lalu meri iya sempakat betutus. Nya alai Abraham nutus isak ba hari kedelapan udah bekau isak ada. Isak beranak ka yabob, lalu Yakob beranakka dua belas iku aki ini kitai nurunka bangsa kitai.⁹ Bala anak lelaki Jabob kepapaska menyade sida Yusub, nya sida nyual iya ngagai menua mesir. Tang Allah Taala enggau iya lalu ngelepaska iya ari semua penusah iya. ¹⁰Iya meri Yusup penemu dalam lalu ngasoh iya dikerindu ka Raja pharaoh semua mesir. Nya alai raja nya ngasoh Yusubmerintah menua mesir sereta ngemataka semua ruang bilik raja.¹¹11udah nya lapar pungkang nyadi di sereta menua Mesir enggau menua Kanaan. Mensia balat amat merinsa lalu bala aki kitai nadai pemakai. ¹²Tang leboh Yakob ningga menua mesir bisi gandum iya lalu ngasoh sida aki kitai mansang kin keterubah iya. ¹³Leboh sida mansang kin ke dua kali, Yusup madah kadiri ngagai bala menyade iya, lalu Raja nemu pasal sida Yusup sabilik.¹⁴Yusup lalu ngirim pesan ngagaqi apai iya Yakob, minta Yakob enggau semua sida tujuh puluh lima iku sida sebilik pindah ngagai menua mesir. ¹⁵Nya alai Yakup pindah ngagai mednua mesir. Iya enggau bala anak iya mati di menua nya, ¹⁶lalu bangkai sida dibai pulai ngagai Sekem , lulu dikubur dalam kubur ti udah dibeli Abraham ari raban peturun Hamor di Sekem¹⁷Tang lebuh timpuh nyau semak alai Allah Taala deka ngamat ka semaya ti udah digaga Iya ngagai Abraham, pemayuh tubuh bangsa kitai nyau nambah-menambah di menua Mesir. ¹⁸nyentuk ngai maya siku Raja, ke enda nemu Mesir, merintah menua Mesir. ¹⁹Iya nipu bangsa kitai lalu mejalka sida aki ini kitai muai anak sida ke baru ada, ngambika sida mati.²⁰Nya meh maya Musa ada. Gamal iya siga di mua Allah Taaala, lalu iya diibun dalam rumah apai iya empau tiga bulan, ²¹lalu lebuh iya dibuai, anak indu raja ngiru iya, lalu ngibun iya nyadi anakka anak iya empu.²² Nya alai musa diajar semua penemu dalam orang Mesir, lalu iya nyadi orang berkuasa dalam jaku engggau pengawa. ²³Lebuh iya umur empat puluh tahun, iya berunding deka nemuai ngagai bangsa iya empu, iya nya orang Israel. ²⁴Leboh maya tepedaka siko orang Mesir merinsaka siku orang Israel nya, lalu munuh iya. ²⁵Musa ngumbai bangsa iya empu nemu Allah Taala deka ngena iya ngelepaska sida, tang sida nemu iya.²⁶Hari site iya tepeda dua iku orang Israel belaya. Iya lalu nguji ngasuh seduai iya bebaik enggau panggan diri. Ku iya, seduai sama sebangsa. Nama kabuah seduai belayak tu? ²⁷Tang orng ke ngelaya pangan diri, ngejuka Musa ke tisi, lalu bejaku, 'Sapa ngasuh nuan merintah lalu nyadi Hakim kami? ²⁸Kati nuan deka munuh aku, baka nuan ka munuh orang Mesir nya kemare?²⁹Lebuh Musa ninga nya, iya lalu rari asri menua Mesir, lalu diau ngampar dimenua Midian. Dia iya bisi dua iko anak lelaki. ³⁰Empat puluh tahun bekau nya, siku malikat pegai di menua miya di menua puang di bukit Sinai, dalam apai ti mau ba babas.³¹Lebuh musa meda iya, iya balat alit ati, lalu lebuh iya mansang deka meda semak agi, iya lalu ningga nyawa Tuhan bejaku, ³²Aku tu Allah Taala aki ini nuan , Allah Taala di sembah Abraham, IsaK, enggau yakob'. Musa lalu getar-getar takut, lalu endas berani merening age.³³Tuhan lalu bejako enggau iya, 'Buka selipar nuan, laban nuan berdiri ba tanah ki kudus. ³⁴Aku udah meda bala nembiak aku balat kena perinsa di menua Mesir, lalu udah ninga demuh sida, lalu aku deka nurun deka ngelepaska sida. Datai kitu diatu. Aku deka ngirom ka nuan ngagai menua Mesir.³⁵Musa nya meh orang ditolak orang Israel, lebuh sida bejaku, 'Sapa merintah nuan lalu ngakim kami? ³⁶Iya nya meh orang ke udah diasuh Allah Taala nyadi tuai orang Israel, lalu ngelepaska sida, disaup malikat ke udah pengari ari mua iya ba babas nya. Iya nguluka sida pansut ari menua mesir, lebuh iya udah ngereja kereja ajih, enggau kerja ti nyelae di menua Mesir, ba Tasik Merah, enggau di menua puang dalam kandang empat puluh tahhun. ³⁷Musa nya meh orang ke udah bejaku enggau orang Israel, 'Allah Taala deka ngirom ka siku nabi ngagai kitai empu, bakanya ke udah ngirumka aku.³⁸Musa nya meh orang ke gempuru enggau bala mayuh di menua puang, enggau malikat ker bejaku ngagai iya ba bukit Sinai, serta enggau bala Aki ini kitai. Lalu iya nerima pesan ti idup ngambi ka diberi ngagai kitai. ³⁹Sida aki ini kitai enggai ngasika iya, tang nulak iya ke tisi lalu keran deka pulai baru ngagai menua Mesir. ⁴⁰Ku sida bejaku ngagai Aron, gaga petara Ku sida bejaku ngagai Aron, ‘Gaga petara ke kitai ngambika bisi nguluka kitai. Nyadi pasal Moses ke udah nguluka kitai pansut ari menua Mesir, kitai nadai nemu namaka penyadi iya.’⁴¹Lebuh maya nya sida ngaga siku engkeramba anak sapi, ngenjuk piring ngagai engkeramba nya, lalu begawai ngemesaika utai ti udah digaga jari sida empu. ⁴² Tang Allah Taala ninggalka sida, lalu nejuka sida besembahka bintang ti di langit, munyi ti ditulis dalam bup sida nabi:‘Kita orang Israel!Kati kita bisi nyayat jelu ke Aku lalu ngenjuk piring ngagai Aku lebuh kita empat puluh taun di menua puang?⁴³Kita mai langkau kain petara Molek,enggau bintang petara Repan ti disembah kita,engkeramba ti udah digaga ke disembah kita.Nya alai, Aku deka muai kita ngilah Babilon.’⁴⁴ “Aki ini kitai bisi Langkau Kain Allah Taala di menua puang, ti udah diasuh Allah Taala gaga Musa, nitihka tukuh ti udah dipeda Musa ⁴⁵Udah nya, aki ini kitai ke udah nerima Langkau Kain nya ari aki ini sida, mai Langkau Kain nya lebuh sida bejalai enggau Josua, lalu ngerampas menua tu ari bansa orang ke diburu Allah Taala, lebuh aki ini kitai nyerang. Lalu Langkau Kain nya agi meruan nyentuk ngagai maya David, ⁴⁶ ke dikerinduka Allah Taala, ke minta Allah Taala ngemendarka iya ngaga sebuah rumah ke Allah Taala Jakop.⁴⁷Tang orang ke ngaga rumah nya ke Tuhan nya Solomon. ⁴⁸“Tang taja pia, Allah Taala ti Pemadu Tinggi enda diau dalam rumah ti digaga jari mensia. Munyi ti disebut siku nabi, ⁴⁹ ‘Serega nya kerusi diraja Aku, lalu dunya nya pelasar ke kaki Aku.Rumah nama ti deka digaga kita ke Akutauka dini endur alai Aku deka diau? Ku Tuhan bejaku. ⁵⁰Ukai enda jari Aku Empu ti ngaga semua utai nya?’⁵¹Kita tu orang ke kieh. Kita enda ditutus dalam ati enggau dalam pending kita. Kita seruran ngelaban Roh Kudus, baka aki ini kita. ⁵²Ni nabi ke enda diperinsaka aki ini kita? Sida udah munuh sida nabi ke madahka dulu kelia pasal penatai Iya ke Lurus, lalu diatu kita udah nyual lalu munuh Iya. ⁵³Kita tu orang ke udah nerima Adat ti diberi bala melikat, tang kita enda ngasika Adat nya!”`⁵⁴Lebuh raban Kunsil ninga nya, sida pedis ati lalu kerik-kerik ngeli deka ngelaban iya. ⁵⁵Tang Stepanus, penuh laban Roh Kudus, engkadah ke langit, lalu meda mulia Allah Taala, enggau Jesus bediri muak ari kanan Allah Taala. ⁵⁶Lalu ku Stepanus bejaku, “Peda nyin! Aku meda serega tebuka, enggau Anak Mensia bediri muak ari kanan Allah Taala!”⁵⁷Tang sida mampul pending sida, manjung lalu semua sida belanda ngagai Stepanus lalu nerekam iya. ⁵⁸Sida lalu ngirit iya pansut ari nengeri, lalu belabuh nuku iya ngena batu. Orang ke besalah iya lalu ngengkahka serayung sida ba kaki orang bujang siku ke benama Saul.⁵⁹Lebuh sida benung nuku Stepanus ngena batu, iya besampi, “Tuhan Jesus, sambut semengat aku!” ⁶⁰Iya lalu besugang, lalu ngangau enggau nyawa ti inggar, “Tuhan! Anang besalahka sida ketegal dosa tu!” Lebuh iya udah nyebut nya, iya lalu mati.

Chapter 8

¹Saulus rindu meda Stepenus kena bunuh. Saulus Merinsa JemaatBerengkah ari sari nya raban Jemaat aba Jerusalem balat amat kena perinsa, alu kelimpah ari sida rasul, semua sida pambar ngagai serata menua Judea enggau Samaria.² Urang ke tuci Allah Taala numbak ka Stepanus, alu kedui nyabak ka iya.³ Tang Saulus belabuh ngerusak Jemaat. Iya bejalai ari rumah sige ngagai rumah sige, lalu ngirit urang ka laki enggau urang ke indo, alu nambet sida alam penjara.⁴Sida ka pambar pendiau, bejalai ari endor siti ngagai endor siti, nusi Berita Manah. ⁵ Philipus mupuk ngagai negeri Samaria, alu nusi pasal Kristus ngagai urang dia.⁶alu semua urang mayoh bela keran mending ka utai ti disebut Philipus, lebuh sida ninga iya sereta meda kereja ajih ti dikereja iya,⁷ laban roh ti jai manjong pansut ari mayoh urang ke dirasuk antu, alu mayoh urang ke parai toboh, tau ka enda ulih bejalai, digerai ka.⁸ Nya alai urang alam nengeri nya balat amat gaga.⁹Nyadi di negeri nya bisi urang siko ka benama Simon. Iya lama udah ngaga pengawa keramat, ti ngasuh orang di Samaria balat alit ati, alu madahka diri urang ka bekuasa.¹⁰ Semua urang di negeri nya, urang ke kaya enggau urang ke seranta bela keran mending ka iya. Ku sida, “Iya to kuasa Allah Taala, ti dikumbai ‘Kuasa Te Besai,’ ” ¹¹alu sida keran mendingka iya laban sida lama udah balat alit ati meda kereja keramat te da gaga iya.¹²Tang lebuh sida arapka pesan ti ditusui Philip pasal Berita Manah Perintah Allah Taala, enggau pasal nama Jesus Kristus, sida lalu dibaptisa, nyengkaum lelaki enggau indu.¹³ Indah Simon empu deh arap. Lebuh iya udah dibaptisa, iya nitihka Philip, lalu iya balat alit ati lebuh iya meda kereja ti nyelai enggau kereja ajih nyadi.¹⁴Leboh sida rasul di Yerusalem ninga urang Samaria udah nerima jako Allah Taala, sida alu ngasuh Petrus seduai Yohanes ngabas sida. ¹⁵Seduai iya mupuk, alu besampi ka sida ngambi ka sida nerima Roh Kudus, laban Roh Kudus ¹⁶bedau nurun atas sida; sida semina udah dibaptis alam nama Tuhan Yesus. Petrus seduai Yohanes alu engkah ka jari atas sida, ¹⁷alu sida nerima Roh Kudus.¹⁸Leboh Simon meda Roh Kudus bise dibere leboh seduai iya engkah ka jari atas sida, iya alu nguji mere seduai iya duit,¹⁹ ku iya, “Bere kuasa to mega ngagai aku, ngambe ka urang ke alai aku engkah ka jari, nerima Roh Kudus.”²⁰Tang ku Petrus bejako ngagai iya, “Awak ka duit nuan enggau nuan empu sama parai, laban nuan ngumbai dire uleh meli pemere Allah Taala ngena duit !²¹ Nuan nadai bagi tau ka ungkup alam utai to, laban ati nuan salah aba mua Allah Taala.²² Nya alai nyesal nuan ke penyai nuan to, alu besampi ngagae Tuhan, nyang ka ukur Iya uleh ngampun nuan ari runding nuan te jae nya. ²³Laban aku meda nuan to penoh laban ati te kepapas, sereta ditancang dosa.”²⁴Simon alu bejako ngagai Petrus seduae Yohanes, “Besampi ke aku ngagai Tuhan, ngambe ka utai te di sebut nuan nya enda nyadi ba aku.”²⁵Leboh Petrus seduae Yohanes udah besaksi, alu nusi pesan Tuhan, seduae iya pulae ngagai Yerusalem, alu nusi Berita Manah ba mayoh bengkah genturong pendiau aba Samaria.²⁶Udah nya melikat Tuhan bejako ngagai Philipus, “Angkat nuan, alu bejalae tunga ke selatan ngagai jalae raya te nuju ari Yerusalem ngagai Gasa.” (Jalae raya nya ngerencah menua puang.) ²⁷Philipus angkat alu mupuk. Nyadi siko pemesai ari Etiopia, ke udah diperire, ke ngemata ka sarang uang logam Kandas menua Etiopia, udah mansang ngagae Yerusalem deka nyembah Allah Taala. ²⁸Alu iya diato benong mulai ka dire ngagai menua iya empu, duduk alam kerita kuda iya, alu maca kitab Nabi Yesaya.²⁹Roh Kudus alu bejako ngagai Philipus, “Alai nuan mansang ngagae kerita kuda nya.”³⁰ Philipus alu belanda ngagai kerita kuda nya, alu ninga urang nya maca kitab Nabi Yesaya. Philipus alu nanya iya, “Kati nuan mereti ka utai ti dibaca nuan?”³¹ Disaut urang nya, “Baka ni ko aku uleh mereti, enti urang nadae nerang ka utai nya ngagae aku?” Iya alu ngasoh Philipus nike ngagae kerita kuda nya. Philipus alu duduk ngimbae iya.³²leboh maya nya alam kitap suci ti dibaca iya: “Iya baka Domba te deka disayat, baka anak Domba te enda memunyi leboh iya dikereh bulu ya. Iya nadai bejako seleka.³³ Iya dikeduan, alu enda dibere atur ti lurus. Sapa uleh bejako ka pasal keturun Iya? Laban nyawa Iya udah diambe ari dunya to.”³⁴Pemesae nya alu nanya Philipus, “Padah ka ngagae aku, sapa urang ke da kenang nabi nya? Pasal iya empu, tau ka pasal urang bukai?” ³⁵Philipus alu belaboh bejako bepun ari ayat nya, alu nusi ngagae iya Berita Manah pasal Yesus.³⁶Leboh seduai iya benong di rantau jalae, seduae iya alu datae ba endor site ti bise ae, alu ku pemesae nya bejako, “Peda nuan, dito bise ae. Nama utae te tau nagang aku dibaptis ?”³⁷ Ku Philipus bejako ngagae iya, “Ente nuan arap enggau pengambeh ati nuan, nuan tau dibaptis.” Pemesae nya lalu nyaut, “Aku arap ka Yesus Kristus nya Anak Allah Taala.”³⁸ Iya lalu ngasoh kerita kuda nya ngetu, alu seduae iya sama nurun ngagae ae nya. Philipus alu baptis iya.³⁹Leboh seduae iya pansut ari ae nya, Roh Kudus alu naban ka Philip, alu pemesae nya nadae age meda Philipu. Iya alu mupok, gaga ati. ⁴⁰Tang Philipus nemu dire di Asdod, alu leboh iya bejalae nengah menua nya, iya nusi Berita Manah dalam semua negri, nyentuk ka iya nyau datae aba Siseria.

Chapter 9

¹Leboh maya nya Saulus, agi majak ngerembak lalu munuh murid Tuhan, betemu enggau imam besai ²Lalu minta surat penerang kena iya madahka pejalai diri ngagai rumah adat ba Damsyik, ngambi, enti iya bisi tetemu lelaki tauka indo ke nitih Jalai Tuhan, iya tau nangkap sida, lalu mai sida ngagai Yerusalem.³Lebuh Saulus benung ba rantau jalai damping enggau Damsyik siti penampak alu ayan ngenyit mancar ari langit ngelingi iya.⁴ Iya rebah ke tanah, alu ninga nyawa bejako ngagai iya, “Saulus, Saulus,Nama kebuah nuan merinsa Aku?”⁵Iya lalu nanya, “Sapa nuan, Tuan?” Nyawa nya lalu nyaut, “Aku to Yesus, ke diperinsa nuan.” ⁶Tang angkat nuan, lalu tama ngagai negeri nya, lalu nuan deka dipadah utai ti patut dikereja nuan.”⁷ Urang ke bejalai sama enggau Saulus bediri degi degi enda bejako, laban sida bisi ninga munyi nyawa nya bejako, tang nadai meda urang.⁸Saulus angkat ari tanah, tang taja pen mata iya encelak, iya nadai meda utai. Nya alai sida megai jari iya, alu ngiring iya age Damsyik.⁹ Dalam kandang tiga hari, Saulus nadai meda utai, enda makai, enda ngirop.¹⁰Lebuh maya nya siku murid ba Damsyik, benama Ananias. Tuhan bejako age iya dalam senera, “Ananias!” Ananias alu nyaut, “To aku, Tuhan.” Tuhan ¹¹Lalu bejaku ngagai iya, “Angkat nuan, lalu bejalai ngagai jalai ti dikumbai Rurus, lalu leboh nuan datai ba rumah Yudas, giga meh urang Tarsus ke benama Saulus laban,peda meh,iya diato benung besampi, ¹²Alu iya udah buleh senera meda urang ke benama Ananias tama, alu ngengkahka jari ba atas iya ngambi iya ulih meda baru.”¹³Tang ko Ananias nyaut, “Tuhan, aku udah ninga rita iya nya ari urang mayoh, naka pemayoh penyai di kerja ya ka udah merinsaka bala nembiak Nuan ba Yerusalem, ¹⁴Lalu dito iya bise kuasa ari tuai imam deka nangkap semua urang ke ngangauka nama Nuan.”¹⁵ Nyak kebuah, Tuhan bejako age iya, “Mupuk meh nuan, laban iya udah dipilih Aku nyadika perengka kena Aku madahka nama Aku ngagai urang bansa bukai, ngagai raja, enggau ngagai urang Israel. ¹⁶Laban, Aku Empu deka madah age iya naka pemayuh iya ngetat pemerinsa iya ketegal nama Aku.”¹⁷Ananias lalu mupuk, lalu tama rumah nya. Iya ngengkahka jari iya atas Saulus, lalu bejaku. “Menyadi aku, Saulus, Tuhan Yesus Kristus, ke udah Ayan ba mua nuan lebuh nuan di rantau jalai mansang kitu, udah ngasuh aku datai, ngambika nuan ulih meda baru, lalu dipenuhka enggau Roh Kudus.” ¹⁸Tekala nya utai ti baka tisik ikan lalu labuh ari mata Saulus, lalu iya ulih meda baru. Udah nya iya angkat lalu dibaptis, ¹⁹lalu lebuh iya udah makai, iya lalu berasai kering baru. Saulus lalu diau dua tiga hari enggau sida murid di Damsyik²⁰Alu tekala nya belabuh nusi pasal Yesus dalam rumah adat. Ko iya, “Iya Anak Allah Taala.” ²¹Semua urang ke ninga iya balat alit ati. Ku sida, “Ukai enda iya to ke udah munuh orang ke pecaya ka Yesus ba Yerusalem suba?Alu iya udah datai ditu deka nangkap lalu mai sida ngagai bala tuai imam?” ²²Tang Saulus majak mansang dalam kuasa, datai ke urang Yahudi ke diau ba Damsyik nyau enda ulih mantah iya agi lebuh iya besaksi madahka Yesus nya Kristus.²³Nyau kelama udah nya, urang Yahudi Alu besemaya deka munoh iya,²⁴ tang Saulus nemu sida besemaya ngelaban iya. Sida ngelila ba mua pintu negeri tawas malam, deka munoh iya,²⁵ tang bala murid iya mai iya lebuh malam hari, Alu ngulurka iya ngena bakul ari lubang ti ba dinding kuta.²⁶Lebuh Saulus udah datai ba Yerusalem, iya nguji ngulaika diri enggau bala sida murid. Tang sida takutka iya, laban sida enda arapka iya amat udah nyadi murid.²⁷ Tang Barnabas ngambe iya, Alu mai iya betemu enggau sida rasul, Alu madah ngagai sida pasal iya ke meda Tuhan lebuh iya ba rantau jalai, pasal Tuhan ke udah bejaku ngagai iya, enggau pasal iya ke berani nusi Berita Manah di Damsyik dalam nama Yesus.²⁸Nya alai Saulus diau enggau sida, Alu bejalai ba serata negeri Yerusalem, lalu bejako enggau ati ti berani dalam nama Tuhan.²⁹ Iya bejaku Alu becekeh enggau orang Yahudi ke bejaku ngena jaku Yunani, tang sida nguji munuh iya.³⁰ Lebuh sida ke pecaya nemu nya, sida Alu mai iya ngagai Siseria, Alu ngasuh iya mupuk age Tarsus.³¹Nya alai bala jemat ba serata menua Yudea,Galilea, enggau Samaria nadai agi pengacau sereta mansang dalam pengarap. Sida nangika Tuhan alam pemerindang Roh Kudus, bala sida majak nambah-menambah. ³²Nyadi lebuh Petrus bejalai kia-kia age semua urang ke pecaya iya mega nemuai ngagai bala nembiak Tuhan ke diau ba Lida.³³Dia iya betemu enggau urang siku ke benama Eneas, ke sakit tungkut lapan belas taun, Alu nadai kala angkat ari peninduk iya. ³⁴Petrus Alu bejaku ngagai iya, “Eneas, Yesus Kristus ngeraika nuan. Angkat nuan, lalu kemas peninduk nuan.” Tekala nya Eneas Alu angkat. ³⁵Semua orang ke diau ba Lida enggau ba Saron bela meda Eneas,Alu sida nguingka diri ngagai Tuhan.³⁶Nyadi ba Yope bisi siku murid, ke benama Tabita. (Dalam jaku Yunani nama iya Dorkas, reti nya “Kijang.”) Iya sige meruan ngereja utai ti manah, sereta nulung orang ke umang. ³⁷Lebuh maya nya, iya sakit, Alu mati.pengudah meri iya mande, sida Alu ngalik iya ba sadau.³⁸Laban Lida enda jauh ari Yope, sida murid di Joppa ke ninga Petrus bisi di Lida lalu ngasoh dua iko urang mansang ngagai Petrus, minta iya datai, “Datai enggau jampat ngagai kami.” ³⁹Petrus angkat, Alu mupuk enggau seduai iya. Lebuh iya datai, sida Alu mai iya ke sadau. Semua indu ke janda bediri ngimbai Petrus, nyabak sereta mantai ka semua baju enggau gari ti udah digaga Dorkas lebuh iya agi begulai enggau sida.⁴⁰Petrus Alu ngasuh semua sida pansut. Udah nya iya besugang, Alu besampi. Iya lalu nguing nunga age bangkai Dorkas, alu bejaku, “Tabita, angkat nuan!” Tabita Alu encelak ka mata, tepedaka Petrus, alu duduk. ⁴¹Petrus alu nyurungka jari age iya, alu nulung iya angkat. Udah nya Petrus alu ngangauka bala nembiak Tuhan, enggau sida indu ke janda, alu ngayanka iya amat idup. ⁴²Berita pasal nya nyebar ba serata negeri Yope, alu mayuh orang pecayaka Tuhan. ⁴³Petrus alu diau lama ba Yope, ba rumah siku tukang samak ke benama Simon.

Chapter 10

¹Nyadi di Kaisarea bisi urang siku benama Kornelius, Iya tu pemesai alam siti bala tentara ti dikumbai bala tentra Italia.² Iya semua sida sebilik takut sereta nangika Allah Taala. Iya meri mayuh sedekah nggau ati ti gerah mudah ngagai urang Yahudi ke umang, lalu meruan besampi ngagai Allah Taala.³Nyadi sekali ba urung pukul tiga ngalih hari, iya besenera meda nggau terang siku malaikat Allah Taala mansang lalu bejaku ngagai iya,⁴ Kornelius!” Kornelius balat amat takut merening ngagai malaikat nya, lalu bejako, “Nama, tuan?” Melikat nya lalu nyaut, “Sampi nuan nggau sedekah nuan udah niki nyadika pengigat ba mua Allah Taala di surga,⁵ Diatu asuh urang bejalai ngagai Yope ngambi urang siku ke benama Simon iy ke di sebut Petrus, tukang samak kulit.⁶iya diau ba rumah simon ke tukang samak kulit rumah nya ngimbai tebing tasik."⁷Lebuh melikat ke bejako ngagai iya udah mupuk, Kornelius lalu ngangauka dua ulun iya, nggau siku tentra ke takutka Allah Taala, ari bala orang ke bekereja ke iya,⁸ lalu lebuh iya udah madah ngagai sida semua utai ti udah nyadi, iya lalu ngasuh sida mupuk ngagai Yope.⁹Hari siti, kira ba urung tengah hari sida datai damping ba negeri Yope. Ba ndur maya nya mega Petrus niki ngagai sadau deka besampi.¹⁰ Iya lalu berasai lapar deka makai.lebuh pemakai benung di intu, besenera¹¹ iya meda langit tebuka, lalu utai ti baka kain ti besai diulurka ngena empat iti sukut kain nya.¹² Utai nya ngundan semua macam jelu, ular enggau burung.¹³Petrus lalu ninga munyi nyawa bejaku ngagai iya, “Angkat nuan Petrus, bunuh lalu empa!”¹⁴ Tang ku Petrus bejako, “Enggai aku, Tuhan, laban aku nadai kala makai utai ti enda tuci tauka kamah.” ¹⁵Nyawa nya lalu bejaku baru ngagai iya kedua kali, “Utai ti udah dituci Allah Taala, anang nuan ngumbai iya nda tuci.” ¹⁶Utai nya nyadi tiga kali. Udah nya utai nya lalu tekala nya ditarit pulai ke langit.¹⁷Lebuh Petrus agi iran ati berundingka reti senera nya, urang ke dikirumka Kornelius pen datai ba rumah nya. Sida bediri ba mua pintu penama ngagai rumah nya, nanyaka rumah Simon. ¹⁸Sida ngangau ke siko urang lalu nanya enti Simon ke benama Petrus bisi diau dia.¹⁹Lebuh Petrus agi benung mikirka reti senera nya, Roh Kudus lalu bejaku ngagai iya, “Peda nuan, tiga iko urang diatu benung ngiga nuan.²⁰ Angkat nuan lalu nurun, lalu anang kakang ati mupuk enggau sida, laban Aku udah ngirumka sida kitu.”²¹ Petrus lalu nurun betemu enggau sida, lalu bejaku, “Aku tu meh urang ke digiga kita. Nama kebuah kita datai kitu?”²²Disaut sida, “Kornelius, siku pemesai tentra, ke badas sereta nangika Allah Taala, lalu dibasa ke semua orang Yahudi, udah diasuh siku malaikat ti kudus mesauka nuan datai ngagai rumah iya, ngambika iya ulih ningaka utai ti deka disebut nuan.” ²³Petrus lalu mai sida tama, lalu bemalam enggau iya. Hari siti, iya angkat lalu mupuk enggau sida, lalu sekeda urang Yope ke arap mega nyempulang iya²⁴Sehari udah bekau nya sida datai di Kaisarea. Kornelius ndang udah nganti penatai sida, lalu udah ngempuruka semua kaban belayan enggau pangan iya.²⁵Lebuh Petrus datai, Kornelius lalu ngambat iya, belutut lalu nyembah iya. ²⁶Tang Petrus ngasuh iya angkat, ku iya bejako, “Angkat! Aku pen mensia baka nuan.”²⁷Lebuh iya bejaku nggau Kornelius, iya tama lalu nemu mayuh urang udah begempuru dia.²⁸ Iya lalu bejako ngagai sida, “Kita empu nemu, urang Yahudi ndang nda tau begulai enggau urang bansa ukai Yahudi, tauka nemuai ngagai orang bansa bukai, tang Allah Taala udah nunjukka ngagai aku, aku nda tau ngumbai urang enda tuci tauka nda beresih. ²⁹Nya alai, lebuh nuan mesauka aku, aku lalu datai, Nya alai, diatu aku ka nanya nuan, nama kebuah nuan mesauka aku?”³⁰Disaut Kornelius, “Empat hari tu ti udah, ba jam diatu, ba jam tiga ngalih hari, aku besampi alam rumah aku. Siku urang ke ngena gari ti beperencing burak ngenyit bediri di mua aku.³¹ Ku iya bejaku, ‘Kornelius! Sampi nuan udah didinga Allah Taala, lalu sedekah ti diberi nuan udah dikingatka Allah Taala.³² Nya alai asuh urang mupuk diatu ngagai Yope lalu nanyaka urang siku ke benama Simon ti dikumbai Petrus. Iya diau ba rumah Simon ke tukang samak kulit, ngimbai tebing tasik.’ ³³Nya alai aku lalu tekala nya mesanka nuan, lalu nuan udah badas amat datai kitu. Nyadi semua bala kami bisi ditu magang di mua Allah Taala, deka mendingka utai ti udah diasuh Tuhan sebut nuan.”³⁴ Petrus lalu belabuh bejaku ngagai sida: “Aku nemu enti Allah Taala nda midaka urang.³⁵ tang alam semua bansa, barang sapa nangika Iya, lalu ngereja utai ti ngena sigi dikerinduka Iya.³⁶ Kita nemu pesau ti dikirumka Iya ngagai urang Israel, ti ngajar pemadas ulih Yesus Kristus, ke nyadi Tuhan ke semua mensia.³⁷ kita nemu pasal semua utai ti nyadi diseluruh dunya Yudea, berengkah ari Galilea, udah bekau Yohanes ke madahka pasal baptis,³⁸ pasal Allah Taala ke mengurapi Yesus urang Nazaret ngena Roh Kudus enggau kuasa, pasal Yesus ke bejalai ngagai mayuh bengkah ndur ngereja pengawa ti badas, lalu ngeraika semua urang ke dirasuk antu, laban Allah Taala bisi enggau Iya.³⁹ Kami tu saksi ari semua utai ti udah dikereja Iya di menua Yudea enggau di Yerusalem. Udah nya sida munuh Iya lalu ngitang Iya ba kayu salib.⁴⁰ Tang Allah Taala ngangkatka Iya ari mati ba hari ti ketiga, lalu ngasuh Iya tampak,⁴¹ ukai ngagai semua urang, tang ngagai kami ke udah dipilih Allah Taala nyadi saksi, ke udah makai ngirup nggau Iya, udah bekau Iya ke angkat ari mati.⁴²Iya ngasuh kami ngajar urang mayuh, lalu besaksi madahka Iya nya meh urang ke udah ditentuke Allah Taala nyadi Hakim ke urang ke idup nggau urang ke urang ke mati. ⁴³Semua nabi bela udah besaksika pasal Iya, madahka semua urang ke pecayaka Iya, bulih pengampun ari dosa sida, ulih nama Iya.”⁴⁴Lebuh Petrus agi benung bejako, Roh Kudus lalu nurun atas semua urang ke mendingka pesau nya.⁴⁵Semua urang kepecaya iya ke besunat, iyaka begulai enggau Petrus, balat amat alit ati meda karunia Roh Kudus udah dituang mega ngagai urang bansa bukai,⁴⁶ laban sida ninga urang nya bejako ngena jako Roh, sereta muliaka Allah Taala. Petrus lalu bejako:⁴⁷ “Kati urang ulih nagang urang ke udah nerima Roh Kudus baka kitai ti udah, dibaptis ngena ai?” ⁴⁸Iya lalu ngasuh sida dibaptis alam nama Yesus Kristus. Udah nya sida lalu minta Iya diau enggau sida dua tiga hari.

Chapter 11

¹Sida rasul enggau urang ke arap di menua Judea ninga pasal urang bansa bukai udah mega nerima jako Allah Taala.² Nya alae leboh Petrus mansang ngagae Yerusalem, urang Judah ke udah ditutus ngutuk iya.³ Ku sida, “Nama kebuah nuan nemuai ngagai urang ke enda ditutus lalu makai enggau sida?”⁴Petrus alu nerang ka ngaga sida, berengkah ari pun. Ku iya, ⁵“Leboh aku besampi di negri Yopa, aku meda. alam pemeda nya aku meda site utai nurun ari langit, baka kain te besai, te diurur ka ari langit ngena empat ite sudut iya, alu datae semak aku. ⁶Leboh aku nilik ke alam, aku tepeda ka jelu jangkit, enggau jelu babas, urar enggau burung alam kain nya.⁷Aku mega ninga nyawa bejako ngagai aku, ‘Angkat, Petrus, bunoh alu empa !’ ⁸Tang ko aku nyaut, ‘Enggae aku, Tuhan; laban nadae utae te enda tuci, tau ka kamah, udah kala tama nyawa aku.’ ⁹Tang nyawa nya alu nyaut kedua kale ari langit, ‘Utai ti udah dituci Allah Taala, anang nuan ngumbae iya enda tuci.’ ¹⁰Utae nya nyadi tiga kale. Udah nya, utae nya lalu ditarik pulai baru ke langit.¹¹Ba urung maya nya urang tiga iko ke dikirum ka ngagae aku ari Kaisarea ¹²datai ba rumah te alai kami diau. Roh Kudus ngasoh aku bejalai enggau sida enggau enda bepilih mata. Sida enam iko ke arap mega nyempulang aku, alu kami tama ngagae rumah urang nya. urang nya ¹³lalu madahka ngagae kami pasal iya ke meda siko malekat bediri alam rumah iya alu bejako, ‘Asoh urang mansang ngagae Yopa, ngambe Simon ke dikumbae Petrus. ¹⁴Iya deka madah ka pesan ngagae nuan te deka nyelamatka nuan enggau semua kita sebilek.’¹⁵Leboh aku belaboh bejako, Roh Kudus nuron atas sida, baka te nyadi ba kitae ba pun iya suba. ¹⁶Aku alu ingat ka jako Tuhan, jalae Iya bejako, ‘Yohanes baptis ngena ae, tang kita deka dibaptis ngena Roh Kudus.’¹⁷Nya alai, ente Allah Taala mere sida pemere baka te dibere Iya ngagae kitae leboh kitae arap ka Tuhan Yesus Kristus, baka ni ko aku ulih nagang Allah Taala?” ¹⁸Leboh sida ninga nya, sida alu bado age ngutuk iya. Sida alu muji Allah Taala, ku sida, “Allah Taala udah mega mere ngagae urang bangsa bukae peluang nesal ati alu idop !”¹⁹Sekeda sida ke pambar pendiau laban kena perinsa udah bekau Stepanus dibunoh, bejalae nyentuk ngagae Fenisia, Siprus, serta Antiokhia, nusi pesau, tang semina ngagae urang Yahudi aja. Tang sekeda ari bala sida nya urang ke datae ari Siprus enggau ari Kirine.²⁰ Leboh sida datae di Antiokhia, sida mega nusi Berita Manah pasal Tuhan Yesus Kristus ngagae urang bangsa bukae. ²¹Kuasa Tuhan bise enggau sida, alu mayoh urang arap alu ngueng ka dire ngagae Tuhan.²²Tang sekeda ari bala sida nya urang ke datae ari Siprus enggau ari Kirine. Leboh sida datae di Antiokhia, sida mega nusi Berita Manah pasal Tuhan Yesus Kristus ngagae urang bangsa bukae. Kuasa Tuhan bise enggau sida, alu mayoh urang arap alu ngueng ka dire ngagae Tuhan. ²³Berita pasal to bise didinga Jemaat di Yerusalem. Sida alu ngasoh Barnabas ke Antiokhia. Leboh iya datae di Antiokhia, alu meda berekat Allah Taala, iya gaga amat ati, alu iya meransang semua sida meruan tetap ati ngagae ²⁴Tuhan enggau pengambeh ati sida, laban iya urang ke manah, ke penoh laban Roh Kudus enggau pengarap. Mayoh amat urang dibae ngagae Tuhan.²⁵Udah nya Barnabas mupok ngagae Tarsus, ngiga Saulus. ²⁶Leboh iya udah tetemu ka Saulus, iya alu mae Saulus ngagae Antiokhia. Seduae iya betemu enggau bala jemaat, sereta ngajar mayoh urang setaon penoh. Antiokhia nya meh endor alae bala murid terubah dikumbae Kristen.²⁷Ba leboh maya nya, sida nabi bise datae ari Yerusalem ngagae Antiokhia. ²⁸Siko ari sida, ke benama Agabus, bediri alu bejako uleh kuasa Roh Kudus, madah ka lapar pungkang deka nyadi di serata dunya. (Utae nya nyadi leboh Klaudius nyadi Raja Besai.)²⁹Sida murid alu mere pemutus penemu deka ngasoh genap iko urang ngirom ka tulung, nitih ka penyampau te uleh dibere sida siko-siko, ngagae sida ke arap di Yudea. ³⁰Sida alu ngereja nya, alu ngasoh Barnabas seduae Saulus mae tulong nya ngagae bala tuae jemaat.

Chapter 12

¹Ba maya nya Raja Herodes belabuh ngenatai ka pemerinsa agi sekeda raban jemaat. ²Ia munuh Yakobus menyadi Yohanes, ngena pedang.³Leboh Herodes ngira utai dikerja ia ngenyenang ka ati urang Yahudi, Ia nerus ka pengawa bakanya serta nangkap Petrus mega. Utai tu nyadi lebuh Gawai Roti iya ke Enda Beragi. ⁴Lebuh ia udah nangkap Petrus, iya lalu nepu Peter dalam rumah jil, lalu ngasuh empat iku tentara nyaga iya, laban ia berunding deka mai Petrus di mua orang mayuh.⁵Lebuh, Petrus benung ditan dalam penjara, bala jemaat bebendar amat besampi ke ia ngagai Allah Taala. Peter Dilepaska ari penjara.⁶Leboh Malam sebedau Herodes mai Petrus ngagai agi luar, Petrus benong tinduk ba tengah tengah dua iku tentara, ditancang ngena dua iti rantai. Mua pintu penjara nya mega dijaga tentera.⁷Tekala nya siku melikat Tuhan bediri ba tisi Petrus, lalu penampak ia terang mancar dalam sel penjara nya. Ia nempik rusuk Petrus, lalu ngerak ia. Ku melikat nya bejaku, “Angkat jampat!” Rantai nya lalu tebeleka ari lengan Petrus. ⁸Melikat nya lalu bejaku ngagai iya, “Begari nuan, lalu rasuk ka selipar nuan.” Petrus lalu ngereja nya. Melikat nya lalu bejaku ngagai ia, “Rasuk ka jubah nuan, lalu titih ka aku.”⁹Petrus lalu pansut lalu nitihka melikat nya. Ia enda nemu nama utai iya ke benong nyadi, nyengala ke nda. Ia ngumbai diri meda penampak dari Tuhan ¹⁰Lebuh seduai ia udah penjaga pertama, enggau iya kedua, seduai iya lalu datai ba pintu besi iya ke nuju agi nengeri. Pintu nya tebuka kediri empu ke seduai ia. Seduai ia pansut lalu bejalai nengah siti jalai raya, lalu melikat nya tekala nya ninggal ka ia.¹¹Nya baru Petrus sadar diri empu, lalu ku iya bejaku, “Diatu baru aku amat amat nemu Tuhan udah ngirum ka melikat Ia ngambi ka ia ngelepas ka aku ari jari Herodes, enggau ari semua utai iya ke disadang orang Yahudi.”¹²Lebuh ia nyau sadar ke nya, ia lalu mansang ngagai rumah Maria, indai Yohanes ke mega dikumbai Markus, ndor mayuh orang begempuru sereta besampi.¹³Lebuh Petrus nekung pintu penama, siku indu pelayan ke benama Rode datai deka muka pintu nya. ¹⁴Ia ngelala munyi nyawa Petrus, lalu ati ia balat amat gaga ia nda muka pintu, tang belanda ke dalam baru lalu madah ka Petrus bisi ba mua pintu. ¹⁵Sida lalu bejaku ngagai Rode, “Gila nuan tu!” Tang ia majak madah ka utai nya sigi amat. Tang sida majak bejaku, “Nya melikat iya.”¹⁶Lebuh utai tu benung nyadi, Petrus majak nekung pintu. Lebuh sida muka pintu, sida meda ia, lalu sida balat tekenyit. ¹⁷Tang Petrus ngepai ke jari enda ngasuh sida beringah, lalu madah agi sida jalai Tuhan udah mai ia pansut ari rumah jil. Lalu ku iya bejaku, “Padah ka tu ngagai Yakobus, enggau ngagai orang bukai ke iya ke percaya.” Udah nya ia mupuk lalu bejalai ngagai endur bukai.¹⁸Lebuh hari nyau tawas, bala tentara lalu balat amat begau laban sida enda nemu penunga Petrus. ¹⁹Lebuh Herodes udah ngiga ia, lalu enda tetemu ka ia, ia lalu mansik sida ia iya ke bejaga, lalu ngasuh sida diukum mati.Udah nya, Herodes angkat ari menua Yudea ngagai Kaisaria, lalu diau dia.²⁰Nyadi Herodes balat ndar ringat agi orang Tirus enggau Sidon. Nya meri sida ia betembong lalu betemu enggau Herodes. Lebuh sida udah bejaku ngumbok Blastus, ke nyadi tuai nyaga istana, sida lalu mai Herodes bebaik, laban menua sida bulih pemakai ari menua raja. ²¹Ba hari ia ke udah diletak, Herodes begari ngena gari kerajaan, duduk ba kursi raja ia, lalu bejaku ngagai sida.²²Sida lalu majak manjung, “Tu munyi nyawa betara! Ukai munyi nyawa mensia!” ²³Tekala nya malaikat Tuhan lalu nampar Herodes, laban ia enda ngemulia ka Allah Taala. Iya diempa ulat, lalu mati.²⁴Tang jaku Allah Taala majak nyerangkap lalu mayuh orang arap.²⁵Lebuh Barnabas seduai Saulus udah nembu ka pengawa seduai ia, seduai ia lalu pulai agi Yerusalem, mai Yohanes ke mega dikumbai Markus enggau seduai ia.

Chapter 13

¹Lebuh Barnabas seduai Paulus dipilih lalu disuruh bejalai maya nya, bise entara sekeda sida aba Antiokhia, nabi-nabi, guru-guru iyanya Barnabas, Simeon nya dikumbai Neger, Lukius ari Kirene, Menaem (kaban bemain begulai enggau Herodes, raja site menua), enggau Paulus. ²Nyadi lebuh sida besembiyang ngagai Tuhan sereta bepuasa, Ya Roh Kudus lalu bejaku enggau sida:" tucike Aku Barnabas suai de Saulus, ngambe keseduai ngereja pengawa ti udah dituci aku ke seduai de." ³Udahnya sida pepasa sereta besampi , sida ngengkah ke jari sida atas Barnabas sereta Saulus, sida ngasuh keseduai mupuk.⁴Nya kebuah ari asuh Roh Kudus Barnabas seduai Saulus mupuk ngagai Seleukia; lalu arinya seduai lalu belayar ngagai Pulau Siprus. ⁵Lebuh sida bise di kota Salamis, seduai lalu madah ke jaku Allah dalam dua tiga ite sinagoge Yahudi, lalu sida ditulung yohanes.⁶Lebuh sida bejalai ngelinge semua pulau lalu datai aba Patos, sida betemu enggau siku mensia keramat, siku nabi palesu yahudi nama iya Bar Yesus. ⁷Mensia keramat tu bekaban enggau gubernus, Sergius Paulus, siku urang pintar. Lelaki tu ngangau Barnabas seduai Paulus, laban iya deka ninga jaku Tuhan. ⁸Tang Elimas, "mensia keramat" (bakanya nama iya dikumbai) ngelaban sida; iya nguji ngelimpang ke gubernurnya ari pengarap iya.⁹Tang Saulus ti dikumbai Paulus, penuh enggau Roh Kudus, merening ngagai iya, ¹⁰lalu bejaku," nuan, anak utai jae , nuan penuh enggau bula, nipu, sereta kepapas. Nuan tu musoh ari semua utai ti bendar. Nuan enda ngetu ngetu ngelimpang ke jalai Tuhan, ukai bakanya?¹¹Diatu, peda, jari Tuhan datai atas nuan dan nuan nyadi buta sereta enda uleh meda matahari. Takala nya utai ti baka ambun enggau pemetang lalu nutup atas iya, lalu iya bejalai gama-gama ngiga urang ngiring iya. ¹²Udah gubernur meda utainya nyadi, iya lalu pecaya, laban ia alit ati ke pengajar pasal Tuhan.¹³Paulus enggau urang ti bekaling enggau iya belayar ari Pafos lalu datai ke Perga aba menua Pamfilia. Tang Yohanes ninggal ke seduai iya, lalu pulai ke Yerusalem. ¹⁴Paulus enggau kaling iya bejalai ari Perga lalu datai di antiokhia menua Pisidia. Lalu lebuh hari sabat , seduai iya tama ngagai sinagoge lalu duduk dia. ¹⁵Udah maca Taurat serta kitab ditulis sida nabi, sida pemesai ari sinagoge nya betanya," Bala menyadi kami minta kita bejaku enggau bala mayuh, ate kita bise jaku ansak ke sida, padah meh."¹⁶Lalu Paulus bediri sereta mere tanda enggau jari iya;lalu iya bejaku, "dinga kita urang israel sereta kita ti takut enggau Allah, dinga meh!" ¹⁷Allah urang israel udah milih ake ine kitai sereta ngaga bansa kitai betambah mayuh lebuh sida diau aba tanah Mesir, lalu enggau jariIya ti amat besai kuasa, Iya udah mae sida keluar ari Mesir. ¹⁸Pelama iya empat puluh taun Iya mara sida aba madang kersik. (dua tiga ite surat urang kelia dibaca," pelama iya empat puluh taun Iya mara sida aba madang kersik."¹⁹Lalu udahnya Iya munas ke tujuh suku bansa ari Kanaan, Iya mere bansa kitai tanah sida nurun nyadi empu kitai. ²⁰Semua utai tu, Allah mere bala Hakim lalu nyentuk dalam masa Nabi Samuel .²¹Udahnya sida minta siku raja, lalu Allah mere sida Saul anak Kish, siku urang ari tanah Benyamin, pelama iya nyadi raja empat puluh taun. ²²Udahnya Allah muai saul, Iya ngangkat Daud nyadi raja sida. Tuhan bejaku ke Daud ko Iya, " aku udah buleh Daud anak Isai, deka nyadi lelaki iya ke nemu isi atiKu, iya nurut utai ke deka Aku."²³Ari keturun urang lelaki tu , Allah mere Israel siku juruselamat, Yesus, baka iya udah nyadi sempekatIya. ²⁴Tu belabuh nyadi lebuh, dudi ari penatai Yesus, Yohanes belabuh madah babtis betobat ngagai semua urang israel. ²⁵Lebuh Yohanes benung deka nuntung kereja iya, ia bejaku, kita pikir aku tu sapa? Aku ukai juru selamat. Uji peda, bise urang datai dudi ari aku, sendal aba kaki iya nya aku enda patut muka iya.²⁶Bala menyadi, kitai ti peturun Abraham enggau semua urang bansa bukai ti takut Tahan, ngagai kita rita selamat tu udah dikirum ngagai kitai. ²⁷Laban sida ti diau aba Yerusalem sereta bala tuai sida, enda iya sereta enda nemu reti jaku sida nabi, ti dibaca tiap-tiap hari sabat, udah nuntung ja²⁸Taja pia sida enda nemu kebuah mere Iya patut dibunuh. ²⁹Lebuh sida udah nuntung ti udah ditulis bala nabi ngagai Iya, sida nurun ke Iya ari kayu regang sereta naruh Iya aba kubur.³⁰Tang Allah ngipup ke Iya ari entara urang parai. ³¹Ia dipeda pelama tu uleh sida iya ti bekaling enggau Iya ari Galilia ke Yerusalem. Sida tu meh ti diatu nyadi bala saksi Iya bagi semua urang.³²Nyentuk ke diatu kami mae rita manah ari sempekat-sempekat ti digaga ake ini kitai: ³³Allah udah mere sempekatnya nyadi aba kitai, bala anak sida, kebuahnya Iya ngidup age Yesus. Tu bakanya tade ditulis alam Mazmur kedua: " Nuantu anak Aku, ari tu Aku nyadi Apai Nuan." ³⁴Bakanya mega nyata iya nya Iya udah idup ari entara urang mati nyentuk tubuh Iya enda age parai, ia udah bejaku baka tu: " Aku deka mere berekat Daud ti tuci sereta mesti nyadi."³⁵tu, nama kebuah iya bejaku aba Mazmur bukai, "Nuan enda sekale kale setuju Utai ti tuci parai belama." ³⁶Laban udah Daud kereja sebaka enggau peneka Tuhan lebuh mayanya, ia parai, dikubur besama ake ine iya, iya ke parai, ³⁷tang ia idup age uleh Tuhan enda age ngasai parai.³⁸nyadi awak meh ditemu nuan, bala menyadi, ari urang tu dipadah semua dusa kitai udah diampun. ³⁹Kebuahnya , tiap urang pecaya nyadi bendar ari semua pengawa ti enda bendar nurut ukum Musa.⁴⁰Nya jaga amat utai ti depadah sida nabi ngambe nuan enda ditinggang iya. ⁴¹Peda, nuan bala ke ngelese ke urang, tekenyit meh sereta nyau; laban aku benung ngaga kereja aku aba ari nuan, utai ti di kereja nuan enda kala dipecaya nuan, sekale pen bise urang udah madah ke nuan."⁴²Lebuh Paulus seduai Barnabas bejalai, bise urang minta ke sida bejaku utai ti sama lebuh sabat dudi ari. ⁴³Lebuh begempuru aba sinagoge deka pulai, mayuh urang Yahudi sereta sida ari agama Yahudi nitih Paulus sereta Barnabas, suai iya udah bejaku enggau sida sereta ngansak sida terus idup alam kaseh Tuhan.⁴⁴Maya ari sabat , udahnya nyau ka bagian besai urang kota begempuru besama deka ninga Jaku Tuhan. ⁴⁵Lebuh urang Yahudi meda bala urang mayuh nya, sida alu iri ati sereta bejaku ngelaban jaku Paulus sereta ngemaruh ke iya.⁴⁶Tang Paulus sereta Barnabas bejaku enggau berani ko iya," penting amat Jaku Tuhan dipadah nyentuk ke nuan dulo. Meda nuan enda nerima sereta nyangka nuan semua enda meruan nerima idup belama, pedameh, kami deka ngaleh ngagai urang-urang bukai Yahudi. ⁴⁷Laban bakanya Tuhan udah mere perintah ngagai kami, ko Iya, " Aku udah nuduk ke nuan nyadi terang atas sida urang ukai Yahudi, ngambe nuan madah ke rita selamat nyentuk ke pengambeh dunya.⁴⁸Lebuh urang Yahudi ninga utai tu, sida gaga ati, sida muji Tuhan. Pemayuh ti udah ditentu nyadi idup belama lalu pecaya. ⁴⁹Jaku Tuhan datai nyentuk ke serata menuanya.⁵⁰Tang bala urang Yahudi ngajum sida ke arap enggau Tuhan sereta sida indu tuai, sereta bala tuai kuta. Utai tu lalu nyadi pekara nuntut Paulus seduai Barnabas sereta ngusir suai iya nyenyuk ke entara menua. ⁵¹Tang Paulus sereta Barnabas ngentak ke kaki iya sereta pansut debu. suai alu ke jalai ke menua Ikonium. ⁵²Lalu sida murid penuh enggau ati gaga sereta diberi nyadi kuat uleh Roh Kudus.

Chapter 14

¹Ba Ikonium Paulus seduai iya Barnabas, baka selama tama ngagai Sinagoge urang Yahudi, alu bejako, alu mayoh amat urang Yahudi enggau Yunani pecaya. ²Tang urang Yahudi ke enda pecaya, ngeruga sereta ngeracun runding urang bansa bukai ngelaban urang ke pecaya.³Nya alai seduai iya lama diau ba Ikonium, bejako enggau berani ngari ka Tuhan, alu Tuhan ngamat ka pesan ba pasal pengasih Iya sereta mere kereja ajih enggau nyelai iya ke dikereja Iya ngena seduai iya. ⁴Tang urang di nengeri nya beserekang penemu. Sekeda bekemang enggau orang Yahudi, sekeda iya bekemang enggau Rasul dua iko nya.⁵ Bise utai ka di gaga, lebuhh urang bansa bukai, enggau urang Yahudi, alu enggau bala tuai sida alu deka nguji ngemedeh sereta deka nuko sida rasul ngena batu, ⁶ udah Paulus seduai iya Barnabas nemu pasal nya alu ngerari ka dire ngagai Listra enggau Derbe di menua Likonia, alu enggau ngagai menua iya ke ngelingi nya. ⁷ Alu din mega sida rasul majak nusi ka berita Injil.⁸Ba di Listra, bise siko lelaki ke enda uleh bejalai, ke udah leme kenyau ari iya adai, alu enda kala bejalai. ⁹Urang nya benong mending ka Paulus bejako, leboh Paulus merening ngagai iya, tekal nya iya meda orang nya bise pengarap kena ngerai ka, ¹⁰Paulus alu bejako enggau nyawa nyareh, “uji bediri tegap enggau kaki nuan!” Orang nya alu engkejuk angkat, alu belabuh bejalai.¹¹Lebuh urang mayoh meda utai iya ke udah di kereja Paulus, sida alu manjung ngena jako urang Bansa Likaonia, “Bala petara udah nurun ngagai kitai baka gamal mensia!” ¹²Sida alu ngumbai Barnabas Zeus alu Paulus dikumbai sida Hermes, laban iya orang ke bejako ngarika seduai iya. ¹³Imam petara Zeus, laban rumah kuil Zeus enda jauh ari luar nengeri, alu mae jelu sapi iya ke lelaki enggau sengkilung bungai ngagai pintu labang nengeri. Laban iya enggau urang mayoh deka mantai ke penyembah ngagai Paulus enggau Barnabas.¹⁴Tang leboh rasul Barnabas seduai Paulus ninga nya, seduai iya alu nyarik ka gare dire, alu belawa ngagai tembong bala mayoh, alu nyeraoh, ¹⁵alu bejako, “Kaban belayan, nama kebuah kita ngereja utai to? Kami dua to mensia baka kita, alu kami ka mae Berita Manah ngagai kita, ngambi ka kita ngeleka ka utai iya enda beguna to alu nguing ka diri ngagai Allah Taala iya ka idup, ke udah ngaga langit, tanah, tasik, enggau semua utai iya ka ba alam nya. ¹⁶Ba kenturun iya ka dulo menya Iya ngelak ka semua bansa idup niteh ka peneka jalai ati sida iya empu.¹⁷Tang taja pia, Iya enda ngelak ka Diri nadai saksi. Laban Iya ngaga utai iya ka manah iya ka dikereja Iya, alu Iya meri kita ujan, ngasuh utai ti ditanam kita bebuah lebat niteh ka musin, lalu ngemuas ka kita ngena pemakai alu ngemenuh ka ati kita enggau pengaga.” ¹⁸Tang taja pen seduai iya bejako munyi nya, seduai iya nyau ka enda uleh nagang orang mayoh mere seduai iya penyembah.¹⁹Tang sekeda urang Yahudi datai ari Antiokhia enggau ari Ikonium, alu udah ngumbok ka ati urang mayoh nya, sida alu nuko Paulus ngena batu, alu ngiret iya pansut ari nengeri nya, laban sida ngumbai Paulus udah parae. ²⁰Tang, leboh sida murid begelumo ngelinge Paulus, iya angkat lalu pulai baru ngagai nengeri. Hari site, iya mupok enggau Barnabas ngagai Derbe.²¹ Leboh sida iya udah nusi Berita Injil ngagai orang di nengeri nya, alu mayoh orang nyadi murid, alu sida iya pulai baru ngagai Listra, Ikonium, enggau ngagai Antiokhia, ²²dia seduai iya ngering ka semengat sida murid, alu meransang sida seruran tetap dalam pengarap. Ko seduai iya, “Kitai endang enda tau enda ngasai ka mayoh macam penusah enti kitai deka tama ngagai Kerajaan Allah Taala.”²³Leboh Paulus sedua iya Barnabas udah nudok ka urang nyadi tuai ba genap jemaat, seduai iya alu nyerah ka sida ngena sampi sereta bepuasa ngagai Tuhan ke di karap ka sida. ²⁴Udah nya seduai iya bejalai nengah menua Pisidia, alu datai ba Pamfilia. ²⁵Leboh seduai iya udah madah ka jako Tuhan di Perga, seduai iya alu nurun ngagai Atalia. ²⁶Ari nya seduai iya belayar ngagai Antiokhia, endor seduai iya ke udah di serah ka ngagai ibun Allah Taala ketegal pengawa iya ka udah tembo dikereja seduai iya.²⁷Leboh seduai iya datai ba Antiokhia, seduai iya alu ngempuro ka jemaat, alu madah ka semua utai iya ka udah dikereja Allah Taala ngena seduai iya, enggau pasal Allah Taala ke udah muka pintu pengarap ngagai urang bansa bukai. ²⁸Alu seduai iya diau lama dia enggau bala murid.

Chapter 15

¹Tang sekeda orang datai ari yudea lalu ngajar bala menyadi, ku sida, “Enti kita enda ditutus nitihka adat asal Musa, kita enda ulih diselamatka.” ²Lalu lebuh Paulus seduai Barnabas udah bebendar bekelikuh ngelaban sida pasal pekara nya, Paulus seduai Barnabas, enggau sekeda orang bukai lalu diasuh mupuk ngagai Yerusalem ngambika sida berandauka pasal pekara tu enggau sida rasul enggau tuai penatua.³Nya alai raban jemat lalu ngasuh sida mupuk, lalu lebuh sida bejalai nengah menua Fenisia enggau Samaria, sida madahka pasal urang bansa bukai ke udah nguingka diri ngagai Allah Taala, lalu semua sida ke arap gaga amat ati ninga nya. ⁴Lebuh sida datai di Yerusalem, sida disambut raban jemat enggau sida rasul enggau sida tuai jemat Sida lalu madahka pasal semua utai ti udah dikereja Allah Taala ngena sida.⁵Tang sekeda urang ke arap, ke ari raban orang Parisi, bediri lalu bejaku, “Orang bansa bukai enda tau enda ditutus, lalu diasuh nitihka Adat Musa.” ⁶Sida rasul enggau sida tuai jemat lalu betemu bekisah ke pekara nya.⁷Lebuh sida udah lama belabanka penemu pasal panyai pekara nya, Petrus lalu bediri, lalu bejaku ngagai sida, ku iya, “Menyadi, kita nemu, suba Allah Taala udah milih aku ari bala kita, ngasuh aku nusui Berita Manah ngagai orang bansa bukai, ngambika sida ulih ninga, lalu arap.⁸ Lalu Allah Taala, ke nemu ati semua mensia, udah besaksi ngagai sida, lebuh Iya meri Roh Kudus ngagai sida, baka ti udah dikereja Iya ngagai kitai, ⁹lalu lebuh Iya udah nuchi ati sida ngena pengarap, Iya nadai ngagai sida lain ari kitai.¹⁰Nya alai pitu, nama kebuah kita nguji Allah Taala, ngengkahka tangkun ti berat ba rekung sida murid, tangkun ti enda ulih disan aki ini kitai tauka kitai empu? ¹¹Ukai baka nya, tang kitai arapka diri deka diselamatka ulih pengasih Tuhan Yesus, baka sida.”¹²Semua urang ke begumpul dia lalu nadai besik bunyi siku pun, lebuh sida mendingka Barnabas seduai Paulus nusui pasal semua kereja ajih enggau kereja ti tanda ti udah segala kereja Allah Taala ngena seduai iya ba urang bansa bukai.¹³Lebuh seduai iya udah badu bejaku, yakobus lalu nyaut, “Menyadi, pendingka aku! ¹⁴Simon udah nusui pasal jalai Allah Taala terubah nurunka pengasih Iya ngagai urang bansa bukai, lalu ngaga sekeda sida nyadi nembiak Iya.¹⁵Tu besetuju enggau jaku sida nabi, munyi ti udah ditulis, ¹⁶‘Udah bekau nya, Aku deka pulai baru, lalu ngaga baru rumah Daud ti udah runtuh lalu ngaga iya baru ti udah nyadi tembawai, lalu nirika iya baru, ¹⁷ngambika semua bansa ngiga Tuhan, nyengkum semua urang bansa bukai ke udah dikangauka nyadi nembiak Aku. Ku Tuhan bejaku ke udah madahka ¹⁸utai tu kenyau ari dulu kelia.’¹⁹Nya alai, aku udah mutuska runding, kitai endai patut ngenusahka urang bansa bukai ke nguingka diri ngagai Allah Taala, ²⁰tang kitai patut nulis ngagai sida, madahka sida enda tau makai utai ti kamah laban engkeramba, endai tau ngereja ulah ti kamah, endai tau makai jelu ti udah mati dichekal, lalu endai tau makai darah. ²¹Laban Adat Musa, kenyau ari berapa serak, lama udah dipadahka dalam semua nengeri, lalu dibacha tiap-tiap hari Sabat dalam balai gempuru.”²²Udah nya, sida rasul enggau bala tuai jemat disukung semua raban jemaat, lalu berunding deka milih urang ari raban sida lalu ngasuh urang nya bejalai ngagai Antiokia nyempulang Paulus seduai Barnabas. Sida lalu milih yudas (ke dikumbai Barsabas) seduai Silas, dua iku tuai orang ke arap, mai surat tu: ²³“Menyadi, kami ke rasul enggau tuai jemaat, ngirumka tabi basa ngagai semua bala kita ke urang bansa bukai, ke diau di Antiokiadi menua Siria enggau di Kilikia²⁴Kami bisi udah ninga sekeda urang ari bala kami, tang ukai ari asuh kami, bisi udah nyebut utai ti ngenusahka ati kita nya alai semua kami udah besetuju ²⁵deka milih pengari lalu ngasuh sida nemuai ngagai kita, nyereta Barnabas seduai Paulus ²⁶menyadi ti dikerinduka kitai, ke udah berambunka nyawa ketegal Yesus Kristus Tuhan kitai.²⁷Nya alai, kami udah ngasuh yudas seduai Silas nemuai ngagai kita, lalu seduai iya deka madah ngagai kita mua mata utai ti ditulis kami dalam surat tu. ²⁸Laban dalam runding Roh Kudus enggau dalam runding kami, kami enda patut nating kita enggau utai bukai, kelimpah ari atur tu, iya ²⁹nya:³⁰Nya alai sida lalu diasuh mupuk lalu mansang ngagai Antiokia. Lebuh sida udah ngempuruka semua urang ke arap,³¹ sida lalu nyuaka surat nya ngagai sida. Lebuh raban jemaat macha surat nya, sida gaga amat ati ninga jaku peransang nya. ³²yudas seduai Silas, ke sama-sama nabi, bejaku lama ngagai sida meransang lalu ngeringka sida ke arap.³³Lebuh seduai iya udah lama diau dia, sida ke arap lalu ngirumka seduai iya pulai baru enggau selamat ngagai urang ke udah ngirumka seduai iya.³⁴ ( Laban silas mutus ka diau diak ajak iya) 35³⁵ Tang Paulus seduai Barnabas mengkang di Antiokia begulai enggau mayuh urang bukai, ngajar sereta madahka jaku Tuhan.³⁶Apin tentu lama udah bekau nya, Paulus lalu nyebut ngagai Barnabas, “Aram tua pulai baru lalu nemuai ngagai sida ke arap dalam semua nengeri ti udah alai tua nusui jaku Tuhan, deka nemu pasal pemansang sida.” Nyadi ³⁷Barnabas keran deka mai yohanes Markus enggau seduai iya, ³⁸tang Paulus berunding enggai mai yohanes Markus enggau seduai iya, laban yohanes Markus udah ninggalka seduai iya di Pampilia, lalu enda enggau seduai iya ngereja pengawa nya.³⁹Seduai iya balat amat beserekang penemu, datai ke seduai iya nyau beserara ari pangan diri. Barnabas mai Markus enggau iya, lalu belayar ngagai Siprus, ⁴⁰tang Paulus milih Silas lalu mupuk, udah bekau sida ke arap nyerahka iya ngagai pengasih Tuhan. ⁴¹Paulus lalu bejalai nengah menua Siria enggau menua Silisia, ngeringka jemaat.

Chapter 16

¹Paulus mega bejalai ngagai Derbe enggau ngagai Listra, alai siku murid ke benama Timotius diau. Indai iya orang Judah ke udah nyadi orang ke arap, tang apai iya orang bansa Gerika. ²Semua sida ke arap di Listra enggau di Ikonium bela muji Timotius. ³Paulus deka mai Timotius nyempulang iya. Iya lalu nutus Timotius, ketegal orang Yahudi ke diau ba sebelah menua nya, laban semua sida nemu apai Timotius endang orang bansa Gerika.⁴Lebuh seduai iya bejalai ari nengeri siti ngagai nengeri siti, seduai iya meri pemutus aum bala rasul enggau bala tuai eklisia di Jerusalem, lalu ngasuh sida nitihka nya. ⁵Nya alai, eklisia dikeringka dalam pengarap, lalu pemayuh tubuh sida nambah-menambah tiap hari.⁶Seduai iya bejalai nengah menua Prigia enggau Galatia, laban Roh Kudus enda nyagi seduai iya nusui pesan Tuhan di menua Asia. ⁷Lebuh seduai iya datai ba garis entara menua Misia, seduai iya nguji mansang ngagai Bitinia, tang Roh Jesus enda nyagi seduai iya. ⁸Nya alai, seduai iya lalu bejalai mansa menua Misia terus ngagai Troas.⁹Malam nya Paulus bisi genera meda siku orang Masedonia bediri minta iya datai, ku iya, “Datai ngagai menua Masedonia lalu saup kami.” ¹⁰Lebuh Paulus udah meda genera nya, kami duai lalu tekala nya nguji mupuk ngagai menua Masedonia, laban kami duai nemu Allah Taala udah ngasuh kami duai nusui Berita Manah ngagai orang di menua nya.¹¹Kami belayar terus ari Troas ngagai Samotras, lalu hari siti terus ngagai Neapolis, ¹²lalu ari nya ngagai Pilipi, indu nengeri pelilih menua Masedonia, ti kena pegai perintah Roma. Kami duai diau di nengeri nya dua tiga hari. ¹³Lebuh hari Sabat, kami duai pansut ari nengeri nya ngagai tebing sungai, laban kami duai ngadang endur nya bisi palan alai orang Judah begempuru besampi. Kami duai nudukka diri dia, lalu bejaku ngagai sida indu ke begempuru dia.¹⁴Siku indu ke benama Lidia, ke nyembah Allah Taala, mendingka kami duai. Iya datai ari nengeri Tiatira, lalu iya bejualka kain ungu. Tuhan muka ati iya, ngasuh iya keran deka mendingka utai ti disebut Paulus. ¹⁵Lebuh Lidia enggau semua sida sebilik udah dibaptisa, iya lalu ngumbuk kami duai ku iya, “Enti seduai ngira aku tetap ati ngagai Tuhan, aram diau dalam rumah aku.” Kami duai alah diumbuk¹⁶Nyadi sekali, lebuh kami duai mansang ngagai siti palan alai besampi, kami duai betemu enggau siku indu ke ulun ke agi biak umur, ke dirasuk antu ti ngasuh iya nemu nujum. Indu nya bulih mayuh amat duit ari pengawa nujum nya ke orang ke bempu iya. ¹⁷Lebuh iya nitihka Paulus enggau bala kami, iya manjung, “Orang tu nembiak Allah Taala ti Pemadu Tinggi, ke madahka jalai pengelepas ngagai kita!” ¹⁸Berapa hari iya majak ngereja nya. Tang Paulus, ke nyau ringat laban indu nya, mutar lalu bejaku ngagai roh nya, “Dalam nama Jesus Kristus, Aku muru nuan pansut ari iya!” Roh nya lalu tekala nya pansut ari indu nya.¹⁹Tang lebuh orang ke bempu indu nya nemu diri nadai agi jalai bulih duit, sida lalu nangkap Paul seduai Silas, lalu ngirit seduai iya ngagai pasar, ngagai orang ke megai perintah. ²⁰Lalu lebuh sida udah mai seduai iya ngagai bala hakim, sida lalu bejaku, “Seduai tu orang Judah, lalu seduai iya ngaga pengacau di nengeri kitai tu, ²¹ngajar adat ti enda tau diterima tauka dititihka kitai orang Roma.”²²” Bala orang mayuh lalu ngamuk Paulus seduai Silas, lalu sida hakim ngasuh orang ngeruntun gari ari tubuh seduai iya, lalu ngasuh seduai iya disipat. ²³Lebuh sida udah balat amat nyipat seduai iya, sida lalu nutup seduai iya dalam rumah jil, lalu ngasuh jejaga rumah jil nya nyaga seduai iya enggau naka ulih. ²⁴Lebuh jejaga rumah jil nya udah nerima atur nya, iya lalu nutup seduai iya dalam bilik jil ti di dalam amat, lalu ngancin kaki seduai iya ngena kancin kayu.²⁵Kira ba urung tengah malam, Paulus seduai Silas besampi sereta belagu muji Allah Taala, lalu orang jil ti bukai mendingka seduai iya. ²⁶Tanah lalu ngenyit berenyang balat amat, datai ke pugu rumah jil nya nyau begusak. Semua pintu lalu tebuka tekala nya, lalu rantai tebelengka ari semua orang jil.²⁷Lebuh jejaga rumah jil nya dani, lalu meda pintu rumah jil nyau abis tebuka, iya lalu nyintak pedang deka munuh diri, laban iya ngumbai orang jil udah rari. ²⁸Tang Paulus ngangau enggau nyawa ti inggar, “Anang ngemediska diri, laban semua kami bisi ditu magang!”²⁹Jejaga rumah jil nya lalu ngasuh orang mai api, belanda tama, lalu getar-getar nyungkurka diri semak kaki Paulus seduai Silas. ³⁰Udah nya iya mai seduai iya pansut, lalu bejaku, “Tuan, nama utai ti enda tau enda dikereja aku, ngambika aku diselamatka?” ³¹Ku Paulus seduai Silas nyaut, “Arapka Tuhan Jesus, lalu nuan deka diselamatka--nuan enggau semua kita sebilik.³²Seduai iya lalu madahka jaku Tuhan ngagai iya, enggau ngagai semua orang ke dalam rumah iya. ³³Iya lalu mai seduai iya tekala nya lalu nuci bakal seduai iya. Udah nya iya enggau semua sida sebilik lalu dibaptisa tekala nya. ³⁴Udah nya iya mai Paul seduai Silas ngagai rumah iya empu, lalu meri seduai iya makai. Iya enggau sida sebilik gaga amat ati, laban sida diatu udah arapka Allah Taala.³⁵Tang pagi hari siti, sida hakim lalu bejaku enggau orang polis, ku sida, “Lepaska orang nya.” ³⁶Jejaga jil nya lalu madahka jaku nya ngagai Paulus. Ku iya, “Sida hakim udah ngasuh seduai dilepaska. Nya alai pansut seduai, lalu mupuk enggau selamat.”³⁷Tang ku Paulus nyaut, “Sida udah nyipat kami duai di mua orang mayuh, taja pen kami duai apin diukum. Kami tu peranak Roma, lalu sida udah nutup kami duai dalam rumah jil. Patut tauka enda sida diatu ngelepaska kami ngena cara belalai? Enggai nyadi baka nya! Awakka sida hakim empu datai lalu mai kami duai pansut.”³⁸Polis nya lalu madahka jaku nya ngagai sida hakim, lalu sida takut lebuh sida ninga Paulus seduai Silas nya peranak Roma. ³⁹Nya alai sida datai lalu minta ampun ngagai seduai iya. Udah nya sida mai seduai iya pansut ari rumah jil, lalu ngasuh seduai iya angkat ari nengeri nya.⁴⁰Lebuh Paulus seduai Silas udah pansut ari rumah jil, seduai iya lalu mupuk ngagai rumah Lidia. Lebuh seduai iya udah betemu enggau lalu udah meransang sida ke arap, seduai iya lalu mupuk.

Chapter 17

¹Lebuh Paulus seduai Silas udah bejalai nengah menua Amfipolis, enggau menua Apolonia, seduai iya alu datai di Tesalonika, ti bisi sebuah sinagoge urang Yahudi.² Baka ti selalu dikereja iya, Paulus lalu tama ngagai tembung sida, pengelama alam kandang tiga hari Sabat beturut-turut, iya betukar penemu enggau sida ari Kitab Suci,³ madah sereta nerangka Kristus endang nda tau nda kena perinsa, lalu angkat idup baru ari mati. Ku Paulus bejako, “Yesus ke dipadahka aku ngagai kita nya meh Kristus.”. ⁴Sekeda sida pecaya, lalu nitihka Paulus seduai Silas, lalu baka nya mega mayoh amat urang bansa Yunani ke takutka Allah Taala alu enggau mayuh indu ke tinggi pangkat.⁵ Tang orang Yahudi iri ati, lalu ari saup orang ke jai ba sebelah pasar, sida ngempuru ka urang mayoh alu nyungkak urang alam nengeri nya begau.⁶ Lebuh sida begiga ka Paulus seduai Silas, deka mai seduai iya ngagai bala mayoh, sida nyerang rumah Yason. Lebuh sida nadai tetemuka seduai iya, sida lalu ngirit Yason enggau sekeda sida ke seiman ngagai bala pemesai di nengeri nya. Ku sida manjung, “Orang tu udah ngaga pengachau di semua endur,⁷ lalu seduai iya udah mega datai ditu, lalu Jason udah nerima seduai iya nyadika temuai iya. Seduai iya ngelaban atur Raja Besai, madahka bisi siku agi raja ke benama Jesus.”⁸urang mayoh enggau bala pemesai di nengeri nya alu irau ati ninga nya,⁹ lalu lebuh sida udah ngambi duit jamin ari Yason nggau ari sida ti bukai, sida lalu ngelepas ka ( Paulus seduai Silas.)¹⁰Malam nya sida ke pecaya alu nganjung Paulus seduai Silas ngagai Berea, lalu lebuh seduai iya datai, seduai iya alu mansang ngagai sinagoge urang Yahudi.¹¹ Nyadi urang Yahudi di Berea badas agi ati ari urang ke di Tesalonika, laban sida nerima Firman Tuhan enggau gaga, sereta mansik Kitab Suci tiap hari keran deka nemu enti jako nya amat tauka nda.¹² Nya alai mayuh sida nyadi pecaya, nyengkaum mayoh indu enggau lelaki bansa Yunani ke tinggi pangkat.¹³Tang leboh, urang Yahudi di Tesalonika ninga Paulus udah mega meritaka jako Allah Taala di Beria, sida alu mansang ngagai nengeri nya mega alu belaboh nyungkak sereta megau ke orang mayoh. ¹⁴Sida ke pecaya alu tekala nya nganjong Paulus ngagai tebing tasik, tang Silas seduai Timotius tinggal di Beria. ¹⁵urang ke nganjong Paulus alu mai iya nyentuk ngagai Atena. Lebuh sida udah nerima atur ari Paulus ngasuh Silas seduai Timotius datai ngagai iya di Atena enggau jampat, sida alu ninggalka iya.¹⁶ Leboh Paulus benong nganti Silas seduai Timotius di Atena, roh iya balat tusah meda nengeri nya penuh laban reramba.¹⁷ Nya meri iya becekeh enggau orang Yahudi alam sinagoge sereta enggau urang bansa bukai ke takut ka Allah Taala, enggau sebarang orang ke enggau iya betemu tiap hari ba sebelah pasar.¹⁸ Sekeda raban urang ke dikumbai Epikurios enggau raban urang ke dikumbai Stoik mega betemu enggau iya. Ku sekeda sida, “Nama utai ti disebut orang ke kutap-kutap tu?” Ku sida ti bukai bejako, “Iya munyi ke bejako ka berita petara urang menua bukai.” Sida nyebut nya laban Paulus nusui berita Yesus enggau pengangkat ari mati.¹⁹ Sida alu mai Paulus ngagai ndur ti dikumbai Areopagus, alu ku sida bejako, “Kati uleh nuan madah ngagai kami ajar ti baru ti dibai nuan tu? ²⁰Ajar tu munyi ke nyelai didinga kami, nya alai kami keran deka nemu reti nya.” (²¹ Nyadi semua orang Atens, enggau orang kampar ke diau di nengeri nya, nadai pengawa bukai tang semina madahka tauka ningaka penemu ti baru.)²² Nya alai Paul bediri di mua raban Areopagus, lalu bejaku, “Kita orang Atens, aku meda kita tu orang ke kering amat ba agama. ²³Laban lebuh aku bejalai nengah nengeri kita, lalu meratika utai ti disembah kita, aku tetemuka siti alta ti ditulis enggau leka jaku tu, ‘Ke petara ti enda dikelala.’ Petara ti enda dikelala kita, ke disembah kita, nya meh petara ti dipadahka aku ngagai kita.²⁴Surat Pasal Kereja Allah Taala ke ngaga dunya enggau semua utai ti dalam dunya, nya meh Tuhan ke merintah serega enggau dunya, lalu Iya ukai diau dalam rumah sembiang ti digaga mensia.²⁵ Lalu Iya pen enda mega begunaka tulung ari mensia, laban Iya Empu ke meri pengidup enggau seput, enggau semua utai bukai, ngagai semua mensia.²⁶Iya udah ngaga semua bansa ari siku orang, lalu Iya ngasuh sida diau di serata dunya. Iya mega ngeletak umur sida, enggau endur alai sida diau,²⁷ ngambika sida ngiga Allah Taala, nyangka begama ngiga Iya, lalu tetemuka Iya, taja pen Iya enda jauh ari kitai siku-siku.²⁸Laban ‘Kitai idup, engkebut, sereta diau dalam Iya’ Munyi ti disebut sekeda bala kita empu ti landik bepantun, ‘Laban kitai tu mega anak Iya.’²⁹ Nya alai, laban kitai tu anak Allah Taala, kitai enda patut ngumbai Iya baka anak patung ti ditempa ari emas tauka ari pirak, tauka ari batu ulih pengelandik enggau penau mensia.³⁰Taja pen Allah Taala enda ngingatka pemeli kitai mensia, tang diatu Iya ngasuh semua mensia di semua endur nesal ati ke dosa sida,³¹ laban Iya udah ngeletak siti hari alai Iya deka ngakim semua dunya ngena pengelurus, ulih orang siku ke udah dipilih Iya, lalu Iya udah ngasuh semua mensia nemu utai nya deka nyadi, lebuh Iya ngangkatka orang nya ari mati!”³²Lebuh sida ninga Paul bejakuka pasal pengangkat ari mati, sekeda sida ngelese. Tang ku sida ti bukai bejaku, “Kami keran deka mendingka nuan baru ba pasal pekara tu.”³³ Ba senentang nya Paul lalu ninggalka sida.³⁴ Tang sekeda ari bala sida nya nitihka Paul, lalu arap, nyengkaum Dionisius, ke raban Areopagus, enggau siku indu ke benama Damaris, enggau orang bukai ke enggau sida.

Chapter 18

¹Pengudahnya nya, Paulus angkat ari Atena, lalu mupuk ngagai Korintus. ²Di Korintus ia tetemu ka siku orang Yahudi ke benama Akwila, ke asal ari Pontus, ke baru udah pulai ari Italia enggau bini iya Priskila, laban Klaudius udah muru semua orang Yahudi ari nengeri Roma. Paulus lalu betemu enggau sida ia, ³Laban ia ngempu pengawa iya ke sama, Paulus diau begulai enggau sida, laban pengidup sida ianya ari ngaga tenda.⁴ Tiap hari Sabat Paulus betukar penemu pasal buku Kudus dalam sinagoge, nguji nguing ka ati urang Yahudi enggau ati orang Yunani.⁵Lebuh Silas seduai Timotius datai ari Makedonia, Paulus nadai ngereja pengawa bukai tang semina madah ka jaku Tuhan, besaksi ngagai orang Yahudi madah ka Yesus nya Kristus. ⁶Tang Leboh sida nentang serta ngano Paulus, ia ngesai ka jubah ia, Aku bersih. Mulai diatu serta seterus ia, aku deka angkat bejalai agi bansa bansa bukai.⁷Ia lalu angkat ari nya, lalu mansang ngagai rumah siku orang bansa bukai ke benama Titius Yustus, ukai urang Yahudi ke nyembah Allah Taala. Rumah Titus Yustus berimbai enggau Sinagoge Nyadi Krispus ke nyadi tuai Sinagoge,⁸ enggau sida sebilik, arap ka Tuhan, lalu mayuh orang bukai di Korintus ke ninga Paulus bejaku, arap lalu dibaptis.⁹Nyadi sekali, lebuh malam hari, Tuhan bejaku ngagai Paulus dalam penampak, “Anang takut, tang majak bejaku, lalu anang diau diri , ¹⁰laban Aku bisi enggau nuan, lalu nadai urang ulih nyerang nuan lalu medih nuan, laban Aku mayuh nembiak dalam nengeri tu.” ¹¹Paulus lalu diau dia setaun enam bulan, ngajar jaku Allah Taala ngagai orang.¹²Tang lebuh Galio nyadi gabenor menua Akhaya, orang Yahudi besaup ngelaban Paulus, lalu mai ia ngagai pengadilan. ¹³Ku sida, “Orang tu ngumbuk orang mayuh nyembah Allah Taala ngena jalai ti ngelanggar hukum Taurat!”¹⁴Lebuh Paulus baru deka bejaku, Galio lalu bejaku ngagai orang Yahudi, “Ati pekara tu pasal penyalah ngelanggar adat tau ka penyai amat amat jai, aku patut mending ka utai ka dtuntut kita orang Yahudi; ¹⁵Tang laban pekara tu semina bekaul enggau pasal leka jaku, enggau pasal nama orang, enggau pasal adat kita empu, awak ka kita empu meh mutar ka pekara tu. Aku enggai nyadi hakim ngatur pekara tu!”¹⁶Galio lalu muru sida ari ruang pengadilan. ¹⁷Pengudah nya, semua sida lalu nangkap Sostenes ke nyadi tuai sinagoge, lalu malu iya ba ruang pengadilan. Tang Galio enda merati ka semuai utai nya.¹⁸ Lebuh Paulus udah lama diau dia, ia lalu bejaku enggau sida madah kediri ka bejalai agi bala seiman, lalu belayar ngagai menua Siria, disempulang Priskila seduai Akwila. Ba Kangkrea, Paulus udah ngelaso ka pala ia. ¹⁹Lebuh sida datai ba Epesus, Paulus ninggal ka Priskila seduai Akwila dia, ia kediri tama agi Sinagoge lalu berandau enggau bala urang Yahudi.²⁰Leboh sida minta Paulus diau ba sida lebih lama agi, Paulus nda ulih nerima utai nya” ²¹Ia madah ka sida deka nerus ka pejalai ia serta bejaku,"aku ka pulai agi kito ati Allah Taala nyuruh aku." Pengudah nya ia lalu belayar ari Efesus.²²Lebuh ia udah sangkai ba Kaisaria, ia lalu mansang ngagai Yerusalem, meri tabi basa ngagai bala Jemaat dia, lalu udah nya mupuk ngagai Antiokia. ²³Lebuh ia udah lama diau ba Antiokia, ia angkat lalu bejalai ari endur siti ngagai endur siti ba menua Galatia enggau Frigia, ngering ka semua sida murid.²⁴Lebuh maya nya, siku orang Yahudi ke benama Apollos, ke asal ari Aleksandria, datai di Epesus. Apollos tu orang ke lancar bejaku, lalu nemu amat pasal Buku Kudus. ²⁵Ia udah diajar pasal Jalai Tuhan, lalu ia ransing amat madah ka sereta ngajar enggau betul pasal Yesus, taja pen ia cuma nemu pasal baptis Yohanes. ²⁶Ia belabuh bejaku enggau berani alam synagoge. Tang lebuh Priskila seduai Akwila ninga ia, seduai ia lalu mai ia ke tisi, lalu nerang ka ngagai ia penemu ia ke betul agi pasal Jalai Allah Taala.²⁷Lalu lebuh Apolos ka mupuk ngagai menua Akhaya, bala seiman meransang ia, lalu nulih sepucuk surat agi sida bala murid ia, minta sida nyambut penatai ia. Lebuh ia datai ba Akhaya, ia bebendar nulung sida ke udah arap ulih pengasih Allah Taala nyadi percaya, ²⁸laban iya balat amat ngalah ka kelikuh orang Yahudi lebuh sida belaban ka penemu enggau ia di mua orang mayuh, lebuh ia nunjuk ka ari Buku Kudus, Kristus nya Yesus.

Chapter 19

¹Lebuh Apolos agi ba Korintus, Paulus bejalai nengah menua atas, alu datae ba Efesus. Dia iya tetemuka sekeda murid.² Alu ku iya nanya sida, “Kati kita bise nerima Roh Kudus leboh kita pecaya “Nadai,” ku sida nyaut. “Indah ninga pasal Roh Kudus kami enda kala.”³Iya alu nanya sida, “Baptis nama ke dikena maptis kita?” “Baptis Yohanes.” ku sida nyaut.⁴ Paulus alu bejaku age sida, “Yohanes maptis ngena baptis nesal ati, ngasoh orang Israel pecaya ke urang siko ke ka datai dudi ari iya, iya nya, Yesus.”⁵Lebuh sida ninga nya, sida alu dibaptis alam nama Tuhan Yesus.⁶ Lebuh Paulus udah ngengkahka jari iya atas sida, Roh Kudus alu nurun atas sida. Sida alu bejaku ngena jaku ti nyelai, alu madah ke jako Tuhan.⁷ Pemayoh semua sida kira dua belas iku.⁸Paulus alu tama age sinagoge, alu dalam kandang tiga bulan iya bejako enggau berani, alu betukar penemu pasal Perintah Allah Taala. ⁹Tang, dua tiga iko sida kering ati, alu enggai pecaya, sereta menyai Jalai Tuhan ba mua semua raban sida, Paulus ninggalka sida, alu mai sida murid mupuk enggau iya, lalu tiap hari iya betukar penemu enggau sida alam balai Tiranus. ¹⁰Iya ngereja nya dua taun, datai ke semua urang ke diau ba menua Asia, nyengkaum urang Yahudi enggau urang Yunani, udah bela ampit magang ninga jako Tuhan.¹¹Allah Taala ngereja kereja ajih ti balat nyelai ngena Paulus,¹² datai ke labung mit enggau serayung ti udah negu iya dibai age urang ke sakit, alu orang nya gerai, alu roh ti jai pansut ari sida.¹³Udah nya sekeda orang Yahudi ke bejalai kia-kia muru roh ti jai, nguji ngena nama Tuhan Yesus muru roh ti jai, ko sida, “Aku muru nuan dalam nama Yesus ti diritaka Paulus.”¹⁴ Pengawa nya dikereja tujuh iku anak lelaki imam besai urang Yahudi ke benama Skewa.¹⁵Tang ku roh ti jai nya bejako age sida, “Aku ngelala Yesus, alu aku ngelala Paulus, tang sapa kita to?” urang ke derasuk antu nya alu nerekam sida,¹⁶ nangkap sida alu ngalahka sida. Sida alu rari telanjai ari rumah nya sereta ambeh teleh. ¹⁷Leboh pengawa nya ditemu semua urang Yahudi enggau urang bansa bukai ke diau ba Efesus, semua sida takut magang, alu nama Tuhan dikemesai.¹⁸Mayoh sida ke arap datai alu ngako, ba mua urang mayoh, kereja ti jai ti udah dikereja sida.¹⁹ Mayoh manang datai mai buku sida, alu nunu buku nya ba mua urang mayoh. Leboh rega semua buku nya ditung, rega semua utai nya nyau ka bulieh lima puluh ribu singkap duit pirak.²⁰ Nya alai jako Tuhan balat amat nyebar sereta mansang dalam kuasa.²¹Leboh utai nya udah nyadi, Paulus alu berunding, ari iring Roh Kudus, deka bejalai nengah menua Makedonia enggau menua Akhaya, mansang age Yerusalem. Ko iya bejako, “Leboh aku udah nemuai kia, aku enda tau enda mega nemuai age Roma.”²² Nya alai iya ngirom ke dua iko penulong iya, Timotius enggau Erastus, age Makedonia, alu iya empu diau enda entu lama ba menua Asia.²³Ba leboh maya nya pengacau balat amat nyadi ketegal Jalai Tuhan.²⁴ Siko tukang temaga ke benama Demetrius, ke begagaka engkeramba rumah semayang ke Dewi Artemis ari pirak, meri penguntung ti besai age tukang ke bekereja begagaka utai nya.²⁵ Iya nembungka sida, enggau urang bukai ke sebaka pengawa enggau sida, alu bejako ngagai sida, “Kita nemu, kitai buleh pengaya ari pengawa perusahan kitai to.²⁶alu kita mega meda sereta ninga, ukai semina ba Efesus tang nyau ba serata semua menua Asia, urang ke benama Paulus to udah ngumbuk sereta nguingka mayoh urang pecaya ke jako iya leboh iya madahka allah ti digaga ngena jari mensia nya ukai Allah.²⁷ Nya kebuah, usaha kitai tau jai nama, alu rumah semayang Dewi Artemis ti besai to tau pulai nadai guna agi, alu iya ke disembah semua urang ba Asia enggau ba serata dunya, nadae agi dibasa urang.”²⁸Leboh sida ninga nya, sida alu pedeh ati, alu manjong, “Besai meh Artemis orang Efesus!”²⁹ Semua urang alam negeri nya alu begau magang. Sida alu belanda age siti gedung ba negeri nya, ngirit Gayus seduai Aristarkhus, dua iko urang Makedonia ke sama bejalai nggau Paulus.³⁰Paulus bise amat ati deka mansang age tembong bala mayoh, tang sida murid nda nyagi iya;³¹ indah sekeda urang perintah ba menua nya, ke sige kaban Paulus mpu, deh ngiromka pesau age iya, minta iya nda mansang age gedung nya.³² Nyadi semua urang ke betembong ba balai nya nyau beterauh begau. Sekeda nyebut to, alu sekeda nyebut nya, laban mayoh sida nda nemu kebuah sida betembong.³³Sekeda urang Yahudi nyimpul ke Alexander mansang ke mua, alu madah age iya utai ti patut disebut iya. Aleksander alu tanda jari iya, minta urang badu age capoh ngambeka iya uleh bejako ngarika diri empu ba mua urang mayoh.³⁴ Tang leboh sida ngelala iya nya urang Yahudi, semua sida alu manjong kira dua jam, ko sida, “Besai meh Artemis, dewi urang Efesus!”³⁵Tang leboh wakil negeri udah ngasoh urang bado age capoh, iya alu bejako, “urang Efesus, semua urang nemu negeri Efesus sige bise rumah semayang ke dewi Artemis ke besai, nggau pasal anak patung ke laboh ari langit.³⁶ Laban utai nya enda uleh disangkal, kita patut diau diri, alu nda ngereja utai ti nda menuku. ³⁷Kita udah mai urang to kito, taja pan sida nadai ngerumpak rumah semayang tauke ngelese ke dewi kitai.³⁸Nya kebuah, enti Demetrius enggau bala urang ke kerja ke iya ka nudoh sapa-sapa, ruang pengadilan sige meruan tebuka, alu kitae bise hakim. ngambe ke sida nuntut siko ngagai ke bukai.³⁹ Enti kita bise utai bukai ti keran deka ditemu kita, utai patut diputarka leboh urang mayoh betembong.⁴⁰ Laban kitae tau dikumbai urang salah ngaga pengacau sarito, laban kitae nadai reti begau baka to.”⁴¹ Leboh iya udah nyebut nya, iya alu ngasoh urang mayoh pulai.

Chapter 20

¹Lebuh urang nyau udah badu agi begau, Paulus lalu mesanka sida murid, lalu lebuh iya udah meri sida jaku peransang, lalu meri selamat tinggal, iya lalu mupuk ngagai menua Makedonia. ²Lebuh iya udah bejalai nengah menua nya lalu udah meransang sida ke arap ngena mayuh macham ajar, iya datai di menua Gerika, lalu diau dia tiga bulan. ³Lebuh iya baru deka belayar ngagai menua Siria, orang yahudi bepekat ngelaban iya, nya alai iya mutuska runding deka mulaika diri nengah menua Masedonia.⁴Iya disempulang Sopater anak Pirus, ari Berea, Aristarkus seduai Sekundus, ke datai ari Tesalonika, Gayus ari Derbe; Timoti, Tikikus enggau Tropimus ari Asia. ⁵Sida mupuk dulu ari kami, lalu nganti kami di Troas, ⁶tang kami belayar ari Pilipi udah lepas Gawai Roti Ti Enda Beragi, lalu lima hari udah bekau nya, kami betemu enggau sida di Troas, alai kami ke diau tujuh hari.⁷Kena hari Minggu, lebuh kami begempuru deka makai, Paulus berandau enggau urang mayuh laban iya deka mupuk hari siti, lalu iya majak bejaku nyentuk ngagai tengah malam. ⁸Mayuh amat lampu ditungkun di sadau alai kami ke begempuru.⁹Siku orang bujang ke benama Eutikus, ke duduk ba jenila, lalu belabuh tinduk jenak amat lebuh Paulus majak bejaku. Laban iya jenak tinduk, iya labuh ke tanah ari tingkat tiga. Lebuh sida nanggung iya, iya endang udah mati. ¹⁰Tang Paulus nurun, lalu ningkapka diri atas nembiak nya, lalu merap iya. paulus bejaku Paulus, “Anang irau. Iya agi idup!”¹¹Lebuh Paulus udah pulai baru ke sadau, lalu udah mechahka roti, lalu makai, iya ngemaik berandau enggau sida, nyentuk ngagai rerak tawas.¹² Udah nya iya lalu mupuk. Sida mai Eutikus ke idup nya pulai ke rumah, lalu ati sida lantang amat.¹³Kami lalu bejalai dulu ngagai kapal, lalu belayar ngagai Asos, laban kami deka ngemai Paulus nepan kapal nya dia, nitihka atur iya, laban iya deka mansang ngagai endur nya ngena jalai darat. ¹⁴Lebuh iya betemu enggau kami di Asos, kami lalu mai iya nepan kapal nya, lalu mupuk ngagai Mitilene¹⁵Kami belayar ari Mitilene, lalu hari siti kami datai di khios. Sehari udah bekau nya, kami datai di Samos, lalu sehari udah bengkau nya, kami datai di Miletus. ¹⁶Laban Paulus udah berunding deka belayar mansa Efesus, ngambika iya enda ngerindang diri di menua Asia, laban iya begaut deka ngenataika diri di yerusalem kena hari Pentakosta, enti ulih.¹⁷Ari Miletus Paulus ngirumka siti pesan ngagai Efesus, minta bala tuai jemaat betemu enggau iya. ¹⁸Lebuh sida betemu enggau iya, iya lalu bejaku enggau sida, “Kita empu nemu gaya pengidup aku, sekumbang aku ti diau begulai enggau kita, berengkah ari maya aku ke terubah datai di menua Asia, ¹⁹bekereja ke Tuhan enggau ati ti baruh, sereta enggau ai mata, natka penusah ti nuntung aku ari pekat orang yahudi. ²⁰Aku nadai kala nyurutka diri ari pengawa madahka pesan Tuhan ke penguntung kita, sereta ngajar kita di mua urang mayuh ari rumah sebuah ngagai rumah sebuah, ²¹lebuh aku besaksi ngagai orang yahudi enggau ngagai urang bansa bukai pasal nesal ati ke dosa, enggau pasal arap ke Yesus Tuhan kitai.²²Nyadi pitu, laban aku tu nyadi urang tangkap Roh Kudus, aku deka mansang ngagai Yerusalem, enda nemu namaka utai ti deka nyadi ba aku din. ²³Aku semina nemu, ari padah Roh Kudus, aku deka ditutup dalam penjara, lalu dituntung mayuh macham penusah dalam genap buah nengeri. ²⁴Tang aku endai sayauka nyawa diri, asal ga aku ulih nembuka pejalai aku enggau pengawa ti udah diasuh Tuhan Yesus kereja aku, iya nya, be saksi ka Berita Manah pasal pengasih Allah Taala.²⁵Lalu diatu aku nemu, nadai siku kita, ke udah alai aku nusui pasal Perintah Allah Taala, ulih meda aku agi. ²⁶Nya alai aku madah ngagai kita sehari tu, aku enda betanggungjawapka nyawa kita, ²⁷laban aku nadai kala enggai madah ngagai kita semua juluk ati Allah Taala.²⁸Nya alai, nyaga diri empu, enggau semua raban. ²⁹Jemaat ke udah diasuh Roh Kudus ibun kita, menggembalakan jemaat Allah Taala, ke udah ditebus Iya ngena darah Anak Iya Empu. ³⁰Aku nemu, lebuh aku udah mupuk, ukui kampung ti mangah deka tama ngagai bala kita, lalu munuh kita. Lalu sekeda urang ari raban kitai empu, deka madahka utai ti bula, ngambika murid tesat lalu nitihka sida.³¹Nya alai, bejaga jagalah, lalu ka ingatka aku ke udah, dalam tiga taun, enggau ai mata, enda renti renti siang malam meri kita jaku petuahka.³² Nyadi diatu, aku nyerahka kita ngagai Allah Taala, enggau ngagai pesan pasal pengasih Iya, pesan ti ulih ngemansangka kita, lalu meri kita pesaka sama enggau semua orang ke udah dikuduskanNya.³³Aku nadai kala ingin ke pirak tauka emas, tauka gari urang. ³⁴Kita empu nemu, jari aku tu ti dikena aku gawa ngidupka diri, sereta nyangkung pangan ke bekaling enggau aku. ³⁵Dalam semua utai nya, aku udah meri kita teladan, ngambika ari kitai ke bebendar bekereja, kita ulih nulung nyukung urang ke lemi, laban kitai ingatka jaku Tuhan Yesus, laban Iya Empu ke nyebut, ‘Beberekat ngau urang kak ke meri, ari orang ke nerima.’ ”³⁶Lebuh iya udah badu bejaku, iya paulus belutut enggau semua sida, ³⁷lalu besampi. Semua sida lalu nyabak magang lebuh sida meluk ka paulus lalu nyium ³⁸iya enggau ati ti pemadu mat ti, kelebih agi laban iya udah madahka sida nadai agi meda iya. Sida lalu nganjung iya ngagai kapal.

Chapter 21

¹Leboh kami udah ninggalka sida, lalu bekejang, ²Leboh nya kami bise tetemu ka site kapal iya ka deka belayar ngagai Fenisia, kami alu nepan kapal nya, alu bekejang.³Leboh kami udah meda Siprus, kami alu belayar mang ke kibakami nuju ngagai menua Siria, lalu sangkai di Tirus, laban kapal deka nyangkai barang dia. ⁴Kami ngiga alu betemu enggau sida murid, udah nya kami diau dia tujuh hari. Niteh ka iring Roh Kudus, sida enda nyagi Paulus mupuk ngagai Yerusalem.⁵Leboh timpoh kami diau dia nyau ambeh, kami angkat alu majak ka pejalai kami. Semua sida, enggau bala bini anak sida iya, nganjung kami pansut ari nengeri. Kami belutut ba tebing tasik alu besampi, ⁶alu meri selamat tinggal ngagai pangan diri. Udah nya kami alu nepan kapal, sida apen alu pulai.⁷Leboh nembo ka pejalai kami ari Tirus, kami datai ba Ptolemais, dia kami betemu enggau kaban belayan site pengarap, alu diau enggau sida sari. ⁸Ari site kami mupuk, alu datai di Siseria. Kami datai ba rumah Penginjil Filipus, siko ari sida ke tujuh iko, alu diau enggau iya. ⁹Iya bise empat iko anak indo iya ke empai belaki, ke bise pemere benabi.¹⁰Leboh kami diau dia dua tiga hari, siko nabi ke benama Agabus datai ari Yudea. ¹¹Alu, udah iya datai ngagai kami, ia ngambe ikat pinggang Paulus, alu nanchang kaki jari iya empu ngena ikat pinggang nya, alu bejako, “To utai di kumbai Roh Kudus, ‘Baka to ku urang Yahudi di Yerusalem deka nancang urang ke bempu ikat pinggang to, alu nyerah ka iya ngagai orang bansa bukai.”¹²Leboh kami ninga nya, kami enggau sida iya ke bukai alu nguji nda nyagi Paulus angkat ngagai Yerusalem. ¹³Paulus alu nyaut, “Nama gaga kita? Nama kebuah kita nyabak alu ngenusahka ati aku? Aku ukai semina sedia deka ditancang aja, tang sedia deka parae ba Yerusalem, ketegal nama Tuhan Yesus.” ¹⁴Laban Paulus enggai nda disagi kami, kami alu diau aja bado age bejako, kelimpah ari nya ke nyebut “Awakka peneka Tuhan nyadi.”¹⁵Udah bekau nya, kami besikap, lalu mupuk ngagai Jerusalem. ¹⁶Sekeda sida murid ke ari Kaisaria mega bejalai enggau kami, alu mae kami ngagai rumah Manason urang ari Siprus, ke lama udah arap, alu kami diau enggau iya.¹⁷Lebh kami udah atai ba Yerusalem, sida kaban belayan gaga amat nyambut penatai kami. ¹⁸Ari site Paulus angkat enggau kami deka betemu enggau Yakobus. Semua tuai bise dia magang. ¹⁹Udah mere tabe basa ngagai sida, dia Paulus alu nusi enggau silek semua utai iya ke udah dikereja Allah Taala ngagai orang bansa bukai, ngena pengawa iya ke udah dikereja Paul.²⁰Leboh sida ninga nya, sida alu muji Allah Taala. Alu ko sida bejako ngagai Paulus, “Peda nuan to, menyadi! Dito beribu ribu iko urang Yahudi ke arap, lalu semua sida nya bela likun magang ke Hukum Taurat, ²¹alu sida udah dipadahka pasal nuan ke udah ngajar semua orang Yahudi ke diau begulai enggau orang bansa bukai, ngasoh sida ngeleka ke Hukum Musa, alu nuan madahka sida enda ibuh nutus anak sida, tauka nitih ka adat istiadat asal kitai.²²Nya alai, nama utai ke patut dikereja kitai? Laban sida tetap deka nemu nuan udah datai dito.²³Nya alai, kereja aja utai iya ke dasuh kami. Nyadi kitai bise empat iko urang ke udah besumpah. ²⁴Bai sida to alu tuci dire empu sama enggau sida, alu bayar ungkos sida ke ngukur buk sida, ngambe semua orang nemu, utai iya ke udah ditusi urang pasal nuan endang nadai pengamat mimit. Nya baru sida deka nemu nuan endang amat bepegai ba Hukum Taurat.²⁵Tang ba pasal orang bansa bukai ke udah arap, kitai udah ngirum ka site surat madah ka pemutus aum kitai, madahka sida enda tau makai pemakai ti udah dembe ngagai engkeramba, tauka makai darah, tauka makai jelu iya ke parae dicekak, lalu enda tau ngereja ulah iya kamah.” ²⁶Paulus alu mae urang nya enggau iya, alu ari site leboh ia udah nuci dire begulai enggau sida, sida alu tama ngagai Bait Allah, alu deka madah timpuh maya sida deka muka pengawa nuci ke diri alu serimbai mega enggau mere penyembah ke tiap iko sida.²⁷Leboh timpoh tujoh ari nyau deka ambe, sekeda urang Yahudi iya ke datai ari Asia, bise tepeda ka Paulus alam Bait Allah, sida lalu megau ke urang mayuh, alu nangkap Paulus ²⁸alu manjung, “Orang Israel! Tulung! To urang ke ngajar di semua endur ngelaban urang Israel, ngelaban Hukum Taurat, enggau ngelaban Rumah to. Nambah ka nya age, ia udah mae urang Yunani ngagai Bait Allah alu udah ngamah ka ndor iya ke kudus to!” ²⁹Laban, sebedau nya sida udah tepeda ka Trofimus ke datai ari Epesus begulai enggau Paulus dalam nengeri nya, alu sida melaba ka Paulus udah bise mae ia ngagai Bait Allah.³⁰Semua urang alam nengeri nya alu begau magang betugong alu belanda nangkap Paulus, alu ngiret ia pansut ari Bait Allah, alu Pintu Bait Allah tekala nya ditutup. ³¹Leboh sida nguji ka munoh ia, urang alu madah ngagai tuai kentera Roma pasal urang ka ngacau di serata nengeri Jerusalem.³²Tekala nya kepala kentera alu mai pemesai enggau bala kentera, alu belanda ngagai tekang bala mayoh. Leboh urang mayoh meda kepala kentera enggau bala kentera datai, sida alu bado age malo Paulus. ³³Udahnya kepala kentera nya mansang ngagai Paulus, nangkap ia, lalu ngasoh ia ditancang ngena rantai. Ia alu nanya ka sapa urang ke di tangkap ia nya, enggau utai iya ke udah dikereja ia.³⁴Sekeda urang alam bala mayoh manjong nyebut utai sebengkah, lalu sida ti bukai nyebut utai bukai. Nyadi laban kepala kentera nya enda nemu utai iya ke ko sida, laban urang kelalu capoh, ia alu ngasoh Paulus dibae ngagai barak kentera. ³⁵Leboh datai ba tangga barak, bala kentera alu ngesan Paulus, laban bala orang mayoh balat amat deka ringat ke ia. ³⁶Bala urang mayoh ke niteh ka sida majak manjong, “Bunoh iya!”³⁷Leboh bala kentera baru deka mae Paulus tama ngagai barak, Paulus alu bejako enggau kepala kentera, “Kati tao aku nyebut site utai ngagai nuan?” Kepala kentera nya alu nanya, “Kati nuan nemu jako Yunani? ³⁸Ente pia, kati nuan to ukai urang Mesir ke apin lama to iya ke udah nguji mae orang ngelaban perintah alu ngulu ka empat ribu iko bala penyamun ngagai tanah lapang?”³⁹Paulus alu nyaut, “Aku to urang Yahudi, ari Tarsus ba menua Kilikia, peranak ari nengeri iya ke besai. Aku minta nuan nyagi aku bejako ngagai orang mayoh to.” ⁴⁰Leboh kepala kentera udah mere ia pemendar bejako, Paul lalu bediri ba tangga nya, ngepai ka jari ia ngagai urang mayoh. Leboh sida nyau jenoh nda capoh age, ia alu bejako ngagai sida ngena jako Ibrani, ko ia.

Chapter 22

¹"Dinga menyadi sereta bala apai, dinga jaku pembela aku di aku ti aku padah ngagai kita diatu aba mua kita." ²Lebuh urang mayuh ninga Paulus bejaku ngagai sida dalam jaku Ibrani, sida diau. Ko iya,³aku tu siko ari urang Yahudi adai aba Tarsus, Kilikia, tang sekulah aba kota tu, dalam pengajar Gamaliel. Aku diajar enggau atur ti balat bendar sejalai ukum ake ine kitai nya mere aku nyadi siku urang ti meruan bekerja bagi Tuhan, sebaka enggau kita kereja diatu. ⁴Aku udah mere pemerinsa urang-urang ti nitih ke jalai Tuhan nyentuk ke sida mati. Lelaki enggau indu aku tangkap sereta ditama ke aku dalam penjara. ⁵Pia mega Imam-imam besai sereta sida bala Majelis Tuai uleh mere utai ke disaksi sida nyadi aku nerima surat-surat ari sida yake di tuju ngagai bala menyadi aba Damsyik, dibae lebuh bejalai kia. Aku udah mae pulai urang-urang ti nitih ke jalai Tuhan pulai ke Yerusalem deka kena ukum.⁶''Leboh aku benong ba rantau jalai damping age Damsyik maya ka tengah ari, site penampak ayan ngenyit mancar ari langit ngelingi aku. ⁷Aku alu belutut ke tanah, alu ninga nyawa te nyareh bejako age aku, 'Saulus, Saulus, nama kebuah nuan merinsa ke aku?' ⁸Aku alu nyaut, 'sapa Nuan, Tuan?' iya alu bejako age aku, 'Aku to Yesus urang Nazaret ke de perinsa ke nuan.'⁹Nyadi urang ke bejalai nggau aku bise meda penampak nya, tang nadai ninga nyawa nya bejako age aku. ¹⁰Aku alu nanya, ‘Nama utai ti patut dikereja aku, Tuhan?’ Tuhan alu bejako age aku, ‘Angkat nuan alu mupuk ngagai Damsyik. Dia nuan deka dipadah ke semua utai ti udah diasoh kereja nuan.’ ¹¹Leboh aku nda uleh meda utai ketegal penerang penampak nya, urang ke nggau aku alu megai jari aku alu ngiring aku age Damsyik''.¹²ba, negeri nya bise urang siko benama Ananias, saleh ka Ukum Taurat, sereta dibasa semua urang Yahudi ke diau dia. ¹³Iya datai age aku, bediri ngimbai aku, alu bejako, ‘Menyadi, Saulus, awakka nuan uleh meda baru!’ Tekala nya aku alu uleh meda. Aku alu meda iya.¹⁴Iya alu bejako, ‘Allah Taala aki inek kitae udah milih nuan, ngambe ke nuan nemu- peneka Iya, lalu meda Iya ti Lurus, lalu ninga nyawa Iya Empu, ¹⁵laban nuan deka nyadika saksi Iya ngagai semua dunya pasal utai ti udah dipeda enggau didinga nuan. ¹⁶Nya alai, anang betangguh. Angkat nuan, lalu dibaptisa, ngambika dosa nuan dibuai, lalu besampi dalam nama Iya.’¹⁷“Lebuh aku udah pulai ngagai Jerusalem, lalu lebuh aku benung besampi dalam Rumah Sembiang, aku begenera meda Tuhan bejaku ngagai aku. ¹⁸Ku Iya, ‘Angkat jampat lalu mupuk nuan ari Jerusalem, laban sida enggai nerima jaku saksi nuan pasal Aku.’¹⁹Aku lalu nyaut, ‘Tuhan, sida mpu nemu aku udah bejalai ari sinagoge sebuah ngagai sinagoge ²⁰sebuah, nangkap lalu malu sida ke arapka Nuan. Alu leboh saksi Nuan Stefanus dibunuh, aku bisi bediri damping dia, nyetuju meda kereja urang ke munuh iya, ²¹lalu nyaga baju sida.’Tuhan alu bejako age aku,'mupuk nuan, laban aku deka ngasoh nuan bejalai jaoh age urang bansa bukai ,''²²Age ba selentang to, sida age mending ke Paulus. Tang udah nya, sida alu belaboh manjong, ko sida, “Bunuh iya! Bunuh iya! Iya enda patut idup!” ²³Leboh sida manjong, sereta ngesai ke gari sida, alu ngerami ke debu age ribut,²⁴ kepala tentara alu ngasoh Paulus dibae age barak, alu ngasoh iya disipat, ka mansik kebuah urang Yahudi manjong baka nya ngelaban iya.²⁵Tang leboh sida udah nancang iya ngena tali, Paulus alu bejako age siko pemesai tentara ke bediri damping dia, “Kati kita tau nyipat urang ke rayat Roma, ke nadai udah diukum?” ²⁶Lebuh pemesai tentara nya ninga nya, iya lalu mansang ngagai kepala tentara,alu bejako ngagai iya, “Nama utai ti deka dikereja nuan? urang to rayat Roma.”²⁷Kepala tentara nya alu mansang age Paulus, alu nanya iya, “Padah ke age aku, kati nuan rayat negeri Roma?” Paul alu nyaut, “Au.” ²⁸Kepala tentara nya alu nyaut, “Mar amat rega aku meli pangkat nyadi rayat Roma.” Ko Paulus bejako, “Aku nyadi rayat Roma ari adai.”²⁹ Tekala nya urang ke ka mansik iya alu nyurutka diri ari iya, alu kepala tentara mega takut leboh iya nemu Paulus nya rayat Roma, laban iya udah nancang Paulus.³⁰Laban iya deka nemu kebuah urang Yahudi nudoh Paulus, hari site iya alu ngelepas ke Paulus, alu ngasoh sida tuai imam nggau semua raban Sanherin betembong. Iya alu mae Paulus tama alu ngasoh iya bediri ba mua sida.

Chapter 23

¹Paulus merening ngagai raban Kunsil lalu bejaku, “Menyadi! Nyentuk ngagai sehari tu aku udah idup enggau ati ti beresi di mua Allah Taala.” ²Imam Besai Ananias lalu ngasuh orang ke bediri semak Paulus nampar mulut Paul.³ Paulus lalu bejaku ngagai iya, “Allah Taala deka nampar nuan, nuan ti pura-pura ngapa! Kati nuan ngakim aku nitihka Adat, tang nuan empu ngelanggar Adat ngasuh orang nampar aku?”⁴Orang ke semak Paulus lalu bejaku, “Berani amat nuan mecat imam besai Allah Taala!”⁵ Paulus lalu bejaku, “Menyadi, aku enda nemu iya imam besai. Laban endang udah ditulis, ‘Anang bejaku jai pasal kepala bansa kita.’ ”⁶Lebuh Paulus nemu sekeda orang ke dia nya orang Saduki, lalu sekeda ti bukai orang Parisi, iya lalu bejaku enggau nyawa ti inggar dalam balai Kunsil nya, “Menyadi, aku tu orang Parisi, anak orang Parisi. Aku kena jil laban aku arapka orang deka diangkatka ari mati!”⁷Lebuh iya udah nyebut nya, orang Parisi enggau orang Saduki lalu belabuh bekelikuh, lalu raban Kunsil beserekang penemu, ( ⁸ laban orang Saduki madahka nadai utai ti dikumbai pengangkat ari mati, tauka melikat, tauka roh, tang orang Parisi ngumbai semua utai nya bisi magang.)⁹Sida lalu inggar amat. Sekeda pengajar Adat ke orang Parisi bediri lalu bejaku, “Kami nadai nemu penyalah orang tu! Kada enda roh tauka melikat udah bejaku ngagai iya.”¹⁰Lebuh sida majak balat agi bekelikuh, kepala soldadu lalu irau ati enggai ke Paulus abis dijil sida. Nya alai iya lalu ngasuh bala soldadu nurun lalu ngerampas Paulus ari jari sida, lalu mai iya ngagai berek.¹¹Malam nya Tuhan bediri ngimbai Paulus, lalu bejaku, “Anang takut! Baka nuan ke udah besaksika pasal Aku di Jerusalem, baka nya mega nuan deka besaksika pasal Aku di Roma".¹²Pagi hari siti, orang Yahudi lalu bepekat. Sida besumpah enda makai, enda ngirup, datai ke sida udah munuh Paulus. ¹³Lebih empat puluh iku sida ke bepekat nya.¹⁴Sida lalu mansang ngagai sida tuai imam, enggau tuai bansa, lalu bejaku, “Kami udah besumpah enda makai, enda ngirup, datai ke kami udah munuh Paulus. ¹⁵Nya alai kita enggau raban Kunsil enda tau enda ngirumka pesan ngagai kepala soldadu, minta iya mai Paulus betemu enggau kita, lalu kita ngaga diri baka ke deka mansik pekara pasal iya enggau silik agi. Lalu kami deka sedia munuh iya sebedau iya datai ditu.”¹⁶Tang anak menyadi indu Paulus bisi ninga pasal sida ke deka ngipa Paulus. Nya alai iya mansang ngagai berek lalu dikemendarka tama, lalu madah ngagai Paul. ¹⁷Paulus lalu ngangauka siku pemesai soldadu, lalu bejaku ngagai iya, “Bai orang bujang tu ngagai kepala soldadu, laban iya bisi utai ti deka dipadahka iya ngagai iya.”¹⁸Nya alai pemesai soldadu nya lalu mai orang bujang nya betemu enggau kepala soldadu. Ku iya, “Orang jil ke benama Paulus dah ngangauka aku, lalu minta aku mai orang bujang tu ngagai nuan, laban iya bisi utai ti deka dipadahka iya ngagai nuan.”¹⁹Tuai soldadu nya lalu megai jari orang bujang nya lalu mai iya ke tisi, lalu nanya iya, “Nama utai ti deka dipadahka nuan ngagai aku?”²⁰Orang bujang nya lalu nyaut, “Orang Judah udah besetuju deka minta nuan mai Paulus ngagai Kunsil pagila, pura-pura baka ke deka mansik pekara pasal Paul silik agi. ²¹Tang anang nurutka peminta sida, laban lebih empat puluh iku orang deka ngipa Paulus. Sida udah besumpah enda makai, enda ngirup datai ke sida udah munuh iya. Sida diatu udah sedia, lalu nganti saut ari nuan.”²²Kepala soldadu nya ngasuh orang bujang nya pulai, lalu bejaku ngagai iya, “Anang madahka diri udah nusui tu ngagai aku.”Paulus Dianjung Ngagai Gabenor Peliks²³Kepala soldadu nya lalu ngangauka dua iku pemesai, lalu bejaku, “Aku ngasuh kita besedia mupuk ngagai Sisarea pukul semilan malam tu, enggau dua ratus iku soldadu enggau tujuh puluh iku soldadu ke nepan kuda, enggau dua ratus iku soldadu ke besenyataka sangkuh. ²⁴Sediaka mega dua tiga iku kuda ke Paulus, lalu bai iya enggau likun ngagai Gabenor Peliks.”²⁵Iya lalu nulis sepucuk surat ti munyi tu: ²⁶“Ari Klaudius Lisias, ngagai Iya Ke Dipebasaka Tuan Gabenor Peliks: Tabi. ²⁷Orang tu udah ditangkap orang Yahudi, lalu baru deka dibunuh sida, tang lebuh aku tetemuka iya nya peranak Roma,aku lalu mai bala jejaga, lalu nyelamatka iya.²⁸Laban aku keran deka nemu penyalah ti dikena sida bedawaka iya, aku lalu mai iya ngagai Kunsil. ²⁹Aku lalu tetemuka iya udah kena dawa ketegal Adat sida empu, lalu ukai patut tau ngasuh iya diukum bunuh, tauka ditutup dalam rumah jil. ³⁰Lebuh orang madah ngagai aku pasal orang Judah ke bepekat deka munuh iya, aku lalu tekala nya ngirumka iya ngagai nuan, lalu ngasuh orang ke bedawaka iya mantaika dawa sida di mua nuan.”³¹Nya alai bala soldadu lalu nitihka atur kepala soldadu lalu ngambi Paulus, lalu mai iya malam nya ngagai Antipatris. ³²Hari siti bala soldadu ke bejalai kaki, pulai ngagai berek sida, ninggalka bala soldadu ke nepan kuda bejalai enggau Paulus³³ Lebuh sida datai di Siseria lalu nyuaka surat nya ngagai gabenor, sida lalu nyerahka Paulus ngagai iya.³⁴Lebuh tuan gabenor udah maca surat nya, iya lalu nanyaka menua asal Paulus. Lebuh iya ninga Paulus datai ari menua Silisia, ³⁵iya lalu bejaku, “Aku deka mendingka nuan lebuh orang ke bedawaka nuan datai.” Iya lalu ngasuh Paulus dijaga dalam istana Herod.

Chapter 24

¹Lima hari udah nya Imam Besae Ananias lalu datae enggau bala tuae urang Yahudi enggau siko pengacara ke benama Tertulus. Sida lalu mantae ka dakwa sida ngelaban Paulus di mua Gubernur. ²Leboh Paulus udah dikangau ka tama, Tertulus lalu belaboh bedawa ka Paulus munyi to: “Tuan te Dipebasa ka! Nuan endang lama udah mae pemaek ngagae menua kami, alu uleh pengelandik nuan, mayoh bengkah ubah te manah udah digaga nuan ke bansa kami. ³Kami mere terima kaseh ke semua utae te udah dikereja nuan ke kami.⁴Tang ngambi ka aku enda masau jam nuan, aku minta nuan mendeng ka kami enda lama.⁵ Kami nemu urang to mae pengacau, ke ngacau semua urang Yahudi di serata dunya, sereta nyadi tuae ke site raban te dikumbae Raban urang Nasaret.⁶ Iya mega bejako jae ngelaban Rumah Sembayang. Nya alae kami nangkap iya,⁷lalu deka ngakim iya niteh ka Adat kami empu. Tang kepala pasukan ke benama Lisias datae alu ngerampas iya ari jari kami⁸ alu ngasoh urang ke bedakwa ka urang to betemu enggau nuan. Leboh nuan mansik urang tu, nuan deka nemu ari iya empu semua penyalah iya te dikena kami bedakwa ka iya.”⁹ Urang Yahudi mega bedakwa ka iya, madah ka semua utae nya endang amat magang.¹⁰Leboh tuan Gubernur ngepae ka jari ngasoh Paulus bejako, Paulus alu nyaut, “Aku gaga ati bejako ngarika dire empu, laban aku nemu nuan endang lama udah nyadi hakim di menua to.¹¹ Tuan empu uleh mansik utae to. Kira dua belas hari to te udah aku mansang ngagae Yerusalem deka nyembah Allah Taala. ¹²urang Yahudi nadae nemu aku bekelikoh enggau urang, tauka nyungkak urang mayoh ngaga pengacau, nemuka alam balae gempuru, tauka ba sebelah negri.¹³ Alu sida pen enda mega uleh nunjuk ka enggau terang ngagae nuan kebuah sida bedakwa ka aku diato.¹⁴Tang aku ngako to di mua nuan: aku nyembah Allah Taala ake ine kami niteh ka Jalae Tuhan te dikumbae sida site raban, alu aku arapka semua utai ti ditulis dalam Adat, tauka alam Kitab sida nabi. ¹⁵Aku bise site pengadang baka te diterima sida empu, iya nya semua urang ke rurus enggau ke enda rurus deka diangkat ka ari mati. ¹⁶Nya kebuah aku enggau naka uleh ngintu ati dire bereseh di mua Allah Taala enggau di mua mensia.¹⁷“Leboh aku udah ninggal ka Yerusalem dua tiga taon, aku alu pulae baru ngagae negri nya, mae duit sedekah ngagae bansa aku empu,¹⁸ sereta mere pireng. Leboh aku benong ngereja nya, sida alu nemu aku alam Rumah Sembayang, benong nembo ka pengawa aku ke nuci dire. Nadae mayoh urang enggau aku, alu aku mega nadae ngaga pengacau. Tang sekeda urang Yahudi ari menua Asia ¹⁹sida patut bise dito bedakwa ka aku di mua nuan, ente sida amat bise utae kena bedakwa ka aku.²⁰Tao ka, awak ka bala sida to madah ka penyalah aku te ditemu sida leboh aku bedire di mua Sanhederin. ²¹Nyangka meh sida nyalah ka aku laban aku udah nyebut di mua sida, ‘Aku kena pecara sehari to laban aku arap ka urang ke mati deka diangkat ka idop baru.’ ”²²Tang Feliks, ke ndang nemu pasal Jalae Tuhan, nutup pekara nya. Ko iya, “Leboh kepala sardadu Lisias datae, nya baru aku mere pemutus penemu pasal pekara kitae to.” ²³Iya alu ngasuh pemesai sardadu nyaga Paulus, tang tao ngasoh Paulus tetap di tan, alu nda tau nagang bala pangan Paulus mere iya utae te dipeguna iya.²⁴Udah dua tiga hari udah bekau nya, Feliks datae nggau bini iya Drusila, ke bangsa urang Yudi. Iya alu mesau ka Paulus, alu mendeng ka Paulu bejako ka pasal pengarap ke Yesus Kristus.²⁵ Leboh Paulus bejako ka pasal pengelurus, pasal nagang dire, enggau pasal Hari Pekara te deka datae, Feliks alu takut. Ko iya, “Nuan tao mupok diato. Leboh aku bise maya ila, aku mesau ka nuan.”²⁶Leboh maya nya, iya ngarap ka Paulus deka mere iya duit. Nya kebuah iya suah mesau ka Paulus alu berandau enggau iya. ²⁷Dua taon udah lepas nya, Feliks alu diganti Porkius Pestus nyadi Gubernur. Kena Feliks nyenang ka ati urang Yahudi iya ngawak ka Paulus mengkang ditan alam penjara.

Chapter 25

¹Tiga hari udah bekau pestus datai di menua nya, iya lalu mansang ari Siseria age Yerusalem. ²Sida tuai imam, nggau bala tuai orang Yahudi alu mantai ke tuduh ti dikena sida ngelaban Paulus. Alu sida minta Pestus³ ngasoh urang mai Paulus age Yerusalem, laban sida deka ngipa alu munuh iya di rantau jalai.⁴Pestus alu nyaut, madah ke Paulus agi ditan ke alam rumah penjara ba Siseria, alu Pestus mpu deka mansang kin enda lama da age.⁵ “ Nya alai,” ko iya bejako, “awakka bala tuai kita mupuk nggau aku age Siseria, alu enti urang nya bise udah ngereja penyalah, awakka sida nuntut iya.”⁶Leboh iya udah diau nggau sida lapan age sepuluh hari, iya alu mupuk age Siseria. Hari site iya alu duduk ba penuduk hakim, alu ngasoh urang mai Paulus tama.⁷ Lebuh Paul datai, bala orangYahudi ke udah datai ari Yerusalem, bediri ngelingi iya, mantai ke jako tuduh ti berat ngelaban iya.⁸ Tang sida enda uleh nunjuk ke bukti. Paulus alu bejako ngari ke diri empu. Ko iya, “Aku nadai kala ngelanggar Adat urang Yahudi tauka ngelaban Rumah Semayang, tauka ngelaban Raja Besai.”⁹Tang, laban Festus ka nyenang ka urang Yahudi, iya alu bejako age Paulus, “Kati nuan deka mupuk age Yerusalem alu kena pecara din ba pasal semua pekara to ba mua aku mpu?” ¹⁰Paulus alu nyaut, “Aku diatu benung bediri ba mua pengadil Raja Besai, endur sige patut aku di adil.Alu nuan mpu nemu, aku nadai kala ngereja utai te salah age urang Yahudi.¹¹Paulus alu bejako ngari ke diri mpu. Ko iya, “Aku nadai kala ngelanggar ukum urang Yahudi tauka ngelaban Rumah Semayang, tauka ngelaban Kaisar.” Nya kebuah, enti aku bise udah ngereja penyalah alu udah ngereja utai ti tau ngasuh aku patut kena ukum bunuh, aku ukai minta diri enda diukum mati. Tang enti sida nadai kebuah nuduh aku, nadai urang uleh nyerah ke aku age sida. alu aku merek banding age Kaisar.” ¹² Leboh Pestus udah berunding nggau sanhedrin penemu iya, iya alu nyaut, “Nuan udah nike banding age Kaisar, age Kaisar meh nuan deka mupuk.”¹³Dua tiga hari udah bekau nya, Raja Agripa datai ba Kaisarea, ka ngaluka penatai Festus. ¹⁴ Leboh Raja Agripa nggau Bernis diau dia dua tiga hari, Festus lalu mantaika pekara Paulus ba mua raja. Ko iya, “Aku bise siko urang tahan ke udah ditinggalka Peliks. ¹⁵Leboh aku ba Yerusalem, sida tuai imam enggau bala tuai urang Yahudi madahka pasal iya age aku, minta aku ngukum iya. ¹⁶ Aku madah age sida, kami urang Roma nadai adat nyerah ke urang ke kena tuduh, sebedau iya betemu betunga mua nggau urang ke nuduh iya, alu empai diberi peluang bejako ngarika diri mpu ngelaban tuduh nya.¹⁷Nya kebuah leboh sida datai dito suba, aku enda betangguh tang hari site duduk ba penuduk hakim, alu ngasoh urang mai iya tama. ¹⁸ Leboh bala urang penuduh iya bediri, sida nadae madah ke iya bise udah ngereja penyalah baka ke disangka aku. ¹⁹Tang sida semina bekelikuh nggau iya pasal agama sida mpu, nggau pasal urang siko ke benama Yesus, ke udah mati, tang Paulus majak madah ke urang nya idup. ²⁰ Laban aku nda nemu baka ni ko cara nyelidik pekara nya, nya kebuah aku alu nanya iya enti iya deka mupuk age Yerusalem, alu dipecara ke din ba semua pekara nya.²¹Tang, leboh Paulus udah nike banding minta diri mengkang ditan dalam rumah penyara, alu minta pekara nya diatur Kaisar, aku ²²Alu ngasoh iya ditan nyentok age maya aku uleh ngirom ke iya age Kaisar.” Ko Agripa bejako nggau Festus, “Aku bisi ati deka mending ke urang nya.” Festus alu nyaut iya, “Pagila nuan deka mendingka iya.”²³Hari siti Agripa seduae Bernike alu datai enggau cukup gaya, alu tama age ruang pengadil, di sertai sida bala tentara, nggau urang ke tinggi pangkat alam negeri nya. Festus alu ngasoh urang mae Paulus tama. ²⁴ Ko Festus bejako, “Raja Agripa, nggau semua kita ke bise nggau kami dito diato, to meh urang ke detuduh semua urang Yahudi age aku, ukai semina dito tang mega di Yerusalem, alu manjong madah ko iya nda tau desuroh idup age.²⁵Tang aku nadai nemu iya bise udah ngereja utai te tao ngasoh iya deukum bunuh. Alu leboh iya nike banding age Kaisar, aku alu mutuska runding deka ngiromka iya. ²⁶ Tang aku nadae utae berentak te tau dituleh aku pasal iya age Kaisar. Nya kebuah aku mae iya kito age semua kita, kelebih agi ngagai nuan Raja Agripa, ngambe ke leboh kitae udah meresa iya, aku bise utae dituleh-- ²⁷laban ba penemu aku, nda manah enti aku ngirom ke urang penjara, nadae nunjuk ke tuduh te ngena ngelaban iya.”

Chapter 26

¹Agripa lalu bejaku ngagai Paulus, “Nuan tau bejaku ngarika diri empu.” Paulus lalu ngangkatka jari iya, lalu bejaku ngarika diri empu munyi tu:²“Raja Agripa, aku gaga amat ati laban sehari tu aku diberi peluang bejaku ngarika diri empu di mua nuan, ngelaban semua dawa orang Yahudi,³ laban nuan nemu semua adat asal enggau pasal semua kelikuh orang Judah ti ngasuh sida beserekang penemu. Nya alai, aku minta nuan liat ati mendingka aku.⁴Semua orang Judah nemu gaya pengidup aku kenyau ari aku agi bujang, begulai enggau orang ari bansa aku empu enggau di Jerusalem.⁵ Sida endang lama udah nemu, enti sida deka besaksika pasal aku ke nyadi raban orang ke pemadu terit dalam agama kitai, lalu idup nyadi orang Parisi.⁶Nyadi diatu aku bediri ditu kena jil ketegal aku andal ati ke semaya ti udah digaga Allah Taala enggau aki ini kitai, ⁷semaya ti dikarapka dua belas raban bansa kitai tau ulih sida, lebuh sida bebendar nyembah Allah Taala siang malam. Ketegal pengadang nya meh aku kena dawa orang Judah, Tuan Raja. ⁸Nama kebuah kita enda arapka Allah Taala ulih ngangkatka orang ari mati?⁹Aku menya udah ngumbai diri patut ngereja mayuh macam utai kena ngelaban nama Jesus orang Nasaret. ¹⁰Lalu nya meh utai ti dikereja aku di Jerusalem. Ngena kuasa ari sida tuai imam, aku ukai semina nutup bala nembiak Tuhan dalam rumah jil, tang aku mega ngundi ngelaban sida lebuh sida diberi ukum bunuh. ¹¹Aku suah udah merinsaka sida dalam semua balai gempuru, laban aku nguji mejalka sida bejaku busung; nyadi laban aku balat pedis ati ngagai sida, aku lalu begagaika sida nyentuk ngagai nengeri di menua bukai.¹²Nya meh utai ti dalam runding aku lebuh aku bejalai ngagai Damaskus ngena kuasa enggau atur ti diberi sida tuai imam. ¹³Ba urung tengah hari, Tuan Raja, lebuh aku di rantau jalai, aku meda siti penampak mancar ari langit, ti terang agi ari mata hari, ti mancar ngelingi aku enggau ngelingi orang ke bejalai enggau aku. ¹⁴Lebuh semua kami udah rebah ke tanah, aku lalu ninga nyawa bejaku ngagai aku ngena jaku Hebrew, ‘Saul, Saul! Nama kebuah nuan merinsaka Aku? Nuan semina ngemediska diri empu ngapa ngelaban aku.’ 15Aku lalu bejaku, ‘Sapa Nuan, Tuan?’¹⁵Aku lalu bejaku, ‘Sapa Nuan, Tuan?’Tuhan lalu nyaut, “Aku tu Jesus ke diperinsaka nuan. ¹⁶Tang angkat nuan, lalu bediri, laban tuju Aku ke pegari di mua nuan nya ngasuh nuan bekereja ke Aku lalu besaksika pasal utai ti udah dipeda nuan pasal Aku, enggau besaksika utai ti deka dipandangka Aku ngagai nuan ila. ¹⁷Aku deka ngelepaska nuan ari bansa nuan empu, enggau ari orang bansa bukai ke alai Aku deka ngirumka nuan, ¹⁸ ngambika muka mata sida, ngambika sida nguingka diri ari pemetang ngagai penampak, enggau ari kuasa Sitan ngagai Allah Taala, ngambika dosa sida diampun, lalu sida nyadi raban orang ke dikuduska ulih pengarap sida ke Aku.’¹⁹“Udah bekau nya, Raja Agripa, aku enda kala enda ngasika genera ti datai ari serega, ²⁰ tang madahka, keterubah iya, ngagai sida ke diau di Damaskus, lalu udah nya ngagai sida ke diau di Jerusalem, enggau di serata menua Judea, lalu mega ngagai orang bansa bukai, madahka sida enda tau enda nesal ati ke dosa sida lalu nguing ngagai Allah Taala, lalu ngereja utai ti nunjukka sida amat udah nesal ati. ²¹Nya meh kebuah orang Yahudi nangkap aku dalam Rumah Sembiang, lalu nguji munuh aku.²²Tang aku disaup Allah Taala nyentuk ngagai sehari tu. Nya alai aku diatu bediri ditu besaksi ngagai semua orang ke mit enggau ke besai, nyebut utai ti udah dipadahka sida nabi enggau Musa deka nyadi: ²³ iya nya Kristus endang enda tau enda kena perinsa, lalu ari Iya ke nyadi orang ke terubah-rubah angkat ari mati, Iya madahka penampak ngagai orang Yahudi enggau ngagai orang bansa bukai.”²⁴Lebuh Paulus agi benung bejaku ngarika diri empu munyi nya, Pestus lalu merak iya, “Paulus, nuan tu gila! Nuan kelalu mayuh penemu. Nya utai ti ngasuh nuan gila!” ²⁵Tang ku Paulus nyaut, “Aku ukai gila, Tuan Gabenor, tang nyebut utai ti bendar. ²⁶Raja empu nemu pasal utai nya, lalu aku bejaku enggau terang ngagai iya, laban aku nemu, nadai siti ari utai tu ti enda ditemu iya, laban utai nya ukai dikereja ba sebelah teluk.²⁷Raja Agripa, kati nuan arapka sida nabi? Aku nemu nuan arap!”²⁸Agripa lalu bejaku enggau Paulus, “Kati nuan ngenyampat nya ngumbuk aku nyadi orang Kristian?”²⁹Paulus lalu nyaut, “Nemuka jampat, tauka enda, aku besampi ngagai Allah Taala ngambika nuan enggau semua kita bukai ke mendingka aku sehari tu, tau nyadi baka aku, tang anang ga kita ditancang ngena rantai baka aku.”³⁰Raja lalu angkat, lalu gabenor, Bernis, enggau semua orang ke duduk enggau sida mega angkat, ³¹lalu lebuh sida mupuk ari endur nya, sida lalu bejaku enggau pangan diri, “Orang tu nadai udah ngereja utai ti tau ngasuh iya kena ukum bunuh, tauka ditan dalam rumah jil.” ³²Agripa lalu bejaku ngagai Pestus, “Orang tu patut udah dilepaska, enti iya enda udah ngapil ngagai Raja Besai.”

Chapter 27

¹kami udah diatur belayar ngagai menua Itali, sida lalu nyerahka Paul enggau sekeda orang tutup ti bukai ngagai Julius, siku pemesai ari regimen ti dikumbai “Regimen Raja Besai.” ²Kami lalu nepan sebuah kapal ti datai ari Adramitium, ti baru deka belayar ngagai mayuh bengkah penyangkai kapal ba sebelah tebing menua Asia, lalu bekejang, disempulang Aristarkus, orang Masedonia ke datai ari Tesalonika.=======¹Lebuh kami udah mutus ka belayar ngagai menua Italia, sida alu nyerah ka Paulus enggau sekeda tahanan iya ke bukai ngagai siko pemesai ari kentera Agustan iya ke benama Yulius. ²Kami alu nepan site kapal iya ke datai ari Adramitium, iya ke baru deka bekejang belayar ngagai mayoh bengkah penyangkai kapal ba sebelah tebing menua Asia. Kami alu bekejang, disempulang Aristarkhus, orang Makedonia ke datai ari Tesalonika.>>>>>>> e7a390954546d3bab253e8ecf7618754494cc7b9<<<<<<< HEAD³siti kami sangkai di Sidon. Nyadi Julius manah amat enggau Paul, lalu ngemendarka iya betemu enggau pangan iya, ngambika sida ngintu iya. ⁴Kami bekejang ari Sidon lalu laban kami nanjak ribut, kami lalu belayar mansa Pulau Saiprus nengah endur ti kurang agi ribut. ⁵Lebuh kami udah belayar meraka tasik semak Silisia enggau Pampilia, kami datai di Mira di menua Lisia. ⁶Dia pemesai soldadu tetemuka sebuah kapal ti datai ari Aleksandria, ti deka belayar ngagai menua Itali. Iya lalu ngengkahka kami ba kapal nya.=======³Ari site kami sangkai ba Sidon. Nyadi Yulius manah amat enggau Paulus, alu ngemendar ka ia betemu enggau pangan ia, ngambe ka sida ngintu ia. ⁴Kami bekejang ari Sidon laban kami nanjak ribut, kami alu belayar mansa Pulau Siprus nengah endor iya ke kurang age ribut. ⁵Leboh kami udah belayar meraka tasik semak Silisia enggau Pampilia, kami datai di Mira di menua Lisia. ⁶Dia pemesai soldadu tetemuka sebuah kapal ti datai ari Aleksandria, ti deka belayar ngagai menua Itali. Iya lalu ngengkahka kami ba kapal nya.>>>>>>> e7a390954546d3bab253e8ecf7618754494cc7b9<<<<<<< HEAD⁷Kami belayar lubah amat dalam berapa hari, lalu nyau ka enda ulih datai semak nengeri Nidus. Lalu laban kami nanjak ribut, nya alai kami belayar belindung ba pulau Krit semak Salmoni. ⁸Kami belayar lubah amat, lalu datai ba endur siti ti dikumbai Pengkalan ti Likun, ti semak nengeri Lasea.=======⁷Kami belayar lubah amat alam berapa ari, lalu nyau ka enda ulih datai semak nengeri Knidus. Lalu laban kami nanjak ribut, nya alai kami belayar belindung ba pulau Krit damping Salmone. ⁸Kami belayar lubah amat, alu datai ba endor site iya ke dikumbai Pelabuhan Indah, iya ke damping nengeri Lasea.>>>>>>> e7a390954546d3bab253e8ecf7618754494cc7b9<<<<<<< HEAD⁹ Laban mayuh jam udah tebasau, lalu belayar pen tau mega ngasuh bebadi, laban Hari Pengampun Dosa udah ngelebus, nya alai Paul ngelalau sida enggau jaku. ¹⁰Ku iya, “Tuan, asai sepi aku, pejalai kitai tu tau ngasuh kitai bebadi sereta mayuh rugi, ukai semina rugi barang enggau kapal, tang nyawa kitai mega.” ¹¹Tang pemesai soldadu bechaya agi ke juragan kapal, enggau orang ke bempu kapal nya, ari ke arapka jaku Paul.=======⁹Bup Kudus Surat Pasal Kereja Rasul 27:9-11 Laban udah mayoh jam kami udah tebasau, diato pen, ente belayarba tasik nya pen tau mega ngasoh bebadi, laban Hari Pengampun Dosa urang yahudi udah ngelebus, nya alai Paulus ngelalau sida enggau jako. ¹⁰Ko iya, “Bala menyade, asai sepe aku, pejalai kitai to tau ngasuh kitai bebadi sereta mayoh pengerugi, ukai semina rugi barang enggau kapal, tang nyawa kitai mega.” ¹¹Tang pemesai kentera nya pecaya ge ngagai juragan kapal, enggau orang iya ke ngempu kapal nya, ari ke arap ka jako Paulus.>>>>>>> e7a390954546d3bab253e8ecf7618754494cc7b9<<<<<<< HEAD¹²penyangkai kapal nya enda manah alai ngenduh lebuh musin chelap, mayuh sida mai belayar ari endur nya, ngarapka diri ulih datai di Poeniks, lalu ngenduh dia lebuh musin chelap. Poeniks nya penyangkai kapal ti nunga ngagai selatan-barat enggau utara-barat pulau nya. ¹³Lebuh ribut ti enda balat belabuh muput ari selatan, sida ngumbai diri ulih ngereja utai ti deka dikereja sida, nya alai sida narit sauh, lalu belayar nebing pulau Krit.=======¹²Laban penyangkai kapal nya enda manah endor ngendoh leboh musin celap, mayoh sida mae belayar ari endur nya, ngarap ka dire uleh datai ba Feniks, lalu ngenduh dia lebuh musin chelap. Poeniks nya penyangkai kapal iya ke nunga ngagai selatan-barat enggau utara-barat pulau nya. ¹³Leboh ribut belaboh muput enda kelalu balat ari selatan, sida ngumbai dire uleh ngereja utai iya ke dituju sida, nya alai sida matak sauh, alu belayar nebing pulau Kreta.>>>>>>> e7a390954546d3bab253e8ecf7618754494cc7b9<<<<<<< HEAD¹⁴Tang enda lama udah nya kabut besai, ti dikumbai “Ribut Utara Timur” lalu mangka ari pulau Krit. ¹⁵Laban kapal kami balat dipuputka ribut nya, lalu enda ulih dikuingka ngambika nanjak ribut nya, kami lalu nejuka kapal nya anyut dibai ribut. ¹⁶Lebuh kami belindung mansa pulau siti ti mit, ti dikumbai Kauda, kami nyau ka enda ulih nanchangka perau ti dibai kapal.=======¹⁴Tang enda lama udah nya topan besai, iya ke dikumbai Euroklidon, alu mangka ari pulau Kreta. ¹⁵Laban kapal kami balat dipuputka ribut nya, alu enda uleh di kuing ngambe nanjak ribut nya, kami alu ngelak ke kapal nya anyut dibae ribut. ¹⁶Lebuh kami belindung mansa site pulau mit, iya ke dikumbai Kauda, enggau merinsa mega kami nyau ka enda uleh nancang sekoci kapal kami.>>>>>>> e7a390954546d3bab253e8ecf7618754494cc7b9<<<<<<< HEAD¹⁷Lebuh sida udah narit perau nya ngagai kapal, sida lalu melit kapal nya erat ngena tali. Laban sida enggai ke kapal nya tepanggai ba pasir Sirtis, sida lalu ngulurka sauh lalu kapal nya anyut laban ribut. ¹⁸Kami balat amat dipangkaka kabut nya, nya alai hari siti sida belabuh muai barang ari kapal nya.=======¹⁷Leboh sida udah matak sekoci nya ngagai kapal, sida enggau terit alu melit kapal nya ngena tali. Laban sida enggai ke kapal nya tepanggai ba pasir Sirtis, sida lalu nurun ke perengka ba kapal nya alu ngelak ke kapal nya anyut bae ribut. ¹⁸Leboh ari site, laban kami balat amat dipangka ke topan nya, bala mensia alu muai barang ari kapal nya.>>>>>>> e7a390954546d3bab253e8ecf7618754494cc7b9<<<<<<< HEAD¹⁹Ba hari ti ketiga, sida muai sekeda perengka kapal. ²⁰Lebuh kami nyau lama nadai meda mata hari, tauka bintang, lalu kabut nya majak balat mangka, kami nadai ngadang diri ulih idup.=======¹⁹Ba hari ketiga, sida muai sekeda perengka kapal ngena jari sida iya empu. ²⁰Leboh kami nyau lama enda meda mata ari, tauka bintang, laban topan besai nya majak balat mangka age kami, kami enda ngadang ente dire uleh idup age.>>>>>>> e7a390954546d3bab253e8ecf7618754494cc7b9²¹sida lama udah enda makai, nya alai Paul mansang ngagai sida, lalu bejaku. “Kita patut udah mendingka aku, lalu enda bekejang ari Krit. Nya baru pengerusak enggau pengerugi tu ulih diseliahka. ²² Tang anang takut, laban nadai siku kita deka mati. Semina kapal aja deka rusak,²³ laban malam tadi siku melikat Allah Taala, iya nya Allah Taala ke dipetuaika sereta disembah aku, bisi bediri ngimbai aku, ²⁴lalu bejaku, ‘Anang takut, Paul. Nuan enda tau enda bediri di mua Raja Besai. Lalu Allah Taala deka nyelamatka semua orang ke belayar enggau nuan.’ ²⁵ Nya alai, anang takut, laban aku arapka Allah Taala deka ngereja utai munyi ti udah dipadahka Iya ngagai aku. ²⁶ Tang kitai deka tepanggai ba tebing pulau siti.”²⁷Ba malam ti keempat belas, lebuh kami anyut nengah Tasik Adria, kira ba urung tengah malam, sida kelasi ngumbai kami datai semak tebing.²⁸ Nya alai sida lalu ngabas penalam ai, lalu nemu penalam ai nya kira empat puluh meter. Enda lama udah nya sida ngabas penalam ai nya baru, lalu nemu penalam ai nya tiga puluh meter. ²⁹Laban sida takut enggai ke kapal nya terempas ba batu, nya alai sida ngulurka empat iti sauh ari kemudi kapal nya, lalu besampi nganti hari siang.³⁰lebuh sida kelasi nguji ngerarika diri ari kapal nya, lalu udah ngulurka perau ngagai tasik, lalu ngaga diri baka ke deka ngulurka sauh ari luan kapal nya, ³¹Paul lalu bejaku ngagai pemesai enggau ngagai bala soldadu. Ku iya, “Enti sida kelasi nya ninggalka kapal tu, kita enda ulih idup.” ³²Sida soldadu lalu netak tali perau nya, lalu nejuka perau nya labuh.³³Sebedau dini hari, Paul lalu ngansak sida makai. Ku iya, “Tu keempat belas hari kita udah abis irau ati lalu nadai makai utai. ³⁴Nya alai aku ngasuh kita makai utai, ngambika kita ulih ngidupka diri. Selambar pen nadai meh buk kita deka lenyau ari pala kita.” ³⁵ Lebuh Paul udah nyebut nya, iya ngambi roti, meri terima kasih ngagai Allah Taala di mua semua sida, mechahka roti nya, lalu belabuh makai.³⁶Semua sida lalu berasai diperansang magang, lalu sida empu mega makai. ³⁷(Pemayuh kami ke dalam kapal nya 276 iku. ) ³⁸Lebuh sida udah kenyang magang, sida lalu muai semua gandum ke tasik ngambika kapal nya lempung agi.³⁹Pagi hari nya, sida enda ngelala menua nya, tang sida tepedaka siti teluk ti bisi tebing pasir. Sida lalu bekira deka ngelanggarka kapal nya ngagai tebing pasir nya, enti sida ulih. ⁴⁰Nya alai sida netak tali sauh, lalu ninggalka sauh nya di tasik, muka tali ti dikena nanchang tumpang kapal nya, nuatka layar ti ba luan kapal nya lalu nuju ngagai tebing. ⁴¹Tang kapal nya telanggarka betin, lalu tepanggai. Luan kapal nya lekat enda beguyat, lalu kemudi pechah dipangkaka gelumbang.⁴²Bala soldadu lalu bekira deka munuh semua orang tutup, enggai ke sida nyemerai ke tebing lalu rari. ⁴³Tang pemesai soldadu ingin deka ngidupka Paul. Nya alai iya nagang sida munuh orang tutup. Iya lalu ngasuh semua orang ke tau nyemerai, terejun ari kapal nya, lalu nyemerai ke tebing. ⁴⁴ Sida ti bukai nitih ka sida, sekeda belatung ngena papan, tauka ngena perengka ari kapal nya. Nya meh jalai semua sida datai enggau likun ba tebing.

Chapter 28

¹Leboh semua kami udah datai ba tebing, nya baru kami nemu pulau nya dikumbae Malta.² Urang ba pulau nya manah amat enggau kami. Laban hari nyau belaboh ujan sereta celap, sida alu nungkon api alu ngalu ka penatai semua kami.³Paulus ngeraop tugong rangkang, alu leboh iya nabak ka kayo nya ngagae api, siko urar pansot ari tugong rangkang nya laban angat, mantok alu lekat ba jari iya. ⁴Leboh urang ba pulau nya meda urar nya kitang-kitang lekat ba jari Paulus, sida alu bejako nggao pangan dire, “urang to tentu pemunoh. Taja pen iya nda mati di tasik, tang Betara nggae ngawak ka iya idop.”⁵Tang Paulus ngetik ka ular nya ngagae api, alu nadae apa nama laban ular nya. ⁶Sida ngumbae tubuh iya deka sup, tao ka iya tekenyit rebah alu mati, tang leboh sida udah lama ngante, alu nadae meda utae te nyelae nyadi ba iya, sida alu ngubah runding diri, alu ngumba iya betara.⁷Nda jaoh ari ndor nya bise tanah te diempu Publius, ke nyadi tuae ba pulau nya. Iya ngelalu ka penatae kami, alu ngintu kami tiga hari. ⁸Nyadi apae Publius gale sakit celap angat sereta pedeh perut. Paulus mansang ngagae iya alu besampi, ngengkah ka jari iya atas apai Publius, au ngera ka iya.⁹ Leboh uta nya udah nyadi, semua urang ke sakit ba pulau nya, datae alu digerae ka magang.¹⁰ Sida balat amat masa kami, alu leboh kami deka belayar, sida mae ngagae kapal nya semua utae te dipeguna kami.¹¹Tiga bulan ya udah bekau nya kami alu belayar ngena sebuah kapal te datae ari Aleksandria, te dikumbae “Menyade laki Te Besapit,” te udah ngendoh ba pulau leboh musin celap nya. ¹²Kami sangka di Sairakuse, alu diau dia tiga hari.¹³Ari nya kami alu majak belayar, alu datai di Regium. Hari site ribut belaboh muput ari selatan, alu ba hari te kedua kami datai di Puteoli. ¹⁴Dia kami tetemuka sekeda sida ke arap, alu kami dibae diau enggau sida tujuh hari. Udah nya kami datae di Roma. Leboh sida ke arap di Roma ¹⁵Ninga pasal kami, sida datae nyentuk ngagae Pasar Apius enggau Tiga Buah Rumah Numpang, deka ngambat kami. Lebuh Paul meda sida, iya mere terima kaseh ngagae Allah Taala, alu berasae diperansang.¹⁶Leboh kami datae di Roma, Paulus disagi diau kedire, dijaga siko prajurit. ¹⁷Tiga hari udah bekau kami datae, Paulus alu ngempuro ka bala tuae urang Judah di negri nya. Leboh sida udah begempuro magang, iya alu bejako ngagae sida, “Menyade, taja pen aku nadae ngereja utai ngelaban bangsa kitai, tauka ngelaban adat asal ake ine kitae, tang aku udah ditangkap di Yerusalem, alu diserah ka ngagae urang Roma.¹⁸ Leboh sida udah tembo2 mansik aku, sida berunding deka ngeleka ka aku, laban sida nadae nemu kebuah alae4 aku patut kena ukom bunoh.¹⁹Tang leboh urang Yahudi nyangkal penemu nya, aku alu ngasae ka dire nda tau nda ngapil ngagai Raja Besai, taja pen aku nadae ati deka bedakwaka bangsa kitae.²⁰ Nya meh kebuah aku minta dire betemu alu bejako enggau kita, laban aku ditancang ngena rantae baka to, ketegal pengadang kitae urang Israel.”²¹Sida lalu nyaut iya, “Kami nadai udah nerima surat ari Judea pasal nuan, lalu bala kitai ke datai ditu pen nadai mega madahka berita, tauka bejaku jai pasal nuan.²² Tang kami keran deka ningaka penemu nuan, laban kami nemu, semua urang di semua ndor bela bejako ngelaban raban to.”²³Leboh sida udah nempoh hari alae betemu enggau Paulus, sida datae ngagae ndor alai iya ke diau. Iya alu nerangka pekara nya ngagai sida kenyau ari pagi nyentuk ngagae lemae, besaksika pasal Perintah Allah Taala, lalu nguji nguingka sida ngagae Yesus ngena jako ari Adat Moses enggau ngena jako sida nabi ²⁴Sekeda sida arap ka utae te disebut iya, tang sida te bukae nggai arap.²⁵Nya sida enda besetuju enggau pangan dire. Leboh sida mupok, Paulus alu nyebut jako to: “Betol amat utae te disebut Roh Kudus leboh Iya bejako ngena nabi Isaiah ngagae sida ake ine kitae,²⁶ Bejalae ngagae urang to, alu sebut, Kita amat mending, tang enda mereti, alu kita amat merening, tang nda meda,²⁷laban urang tu enda tajam runding, alu pending sida bengal, alu sida udah nutup mata sida, ngambe ka sida enda meda ngena mata sida, lalu ninga ngena pending sida, alu mereti ngena ate sida, alu ngueng ngagae Aku, alu Aku ngerae ka sida.’²⁸Nya alai, awak ka kita nemu, pesau pasal pengeleka Allah Taala udah dikirom ka ngagae urang bangsa bukai. Sida deka mending!” ²⁹Lebuh Paulus udah nyebut nya, orang Yunani angkat ari ndor nya, alu bekelikoh balat amat nggau pangan dire.³⁰Paul diau dua taun ba endur ti disua iya empu, lalu iya ngelaluka semua orang ke datai ngagai iya, ³¹lalu nusui pasal Perintah Allah Taala, lalu ngajar pasal Tuhan Jesus Kristus enggau nadai belalai, sereta nadai utai nekul.

Romans

Chapter 1

¹Surat ari Paulus, ulun Yesus Kristus, ²ke dikangauka nyadi rasul, lalu dipilih nusui Berita Manah Allah Taala, ti udah disemaya Allah Taala dulu kelia nengah sida nabi Iya, dalam Bup Kudus, ³iya nya Berita Manah pasal Anak Iya, ke ada nyadi mensia ari peturun Daud;⁴lalu dikumbai Anak Allah Taala ulih Roh pengudus, laban pengangkat Yesus Kristus Tuhan kitai ari mati. ⁵Ulih Iya, Allah Taala udah meri kami pengasih enggau pengawa nyadi rasul mai semua orang bansa bukai arap sereta ngasika nama Iya, ⁶nyengkaum kita ke dikangauka nyadi nembiak Yesus Kristus.⁷Ngagai semua kita ke dikerinduka Allah Taala di Roma, ke udah dikangauka nyadi nembiak Tuhan: Awakka Allah Taala ti Apai kitai enggau Tuhan Yesus Kristus meri kita pengasih enggau pemaik.⁸Tang aku enda tau enda dulu meri terima kasih ngagai Allah Taala aku dalam nama Yesus Kristus, ke semua bala kita, laban pengarap kita benung ditusui di serata dunya. ⁹Laban Allah Taala, ke dipetuaika aku enggau pengabis ati aku lebuh aku nusui Berita Manah pasal Anak Iya, nemu aku endang enda ngetu ingatka kita ¹⁰dalam sampi aku, minta Allah Taala, ari peneka Iya Empu, ngasuh aku ulih nemuai ngagai kita,¹¹laban aku balat lelengauka kita, ngambika aku ulih bekunsika berekat Roh enggau kita, kena ngeringka kita. ¹²Utai ti ku aku nya, ngambika kitai sama diperansang ulih pengarap pangan diri, iya nya pengarap kita, enggau pengarap aku.¹³Aku dekaka kita nemu, menyadi, aku suah udah deka nemuai ngagai kita ngambika aku ulih mai orang ari bala kita arap, baka ti udah dikereja aku ba orang bansa bukai. Tang aku seruran bisi utai nanggul. ¹⁴Aku bisi tanggungjawap atas semua orang, orang ke udah mansang, enggau orang ke apin mansang, orang ke bisi pelajar, enggau orang ke nadai pelajar. ¹⁵Nya kebuah aku keran mega deka nusui Berita Manah ngagai kita ke diau di Roma.¹⁶Laban aku enda malu ke Berita Manah, laban nya kuasa Allah Taala kena nyelamatka genap iku orang ke arap, keterubah orang Yahudi, lalu mega orang bansa bukai. ¹⁷Laban Berita Manah mandangka chara Allah Taala ngasuh orang bebaik enggau Iya, iya nya nengah pengarap kenyau ari pun datai ke ujung. Munyi ti ditulis, “Orang ke lurus deka idup ngena pengarap.¹⁸Laban pengeringat Allah Taala dipandangka ari serega ngelaban semua dosa enggau penyai mensia ti nagang sida nemu pemendar. ¹⁹Laban utai ti patut ditemu sida pasal Allah Taala, endang nyata ba sida, laban Allah Taala udah ngayanka utai nya ngagai sida.²⁰Kenyau ari penumbuh dunya, kuasa Allah Taala ti meruan belama iya enggau kualiti Iya ti enda ulih dipeda, udah ditemu sereta dipeda mensia ari utai ti digaga Iya. ²¹Nya alai sida nadai kebuah enda nemu; laban taja pen sida nemu Allah Taala, tang sida enda ngemesaika Iya nyadika Allah Taala sida, tauka meri terima kasih ngagai Iya, tang sida berundingka utai ti nadai guna, lalu runding sida mapap sereta penuh laban pemetang.²²Sida ngumbai diri bepenemu-dalam, tang sida beli, ²³lalu sida nyilih mulia Allah Taala ti idup belama iya, enggau engkeramba ti digaga neladan gamal mensia ti enda ulih idup belama iya, tauka neladan gamal burung, tauka jelu, tauka ular.²⁴Nya alai, Allah Taala nejuka sida ngereja ulah ti kamah ti dikinginka sida, ngambika sida ngamahka tubuh diri enggau pangan diri, ²⁵laban sida nyilih pemendar pasal Allah Taala enggau pemula, lalu nyembah sereta betuaika utai ti digaga Allah Taala, ukai nyembah Allah Taala Empu ke ngaga semua utai lalu patut dipuji belama iya! Amin.²⁶Nya kebuah Allah Taala nejuka sida nurutka pengingin sida ti jai. Indu beleman enggau indu; lalu baka nya mega lelaki enggai beleman enggau indu. ²⁷Lelaki tetengukka lelaki, lalu sida enda nemu malu beleman enggau orang ke sama lelaki baka sida empu, lalu sida nerima ukum ba tubuh sida empu ketegal penyalah sida.²⁸Nyadi laban sida ngumbai diri tau enda ibuh nemu Allah Taala, nya alai Iya nejuka sida diperintah runding ti jai, ngambika sida ngereja utai ti enda patut dikereja sida.²⁹Sida penuh laban genap macham penyalah, penyai, pengamu, ati ti begedika orang. Sida kepapas, munuh orang, belaya, ngelakar, bedendam, bejakuka orang, ³⁰bejai orang, begedika Allah Taala, nadai nemu bebasaka orang, sumbung, temegah, ngaga penyai, ngelaban apai indai, ³¹beli, enda tetap ati, nadai nemu berundingka orang, nadai nemu kasihka orang.³²Sida nemu adat Allah Taala endang madahka orang ke ngereja utai nya patut dibunuh, tang sida ukai semina ngereja utai nya aja, tang sida mega meransang orang bukai ngereja utai nya.

Chapter 2

¹Nya alai, enda milih sapa-sapa kita nya, kita nadai kebuah ngakim pangan diri, laban lebuh kita ngakim orang, kita ngukum diri empu, laban kita ke ngakim orang, mega ngereja utai ti dikereja sida. ²Ku kita, “Kitai endang nemu, ukum ti diberi Allah Taala ngagai orang ke ngereja utai nya, endang beduduk ba pemendar.”³Enda milih sapa-sapa kita nya, kati kita ngumbai diri ulih nyeliahka ukum Allah Taala ketegal kita ngakim orang ke ngereja utai nya, tang kita empu ngereja utai nya baka sida? ⁴Tauka kita ngeleseka pemesai penelap Allah Taala, pengetan enggau pengeliat ati Iya? Kati kita enda nemu, Iya nelap enggau kita laban Iya dekaka kita nesal ati ke dosa kita?⁵Tang laban kita kieh lalu enggai nesal ati, kita nugungka ukum ke diri empu lebuh Hari Pechara, lebuh pengelurus ukum Allah Taala dipandangka. ⁶Laban Iya deka ngupah orang nitihka utai ti dikereja sida siku-siku. ⁷Orang ke liat ati ngereja pemadas, lalu ngiga mulia, basa enggau pengidup ti meruan, deka diberi Iya pengidup ti meruan belama iya.⁸Tang orang ke semina berundingka diri empu aja, lalu enda ngasika pemendar, tang ngasika penyai, deka natka pengeringat enggau pemedis ati Allah Taala. ⁹Pemerinsa enggau penusah deka ditatka semua orang ke ngereja penyai, keterubah orang Yahudi, lalu mega orang bansa bukai,¹⁰tang mulia, basa enggau pemaik deka diberi ngagai genap iku orang ke ngereja pemadas, keterubah orang Yahudi, lalu mega orang bansa bukai. ¹¹Laban Allah Taala enda bepilih mata. ¹²Semua orang ke bedosa ari luar Adat, deka mati ari luar Adat, lalu semua orang ke bedosa di baruh Adat, deka diakim Adat.¹³Laban ukai orang ke mendingka Adat ke dikumbai Allah Taala lurus, tang orang ke ngasika Adat. ¹⁴Orang bansa bukai nadai ngembuan Adat; tang tiap kali sida ngereja utai ti diletak Adat, nya nyadika adat sida, taja pen sida nadai ngembuan Adat.¹⁵Pendiau sida nunjukka utai ti disebut Adat bisi ditulis dalam ati sida. Lalu ati sida ti beresi mega madahka nya; lalu sida charut runding, kadang-kadang ngumbai diri udah ngereja penyalah, lalu kadang-kadang ngumbai diri nadai udah ngereja penyalah ¹⁶lebuh hari nya datai, nitihka Berita Manah ti ditusui aku, lebuh Allah Taala, ulih Yesus Kristus, ngakim resia runding semua mensia.¹⁷Tang enti kita ngumbai diri orang Yahudi, lalu manggaika diri ba Adat, ¹⁸lalu temegahka kaul kita enggau Allah Taala lalu nemu peneka Iya, lalu nemu ngira utai ti manah laban kita diajar pasal Adat,¹⁹ lalu enti kita nemu diri nyadi malin ke orang ke buta, nyadi penampak ke orang ke diau dalam pemetang, ²⁰nyadi pengajar ke orang ke beli, enggau nyadi pengajar ke orang ke mit, laban Adat kita ngembuan semua penemu enggau pemendar,²¹lalu udah nya kita ngajar orang bukai, kati kita enda ngajar diri empu? Kita ngajar orang, enda nyagi orang ngenchuri, kati kita ngenchuri? ²²Kita ke enda nyagi orang butang, kati kita butang? Kita ke begedika engkeramba, kati kita ngerumpak rumah sembiang engkeramba?²³Kita ke temegahka Adat, kati kita ngelanggar Adat lalu ngeleseka Allah Taala? ²⁴Laban endang udah ditulis, “Nama Allah Taala dikeleseka orang bansa bukai laban kita.”²⁵Betutus endang bisi reti ba kita enti kita ngasika Adat, tang enti kita ngelanggar Adat, tutus nya nadai guna. ²⁶Nya alai, enti orang bansa bukai ke enda ditutus, ngasika Adat, enda ka Allah Taala deka ngira iya sebaka enggau orang ke udah ditutus? ²⁷Nya alai orang bansa bukai ke ngasika Adat deka ngumbai kita orang Yahudi, ke bisi Adat sereta udah ditutus, salah laban kita ngelanggar Adat.²⁸Laban sapa orang Yahudi ke bendar, ke amat udah ditutus? Orang Yahudi ke bendar nya ukai orang ke semina ditutus ba batang tubuh. ²⁹Orang Yahudi ke bendar nya orang ke ngaku diri orang Yahudi dalam ati iya. Lalu tutus ti bendar nya tutus dalam ati ukai ba batang tubuh. Tu pekara roh, ukai pekara tubuh. Orang ke baka nya ukai nerima puji ari mensia, tang ari Allah Taala.

Chapter 3

¹Enti pia, nama penguntung ke orang Yahudi? Tauka, nama guna betutus? ²Mayuh penguntung! Kesatu, orang Yahudi udah diberi pesan Allah Taala.³Tang kati enti sekeda orang Yahudi enda tetap ati? Kati nya tau ngasuh Allah Taala enda tetap ati? ⁴Enda! Taja pen semua mensia bula, tang Allah Taala enda bula, munyi ti ditulis, “Ngambika Nuan ditemu lurus lebuh Nuan bejaku, lalu menang lebuh Nuan diakim.”⁵Tang enti penyai kitai nunjukka pengelurus Allah Taala, baka ni ku jalai kitai bejaku? Kati kitai tau ngumbai Allah Taala enda lurus laban Iya ringat ngagai kitai? (Aku bejaku ngena chara mensia.) ⁶Enda tau! Laban enti Iya enda lurus, baka ni ku Iya ulih ngakim dunya?⁷Tang enti pemula aku ngasuh pemendar pasal Allah Taala nyata agi, ke mulia nama Iya, nama kebuah aku agi dikumbai bedosa? ⁸Lalu nama kebuah enda nyebut -- sekeda orang betenah ngumbai kami bisi nyebut tu -- “Aram kitai ngereja penyai ngambika pemadas datai”? Awakka sida diukum.⁹Nama deh? Kati kitai manah agi? Enda! Laban aku udah madah, orang Yahudi enggau orang bansa bukai endang di baruh kuasa dosa, ¹⁰munyi ti udah ditulis: “Nadai siku ke lurus, siku pen nadai.¹¹nadai siku ke mereti, nadai siku ke ngiga Allah Taala. ¹²Semua bela udah limpang magang. Semua sida nadai guna magang. Nadai siku ke ngereja utai ti badas, siku pen nadai.¹³Nyawa sida merangap baka lubang kubur ti enda ditutup. Sida nipu orang ngena dilah sida. Rachun liur ular ti bisa di baruh bibir mulut sida. ¹⁴Nyawa sida penuh laban jaku sumpah enggau pemenchi.¹⁵Sida jampat deka munuh. ¹⁶Sida ngerusak sereta ngemerinsa, ¹⁷lalu sida nadai nemu jalai pemaik. ¹⁸Sida enda nangika Allah Taala.”¹⁹Diatu baru kitai nemu, semua utai ti disebut Adat endang ditujuka magang ngagai orang ke di baruh Adat, ngambika semua mulut badu agi bejaku, lalu semua dunya diakim Allah Taala. ²⁰Laban nadai siku ke lurus di mua Allah Taala ketegal nitihka Adat, laban Adat semina ngasuh kitai nemu pasal dosa.²¹Tang diatu pengelurus Allah Taala udah dipandangka, ari luar Adat, lalu Adat enggau sida nabi besaksika pasal pengelurus nya. ²²Pengelurus ti ari Allah Taala nya datai ulih pengarap ke Yesus Kristus, ngagai semua orang ke arap. Laban semua mensia nadai bida ari pangan diri,²³laban semua bela udah bedosa magang lalu jauh ari mulia Allah Taala. ²⁴Diatu sida digaga lurus ulih pengasih ti diberi Iya pechuma, lebuh sida ditebus Yesus Kristus.²⁵Allah Taala nyerahka Iya nyadika genselan kena muai dosa, ulih darah Iya, ti diterima ngena pengarap. Allah Taala ngereja nya kena Iya mandangka pengelurus Iya, laban ulih pengeliat ati Iya, Iya enda ngukum dosa ti udah dikereja dulu ari nya. ²⁶Iya ngereja nya diatu kena Iya nunjukka Diri amat lurus, lalu ngaga orang ke arapka Yesus Kristus, nyadi lurus.²⁷Enti pia, nama utai dikemegahka kitai? Nadai! Laban kitai ngasika Adat? Ukai, tang laban adat pengarap. ²⁸Laban kitai nemu, orang digaga lurus ulih pengarap, ukai laban iya ngasika Adat.²⁹Kati Allah Taala nya semina ke orang Judah aja? Kati Iya ukai Allah Taala ke orang bansa bukai mega? Iya mega Allah Taala ke orang bansa bukai, ³⁰laban Allah Taala semina siku aja, lalu Iya deka ngaga orang Yahudi enggau orang bansa bukai lurus, ulih pengarap siti nya aja.³¹Enti pia, kati kitai muai Adat laban kitai bisi pengarap tu? Enda! Kitai ngeringka Adat.

Chapter 4

¹Enti pia, baka ni ku kitai bejakuka pasal Abraham ke nurunka bansa kitai? ²Laban enti Abraham udah digaga lurus ulih pengawa ti dikereja iya, iya bisi utai ti tau dikemegahka iya, tang ukai di mua Allah Taala. ³Laban nama utai ti disebut Bup Kudus? “Abraham arapka Allah Taala, lalu ketegal nya, Allah Taala ngumbai iya lurus.”⁴Ba orang ke bekereja, gaji ukai dikumbai pemeri, tang upah. ⁵Tang orang ke enda ngereja pengawa, tang manggaika pengarap iya ba Allah Taala ke ngaga orang ke jai nyadi lurus, orang nya deka dikumbai lurus ketegal pengarap iya.⁶Nya meh gaya utai ti disebut Daud lebuh iya merekatka orang ke dikumbai Allah Taala lurus, enda ngira utai ti dikereja orang nya. Ku iya, ⁷“Beberekat meh orang ke udah diampun ari penyalah sida, lalu dosa sida dilamun. ⁸Beberekat meh orang ke bempu dosa ti enda dikingatka Tuhan!”⁹Kati berekat nya semina diberi ngagai orang ke udah ditutus, tauka diberi mega ngagai orang ke enda ditutus? Kami udah madahka Abraham dikumbai lurus ketegal pengarap iya. ¹⁰Kemaya Abraham dikumbai lurus? Sebedau tauka udah bekau iya ditutus? Iya dikumbai lurus ukai lebuh iya udah ditutus, tang sebedau iya ditutus.¹¹Iya ditutus dudi agi ari nya, lalu tutus nya kena nanggam pengelurus iya ketegal pengarap iya lebuh iya apin ditutus. Nya alai Abraham nyadika apai semua orang ke arap, ke dikumbai Allah Taala lurus ketegal pengarap, taja pen sida enda ditutus. ¹²Lalu Abraham mega nyadi apai ke orang ke ditutus, ke ukai semina ditutus aja, tang idup neladan pengarap ti dikembuan apai kitai Abraham sebedau iya ditutus.¹³Laban semaya ti madahka Abraham deka bempu dunya ukai datai ngagai iya tauka ngagai peturun iya ulih Adat, tang ulih pengelurus ti datai ulih pengarap. ¹⁴Laban enti waris nya diberi ngagai orang ke nitihka Adat, reti nya, pengarap nadai reti, lalu semaya nya mega nadai guna. ¹⁵Laban Adat mai pengeringat Allah Taala. Tang enti Adat nadai, penyalah mega nadai.¹⁶Nya alai semaya nya bepanggai ba pengarap, ngambika semaya nya beduduk ba pengasih lalu dijamin deka diberi ngagai semua peturun Abraham, ukai semina ngagai orang ke nitihka Adat, tang mega ngagai orang ke bisi pengarap baka enggi Abraham, laban iya apai semua kitai, ¹⁷munyi ti udah ditulis, “Aku udah ngaga nuan nyadi apai ke mayuh bengkah bansa.” Nya meh jalai Allah Taala ti dikarapka Abraham ngaga semaya Iya enggau Abraham. Iya nya meh Allah Taala ke ngangkatka orang ari mati, ke ngasuh semua utai ti nadai, nyadi bisi.¹⁸Abraham arap lalu andal ati, lalu iya nyadi Apai ke mayuh bengkah bansa, munyi ti udah dipadahka ngagai iya, “Baka nya meh pemayuh peturun nuan.” ¹⁹Pengarap iya enda lemi lebuh iya berundingka tubuh diri ti nyau deka mati, (laban umur iya kira seratus taun), tauka lebuh iya berundingka Sarah ke mandul.²⁰Iya nadai kakang mimit arapka semaya Allah Taala, tang mansang kering sekering dalam pengarap lalu ngemuliaka Allah Taala, ²¹laban iya nemu Allah Taala ulih ngereja utai ti udah disemaya Iya.²²Nya alai ketegal pengarap iya, “Abraham dikumbai lurus.”²³Nyadi leka jaku “dikumbai lurus” ukai semina ditulis ke Abraham aja, ²⁴tang ke kitai mega. Kitai deka dikumbai lurus enti kitai arapka Allah Taala udah ngangkatka Yesus Tuhan kitai ari mati. ²⁵Iya udah dibunuh ketegal dosa kitai, lalu udah diangkatka ari mati ngambika kitai digaga lurus di mua Allah Taala.

Chapter 5

¹Nya alai, laban kitai digaga lurus ulih pengarap, kitai diau dalam pemaik enggau Allah Taala ulih Yesus Kristus Tuhan kitai. ²Ulih Iya kitai udah ulih datai ngagai pengasih ti alai kitai bediri diatu, lalu kitai deka temegahka pengadang kitai ke deka enggau bempu mulia Allah Taala.³Lalu ukai semina nya aja, tang kitai mega deka temegahka diri ke natka pemerinsa, laban kitai nemu pemerinsa deka ngadaka ati ti tan, ⁴lalu ati ti tan deka ngadaka perangai ti manah, lalu perangai ti manah deka ngadaka pengadang, ⁵lalu pengadang enda ngelebuka kitai, laban pengerindu Allah Taala udah dituang ke dalam ati kitai ulih Roh Kudus ke udah diberi ngagai kitai.⁶Laban lebuh kitai agi lemi, ba maya ti patut, Kristus mati ke orang ke jai. ⁷Iya ti bendar, jarang orang deka mati ngarika orang ke lurus. Nyangka orang berani mati ngarika orang ke manah.⁸Tang Allah Taala udah ngayanka pengerindu Iya ke kitai, iya nya lebuh kitai agi nyadi orang ke bedosa, Kristus mati ngarika kitai! ⁹Nya alai, laban kitai diatu udah digaga lurus ulih darah Kristus, tentu lebih agi ga kitai deka diselamatka ulih Iya ari pengeringat Allah Taala!¹⁰laban enti kitai, lebuh kitai agi nyadi munsuh Allah Taala, dibai bebaik enggau Iya ulih pemati Anak Iya, tentu lebih agi ga kitai deka diselamatka ulih nyawa Iya lebuh kitai udah dibai bebaik enggau Iya. ¹¹Tang ukai semina nya aja; tang kitai mega rami gaga ati ke utai ti udah dikereja Allah Taala ulih Yesus Kristus Tuhan kitai, laban Iya udah mai kitai bebaik enggau Allah Taala.¹²Nya alai, baka dosa ti datai ngagai dunya nengah orang siku, lalu pemati datai laban dosa, nya alai pemati ngelekai ngagai semua mensia, laban semua bela udah bedosa. ¹³Iya ti bendar, dosa endang udah bisi di dunya sebedau Adat diberi, tang dosa nadai kena itung laban Adat apin bisi.¹⁴Tang taja pia, pemati endang udah merintah kenyau ari Adam nyentuk ngagai maya Musa, nyengkaum orang ke bempu dosa ti enda sebaka enggau penyalah Adam, ti ngambarka gaya orang siku ke deka datai. ¹⁵Tang pemeri ti diberi pechuma nya enda baka dosa Adam. Laban enti mayuh orang mati ketegal dosa orang siku nya, tentu mayuh agi ga pengasih Allah Taala enggau pemeri ti diberi pechuma deka diberi ngagai orang mayuh, ulih orang siku, iya nya Yesus Kristus.¹⁶Lalu pemeri ti diberi pechuma nya enda baka dosa orang siku nya. Laban atur ti diberi udah bekau dosa siti nya nyadi, mai ukum, tang pemeri ti diberi pechuma udah bekau mayuh dosa nyadi, mai pengelurus. ¹⁷Enti ketegal dosa orang siku, pemati merintah ulih orang siku nya, tentu lebih agi ga orang ke nerima pengasih enggau pengelurus ti diberi pechuma deka merintah dalam pengidup tu, ulih orang siku, iya nya Yesus Kristus.¹⁸Nya alai, baka dosa orang siku ti mai ukum ngagai semua mensia, baka nya mega pengawa ti lurus ti dikereja orang siku deka mai pengelurus enggau pengidup ngagai semua mensia. ¹⁹Laban baka orang siku ke enda ngasi nya mai mayuh orang bedosa, baka nya mega mayuh orang deka digaga lurus laban orang siku ngasi.²⁰Tang Adat datai, lalu tu ngasuh penyalah betambah; tang lebuh dosa betambah, pengasih Allah Taala betambah mayuh agi, ²¹ngambika, baka dosa ti merintah ngena pemati, baka nya mega pengasih merintah ngena pengelurus lalu mai ngagai pengidup ti meruan belama iya, ulih Yesus Kristus Tuhan kitai.

Chapter 6

¹Nya alai, baka ni ku jalai kitai bejaku? Kati kitai majak bedosa, ngambika pengasih nambah-menambah? ²Enda! Baka ni ku kitai ke udah mati ke dosa, tau majak diau dalam dosa? ³Kati kita enda nemu, semua kitai ke udah dibaptisa ke dalam Yesus Kristus, udah mega dibaptisa ke dalam pemati Iya?⁴Nya alai, kitai udah dikuburka sama enggau Iya laban kitai udah dibaptisa ke dalam pemati Iya, ngambika baka Kristus ke diangkatka ari pemati ulih mulia Apai, baka nya mega kitai deka idup dalam pengidup ti baru. ⁵Laban enti kitai udah begempung enggau Iya dalam pemati Iya, kitai tetap mega deka begempung enggau Iya dalam pengangkat Iya ari mati.⁶Kitai nemu, pendiau kitai ti lama udah diregang sama enggau Iya, ngambika tubuh ti bedosa dirusak, lalu kitai enda agi nyadi ulun dosa. ⁷Laban barang sapa mati, dilepaska ari dosa.⁸Tang enti kitai udah mati enggau Kristus, kitai mega arapka diri deka idup enggau Iya. ⁹Kitai nemu, Kristus ke diangkatka ari mati, enda agi mati. Pemati nadai agi kuasa atas Iya.¹⁰Pemati ti ditatka Iya nya pemati ke dosa, sekali aja, tang pengidup ti diasaika Iya diatu nya pengidup Iya ke Allah Taala. ¹¹Nya alai kita enda tau enda ngumbai diri mati ke dosa, lalu idup ke Allah Taala dalam Yesus Kristus.¹²Nya alai, anang nejuka dosa merintah tubuh kita, ti ngasuh kita ngasika pengingin tubuh. ¹³Anang agi nyerahka tubuh kita ngagai dosa, nyadika senyata kena ngereja penyai, tang serahka diri ngagai Allah Taala baka orang ke udah dibai ari pemati ngagai pengidup, lalu serahka tubuh kita ngagai Allah Taala nyadika senyata kena ngereja pengelurus. ¹⁴Laban dosa nadai agi merintah kita, laban kita ukai di baruh Adat, tang di baruh pengasih.¹⁵Nama deh? Kati patut kitai bedosa laban kitai ukai di baruh Adat, tang di baruh pengasih? Enda tau sekali-kali! ¹⁶Kati kita enda nemu, enti kita nyerahka diri ngagai orang ngambika kita ngasika iya baka ulun, kita nyadi ulun orang ke dikasika kita, nemuka kita nyadi ulun dosa ti mai ngagai pemati, tauka ngasika Allah Taala ti mai ngagai pengelurus?¹⁷Tang terima kasih ngagai Allah Taala, laban taja pen kita suba udah nyadi ulun dosa, tang kita, enggau pengabis ati kita, udah ngasika ajar ti bendar ti udah diberi ngagai kita, ¹⁸lalu laban kita udah dilepaska ari dosa, kita diatu udah nyadi ulun pengelurus.¹⁹Aku bejaku ngena penemu mensia, laban kita lemi. Laban baka kita suba ke udah nyerahka tubuh kita nyadika ulun pengamah, sereta majak balat-sebalat nyadika ulun penyai, baka nya mega kita diatu enda tau enda nyerahka tubuh kita nyadika ulun pengelurus, ngambika kita nyadi kudus. ²⁰Lebuh kita nyadi ulun dosa, kita enda diperintah pengelurus. ²¹Tang nama penguntung kita suba, lebuh kita ngereja utai ti dikemaluka kita diatu? Semua utai nya ngujung ngagai pemati magang!²²Tang laban kita diatu udah dilepaska ari dosa, lalu nyadi ulun Allah Taala, penguntung kita nya pengudus, ti ngujung ngagai pengidup ti meruan belama iya. ²³Laban upah dosa nya pemati, tang pemeri ti diberi Allah Taala pechuma nya pengidup ti meruan belama iya dalam Yesus Kristus Tuhan kitai.

Chapter 7

¹Kati kita enda nemu, menyadi--aku bejaku ngagai orang ke nemu Adat--Adat semina bekuasa atas orang lebuh orang nya agi idup?²Ambika banding, indu ke bisi laki, ditanchang adat ngagai laki iya, seagi-agi laki iya idup; tang enti laki iya mati, iya dilepaska ari adat ti nanchang iya ngagai laki iya. ³Lalu iya deka dikumbai butang enti iya diau enggau lelaki bukai lebuh laki iya empu agi idup. Tang enti laki iya mati, iya dilepaska ari tanchang adat nya, lalu enti iya belaki baru, iya enda butang.⁴Baka nya mega kita, menyadi. Kita udah mati ke Adat, laban kita diatu udah nyadi raban tubuh Kristus, ngambika kita seraban enggau pangan diri, diempu Iya ke udah diangkatka idup baru ari mati, ngambika kitai bebuah ke Allah Taala. ⁵Lebuh kitai idup dalam tubuh kitai tu, pengingin kitai ti bedosa, ti disungkak Adat, mengkang bekereja dalam tubuh kitai, lalu ngeluarka buah ke pemati.⁶Tang diatu kitai udah dilepaska ari Adat, mati ari utai ti udah nanchang kitai suba, ngambika kitai enda agi nyadi ulun Adat ti lama udah ditulis, tang nitihka jalai ti baru ti diberi Roh Kudus.⁷Enti pia, baka ni ku jalai kitai bejaku? Kati kitai ngumbai Adat nya dosa? Enda! Enti nadai Adat, aku tentu enda nemu utai ti dikumbai dosa. Aku tentu enda nemu reti utai ti dikumbai inginka utai orang, enti Adat nadai udah nyebut, “Anang inginka utai orang.” ⁸Tang dosa udah tetemuka peluang dalam Adat, lalu ngaga semua macham pengingin ke utai orang dalam ati aku. Enti nadai Adat, dosa mati.⁹Aku menya udah idup ari luar Adat, tang lebuh pesan datai, dosa idup baru lalu aku mati, ¹⁰lalu pesan ti besemaya deka meri pengidup, udah munuh aku.¹¹Laban dosa, lebuh iya udah tetemuka peluang dalam pesan nya, nipu aku lalu munuh aku ngena peluang nya. ¹²Nya alai, Adat endang kudus, lalu pesan endang kudus, lurus, sereta badas.¹³Enti pia, kati utai ti badas mai pemati ngagai aku? Enda! Dosa ti mai pemati ngagai aku, ngena utai ti badas, ngambika dosa dipandangka endang amat dosa, lalu ulih pesan, dosa nya dipandangka amat utai ti pemadu jai. ¹⁴Laban kitai nemu, Adat endang asal ari Roh Allah Taala, tang asal aku ari mensia ke dijual nyadika ulun dosa.¹⁵Aku enda nemu utai ti dikereja diri, laban aku enda ngereja utai ti dikedekaka aku, tang ngereja utai ti dipegedika aku. ¹⁶Nyadi enti aku ngereja utai ti dikenggaika aku, reti nya aku besetuju ngumbai Adat nya badas.¹⁷Nya alai, ukai aku ke ngereja utai nya, tang dosa ti diau dalam aku. ¹⁸Laban aku nemu, nadai utai ti badas diau dalam aku, reti nya, dalam tubuh aku. Aku keran deka ngereja utai ti ngena, tang aku enda ulih ngereja utai nya.¹⁹Laban aku ukai ngereja utai ti badas ti dikedekaka aku, tang ngereja utai ti jai ti dikenggaika aku. ²⁰Enti aku ngereja utai ti dikenggaika aku, ukai aku ke ngereja utai nya, tang dosa ti diau dalam aku. ²¹Nya alai, aku nemu, tu amat adat ba aku: lebuh aku deka ngereja utai ti badas, aku lalu milih penyai.²²Laban dalam ati aku, aku endang rinduka adat Allah Taala, ²³tang aku meda dalam tubuh aku, adat bukai beperang ngelaban Adat ti dalam ati aku lalu nanchang aku ngena adat dosa, ti diau dalam tubuh aku.²⁴Naka meh penusah aku tu! Sapa deka ngelepaska aku ari tubuh tu ti mai aku ngagai pemati? ²⁵Aku meri terima kasih ngagai Allah Taala ulih Yesus Kristus Tuhan kitai! ²⁶Nya alai, ngena runding aku, aku nyadi ulun adat Allah Taala, tang ngena tubuh aku, aku nyadi ulun adat dosa.

Chapter 8

¹Nya alai diatu orang ke dalam Yesus Kristus nadai kena ukum agi, ²laban adat Roh ti meri pengidup dalam Yesus Kristus, udah ngelepaska aku ari adat dosa enggau pemati.³Laban Allah Taala udah ngereja utai ti enda ulih dikereja Adat laban mensia lemi. Nya alai Iya ngirumka Anak Iya Empu ngena gamal mensia ti bedosa, ngambika Iya muai dosa, ngukum dosa dalam tubuh mensia ⁴ngambika atur ti lurus ti dibai Adat dikamatka dalam kitai ke idup nitihka peneka Roh Kudus, ukai nitihka peneka mensia. ⁵Laban orang ke idup nitihka peneka mensia berundingka utai ti dikinginka mensia, tang orang ke idup nitihka peneka Roh Kudus berundingka utai ti dikedekaka Roh Kudus.⁶Runding ti ditumpuka ngagai peneka mensia, nuju ngagai pemati, tang runding ti ditumpuka ngagai peneka Roh Kudus, nuju ngagai pengidup enggau pemaik. ⁷Nya kebuah runding ti ditumpuka ngagai peneka mensia, bemunsuh ngelaban Allah Taala. Iya enda nunduk ngagai adat Allah Taala, laban iya ti bendar, iya endang enda ulih nunduk ngagai Adat nya, ⁸lalu orang ke nurutka peneka mensia, enda ulih ngerinduka ati Allah Taala.⁹Tang kita ukai idup nitihka peneka mensia. Kita idup nitihka peneka Roh, laban Roh Allah Taala diau dalam kita. Barang sapa nadai Roh Kristus, ukai nembiak Kristus. ¹⁰Tang enti Kristus diau dalam kita, taja pen tubuh kita mati laban dosa, Roh Allah Taala meri kita pengidup laban pengelurus.¹¹Enti Roh Iya ke udah ngangkatka Jesus ari mati, diau dalam kita, Iya ke udah ngangkatka Kristus ari mati, deka mega meri pengidup ngagai tubuh kita ti nemu mati, ulih Roh Iya ke diau dalam kita.¹²Nya alai, menyadi, kitai berutang, tang ukai ba mensia lalu idup nitihka peneka mensia, ¹³laban enti kita idup nitihka peneka mensia, kita deka mati, tang enti, ulih Roh Kudus, kita munuh pengawa ti bedosa ti dikereja tubuh kita, kita deka idup.¹⁴Laban semua orang ke diiring Roh Allah Taala endang anak Allah Taala. ¹⁵Laban kita ukai nerima roh ti ngasuh kita nyadi ulun penakut baru, tang kita udah nerima Roh ti ngiru kita nyadi anak Allah Taala. Lebuh kitai ngangau, “Abba! Apai!”¹⁶iya nya Roh Kudus Empu ke besaksi ngagai roh kitai, madahka kitai tu anak Allah Taala, ¹⁷lalu enti kitai tu anak Allah Taala, kitai bempu waris Allah Taala, sama bempu waris enggau Kristus, laban enti kitai amat merinsa sama enggau Kristus, kitai deka mega dimuliaka sama enggau Iya.¹⁸Aku ngira, pemerinsa ti ditatka kitai diatu, enda ulih dibandingka enggau mulia ti deka dipandangka ngagai kitai. ¹⁹Laban semua utai ti udah digaga Allah Taala endang balat lelengau nganti Allah Taala mandangka bala anak Iya,²⁰laban semua utai ti udah digaga Allah Taala endang ditaga nadai reti agi, ukai ulih peneka sida empu, tang ulih peneka Allah Taala ke ngaga iya baka nya, ²¹ngarapka semua utai ti udah digaga Allah Taala dilepaska ari tubuh sida ti nemu buruk, lalu bulih pengelepas ti bemulia ti endang enggi bala anak Allah Taala. ²²Kitai nemu, semua utai ti digaga Allah Taala, bedemuh magang natka diri pedis nyentuk ngagai diatu, baka indu ke radai deka beranak.²³Lalu ukai semina nya aja, tang kitai empu ke terubah diberi Roh Kudus mega bedemuh dalam ati kitai nganti diri diiru nyadi anak, reti nya tubuh kitai ditebus. ²⁴Kitai diselamatka laban pengadang. Utai ti dikumbai pengadang nya ukai utai ti dipeda kitai. Laban sapa ngadangka utai ti udah dipeda iya? ²⁵Tang enti kitai ngadangka utai ti apin dipeda kitai, kitai nganti iya enggau ati ti liat.²⁶Baka nya meh chara Roh Kudus nulung kitai lebuh kitai lemi. Kitai enda nemu chara kitai patut besampi, tang Roh Kudus minta ngagai Allah Taala ngarika kitai ngena demuh ti enda ulih ditelah. ²⁷Lalu Allah Taala, ke mansik ati kitai, nemu runding Roh Kudus, laban Roh Kudus minta ngarika nembiak Tuhan nitihka peneka Allah Taala.²⁸Kitai nemu, dalam semua utai, Allah Taala endang bekereja ke penguntung orang ke rinduka Iya, ke dikangauka Iya nitihka juluk ati Iya. ²⁹Laban orang ke udah dikelala Allah Taala kenyau ari pun, mega diletak Iya nyadi sebaka enggau Anak Iya, ngambika Anak Iya nyadi Aka Tuai ke sida menyadi Iya dalam ruang bilik ti besai nya. ³⁰Lalu orang ke udah diletak Iya nyadi sebaka enggau Anak Iya, mega dikangauka Iya; lalu orang ke dikangauka Iya mega digaga Iya lurus; lalu orang ke digaga Iya lurus, mega diberi Iya mulia.³¹Enti pia, baka ni ku jalai kitai bejakuka pasal utai tu? Enti Allah Taala setanah enggau kitai, sapa ulih ngelaban kitai? ³²Allah Taala enda ngalau Anak Iya Empu, tang nyerahka Iya ke kitai semua. Enda ka Iya enggau Jesus Kristus deka mega meri kitai semua utai bukai?³³Sapa ulih bedawaka orang ke udah dipilih Allah Taala? Allah Taala Empu ke ngumbai kitai nadai penyalah! ³⁴Sapa ulih ngukum kitai? Yesus Kristus ke udah mati, ke udah diangkatka idup baru, ke duduk muak ari kanan Allah Taala, ke deka bejaku ngarika kitai.³⁵Sapa ulih nyeraraka kitai ari pengerindu Kristus? Kati penusah, tauka pemedis, tauka pemerinsa, tauka lapar pungkang, tauka penyeranta, tauka utai ti tau nganu nyawa, tauka pedang, ulih nyeraraka kitai ari pengerindu Kristus? ³⁶Munyi ti udah ditulis, “Ketegal Nuan meh kami dibunuh sepemanjai hari. Kami tu baka bedus ti deka disayat.”³⁷Nadai! Dalam semua utai nya kitai lebih ari pemenang, ulih Iya ke rinduka kitai! ³⁸Laban aku nemu, nadai utai, nemuka pemati, tauka pengidup, tauka melikat, tauka bala pemerintah, tauka utai ti diatu, tauka utai ti jemah ila, tauka kuasa, ³⁹tauka dunya ti di atas enggau dunya ti di baruh, tauka semua utai bukai ti udah digaga Allah Taala, ulih nyeraraka kitai ari pengerindu Allah Taala dalam Yesus Kristus Tuhan kitai.

Chapter 9

¹Aku bejakuka pasal utai ti bendar dalam Kristus. Aku enda bula. Ati aku ti beresi diiring Roh Kudus ²lebuh aku besaksi madahka penyinu enggau penusah ati aku.³Laban manah agi aku kena sumpah lalu diseraraka ari Kristus, ketegal bansa aku empu, ketegal kaban belayan aku empu. ⁴Sida nya orang Israel, ke diiru nyadi anak Allah Taala, ke bempu mulia, sempekat, ke diberi Adat, diberi hak nyembah Allah Taala, enggau diberi semaya. ⁵Sida nya peturun orang Ibrani ke tebilang nama, ke nyadi aki ini Kristus lebuh Iya nyadi mensia, ke endang Allah Taala ti bekuasa atas semua. Awakka Allah Taala dipuji belama iya. Amin.⁶Ukai reti nya semaya Allah Taala udah puntan. Laban ukai semua orang Israel nya orang Israel ti bendar. ⁷Lalu ukai semua peturun Abraham nya peturun Abraham ti bendar; tang “Semina peturun ari Isak aja deka dikumbai peturun nuan.”⁸Reti nya, ukai anak ke diadaka mensia ke deka nyadi nembiak Allah Taala, tang anak ke datai ari semaya aja ke deka nyadi peturun Abraham ti bendar. ⁹Laban baka tu ku utai ti disebut semaya nya: “Ba urung maya tu Aku deka datai baru, lalu Sarah deka ngadaka anak lelaki siku.”¹⁰Lalu ukai semina nya aja. Utai ti sebaka enggau nya mega nyadi ba Ribka, lebuh iya ngandungka anak iya ke besapit dua, ke aki kitai Ishak. ¹¹Taja pen seduai iya apin ada, tauka apin ngereja sebarang utai, nemuka utai ti badas tauka jai (ngambika juluk ati Allah Taala ti milih seduai iya, dikamatka, ukai nitihka pengawa ti dikereja mensia, tang nitihka kangau Allah Taala), ¹²Ribka udah dipadahka munyi tu: “Iya ke tuai deka bekereja ke iya ti biak.” ¹³Munyi ti ditulis, “Aku rinduka Yakub, tang Aku begedika Esau.”¹⁴Enti pia, baka ni ku jalai kitai bejaku? Kati Allah Taala enda lurus? Ukai! ¹⁵Laban ku Iya nyebut ngagai Musa, “Aku deka kasihka orang ke dikasihka Aku, lalu Aku deka sinu ati ke orang ke dikesinuka Aku.” ¹⁶Nya alai, utai nya ukai bepanggai ba peneka tauka ba pengawa mensia, tang bepanggai ba pengasih Allah Taala.¹⁷Laban ku Bup Kudus nyebut ngagai raja menua Ejip, “Aku udah ngaga nuan nyadi raja kena Aku mandangka kuasa Aku, ngambika nama Aku dipadahka di serata dunya.” ¹⁸Nya alai, Allah Taala kasihka sebarang orang ke dikedekaka Iya, lalu Iya ngasuh orang kieh ati, sebarang orang ti patut ku Iya.¹⁹Kita nyangka deka nyebut ngagai aku, “Enti pia, nama kebuah Allah Taala agi begigaka penyalah kitai? ²⁰Laban sapa ulih nyakal peneka Iya?” Tang sapa nuan nya, ke semina mensia aja, ke berani bekelikuh ngelaban Allah Taala? Kati utai ti ditempa deka bejaku ngagai orang ke nempa iya, “Nama kebuah nuan ngaga aku baka tu?” ²¹Kati tukang periuk nadai kuasa atas tanah liat, lalu ngaga ari tanah liat nya sigi periuk ti dikena lebuh maya rami, lalu sigi dikena tiap hari?²²Kati enti Allah Taala, ke lama udah sabar enggau utai ti digaga Iya, deka mandangka pengeringat Iya lalu ngayanka kuasa Iya, ngagai utai ti nyungkak Iya ringat, ti deka dirusak Iya? ²³Lalu kati enti Iya ngereja nya kena Iya mandangka pemesai mulia Iya ngagai orang ke dikasihka Iya, ke udah disediaka Iya nerima mulia ari Iya, ²⁴nyengkaum kitai ke udah dikangauka Iya, ukai semina ari bansa orang Judah aja, tang mega ari orang bansa bukai?²⁵Munyi ti disebut Iya dalam bup Hosea: “Orang ke ukai nembiak Aku deka dikumbai Aku ‘Nembiak Aku.’ Lalu orang ke enda dikerinduka Aku deka dikumbai Aku ‘Orang ke dikerinduka Aku.’ ²⁶“Lalu ba endur alai orang dipadahka, ‘Kita ukai nembiak Aku,’ dia sida deka dikumbai ‘anak Allah Taala ti idup.’ ”²⁷Lalu ku Yesaya bejaku enggau nyawa ti inggar pasal orang Israel: “Taja pen orang Israel ngemayuh pasir ti ba tebing tasik, semina teda sida ²⁸aja deka diselamatka, laban Tuhan deka lengkas ngukum dunya.” ²⁹Munyi ti udah dipadahka Yesaya, “Enti Tuhan ti Pemadu Bekuasa enda ngalau sekeda peturun ke kitai, kitai tentu udah nyadi baka Sodom enggau Gomorah.”³⁰Enti pia, baka ni ku jalai kitai bejaku? Orang bansa bukai ke enda begigaka pengelurus, udah bulih pengelurus ulih pengarap; ³¹tang orang Israel ke begigaka pengelurus beduduk ba Adat, enda ulih nitihka Adat nya.³²Nama kebuah? Laban sida enda ngiga pengelurus beduduk ba pengarap, tang beduduk ba utai ti dikereja sida. Sida udah tesangkut ba “batu ti ngasuh tesangkut,” ³³munyi ti udah ditulis, “Peda kita, Aku ngengkahka sigi batu di Sion, batu ti deka ngasuh orang tesangkut, batu ti besai ti deka ngasuh sida rebah, lalu barang sapa arapka Iya, enda malu.”

Chapter 10

¹Menyadi, utai ti dikinginka ati aku, enggau sampi aku ngagai Allah Taala ke sida, iya nya, minta sida diselamatka. ²Aku berani besaksi madahka sida balat angkunka Allah Taala, tang pengangkun sida ke Iya ukai beduduk ba penemu ti bendar,³laban sida enda nemu pengelurus ti datai ari Allah Taala. Nya alai sida numbuhka penemu ke diri empu lalu enda nunduk ngagai pengelurus Allah Taala.⁴Laban Kristus mai pengujung ngagai Adat, ngambika genap iku orang digaga lurus ulih pengarap sida ke Iya. ⁵Musa bisi nuliska pasal pengelurus ti datai ari Adat, ku iya, “Orang ke ngiga pengelurus beduduk ba Adat, enda tau enda idup nitihka Adat.”⁶Tang pengelurus ti datai ari pengarap madah: “Anang nyebut dalam ati kita, ‘Sapa deka niki ke serega?’ (reti nya, mai Kristus nurun). ⁷“Tauka ‘Sapa deka nurun ngagai dunya ti di baruh?’ ” (reti nya, ngangkatka Kristus ari mati).⁸Utai ti disebut Bup Kudus nya munyi tu: “Jaku nya semak kita, ba mulut kita enggau dalam ati kita.” Nya meh pesan pengarap ti dipadahka kami, ⁹laban enti kita ngaku ngena mulut kita Yesus nya Tuhan, lalu dalam ati kita arapka Allah Taala udah ngangkatka Iya ari mati, kita deka diselamatka. ¹⁰Laban kita arap ngena ati kita, lalu digaga lurus, lalu kita ngaku ngena mulut kita, lalu diselamatka.¹¹Munyi ti disebut Bup Kudus, “Orang ke arapka Iya sigi enda asa ngapa.” ¹²Laban orang Yahudi enggau orang bansa bukai sigi nadai bida ari pangan diri; Tuhan siku nya aja ke nyadi Tuhan ke semua mensia, lalu Iya gerah mudah meri berekat ngagai semua orang ke ngangauka Iya. ¹³Laban, “Genap iku orang ke ngangauka nama Tuhan, deka diselamatka.”¹⁴Tang baka ni ku orang ulih ngangauka Iya, enti sida apin arap? Lalu baka ni ku sida ulih arapka Iya, enti sida apin ninga pasal Iya? Lalu baka ni ku sida ulih ninga, enti orang nadai madahka pasal Iya ngagai sida? ¹⁵Lalu baka ni ku orang ulih madahka pasal Iya, enti orang nya enda diasuh? Munyi ti ditulis, “Naka meh pemanah kaki orang ke nusui Berita Manah!”¹⁶Tang ukai semua sida nya udah ngasika Berita Manah, laban Yesaya bisi nyebut, “Tuhan, sapa udah arapka pesan kami?” ¹⁷Nya alai, pengarap datai ari ke ningaka pesan, lalu pesan didinga ari berita pasal Kristus.¹⁸Tang aku nanya: kati sida nadai udah ninga? Sida endang udah ninga, laban Bup Kudus bisi nyebut, “Munyi nyawa sida udah ngelekai di serata dunya, lalu leka jaku sida udah ngelekai nyentuk ngagai ujung dunya.”¹⁹Aku nanya baru: Kati orang Israel enda mereti? Orang ke terubah bejaku nya Musa, “Aku deka ngasuh kita kepapaska orang ke ukai dikumbai bansa. Aku deka ngasuh kita ringat ngena siti bansa ti beli.”²⁰Udah nya Yesaya bejaku berani agi ari nya lebuh iya nyebut, “Aku udah ditemu orang ke enda ngiga Aku. Aku udah mandangka Diri ngagai orang ke enda nanyaka Aku.” ²¹Tang ba pasal orang Israel, Iya nyebut, “Sepemanjai hari Aku ngangkatka jari Aku ngagai orang ke enda ngasi sereta ngelaban.”

Chapter 11

¹Nya alai aku nanya: Kati Allah Taala udah nulak nembiak Iya? Enda! Aku empu tu orang Israel, peturun Abraham, ari raban bansa Benjamin. ²Allah Taala enda nulak nembiak Iya, ke udah dipilih Iya kenyau ari pun. Kati kita enda nemu utai ti disebut Bup Kudus pasal Elia, pasal iya ke bebendar besampi ngagai Allah Taala ngelaban orang Israel? ³Ku iya: “Tuhan, sida udah munuh bala nabi Nuan, sida udah ngeruntuhka alta Nuan. Semina aku siku aja agi tinggal, lalu sida nguji munuh aku.”⁴Tang nama saut Allah Taala ngagai iya? “Aku udah ngalau ke Aku Empu tujuh ribu iku orang ke nadai udah besugang ngagai Baal.” ⁵Nya alai baka nya mega diatu: semina mimit aja orang agi tinggal, ke udah dipilih ulih pengasih.⁶Tang enti sida udah dipilih ulih pengasih, reti nya sida ukai dipilih beduduk ba pengawa ti dikereja sida, laban enti sida dipilih beduduk ba pengawa ti dikereja sida, reti nya pengasih ukai pengasih. ⁷Nama deh? Orang Israel nadai bulih utai ti digiga sida. Orang ke dipilih Allah Taala bulih utai nya, tang sida ti bukai kieh, ⁸munyi ti ditulis, “Allah Taala udah meri sida roh luput, mata ti enda meda enggau pending ti enda ninga, nyentuk ngagai sehari tu.”⁹Lalu ku Daud nyebut, “Awakka mija sida nyadika panjuk, nyadika perangkap, enggau nyadika ukum sida. ¹⁰Awakka mata sida buta, ngambika sida enda ulih meda. Lalu awakka sida bungkuk belama iya.”¹¹Nya alai aku nanya: kati sida udah tesangkut ngambika sida enda ulih angkat agi? Ukai! Tang ari penyalah sida, pengelepas udah datai ngagai orang bansa bukai, ngambika orang Israel kepapas. ¹²Enti penyalah orang Israel udah mai berekat ti besai ngagai dunya, lalu penyeranta sida dalam roh, udah mai berekat ti besai ngagai orang bansa bukai, tentu besai agi ga berekat deka datai lebuh semua orang Israel dibai magang ngagai Tuhan!¹³Aku diatu bejaku ngagai kita ke orang bansa bukai. Seagi-agi aku nyadi rasul ke orang bansa bukai, aku deka temegahka pengawa aku, ¹⁴ngambika bansa aku empu kepapas, lalu ari nya, nyelamatka sekeda sida.¹⁵Laban enti ari sida ke ditulak, semua dunya dibai bebaik enggau Allah Taala, namaka utai ti deka nyadi, lebuh semua sida diterima magang? Tentu pengidup ke orang ke mati! ¹⁶Enti roti ti keterubah nya kudus, semua tuku roti nya mega kudus. Lalu enti urat kayu nya kudus, dan kayu nya mega kudus.¹⁷Tang enti sekeda dan kayu kana nya ditetak, lalu kita ke dan kayu kana ti tumbuh-diri dalam babas, dikawinka ngagai batang kana nya, ba endur alai dan nya, lalu bulih pengidup ari kayu nya, ¹⁸anang temegahka diri ti udah ngambi endur sida. Enti kita temegah, kingatka tu: ukai kita ke meri urat makai, tang urat ti meri kita makai.¹⁹Tang kita nyangka deka nyebut, “Dan nya udah ditetak ngambika aku ulih dikawinka ngagai batang kana nya.” ²⁰Nya amat. Sida udah dibuai laban sida enda arap, tang kita mengkang ba endur kita, laban kita arap. Nya alai anang sumbung ketegal nya, ²¹tang semina nangi aja. Laban enti Allah Taala enda ngalau dan ti asal, Iya pen enda mega ngalau kita.²²Nya alai, peratika penelap enggau penerit Allah Taala. Iya terit enggau orang ke udah rebah, tang Iya nelap enggau kita, enti kita meruan dalam penelap Iya. Tang enti kita enda, kita deka mega dibuai ari batang.²³Lalu enti orang Israel ngelengkaka ati sida ti enda arap, sida deka dikawinka baru ngagai endur asal sida, laban Allah Taala bisi kuasa ngawinka sida baru. ²⁴Laban enti kita udah ditetak ari kayu kana ti tumbuh-diri dalam babas, lalu dikawinka ngagai batang kayu kana ti ditanam, ti enda patut ulih nyadi, tentu nyamai agi dan asal dikawinka baru ngagai batang asal sida.²⁵Aku enggai ke kita enda nemu misteri tu, menyadi, ngambika kita enda sumbung: sekeda orang Israel deka mengkang kieh datai ke semua orang bansa bukai udah sampal magang datai ngagai Allah Taala.²⁶Nya alai semua orang Israel deka diselamatka magang, munyi ti udah ditulis, “Juruselamat deka datai ari Sion Iya deka muai semua penyai ari peturun Yakup. ²⁷Tu meh sempekat Aku enggau sida lebuh Aku muai dosa sida.”²⁸Ba pasal Berita Manah, orang Israel nyadi munsuh Allah Taala, ke penguntung kita. Tang ba pasal nyadi orang ke dipilih Allah Taala, sida iya dikerinduka Allah Taala, ketegal aki ini sida.²⁹Laban pemeri enggau kangau Allah Taala enda ulih diubah.³⁰Baka kita ke enda ngasi dulu menya, tang diatu kita udah bulih pengasih laban sida enda ngasi, ³¹baka nya mega sida diatu enda ngasi, ngambika ulih pengasih ti udah diayanka ngagai kita, sida mega tau nerima pengasih. ³²Laban Allah Taala udah ngasuh semua mensia enda ngasi, ngambika Iya ulih ngayanka pengasih ngagai semua.³³Naka meh pemesai pengaya Allah Taala! Naka meh pemintar enggau penalam penemu Iya! Nadai orang tetemuka atur enggau jalai Iya! ³⁴“Laban sapa nemu runding Tuhan? Sapa ulih ngajar Iya?³⁵“Sapa udah kala meri Iya utai, datai ke Iya nyau enda tau enda mayar utai nya?”³⁶Laban semua utai endang datai ari Iya, digaga ulih Iya, nyadika enggi Iya. Puji meh Iya belama iya! Amin.

Chapter 12

¹Nya alai, menyadi, ulih pengasih Allah Taala, aku minta kita nyerahka tubuh kita nyadi piring ti idup, ti kudus, ti dikerinduka Allah Taala. Nya meh jalai kita patut nyembah Iya. ²Anang nitihka chara dunya, tang awakka Allah Taala ngubah chara kita berunding, ngambika kita nemu peneka Iya--iya nya utai ti badas, ti ngerinduka ati Iya, ti pemadu menyana.³Laban ulih pengasih ti diberi Allah Taala ngagai aku, aku bejaku ngagai genap iku kita: anang ngumbai diri pama agi ari ti patut, tang enggau ati ti baruh, peresa diri empu nitihka pemesai pengarap ti diberi Allah Taala ngagai kita siku-siku.⁴Laban baka tubuh kitai ti mayuh perengka, lalu pengawa ti dikereja sida siti-siti endang enda sebaka, ⁵baka nya mega kitai; taja pen kitai tu mayuh, tang kitai tu nyadi siti tubuh dalam Kristus, seraban enggau pangan diri.⁶Kitai bisi pemeri ti enda sebaka, tang nitihka pengasih ti udah diberi ngagai kitai. Enti kitai bisi pemeri kena benabi, awakka kitai benabi nitihka pemesai pengarap kitai; ⁷enti kitai bisi pemeri mela orang, awakka kitai mela orang; enti kitai bisi pemeri ngajar orang, awakka kitai ngajar orang; ⁸enti kitai bisi pemeri meransang orang, awakka kitai meransang orang; enti kitai bisi pemeri ngenjuk utai ngagai orang, awakka kitai ngenjuk utai ngagai orang enggau ati ti gerah mudah; enti kitai bisi pemeri nulung orang, awakka kitai nulung orang enggau ati ti ransing; enti kitai bisi pemeri ngayanka pengasih ngagai orang, awakka kitai ngereja nya enggau ati ti gaga.⁹Rindu enggau pengabis ati; begedika penyai; bepegai teguh ba utai ti badas; ¹⁰rinduka pangan diri enggau ati ti angkun laban kita diri menyadi enggau pangan diri; awakka kita berebut ngayanka basa ngagai pangan diri.¹¹Anang lembau, seruran rajin nitihka Roh Kudus, bekereja ke Tuhan. ¹²Gaga ati ke pengadang kita, liat ati natka pemerinsa, majak besampi. ¹³Beri utai ngagai nembiak Tuhan ke suntuk, lalu sambut temuai ngagai rumah kita.¹⁴Berekatka orang ke merinsaka kita; berekatka sida, anang nyumpah sida. ¹⁵Rami gaga enggau orang ke rami gaga, nyabak enggau orang ke nyabak. ¹⁶Diau bepangan enggau diri sama diri; anang ngeninggika diri, tang begulai enggau orang ke baruh ati; anang sumbung.¹⁷Anang malas penyai ngena penyai, tang kereja utai ti ngena dipeda semua orang. ¹⁸Enti ulih, seagi-agi utai nya bepanggai ba kita, diau bebaik enggau semua orang.¹⁹Menyadi, anang malas, tang awakka Allah Taala ngayanka pengeringat Iya; laban endang udah ditulis, “Aku ke malas, Aku deka mayar, ku Tuhan bejaku. ²⁰”Anang. “Enti munsuh kita lapar, beri iya makai. Enti iya aus, beri iya ngirup, laban lebuh kita ngereja nya, kita nugungka bara api ba puchuk pala iya.” ²¹Anang alah laban penyai, tang alahka penyai ngena pemadas.

Chapter 13

¹Awakka semua orang nunduk ngagai perintah ti megai menua; laban perintah nadai tau bisi enti enda ari Allah Taala, lalu perintah ti bisi nya didudukka Allah Taala. ²Nya alai barang sapa ngelaban perintah, ngelaban utai ti udah didudukka Allah Taala, lalu orang ke ngelaban perintah deka diukum.³Laban orang ke megai perintah ukai ngenakutka orang ke manah ulah, tang ngenakutka orang ke jai. Kati kita enggai ke diri takutka orang ke megai perintah? Enti pia, kereja utai ti badas. Nya baru kita deka nerima puji, ⁴laban orang ke megai perintah nya ulun Allah Taala, bekereja ke penguntung kita. Tang enti kita ngereja penyalah, kita patut takut, laban iya ukai bisi kuasa ngapa. Iya ulun Allah Taala ke bejalaika ukum Allah Taala ba orang ke ngereja penyalah. ⁵Nya alai, kita enda tau enda nunduk ngagai perintah, ukai semina laban kita deka nyeliahka pengeringat Allah Taala, tang laban kita beresi ati.⁶Nya mega kebuah kita mayar chukai, laban orang ke megai perintah bekereja ke Allah Taala, bejalaika pengawa nya. ⁷Bayar ngagai sida utai ti patut dibayar kita. Bayar chukai ngagai orang ke patut alai kita mayar chukai, duit pupu ngagai orang ke patut alai kita mayar duit pupu, lalu beri basa ngagai orang ke patut dibasa kita.⁸Anang berutang ba orang, kelimpah ari berutang pengerindu ba pangan diri, laban orang ke rinduka pangan diri, udah ngamatka Adat. ⁹Pesan ti nyebut, “Anang butang; anang munuh orang; anang ngenchuri; anang inginka utai orang,” enggau semua pesan bukai, tau disimpul ngena jaku tu, ¹⁰“Rinduka pangan diri baka nuan ke rinduka diri empu.” Pengerindu enda ngemediska orang. Nya alai pengerindu ngamatka Adat.¹¹Kelimpah ari nya, kita nemu, tu meh maya alai kita enda tau enda dani. Laban pengelepas diatu nyau datai semak agi ngagai kitai ari lebuh kita ke terubah arap suba. ¹²Hari nyau udah jauh malam, lalu nyau deka siang. Nya alai aram kitai muai semua pengawa pemetang, lalu ngerasukka senyata penampak;¹³aram kitai diau menyana baka ke diau lebuh siang hari, ukai berami enda beiga-iga, ukai mabuk, ukai ngereja ulah ti kamah, ukai jai ulah, ukai belaya, ukai kepapas. ¹⁴Tang rasukka Tuhan Yesus Kristus, lalu anang berundingka jalai ngemuaska pengingin dosa.

Chapter 14

¹Sambut orang ke lemi pengarap, tang ukai laban kita deka bekelikuhka pasal runding sida. ²Sekeda orang ngumbai diri tau makai sebarang utai, tang orang ke lemi pengarap semina makai sayur aja.³Orang ke makai sebarang utai, enda tau mechat orang ke enda, lalu orang ke enda makai sebarang utai, enda tau ngakim orang ke makai sebarang utai, laban Allah Taala udah nerima orang nya. ⁴Sapa kita nya, alai kita berani ngakim ulun orang bukai? Tuan sida empu ke deka mutuska penemu sekalika orang nya rebah tauka bediri. Lalu iya deka bediri, laban Tuhan ulih ngasuh iya bediri.⁵Sekeda orang ngumbai hari siti besai agi ari hari ti bukai, lalu orang bukai ngumbai semua hari sebaka magang. Genap iku kitai patut mutuska penemu pasal nya ke diri empu. ⁶Orang ke ngintu hari nya, ngereja nya kena iya ngemesaika Tuhan. Orang ke makai utai, ngereja nya kena iya ngemesaika Tuhan, laban iya meri terima kasih ngagai Allah Taala; lalu orang ke enggai makai, ngereja nya kena iya ngemesaika Tuhan, lalu meri terima kasih ngagai Allah Taala.⁷Kitai ukai idup ke diri empu, lalu kitai ukai mati ke diri empu. ⁸Enti kitai idup, kitai idup ke Tuhan, lalu enti kitai mati, kitai mati ke Tuhan. Nya alai, nemuka kitai idup tauka mati, kitai endang enggi Tuhan. ⁹Nya kebuah Kristus mati lalu angkat idup baru, ngambika Iya nyadi Tuhan ke orang ke idup enggau ke orang ke mati.¹⁰Nama kebuah kita ngakim orang bukai? Lalu nama kebuah kita mechat menyadi kita? Laban semua kitai deka bediri di mua Allah Taala, lalu diakim Iya. ¹¹Laban endang udah ditulis, “Laban Aku endang idup, ku Tuhan bejaku, genap iku orang deka besugang di mua Aku, lalu genap iku orang deka muji Allah Taala.”¹²Nya alai, genap iku kitai deka madahka pasal diri empu ngagai Allah Taala. ¹³Nya alai, aram kitai badu agi ngakim pangan diri, tang mutus ati enggai sekali-kali ngereja utai ti tau ngasuh orang bukai tesangkut tauka bedosa.¹⁴Laban aku diau dalam Tuhan Jesus, aku nemu, nadai pemakai ti enda tuchi. Tang pemakai nya nyadi enda tuchi ke orang, enti orang nya ngumbai iya enda tuchi. ¹⁵Enti menyadi nuan enda nyamai ati ketegal utai ti diempa nuan, reti nya nuan ukai ngereja utai nya beduduk ba pengerindu. Anang nejuka utai ti diempa nuan ngerusak orang, laban Kristus udah mati ngarika iya.¹⁶Nya alai, anang nejuka utai ti dikumbai nuan manah, dipejai orang. ¹⁷Laban Perintah Allah Taala ukai pasal pemakai enggau utai ti diirup, tang pasal pengelurus, pemaik enggau pengaga dalam Roh Kudus.¹⁸Orang ke bekereja ke Kristus baka nya dikerinduka Allah Taala, sereta dikerinduka mensia. ¹⁹Nya alai, aram kitai ngereja utai ti mai pemaik, enggau utai ti tau ngeringka pangan diri.²⁰Anang ngerusak utai ti udah dikereja Allah Taala ketegal pemakai. Semua pemakai tuchi magang, tang kitai salah enti kitai ngereja utai ti tau ngasuh orang bukai bedosa. ²¹Kitai ngereja utai ti ngena enti kitai enda makai dagin, tauka enda ngirup wain, tauka enda ngereja utai ti tau ngasuh menyadi kita bedosa.²²Utai ti dikarapka kita ba pasal pekara tu, nya semina entara kita enggau Allah Taala. Beberekat meh orang ke enda besalah diri empu, lebuh sida ngereja utai ti ngena ba ati sida empu! ²³Tang orang ke kakang ati deka diukum enti sida makai, laban sida ukai ngereja nya ari pengarap, laban semua utai ti ukai datai ari pengarap, nya dosa magang.

Chapter 15

¹Kitai ke kering patut sabar enggau orang ke lemi, lalu ukai deka ngelantangka diri empu aja. ²Genap iku kitai patut ngelantangka ati pangan kitai, kena nulung sida mansang.³Laban Kristus ukai datai ngelantangka Diri tang, munyi ti udah ditulis, “Jaku orang ke mechat kita, udah ninggang Aku.” ⁴Laban semua utai ti udah ditulis dulu kelia endang ditulis kena ngajar kitai, ngambika ulih pengeliat ati kitai enggau ulih peransang ari Bup Kudus, kitai bisi pengadang.⁵Awakka Allah Taala, ke pun pengeliat ati enggau peransang, ngiring kita idup seati enggau pangan diri, nitihka teladan Yesus Kristus, ⁶ngambika semua kita ngemuliaka Allah Taala ti Apai Yesus Kristus Tuhan kitai. ⁷Nya alai, sambut pangan diri, baka Kristus ke udah nyambut kita, kena ngemuliaka Allah Taala.⁸Laban, aku madah ngagai kita, Kristus bekereja ke orang Judah, kena mandangka Allah Taala endang tau dikarapka, ngambika Iya ngamatka semaya ti udah digaga Iya enggau aki ini sida, ⁹sereta ngambika orang bansa bukai ulih ngemuliaka Allah Taala ketegal pengasih Iya. Munyi ti udah ditulis, “Nya alai aku deka ngaku Nuan di mua orang bansa bukai, lalu belagu muji nama Nuan.”¹⁰Bup Kudus mega bisi nyebut, “Rami gaga ati meh kita orang bansa bukai, sama enggau bala nembiak Tuhan!” ¹¹Lalu Bup Kudus mega nyebut, “Puji meh Tuhan, semua kita orang bansa bukai, lalu awakka semua mensia muji Iya!”¹²Lalu Yesaya mega nyebut, “Siku peturun Isai deka datai. Iya ke angkat lalu merintah orang bansa bukai. Sida deka manggaika pengadang sida ba Iya.¹³Awakka Allah Taala, ti pun pengadang, ngemenuhka kita enggau semua pengaga enggau pemaik ketegal pengarap kita, ngambika ulih kuasa Roh Kudus kita penuh laban pengadang.¹⁴Menyadi, aku nemu kita penuh laban pemadas, ngembuan semua penemu, lalu ulih ngajar pangan diri.¹⁵Tang ba pasal sekeda pekara, aku bisi udah nulis ngagai kita enggau nadai bepampul penemu, ngambika kita ingat, laban pengasih ti udah diberi Allah Taala ngagai aku, ¹⁶ngasuh aku bekereja ke Kristus ba orang bansa bukai, ngereja pengawa imam betusuika Berita Manah Allah Taala, ngambika orang bansa bukai nyadi pemeri ti dikerinduka Allah Taala, ti dituchi Roh Kudus.¹⁷Nya alai, dalam Jesus Kristus, aku bisi kebuah temegahka pengawa ti dikereja aku ke Allah Taala. ¹⁸Laban aku enggai bejakuka pasal utai bukai tang semina pasal utai ti udah dikereja Kristus ngena aku, kena mai orang bansa bukai ngasika Iya, ulih jaku enggau ulih utai ti dikereja Iya, ¹⁹ulih kuasa kereja ajih enggau kereja ti nyelai, enggau ulih kuasa Roh Kudus. Nya alai aku udah nusui semua Berita Manah pasal Kristus berengkah ari Jerusalem nyentuk ngagai Ilirikum.²⁰Nya alai juluk ati aku endang seruran deka nusui Berita Manah, ukai ba endur alai orang bukai udah madahka pasal Kristus, enggai ke aku nirika eklisia ba pugu ti didudukka orang bukai, ²¹tang, munyi ti udah ditulis, “Orang ke nadai udah kala dipadahka pasal Iya, deka meda lalu orang ke apin kala ninga pasal Iya, deka mereti.”²²Nya kebuah aku suah enda ulih nemuai ngagai kita. ²³Tang diatu, laban aku nadai agi utai dikereja di menua nya, lalu laban aku lama udah lelengauka kita, aku deka nemuai ngagai kita²⁴lebuh aku mupuk ngagai menua Spain. Laban aku endang ngarapka diri betemu enggau kita lebuh aku mansang kin, ngambika kita ulih nulung aku mupuk kin, lebuh aku udah ngelantangka diri begulai enggau kita enda lama. ²⁵Tang diatu, aku deka mupuk ngagai Jerusalem, ngereja pengawa ke bala nembiak Tuhan din;²⁶Bup Kudus Rome 15:26-27 laban Masedonia enggau Akhaya udah gaga ati magi pemisi sida ngagai bala nembiak Tuhan ke suntuk di Yerusalem. ²⁷Sida gaga ati ngereja nya. Iya ti bendar, sida berutang-budi ba orang Yahudi, laban enti orang Yahudi udah magi berekat Roh ngagai orang bansa bukai, orang bansa bukai patut mega ngena pengaya sida merekatka orang Yahudi.²⁸Nya alai lebuh aku udah nembuka pengawa tu, lalu udah nganjung ngagai sida semua duit ti udah digumpul, aku deka nemuai ngagai kita lebuh aku mansang ngagai menua Spanyol; ²⁹lalu aku nemu, lebuh aku betemu enggau kita, aku deka mai semua berekat Kristus.³⁰Dalam nama Jesus Kristus, enggau ulih pengerindu Roh Kudus, aku minta kita, menyadi, sama bebendar besampi enggau aku ngagai Allah Taala, ke aku empu, ³¹ngambika aku dilepaska ari jari orang ke enda arap di menua Yudea, sereta ngambika pengawa ti dikereja aku di Yerusalem diterima bala nembiak Tuhan din, ³²ngambika, ulih peneka Allah Taala, aku ulih betemu enggau kita enggau ati ti gaga, lalu ngelantangka diri begulai enggau kita.³³Awakka Allah Taala, ke pun pemaik, meruan enggau kita semua. Amin.

Chapter 16

¹Aku ngasuh kita bekelala enggau menyadi indu kitai, Febe, ke bekereja nyadi dikon ke eklisia di Kengkrea, ²ngambika kita nyambut iya dalam nama Tuhan, baka ti patut dikereja ke nembiak Tuhan, lalu nulung iya enggau sebarang utai ti dipeguna iya ari kita, laban iya udah nulung mayuh orang, nyengkaum nulung aku empu.³Aku ngirumka tabi basa ngagai Priskila seduai Akwila, ke sama bekereja enggau aku ke Yesus Kristus, ⁴ke udah berambunka nyawa ketegal aku. Aku enggau semua eklisia orang bansa bukai bela meri terima kasih ngagai seduai iya. ⁵Aku ngirumka tabi basa ngagai raban eklisia ke begempuru dalam rumah seduai iya. Aku meri tabi basa ngagai pangan aku Epenetus, orang ke terubah-rubah arapka Kristus di menua Asia.⁶Aku ngirumka tabi basa ngagai Maria, ke udah bebendar amat bekereja ba bala kita. ⁷Aku ngirumka tabi basa ngagai Andronikus seduai Yunias, ti kaban belayan aku empu, lalu udah sama kena jil enggau aku. Seduai tu orang ke dikelala sida rasul, lalu seduai iya dulu agi ari aku nyadi orang Kristian. ⁸Aku ngirumka tabi basa ngagai Ampliatus, pangan ke dikerinduka aku dalam Tuhan.⁹Aku meri tabi basa mega ngagai Urbanus, ke sama gawa enggau kitai ke Kristus, enggau ngagai Stakhis pangan ke dikerinduka aku. ¹⁰Tabi basa mega ngagai Apeles, ke udah ditemu taluk ke Kristus. Aku mega ngirumka tabi basa ngagai bala sida Aristobulus sebilik. ¹¹Tabi basa mega ngagai Herodion, ke sama sebansa enggau aku empu, enggau ngagai orang Kristian ke dalam ruang bilik Narkisus.¹²Aku ngirumka tabi basa ngagai Trifena seduai Trifosa, ke bekereja ke Tuhan, enggau ngagai Persis, pangan ke dikerinduka aku, ke udah bebendar bekereja ke Tuhan. ¹³Aku ngirumka tabi basa ngagai Rufus ke landik bekereja ke Tuhan, enggau ngagai indai iya ke seruran ngintu aku baka ke ngintu anak iya empu. ¹⁴Aku mega ngirumka tabi basa ngagai Asinkritus, Flegon, Hermes, Patrobas, Hermas, enggau semua orang Kristian ke begulai enggau sida.¹⁵Tabi basa mega ngagai Filologus enggau Yulia, ngagai Nereus enggau menyadi indu iya, ngagai Olimpas enggau ngagai semua nembiak Tuhan ke begulai enggau sida. ¹⁶Beri tabi pengerindu ngagai pangan diri. Semua eklisia Kristus bela ngirumka tabi basa ngagai kita.¹⁷Menyadi, aku minta kita bejaga ari orang ke mai penyerekang lalu mechahka gerija, ke ngelaban ajar ti udah diajar ngagai kita. Anang begulai enggau sida! ¹⁸Laban orang ke baka nya ukai bekereja ke Kristus Tuhan kitai, tang bekereja nitihka pengingin sida empu. Ngena jaku ti manis enggau jaku kelangkung sida nipu orang ke enda nemu berunding.¹⁹Laban taja pen semua orang udah bela ninga kita udah ngasi, datai ke ati aku empu nyau gaga ati ketegal kita, aku dekaka kita nyadi orang ke bepenemu-dalam ba pasal utai ti badas, sereta diau tuchi ba pasal utai ti jai; ²⁰nya baru Allah Taala, ke pun pemaik, deka ngeredakka Iblis di baruh kaki kita enda lama da agi. Awakka pengasih Tuhan Yesus meruan enggau kita.²¹Timotius, ke sama bekereja enggau aku, ngirumka tabi basa ngagai kita, lalu pia mega Lukius, Yason, enggau Sosipater, ke kaban belayan aku. ²²Aku, Tertius, ke nyadi tukang tulis ke surat tu, ngirumka tabi basa ngagai kita dalam Tuhan.²³Gayus, ke bempu rumah ti alai aku diau enggau alai raban eklisia begempuru, ngirumka tabi basa ngagai kita. Erastus, ke nyadi tukang wang ke nengeri tu, enggau menyadi kitai Kwartus, ngirumka tabi basa ngagai kita. ²⁴Awakka pengasih Yesus Kristus Tuhan kitai meruan enggau kita semua. Amin.²⁵Aram kitai ngemuliaka Allah Taala ke ulih ngeringka kita, nitihka Berita Manah ti ditusui aku enggau nitihka ajar Yesus Kristus, nitihka pemandang pasal misteri ti lama udah dilalaika dulu kelia ²⁶tang diatu, ari asuh Allah Taala ti meruan belama iya, udah diayanka, lalu ulih jaku ti ditulis sida nabi, dipadahka ngagai semua orang bansa bukai ngambika semua orang tau arap lalu ngasi.²⁷Ngagai Allah Taala ti siku aja, ke nemu semua utai, beri meh mulia belama-lama iya, ulih Yesus Kristus! Amin.

1 Corinthians

Chapter 1

¹Ari Paulus, ke dikangauka nyadi rasul Jesus Kristus nitihka peneka Allah Taala, enggau ari menyadi kitai Sostenes,²Ngagai eklisia Allah Taala di Korintus, ngagai orang ke dikuduska dalam Jesus Kristus, ke dikangauka nyadi nembiak Tuhan sama enggau semua orang di semua endur ke ngangauka nama Tuhan Jesus Kristus, ka Tuhan sida enggau Tuhan kitai:³ Awakka Allah Taala ka Apai kitai enggau Tuhan Jesus Kristus meri kita berekat enggau pemaik.⁴Aku endang seruran meri terima kasih ngagai Allah Taala ke kita, ketegal pengasih ka udah diberi Iya ngagai kita dalam Jesus Kristus,⁵ laban dalam Jesus Kristus kita udah nyadi kaya dalam semua jaku enggau penemu,⁶ laban saksi kami pasal Kristus udah dikamatka ba kita,⁷datai ke kita nadai kurang ba pemeri ka diberi Roh Kudus, lebuh kita nganti Jesus Kristus Tuhan kitai dipandangka.⁸ Iya deka mega negapka kita datai ke ujung, ngambika kita nadai penyalah lebuh Hari Jesus Kristus Tuhan kitai.⁹ Allah Taala endang tau dikarapka. Kita udah dikangauka Iya ngambika kita bekaul enggau Anak Iya Jesus Kristus Tuhan kitai.¹⁰Diatu, dalam nama Jesus Kristus Tuhan kitai aku minta kita, menyadi, sama besetuju enggau pangan diri, enda beserekang, tang begempung enggau pangan diri, sama seati, sama sepenemu, sama juluk ati enggau pangan diri.¹¹ Laban sida Kloi sebilik bisi udah madah ngagai aku, menyadi, pasal kita ke belaya enggau pangan diri.¹²Utai ka ku aku nya siku nyebut, “Aku nitihka Paul,” ¹³ Kati Kristus udah dibagi? Kati Paulus udah diregang ngarika kita? Tauka, kita udah dibaptisa dalam nama Paul?¹⁴Aku meri terima kasih ngagai Allah Taala ke diri ke nadai udah maptisa kita, kelimpah ari maptisa Krispus seduai Gaius, ¹⁵enggai ke orang ngumbai kita udah dibaptisa dalam nama aku. ( ¹⁶ Aku udah mega maptisa sida Stepanus sebilik. Tang kelimpah ari nya, aku enda ingat enti aku bisi udah membatis orang bukai.)¹⁷Laban Kristus ukai ngasuh aku membatis orang, tang ngasuh aku nusui Berita Manah - ukai ngena pengelancar bejaku ti datai ari penemu-dalam mensia, enggai ke kuasa regang Kristus lenyau ngapa.¹⁸Laban pesan pasal regang nya utai ka mapap ba orang ke deka mati, tang ba kitai ke diselamatka, pesan nya kuasa Allah Taala.¹⁹ Laban endang udah ditulis,“Aku deka ngerusak penemu-dalam orang ke pintar²⁰Ni orang ke bepenemu-dalam? Ni orang ke bepelajar? Ni orang ke landik belabanka penemu di dunya tu? Kati Allah Taala nadai udah nunjukka pemeli penemu-dalam ka datai ari dunya?²¹Laban dunya enda ulih ngelala Allah Taala ngena penemu-dalam sida, nya alai Allah Taala ngena penemu-dalam Iya, mutuska runding deka ngena pemeli pesan ka ditusui kami, nyelamatka orang ke arap.²²Laban orang Yahudi minta kereja ajih, lalu orang Gerika minta penemu-dalam, ²³ tang kami nusui pasal Kristus ke diregang, pesan ka ditulak orang Yahudi, lalu orang bansa bukai ngumbai pesan nya beli.²⁴Tang ba orang ke dikangauka Allah Taala, orang Yahudi enggau orang bansa bukai, Kristus nya kuasa enggau penemu-dalam Allah Taala.²⁵ Laban pemeli Allah Taala pintar agi ari penemu-dalam mensia, lalu pengelemi Allah Taala kering agi ari pengering mensia.²⁶Peratika gaya kita suba, menyadi, lebuh Allah Taala ngangauka kita: nadai mayuh kita nya orang ke bepenemu-dalam enti dikira nitihka penemu mensia. Nadai mayuh kita nya orang ke bekuasa, nadai mayuh kita nya orang ke tinggi pangkat,²⁷ tang Allah Taala udah milih orang ke beli di dunya tu kena Iya ngemaluka orang ke bepenemu-dalam. Iya udah milih utai ka lemi di dunya tu kena Iya ngemaluka utai ka kering.²⁸Allah Taala udah milih orang ke baruh pendiau sereta dikeleseka dunya, ke nadai reti, kena Iya ngerusak utai ka endang udah bisi,²⁹ ngambika nadai orang ulih temegah di mua Allah Taala.³⁰Allah Taala nya ka pun pengidup kita dalam Jesus Kristus, ke nyadi penemu-dalam Allah Taala, nyadi pengelurus, pengudus enggau penebus kitai,³¹ ngambika, munyi ka udah ditulis, “Awakka orang ke deka temegah, temegahka Tuhan.”

Chapter 2

¹Lebuh aku datai ngagai kita suba, menyadi, aku ukai datai madahka misteri Allah Taala ngena jaku ka enda ditemu reti tauka ngena penemu-dalam.² Laban aku udah mutuska runding enggai nemu utai bukai lebuh aku begulai enggau kita, tang semina Jesus Kristus, enggau pasal Iya ke diregang.³Lalu aku datai ngagai kita mai pengelemi, sereta getar-getar nangi.⁴ Jaku enggau pesan aku ukai disebut ngena jaku ka datai ari penemu-dalam, tang ngayanka kuasa enggau Roh Allah Taala,⁵ ngambika pengarap kita ukai dipanggaika ba penemu-dalam mensia, tang ba kuasa Allah Taala.⁶Tang taja pia, ngagai orang ke besai tuai, kami bejaku ngena penemu-dalam, tang ukai penemu-dalam dunya, tauka penemu-dalam bala roh kamerintah di dunya tu, ka deka diukum lalu lesap.⁷ Kami bejakuka pasal misteri penemu-dalam ka dilalaika Allah Taala, ka udah diletak Iya nyadika mulia kitai sebedau dunya digaga.⁸Nadai siku pemerintah di dunya tu meretika penemu-dalam nya, laban enti sida udah meretika penemu-dalam nya, sida tentu enda ngeregang Tuhan ka bemulia. ⁹Tang, munyi ka udah ditulis,“Utai ka enda kala dipeda tauka didinga mensia,utai ka nadai kala diperagam mensia,nya meh utai ka udah disedia Allah Taalake orang ti rinduka Iya.”¹⁰Nya utai ka udah dipandangka Allah Taala ngagai kitai ulih Roh Kudus, laban Roh Kudus mansik semua utai. Indah utai ka dalam buntut runding Allah Taala deh abis dipansik Iya. ¹¹Laban sapa nemu runding mensia kelimpah ari roh mensia ka dalam mensia nya empu? Baka nya mega, nadai orang nemu runding Allah Taala, kelimpah ari Roh Allah Taala Empu.¹²Nyadi kitai udah nerima, ukai roh dunya, tang Roh ka datai ari Allah Taala, ngambika kitai ulih meretika pemeri ka diberi Allah Taala ngagai kitai.¹³Lalu kami bejakuka utai nya ukai ngena leka jaku ka diajar penemu-dalam mensia, tang ngena leka jaku kadiajar Roh Kudus, lebuh kami nerangka utai roh ngagai orang ke bisi Roh Kudus.¹⁴Orang ke nadai Roh Kudus enda ulih nerima pemeri ka diberi Roh Allah Taala, laban utai nya baka ke beli ba iya, lalu iya enda ulih meretika utai nya, laban utai nya semina ulih ditemu ari tulung Roh Kudus.¹⁵ Orang ke bisi Roh Kudus nemu semua utai, tang iya empu enda ulih diakim orang.¹⁶ “Laban sapa nemu runding Tuhan,datai ke iya ulih ngajar Tuhan?”Tang kitai bisi runding Kristus.

Chapter 3

¹Nya alai aku, menyadi, enda ulih bejaku enggau kita baka ke bejaku enggau orang ke bisi Roh Kudus, tang baka ke bejaku enggau orang ke agi nitihka cara dunya, ke agi mit dalam Kristus. ² Dulu suba aku nupi kita ngena ai tusu, ukai ngena pemakai ka kering, laban kita apin ulih makai pemakai nya. Indah diatu deh kita apin sedia,³laban kita agi nitihka cara dunya. Laban seagi-agi kita kepapas, lalu belaya enggau pangan diri, enda ka nya nunjukka kita enggi dunya, lalu diau nitihka cara dunya?⁴ Laban lebuh kita nyebut, “Aku nitihka Paulus,” lalu siku nyebut, “Aku nitihka Apollos”, enda ke kita bejaku nitihka cara dunya?⁵ Laban sapa Apollos? Lalu sapa Paulus? Semina ulun Allah Taala aja, ke udah mai kita arap, nitihka pengawa ka udah diberi Tuhan ngagai kami duai siku-siku.⁶Aku nanam, Apollos nanjah, tang Allah Taala ti ngasuh utai nya tumbuh. ⁷Nya alai, iya ke nanam, enggau iya ke nanjah, sama nadai tentu guna. Semina Allah Taala aja ke ngasuh utai nya tumbuh.⁸Iya ke nanam enggau iya ke nanjah, endang nadai lebih ari pangan diri, lalu genap iku deka diupah nitihka pengawa ka dikereja siku-siku orang.⁹ Laban kami duai sama bekereja enggau Allah Taala. Kita nya umai Allah Taala, rumah Allah Taala.¹⁰Nitihka pengasih ka diberi Allah Taala ngagai aku, aku nudukka pugu, baka tukang ke landik ngaga rumah, lalu orang bukai nirika rumah ba atas pugu nya. Genap iku orang enda tau enda bejimat ngaga rumah ba atas pugu nya.¹¹ Laban nadai orang tau nudukka pugu bukai kelimpah ari pugu ti udah didudukka; pugu nya Jesus Kristus.¹²Enti orang nirika rumah ba atas pugu nya ngena emas tauka pirak, tauka batu ka berega, tauka kayu, tauka batang rumput, tauka rumput ka rangkai,¹³ pengawa ti dikereja sida siku-siku deka terang nyata, laban Hari Tuhan deka ngayanka utai nya, laban utai nya deka diayanka ngena api, lalu api nya deka nguji pengawa ti udah dikereja sida siku-siku.¹⁴Enti utai ka udah digaga orang ba atas pugu nya tan diuji ngena api, orang ke ngaga utai nya deka nerima upah.¹⁵ Tang enti utai ka digaga orang nya angus, iya deka rugi, taja pen iya empu deka diselamatka, tang baka orang ke udah ngerencah api.¹⁶Kati kita enda nemu diri rumah Allah Taala, lalu Roh Allah Taala diau dalam kita? ¹⁷Enti orang ngerusak rumah Allah Taala, Allah Taala deka ngerusak orang nya. Laban rumah Allah Taala kudus, lalu kita nya rumah Allah Taala.¹⁸Anang nipu diri empu. Enti kita ngumbai diri bepenemu-dalam nitihka kira dunya, kita patut nyadi orang ke beli, ngambika kita tau nyadi orang ke bepenemu-dalam.¹⁹ Laban penemu-dalam mensia nya utai ka beli ba Allah Taala. Laban endang udah ditulis,“Allah Taala manjuk orang ke bepenemu-dalamngena pemintar sida empu.”²⁰ Lalu Bup Kudus mega nyebut,“Tuhan nemurunding orang ke bepenemu-dalamendang nadai guna.”²¹Nya alai, nadai orang tau temegahka mensia. Laban semua utai endang enggi kita magang,²² nemuka iya nya Paulus, Apollos, tauka Peter, tauka dunya tu, tauka pengidup, tauka pemati, tauka utai ti diatu enggau utai ka jemah ila, semua sida nya endang enggi kita magang,²³ lalu kita endang enggi Kristus, lalu Kristus endang enggi Allah Taala.

Chapter 4

¹Baka tu ku jalai kita patut ngira kami: kami tu ulun Kristus, ke ngibun misteri Allah Taala.² Nambahka nya, orang ke ngibun utai Allah Taala, enda tau enda orang ke tau dikarapka.³Tang ba aku siku, aku enda irauka diri diakim kita, tauka diakim dalam kot. Indah aku empu deh enda ngakim diri empu.⁴ Aku nadai nemu diri udah ngereja penyalah, tang ukai reti nya aku nadai penyalah. Tuhan ke ngakim aku.⁵Nya alai anang ngakim orang sebedau maya ka patut, sebedau Tuhan datai. Lebuh Iya datai, Iya deka mantaika semua resia ka dilalaika dalam pemetang ngagai penampak, lalu deka mansutka juluk ati ka dipelalaika mensia. Nya baru semua orang deka nerima puji ari Allah Taala.⁶Aku udah ngena semua utai nya ba aku empu, enggau ba Apollos, ke penguntung kita, menyadi, ngambika kita tau belajar ari kami duai reti utai ka udah ditulis munyi tu, “Anang ngelui utai ti udah ditulis”. Nya baru kita enda temegahka siku, lalu bejai siku.⁷ Laban sapa ngumbai kita lain agi ari orang bukai? Nama utai ti dikemisi kita, ka ukai diberi ngagai kita? Nya alai, enti utai nya udah diberi ngagai kita, nama kebuah kita temegahka utai nya, baka ke ngumbai utai nya ukai pemeri ti diberi ngagai kita?⁸Kita udah cukup semua utai ka dipeguna kita! Kita udah nyadi kaya! Kita udah nyadi raja, taja pen kami tu ukai! Naka meh pemanah enti sema kita amat nyadi raja, ngambika kami tau nyadi raja sama enggau kita!⁹ Laban aku ngira Allah Taala udah mandangka kami ke nyadi rasul pengabis dudi ari semua orang bukai, baka orang ke diukum bunuh, laban kami udah dikeleseka dunya, melikat enggau mensia.¹⁰Kami nyadi orang ke beli, ke Kristus, tang kita nyadi orang ke pintar dalam Kristus! Kami lemi, tang kita kering! Kita dibasa orang, tang kami dipecat orang.¹¹ Nyentuk ngagai diatu kami lapar sereta aus, enda cukup gari, dipalu, sereta nadai endur alai diau,¹²lalu kami bebendar gawa ngena jari kami empu. Lebuh orang mecat kami, kami merekatka sida. Lebuh orang merinsaka kami, kami tan natka diri diperinsa.¹³ Lebuh orang bejai kami, kami nyaut sida ngena jaku ka siru. Kami udah nyadi uras dunya, utai ka kamah ka enda diguna.¹⁴Aku ukai nulis tu kena ngemaluka kita, tang meri kita jaku tangkan, laban kita anak ke dikerinduka aku.¹⁵ Laban taja pen kita bisi sepuluh ribu iku orang ngiring kita dalam Kristus, tang kita nadai mayuh apai. Laban iya ti bendar, ulih Berita Manah, aku nyadi apai kita dalam Jesus Kristus.¹⁶ Nya alai aku minta kita nunda teladan aku.¹⁷Nya kebuah aku ngasuh Timotius, anak ke tetap ati sereta dikerinduka aku dalam Tuhan, nemuai ngagai kita, ngambika iya mai kita ngingatka gaya pengidup aku dalam Kristus, baka ke diajar aku ngagai semua eklisia.¹⁸Tang sekeda kita udah ngenyumbungka diri, laban sida ngumbai aku enggai nemuai ngagai kita.¹⁹Aku deka nemuai ngagai kita enda lama da agi, enti nya peneka Tuhan, lalu aku deka nemu, ukai semina utai ka disebut orang ke sumbung nya, tang kuasa sida.²⁰ Laban Perintah Allah Taala ukai bepanggai ba jaku, tang bepanggai ba kuasa.²¹ Ni ka dipilih kita? Sekalika aku datai mai penyipat, tauka mai pengerindu enggau penelap?

Chapter 5

¹Orang bisi udah madah, sekeda bala kita bisi udah ngaga ulah ka kamah. Indah orang kapir deh enda ngaga ulah ka kamah baka nya. Laban siku lelaki tinduk enggau indai-tiri iya empu! ²Lalu kita temegahka nya! Enda ka kita patut tusah ati lalu muai orang ke udah ngaga ulah nya ari bala kita?³Laban taja pen aku enda begulai enggau kita batang tubuh, tang aku bisi enggau kita dalam roh, lalu baka aku ke begulai enggau kita batang tubuh, aku udah ngeletak ukum⁴ dalam nama Tuhan Jesus ba orang ke udah ngaga ulah ka baka nya. Lebuh kita begempuru, lalu roh aku bisi enggau kita sama enggau kuasa Jesus Kristus Tuhan kitai,⁵ kita enda tau enda nyerahka orang nya ngagai Sitan, ngambika tubuh iya dirusak, tang roh iya diselamatka lebuh Hari Tuhan.⁶Kita enda patut temegah! Kati kita enda nemu, ka semina mimit aja ragi diguna kena ngasuh semua tekang tepung kembai?⁷ Buai semua ragi ka lama, ngambika kita amat tuci. Nya baru kita deka nyadi baka tekang tepung ti enda beragi, laban aku nemu kita sigi baka nya. Laban Gawai Paska kitai udah sedia, laban Kristus, iya nya anak domba Gawai Paska kitai, udah diserahka ngagai Allah Taala nyadika piring.⁸ Nya alai aram kitai ngintu Gawai Paska kitai, ukai ngena ragi ti lama, iya nya ragi pemenci enggau penyai, tang ngena roti ka enda beragi, iya nya ati ka tuci enggau pemendar.⁹Aku bisi udah nulis nagang kita begulai enggau orang ke kamah ulah. ¹⁰ Aku ukai bejakuka pasal orang dunya ke ngereja ulah ka kamah, tauka orang ke amu, tauka pencuri, tauka orang ke nyembah engkeramba, laban enti kita deka nyeliahka sida, kita enda tau enda pansut ari dunya tu.¹¹Tang diatu aku nulis ngagai kita, enda nyagi kita begulai enggau orang ke ngaku diri orang Kristian, tang ngereja ulah ti kamah, tauka amu, tauka nyembah engkeramba, tauka bejai orang, tauka pemabuk, tauka pencuri. Indah makai enggau orang ke baka nya, deh kita enda tau.¹² Laban aku nadai hak ngakim orang ke ari luar eklisia. Kitai semina ngakim orang ke dalam eklisia.¹³ 13 Allah Taala Empu ke deka ngakim orang ke ari luar eklisia. “Buru orang ke jai nya ari bala kita.”

Chapter 6

¹Enti kita bisi laya enggau pangan diri, kati kita berani mai pekara nya ngagai pengadilan lalu minta diri diatur orang kapir, lalu enda minta diri diatur bala nembiak Tuhan?² Kati kita enda nemu, nembiak Tuhan deka ngakim dunya? Lalu enti kita deka ngakim dunya, nama kebuah kita enda ulih ngatur pekara ti mit?³ Kati kita enda nemu kitai deka ngakim melikat? Anang kenang pasal ngakim utai ka dalam pengidup tu!⁴Nya alai, enti kita bisi pekara ka baka nya, indah orang ke baruh pangkat dalam eklisia deh tau diasuh kita ngakim pekara nya! ⁵5Aku nyebut tu kena aku ngemaluka kita. Nyangka meh kita nadai orang ke cukup bepenemu-dalam ngatur pekara entara kita ke diri menyadi dalam Tuhan, ⁶ka ngujungka kita ke sama Kristian mansang ngagai pengadilan, lalu minta diri diatur orang ke ukai orang Kristian?⁷Enti kita nyara pangan diri, nya nunjukka kita endang udah alah. Nama kebuah enda nejuka orang ngereja utai ka salah ngagai kita? Nama kebuah enda nejuka sida ngakal kita? ⁸Tang kita empu ngereja utai ka salah lalu nipu orang. Indah menyadi kita ke dalam Kristus deh ditipu kita!⁹Kati kita enda nemu, orang ke jai enda ulih bempu Perintah Allah Taala? Anang nipu diri! Orang ke ngereja ulah ka kamah, tauka nyembah engkeramba, tauka butang, tauka lelaki beleman enggau lelaki,¹⁰ tauka ngencuri, tauka amu, tauka pemabuk, tauka bejakuka orang, tauka perumpak, enda ulih bempu Perintah Allah Taala.¹¹ Baka nya meh sekeda bala kita suba. Tang kita udah dituci, udah dikuduska, udah digaga lurus dalam nama Tuhan Jesus Kristus enggau ulih Roh Allah Taala kitai.¹²Nyangka orang bisi nyebut, “Aku tau ngereja semua utai.” Amat, tang ukai semua utai nya tau mai penguntung ngagai aku. “Aku tau ngereja semua utai.” Amat, tang aku enggai nyadi ulun utai.¹³ Nyangka bisi mega orang deka nyebut, “Pemakai ke perut, lalu perut ke pemakai.” Tang Allah Taala deka ngerusak utai dua bengkah nya. Tubuh ukai dikena ngereja ulah ka kamah, tang dikena ngereja utai ke Tuhan, lalu Tuhan ngintu tubuh nya.¹⁴Lalu Allah Taala udah ngangkatka Tuhan ari mati, lalu Iya deka mega ngangkatka kitai ari mati ngena kuasa Iya.¹⁵ Kati kita enda nemu, tubuh kita nya perengka tubuh Kristus? Nya alai, patut tauka enda aku mai perengka tubuh Kristus, lalu ngaga iya nyadi perengka tubuh indu sundal? Enda tau sekali-kali!¹⁶Kati kita enda nemu, barang sapa beleman enggau indu sundal, nyadi setubuh enggau indu sundal nya? Laban endang udah disebut, “Seduai iya deka nyadi setubuh.” ¹⁷ Tang barang sapa begempung enggau Tuhan, nyadi setubuh dalam roh enggau Tuhan.¹⁸Seliahka ulah ka kamah. Genap dosa ti dikereja mensia, dikereja iya ari luar tubuh, tang orang ke ngereja ulah ka kamah, bedosa ngelaban tubuh diri empu.¹⁹Kati kita enda nemu, tubuh kita nya rumah Roh Kudus, ke diau dalam kita, ke udah diberi Allah Taala ngagai kita? Kita ukai enggi kita empu.²⁰ Laban kita udah dibeli ngena rega ka besai. Nya alai, kena meh tubuh kita ngemuliaka Allah Taala.

Chapter 7

¹ Nyadi ngenang pasal utai ka udah ditulis kita: Manah agi enti lelaki enda bebini.² Tang laban ulah ka kamah kelalu suah udah nyadi, lelaki patut bisi bini ke diri empu, lalu indu patut bisi laki ke diri empu.³Laki patut ngereja pengawa iya ke nyadi laki ngagai bini iya, lalu pia mega bini ngagai laki iya,⁴ laban ukai bini ke bekuasa atas tubuh diri, tang laki iya, lalu baka nya mega, ukai laki ke bekuasa atas tubuh diri, tang bini iya.⁵Siku-siku seduai iya enda tau enggai besetubuh enggau pangan diri, semadi meh seduai iya sama besetuju deka ngetu enda lama ari tanggungjawap nya, ngambika seduai iya ulih besampi, tang udah nya seduai iya patut begulai baru, enggai ke Sitan nguji kita laban kita enda tetagangka pengingin diri. ⁶Aku nyebut tu kena ngajar kita, ukai meri atur.⁷ Naka meh pemanah enti semua orang baka aku magang. Tang genap iku kita endang bisi pemeri ari Allah Taala, enggi siku pemeri tu, enggi siku pemeri nya.⁸Ngagai orang ke enda bebini, enda belaki, enggau ngagai sida indu ke balu, aku madah ngagai sida, manah agi enti sida terus enda belaki enda bebini baka aku. ⁹Tang enti sida enda tetagangka pengingin diri, sida patut jadi enggau pangan diri, laban manah agi sida jadi melaki-bini, ari ke merinsa natka diri tetengukka pangan diri.¹⁰Ngagai orang ke bisi laki, bisi bini, aku meri pesan, ukai ari aku, tang ari Tuhan: bini enda tau ninggalka laki. ¹¹(Tang enti iya ninggalka laki iya, iya enda tau jadi enggau lelaki bukai, tauka iya mulaika diri baru ngagai laki iya empu), lalu laki enda tau muai bini.¹²Ngagai sida ti bukai, aku nyebut tu (aku, ukai Tuhan): enti lelaki ke orang Kristian bisi bini ke ukai orang Kristian, lalu indu nya besetuju deka begulai enggau iya, lelaki nya enda tau muai iya.¹³ Lalu enti indu ke orang Kristian bisi laki ke ukai orang Kristian, lalu laki iya besetuju deka begulai enggau iya, iya enda tau muai laki iya.¹⁴ Laban laki ke enda arap, digaga lurus ulih bini iya, lalu indu ke enda arap, digaga lurus ulih laki iya. Enti enda baka nya, anak kita enda tuci, tang laban iya baka nya, anak kita kudus.¹⁵Tang enti tawing ke ukai orang Kristian nyarakka diri, awakka iya nyarakka diri. Ba pekara ka baka nya, tawing ke orang Kristian nadai utai nancang, laban Allah Taala udah ngangauka kita ngagai pemaik.¹⁶ Nuan ke bini, baka ni ku nuan nemu diri deka, tauka enda, nyelamatka laki nuan? Nuan ke laki, baka ni ku nuan nemu diri deka, tauka enda, nyelamatka bini nuan?¹⁷Tang awakka genap iku kita idup nitihka pengidup ti udah diberi Tuhan ngagai kita lebuh Iya ngangauka kita suba. Tu meh atur ka diberi aku ngagai semua eklisia.¹⁸ Kati orang nya udah ditutus lebuh iya dikangau? Awakka iya enda ibuh muai litan tutus iya. Kati iya enda ditutus lebuh iya dikangau? Awakka iya terus enda ibuh ditutus.¹⁹ Betutus nadai guna, lalu enda betutus mega nadai guna. Utai ka beguna nya ngasika pesan Allah Taala dalam semua utai.²⁰Genap iku orang enda tau enda baka iya ke menya lebuh iya dikangau. ²¹21Kati kita ulun lebuh kita dikangau? Nya nadai ngawa. Tang enti kita ulih ngelepaska diri ari pangkat ulun, lepaska diri empu.²² Laban orang ke udah dikangauka Tuhan lebuh iya agi nyadi ulun, nyadi orang ke dilepaska Tuhan. Baka nya mega, orang ke ukai ulun lebuh iya dikangau, iya nyadi ulun Kristus lebuh iya udah dikangau.²³ Kita udah dibeli ngena rega ti besai; nya alai, anang nyadi ulun mensia.²⁴ Nya alai, menyadi, enda milih gaya pengidup kita lebuh kita dikangau, awakka kita meruan enggau Allah Taala.²⁵Ngenang pasal orang ke dara bungas, aku nadai pesan ari Tuhan, tang aku meri penemu diri empu, laban ulih pengasih Tuhan, aku tau dikarapka.²⁶Aku ngira, ketegal penusah ka nyadi diatu, manah agi enti kita mengkang baka gaya kita ke diatu.²⁷Kati nuan bisi bini? Anang muai bini nuan. Kati nuan apin bebini? Anang bebini.²⁸ Tang enti nuan bebini, nuan ukai bedosa. Lalu enti dara bungas belaki, iya ukai bedosa. Tang orang ke jadi melaki-bini deka dituntung penusah dunya, lalu aku ngasuh kita nyeliahka nya.²⁹Utai ka ku aku, menyadi, nya baka tu: kitai nyau suntuk hari. Berengkah ari diatu, awakka orang ke bisi bini idup baka orang ke nadai bini,³⁰ lalu orang ke ngulit, baka orang ke enda ngulit, lalu orang ke rami gaga, baka orang ke enda rami gaga, lalu orang ke bebelika utai, baka orang ke nadai utai,³¹ lalu orang ke ngereja pengawa dunya, baka orang ke ukai ngereja pengawa dunya, laban gaya dunya ti diatu deka lenyau.³²Aku dekaka kita dilepaska ari pengirau. Lelaki ke enda bebini deka irauka pasal pekara Tuhan, baka ni ku jalai ngerinduka ati Tuhan.³³ Tang lelaki ke bisi bini, irauka pekara dunya, baka ni ku jalai ngelantangka ati bini iya, ³⁴lalu iya bebagi ati. Lalu indu ke enda belaki, tauka dara bungas, deka irauka pasal pekara Tuhan, irauka baka ni ku jalai ngaga diri tuchi tubuh tuci roh, tang indu ke bisi laki deka irauka pekara dunya, irauka baka ni ku jalai ngelantangka ati laki iya.³⁵Aku nyebut tu ke penguntung kita empu, ukai kena nagang kita, tang dekaka kita ngereja utai ka ngena, ngambika kita enda belampung ati angkunka Tuhan.³⁶Enti orang ngira diri udah enda manah ulah enggau tunang iya, enti iya enda ulih nagang pengingin diri, lalu utai nya enda tau enda nyadi, awakka iya ngereja utai ka dikedekaka iya: awakka seduai iya jadi enggau pangan diri. Utai tu nadai pulai ke dosa.³⁷ Tang enti lelaki, ukai ari pejal, tang ari ati iya empu, udah mutuska runding enggai bebini, iya ngereja utai ti manah enti iya enda jadi enggau tunang iya. ³⁸ Nya alai, lelaki ke jadi enggau tunang iya ngereja utai ka manah, tang lelaki ke enda bebini, ngereja utai ka manah agi.³⁹Bini ditancang ngagai laki iya, asal ga laki iya agi meruan idup. Tang enti laki iya mati, iya tau jadi enggau sebarang lelaki bukai ke dikedekaka iya, asal ga lelaki nya nembiak Tuhan. ⁴⁰Tang ba runding aku, indu nya deka beberekat agi enti iya mengkang enda belaki baru. Lalu aku ngira, aku mega bisi Roh Allah Taala.

Chapter 8

¹Ngenang pasal pemakai ka diberi ngagai engkeramba: kitai nemu, “Semua kitai bela bisi penemu.” Penemu ngasuh orang ngerigangka diri, tang pengerindu ngemansangka orang.² Barang sapa ngumbai diri nemu utai, apin bisi penemu ka patut dikembuan iya;³ tang orang ke rinduka Allah Taala, dikelala Allah Taala.⁴Nya alai, ba pasal pemakai ka udah diberi ngagai engkeramba, kitai sama nemu, “engkeramba endang ukai utai ka idup”, lalu “Allah Taala endang siku aja.” ⁵Laban enti sema utai ka dikumbai petara bisi di langit tauka di dunya--laban utai ka dikumbai “petara” enggau dikumbai “tuhan” endang amat mayuh--⁶ tang ba kitai, kitai semina bisi siku aja Allah Taala, Apai ke pun semua utai, lalu kitai idup ke Iya; lalu kitai semina bisi siku aja Tuhan, iya nya Jesus Kristus. Ulih Iya semua utai udah digaga, lalu ulih Iya kitai idup.⁷Tang ukai semua orang ngembuan penemu tu. Laban sekeda orang udah teleba enggau engkeramba nyentuk ngagai diatu, nya alai sida agi ngumbai pemakai ka diempa sida nya pemakai ka udah diberi ngagai engkeramba, lalu laban ati sida agi lemi, sida lalu ngumbai diri bedosa lebuh sida makai pemakai nya.⁸Pemakai enda ulih mai kitai semak ngagai Allah Taala. Kitai enda rugi, enti kitai enda makai, lalu kitai enda mega untung, enti kitai makai.”⁹ Tang bejimat, enggai ke kita ke tau ngereja semua utai, ngasuh orang ke lemi, bedosa.¹⁰ Laban enti orang ke lemi meda kita ke bisi penemu makai dalam rumah sembiang engkeramba, enda ka nya deka meransang iya makai pemakai ti dienjuk ngagai engkeramba, enti iya agi lemi?¹¹Nya alai, menyadi ke lemi nya, ke udah ditebus Kristus, deka rusak laban penemu kita. ¹² Tang lebuh kita bedosa ngelaban orang Kristian lalu nelihka ati sida ka agi lemi, kita bedosa ngelaban Kristus.¹³ Nya alai, enti pemakai ngasuh orang Kristian bedosa, aku enggai sekali-kali makai dagin, enggai ke aku ngasuh sida bedosa.

Chapter 9

¹Kati aku apin dilepaska? Kati aku ukai rasul? Kati aku nadai udah kala meda Jesus Tuhan kitai? Kati kita ukai asil ari pengawa ka dikereja aku ke Tuhan?² Enti sema orang bukai enda ngaku aku rasul, kita ga patut ngaku aku rasul, laban pengidup kita dalam Tuhan nandaka aku amat rasul.³Tu meh saut aku ngagai orang ke mansik aku.⁴ Kati kami nadai hak diberi pemakai enggau utai irup?⁵ Kati kami nadai hak mai bini kami baka rasul ka bukai, enggau baka sida menyadi Tuhan, enggau Peter?⁶ Tauka semina kami duai Barnabas aja ke enda tau enda bekereja ngulihka pengidup ke diri empu?⁷Kati orang ke nyadi soldadu kala ngaji diri empu? Kati orang ke nanam kebun anggur enda tau makai buah ari kebun nya? Kati orang ke ngibun raban jelu enda tau ngirup ai tusu ari raban jelu nya?⁸Kati aku nyebut tu ngena penemu mensia? Kati nya nadai disebut Adat?⁹Laban endang udah ditulis dalam Adat Musa, “Anang mampul mulut sapi lebuh iya ngindik gandum.” Kati Allah Taala bejakuka pasal sapi?¹⁰ Enda ka Iya bejakuka pasal kitai? Utai nya endang ditulis ke kitai, laban orang ke ngeradu tanah enggau orang ke ngetau endang patut ngereja pengawa sida, laban sida ngarapka diri diberi ungkup ari utai ka ditanam.¹¹ Enti kami udah nanam benih roh ba kita, kati kami enda tau minta utai ari kita?¹²Enti orang bukai tau ngarapka diri bulih utai ari kita, kati kami enda besai agi hak tau bulih utai nya ari kita?Tang taja pia, kami nadai udah ngena hak nya, tang natka semua utai, ngambika kami enda nekul pejalai Berita Manah Kristus.¹³ Kati kita enda nemu, orang ke bekereja dalam Rumah Sembiang, bulih pemakai ari Rumah Sembiang, lalu orang ke ngenjuk piring ba alta, bulih ungkup ari piring nya? ¹⁴ Baka nya mega Tuhan udah meri atur, ngeletak orang ke nusui Berita Manah patut bulih utai dikena beridup ari Berita Manah.¹⁵Tang aku nadai udah ngena hak nya, lalu aku pen ukai mega nulis surat tu kena aku ngambu hak nya ke aku empu. Manah agi aku mati, ari ke ngereja nya. Nadai orang tau ngerampas hak kena aku temegahka diri empu!¹⁶ Enti aku nusui Berita Manah, aku enda tau temegahka nya, laban aku endang udah diasuh ngereja pengawa nya. Tulah meh aku enti aku enda nusui Berita Manah!¹⁷Laban enti aku ngereja pengawa nya ari peneka ati aku empu, aku tentu bisi upah, tang enti aku ngereja pengawa nya ukai ari peneka ati aku empu, reti nya aku diasuh Allah Taala ngereja pengawa nya.¹⁸ Nya alai, nama upah aku? Semina tu aja: lebuh aku nusui Berita Manah, awakka aku enda minta bayar, enggai ke aku ngena semua hak aku ke bekereja ke Berita Manah.¹⁹Laban taja pen aku ukai ulun orang, tang aku udah ngaga diri nyadika ulun semua orang, ngambika aku tau bulih mayuh agi orang ke Kristus.²⁰ Ba orang Judah, aku baka orang Judah, ngambika aku ulih mai orang Judah ngagai Kristus. Ba orang ke di baruh Adat, aku nyadi baka orang ke di baruh Adat, taja pen aku ukai di baruh Adat, ngambika aku ulih mai orang ke di baruh Adat ngagai Kristus.²¹Ba orang ke ari luar Adat, aku baka orang ke ari luar Adat (taja pen aku ukai dilepaska ari adat Allah Taala, tang di baruh adat Kristus) ngambika aku ulih mai orang ke di luar Adat ngagai Kristus. ²² Ba orang ke lemi, aku baka orang ke lemi, ngambika aku ulih mai sida ngagai Kristus. Aku udah nyadi semua macham utai ke semua mensia, ngambika aku, ngena sebarang cara, ulih nyelamatka sekeda sida.²³Aku ngereja semua nya ke Berita Manah, ngambika aku tau nerima berekat ari nya.²⁴Kati kita enda nemu, orang ke belumba belanda endang mayuh, tang ka semina siku aja bulih prais? Nya alai, belanda meh kita ngambika kita bulih prais.²⁵ Genap iku orang ke belumba, enda tau enda disiplin diri empu. Sida ngereja nya ngambika sida bulih makota ka nemu abis, tang kitai ngulihka makota ka enda nemu abis.²⁶ Nya alai aku belanda terus ngagai adan. Aku enda belaban baka orang ke mukut angin,²⁷ tang aku mandam tubuh aku lalu ngaga iya nyadi ulun aku, enggai ke aku enda bulih prais lebuh aku udah nusui Berita Manah ngagai orang bukai.

Chapter 10

¹Aku enggai ke kita enda nemu, menyadi, semua aki ini kitai di baruh remang magang, lalu semua sida bejalai nengah tasik,² lalu semua sida dibaptisa magang nyadi nembiak Musa dalam remang enggau dalam tasik nya,³ lalu semua sida makai roti roh nya ⁴ lalu ngirup siti aja ai roh, laban sida ngirup ari sigi batu roh ka nitihka sida, lalu batu nya Kristus.⁵Tang taja pia, Allah Taala enda lantang ati ngagai nyau ka semua bala sida, lalu bangkai sida ngacir ba sebelah menua puang⁶Semua utai tu nyadi cunto ke kitai, ngambika kitai enda inginka utai ka jai, baka sida.⁷Anang nyembah engkeramba, baka sekeda sida. Munyi ka udah ditulis, “Orang mayuh duduk makai ngirup lalu angkat betanda.” ⁸ Kitai enda tau ngereja pengawa ka kamah, baka sekeda sida, lalu dua puluh tiga ribu iku sida mati dalam sehari.⁹Kitai enda tau nguji Tuhan, baka sekeda sida, lalu sida mati dipantuk ular.¹⁰ Lalu anang mutap, baka sekeda sida, lalu sida dibunuh Melikat Pemati.¹¹Semua utai tu nyadi ba sida ngambika nyadika cunto ke kitai, lalu utai nya dituliska kena ngajar kitai, laban pengujung dunya udah datai ba kitai.¹²Nya alai enti kita ngumbai diri bediri tegap, bejaga kita ngambika kita enda rebah.¹³ Nadai penguji ka udah diasaika kita enda udah diasaika semua orang. Allah Taala endang tau dikarapka, lalu Iya enda nejuka kita diuji lebih ari ka ulih ditatka kita; tang lebuh kita diuji, Iya deka meri kita jalai kena kita ngelepaska diri, ngambika kita tan natka penguji nya.¹⁴Nya alai, pangan ke dikerinduka aku, anang nyembah engkeramba. ¹⁵Aku bejaku ngagai orang ke pintar. Peratika utai ka disebut aku.¹⁶ Mangkuk berekat ka diberekatka kitai, kati nya enda nunjukka kitai bekunsi ngirup darah Kristus? Lalu roti ka dipecahka kitai, kati nya enda nunjukka kitai bekunsi makai tubuh Kristus?¹⁷ Laban roti endang siti aja, kitai ke mayuh tu endang setubuh, laban semua kitai bela makai roti siti nya aja.¹⁸Peratika orang Israel. Kati orang ke makai piring nya ukai orang ke sama besaup ngereja pengawa ba alta?¹⁹ Nama utai ka ku aku? Kati aku ngumbai pemakai ka diberi ngagai engkeramba nya bisi reti, tauka engkeramba empu bisi reti?²⁰Ukai! Utai ti ku aku nya, piring ka diberi orang ke enda nangika Allah Taala, diberi sida ngagai antu, ukai ngagai Allah Taala. Aku enda nyagi kita besaum enggau antu.²¹ Kita enda tau ngirup ari mangkuk Tuhan, lalu ngirup mega ari mangkuk antu. Kita enda tau makai ba mija Tuhan, lalu makai mega ba mija antu.²² Tauka kitai endang sengaja nyungkak Tuhan cemburu? Kati kitai kering agi ari Iya?²³Semua utai tau dikereja magang,” tang ukai semua utai nya pulai ke penguntung. “Semua utai tau dikereja magang,” tang ukai semua utai nya ulih ngemansangka pengidup kitai.²⁴ Anang berundingka diri empu aja, tang berunding ke orang bukai.²⁵Empa aja sebarang utai ka dijual ba kedai dagin, lalu anang betanyaka pasal utai nya ketegal pengasai ati kita,²⁶ laban “Dunya enggau semua utai ti dalam dunya endang enggi Tuhan.”²⁷Enti orang ke enda arap mai kita makai, lalu kita deka makai enggau iya, empa aja sebarang utai ti dibantaika orang di mua kita, lalu anang betanyaka pasal utai nya ketegal pengasai ati kita.²⁸Tang enti orang nyebut ngagai kita, “Utai tu udah dienjuk nyadika piring,” anang kita makai utai nya, ketegal orang ke udah madahka utai nya ngagai kita, enggau ketegal pengasai ati,²⁹ ketegal pengasai ati iya, nya utai ka ku aku, ukai ketegal pengasai ati kita. Laban nama kebuah aku ke tau makai sebarang utai, diperintah pengasai ati orang bukai?³⁰ Enti aku meri terima kasih ngagai Allah Taala ke utai ka diempa aku, nama kebuah orang tau mantah aku enti aku makai pemakai nya ngena sampi terima kasih?³¹Nya alai, nemuka kita makai tauka ngirup, tauka ngereja sebarang utai, kereja semua utai nya ke mulia Allah Taala.³² Anang ngenusahka ati orang Yahudi tauka ati orang bansa bukai, tauka ati raban eklisia Allah Taala.³³ Tunda aja aku. Aku nguji ngelantangka ati semua orang dalam semua utai ti dikereja aku, ukai berundingka diri empu, tang berundingka semua orang, ngambika sida diselamatka.

Chapter 11

¹Nya alai, beteladan ba aku, baka aku ke beteladan ba Kristus.Nudung Pala Lebuh Besembiang² Aku muji kita, laban kita seruran ngingatka aku dalam semua utai, lalu nitihka ajar ti udah diberi aku ngagai kita.³ Tang aku deka ngasuh kita nemu, Kristus nyadi kepala semua lelaki, lalu laki nyadi kepala bini, lalu Allah Taala nyadi kepala Kristus.⁴ Lelaki ke betudung pala lebuh iya besampi tauka benabi, ngemaluka pala iya,⁵tang indu ke enda betudung pala lebuh iya besampi tauka lebuh iya benabi, ngemaluka pala iya, laban nya sebaka reti enggau indu ke udah dikukur pala.⁶ Enti indu enggai nudung pala diri, iya patut ngukur buk iya; tang enti indu malu ke buk diri dikukur, iya patut nudung pala diri.⁷Lelaki enda patut nudung pala diri, laban iya ngayanka gamal enggau mulia Allah Taala. Tang indu ngayanka mulia lelaki,⁸ laban lelaki ukai digaga ari indu, tang indu ari lelaki⁹Lalu lelaki ukai digaga ke indu, tang indu digaga ke lelaki. ¹⁰Nya kebuah, enggau ketegal sida melikat, indu enda tau nadai tanda kuasa ba pala iya.¹¹Tang, dalam Tuhan, indu enda tau nyeraraka diri ari lelaki, lalu lelaki pen enda mega tau nyeraraka diri ari indu. ¹²Laban indu digaga ari lelaki, lalu lelaki diadaka indu; tang semua utai endang datai ari Allah Taala magang.¹³Awakka kita empu berunding: kati indu patut besampi ngagai Allah Taala enggau pala ti enda ditudung? ¹⁴Kati kita enda nemu, lelaki ke panjai buk, ngemaluka diri empu? ¹⁵Tang enti indu panjai buk, buk nya nyadika mulia iya. Laban buk nya diberi ngagai iya nyadika tudung pala iya. ¹⁶Tang enti orang bisi ati deka bekelikuhka pasal tu, kitai tauka eklisia nadai adat asal bukai.¹⁷Tang ba atur ka nangkanka tu, aku enda muji kita, laban lebuh kita begempuru, kita ukai ngereja utai ka badas, tang ngereja utai ka jai.¹⁸ Laban, kena aku ngemunka jaku, lebuh kita begempuru besembiang, aku ninga kita bisi beserekang ari pangan diri. Aku arapka nya mimit. ¹⁹Iya ti bendar, kita endang patut bisi bagi entara bala kita, ngambika kita nyamai ngelala sapa orang Kristian ke bendar, sapa ke ukai.²⁰Lebuh kita begempuru, iya ka bendar kita ukai makai pemakai Tuhan.²¹ Laban lebuh kita makai, tiap iku kita terus makai pemakai diri empu, lalu sekeda kita lapar, lalu sekeda mabuk.²² Kati kita nadai rumah alai kita makai ngirup? Tauka, kita deka mecat eklisia Allah Taala, lalu ngemaluka orang ke nadai utai? Baka ni ku jalai aku bejaku ngagai kita tu? Kati aku patut muji kita? Sigi enda!²³Laban aku udah nerima ari Tuhan utai ka diberi aku ngagai kita, iya nya, malam Tuhan Jesus dijual, Iya ngambi roti,²⁴ lalu lebuh Iya udah meri terima kasih, Iya mecahka roti nya, lalu bejaku, “Tu tubuh Aku ka diberi ke kita. Kereja tu kena ngingatka Aku.”²⁵Baka nya mega, lebuh sida udah badu makai, Iya ngambi mangkuk, lalu bejaku, “Mangkuk tu sempekat baru ti ditanggam ngena darah Aku. Kereja tu genap kali kita ngirup iya, kena ngingatka Aku.” ²⁶Laban genap kali kita makai roti tu, lalu ngirup ari mangkuk tu, kita madahka pemati Tuhan, nyentuk ngagai Iya datai baru.²⁷Nya alai, barang sapa makai roti tauka ngirup ari mangkuk Tuhan ngena jalai ka enda bebasaka Iya, deka bedosa ngelaban tubuh enggau darah Tuhan. ²⁸Peresa diri empu dulu; udah nya baru kita tau makai roti, lalu ngirup ari mangkuk nya. ²⁹Laban barang sapa makai enggau ngirup, tang enda ngelala tubuh Tuhan, ngukum diri empu. ³⁰Nya kebuah mayuh kita lemi sereta sakit, lalu sekeda udah mati.³¹Tang enti kitai meresa diri empu, kitai enda diakim. ³²Tang lebuh Tuhan ngakim kitai, Iya disiplin kitai, ngambika kitai enda diukum sama enggau dunya.³³Nya alai, menyadi, lebuh kita begempuru makai, anti pangan diri.³⁴ Enti kita lapar, kita patut makai di rumah, ngambika lebuh kita begempuru, kita enda kena ukum.Pasal pekara bukai, aku deka mutarka nya lebuh aku datai ila.

Chapter 12

¹Nyadi pasal pemeri ka diberi Roh Kudus, menyadi, aku enggai ke kita enda nemu. ²Kita nemu, lebuh kita agi nyadi orang kapir suba, ati kita tetarit lalu kita dibai tesat ngagai engkeramba ti bisu.³ Nya alai aku dekaka kita nemu: nadai orang ke bejaku nitihka iring Roh Allah Taala kala nyebut “Awakka Jesus kena sumpah!” lalu nadai orang ulih nyebut “Jesus nya Tuhan,” enti enda ari iring Roh Kudus.⁴Nyadi pemeri endang mayuh macam, tang Roh siku aja.⁵ Pengawa di dikereja endang mayuh macam, tang Tuhan siku aja. ⁶Jalai ngereja pengawa endang mayuh macam, tang Allah Taala siku aja ke meri penau ngagai genap iku orang kena sida ngereja pengawa.⁷Siku-siku diberi tanda kena mandangka Roh Kudus, ke penguntung semua.⁸ Siku diberi ulih Roh nya penemu-dalam, lalu siku diberi penemu ulih Roh nya mega⁹siku diberi pengarap ulih Roh nya, siku diberi pemeri ngeraika orang ulih Roh nya,¹⁰ siku diberi pemeri ngereja kereja ajih, siku diberi pemeri benabi, siku diberi pemeri ngelala roh, ngagai siku, pemeri bejaku ngena mayuh macam jaku ti nyelai, ngagai siku, pemeri nyalinka jaku.¹¹ Semua pengawa nya dikereja Roh siku nya aja, ke meri pemeri ngagai genap iku orang, nitihka peneka Roh nya Empu.¹²Baka reti tubuh: taja pen perengka tubuh nya mayuh, tang semua sida nya nyadika raban siti tubuh nya. Baka nya mega Kristus.¹³ Laban semua kitai dibaptisa ke dalam siti tubuh, nemuka kitai nya orang Judah tauka orang bansa bukai, ulun tauka ukai ulun, lalu semua kitai bela diberi Roh siku nya aja ke diirup kitai.¹⁴Iya ti bendar, tubuh ukai digaga ari siti aja perengka, tang ari mayuh bengkah perengka.¹⁵ Enti kaki nyebut, “Laban aku ukai jari, nya alai aku ukai raban tubuh nya,” jaku nya enda ulih ngasuh kaki nya badu agi nyadi perengka tubuh nya.¹⁶ Lalu enti pending nyebut, “Laban aku ukai mata, nya alai aku ukai raban tubuh,” jaku nya enda ulih ngasuh pending nya badu agi nyadi perengka tubuh nya.¹⁷ Enti sema semua tubuh nya semina mata aja, nama kena iya ninga? Enti semua tubuh nya semina pending aja, nama kena iya nyium utai?¹⁸Tang kitai sama nemu, Allah Taala udah ngatur semua perengka dalam tubuh nya, genap iti sida, nitihka peneka Allah Taala Empu.¹⁹ Enti sema tubuh nya digaga ari siti aja perengka, dini deh alai tubuh?²⁰ Nya alai, perengka tubuh endang amat mayuh, tang tubuh siti aja.²¹Nya alai, mata enda tau nyebut ngagai jari, “Aku enda begunaka nuan!” Pala pen enda mega tau nyebut ngagai kaki, “Aku enda begunaka nuan!” ²²Utai ka patut dikereja nya, perengka tubuh ka baka ke lemi, enda ulih enda diguna, ²³lalu perengka ka kurang agi dibasa kitai, patut balat agi dibasa kitai, lalu perengka ka enda patut diayanka kitai, patut dilamun kitai enggau manah,²⁴ tang perengka ka manah agi gaya enda ibuh dibasa kitai baka nya. Tang Allah Taala udah ngatur perengka tubuh nya baka nya, meri basa ka besai ngagai perengka ka kurang agi dibasa,²⁵ngambika nadai penyerekang dalam tubuh nya, tang semua perengka bela sama nemu ibuhka pangan diri.²⁶ Enti siti ari perengka nya pedis, semua perengka bela pedis magang enggau iya. Enti siti ari perengka nya kena puji, semua perengka tubuh nya deka rami gaga ati enggau iya.²⁷ Kita nya tubuh Kristus, lalu genap iku kita nya perengka tubuh nya.²⁸Lalu Allah Taala udah ngeletak dalam eklisia, kesatu rasul, kedua nabi, ketiga pengajar, udah nya orang ke ngereja kereja ajih, orang ke ngeraika orang, orang ke nulung orang, orang ke nyadi tuai, orang ke bejaku ngena jaku ti nyelai. ²⁹Kati semua sida nya rasul magang? Kati semua sida nya nabi magang? Kati semua sida nya pengajar magang? Kati semua sida nya ngereja kereja ajih?³⁰Kati semua sida nya bisi pemeri ngeraika orang? Kati semua sida nya bejaku ngena jaku ka nyelai? Kati semua sida nya ulih nyalinka jaku?³¹ Tang kita patut inginka pemeri ka besai agi.Aku deka nunjukka jalai ka pemadu manah ke kita.

Chapter 13

¹Enti aku bejaku ngena mayuh macam jaku mensia, enggau ngena jaku melikat, tang nadai pengerindu, aku tu gong ti inggar dipangkung, tauka lucing ti sering-sering.² Lalu enti aku bisi kuasa kena benabi lalu nemu semua misteri, sereta nemu semua penemu, lalu enti aku bisi pengarap kena nginsitka bukit, tang nadai pengerindu, aku nadai guna.³ Enti aku meri semua utai aku ngagai orang, lalu enti aku nyerahka tubuh aku ngambika ditunu, tang nadai pengerindu, nya nadai pulai ke penguntung aku.⁴Pengerindu nya liat ati, nelap, enda kepapas, enda temegah tauka sumbung,⁵ tauka jai jaku enggau orang. Pengerindu enda berundingka diri empu, enda jampat ringat tauka bedendam.⁶ Pengerindu enda gaga ati ke penyalah, tang gaga ati ke utai ti bendar.⁷ Pengerindu natka semua utai, arapka semua utai, ngadang semua utai, tan dalam semua utai.⁸Pengerindu enda nemu abis. Tang jaku ka benabi nemu abis; jaku ka nyelai nemu abis; penemu nemu abis.⁹ Laban kitai semina nemu mimit aja, lalu jaku ka benabi endang enda kala cukup,¹⁰ 10tang lebuh utai ka pemadu badas datai, utai ka enda cukup badas deka lesap magang.¹¹Lebuh aku agi mit, aku bejaku baka anak mit, aku berunding baka anak mit, aku bekira baka anak mit. Lebuh aku nyau besai tuai, aku muai semua perangai anak mit.¹² Kitai diatu semina meda ayas aja, baka ke meda dalam ceremin; ila baru kitai deka betemu betunga mua. Diatu aku semina nemu mimit aja; ila baru aku deka nemu semua utai, baka Allah Taala ke nemu semua utai pasal aku.¹³Diatu utai tiga bengkah tu agi mengkang: pengarap, pengadang, enggau pengerindu. Tang utai ka pemadu besai nya pengerindu.

Chapter 14

¹Ulihka pengerindu, lalu bebendar minta pemeri ari Roh Kudus, kelebih agi pemeri kena nusui pesan Allah Taala. ²Laban orang ke bejaku ngena jaku ka nyelai, ukai bejaku ngagai mensia, tang bejaku ngagai Allah Taala; laban nadai orang meretika utai ka disebut iya, laban iya nyebut utai ka enda ditemu reti ngena jaku Roh.³ Tang orang ke nusui pesan Allah Taala, bejaku ngagai mensia, kena ngering, meransang sereta ngelantangka sida.⁴ Orang ke bejaku ngena jaku ti nyelai, semina mai penguntung ngagai diri empu, tang orang ke nusui pesan Allah Taala, mai penguntung ngagai semua raban eklisia.⁵Aku dekaka semua kita bejaku ngena jaku ti nyelai, tang aku lebih agi dekaka kita nusui pesan Allah Taala Orang ke benabi beguna agi ari orang ke bejaku ngena jaku ka nyelai enti orang nadai nerangka reti jaku nya ngambika semua raban eklisia bulih penguntung ari nya.⁶ Enti aku datai ngagai kita, menyadi, lalu bejaku ngena jaku ti nyelai, baka ni ku aku ulih mai penguntung ngagai kita, enti aku enda mai pemandang, penemu, tauka pesan Allah Taala, tauka jaku ajar?⁷Utai tu baka reti pekekas musik; enti pekekas musik baka kesuling tauka belikan enda ditebah enggau menyana, baka ni ku kitai nemu musik ka ditebah? ⁸Lalu enti terumpit enda nyaris disepu, sapa deka nyendiaka diri mansang beperang?⁹Baka nya mega kita. Enti kita bejaku ngena jaku ka nyelai ka enda ditemu orang reti, baka ni ku orang nemu utai ka disebut kita? Laban kita semina bejaku ngagai angin.¹⁰Bansa jaku dalam dunya tu endang mayuh, lalu semua sida nya bisi reti magang. ¹¹Enti aku enda nemu reti jaku ka disebut orang, aku enggau orang nya baka orang kampar enggau pangan diri.¹²Baka nya mega kita. Laban kita inginka pemeri ari Roh Kudus, kita patut lebih agi inginka pemeri ka tau dikena ngemansangka eklisia.¹³Nya alai, orang ke bejaku ngena jaku ka nyelai, patut besampi minta kuasa kena nerangka utai ka disebut.¹⁴ Laban enti aku besampi ngena jaku ka nyelai, roh aku amat besampi, tang runding aku enda.¹⁵Nya alai, nama utai ti patut dikereja aku? Aku deka besampi ngena jaku Roh, tang aku deka mega besampi ngena runding aku. Aku deka belagu ngena lagu Roh, tang aku deka mega belagu ngena runding aku. ¹⁶ Enti kita meri terima kasih ngagai Allah Taala ngena jaku Roh, baka ni ku orang ke ukai raban eklisia ulih nyebut “Amin” ngagai sampi terima kasih nya enti iya enda nemu utai ti disebut kita?¹⁷Kita amat besampi ngagai Allah Taala, tang orang nya nadai bulih penguntung ari sampi nya.¹⁸Aku meri terima kasih ngagai Allah Taala laban aku bejaku ngena jaku ti nyelai lebih ari semua kita;¹⁹ tang dalam gerija, aku deka agi bejaku ngena lima iti leka jaku ngena runding aku, ngambika ngajar orang bukai, ari ke nyebut seribu leka jaku ngena jaku ka nyelai.²⁰Menyadi, anang berunding baka anak mit. Ba pekara ka jai, awakka kita baka anak mit, tang ba jalai kita berunding, kita patut nyadi orang ke besai tuai.²¹ Utai tu bisi ditulis dalam Bup Adat,“Aku deka bejaku ngagai orang tu ngena jaku ka nyelaienggau ngena mulut orang kampar,Aku deka bejaku ngagai orang tutang taja pia, sida enggai mendingka Aku,”ku Tuhan bejaku.²²Nya alai, bejaku ngena jaku ka nyelai nya ukai tanda ke orang ke arap, tang ke orang ke enda arap. Tang nusui pesan Allah Taala nya ukai ke orang ke enda arap, tang ke orang ke arap.²³Nya alai, enti semua raban gerija begempuru lalu semua orang bejaku ngena jaku ka nyelai, lalu enti orang luar, tauka orang ke ukai orang Kristian tama, enda ke sida deka ngumbai kita gila?²⁴Tang enti semua orang nusui pesan Allah, lalu orang ke ukai orang Kristian tauka orang luar tama, sida tentu deka nemu diri orang ke bedosa ari utai ka disebut kita, lalu sida deka madahka pasal diri empu,²⁵ madahka resia ka dalam ati sida, lalu nyungkurka diri nyembah Allah Taala, lalu bejaku, “Allah Taala amat bisi enggau kita.”²⁶Nama utai ka patut dikereja deh, menyadi? Lebuh kita begempuru besembiang, siku bepantun, siku mai jaku ajar, siku mai pemandang ari Allah Taala, siku bejaku ngena jaku ka nyelai, tauka nerangka reti jaku nya. Semua utai nya dikereja kena ngeringka eklisia. ²⁷Enti orang bejaku ngena jaku ka nyelai, awakka semina dua tauka tiga iku aja abis mayuh tau bejaku, udah badu siku, nya baru siku, lalu awakka siku nerangka reti utai ka disebut. ²⁸Tang enti orang dia nadai nerangka reti jaku nya, awakka sida badu agi bemunyi, tang semina bejaku ngagai diri empu enggau ngagai Allah Taala.²⁹Awakka dua tauka tiga iku nabi bejaku, lalu awakka orang bukai berundingka utai ti disebut.³⁰ Enti orang ke duduk dia bisi pemandang ari Allah Taala, orang ke benabi nya patut ngetu bejaku, lalu nejuka orang ke bisi pemandang nya bejaku.³¹Laban semua kita tau nusui pesan Allah Taala, udah badu siku, nya baru siku, ngambika semua belajar ari nya lalu diperansang.³² Roh nabi endang dikuasa nabi nya empu,³³ laban Allah Taala ukai Allah Taala ti ngasuh utai carut, tang meri pemaik.Baka ka nyadi dalam semua eklisia nembiak Tuhan,³⁴sida ke indu enda tau bemunyi dalam gerija. Sida enda tau bejaku, tang seruran nunduk, munyi ka disebut Adat.³⁵ Enti sida keran deka betanyaka pasal utai, sida patut betanya ngagai laki sida di rumah. Malu amat meda indu bejaku dalam gerija.³⁶ Kati pesan Allah Taala bepun ari kita? Tauka semina kita aja ke udah nerima pesan nya?³⁷Enti kita ngumbai diri nabi, tauka ngumbai diri bisi pemeri ari Roh Kudus, awakka kita ngaku utai ka ditulis aku ngagai kita endang amat pesan ari Tuhan.³⁸ Enti iya enggai ibuhka nya, anang ibuhka iya.³⁹Nya alai, menyadi, kita patut keran deka benabi, tang anang nagang orang bejaku ngena jaku ka nyelai; ⁴⁰tang semua utai patut dikereja enggau menyana sereta meruan atur magang.

Chapter 15

¹1Nyadi diatu, menyadi, aku deka ngasuh kita ngingatka Berita Manah ka udah ditusui aku ngagai kita, ka udah diterima kita, ka alai kita bediri tegap.² Berita Manah nya nyelamatka kita, enti kita bepegai teguh ba jaku ka diajar aku ngagai kita -- nyangka meh kita semina arap ngapa.³Laban aku meri ngagai kita utai ka pemadu beguna, ka udah diterima aku, iya nya, Kristus mati ketegal dosa kitai, munyi ti ditulis dalam Bup Kudus.⁴ Iya dikuburka, lalu diangkatka idup baru ba hari ka ketiga, munyi ka ditulis dalam Bup Kudus.⁵Iya lalu pegari di mua Kefas, lalu udah nya pegari di mua semua sida ke dua belas iku.⁶ Udah nya Iya pegari di mua lebih lima ratus iku murid Iya sereta sekali. Mayuh sida nya agi idup diatu, taja pen sekeda udah mati.⁷ Udah nya Iya pegari di mua Yakubos, lalu udah nya, di mua semua sida rasul.⁸Ke penudi iya, Iya mega pegari di mua aku, ke ada salah maya.⁹ Laban aku tu rasul ke pemadu mit ari semua bala rasul, lalu enda patut dikumbai rasul, laban aku udah merinsaka eklisia Allah Taala.¹⁰Tang ulih pengasih Allah Taala, aku nyadi aku ke diatu, lalu Iya enda lebu kasihka aku. Sigi amat enda lebu laban aku udah bebendar agi bekereja ari sida rasul ka bukai, taja pen ukai aku empu ke bekereja, tang pengasih Allah Taala ka dalam aku. ¹¹Nya alai, nemuka orang ke bekereja nya aku tauka sida, kami mai Berita Manah lalu kita arap.¹²Enti kami madahka Jesus udah diangkatka ari mati, baka ni ku sekeda kita tau ngumbai orang nadai diangkatka ari mati? ¹³Enti nadai pengangkat ari mati, reti nya Kristus nadai udah diangkatka ari mati;¹⁴ lalu enti Kristus nadai udah diangkatka ari mati, reti nya pesan ka ditusui kami nadai guna, lalu pengarap kita nadai guna.¹⁵Lebih ari nya, kami empu lalu ditemu nyebut utai ka bula pasal Allah Taala, laban kami madahka Allah Taala udah ngangkatka Kristus ari mati, enti Iya amat nadai udah ngangkatka Kristus ari mati, enti orang ke mati amat enda diangkatka idup baru. ¹⁶Laban, enti orang ke mati enda diangkatka idup baru, Kristus pen enda mega diangkatka idup baru.¹⁷ Lalu enti Kristus nadai udah diangkatka idup baru, reti nya pengarap kita nadai guna, lalu kita agi mengkang dalam dosa kita.¹⁸Reti nya orang ke udah mati dalam Kristus, udah lenyau magang. ¹⁹Enti pengadang kitai dalam Kristus semina ke pengidup kitai di dunya tu aja, reti nya, kami tu patut lebih agi dikesinuka ari semua orang bukai.²⁰Tang iya ka bendar, Kristus udah diangkatka ari mati, nyadi orang ke terubah diangkatka idup baru ari bala orang ke udah mati.²¹ Laban enti pemati datai ulih siku mensia, pengangkat ari mati mega datai ulih siku mensia,²²laban semua mensia mati dibai Adam, nya alai semua mensia deka idup dibai Kristus. ²³Tang genap iku deka diangkatka begintir-gintir: keterubah, Kristus ke buah bungas, lalu lebuh Kristus datai baru, nya baru bala nembiak Kristus.²⁴Udah nya baru pengujung datai, lebuh Kristus nyerahka Perintah ngagai Allah Taala ti Apai, lebuh Iya udah ngerusak semua pemerintah, perintah enggau kuasa.²⁵ Laban Iya enda tau enda merintah nyentuk ngagai maya Allah Taala udah ngengkahka semua munsuh Iya di baruh kaki Iya. ²⁶Munsuh ka pemadu dudi dirusak nya pemati.²⁷Laban “Allah Taala udah ngengkahka semua utai di baruh kaki Kristus.” Tang leka jaku “semua utai” sigi terang enda nyengkaum Allah Taala Empu, ke ngengkahka semua utai di baruh kaki Kristus.²⁸ Lebuh semua utai udah diengkahka magang di baruh Kristus, nya baru Anak Allah Taala Empu, deka diengkahka di baruh Allah Taala, ke udah ngengkahka semua utai di baruh Kristus, ngambika Allah Taala nyadi semua dalam semua.²⁹Enti nadai pengangkat ari mati, nama kebuah orang dibaptis ngarika orang ke mati? Enti orang ke mati enda diangkatka idup baru, nama kebuah orang dibaptis ngarika sida?³⁰ Lalu nama kebuah kami berambunka nyawa diri tiap jam?³¹Aku mati tiap hari, menyadi. Jaku tu amat, baka pengamat aku ke temegahka kita dalam Jesus Kristus Tuhan kitai. ³² Enti aku udah belaban di Epesus nitihka juluk ati mensia baka ke ngelaban jelu babas, nama penguntung ulih aku ari nya? Enti orang ke mati enda diangkatka idup baru,“Aram kitai makai ngirup,laban pagila kitai mati.”³³Anang nejuka orang nipu kita:“Orang ke jai ngerusak penemu ti menyana.”³⁴Anang enda nemu berunding, lalu badu agi bedosa. Aku nyebut tu kena aku ngemaluka kita laban sekeda kita nadai penemu pasal Allah Taala.³⁵Tang sekeda orang deka nanya, “Baka ni ku orang ke udah mati diangkatka idup baru? Baka ni ku gaya tubuh sida lebuh sida diangkatka idup baru?” ³⁶ oi orang Beli! Utai ti ditanam enda ulih idup enti iya enda dulu mati.³⁷Lalu utai ka ditanam nya ukai tubuh ka deka datai, tang leka aja, nemuka utai nya gandum, tauka utai bukai.³⁸ Tang Allah Taala meri iya tubuh nitihka peneka Allah Taala Empu. Semacam leka, semacham ga tubuh.³⁹Ukai semua isi nya sebaka. Isi mensia lain ari isi jelu, ari isi burung, enggau ari isi ikan.⁴⁰Utai ka di serega bisi tubuh, lalu utai ti di dunya mega bisi tubuh, tang pemanah gaya tubuh ka di serega enda sebaka enggau pemanah gaya tubuh ti di dunya.⁴¹ Mata hari bisi pemanah gaya ke diri empu. Bulan bisi pemanah gaya ke diri empu. Bintang bisi pemanah gaya ke diri empu, lalu pemanah gaya bintang sigi-sigi endang enda sebaka.⁴²Baka nya mega pasal pengangkat ari mati. Utai ka ditanam nya tubuh ti nemu mati, tang tubuh ka diangkatka idup baru enda nemu mati agi. ⁴³Lebuh iya ditanam, iya nadai dibasa, tang iya diangkatka dalam mulia. Iya lemi lebuh iya ditanam, tang lebuh iya diangkatka idup baru, iya bisi kuasa.⁴⁴ Lebuh iya ditanam, iya endang tubuh dunya, tang lebuh iya diangkatka idup baru, iya nyadi tubuh roh. Enti tubuh dunya amat bisi, tubuh roh mega bisi.⁴⁵Munyi ka ditulis, “Mensia ka keterubah, iya nya Adam, nyadi mensia ke idup”, tang Adam ka penudi nya Roh ka meri pengidup. ⁴⁶Tang ukai tubuh roh ke dulu datai, tang tubuh dunya, udah nya baru tubuh roh.⁴⁷Mensia ka keterubah, ke digaga ari kamur tanah, datai ari dunya, tang mensia ka kedua nya datai ari serega.⁴⁸ Semua orang ke digaga ari kamur tanah, sebaka enggau iya ke digaga ari kamur tanah, tang orang serega sebaka tubuh enggau orang ke datai ari serega. ⁴⁹Baka kitai ke sebaka gamal enggau mensia ka digaga ari kamur tanah, baka nya mega kitai deka sebaka gamal enggau Orang ke datai ari serega.⁵⁰Utai ka ku aku, menyadi, nya baka tu: isi enggau darah enda ulih bempu Perintah Allah Taala, lalu utai ka nemu mati, enda ulih bempu utai ka enda nemu mati.⁵¹ Dinga kita, aku deka madahka siti misteri ngagai kita! Ukai semua kitai deka mati, tang semua kitai deka diubah,⁵²tekala nya, dalam sekejap mata, lebuh terumpit ka penudi disepu. Laban terumpit nya deka disepu, lalu semua orang ke mati deka diangkatka idup baru nyadi orang ke enda nemu mati agi, lalu kitai deka diubah.⁵³ Laban tubuh ti nemu buruk tu enda tau enda diubah nyadi tubuh ka enda nemu buruk, lalu tubuh ka nemu mati, enda tau enda diubah nyadi tubuh ka enda nemu mati.⁵⁴Lebuh tubuh ka nemu buruk tu diubah nyadi tubuh ka enda nemu buruk, lalu tubuh ka nemu mati diubah nyadi tubuh ti enda nemu mati, nya baru jaku ka ditulis dalam Bup Kudus dikamatka:“Pemati udah dirusak, pemenang udah ulih.”⁵⁵ “O pemati, dini alai pemenang nuan?O pemati, dini alai penyengat nuan?”⁵⁶Penyengat pemati nya dosa, lalu dosa bulih kuasa ari Adat.⁵⁷ Tang beri terima kasih ngagai Allah Taala ke udah meri kitai pemenang ulih Jesus Kristus Tuhan kitai!⁵⁸Nya alai, menyadi, bediri tegap, anang bekinsit, seruran bebendar gawa ke Tuhan, laban kita nemu, kita enda lebu gawa ke Iya.

Chapter 16

¹Ngenang pasal duit tulung ka diberi ngagai nembiak Tuhan: kereja aja utai nya baka ka diasuh aku kereja raban eklisia di Galatia.² Genap hari ka keterubah tiap minggu, genap iku kita patut ngalau lalu naruh duit nitihka pemayuh ka ulih kita, ngambika kita enda ibuh begumpulka duit lebuh aku datai.³Lalu lebuh aku datai, aku deka meri surat ngagai orang ke dikemendarka kita, lalu ngasuh sida mai pemeri kita ngagai Jerusalem.⁴ Enti kita ngira aku patut mega mansang kin enggau sida, awakka sida nyempulang aku.⁵Aku deka nemuai ngagai kita lebuh aku udah nemuai ngagai menua Masedonia, laban aku endang deka bejalai nengah menua nya, ⁶lalu nyangka aku deka diau lama mimit enggau kita, nyangka sepemanjai musin celap, ngambika kita ulih nulung nyendiaka aku nampung pejalai aku ngagai sebarang endur aku deka.⁷Aku enggai semina ngelansa aja betemu enggau kita diatu, tang ngarapka diri ulih diau lama mimit enggau kita, enti nya peneka Tuhan.⁸ Tang aku deka diau di Epesus ditu nyentuk ngagai hari Pentikosta,⁹ laban pintu udah ditukangka alai aku ngereja pengawa ka manah, taja pen mayuh orang nyakal aku.¹⁰Enti Timotius datai, anang ngasuh iya nangi begulai enggau kita, laban iya bekereja ke Tuhan, baka aku empu. ¹¹Nya alai anang nejuka orang ngeleseka iya. Tulung iya mupuk enggau selamat, ngambika iya ulih mulaika diri ngagai aku, laban aku ngadang iya pulai kitu baru sama enggau orang Kristian ka bukai.¹² Nyadi pasal menyadi kitai Apollos, aku udah bebendar ngasuh iya nemuai ngagai kita sama enggau menyadi kitai ka bukai, tang iya apin deka nemuai ngagai kita diatu. Iya deka nemuai lebuh iya bisi peluang.¹³Selalu bejaga, bediri tegap dalam pengarap, berani sereta kering. ¹⁴Kereja semua utai dalam pengerindu.¹⁵Menyadi, kita nemu sida Stepanus sebilik endang orang ke terubah-rubah nyadi orang Kristian di menua Akaia, lalu sida udah, enggau ati ti angkun, nyerahka diri bekereja ke nembiak Tuhan.¹⁶ Aku meransang kita nulung orang ke baka nya, sereta nulung semua orang bukai ke sama gawa lalu bekereja enggau sida.¹⁷Aku balat gaga ngelaluka penatai Stepanus, Portunatus, enggau Akaius laban sida tiga udah bekereja nganti kita betulungka aku,¹⁸ laban sida ngelantangka ati aku, enggau ngelantangka ati kita. Orang ke baka nya patut dikingatka kitai.¹⁹Semua eklisia di menua Asia ngirumka tabi basa ngagai kita. Akuila seduai Prisila enggau raban eklisia ke begempuru dalam rumah seduai iya, ngirumka tabi basa dalam nama Jesus Kristus.²⁰ Semua bala menyadi ditu bela ngirumka tabi basa.Beri tabi pengerindu ngagai pangan diri.²¹Aku, Paulus, nulis jaku tabi tu ngena jari aku empu.²²Awakka orang ke enda rinduka Tuhan, ditinggang sumpah.Datai meh Nuan, Tuhan!²³ Awakka pengasih Tuhan Jesus meruan enggau kita.²⁴Pengerindu aku meruan enggau kita dalam Jesus Kristus. Amin.

2 Corinthians

Chapter 11Paul Enggau Sida Rasul Ti Pelesu1 Aku ngarapka kita deka sabar enggau aku, enti aku beli mimit. Aku minta kita sabar enggau aku! 2 Aku chemburuka kita, baka Allah Taala ke chemburuka kita, laban aku udah ngasuh kita betunang enggau siku laki, iya nya nyerahka kita dara bungas ngagai Kristus.3 Tang aku irau enggai ke, baka ular ke ngena pemintar iya nipu Awa, runding kita dibai tesat ari ati ti tuchi ti balat angkunka Kristus. 4 Laban enti orang datai lalu nusui pasal Jesus ti lain agi ari Jesus ke ditusui kami, tauka kita nerima roh ti lain agi ari Roh ke diterima kita, tauka kita nerima berita manah ti lain agi ari Berita Manah ti diterima kita, kita jampat amat nunduk ngagai utai nya.5 Aku ngira diri enda kurang agi ari sida rasul ke ngumbai diri lebih agi bekuasa nya! 6 Aku nyangka nadai udah kala belajar lanchar bejaku, tang aku bisi penemu, lalu tu udah diayanka kami ngagai kita dalam semua utai ti dikereja kami.7 Kati aku bedosa lebuh aku ngemaruhka diri ngambika kita ditinggika, ketegal aku nusui Berita Manah Allah Taala ngagai kita enggau nadai minta bayar? 8 Aku ngerumpak eklisia bukai laban aku nerima sukung ari sida, ngambika aku ulih bekereja ke kita. 9 Lalu lebuh aku begulai enggau kita, lalu aku suntuk utai, aku enda nating kita, laban utai ti dipeguna aku diberi bala menyadi ke datai ari Masedonia. Nya kebuah aku enggai, lalu deka majak enggai nating kita dalam semua utai.10 Laban ajar Kristus bisi dalam ati aku, nadai orang ulih madamka temegah aku tu di menua Akaia. 11 Nama kebuah? Laban aku enda rinduka kita? Ukai! Allah Taala nemu aku rinduka kita!12 Lalu aku deka majak ngereja utai ti dikereja aku, ngambika enda meri peluang ngagai orang ke ngiga peluang temegah madahka diri bekereja baka kami. 13Laban orang ke temegah baka nya, nya nabi ti pelesu, pengelakar, ke nyaru diri nyadi rasul Kristus.14Sigi aruh iya! Indah Sitan deh nemu nyaru diri nyadi melikat penampak. 15Nya alai, enda nyelai enti bala ulun Sitan nemu nyaru diri nyadi ulun pengelurus. Sida deka nerima ukum ti setipak enggau utai ti udah dikereja sida.Pemerinsa Paul Nyadi Rasul16Aku nandu nya baru: anang orang ngumbai aku beli. Tang enti sema kita ngumbai aku beli, terima aja meh aku ke beli tu, ngambika aku tau mega temegah mimit. 17 Aku ke temegah tu ukai ari asuh Tuhan, tang ari pemeli aku empu. 18Laban mayuh orang temegahka utai ti dikereja dunya, aku pen deka mega temegah.19 Laban kita gaga ati sabar enggau orang ke beli, laban kita empu pintar! 20Kita sabar lebuh orang ngaga kita nyadi ulun, tauka ngelakar kita, tauka ngambi ulih ba kita, tauka ngerigangka diri, tauka nampar mua kita. 21Aku malu ngaku tu, tang kami enda ulih natka nya!Tang enti orang berani temegahka sebarang utai -- aku bejaku baka orang ke beli -- aku pen berani mega temegahka utai nya.22Kati sida nya orang Hebrew? Aku mega orang Hebrew. Kati sida nya orang Israel? Aku mega orang Israel. Kati sida nya peturun Abraham? Aku mega peturun Abraham. 23 Kati sida nya ulun Kristus? Aku bejaku munyi orang ke gila -- aku manah agi ari sida, aku udah bebendar agi bekereja ari sida, suah agi ari sida udah ditutup dalam rumah jil, suah agi udah disipat, lalu suah nyau deka mati.24 Lima kali aku udah disipat orang Judah, empat puluh kali (kurang siti) sekali-sekali aku disipat. 25 Tiga kali aku dipalu ngena batang kayu; sekali aku dituku ngena batu; tiga kali ditabanka kapal karam, lalu sekali aku rarat sehari semalam ba tasik. 26 Aku seruran bejalai, nyau deka bebadi ba sungai, laban perumpak, laban orang ke ari bansa aku empu, laban orang bansa bukai, nyau deka bebadi dalam nengeri, nyau deka bebadi di menua puang, ba tasik, nyau deka bebadi ba jari pangan ti pelesu;27 bebendar bekereja sereta merinsa, suah semalam-malam enda tinduk, lapar sereta aus, suah nadai pemakai, chelap sereta telanjai. 28Lalu kelimpah ari utai bukai, tiap hari aku ngasaika diri ditekanka pengirau ke semua eklisia. 29 Sapa ke lemi, lalu aku enda lemi? Sapa ke dibai orang bedosa, lalu aku enda pedis ati?30Enti aku enda tau enda temegah, aku deka temegahka utai ti nunjukka pengelemi aku. 31Allah Taala ti Apai Tuhan Jesus - awakka nama Iya dipuji belama iya! - nemu aku enda bula.32 Lebuh aku di Damaskus, tuan gabenor ke bekereja di baruh Raja Aretas, nyaga nengeri nya laban sida deka nangkap aku. 33Tang aku diulurka ngena bakul nengah lubang ba dinding kuta, lalu aku ngerarika diri ari iya.

Chapter 21Nya alai aku mutuska runding enggai nemuai ngagai kita baru, enggai ke aku ngenusahka ati kita. 2Laban enti aku ngenusahka ati kita, sapa deh tau dikarapka aku ngasuh ati aku gaga, kelimpah ari orang ke udah tusah ati laban aku?3Aku nulis baka nya suba, ngambika lebuh aku datai, aku enda tusah ati laban orang ke patut ngasuh ati aku gaga, laban aku sigi arapka semua kita deka sama gaga ati enggau aku. 4Laban aku nulis ngagai kita enggau ati ti balat tusah sereta bekeberai ai mata, ukai deka ngenusahka ati kita, tang ngambika kita nemu pemesai pengerindu aku ke kita.Ampun Orang Ke Udah Salah Nya5Enti orang bisi udah ngenusahka ati orang bukai, iya ukai ngenusahka ati aku, tang ngenusahka ati semua kita, abis kurang iya, enggai ke jaku aku kelalu kasar. 6Ukum ti diletak bala mayuh ngagai orang nya, udah chukup ke iya. 7Nya alai diatu, kita patut ngampun sereta merindang iya, enggai ke iya enda ulih natka penusah ati diri.8Nya alai aku minta kita madah ngagai iya baru pengerindu kita ke iya. 9Aku nulis surat nya suba kena aku ngabas ati kita, enti kita tan diuji lalu ngasi dalam semua utai.10Barang sapa diampun kita, mega diampun aku. Orang ke udah diampun aku, enti aku udah ngampun orang, udah diampun aku di mua Kristus, ke penguntung kita. 11Lalu kitai ngereja nya ngambika kitai enda ulih ditipu Sitan; laban kitai ukai enda nemu pelan iya.Pengirau Ati Paul Lebuh Iya Di Troas12 Lebuh aku datai di Troas nusui Berita Manah pasal Kristus, Tuhan udah muka pintu ke aku. 13Tang aku seruran enda nyamai ati, laban aku nadai tetemuka menyadi kitai Titus dia. Nya alai aku lalu meri selamat tinggal ngagai sida, lalu mupuk ngagai Masedonia.Pemenang Ulih Kristus14Tang aku meri terima kasih ngagai Allah Taala, laban Iya seruran nguluka kami menang dalam Kristus, lalu bejaku ngena kami ngerembaika penemu pasal Kristus baka bau rengut ti nyelamar ngagai semua endur. 15Laban ba Allah Taala kami tu bau rengut Kristus ke orang ti benung diselamatka, enggau ke orang ti tesat.16Ba orang ke tesat, kami tu bau but pemati, tang ba orang ke benung diselamatka, kami tu bau rengut pengidup. Sapa ulih ngereja pengawa nya? 17Laban kami ukai bejualka jaku Allah Taala baka mayuh orang bukai, tang dalam Kristus kami bejaku enggau ati ti beresi di mua Allah Taala, baka orang ke dikirumka Allah Taala.

Chapter 3Nyadi Ulun Ke Sempekat Ti Baru1 Kati kami munyi ke muji diri baru? Kati kami begunaka surat puji ngagai kita tauka ari kita baka orang bukai? 2Kita empu ke nyadi surat kami, ke ditulis ba ati kami, ngambika bisi ditemu sereta dibacha semua orang. 3 Kita empu ke ngayanka diri endang amat surat Kristus, ti udah disediaka kami, ukai ditulis ngena ai dawat tang ngena Roh Kudus Allah Taala ti idup, ukai ditulis ba papak batu, tang ba ati mensia.4Nya meh pemesai pengarap kami ke Allah Taala, ulih Kristus. 5Ukai reti nya kami ngumbai diri landik ngereja pengawa tu ngatika diri; pengelandik nya datai ari Allah Taala, 6 ke udah meri kami pengelandik bekereja ke sempekat ti baru, ukai bekereja ke adat ti ditulis, tang bekereja ke Roh Kudus, laban adat ti ditulis, munuh, tang Roh Kudus meri pengidup.7 Enti Adat ti mai pemati, ti ditulis ba lampang batu, pegari ngena mulia ti ngemalat nya, datai ke orang Israel nyau enda ulih merening ngagai mua Moses, empa pemalat penampak mulia nya, taja pen mulia nya majak ayas-seayas, 8enda ka pengawa Roh Kudus deka lebih agi bemulia ari nya?9Laban enti pengawa ti meri ukum bisi mulia, tentu besai agi ga mulia pengawa ti mai pengelurus! 10Laban utai ti bemulia suba nyau nadai agi bemulia diatu enti dibandingka enggau mulia ti lebih besai agi ari nya. 11Lalu enti utai ti tau lesap pegari ngena mulia, tentu besai agi ga mulia utai ti tan belama iya!12Nya alai laban kami bisi pengadang tu, kami amat berani. 13 Kami enda baka Moses, ke mampul mua diri ngena kain ngambika orang Israel enda meda penampak mulia nya majak ayas-seayas.14Tang runding sida udah tumpul, laban nyentuk ngagai sehari tu, tambai mua sida agi mengkang lebuh sempekat lama dibacha. Tambai mua nya apin dibuai, laban semina Kristus aja ulih muai tambai nya. 15Indah nyentuk ngagai sehari tu, genap kali Adat Moses dibacha, deh runding sida agi mengkang dipampul kain tambai; 16 tang lebuh orang nguingka diri ngagai Tuhan, kain tambai nya dibuai.17Tuhan endang Roh, lalu dia alai Roh Tuhan, dia meh pengelepas. 18Lalu semua kitai, enggau mua ti enda dipampul sereta ngayanka mulia Tuhan, deka diubah nyadi sebaka gamal enggau Iya, enggau mulia ti nambah-menambah, laban mulia nya datai ari Tuhan ke endang Roh.

Chapter 4Pengaya Roh Disimpan Dalam Periuk Tanah1Nya alai laban kami udah diberi pengawa tu ulih pengasih Allah Taala, kami enda mantul. 2Kami udah ngelengkaka semua utai ti dipelalaika ti tau ngasuh malu; kami enggai nipu orang, tauka nyarutka jaku Allah Taala, tang madahka utai ti bendar enggau terang di mua Allah Taala ngambika genap iku orang, ngena pengasai ati sida siku-siku, nemu kami endang madahka utai ti bendar.3Lalu enti sema Berita Manah nya dipampul, iya semina dipampul ari orang ke tesat. 4 Ba pekara nya, petara dunya udah mampul runding orang ke enda arap, kena nagang sida meda penampak Berita Manah pasal mulia Kristus, ke sebaka gamal enggau Allah Taala.5Laban kami ukai nusui pasal kami empu, tang pasal Jesus Kristus ti Tuhan, lalu kami empu nyadi ulun kita, ketegal Jesus. 6 Laban Allah Taala, ke nyebut, “Awakka penampak manchar ari pemetang,” udah manchar dalam ati kitai, ngambika kita nemu, mulia Iya ulih dipeda ba mua Jesus Kristus.7Tang reta roh nya disimpan dalam periuk tanah kena nunjukka kuasa ti besai nya datai ari Allah Taala, ukai datai ari kami. 8Kami dituntung semua macham penusah, tang kami enda alah; beba runding tang enda kelalu tusah; 9kena perinsa, tang enda ditinggalka; dipalu, tang enda rusak; 10seruran mai pemati Jesus dalam tubuh kami, ngambika pengidup Jesus mega diayanka ba tubuh kami.11Laban lebuh kami idup, kami endang seruran napi pemati ketegal Jesus, ngambika pengidup Jesus diayanka ba tubuh kami ke tau mati tu. 12Nya alai pemati bekereja dalam kami, tang pengidup bekereja dalam kita.13 Tang kami bisi roh pengarap baka ti ditulis dalam Bup Kudus, “Aku arap, nya alai aku bejaku.” Kami mega arap, nya alai kami bejaku, 14 laban kami nemu, Iya ke udah ngangkatka Tuhan Jesus ari mati, deka mega ngangkatka kami ari mati sama enggau Jesus, lalu deka mai kami sama enggau kita, ngagai mua Iya Empu. 15Semua utai tu ke penguntung kita, ngambika pengasih ti ngelekai ngagai mayuh agi orang, ngasuh mayuh agi orang meri sampi terima kasih, kena ngemuliaka Allah Taala.Idup Ngena Pengarap16Nya alai kami enda mantul. Taja pen tubuh kami majak lemi, tang roh kami digaga nyadi baru tiap hari. 17Laban penusah ti mit sereta enda lama tu nyendiaka kami nerima mulia ti meruan belama iya, ti nadai banding, 18laban kami ukai merening ngagai utai ti ulih dipeda, tang ngagai utai ti enda ulih dipeda; laban utai ti ulih dipeda semina tan enda lama, tang utai ti enda ulih dipeda, tan belama iya.

Chapter 51 Laban kami nemu, enti langkau kain ti alai kitai diau tu dirubuh, kitai bisi rumah ari Allah Taala, rumah ti meruan belama iya, ti ukai digaga jari mensia. 2Laban dalam langkau kain tu kitai bedemuh minta rumah ti di serega dirasukka ba kitai, 3ngambika lebuh rumah nya dirasukka ba kitai, kitai enda agi telanjai.4Laban seagi-agi kitai diau dalam langkau kain tu, kitai bedemuh mai ma ti berat laban kitai enggai dilepaska ari tubuh tu, tang laban kitai keran dekaka tubuh serega dirasukka ba kitai, ngambika tubuh ti nemu mati tu ditelan pengidup. 5Allah Taala Empu ke udah nyendiaka kitai ke nya, lalu Iya udah meri kitai Roh Kudus nyadika jamin.6Nya kebuah kami seruran kempang ati, lalu kami nemu, seagi-agi kami diau dalam tubuh tu, kami jauh ari Tuhan, 7laban kami idup ngena pengarap, ukai ngena utai ti dipeda. 8Kami sigi amat kempang ati lalu keran deka ninggalka tubuh tu, lalu diau begulai enggau Tuhan.9Nya alai, tuju ati kami endang seruran deka ngelantangka ati Iya, nemuka kami diau dalam tubuh tu tauka ninggalka tubuh tu. 10 Laban semua kitai enda tau enda bediri di mua Kristus lalu diakim ulih Iya, ngambika genap iku kitai nerima upah, nitihka utai ti udah dikereja kitai siku-siku ngena tubuh tu, nemuka utai nya manah tauka jai.Bebaik Enggau Allah Taala Ulih Kristus11Nya alai, laban kami nemu reti nangika Tuhan, kami nguji ngumbuk orang bukai. Tang Allah Taala ngelala sapa kami tu, lalu aku mega ngarapka kita ngelala sapa kami tu dalam ati kita. 12 Kami ukai muji diri baru di mua kita, tang meri kita peluang temegahka kami, ngambika kita ulih nyaut orang ke temegahka utai ti dipeda ba mensia lalu ukai temegahka utai ti dalam ati mensia.13Enti kami gila, kami gila ke Allah Taala. Enti kami enda gila, nya ke penguntung kita. 14 Laban pengerindu Kristus mejalka kami, laban kami nemu, siku orang udah mati ngarika semua mensia, nya alai, semua mensia bela udah mati magang. 15Lalu Iya mati ke semua mensia, ngambika orang ke idup ukai idup ke diri empu agi, tang idup ke Iya ke udah mati lalu diangkatka idup baru ngarika sida.16Nya alai, belabuh ari diatu, kami enda agi ngira orang ngena chara dunya. Taja pen kami dulu suba udah ngira Kristus ngena chara dunya, tang kami diatu enda agi ngira Iya ngena chara nya. 17 Nya alai, enti orang nya dalam Kristus, iya nyadi mensia ti baru. Iya ke lama nadai agi, iya ke baru, udah datai!18 Semua utai tu datai ari Allah Taala magang, ke udah mai kitai bebaik enggau Iya Empu, ulih Kristus, lalu udah meri kitai pengawa mai semua mensia bebaik enggau Iya. 19Reti nya, dalam Kristus, Allah Taala udah mai semua dunya bebaik enggau Iya Empu, enda ngitung penyalah sida, lalu ngasuh kami nusui pesan pemaik tu.20 Nya alai, kami nyadika pengari Kristus, laban Allah Taala bejaku ngena kami. Kami bebendar ngarika Kristus ngumbuk kita, mai kita bebaik enggau Allah Taala. 21 Ketegal kitai meh Allah Taala udah ngengkahka dosa kitai ba Iya ke enda bedosa, ngambika dalam Iya kitai digaga lurus di mua Allah Taala.

Chapter 61Nya alai, laban kami sama bekereja enggau Allah Taala, kami mega bebendar ngumbuk kita, anang masau pengasih Allah Taala. 2 Laban Allah Taala bisi nyebut:“Ba maya ti patut, Aku udah mendingka nuan,lalu lebuh hari pengelepas Aku udah nyaup nuan.”Dinga kita! Tu meh maya ti patut. Tu meh hari pengelepas.3Kami nadai mempang jalai orang, ngambika orang enda ulih besalahka pengawa kami,4 tang dalam semua utai enggau ngena semua macham chara kami udah ngayanka diri amat ulun Allah Taala. Kami udah tan natka penusah, pemerinsa enggau penyuntuk, 5 dipalu, ditutup dalam rumah jil, dijamah orang ke begau, bebendar bekereja, nadai tinduk, nadai utai diempa, 6ngena ulah ti tuchi, penemu, pengeliat ati, penelap, pengerindu ti bendar, 7 madahka utai ti amat, enggau ulih kuasa Allah Taala; ngena pengelurus nyadika senyata ba jari kanan enggau ba jari kiba kami,8dibasa orang, dikeleseka orang, dipejai orang, dipuji orang, dikumbai orang bula, taja pen kami madahka utai ti bendar; 9 enda dikelala orang, taja pen semua orang ngelala kami; baka ke mati, tang, baka ke dipeda kita, kami agi mengkang idup; baka ke diukum, tang enda dibunuh; 10 baka ke tusah ati, tang seruran rami gaga; baka ke seranta, tang ngaga mayuh orang nyadi kaya; baka ke nadai utai, tang bempu semua utai.11 Kami bejaku enggau terang ngagai kita orang Korint. Kami udah nukangka ati kami ngagai kita. 12Kami nadai sekat rinduka kita; kita empu ke nyekat diri rinduka kami. 13Kena kitai besilih -- Aku bejaku baka ke ngagai anak mit -- tukangka ati kita ngagai kami.Bejaga Ari Orang Ke Enda Nemu Allah Taala14Anang besulu enggau orang ke enda arap. Laban baka ni ku pengelurus ulih begulai enggau penyai? Tauka baka ni ku penampak ulih bekaul enggau pemetang? 15Baka ni ku Kristus ulih besetuju enggau Sitan? Tauka orang ke arap tau sebaka enggau orang ke enda arap? 16 Baka ni ku rumah Allah Taala ulih besetuju enggau engkeramba? Laban kitai tu rumah Allah Taala ti idup! Munyi ti disebut Allah Taala,“Aku deka diau dalam sida lalu begulai enggau sida,lalu Aku deka nyadi Allah Taala sida,lalu sida deka nyadi nembiak Aku.17 Nya alai pansut kita ari sida,lalu seraraka diri ari sida,ku Tuhan bejaku,lalu anang negu utai ti enda tuchi;nya baru Aku deka nerima kita,18 lalu Aku deka nyadi Apai kita,lalu kita deka nyadi anak lelaki enggau anak indu Aku,ku Tuhan ti Pemadu Bekuasa bejaku.”

Chapter 71Nya alai laban kitai bisi semaya tu, menyadi, aram kitai nuchi diri empu ari semua utai ti ngamahka tubuh enggau roh kitai, lalu nyadi pemadu kudus nangika Allah Taala.Pengaga Paul2 Sambut meh kami ke dalam ati kita, laban kami nadai udah ngereja utai ti salah ngagai orang, nadai udah kala jai enggau orang, tauka ngambi ulih ba orang. 3 Aku nyebut tu ukai laban aku deka besalahka kita, laban munyi ti udah disebut aku suba, kami sayauka kita, mati sama, idup sama enggau kita. 4Aku suah temegahka kita. Aku balat gaga ati ke kita. Aku berasai diperansang. Taja pen kami dituntung mayuh macham penusah, tang ati aku lantang amat.5 Indah lebuh kami datai di Masedonia, deh kami enda ulih belelak, tang dituntung penusah di semua endur, betalat enggau orang, lalu ati kami berasai takut. 6 Tang Allah Taala, ke meransang orang ke lemi semengat, udah meransang kami ngena penatai Titus, 7lalu ukai semina ngena penatai iya aja, tang mega ngena berita pasal kita ke udah ngelantangka ati Titus, lebuh iya madahka pasal kita ke balat lelengau sereta tusah ati ke aku, pasal kita ke angkun sereta irauka aku. Nya alai, ati aku berasai lantang agi ari selama.8 Laban, enti sema surat aku nya udah ngasuh ati kita enda lantang, aku enda nesal ati ke nya (taja pen aku nesal ati mimit lebuh aku meda kita tusah ati enda lama laban surat nya). 9Tang diatu ati aku gaga, ukai laban aku udah ngenusahka ati kita, tang laban ati kita ti tusah udah ngasuh kita nesal ati; laban ati ti tusah nya endang nitihka peneka Allah Taala, nya alai kami nadai ngemediska kita. 10Laban ati ti tusah ulih peneka Allah Taala, ngasuh kita nesal ati, lalu ati kita ti nesal mai kita ngagai pengelepas. Nya nadai ngasuh kita ngesal. Tang ati ti tusah ulih peneka mensia, mai pemati.11Peda kita utai ti udah nyadi ari ati kita ti tusah ulih peneka Allah Taala: kita enda empelita agi, kita bebendar deka ngayanka diri nadai penyalah! Peda kita pemalat kita pedis ati, pemalat kita irau, pemalat kita lelengau, pemalat kita angkun, pemalat kita seruran sedia deka ngukum penyalah! Dalam semua pekara tu kita udah mandangka diri endang nadai penyalah.12 Nya alai, taja pen aku udah nulis surat nya suba ngagai kita, aku ukai nulis nya ketegal orang siku nya ke udah ngereja penyalah, lalu ukai mega ketegal orang ke udah pedis laban iya, tang ngambika, di mua Allah Taala, kita empu nemu pengangkun diri ke kami.13Nya utai ti meransang ati kami.Nambahka nya, kami balat gaga ati meda pengaga ati Titus laban semua kita bela udah ngelantangka ati iya! 14Laban aku amat udah temegahka pasal kita di mua iya, lalu kita enda ngemaluka aku. Baka kami ke seruran madahka utai ti bendar ngagai kita, baka nya mega kami madahka utai ti bendar ngagai Titus lebuh kami temegahka pasal kita.15Iya lalu balat agi rinduka kita, lebuh iya ngingatka semua kita ke ngasi, enggau gaya kita ke getar-getar sereta nangi nyambut penatai iya. 16Ati aku chukup gaga laban kita tau dikarapka dalam semua utai.

Chapter 8Jalai Orang Kristian Meri Utai1 Kami deka ke kita nemu, menyadi, pasal pengasih ti diberi Allah Taala ke mayuh bengkah eklisia di menua Masedonia. 2Taja pen sida udah balat diuji mayuh macham penusah, tang sida udah meri tulung enggau ati ti amat gaga sereta gerah mudah, taja pen sida udu seranta.3 Laban, aku madah ngagai kita, sida udah meri enggau naka ulih sida, enggau lebih agi ari ti ulih diberi sida. Ari peneka ati sida empu 4 sida minta kami meri sida peluang sama enggau meri tulung ngagai bala nembiak Tuhan. 5Lalu sida ngereja nya, ukai baka ke disangka kami, tang sida dulu nyerahka diri ngagai Tuhan, lalu udah nya baru sida nyerahka diri ngagai kami, nitihka peneka Allah Taala.6 Nya alai kami ngasuh Titus, ke udah ngepunka pengawa pengasih nya, mega nembuka pengawa nya ba bala kita. 7Nyadi diatu baka kita ke mujur dalam semua utai--dalam pengarap, dalam jaku, dalam penemu, dalam pemendar kita ngereja utai, enggau dalam pengerindu kita ke kami--awakka kita mega mujur dalam pengawa pengasih tu.8Aku ukai nyebut tu laban aku deka meri atur ngagai kita, tang laban aku deka nemu pengamat pengerindu kita, enti dibandingka enggau pengerindu orang bukai. 9Laban kita nemu pengasih Jesus Kristus Tuhan kitai: taja pen Iya kaya, tang ketegal kita, Iya nyadi seranta, ngambika ulih penyeranta Iya, kita tau nyadi kaya.10Ba pekara tu aku meri kita jaku lalau ti tau dititihka kita: Taun siti tu kemari kita tu orang ti keterubah, ukai semina meri tang mega orang ke terubah bisi ati deka meri. 11Diatu tembuka pengawa nya, ngambika pengeransing kita ke merambu pengawa nya setipak enggau pengeransing kita nembuka iya, ngena utai ti dikemisi kita. 12Laban enti pengeransing nya bisi, pemeri kita nya deka diterima, beduduk ba utai ti dikemisi kita, ukai beduduk ba utai ti nadai ba jari kita.13Aku ukai ngumbai kita patut ditating enggau pengawa ti berat nya, lalu orang bukai enda, tang ngambika semua bela bisi utai magang. 14Diatu lebuh kita bulih mayuh utai, kita meri sida utai ti dipeguna sida, ngambika lebuh sida bulih mayuh utai, sida meri kita utai ti dipeguna kita, ngambika semua bela bisi utai magang. 15 Munyi ti udah ditulis,“Orang ke ngumpul mayuh,nadai bulih kelalu mayuh,lalu orang ke ngumpul mimit,nadai mega bulih kelalu mimit.”Titus Enggau Orang Ke Sama Bekereja Enggau Iya16Aku meri terima kasih ngagai Allah Taala ke udah ngasuh Titus ransing ati nulung kita baka ti deka dikereja aku empu! 17Laban iya ukai semina nerima peminta kami, tang laban iya empu endang majak ransing agi ati deka nulung kita, nya alai iya deka nemuai ngagai kita ari peneka ati iya empu.18 Kami ngirumka enggau iya, siku menyadi ke dibasa orang dalam semua eklisia ketegal pengawa iya ke nusui Berita Manah. 19 Lalu ukai semina nya aja, tang iya mega udah diasuh mayuh bengkah eklisia bejalai enggau kami lebuh kami ngereja pengawa pengasih tu, ke mulia Tuhan Empu, enggau kena nunjukka pengeransing kami ke deka nulung.20Kami deka ngereja pengawa ba pasal pemeri tu enggau bejimat enggai ke orang mantah kami, 21 laban kami endang deka ngereja utai ti ngena, ukai semina di mua Tuhan aja, tang mega di mua mensia.22Nya alai, kami ngasuh menyadi kami tu bejalai enggau sida. Kami suah udah nguji iya, lalu kami nemu iya endang ransing dalam semua pekara. Lalu diatu iya balat agi ransing ari ke udah, laban iya arap amat ke kita. 23Nyadi pasal Titus, iya endang tawing aku bekereja betulungka kita. Pasal bala menyadi bukai, sida nya pengari ari mayuh bengkah eklisia, ke nyadi mulia Kristus. 24Nya alai di mua semua eklisia, ayanka pengerindu kita ke sida enggau kebuah kami ke temegahka kita di mua sida.

Chapter 9Tulung Ke Orang Kristian Ke Suntuk1 Aku tau enda ibuh nulis ngagai kita pasal tulung ti diberi ngagai bala nembiak Tuhan, 2 laban aku nemu kita endang keran deka nulung, lalu aku udah temegahka nya di mua orang Masedonia, madahka orang di menua Akaia endang udah sedia kenyau ari taun siti tu kemari, lalu pengeransing ati kita udah nyungkak nyauka semua bala sida.3 Tang diatu aku ngasuh Titus enggau sida menyadi tu nemuai ngagai kita, ngambika kami enda lebu temegahka kita ba pekara tu, ngambika kita endang amat sedia, munyi ti dipadahka aku ngagai sida; 4enggai ke lebuh orang Masedonia datai enggau aku, lalu nemu kita enda sedia, kami malu ke diri ke udah balat ngarapka kita! Lalu kita empu pen malu. 5Nya alai aku ngira, aku patut ngasuh sida menyadi nya nemuai dulu ngagai kita, lalu nyendiaka dulu pemeri ti udah disemaya kita, ngambika pemeri nya sedia magang, ukai ari pejal, tang ari peneka ati kita empu.6Ingatka jaku tu: orang ke nanam mimit, deka ngetau mimit, lalu orang ke nanam mayuh, deka ngetau mayuh. 7 Genap iku kita patut meri nitihka pemutus runding diri, ukai enggau ati ti lembau, tauka ari pejal, laban Allah Taala rinduka orang ke meri enggau ati ti gaga.8 Lalu Allah Taala ulih meri kita semua macham berekat ti belimpah-limpah, ngambika lebuh kita seruran chukup semua utai, kita ulih meri mayuh utai kena ngereja genap bengkah pengawa ti badas. 9 Munyi ti ditulis,“Iya meri enggau ati ti gerah mudah.Iya meri ngagai orang ke seranta.Pengelurus Iya meruan belama iya.”10 Allah Taala, ke meri benih ngagai orang ke nanam, enggau roti ke pemakai, deka meri lalu nambahka semua utai kita, sereta nambahka asil pengelurus kita. 11Kita deka digaga nyadi kaya ngena semua macham chara laban kita meri enggau ati ti gerah mudah, ti deka nyungkak orang meri terima kasih ngagai Allah Taala ketegal pemeri kita ke diterima sida ari kami,12laban pengawa ti dikereja kita tu ukai semina meri utai ti dipeguna bala nembiak Tuhan, tang mega nyungkak mayuh orang meri terima kasih ngagai Allah Taala. 13 Nyadi laban kita udah diuji ngena pengawa tu, kita deka ngemuliaka Allah Taala ketegal kita ngasi lalu ngaku Berita Manah pasal Kristus, enggau ketegal kita meri enggau ati ti gerah mudah ngagai sida enggau ngagai orang bukai. 14Lalu enggau ati ti balat lelengau, sida deka besampika kita ketegal pemesai pengasih ti udah diberi Allah Taala ngagai kita. 15 Beri terima kasih ngagai Allah Taala ketegal pemeri Iya ti enda ulih ditelah!

Chapter 10Paul Bejaku Ngeringka Pengawa Diri1 Aku, Paul, ulih pemaruh ati enggau penelap Kristus, minta kita--aku ti takut lebuh aku betunga mua enggau kita, tang berani lebuh aku jauh ari kita -- 2 aku minta kita anang nyungkak aku kasar enggau kita lebuh aku begulai enggau kita, baka ti deka dikereja aku ngagai orang ke ngumbai kami gawa ngena chara mensia.3Kami endang idup ngena chara mensia, tang kami ukai beperang ngena chara mensia, 4laban senyata ti dikena kami beperang ukai senyata dunya, tang kuasa Allah Taala kena ngerusak kuta.5Kami ngerusak kelikuh enggau semua utai ti ngelaban penemu pasal Allah Taala, lalu nangkap semua runding lalu ngasuh sida ngasika Kristus. 6 Kami sedia deka ngukum semua orang ke enda ngasi, lebuh kita empu udah chukup ngasi.7 Kita semina meda gamal utai aja. Enti orang arapka diri nembiak Kristus, awakka iya berunding baru lalu ingatka kami tu mega nembiak Kristus, baka iya empu. 8Laban enti aku temegah lebih ari ti patut pasal kuasa kami, ti diberi Tuhan kena nirika kita, ukai kena ngeruntuhka kita, aku enda malu ke nya.9Aku ukai baka ke ngemba kita ngena surat. 10 Laban ku sida, “Surat iya kasar, sereta terit, tang iya empu lemi batang tubuh, lalu jaku iya nadai guna!”11Orang ke baka nya patut nemu, utai ti ditulis kami lebuh kami enda begulai enggau kita, sigi deka mega dikereja kami lebuh kami begulai enggau kita.12Kami enda berani nyemaka tauka mandingka diri enggau orang ke muji diri baka nya. Lebuh sida nyukat lalu mandingka diri enggau pangan diri, sida nunjukka diri beli.13Tang kami enggai temegah lebih ari ti patut, tang semina deka temegahka pengawa ti udah diasuh Allah Taala kereja kami, nyengkaum bekereja ba bala kita. 14Laban kami ukai ngereja lebih ari ti patut lebuh kami bekereja ba bala kita, laban kami tu orang ke terubah-rubah datai ba kita mai Berita Manah pasal Kristus.15 Kami ukai temegah lebih ari ti patut, reti nya, temegahka pengawa orang bukai; tang kami ngarap, lebuh pengarap kita mansang, pengawa ti dikereja kami deka ngerembai besai agi, 16ngambika kami ulih nusui Berita Manah di menua bukai ngilah menua kita, lalu enda ibuh temegahka pengawa ti dikereja ba endur alai orang bukai udah nusui Berita Manah.17 “Awakka orang ke deka temegah, temegahka Tuhan.” 18Laban ukai orang ke muji diri ke diterima Tuhan, tang orang ke dipuji Tuhan.

Chapter 12Genera Enggau Pemandang Ti Dipeda Paul1Aku enda tau enda temegah taja pen aku nadai bulih penguntung ari nya, tang aku deka temegahka pasal genera enggau pemandang ari Tuhan. 2Aku nemu siku orang Kristian ke udah dibai ngagai serega ba peringkat ti ketiga, empat belas taun tu ti udah. Aku enda nemu sekalika utai nya nyadi ba iya batang tubuh, tauka ukai -- semina Allah Taala aja nemu.3Lalu aku nemu -- nemuka iya dibai batang tubuh tauka ukai, aku enda nemu; Allah Taala aja nemu -- 4 iya dibai niki ke serega, alai iya ke ninga utai ti pemadu manah, ti enda ulih ditelah ngena jaku mensia. 5Aku deka temegahka orang ke baka nya, tang aku enggai temegahka diri empu, kelimpah ari temegahka pengelemi aku.6Tang enti sema aku deka temegah, aku enda beli, laban aku deka madahka utai ti bendar. Tang aku enggai temegah, ngambika nadai orang ngira aku lebih ari ke dipeda sida ba aku, tauka didinga sida ari aku.7 Lalu kena nagang aku ngenyumbungka diri ketegal pemandang ti baka nya, sebengkah penyakit udah diberi ngagai tubuh aku, nyadika seruan Sitan, kena merinsaka aku.8Tiga kali aku udah besampika ngagai Tuhan minta penyakit nya dibuai ari aku, 9tang ku Tuhan bejaku ngagai aku, “Pengasih Aku chukup ke nuan, laban kuasa Aku nyadi pemadu badas lebuh nuan lemi.” Nya alai aku deka lebih agi gaga ati temegahka pengelemi aku, ngambika kuasa Kristus meruan dalam aku. 10 Nya alai ketegal Kristus aku gaga ke pengelemi aku, dipechat, dikeduan, diperinsa, enggau dituntung mayuh macham penusah. Laban lebuh aku lemi, aku kering.Pengirau Ati Paul Ke Orang Ke Arap Di Korint11 Aku udah beli. Kita empu ke nyungkak aku beli, laban iya ti bendar, kita patut muji aku, laban aku enda kurang agi ari sida “rasul” ke bekuasa nya, taja pen aku tu orang ke nadai guna. 12Tanda ti ngelai rasul ti bendar -- kereja ajih enggau kereja ti nyelai -- udah dikereja enggau ati ti liat ba bala kita. 13 Baka ni ku kita kurang agi dikibuhka enti dibandingka enggau eklisia bukai, kelimpah ari aku ke enda nating kita? Ampun meh penyalah aku nya!14Tu ketiga kali aku sedia deka nemuai ngagai kita. Lalu aku enggai nating kita, laban aku ukai minta utai kita, tang deka betemu enggau kita empu; laban ukai anak ke patut besimpanka utai ke apai indai, tang apai indai ke patut besimpanka utai ke anak. 15Aku gaga ati ngabiska semua utai aku, nyengkaum aku empu, kena nulung kita. Enti aku bebendar rinduka kita baka nya, kati kita deka kurang agi rinduka aku?16 Nadai ku enggau, aku amat enda nating kita. Tang kita ngumbai aku pintar nipu kita. 17Kati aku bisi udah kala ngambi ulih ba kita ngena bala seruan ke diasuh aku nemuai ngagai kita? 18 Aku udah ngansak Titus nemuai ngagai kita, lalu ngasuh siku sida ke arap nemuai enggau iya. Kati Titus bisi udah ngambi ulih ba kita? Kati juluk ati kami duai Titus enda sebaka? Kati utai ti dikereja kami duai enda sebaka?19Kati kita ngelamatu seruran ngumbai kami udah nguji bejaku ngarika diri empu di mua kita? Kami duai bejaku di mua Allah Taala dalam nama Kristus. Semua utai ti dikereja kami, menyadi, endang kena ngeringka pengarap kita.20 Laban aku irau enggai ke lebuh aku datai ila, aku nemu kita ukai baka ti dikedekaka aku, lalu kita nemu aku ukai baka ti dikedekaka kita. Aku irau enggai ke aku tetemuka kita belaya, kepapas, ringat, berundingka diri empu aja, mechat pangan diri, bejakuka pangan diri, sumbung sereta charut. 21Aku irau enggai ke lebuh aku nemuai baru ngagai kita ila, Allah Taala deka ngemaruhka aku di mua kita, lalu aku nyabakka mayuh orang ke udah bedosa dulu menya lalu apin nesal ati ke runding sida ke kamah, kereja kamah ti udah dikereja sida.

Chapter 13Ajar Ti Penudi Enggau Jaku Tabi1 Tu ketiga kali aku nemuai ngagai kita. “Semua dawa enda tau enda disukung dua tauka mayuh agi saksi.” 2Aku udah meri jaku tangkan ngagai sekeda bala kita ke udah bedosa suba, enggau ngagai semua sida ti bukai, lalu diatu aku meri sida jaku tangkan lebuh aku enda begulai enggau kita. Jaku tangkan tu munyi ti udah disebut aku lebuh aku nemuai kedua kali ngagai kita suba: iya nya, lebuh aku datai baru ila, aku deka nganu sida,3laban kita minta aku ngayanka tanda kena nunjukka Kristus amat bejaku ngena aku. Kristus enda lemi lebuh Iya bekereja ba kita, tang bekuasa dalam kita. 4 Iya lemi lebuh Iya diregang, tang Iya idup ulih kuasa Allah Taala. Kami lemi dalam Kristus, tang lebuh kami bekereja ba bala kita, kami deka idup begulai enggau Iya ulih kuasa Allah Taala.5Peresa diri empu, kena nentuka kita amat idup ngena pengarap tauka enda. Uji diri empu. Kati kita enda nemu Jesus Kristus bisi dalam kita? Nyangka meh kita nemu diri enda mujur lebuh kita nguji diri empu! 6Aku ngarapka kita deka nemu kami ukai orang ke enda tan diuji.7Tang kami besampi ngagai Allah Taala ngambika kita enda ngereja utai ti salah, ukai reti nya kami mandangka diri udah mujur lebuh kami diuji, tang ngambika kita ngereja utai ti ngena, taja pen kami baka ke enda mujur. 8Laban kami enda tau ngereja utai ngelaban pemendar, tang semina bekereja ke pemendar.9Laban kami gaga lebuh kami lemi, lalu kita kering. Utai ti disampika kami nya kita nyadi pemadu badas. 10 Nya kebuah aku nuliska utai tu lebuh aku enda begulai enggau kita, ngambika lebuh aku datai ila, aku enda ibuh kasar enggau kita lebuh aku ngena kuasa ti udah diberi Tuhan ngagai aku, kuasa kena ngemansang, ukai kena ngeruntuh.11Ke pengujung iya, menyadi, selamat tinggal. Diau badas. Pendingka jaku aku. Besetuju enggau pangan diri. Diau bebaik enggau pangan diri, lalu Allah Taala ti pun pengerindu enggau pemaik deka meruan enggau kita.12 Tabi pangan diri dalam pengerindu.Semua nembiak Tuhan bela ngirumka tabi basa ngagai kita.13Awakka pengasih Tuhan Jesus Kristus, enggau pengerindu Allah Taala, enggau kaul Roh Kudus meruan enggau kita semua.

Galatians

Chapter 1

¹Surat ari Paulus ke nyadi rasul, ukae ari atur mensia taoka ngena kuasa mensia, tang uleh Yesus Kristus nggau Allah Taala te Apai, ke udah ngangkatke Yesus Kristus ari mati, ²nggau ari semua menyade ke bise nggau aku, Ngagai semua jemaat ba Galatia.³Awakka berekat nggau pemaik diberi age kita ari Allah Taala te Apai, nggau ari Tuhan Yesus Kristus, ⁴ ke udah nyerahke Dire ketegal dosa kitae ngambeke ngelepaske kitae ari dunya te jae to, nitehke peneka Allah Taala te Apai kitae, ⁵ke endang patut dimuliake belama-lama iya. Amin.⁶Aku alit ati ke kita to, Jampat amat kita ninggalke Iya, ke udah ngangauke kita uleh pengaseh Kristus, alu nguingke dire age injil ke bukae. ⁷Tang, ya kepemenar nya nadae injil bukae. Tang bise sekeda urang nyarutke runding kita alu nguji nunsangke Injil Kristus.⁸Tang enti sema kami, taoka melikat ari sorga, bise nusi age kita Injil ke lain agi ari Injil te udah ditusi kami age kita, awakka urang nya diukom belama-lama iya. ⁹ Munyi te udah disebut kami suba, alu diato aku nandok nya baru: enti urang bise nusi Injil te lain agi ari Injil te udah diterima kita, awakke urang nya diukom belama-lama iya. ¹⁰ Kati aku diato minta dire dikerindukea mensia, taoka minta dire dikerinduke Allah Taala? Taoka aku nguji ngerinduke ati mensia? Enti aku agi nguji ngerinduke ati mensia, aku ukae hamba Kristus¹¹Laban aku kak kita nemu, menyade Injil te ditusi aku ukae datae ari mensia, ¹²laban aku ukae nerima Injil nya ari mensia, alu urang pen nadae mega ngajar nya age aku. Aku nerima Injil nya ari pemandang Yesus Kristus.¹³¹⁴Kita empu tentu udah ninga pasal pengidup aku dulu suba, lebuh aku balat angkunka agama orang Judah. Aku balat merinsaka lalu nguji ngerusak eklisia Allah Taala. Aku jauh nyulut mansang dalam agama orang Judah ari orang bukai ke sama serebak enggau aku, laban aku balat agi ari sida angkunka adat asal aki ini kitai.¹⁵¹⁶¹⁷Tang lebuh Allah Taala, ke udah milih aku sebedau aku ada, lalu ngangauka aku bekereja ke Iya, gaga ati mandangka Anak Iya ngagai aku, ngambika aku nusui pasal Iya ngagai orang bansa bukai, aku nadai betanya ngagai orang, lalu aku pen enda mega mupuk ngagai Jerusalem, ngagai orang ke dulu agi ari aku nyadi rasul, tang mupuk tekala nya ngagai menua Arabia, lalu udah nya pulai baru ngagai Damaskus.¹⁸¹⁹²⁰Tiga taun udah bekau nya, nya baru aku mupuk ngagai Jerusalem nemuai ngagai Peter, lalu aku diau enggau iya lima belas hari. Tang aku nadai betemu enggau rasul ti bukai kelimpah ari James, menyadi Tuhan Empu. (Utai ti ditulis aku tu endang amat. Allah Taala Empu nemu aku enda bula!)²¹²²²³²⁴Udah nya, aku bejalai ngagai menua Siria enggau Silisia. Lebuh maya nya, aku apin dikelala raban eklisia Kristus di Judea. Sida semina bisi udah ninga ari padah orang, “Orang ke udah merinsaka kitai suba, diatu benung ngajar pasal pengarap ti deka dirusak iya suba!” Lalu sida muji Allah Taala ketegal aku.

Chapter 2

¹Empat belas taun udah lepas nya, aku mupuk ngagai Yerusalem enggau Barnabas, mai Titus enggau aku. ²Aku kin nitih ka pemandang ari Tuhan, lalu aku madah ngagai bala tuai Jemaat, nama utai iya ke udah aku kerja nda sia sia.³Indah Titus, ke sama enggau aku, deh enda nitih ka adat sunat, taja pen ia orang bansa Yunani. ⁴Pekara tu tebantai laban sekeda orang ke nyaru diri nyadi orang Kristian, udah enselit tama ngagai bala kitai, laban sida keran deka mansik pasal pengelepas kitai dalam Yesus Kristus, lalu nguji ngaga kitai nyadi ulun sida. ⁵Tang kami enda tunduk agi sida, sekejap pen enda, ngambi ka pemendar iya ke dibai Injil meruan enggau kita.⁶ Lalu orang ke dikumbai kepala nya (aku enda beduli ka pangkat sida, laban Allah Taala enda bepinang benibong) nadai nambah ka penemu iya ke baru agi pesan iya ke dibai aku. ⁷Laban lebuh sida meda aku udah diasuh Allah Taala ngajar Injil agi orang bansa bukai, baka Petrus ke udah diasuh ngajar Injil ngagai orang Yahudi, ⁸(laban Allah Taala, ke ngasuh Petrus bekereja nyadi rasul ba orang Yahudi, mega ngasuh aku bekereja nyadi rasul ba orang bansa bukai),⁹lalu lebuh Yakobus, Petrus enggau Yohanes, ke nyadi kepala, meda Allah Taala udah kasih ka aku lalu meri pengawa tu agai aku, sida lalu betabi enggau kami dua Barnabas, nanda ka kami saum pengawa. Sida lalu besetuju ka kami dua Barnabas bejalai ngagai orang bansa bukai, lalu sida bejalai ngagai orang Yahudi. ¹⁰Sida semina minta siti aja utai ari kami duai, ngasuh kami duai ngingatka orang ke suntuk, utai iya ke sigi deka dikereja aku.¹¹Tang lebuh Kefas datai di Antiok, aku nyakal iya mua mata, laban iya terang amat salah. ¹²Laban sebedau orang ke dikirumka Yakobus datai, Kefas sigi selalu makai enggau orang bansa ukai Yahudi. Tang lebuh bala orang nya datai, Kefas nyurut ka diri lalu misah ka diri ari orang bansa bukai, laban iya takut ka orang ke ngemeran ka pengawa betutus.¹³Bala orang Yahudi iya ke bukai lalu belabuh munafik baka Perus (Kefas), datai ke Barnabas empu nyau dibai sida tesat laban ulah sida iya ke pura-pura ngapa baka nya. ¹⁴Tang lebuh aku meda sida enda nitih ka pemendar iya ke dala Injil, aku lalu bejaku ngagai Petrus (Kefas) di mua semua sida, “ Ati nuan tu orang Yahudi, tang nuan diau baka orang ukai orang Yahudi. Kati ko kita maksa orang ukai Yahudi idup sebakai enggau orang Yahudi?”¹⁵“Kitai tu orang Yahudi ari adai, ukai orang bansa bukai ke bedosa ari urang iya ke ukai orang Yahudi; ¹⁶tang taja pia, kitai nemu, orang digaga lurus ukai laban sida ngemana ka Hukum Taurat, tang ulih pengarap sida ke Yesus Kristus. Nya meh meri kitai mega udah manggai ka pengarap kitai ba Yesus Kristus, ngambika kitai digaga lurus ulih pengarap kitai ke Ia, lalu ukai laban kitai ngemana ka Hukum Taurat, laban nadai siko mensia nyadi benar ngemana ka Hukum Taurat.¹⁷“Tang ati sema kitai ditemu bedosa lebuh kitai bebendar diau rurus dalam Kristus, kati nya nunjuk ka Kristus ngasuh kitai dosa? Ukai! ¹⁸ Tang enti aku niri ka utai iya ke udah dirubuh aku, nya nunjuk ka aku udah ngelanggar Hukum. ¹⁹ Laban, ulih Hukum Taurat, aku udah mati ke Hukum Taurat, ngambi ka aku tau idup ke Allah Taala. Aku udah diregang enggau Kristus;²⁰ nya alai ukai aku ke idup, tang Kristus ke idup dalam aku, lalu pengidup aku dalam tubuh tu nya pengidup ulih pengarap aku ke Anak Allah Taala, ke udah rinduka aku lalu udah nyerahka Diri ketegal aku. ²¹Aku enda nulak pengasih Allah Taala; laban enti orang digaga lurus ulih Adat, reti nya Kristus udah lebu ngapa mati!”

Chapter 3

¹Kita orang Galatia amat beli! Sapa udah ngasuh kita beli? Kita udah dipadah ka enggau terang pasal Yesus Kristus ke diregang. ²Awakka aku nanya ka tu agai kita: Kati kita nerima Roh Allah Taala laban kita ngasi ka Adat, tauka laban kita ninga lalu arapka utai iya ke didinga kita? ³Nama kebuah kita beli baka tu? Kita udah belabuh ngena Roh Allah Taala, kati kita diatu deka ngujung ka nya ngena pengering mensia?⁴Kati utai iya ke udah diasai ka kita nya nadai reti magang ba kita? Enti utai nya amat nadai reti. ⁵Kati Allah Taala meri kita Roh Kudus lalu ngereja kereja ajih ba bala kita laban kita nitih ka Adat, tauka laban kita arap ka utai iya ke didinga kita?⁶Peratika Abraham. “Ia arap ka Allah lalu ketegal nya Allah ngumbai ia benar .” ⁷Nya meh, ari nya kita nemu, Agi orang ke arap aja ke nyadi purih Abraham. ⁸Lalu Bup Kudus nemu Allah deka ngaga orang bansa diluar bansa Yahudi benar ulih pengarap, nya meh meri Injil nya udah dulu dipadah ka agai Abraham: “Semua bansa deka diberekat ka nengah nuan.” ⁹Nya meh, orang ke arap deka diberekat ka sama enggau Abraham ke arap.¹⁰Semua orang ke manggai ka diri ba Hukum Taurat, ditinggang kutuk; laban udah ditulih, “ Terkutuk meh semua orang ke enda nitih sereta enda ngasi ka semua utai ti ditulih dalam Hukum Taurat!” ¹¹Nya meh utai tu terang: nadai siku mensia dipebendar ba mua Allah ulih Hukum Taurat laban “Orang benar idup ngena iman.” ¹²Tang Hukum Taurat ukai bepanggai ba iman, laban, “Orang ke ngereja semua utai nitihka Hukum Taurat, deka idup nitih ka Hukum Taurat.”¹³Kristus nebus kitai ari kutuk ti dibai Hukum Taurat, laban Ia udah meri Diri terkutuk ngari ka kitai, laban sigi udah ditulis, “Terkutuk meh semua orang ke digantung ba salib,” ¹⁴ngambika, ulih Yesus Kristus, berekat iya ke diberi agai Abraham tau diberi agai orang bansa ukai Yahudi, ngambi ka kitai, ulih iman, tau nerima Roh Kudus iya ke udah disemaya ke nya.¹⁶¹⁵Aku ngambi siti cuntoh ari utai iya ke nyadi tiap hari, menyadi: lebuh sempekat udah ditanda tangan, nadai orang tau nambah ka leka jaku ngagai sempekat nya, tau ka muai sempekat nya. 16Nyadi semaya udah diberi agai Abraham, enggau agai siku purih ia. Bup Kudus nadai nyebut “bala purih ia”, tang semina siku aja peturun, “ngagai siku peturun nuan,” iya nya Kristus.¹⁷Utai iya ko aku nya: Hukum Taurat iya ke digaga empat ratus tiga puluh taun lalu sempekat nya diberi, enda ulih muai sempekat enggau semaya Allah . ¹⁸Laban ati berekat nya datai ari Hukum Taurat, iya ukai datai ari semaya. Tang Allah meri berekat ngagai Abraham ngena semaya.¹⁹Enti pia, nama guna enggau Hukum Taurat? Hukum Taurat diberi laban kitai bepenyalah. Tang Hukum Taurat dikena enggau nyentuk ngagai maya penatai siku purih iya ke udah disemaya. Hukum Taurat nya udah diberi bala melikat ngagai siku seruan, lalu seruan nya meri Hukum TUrat nya agai orang mayuh. ²⁰Kitai enda beguna ka seruan, ati kitai bejaku ka siku aja orang. Lalu Allah sigi siku aja.²¹ Kati nya nunjukka Hukum Taurat ngelaban semaya Allah Taala? Ukai! Laban ati Hukum Taurat ulih meri pengidup, pengelurus tentu datai nengah Hukum Taurat. ²²Tang Bup Kudus madah ka semua dunya diperintah dosa, ngambi ka berekat iya ke udah disemaya diberi agai orang ke arap, ulih pengarap sida ke Yesus Kristus.²³Sebedau pengarap datai, kitai kena jil sereta dijaga Hukum Taurat nyentuk ngagai maya pengarap dipandang ka. ²⁴Nya meri kitai diperintah Hukum Taurat nyentuk ke maya penatai Kristus, ke deka ngaga kitai diberi pemendar ulih pengarap. ²⁵Diatu pengarap nya udah datai, nya meh kitai nadai agi diperintah Hukum Taurat, ²⁶laban dalam Yesus Kristus semua kita nyadi anak Allah, ulih pengarap.²⁷Semua kita ke udah dibaptis dalam Kristus, udah ngerasuk ka Kristus. ²⁸Kita ukai orang Yahudi agi tauka orang bansa bukai agi, ukai ulun tauka ulun, ukai lelaki, ukai indu, laban semua kita nyadi siku dalam Yesus Kristus. 29 Lalu ati kita empu Kristus, reti nya kita purih Abraham, bempu waris nitih ka semaya.

Chapter 4

¹Utai iya ko aku nya baka tu: lebuh orang ke bempu waris nya agi mit, ia sigi baka ulun, taja pen ia deka bempu reta tengkira jemah ila; ²tang ia diibun nyentuk ngagai maya iya cukup munyi ko apai iya.3 Baka nya mega kitai. Lebuh kitai agi mit, kitai nyadi ulun roh iya ke merintah dunya tu. ⁴Tang lebuh timpuh udah chukup, Allah ngirum ka Anak Ia, diadai ka siku indu, diadai ka di baruh Hukum Taurat, 5 ngambi ka Ia nebus orang ke di baruh Hukum Turat, ngambi ka kitai diangkat nyadi anak Allah .⁶ Lalu laban kita tu anak Ia, Allah udah ngirum ka Roh Anak Iya ke dalam ati kitai. Roh Anak Iya ke ngangau, “Abba! Apai!” ⁷Nyadi, kita ukai ulun agi, tang anak, lalu ati kita nya anak, Allah udah ngasuh kita bempu waris laban Kritus.⁸Dulu suba, lebuh kita empai nemu Allah, kita nyadi ulun utai iya ukai Allah; ⁹tang diatu, kita udah nemu Allah , tau ka iya ke betul agi, Allah udah nemu kita, nya meh nama kebuah kita keran deka nikal baru ngagai roh dunya iya ke lemi, nadai, lalu nyadi ulun sida baru?¹⁰Kita ngintu hari, bulan, musin enggau taun. ¹¹Lebu ngapa meh aku udah gawa ba bala kita.¹²Aku minta kita, menyadi, nyadi baka aku, laban aku udah nyadi baka kita. Kita nadai udah ngereja utai iya ke salah ngagai aku. ¹³Kita nemu, aku terubah nusi injil ngagai kita suba ketegal penyakit iya ke disepi aku; ¹⁴taja pen penyakit aku balat ngiruh kita, kita enda ngelese tauka nulak aku, tang nerima aku baka ke nerima melikat Allah Taala, baka ke nerima Yesus Kristus.¹⁵Kini ke tunga berkat iya ke diasai kita ngelama tu ? Laban, aku madah ngagai kita, ngebuk mata kita empu, lalu meri mata nya agai aku kita pen ka. ¹⁶Kati aku diatu nyau nyadi munsuh kita, laban aku madah ka utai ti bendar agi kita?¹⁷Orang bukai nyangka amat ibuh ka kita, tang ukai enggau juluk ati iya badas. Sida semina nguji nyerara ka kita ari aku, ngambi ka kita keras nitih ka sida. ¹⁸Manah amat ati orang nemu ibuh beduduk ba juluk ati iya ke badas, lalu ukai semina lebuh aku begulai enggau kita.¹⁹ Anak, aku tu baka indai ke radai deka beranak, nganti Kristus bisi dalam kita. ²⁰Naka meh pemanah enti aku tak begulai enggau kita diatu, ngambi ka aku enda ibuh bejaku munyi tu, laban aku beba ati berunding ka kita tu!²¹Awak ka aku nanya kita ke ingin idup ba baroh Hukum Taurat: kati kita enda ninga utai iya ke disebut Hukum Taurat? 22 Laban sigi udah ditulih, Abraham bisi dua iku anak, siku diadai ka indu ke ulun, lalu siku diadai ka indu ke ukai ulun. ²³Anak ke diadai ka indu ke ulun nya adai ngena jalai selama, tang anak ke diadai ka indu ke ukai ulun, adai nitih ka semaya.²⁴Tu tau diambi nyadika jaku sempama: indu dua iku nya nanda ka dua bengkah sempekat. Siti sempekat nya ari Bukit Sinai, ke ngadai ka anak ke deka nyadi ulun. Indu nya Hagar. ²⁵Nyadi Hagar nya ngambarka Bukit Sinai di menua Araba. Ia nanda ka nengeri Yerusalem iya ke diatu, laban iya nyadi ulun sama enggau anak iya.²⁶ Tang Yerusalem iya ke di surga nya ukai indo ulun, lalu iya nya indai kitai. ²⁷Laban sigi udah ditulih,“Senang ati meh nuan, indu ke mandul!nuan ke nadai kala beranak,manjung sereta besorakmeh meh nuanke nadai kala ngasai ka pemedih beranak!Laban anak ke diadai ka indu ke nadai laki,mayuh agi ari anak ke diadai ka indu ke bisi laki.”²⁸Diatu kita, menyadi, nyadi anak Allah Taala ari janji, baka Isak. ²⁹Lebuh maya nya menya, anak ke diadai ka ngena jalai selama, beduan anak ke diadai ka ulih Roh Kudus; nya meh gaya utai iya ke nyadi diatu.³⁰ Tang nama utai ti disebut Bup Kudus? “Buru indu ke ulun nya enggau anak iya; laban anak indu ke ulun nya enda tau enggau bempu reta tengkira iya ke diempu anak ke diadai ka indu ke ukai ulun.” ³¹Nya meri, menyadi, kitai tu ukai anak ari indu ke ulun, tang anak ari indu ke ukai ulun.

Chapter 5

¹Laban Kristus udah ngelepas ka kitai . Nya meri bediri tegap, lalu anang meri diri dikungkung nyadi ulun baru.²Dinga kita! Aku, Paul, madah ngagai kita, enti kita nerima diri ditutus, Kristus nadai guna ba kita.³Sekali agi aku bejaku ngagai genap iku orang ke nerima diri ditutus: iya enda tau enda bejalai semua Hukum Taurat. ⁴Kita ke nguji diau dipemendar ka Hukum Taurat, udah ngetas diri ari Kristus; kita udah tebeleka ari pengasih Allah .⁵Laban ulih Roh, enggau iman kitai nunggu pengarap agi pemendar. ⁶ Laban dalam Jesus Kristus, pengawa betutus tauka enda betutus, sigi nadai reti. Utai iya ke beguna nya pengarap iya ke ngayan ka diri ulih pengerindu.⁷Kita udah maju amat! Sapa udah nagang kita bejalai ka pemendar? ⁸Jaku pujuk iya ke baka nya ukai datai ari Ia ke ngangau ka kita.⁹ Mimit aja cipeng diguna kena ngasuh semua tepung kembai. ¹⁰Tang aku nemu, dalam Tuhan, kita tetap enda ngembuan penemu bukai. Tang barang sapa udah nyarut ka runding kita, deka diukum.¹¹Menyadi, nama kebuah aku agi kena perinsa ati aku amat agi mengkang ngajar pasal adat betutus? Ati aku agi mengkang ngajar nya, reti nya ajar aku pasal regang Kristus enda patut ngasuh orang pedis ati. ¹²Badas agi ati orang ke ngacau runding kita tak terus merire utai sida empu!¹³Laban kita, menyadi, udah dikangau ka ngagai pengelepas. Tang anang ngena pengelepas nya nyadi ka ndor kena kita nitih ka pengingin tubuh, tang kena nulung pangan diri ulih pengerindu. ¹⁴Laban semua Hukum Taurat disimpul ngena siti aja pesan: “Rinduka pangan diri baka kita ke rinduka diri empu.” ¹⁵Tang enti kita beketup lalu bepakai ka pangan diri, bejaga kita, enggai ke kita diempa pangan diri.¹⁶Tang aku madah ngagai kita, idup nitih ka iring Roh Kudus, lalu anang nurut ka pengingin tubuh. ¹⁷Laban utai iya ke dikingin ka tubuh bemunsuh ngelaban utai iya ke dikingin ka Roh Kudus, lalu utai iya ke dikingin ka Roh Kudus bemunsuh ngelaban utai iya dikingin ka tubuh, laban utai dua bengkah nya endang bemunsuh ngelaban pangan diri, lalu nagang kita ngereja utai ti dikedeka ka kita. ¹⁸Tang enti kita diiring Roh Kudus, kita ukai diperintah Adat.¹⁹ Utai iya ke dikereja nafsu mensia sigi nyengala : dosa seksual, runding iya ke kamah, hawa nafsu,²⁰ besembah ka berhala, bemanang, bemunsuh, carut enggau pangan diri, kepapas, belaya, bepecah-belah, beripih, ²¹ngining orang, pemabuk, berami enda beiga-iga, enggau utai iya ke baka nya. Aku meri kita jaku tangkan, baka iya ke udah dikereja aku suba: orang ke ngereja utai nya enda ulih bempu Perintah Allah Taala.²²Tang buah Roh Kudus nya pengerindu, pengaga, pemaik, pengeliat ati, penyiru, pemadas, penetap ati, ²³penelap serta ulih nagang diri. Nadai adat ngelaban utai nya. ²⁴Lalu orang ke enggi Yesus Kristus, udah ngeregang nafsu tubuh sama enggau penenguk enggau pengingin ia.²⁵Ati kitai idup nitih ka Roh Allah Taala, awak ka Roh nya meh ngiring kitai. ²⁶Anang sumbung; anang bebatu api ke pangan diri; anang ngining pangan diri.

Chapter 6

¹Menyadi, ati orang bisi ditemu ngereja penyalah, kita ke udah nerima Roh Kudus patut mai ia pulai baru ngagai jalai iya ke ngena enggau cara iya ke nelap. Tang bejaga kita, enggai ke kita empu kena laban penguji. ²Besaup mai ma pangan diri; nya meh jalai kita ngamatka adat Kristus.³Laban enti orang ngumbai diri lebih ari urang bukai, tang ia nda bakanya, ia nipu diri empu. ⁴Genap iku kita patut nguji pengawa diri. Nya baru ia tau temegah ka diri empu, ukai temegah ka orang bukai. ⁵Laban genap iku kita enda tau enda mai ma diri empu.⁶Orang ke diajar pasal pesan Allah Taala, enda tau enda magi semua utai iya ke badas enggau pengajar ia.⁷Anang ketipu, Allah Taala enda ulih dikelese , laban kita deka ngetau utai iya ke ditanam kita empu. ⁸Ati kita nanam nitihka nafsu tubuh, kita deka ngetau pemati, tang enti kita nanam nitih ka iring Roh , kita deka ngetau pengidup iya ke kekal ari Roh.⁹Nya meh anang leju ngereja utai iya ke badas, laban ba maya iya ke patut kitai deka ngetau, enti kitai enda mantul ngapa. ¹⁰Nya meh, genap kali kitai bisi peluang, kereja pengawa iya ke badas ngagai semua orang, kelebih agi ngagai orang ke sama pengarap enggau kita.¹¹ Peda kita pemesai urup aku lebuh aku nulih ngena jari aku empu! ¹²Semina orang ke minta diri dipuji mensia ba tubuh aja ke maksa kita ditutus, lalu sida ngereja nya ngambi ka sida enda kena perinsa ketegal regang Kristus. ¹³Indah orang ke ditutus deh enda nitih ka hukum Taurat, Tang sida deka ka kita ditutus ngambi ka sida ulih ngemegah ka diri ketegal tutus nuan nya.¹⁴Tang aku enggai temegah ka utai iya ke baka nya, tang semina temegah ka regang Yesus Kristus Tuhan kitai, iya ke udah dikena ngeregang dunya ke aku, lalu aku diregang ke dunya. ¹⁵Laban betutus tauka enda betutus sigi nadai reti. Utai iya ke beguna nya nyadi mensia iya ke baru.¹⁶Awakka pemaik enggau pengasih meruan enggau semua orang ke nitihka adat tu, nyengkaum orang Israel ke nembiak Allah Taala.¹⁷Pengujung ia, awak ka orang enda agi ngenusah ka aku, laban aku mai mayoh tanda Yesus ba tubuh aku tu.¹⁸Awak ka pengasih Yesus Kristus Tuhan kitai meruan enggau roh kita semua. Amin.

Ephesians

Chapter 11 Surat ari Paul, ke nyadi rasul Jesus Kristus ulih peneka Allah Taala,Ngagai bala nembiak Tuhan ke diau di Epesus, ke tetap ati dalam Jesus Kristus:2Awakka Allah Taala ti Apai kitai enggau Tuhan Jesus Kristus meri kita berekat enggau pemaik.3 Pujika Allah Taala ti Apai Jesus Kristus Tuhan kitai, ke udah merekatka kitai dalam Kristus ngena semua berekat roh di serega. 4Laban Iya udah milih kitai dalam Kristus sebedau dunya digaga, ngambika kitai kudus, lalu nadai bepenyalah di mua Iya. Ulih pengerindu5Iya udah milih kitai, ulih Jesus Kristus, ngambika kitai diiru nyadi anak Iya nitihka peneka enggau juluk ati Iya. 6 Beri meh puji ngagai Allah Taala ketegal pengasih Iya ti bemulia ti udah diberi Iya pechuma ngagai kitai dalam Anak ke dikerinduka Iya.7 Dalam Iya kitai ditebus ulih darah Iya, iya nya dosa kitai diampun, nitihka pemesai pengasih Iya 8ti udah dituang Iya ngagai kitai ngena semua penemu-dalam enggau pemereti ati Iya.9Lalu Iya udah madahka ngagai kitai misteri peneka Iya, nitihka juluk ati Iya ti diletak Iya dalam Kristus, 10 ti deka dipejalaika Iya ba maya ti patut, iya nya, ngempuruka semua utai ti di serega enggau di dunya, di baruh siku kepala, iya nya Kristus.11Dalam Kristus kitai mega udah dipilih nitihka pelan Iya ke ngereja semua utai nitihka juluk ati enggau peneka Iya, 12ngambika kitai, ke terubah-rubah manggaika pengadang ba Kristus, ulih idup lalu muji mulia Iya!13Lalu kita mega nyadi nembiak Kristus lebuh kita ninga pesan ti bendar, iya nya Berita Manah ti mai pengelepas ngagai kita, lalu lebuh kita udah arapka Iya, kita lalu ditanda ngena Roh Kudus ti udah disemaya. 14 Roh Kudus nya nyadika jamin kitai deka nerima pesaka, iya nya penebus kitai ke enggi Allah Taala. Pujika mulia Allah Taala!15 Aku bisi udah ninga pasal pengarap kita ke Tuhan Jesus, enggau pasal pengerindu kita ke semua nembiak Tuhan. Nya kebuah 16 aku enda ngetu-ngetu meri terima kasih ke kita lebuh aku ngingatka kita dalam sampi aku.17Aku besampi minta Apai ti bemulia, Allah Taala Jesus Kristus, meri kita Roh penemu-dalam enggau pemandang ngambika kita lebih agi nemu Iya. 18 Aku mega besampi ngambika mata ati kita diberi penerang, ngambika kita nemu pengadang, laban kita udah dikangauka ngagai pengadang nya, iya nya pemayuh pesaka ti bemulia ti disedia Iya ke bala nembiak Iya,19enggau pemesai kuasa Iya ti nadai banding, ke kitai ti arap. Kuasa nya sebaka enggau kuasa ti besai 20 ti udah dikena Iya ngangkatka Kristus ari mati, lalu nudukka Iya muak ari kanan Iya Empu di serega, 21 jauh ari atas semua adat enggau pemerintah, kuasa, enggau perintah, enggau ari atas semua nama, ukai semina di dunya tu, tang mega di dunya ti deka datai.22 Lalu Iya udah ngengkahka semua utai di baruh kaki Kristus, lalu udah ngeletak Iya ari atas semua utai, ke penguntung eklisia. 23 Eklisia nya tubuh Kristus, ti penuh laban semua personaliti Kristus Empu ke menuhka semua utai di semua endur.

Chapter 21 Kita menya mati laban penyalah enggau dosa, 2lebuh kita agi diau nurutka sida, nitihka chara dunya, nitihka pemerintah ti merintah kuasa ti di langit, iya nya roh ti benung bekereja ba orang ke enda ngasika Allah Taala. 3Semua kitai suba udah idup begulai enggau sida, nurutka pengingin mensia, nurutka pengingin tubuh enggau runding mensia. Nya alai Allah Taala ringat ngagai kitai, baka Iya ke ringat ngagai semua orang bukai.4Tang laban Allah Taala balat rinduka kitai, ulih pemesai pengasih Iya, 5Iya udah ngasuh kitai idup begulai enggau Kristus, taja pen kitai udah mati dalam dosa kitai -- kita diselamatka ulih pengasih. 6Lalu Iya ngangkatka kitai idup baru enggau Kristus, lalu ngasuh kitai duduk enggau Iya di serega dalam Jesus Kristus, 7ngambika, dalam dunya ti deka datai, Iya ulih mandangka pemesai pengasih Iya ti nadai banding, ngena penelap ati Iya ke kitai dalam Jesus Kristus.8 Laban kita udah diselamatka ulih pengasih, ketegal pengarap. Pengelepas nya ukai utai ti ulih kita ari pengawa kita; pengelepas nya pemeri Allah Taala, 9ukai datai ari pengawa ti dikereja kita, ngambika kita enda ulih temegahka nya. 10Laban kitai digaga Allah Taala, ditempa Iya dalam Jesus Kristus ngambika kitai ngereja pengawa ti manah ti udah disedia Allah Taala ke kitai nyadika jalai pengidup kitai.11Nya alai ingat: dulu suba kita orang bansa bukai, lalu orang Judah ke betutus ngumbai kita “orang ke enda betutus” (utai ti dikereja jari mensia ba tubuh mensia). 12 Ingat: dulu suba kita nadai Kristus, diseraraka ari bansa orang Israel, nadai ungkup dalam sempekat, nadai pengadang, lalu nadai Allah Taala di dunya tu.13Tang diatu, dalam Jesus Kristus, kita ke udah diau jauh suba, udah dibai semak, ulih darah Kristus. 14Laban Kristus Empu nyadika pemaik kitai. Ngena tubuh Iya Empu, Iya udah ngaga orang Judah enggau orang bansa bukai nyadi siku, lalu udah ngeruntuhka dinding pemenchi ti nyeraraka kitai. 15 Iya udah muai Adat enggau semua pesan enggau atur ti dalam Adat, ngambika Iya, dalam Iya Empu, ngaga siti aja bansa kena Iya nganti dua bengkah bansa nya, lalu mai pemaik ngagai sida. 16 Iya lalu mai bansa dua bengkah nya bebaik enggau Allah Taala, dalam siti tubuh, ulih kayu regang, lalu munuh ati sida ti seruran deka bemunsuh enggau pangan diri.17 Nya alai Kristus datai lalu madahka pemaik ngagai kita ke jauh ari Allah Taala, enggau ngagai orang Judah ke semak Iya, 18laban ulih Kristus, kitai sama ulih datai ngagai Apai ulih siku Roh.19Nya alai, kita ukai temuai agi, ukai orang kampar agi, tang sama nyadi peranak enggau bala nembiak Tuhan, nyadi raban ruang bilik Allah Taala. 20Ruang bilik nya didirika ba atas pugu ti didudukka sida rasul enggau sida nabi, lalu Jesus Kristus Empu nyadika batu pemun nya. 21Dalam Iya semua perengka rumah nya dipejantilka lalu mansang nyadi rumah sembiang ti kudus dalam Tuhan. 22Lalu dalam Iya kita mega didirika nyadi rumah alai Roh Allah Taala diau.

Chapter 31Nya kebuah aku, Paul, nyadi orang jil Jesus Kristus ke penguntung kita orang bansa bukai. 2 Kita tentu udah ninga pasal Allah Taala ke udah, ulih pengasih Iya, meri aku pengawa ke penguntung kita,3enggau pasal jalai misteri nya udah dipadahka ngagai aku ngena pemandang, munyi ti udah ditulis aku mimit. 4 Lebuh kita macha tu, nya baru kita meretika utai ti ditemu aku pasal misteri Kristus, 5misteri ti nadai udah kala dipandangka ngagai bala anak mensia ba serak ti bukai, baka ti udah dipandangka Roh Kudus diatu ngagai sida rasul Iya ti kudus enggau ngagai sida nabi.6 Misteri nya baka tu: Ulih Berita Manah, orang bansa bukai udah dibai sama enggau orang Judah bempu pesaka, nyadi raban tubuh nya, lalu sama enggau bempu utai ti udah disemaya dalam Jesus Kristus.7Aku nyadi ulun Berita Manah tu ari pengasih Allah Taala, pengasih ti udah diberi ngagai aku ulih kuasa Iya ti bekereja dalam aku.8Taja pen aku tu orang ke pemadu mit ari semua nembiak Tuhan, pengasih tu udah diberi ngagai aku, iya nya nusui ngagai orang bansa bukai pasal pemesai pengaya Kristus, 9 lalu mai semua bansa nemu misteri Iya ti dilalaika sejeman-jeman tu dalam Allah Taala ke ngaga semua utai;10ngambika diatu, ulih eklisia, semua penemu-dalam Allah Taala dipadahka ngagai bala pemerintah, enggau kuasa ti di langit, 11nitihka juluk ati Iya ti meruan belama iya, ti udah dipejalaika Iya dalam Jesus Kristus Tuhan kita12Dalam Iya enggau ulih pengarap kitai ke Iya, kitai berani sereta kempang ati datai ngagai Allah Taala. 13Nya alai aku enda nyagi kita mantul ngapa ketegal pemerinsa aku ke kita, laban nya pulai ke mulia kita.14Nya meh kebuah aku besugang di mua Apai, 15ke meri nama ngagai semua ruang bilik ti di serega enggau di dunya. 16Aku besampi ngambika, ari pemesai pengaya Iya ti bemulia, Iya ngeringka ati kita ngena kuasa ulih Roh Iya,17sereta ngambika Kristus diau dalam ati kita, ulih pengarap, lebuh kita beurat sereta negapka diri dalam pengerindu. 18 Aku besampi ngambika kita, sama enggau semua nembiak Allah Taala, bisi kuasa kena nemu pemesai, pemanjai, peninggi enggau penalam 19pengerindu Kristus ti ngelui peragam mensia, ngambika kita dipenuhka enggau semua personaliti Allah Taala.20Ngagai Iya ke ulih ngereja utai lebih ari ti dipinta tauka diperagam kitai, ulih kuasa ti bekereja dalam kitai, 21awakka semua turun-menurun dalam eklisia, enggau dalam Jesus Kristus, ngemuliaka Iya belama-lama iya. Amin.

Chapter 41Nya alai aku, ke nyadi orang jil Tuhan, bebendar minta kita diau menyana nitihka kangau Tuhan, 2 baruh ati, nelap, liat ati, sabar enggau pangan diri dalam pengerindu, 3lalu enggau naka ulih nyaga penyerakup dalam Roh ngena pemaik ti nanggam kita semua.4Tubuh siti aja, lalu Roh Kudus siku aja, baka kita ke udah dikangauka ngagai siti aja pengadang, 5siku aja Tuhan, siti aja pengarap, siti aja pemaptisa, 6siku aja Allah Taala ti Apai semua, ke ari atas semua, ke bekereja ngena semua, dalam semua.7Tang genap iku kitai udah diberi pengasih nitihka pemesai ungkup ti diletak Kristus. 8 Nya kebuah Bup Kudus nyebut,“Lebuh Iya niki ke atas ngagai endur ti pemadu tinggi,Iya mai mayuh orang tangkap enggau Iya;Iya meri pemeri ngagai mensia.”9(Nama reti “Iya niki”? Reti nya, terubah, Iya nurun ngagai buntut dunya. 10Iya ke nurun nya mega Iya ke niki ke atas jauh ngilah semua langit, ngambika Iya ngemenuhka semua utai enggau Iya Empu.)11Iya nya ke meri pemeri ngambika sekeda nyadi rasul, sekeda nyadi nabi, sekeda nyadi penginjil, sekeda nyadi gembala lalu sekeda nyadi pengajar, 12kena nyikap nembiak Tuhan ngereja pengawa orang Kristian, kena ngemansangka tubuh Kristus, 13datai ke semua kitai nyau segempung magang dalam pengarap, sama sepenemu pasal Anak Allah Taala, nyadi orang ke besai tuai lalu nyadi sebaka enggau Kristus.14Kitai enda tau agi nyadi anak mit ke dikebu lalu ditabanka kia-kia ulih genap macham ajar ti datai ari akal mensia, enggau ulih kelakar orang ke nipu. 15 Tang kitai patut bejakuka pasal utai ti bendar dalam pengerindu, mansang dalam semua utai ngagai Iya ke nyadi kepala, iya nya Kristus, 16 ke bejantilka semua perengka tubuh, lalu nanggam sida ngena semua rakat ti diberi ngagai tubuh nya, lalu ngasuh semua perengka tubuh nya sama bekereja enggau menyana ngemansang lalu niri negika tubuh nya dalam pengerindu.17Nya alai, aku netap lalu nekanka tu dalam nama Tuhan: badu agi diau baka orang bansa bukai ke enda menuku runding. 18Runding sida nyau petang, lalu sida diseraraka ari pengidup Allah Taala laban sida nadai nemu utai sereta kieh. 19Sida nyau enda nemu malu agi, lalu udah nyerahka diri ngagai pengidup ti kamah, sereta seruran ingin deka ngereja semua macham ulah ti kamah20Nya ukai utai ti dipelajarka kita pasal Kristus! 21Laban kita tentu udah ninga lalu diajar pasal Iya, laban pemendar endang dalam Jesus. 22 Kita udah diajar muai jalai pengidup kita ti lama, ulah ti lama ti dirusak sereta ditipu pengingin pengidup nya,23lalu ngelakka runding enggau ati kita diubah nyadi baru, 24 lalu kita nyadi mensia ti baru, ditempa neladan gamal Allah Taala lalu nyadi amat lurus sereta kudus.25 Nya alai, badu agi bula! Awakka semua kitai nyebut utai ti bendar ngagai pangan diri, laban semua kitai tu raban siti tubuh. 26 Anang bedosa lebuh kita ringat. Anang ringat apus hari, 27lalu anang meri peluang ngagai Sitan.28Orang ke penchuri enda tau enda badu agi ngenchuri, lalu ngereja pengawa ti menyana ngena jari iya empu, ngambika iya bisi utai dipekunsika enggau orang ke suntuk. 29Anang mansutka jaku ti jai, tang semina nyebut jaku ti manah kena ngemansangka pengarap orang, ba maya ti patut, ngambika jaku nya meri berekat ngagai orang ke ninga. 30Lalu anang ngenusahka ati Roh Kudus Allah Taala, ke udah dikena ngechop kita ke Hari Penebus.30Lalu anang ngenusahka ati Roh Kudus Allah Taala, ke udah dikena ngechop kita ke Hari Penebus. 31Buai semua dengki, tebiat ngeransi, pengeringat, jaku laya, tebiat bejakuka orang, enggau semua ati ti begedi, 32 lalu nelap enggau pangan diri, siru enggau pangan diri, ngampun pangan diri, baka Allah Taala, dalam Kristus, ke udah ngampun kita.

Chapter 51Nya alai tunda teladan Allah Taala, laban kita tu anak ke dikesayauka Iya. 2 Lalu idup dalam pengerindu, baka Kristus ke udah rinduka kitai, lalu udah nyerahka Diri ketegal kitai, nyadika genselan enggau piring ti bebau rengut, ti diberi ngagai Allah Taala.3Tang pengawa bambai, enggau semua ulah ti kamah, tauka pengamu enda patut nyadi ba bala kita, laban kita nembiak Tuhan. 4Anang bejaku kamah, tauka bejaku beli, tauka enda senunuh bejaku laban utai nya enda patut; tang beri terima kasih ngagai Allah Taala.5Kita enda tau enda nemu tu: orang ke bambai, tauka ngereja ulah ti kamah, tauka orang ke amu (sama reti enggau nyembah engkeramba), nadai ungkup dalam Perintah Kristus, enggau dalam Perintah Allah Taala.6Anang nejuka orang nipu kita ngena jaku ti nadai reti, laban nya utai ti nyungkak Allah Taala ringat ngagai orang ke enda ngasika Iya. 7Nya alai anang begulai enggau orang ke baka nya.8Laban dulu menya kita nya pemetang, tang diatu, dalam Tuhan, kita nyadi penampak. Nya alai, idup baka anak penampak, 9laban penampak mansutka semua buah ti badas, ti ngena, ti bendar. 10Uji giga utai ti ngerinduka ati Tuhan. 11Anang enggau orang ngereja pengawa pemetang ti nadai guna, tang pansutka penyai sida. 12Indah nyebut utai ti dikereja sida belalai deh kitai malu.13Tang semua utai ti diayanka penampak, deka nyata magang dipeda, 14laban penampak ngasuh semua utai nyata magang dipeda. Nya kebuah Bup Kudus nyebut:“Dani meh kita ke tinduk!Angkat ari pemati,lalu Kristus deka manchar ngagai kita.”15Nya alai idup enggau bejimat, ukai baka orang ke beli, tang baka orang ke bepenemu-dalam. 16 Kena semua peluang kita enggau badas, laban hari tu jai. 17Nya alai, anang beli, tang giga semua peneka Tuhan.18Anang mabuk beirupka wain, laban pengawa nya jai, tang awakka kita dipenuhka enggau Roh Kudus, 19 bejaku enggau pangan diri ngena masmur, pantun enggau lagu Roh, belagu muji Tuhan dalam ati kita, 20seruran meri terima kasih ngagai Allah Taala ti Apai, ke semua utai dalam nama Jesus Kristus Tuhan kitai.21Nunduk ngagai pangan diri, kena masa Kristus.22 Kita ke bini, nunduk ngagai laki kita, baka ke nunduk ngagai Tuhan. 23Laban laki nyadi kepala bini, baka Kristus ke nyadi kepala eklisia, iya nya tubuh Iya Empu, lalu Iya Empu nyadika Juruselamat ke eklisia nya. 24Baka eklisia ke nunduk ngagai Kristus, baka nya mega bini patut nunduk ngagai laki dalam semua utai.25 Kita ke laki, rinduka bini kita, baka Kristus ke rinduka eklisia, lalu nyerahka Diri Empu ke eklisia, 26ngambika nguduska eklisia, lebuh Iya udah nuchi eklisia nya ngena ai enggau ulih jaku Iya, 27lalu nyerahka eklisia nya enggau semua pemadas iya ngagai Iya Empu, nadai bepetik, enda ngeriut, tauka utai ti baka nya, ngambika eklisia nya kudus sereta nadai penimpang.28Baka nya meh laki patut rinduka bini diri, baka iya ke rinduka tubuh diri empu. Laki ke rinduka bini diri, rinduka diri empu. 29Laban nadai orang kala begedika tubuh diri, tang iya nupi sereta bejimat ngintu tubuh nya, baka ti dikereja Kristus ke eklisia, 30laban kitai tu raban tubuh Iya.31 “Nya kebuah lelaki ninggalka apai indai iya, lalu jadi enggau bini iya, lalu seduai iya nyadi setubuh enggau pangan diri.” 32Tu misteri ti besai kena aku mandingka Kristus enggau eklisia. 33Tang genap iku kita patut rinduka bini diri, baka kita ke rinduka diri empu, lalu bini patut masa laki.

Chapter 61Kita ke anak, ngasika apai indai kita dalam Tuhan, laban utai nya ngena. 2 “Bebasaka apai enggau indai nuan” - nya terubah-rubah pesan ti disempulang enggau semaya: 3 “ngambika nuan mujur, sereta panjai umur nguan menua.”4 Lalu kita ke apai, anang ngereja utai ti tau ngemediska ati anak kita, tang iring sida nyadi orang ke besai tuai dalam disiplin enggau ajar Tuhan.5Kita ke ulun, ngasika tuan kita enggau ati ti nangi sereta bejimat, enda belampung ati, baka ke ngasika Kristus; 6ukai semina lebuh sida meda kita, ketegal kita deka minta diri dipuji sida, tang laban kita ulun Kristus ke ngereja peneka Allah Taala enggau pengabis ati kita.7Kereja pengawa kita enggau ati ti ransing, baka ke ngereja pengawa ke Tuhan, ukai baka ke ngereja pengawa ke mensia, 8laban kita nemu, Tuhan deka ngupah genap iku kitai ketegal kereja ti manah ti dikereja kitai, nemuka kitai nya ulun tauka ukai ulun.9 Lalu kita ke bempu ulun, kereja baka nya mega ngagai ulun kita. Badu agi ngemba sida, laban kita nemu, kita enggau sida sama besaumka siku aja Tuan di serega, lalu Iya enda bepilih mata.10Ke pengujung iya, keringka diri dalam Tuhan, ngena pengering kuasa Iya. 11 Rasukka semua senyata Allah Taala, ngambika kita ulih ngelaban akal Sitan.12Laban kitai ukai beperang ngelaban isi enggau darah, tang ngelaban bala pemerintah, ngelaban perintah, ngelaban kuasa dunya ti petang tu, enggau ngelaban kuasa roh ti jai di langit. 13Nya alai, rasukka semua senyata Allah Taala, ngambika kita tan lebuh hari ti jai nya datai, lalu lebuh kita udah ngereja semua utai, kita deka mengkang bediri tegap.14 Nya alai bediri kita, lalu tanchangka pemendar nyadika belulang ba punggung kita, enggau pengelurus nyadika terabai dada kita, 15 enggau ati ti seruran sedia deka nusui Berita Manah pasal pemaik, nyadika kasut kita. 16Nambahka nya, ambi pengarap nyadika terabai kena kita madamka semua laja ti beapi-api ti ditimbakka Sitan.17 Lalu ambi pengelepas nyadika selapuk kebal kita, enggau jaku Allah Taala nyadika pedang Roh. 18Besampi dalam Roh tiap kali kita besampi, ngena semua macham sampi enggau peminta. Nya alai seruran bejaga lalu majak besampika semua nembiak Tuhan.19Besampi mega ke aku ngambika lebuh aku bejaku, leka jaku diberi ngagai aku lebuh aku, enggau ati ti berani, madahka misteri Berita Manah, 20laban aku nyadi pengari ke Berita Manah nya, taja pen aku kena jil ketegal Berita Manah nya. Besampi ke aku, ngambika aku berani nusui Berita Manah nya, laban aku enda tau enda nusui Berita Manah nya.21 Menyadi kitai Taikikus, ke tetap ati nyadi ulun Tuhan, deka madahka semua utai ngagai kita, ngambika kita nemu pasal aku, enggau pasal utai ti dikereja aku. 22Aku ngasuh iya nemuai ngagai kita ketegal tuju tu aja, ngambika kita nemu gaya pendiau kami, sereta meransang kita.23Awakka Allah Taala ti Apai, enggau Tuhan Jesus Kristus meri pemaik, pengerindu enggau pengarap ngagai semua orang Kristian. 24Awakka berekat Allah Taala meruan enggau semua orang ke enda badu rinduka Tuhan Jesus Kristus.

Philippians

Chapter 1

¹Surat ari Paulus enggau Timotius, hamba Yesus Kristus, age semua urang kudus alam Kristus ke ba Pilipi, nyengkaum sida penilik jemaat enggau sida diaken. ²Pengaseh pengerindu enggau damai sejahtera ari Allah, Apai kitae, enggau ari Tuhan Yesus Kristus nyeretai kita.³Aku mere terima kaseh age Allah Taala aku genap kale aku ingatka kita. ⁴Leboh genap kale aku besampi ke semua kita, aku besampi enggau ati te gaga. ⁵ Laban kenyau ari hari te keterubah nyentok ngagae diato, kita udah sama enggau aku ngerembaike Berita Injil. ⁶ Lalu aku nemu, Allah Taala ke udah ngepunke kereja te badas to ke kita, deka nemboke kereja nya leboh Hari Yesus Kristus.⁷Aku sige patut berunding baka to ke semua kita, laban aku endang seruran ingatke kita dalam ati aku, laban semua kita udah sama enggau aku ngereja pengawa te udah dibere Allah Taala age aku, nemuke leboh aku bejako ngemang sereta netapke pengamat Berita Injil alam rumah penjara to taoka ba luar. ⁸ Laban Allah Taala nemu aku amat lelengauke kita ngena pengerindu Yesus Kristus.⁹To meh sampi aku, ngambeke pengerindu kita majak nambah-menambah, sama enggau penemu enggau penalam perening kita, ¹⁰ngambeke kita nemu mileh utae te pemado badas, alu nyadi tuci sereta nda tacat leboh Hari Kristus, ¹¹penuh laban buah pengelurus te datae uleh Yesus Kristus, te mae puji enggau mulia ngagae Allah Taala.¹²Aku dekaka kita nemu, menyade, utae te udah nyadi ba aku amat udah nulong ngerembaike Berita Injil, ¹³datae ke semua urang ke nyaga istana Raja Besai, enggau semua urang bukae, nemu aku kena tan alam rumah penjara ketegal Kristus; ¹⁴alu mayoh bala menyade nyadi kempang ati dalam Tuhan, alu majak berani agi nusi Firman Allah Taala.¹⁵Sekeda amat madahke pasal Kristus laban sida kepapas taoka mekit pangan dire, tang sida ke bukae, ari ati ke manah. ¹⁶Sekeda nya ngereja nya ari pengerindu, laban sida nemu aku udah ditempat ke bejako ngeringke Berita Injil. ¹⁷Raban te keterubah nya, madahke pasal Kristus laban sida tinggi ati ke dire mpu, ukae bepun ari ati ke amat, laban sida nguji ngenusahke ati aku leboh aku age alam rumah penjara.¹⁸Tang nya nadae ngacau, asal ga Berita Injil Kristus ditusi ngena semua macam cara, nemuke juluk ati nya salah taoka ngena. Alu aku gaga ati ke nya. ¹⁹Sige amat, aku endang deka majak gaga ati, laban aku nemu, ari sampi kita, enggau ari tulong Roh Yesus Kristus, aku deka dilepaske.²⁰Aku endang ngarap sereta ngadang dire nda malu, tang bejako enggau naka pemerani, ngambeke Kristus meruan dimuliake alam tuboh aku baka selama, nemuke ngena pengidup taoka ngena pemati aku. ²¹ Laban ba aku, idup nya Kristus alu mati nya penguntung.²²Enti aku majak idup ba dunya to, reti nya aku uleh ngereja mayoh age kereja te beguna. ²³Alu aku nda nemu ni te patut dipileh aku. Aku nda nemu jalai mileh utae ari utae dua bengkah nya. ²⁴Aku bise amat ati deka ninggalke pengidup to, alu begulae enggau Kristus, laban nya lebeh manah age; tang aku beguna age ba kita enti aku mengkang idup.²⁵Nya kebuah laban aku nemu nya, aku nemu dire deka mengkang idup alu majak diau enggau semua kita, ngemansang sereta meri pengaga ngagae kita alam pengarap, ²⁶ngambeke aku mayoh age peluang temegah enggau kita alam Yesus Kristus leboh aku nemuai baru age kita. ²⁷ Utae te lebih beguna nya, kita nda tao nda idup nitehke ajar te dibae Berita Injil Kristus, ngambeke, nemuke aku bise enggau kita, taoka nadae enggau kita, aku uleh ninga kita sama seati, sama sepenemu, begandin bau bebendar bekereja ke pengarap te dibae Berita Injil.²⁸alu nda takutke munsoh kita. Ba munsoh kita, to nunjokke sida deka dirusak, tang ba kita, to nunjokke kita dilepaske. ²⁹Semua utae to endang dikereja Allah Taala magang. ³⁰Laban uleh pengaseh Iya, Iya udah meri kita hak ukae semina pecayake Kristus, tang mega ngenatke pemerinsa ketegal Iya, laban diato kita sama enggau aku bebendar ngereja pengawa, pengawa te udah dipeda kita kereja aku, alu agi mengkang dikereja aku diato, munyi te didinga kita.

Chapter 2

¹Bup Kudus Pilipi 2:1-2 Nya alai enti kita berasai diperansang laban kita begempung enggau Kristus, enti kita berasai lantang laban pengerindu Iya, enti kita bisi kaul enggau Roh Kudus, enti kita nelap sereta siru enggau pangan diri, ²awakka kita ngenyukupka pengaga ati aku: awakka kita sama sepenemu, rinduka pangan diri, besetuju sereta sebaka runding enggau pangan diri.³Anang ngereja utae semina berundengke dire mpu aja, taoka bepun ba ati te ka ngenyumbungke dire, tang enggau ati ke baroh, meruan ngumbae urang buke lebeh agi ari kita. ⁴ Anang semina berundengke dire mpu aja, tang berundeng meh ke urang bukae.⁵Gaga runding kita sebaka enggau runding Yesus Kristus, ⁶ Taja pen Iya endang Allah Taala tang Iya nda ngumbae dire sebaka enggau Allah Taala, ⁷ tang Iya ngelekake semua nya, alu ngaga Dire nyadi budak, adai ngena gamal mensia. ⁸ Iya ngemarohke Dire, alu ngasi nyentok ke mati, sampai mati ba kayu regang.⁹Nya kebuah Allah Taala ngangkatke Iya tinggi alu meri Iya nama te ari atas semua nama, ¹⁰ngambeke leboh nama Yesus disebut, semua utae ba serega, ba dunya enggau ba dunya te di baroh, besugang magang, ¹¹ alu semua dilah deka ngako Yesus nya Tuhan, ya ke mulia Allah Taala te Apai.¹²Nya kebuah, menyade ke dikerinduke aku, baka kita ke udah meruan ngasike aku, ukae semina leboh aku begulai nggau kita, tang kelebeh age leboh aku nda begulai nggau kita, awakke kita bekereja nggau ati te nangi sereta getar-getar ngenyukupke pengelepas kita; ¹³laban Allah Taala ke bekereja alam kita te ngasoh kita deka sereta uleh ngereja utae te ngerinduke ati Iya.¹⁴Anang mayoh jako taoka becekeh leboh kita ngereja semua utae, ¹⁵ngambeke kita nyadi anak Allah Taala ke nadae bepenyalah, tuci, nadae penimpang, leboh kita diau begulae nggau urang ke jae sereta bedusa, ke ndur kita mancar baka bintang ba dunya to. ¹⁶Enti kita bepegai tegoh ba jako ke mere pengidup, nya baru aku, leboh Hari Kristus, tao bemegahke dire ke nda lebu ngapa kereja.¹⁷Tang enti sema darah aku dituang kena genselan persembahan ke pengarap kita, ati aku gaga alu sama rami gaga ati nggau semua kita, ¹⁸baka kita ke gaga alu sama rami gaga ati nggau aku.¹⁹Enti Tuhan nulung, aku ngarapke dire uleh ngasoh Timotius nemuai age kita nda lama da age, ngambeke ati aku lantang leboh aku ninga berita pasal kita. ²⁰Aku nadae urang bukae ke baka iya, ke deka balat ibohke pengelantang kita. ²¹Semua urang bukae semina berundingke idup dire mpu aja, ukae berundingke kereja Yesus Kristus.²²Tang kita nemu pemesai guna Timotius ba aku, pasal iya ke sama bekereja nggau aku nusi Berita Manah, baka anak ke nulong apai. ²³ Nya kebuah aku ngarapke dire uleh ngasoh iya nemuai age kita, sepengelengkas aku nemu gaya pengidup aku dito; ²⁴alu aku ngarapke Tuhan deka mega ngasoh aku mpu nemuai age kita nda lama da age.²⁵Tang aku ngira dire patut ngiromke age kita menyade aku Epafroditus, ke sama kereja nggau aku, sereta sama nyadi tentara nggau aku, ke nyadi seruan kita nulong aku, ²⁶laban iya lelengauke semua bala kita, alu udah irau ati laban iya nemu kita udah ninga pasal iya ke nda dapat. ²⁷ Iya endang amat udah sakit, alu nyau deka mati. Tang Allah Taala udah kasihke iya, ukae semina kasihke iya, tang kasihke aku mega, nggai ke ati aku kelalu tusah.²⁸Nya kebuah aku majak age keran deka ngasoh iya nemuai age kita, ngambeke kita rami gaga betemu nggau iya baru, sereta ngambeke aku kurang agi irau. ²⁹Nya kebuah, sambut meh iya alam Tuhan nggau ati te gaga. ³⁰Alu beri meh basa ngagai semua urang ke baka nya, laban iya nyau ka mati bekereja ke Kristus, berambunke nyawa ngarike kita nemboke kereja kita ba aku.

Chapter 3

¹Ke pengujung iya, menyade, rami gaga meh kita alam Tuhan. Aku nda leju betando nulehke utae to age kita, laban utae to pulai ke penyamai kita. ²Bejaga ari sida udok, iya nya urang ke ngereja penyae, bejaga ari urang ke besayatke tubuh. ³ Laban kitae teo urang ke nerima tutus ke amat, ke nyembah Allah Taala alam Roh, ke temegahke dire alam Yesus Kristus, alu nda manggaike dire ba utae ke dikereja ba tubuh,⁴taja pan aku bise kebuah temegahke utae ke dikereja ba tubuh aku. Enti urang ngumbae dire bise kebuah temegahke utae ke dikereja ba tubuh, aku mayoh age kebuah: ⁵Aku ditutus leboh umur aku lapan hari, Aku urang Israel, ari raban bansa Benyamin, urang Ibrani ke diadaike urang Ibrani. Nyadi ba pasal Adat,aku urang Farisi,⁶Ba pasal pengangkun aku ke Adat, aku udah merinsake jemaat. Ba pasal diau lurus ba baroh Adat, aku nadae penyalah. ⁷ Tang semua penguntung te udah uleh aku suba, diato dikumbae aku pengerugi magang, ketegal Kristus.⁸Lebih agi ari nya, aku ngira semua utae pengerugi magang enti dibandingke nggau utae te lebeh agi beguna, iya nya nemu Yesus Kristus Tuhan aku. Ketegal Iya, aku udah muai semua utae, alu ngira semua utae nya sampah magang, ngambeke aku tao bempu Kristus, ⁹ alu diau alam Iya, ukae ngembuan pengelurus ke aku mpu ke datae ari Adat, tang pengelurus ke datae uleh pengarap ke Kristus, pengelurus ke datae ari Allah Taala, ke bepun ba pengarap. ¹⁰ Aku ingin deka nemu Kristus, sereta nemu kuasa pengangkat Iya ari mati, alu sama nggau Iya ngasaike pemerinsa Iya, alu nyadi sebaka nggau Iya alam pemati Iya, ¹¹ngambeke, enti uleh, aku diangkatke idup baru ari mati.¹²¹³¹⁴Bup Kudus Pilipi 3:12-14 Ukai reti nya aku udah bulih semua utai nya, tauka udah datai ba adan. Tang aku majak bebendar ngulihka prais nya, laban Kristus udah bempu aku. Menyadi, aku ukai ngumbai diri udah bulih prais nya. Utai ti dikereja aku nya, aku badu agi ngingatka utai ti udah, lalu bebendar ngulihka utai ti di mua. Aku majak belanda terus ngagai adan, ngulihka prais, iya nya kangau Allah Taala, ulih Jesus Kristus, ke mai aku ke serega.¹⁵Awakke semua kitae ke besai tuai sebaka runding nggau pangan dire. Alu enti rundeng kita nda sebaka, Allah Taala deka mega madahke nya age kita. ¹⁶ Tang aram kitae bepegai tegoh ba utae te udah uleh kitae.¹⁷Menyade, awakke kita sama nggau urang bukae nunda teladan aku, alu peratike sida ke nunda teladan te udah dibere kami age kita. ¹⁸ Laban, munyi te suah udah dipadahke aku age kita, alu diato aku madahke nya baru age kita nggau ai mata, mayoh urang nyadi munsoh regang Kristus. ¹⁹ Sida nya deka dirusak. Perut sida nyadika petara sida, alu sida temegahke utae te patut dikemaluke sida. Sida nguingke rundeng sida age utae dunya.²⁰Tang kitae to peranak serega, alu kitae nganti Juruselamat kitae datae ari serega, iya nya Tuhan Yesus Kristus. ²¹ Iya deka ngubah tubuh kitae ke lemi to, ngambeke iya nyadi sebaka nggau tubuh Iya Mpu te bemulia, ngena kuasa te dikena Iya ngasoh semua utae nunduk age Iya magang.

Chapter 4

¹Nya kebuah, menyade ke dikerindu sereta dikelengauke aku, ke nyadike pengaga nggau makota aku, bediri tegap alam Tuhan, menyade. ²Aku minta Euodia, alu aku minta Sintikhe besetuju nggau pangan dire alam Tuhan. ³Alu aku minta nuan, pangan aku ke taluk, nulong sida indo to laban sida udah jamah amat nggau aku nusi Berita Injil, sama nggau Klemens, nggau semua sida bukae ke sama bekereja nggau aku, ke bise nama alam buku pengidup.⁴Seruran gaga ati alam Tuhan. Aku nando nya baru, gaga ati meh! ⁵Awakke semoa urang nemu penyiru kita. Tuhan nyau damping. ⁶ Anang irauke utae, tang alam semua utae, bantaike semua peminta kita age Allah Taala ngena sampi, sampi peminta, nggau sampi terima kaseh. ⁷ Alu pemaik Allah Taala, te ngeluek peragam mensia, deka nyaga ati nggau rundeng kita alam Yesus Kristus.⁸Ke pengujung iya, menyade, semoa utae ke amat, ke manah, ke lurus, ke tuci, ke badas, ke nelap, ke pemado iya badas, ke tao dipuji, perundeng ke meh semoa utae nya. ⁹Kereja semoa utae ke udah dipelajar, udah diterima, udah didinga, udah dipeda kita kereja aku, kereja meh semoa utae nya, alu Allah Taala ke mere pemaek deka seretai nggau kita.¹⁰Ati aku balat gaga alam Tuhan, laban kita diato nyau nemu kirohke aku baru. Iya ke amat, kita endang amat nemu kirohke aku suba, tang kita nadae peluang ndur kita ngayanka nya. ¹¹Ukae reti nya aku sebanake penyuntok dire, laban aku udah belajar nemu puas ati nemuka aku suntok taoka nda. Aku nemu reti asai suntok, alu aku pan nemu reti asai bise utae. ¹²Alam semoa utae, aku udah nemu cara ke rahasia kena aku napi maya aku kenyang taoka lapar, maya aku mayoh utae taoka suntok. ¹³Aku uleh ngereja semoa utae uleh Iya ke meri aku pengering.¹⁴Tang manah amat kita udah nggau aku besaopke penusah. ¹⁵ Kita urang Filipi sige nemu, leboh aku baru belabuo nusi Berita Injil suba, leboh aku angkat ari menua Makedonia, nadae jemaat deka nulong aku, kelimpah ari kita; ¹⁶ pengudah nya, leboh aku ba Tesalonika kita suah ngiromka tulong age aku. ¹⁷Ukae reti nya aku minta pemeri nya, tang aku deka meda pemesai penguntung kita.¹⁸Aku udah nerima semoa bayar, lebeh ari cukup. Aku puas ati, laban aku udah nerima ari Epafroditus pemere ke dikiromka kita age aku, persembahan ke bau rengut, persembahan ke diterima sereta dikerinduke Allah Taala. ¹⁹Alu Allah Taala aku, deka meri semua utae ke dipeguna kita, nitehke pengaya mulia Iya alam Yesus Kristus. ²⁰ Beri meh mulia age Allah Taala nggau Apai kitai belama-lama iya. Amin.²¹Beri tabi basa age genap iko urang kudus. Bala menyade ke begulae nggau aku dito, bela ngiromke tabi basa age kita. ²²Semoa urang kudus bela ngiromke tabi basa age nuan, kelimpah ari sida ke kereja alam istana Kaisar. ²³Pengaseh ari Tuhan Yesus Kristus nyeretai roh nuan. Amin.

Colossians

Chapter 1

¹Surat ari Paulus, rasul Yesus Kristus ulih peneka Allah Taala, enggau ari menyadi kitai Timotius, ²Ngagai bala nembiak Tuhan enggau ngagai menyadi lelaki enggau menyadi indu kitai ke tetap ati ngagai Kristus di Kolose: Awak ka Allah Taala ianya Apai kitai meri kita berekat enggau pemaik. ³Kami seruran meri terima kasih ngagai Allah Taala ianya Apai Yesus Kristus Tuhan kitai, lebuh kami besampi ka kita,⁴aban kami bisi ninga pasal pengarap kita ke Yesus Kristus, enggau pasal pengerindu kita ke semua nembiak Tuhan, ⁵ketegal pengadang ti disedia ke kita di surga. Kita udah ninga pasal pengadang tu suba dalam pesan iya ke bendar, iya nya Berita Manah ⁶iya ke udah datai ba kita. Baka iya ke bebuah sereta ngerembai di serata dunya, baka nya mega Berita Manah nya udah bebuah ba bala kita kenyau ari maya kita ke terubah ninga iya lalu belabuh mereti ka semua pemendar pasal pengasih Allah Taala. Kudus.⁷Kita udah nemu pasal pengasih nya ari Epapras, orang ke sama bekereja enggau kami, ke dikerindu ka kami. Epapras nya orang ke tetap ati bekereja ke Kristus ngari ka kita, ⁸lalu iya udah madah ngagai kami pasal pengerindu kita dalam Roh Kudus.⁹Nya kebuah, kenyau ari maya kami ninga nya, kami enda ngetu besampi ka kita, minta kita dipenuh ka enggau penemu pasal peneka Allah Taala, sereta enggau semua penemu-dalam enggau pemereti iya ke datai ari Roh Kudus, ¹⁰ngambi ka kita idup nitih ka jalai Tuhan, ngerindu ka ati Ia lebuh kita bebuah ngereja semua pengawa iya ke manah, sereta mansang dalam penemu pasal Allah Taala.¹¹Awak ka kita digaga nyadi kering ulih semua pengering iya kedatai ari kuasa Iya ke mulia, lalu awak ka kita sedia tan ngetat ka semua pemerinsa enggau ati iya ke liat, lebuh kita, enggau ati iya ke gaga ¹²meri terima kasih ngagai Apai, ke udah ngasuh kami bekunsi ka pesaka nembiak Tuhan ke diau dalam penampak.¹³Ia udah ngelepas ka kitai ari kuasa pemetang, lalu mindah ka kitai agai Perintah Anak ke dikerindu ka Ia, ¹⁴ke udah nebus kitai, reti nya, udah ngampun dosa kitai.¹⁵Kristus nya meh gamal Allah Taala iya ke enda ulih dipeda. Ia Anak ke diadai ka ari atas semua utai iya ke digaga, ¹⁶laban semua utai ti di serega enggau di dunya udah digaga ulih Kristus, utai iya ke ulih dipeda enggau iya ke enda ulih dipeda, nemuka utai nya tahkta, tauka kuasa, tauka printah, tauka pemerintah -- semua utai nya udah digaga ulih Kristus, ke Kristus. ¹⁷Kristus endang udah bisi dulu ari semua utai, lalu semua utai begempung dalam Iya.¹⁸Kristus nyadi kepala ke tubuh, ia nya jemaat. Kristus nyadi ka pun, Anak ke terubah diangkat ka ari mati, ngambi ka Ia ari atas semua. ¹⁹Laban semua personaliti Allah Taala udah gaga diau dalam Kristus, ²⁰lalu ulih Kristus, Allah Taala udah gaga ati mai semua utai bebaik enggau Allah Taala Empu, nemuka di dunya tauka di serega, ulih darah Kristus ti dituang ba kayu regang.²¹Lalu kita, ke udah beserara ari Allah Taala, lalu udah bemunsuh enggau Ia dalam ati kita, lalu udah ngereja penyai, ²²diatu udah dibai Kristus bebaik enggau Allah Taala ngena tubuh Kristus Empu, ulih pemati Ia, ngambika Ia nyerah ka kita kudus, nadai bepenyalah, nadai jalai mantah, ngagai Allah Taala, ²³asal ga kita majak tegap sereta tan dalam pengarap, enda bekinsit ari pengadang ti disemaya Berita Manah ti udah didinga kita, ti udah ditusui ngagai semua orang di baruh langit. Aku udah nyadi ulun Berita Manah nya.²⁴Diatu aku gaga ati natka pemerinsa, ke penguntung kita, lalu dalam tubuh aku empu, aku ngenyukupka pemerinsa ti enda ditatka Kristus, ke penguntung eklisia, iya nya tubuh Ia. ²⁵Aku udah diasuh Allah Taala bekereja ke Jemaat, ngereja pengawa iya ke udah diberi Ia ngagai aku ke penguntung kita, ngambi ka jaku Allah Taala ditemu magang, ²⁶iya nya misteri iya ke udah dilalai ka Allah Taala ari semua serak sejeman-jeman tu, tang diatu dipandang ka ngagai nembiak Ia. ²⁷Allah Taala udah mandang ka nya laban Ia deka ka kita orang bansa bukai nemu pemesai pengaya enggau mulia misteri nya, iya nya Kristus ke diau dalam kita, ke alai kita manggaika pengadang kita deka sama enggau bempu mulia Allah Taala.²⁸Kristus nya ke ditusi kami, lalu kami meri jaku tangkan sereta ngajar genap iku orang ngena semua penemu-dalam, ngambika kami ulih nyerahka genap iku sida chukup badas dalam Kristus. ²⁹Nya meh kebuah aku bebendar bekereja ngena semua pengering kuasa iya ke diberi Ia ngagai aku.

Chapter 21Laban aku dekaka kita nemu pemendar aku bekereja ke kita, enggau ke sida ke di Laudisia, enggau ke semua orang ke enda kala betemu betunga mua enggau aku. 2Aku dekaka ati sida diperansang sereta begempung dalam pengerindu, ngambika sida meretika semua utai, lalu nemu misteri Allah Taala, iya nya Kristus Empu,3 ke alai semua penemu-dalam enggau penemu dilalaika.4Aku nyebut tu ngambika orang enda ulih nipu kita ngena kelakar ti manah didinga. 5Laban taja pen aku enda begulai enggau kita batang tubuh, tang aku begulai enggau kita dalam roh, lalu aku gaga meda kita seati sereta tegap dalam pengarap kita ke Kristus.

⁶Nyadi laban kita udah nerima Jesus Kristus nyadika Tuhan kita, awakka kita majak idup dalam Iya, ⁷beurat sereta mansang dalam Iya, lalu nyadi tegap dalam pengarap, nitihka ajar ti udah diberi ngagai kita, lalu seruran meri terima kasih.8Anang nejuka orang nipu kita ngena penemu enggau kelakar ti nadai reti, ti datai ari ajar mensia, ti datai ari ajar bala roh ti merintah di langit enggau di dunya tu, ukai ari Kristus. 9Laban semua personaliti Allah Taala endang diau dalam tubuh Kristus,10lalu kita udah diberi pengidup enggau penuh dalam Kristus ke ari atas semua pemerintah enggau kuasa.11Dalam Kristus mega kita udah ditutus ngena chara roh, lebuh Iya ngelepaska kita ari ulah ti bedosa, ukai ditutus jari mensia tang, tang ditutus Kristus, 12 lebuh kita dikuburka sama enggau Iya lebuh kita dibaptisa, lalu kita mega diangkatka ari mati sama enggau Iya ulih pengarap kita ke kuasa Allah Taala ti ngangkatka Iya ari mati.13 Lebuh kita agi mati dalam dosa, lalu kita apin ditutus ari dosa kita, Allah Taala ngidupka kita sama enggau Kristus, lebuh Iya ngampun kitai ari semua dosa kitai, 14 lebuh Iya muai semua adat ti ditulis enggau atur ti ngelaban kitai. Iya muai semua utai nya, lebuh Iya mantangka sida ba kayu regang. 15 Iya ngerampas semua senyata ari perintah enggau kuasa, lalu mandangka sida ngagai orang mayuh, kena Iya ngayanka Diri udah menang ngelaban sida ngena kayu regang.16 Nya alai anang nejuka orang ngakim kita pasal utai ti diempa tauka diirup kita, tauka pasal hari ti kudus, tauka pasal Gawai Anak Bulan, tauka pasal hari Sabat. 17 Semua utai nya semina ayuk utai ti deka datai, tang utai ti bendar diempu Kristus.18Anang nejuka orang ngumbai kita enda chukup badas. Sida nya orang ke pura-pura baruh ati lalu besembahka melikat. Sida bejakuka pasal genera, ngerigangka diri enggau nadai kebuah ngena runding mensia. 19 Sida enda bepegai teguh ba Kristus, ke nupi sereta bejantilka semua perengka tubuh nya ngena urat enggau rakat, lalu ngasuh tubuh nya mansang besai nitihka peneka Allah Taala.20 Enti kita udah mati enggau Kristus, lalu udah dilepaska ari roh ke merintah di langit enggau di dunya, nama kebuah kita diau baka ke agi diempu dunya? Nama kebuah kita nunduk ngagai adat baka 21“Anang megai nya, Anang ensepi nya, Anang negu nya”? 22 Semua adat nya bejakuka pasal utai ti nemu abis lebuh sida udah dikena, laban utai nya semina adat enggau ajar mensia. 23Adat nya baka ke beduduk ba penemu-dalam, ngasuh orang pura-pura ngayanka diri kudus, ngayanka diri baka ke baruh ati, merinsaka tubuh diri, tang utai nya nadai guna kena nagang pengingin tubuh.

Chapter 31 Nya alai enti kita udah diangkatka idup baru enggau Kristus, tumpuka ati kita ngagai utai ti di serega, alai Kristus ke duduk muak ari kanan Allah Taala. 2Berundingka utai serega, ukai berundingka utai dunya, 3laban kita udah mati, lalu pengidup kita diatu dilalaika enggau Kristus dalam Allah Taala. 4Lebuh Kristus, ke nyadi pengidup kitai, pegari, kita deka mega pegari enggau Iya dalam mulia!5Nya alai bunuh semua pengingin dunya ti dalam kita, baka: pengawa bambai, ulah ti kamah, runding ti kamah, pengingin ti jai, enggau pengamu (reti nya nyembah engkeramba). 6Nya utai ti nyungkak Allah Taala ringat ngagai orang ke enda ngasi.7Nya meh gaya pengidup kita suba, lebuh kita agi nitihka pengingin dunya.8Tang diatu buai semua utai nya ari kita, baka: pengeringat, ati ti ngeransi, ati ti bedendam, ati ti seruran deka bejakuka orang, enggau jaku ti kamah.9 Anang bulaka pangan diri, laban kita udah ngelengkaka pengidup ti lama, enggau semua pengawa iya, 10 lalu udah nyadi mensia ti baru, ke majak diubah nyadi baru belama dalam penemu neladan gamal Allah Taala Empu. 11Dalam pengidup ti baru tu sigi nadai bida entara orang bansa bukai enggau orang Judah, entara orang ke udah ditutus enggau orang ke enda ditutus, entara orang ke enda beradat enggau orang ke semina pama mimit ari jelu, entara orang ke ulun enggau orang ke ukai ulun, tang Kristus nyadi semua, dalam semua!12 Nya alai, laban kita udah dipilih Allah Taala nyadi orang ke kudus sereta dikerinduka Iya, rasukka penyiru, penelap, ati ti baruh, ati ti nemu nunduk ngagai pangan diri, enggau ati ti liat. 13 Sabar enggau pangan diri, lalu ampun pangan diri enti kita bisi enda nyamai ati ngagai pangan diri. Baka Tuhan ke udah ngampun kita, baka nya mega kita ngampun pangan diri. 14Lebih ari semua, rasukka pengerindu kena ngempung semua utai nyadi siti.

¹⁵Lalu awakka pemaik Kristus merintah dalam ati kita, laban semua kita udah dikangauka ngagai pemaik nya dalam siti tubuh. Lalu seruran beterima kasih. ¹⁶Awakka semua jaku Kristus diau dalam kita. Ajar lalu rara pangan diri ngena semua penemu-dalam, lalu belagu ngena masmur, pantun, enggau ngena lagu Roh ngagai Allah Taala, enggau ati ti beterima kasih. ¹⁷Dalam semua utai ti dikereja kita, nemuka ngena jaku tauka ngena pengawa, kereja semua utai nya dalam nama Tuhan Jesus, meri terima kasih ngagai Allah Taala dalam nama Iya.¹⁸Kita ke bini, nunduk ngagai laki kita, laban nya endang patut dikereja kita dalam Tuhan. ¹⁹Kita ke laki, rinduka bini kita, lalu anang kasar enggau sida. ²⁰Kita ke anak, ngasika apai indai kita dalam semua utai, laban nya ngerinduka ati Tuhan. ²¹Kita ke apai, anang ngereja utai ti tau ngasuh anak kita ringat, enggai ke sida alah semengat.22 Kita ke ulun, ngasika tuan kita dalam semua utai, ukai semina lebuh sida meda kita ketegal kita minta diri dikerinduka sida, tang enggau pengabis ati kita laban kita nangika Tuhan. 23 Kereja semua utai enggau pengabis ati kita, baka ke bekereja ke Tuhan, ukai ke mensia, 24laban kita nemu, kita deka nerima ari Tuhan pesaka nyadika upah kita, laban kita bekereja ke Tuhan Jesus Kristus. 25 Laban orang ke ngereja penyalah deka diupah nitihka penyalah ti dikereja iya, lalu Tuhan enda bepilih mata.

Chapter 41 Kita ke tuan, intu ulun kita enggau badas sereta lurus, laban kita empu nemu kita bisi mega Tuan di serega,2 Seruran majak besampi. Lebuh kita besampi, seruran bejaga sereta besampi terima kasih. 3Besampi mega ke kami, minta Allah Taala muka pintu ngambika kami ulih nusui misteri Kristus. Nya pengawa ti ngasuh aku kena tutup. 4Besampi ke aku, ngambika aku ulih nerangka misteri nya, baka ti patut dikereja aku.5 Kita enda tau enda pintar lebuh kita begulai enggau orang ke ukai orang Kristian, ngena semua peluang kita. 6 Awakka jaku kita seruran badas sereta ngenyamaika ati orang, ngambika kita nemu jalai kita patut nyaut semua orang.7 Taikikus deka madahka semua berita pasal aku ngagai kita. Iya tu menyadi ke dikerinduka kami, ke tetap ati enggau kami bekereja ke Tuhan. 8Aku udah ngasuh iya nemuai ngagai kita ketegal tuju tu aja, iya nya, ngambika kita nemu berita pasal kami, sereta ngambika iya meransang kita. 9 Iya deka datai sama enggau Onisimus, menyadi ke tetap ati, ke dikerinduka kitai, ke ari raban kita empu. Seduai iya deka madah ngagai kita semua utai ti nyadi ditu.10 Aristarkus, ke ditutup dalam rumah jil sama enggau aku, ngirumka tabi basa ngagai kita, lalu baka nya mega Mark, petunggal Barnabas. (Kita udah nerima atur pasal iya; enti iya datai, sambut meh iya.) 11Jesus, ke dikumbai Justus, mega ngirumka tabi basa. Ka semina sida tiga tu aja orang Judah ke arap, ke bekereja enggau aku ke Perintah Allah Taala, lalu sida tiga tu udah ngelantangka ati aku.12 Epaphras, iya nya siku raban kita empu, ke nyadi ulun Jesus Kristus, ngirumka tabi basa. Iya seruran bebendar amat besampika kita, ngambika kita nyadi orang ke besai tuai dalam pengarap, lalu nemu semua peneka Allah Taala. 13Laban aku besaksi madahka iya udah bebendar amat bekereja ke kita, enggau ke sida ke di Laudisia, enggau di Hierapolis. 14 Luke, lutur ke dikesayauka kitai, enggau Demas ngirumka tabi basa ngagai kita.15Beri tabi basa ari aku ngagai bala menyadi ke di Laudisia, kelebih agi ngagai Nympa, enggau ngagai raban eklisia ke begempuru dalam rumah iya. 16Lalu lebuh surat tu udah dibacha di mua bala kita, awakka iya mega dibacha dalam eklisia di Laudisia. Lalu kita patut mega macha surat ari Laudisia. 17 Lalu sebut ngagai Arkipus, “Nuan enda tau enda nembuka pengawa ti udah diterima nuan dalam Tuhan.”18 Aku, Paul, ke nulis leka jaku tu: Tabi ari Paul. Kingatka aku ke ditanchang ngena rantai!Awakka Allah Taala merekatka kita.

1 Thessalonians

Chapter 1<<<<<<< HEADAri paulus, Silwanus alai Timotius ke jemaat ngusung urang Tesalonika diau dalam Allah Apai alai didalam Tuhan Yesus Kristus.Pengadu kasih ngau damai tamai kitai.=======

¹Surat ari Paul, Silwanus, enggau Timotius,Ngagai jemaat di Tesalonika dalam Allah Taala iya ke Apai enggau Tuhan Yesus Kristus:Awak ka berekat enggau pemaik diberi agai kita.>>>>>>> 2cd8bbf50632716ef354c06d0d89d7471129af11<<<<<<< HEAD²Kami seruran meri terima kasih ngagai Allah Taala ke semua kitai, lalu seruran nyebut nama kita dalam sampi kami, ³ngingatka di mua Allah Taala ti Apai, pengawa ti dikereja kita ke pengarap, pengawa ti dikereja kita ketegal pengerindu, enggau penegap pengadang kita ke Yesus Kristus Tuhan kitai.=======²Kami meruan meri terima kasih agai Allah Taala ke semua kita, lalu meruan nyebut nama kita dalam sampi kami, ³ngingatka di mua Allah Taala iya ke Apai, pengawa iya ke dikereja kita ke pengarap, pengawa iya ke dikereja kita ketegal pengerindu, enggau penegap pengadang kita ke Yesus Kristus Tuhan kitai.>>>>>>> 2cd8bbf50632716ef354c06d0d89d7471129af11<<<<<<< HEAD⁴Laban kami nemu, menyadi ke dikerinduka Allah Taala, ⁵Iya udah milih kitai laban Berita Manah ti ditusi kami ngagai kita ukai semina ditusi kami ngena leka jaku aja, tang mega ngena kuasa, enggau Roh Kudus, sereta enggau ngena pemesai pengarap kami ke Berita Manah. Kitai nemu gaya pendiau kami, lebuh kami begulai enggau kitai, ke penguntung kitai.=======⁴Bala kaban belayan iya dikerindu ka Allah Taala , dinga kita, Ia udah milih kita, ⁵laban Injil iya ke diajar kami agai kita ukai semina diajar kami ngena leka jaku aja, tang mega ngena kuasa, enggau Roh Kudus, sereta enggau ngena pemesai pengarap kami ke Injil. Kita nemu gaya pendiau kami, lebuh kami begulai enggau kita, ke penguntung kita.>>>>>>> 2cd8bbf50632716ef354c06d0d89d7471129af11<<<<<<< HEAD⁶Lalu kitai nunda teladan kami enggau teladan Tuhan. Taja pen kita balat diperinsa, ⁷tang kita nerima jaku nya ngena pengaga ti datai Roh Kudus, ngambika kitai nyadi teladan ke semua urang ke arap di Makedonia enggau di Akaya=======⁶Lalu kita nunda teladan kami enggau teladan Tuhan. Taja pen kita balat diperinsa, tang kita nerima jaku nya ngena pengaga iya ke datai Roh Kudus, ⁷ngambi ka kita nyadi teladan ke semua orang ke arap di Makedonia enggau di Akhaya.>>>>>>> 2cd8bbf50632716ef354c06d0d89d7471129af11<<<<<<< HEAD⁸Laban jaku Tuhan udah ngerembai ari kitai ukai semina di Makedonia enggau di Akhaya, tang di semua endur alai pengarap kitai ke Allah Taala udah ditemu urang. ⁹Nya alai kami enda ibuh bejakuka pasal nya, laban urang ke di menua nya empu madahka gaya pemendar kitai nyambut kami, enggau gaya kitai nguingka diri ari engkeramba ngagai Allah Taala, lalu bekereja ke Allah Taala ti bendar, ¹⁰Allah Taala ti idup, sereta nganti Anak Iya datai ari serega, ke udah diangkatka Iya ari mati, iya nya Yesus ke ngelepaska kitai ari pengeringat ti deka datai.=======⁸Laban jaku Tuhan udah ngerembai ari kita ukai semina di Makedonia, enggau di Akhaya, tang di semua endur, pengarap kita ke Allah Taala udah ditemu orang. Nya meri kami enda ibuh bejaku ka pasal nya, ⁹laban orang ke di menua nya empu madahka gaya pemendar kita nyambut kami, enggau gaya kita nguing ka diri ari berhala agai Allah Taala, lalu bekereja ke Allah Taala ti bendar, Allah Taala ti idup serta bendar, ¹⁰sereta nganti Anak Ia datai ari surga, ke udah diangkat ka Ia ari mati, ia nya Yesus ke ngelepaska kitai ari pengeringat iya ke deka datai.>>>>>>> 2cd8bbf50632716ef354c06d0d89d7471129af11

Chapter 2

¹Bala menyadi, kita nemu laban penatai kami agi kita sigi bisi reti. ²Taja pen kami diperinsa sebedau ia, sebaka enggau utai ia ke dipeda kita, diperinsa serta dipejai ba Filipi, tang kami bisi ngempu pemerani alam Allah Taala alam ngajar injil* Allah Taala agi kita, pia pen mayoh nyakal kami.³Laban, nama utai kediajar kami enggau kita nda berasal ari utai ke nyesat ka kita, tau ka ari utai iya ke palsu, ⁴tang sebaka enggau kami ia ke udah disetuju Allah Taala munyi utai diajar dalam injil, munyi jaku kami, ukai ngenyenang ka ati mensia tang kena ngenyenang ka Allah Taala iya ke nguji ati kami.⁵Kami nda kala datai ngerayu kita, kita nemu mega, tau ka enggau akal pengamo -- Allah Taala Empu nyadi ka saksi kami, ⁶lalu kami pen ukai mega minta puji ari mensia, ari kita tau ka urang bukai, taja pen kami tu bala rasul Kristus.⁷Tang kami nelap lebuh kami begulai enggau kita, baka indai ke siru enggau anak diri. ⁸Kami balat rindu ka kita datai ke kami sedia deka meri agi kita, ukai semina injil ari Allah Taala, tang mega nyawa kami empu, laban kami balat sayau ka kita. ⁹Kita, menyadi, tentu ingat ka pemendar kami kerja. Kami gawa siang malam, ngambi ka kami enda nating kita lebuh kami ngajar injil Allah Taala ngagai kita.¹⁰Kita empu nyadi ka saksi, Allah Taala mega meda ulah kami endang tuchi, betul, sereta benar, lebuh kami begulai enggau kita. ¹¹Kita empu nemu, kai ngajar kita, ngering ka kita, nyuruh semua kita, baka apai ke ngintu anak diri, ¹²Awak ka kita idup sebaka enggau peneka Allah Taala , ngangauka kita ngagai kerajaan ia enggau ngagai kemuliaan Ia empu.¹³Lalu kami mega seruran meri terima kasih ngagai Allah Taala ke nya, ngambika lebuh kita nerima jaku Allah Taala, iya ke didinga kita ari kami suba, kita nerima ia ukai baka ke nerima jaku mensia, tang nerima jaku Allah Taala, laban ia sigi amat jaku Allah Taala, Iya ke benong bekereja dalam kita,orang iya ke percaya.¹⁴Bala menyadi, Laban kita udah nyadi urang iya ke nunda teladan Jemaat Allah Taala dalam Yesus Kristus iya ke ba Yudea, laban kita empu ngetat ka diri diperinsa ka bansa kita empu, baka sida ba Yudea iya ke diperinsa ka orang Yahudi, ¹⁵ke udah munuh Tuhan Yesus enggau sida nabi, lalu muru kami. Sida ngasuh Allah Taala nda lantang ati, sereta ngelaban semua orang ¹⁶laban sida nagang kami madah agi orang bansa bukai injil iya ke ulih nyelamat ka sida. Nya meh kebuah, baka selama, sida sigi bagas ngisi diri penuh enggau dosa. Tang diatu Allah Taala udah ringat ngagai sida.¹⁷Bala menyadi, lebuh kami nadai begulai enggau kita secara fisik ukai dalam roh --- kami balat lelengau ka kita, deka betemu betunga mua enggau kita. ¹⁸Laban kami sigi amat ka nemuai ngagai kita. Aku, Paulus , sigi enda ngetu-ngetu nguji nemuai ngagai kita, tang Setan nagang kami. ¹⁹Laban nama pengadang kami, tauka pengaga kami, tauka utai iya ke tau dikemegah ka kami di mua Tuhan Yesus, ati ukai kita, lebuh Iya datai baru? ²⁰Iya ke bendar, kita nyadi mulia serta pengaga ati kami.

Chapter 3<<<<<<< HEAD

¹Nya alai leboh kami nyau enda uleh tatka diri age, kami alu mutus ka runding ninggal ka diri di Atena.² Kami alu ngasoh Timotius, menyadi kitai, ke bekereja ke Allah Taala sama enggau kami ngerembai ka Berita Badas pasal Kristus,ngagai kita ngambi nguat ka ati nuan ³ngambi ka iya ngeringka sereta meransang kita dalam pengarap, ngambika nadai siko kita goyah leboh kita kena perinsa. Kita empu nemu, pemerinsa nya endang bisi nyadi ba kitai.=======¹Nya meh lebuh kami nyau enda ulih ngenat ka utai agi, kami lalu mutus ka runding ninggal ka diri di Atena. ²Kami lalu ngasuh Timotius, menyadi kitai, ke bekereja ke Allah Taala sama enggau kami ngerembai ka Injil pasal Kristus, ngambika ia ngering ka sereta meransang kita dalam pengarap, ³ngambi ka nadai siku kita beguyat lebuh kita kena perinsa. Kita empu nemu, pemerinsa nya endang ungkup kitai.>>>>>>> 2cd8bbf50632716ef354c06d0d89d7471129af11<<<<<<< HEAD⁴Laban leboh kami begulai enggau kita, kami bisi madah, sebedau utai nya nyadi, kitai sige deka kena perinsa. Diato kita nemu utai nya udah nyadi.⁵ Nya meh kebuah, leboh aku nyau nda uleh ngetatka age, aku alu ngasoh nemuai ngagai kita ngambika aku nemu pasal iman kita, laban aku irau enggai ke Sitan nguji kita, alu ngelebuka pengawa kami.=======⁴⁵Laban lebuh kami begulai enggau kita, kami bisi madah, sebedau utai nya nyadi, kitai sigi deka kena perinsa. Diatu kita nemu utai nya udah nyadi. 5 Nya meh kebuah, lebuh aku nyau enda ulih natka diri agi, aku lalu ngasuh Timoti nemuai ngagai kita ngambika aku nemu pasal pengarap kita, laban aku irau enggai ke Sitan nguji kita, lalu ngelebuka pengawa kami>>>>>>> 2cd8bbf50632716ef354c06d0d89d7471129af11<<<<<<< HEAD⁶Tang,diato, Timotius baru udah pulai kito ari kita, alu udah mai berita ti badas pasal pengarap enggau pengasih kita. Iya madahka pasal kita ke udah badas amat seruran ngingatka kami sereta lelengauka kami, baka kami ke lelengauka kita.⁷ Nya meh kebuah, menyadi, dalam semua penusah enggau pemerinsa kami, kami berasai teperindang uleh kita ketegal pengarap kita.=======⁶⁷6 Tang diatu Timoti baru udah pulai kitu ari kita, lalu udah mai berita ti manah pasal pengarap enggau pengerindu kita. Iya madahka pasal kita ke udah manah amat seruran ngingatka kami sereta lelengauka kami, baka kami ke lelengauka kita. 7Nya meh kebuah, menyadi, dalam semua penusah enggau pemerinsa kami, kami berasai diperansang ulih kita ketegal pengarap kita.>>>>>>> 2cd8bbf50632716ef354c06d0d89d7471129af11<<<<<<< HEAD⁸Laban diato kami idup, enti kita majak bediri teguh dalam Tuhan.⁹ Baka ni ko kami uleh meri terima kasih ti cukup ngagai Allah Taala, ke semua pengaga ti diasai ka kami di mua Allah Taala ketegal kita?¹⁰ Tawas malam kami enggau engka pemendar besampi minta diri betemu enggau kita mua mata, alu meri ngagai kita utai ti age bisi kurang dalam pengarap kita.=======⁸⁹¹⁰8Laban diatu kami idup, enti kita majak bediri tegap dalam Tuhan. 9Baka ni ku kami ulih meri terima kasih ti chukup ngagai Allah Taala, ke semua pengaga ti diasaika kami di mua Allah Taala ketegal kita? 10Siang malam kami enggau naka pemendar besampi minta diri betemu enggau kita mua mata, lalu meri ngagai kita utai ti agi bisi kurang dalam pengarap kita.>>>>>>> 2cd8bbf50632716ef354c06d0d89d7471129af11<<<<<<< HEAD¹¹Nya alai diato awak ka Allah Taala ti Apai kitai, enggau Yesus Kristus Tuhan kitai, nujuka pejalai kami ngagai kita.¹² Lalu awak ka Tuhan ngasoh kita majak balat age rindu ka pangan diri, enggau rindu ka semua urang, baka kami ke balat rindu ka kita.¹³ Lalu awak ka Iya ngering ka ati kita kudus sereta nadai bepenyalah di mua Allah Taala ti Apai kitai, leboh Tuhan Yesus datai, sama enggau semua urang Kudus Iya=======¹¹¹²¹³11Nya alai diatu awakka Allah Taala ti Apai kitai, enggau Jesus Kristus Tuhan kitai, nujuka pejalai kami ngagai kita. 12Lalu awakka Tuhan ngasuh kita majak balat agi rinduka pangan diri, enggau rinduka semua orang, baka kami ke balat rinduka kita. 13 Lalu awakka Iya ngeringka ati kita kudus sereta nadai bepenyalah di mua Allah Taala ti Apai kitai, lebuh Tuhan Jesus datai, sama enggau semua nembiak Iya ti kudus.>>>>>>> 2cd8bbf50632716ef354c06d0d89d7471129af11

Chapter 4<<<<<<< HEAD

¹Ba pengujong iya, Kaban-belayan, kami minta alu meransang kita alam Tuhan Yesus, ngambe baka kita ke udah belajar ari kami kati jalai kita patut idup, alu uleh ngerindu ka ati Allah Taala, baka ke dikereja kita diato, awak ka kita majak ngereja lebih agi ari nya. ²Laban kita nemu ajar iya ka udah dembe kami ngagai kita di baroh kuasa Tuhan Yesus.=======¹²1Ke pengujung iya, menyadi, kami minta lalu meransang kita dalam Tuhan, baka kita ke udah belajar ari kami jalai kita patut idup, lalu ngerinduka ati Allah Taala, baka ke dikereja kita diatu, awakka kita majak ngereja lebih agi ari nya. 2Laban kita nemu ajar ti udah diberi kami ngagai kita di baruh kuasa Tuhan Jesus.>>>>>>> 2cd8bbf50632716ef354c06d0d89d7471129af11<<<<<<< HEAD<<<<<<< HEAD³Laban utai to peneka Allah Taala ke kita, ngambe kita dikuduska, kita bado age bambai, ⁴kita patut nemu nagang peneka ari tubuh dire empu ngena jalai iya ke kudus sereta menyana, ⁵ukai ngembuan peneka iya ke kamah baka orang bansa bukai ke nda ngelala Allah Taala. ⁶ngambe nadai siko ari kita ngereja utaiiya ke salah tauka ngambe uleh ba pangan dire, laban Tuhan deka malas urang ke ngereja nya, munyi iya ke udah di padah ke kami ngagai kita kena kami nangkan kita.=======³⁴⁵⁶3 Laban tu peneka Allah Taala ke kita, ngambika kita dikuduska: badu agi bambai; 4 kita patut nemu nagang pengingin tubuh diri ngena jalai ti kudus sereta menyana, 5ukai ngembuan pengingin ti kamah baka orang bansa bukai ke enda nemu Allah Taala; 6ngambika nadai siku kita ngereja utai ti salah tauka ngambi ulih ba pangan diri, laban Tuhan deka malas orang ke ngereja nya, munyi ti udah dipadahka kami ngagai kita kena kami nangkan kita.>>>>>>> 2cd8bbf50632716ef354c06d0d89d7471129af11=======³Laban utai to peneka Allah Taala ke kita, ngambe kita dikuduska, kita bado age bambai, ⁴kita patut nemu nagang peneka ari tubuh dire empu ngena jalai iya ke kudus sereta menyana, ⁵ukai ngembuan peneka iya ke kamah baka orang bansa bukai ke nda ngelala Allah Taala, ⁶ngambe nadai siko ari kita ngereja utaiiya ke salah tauka ngambe uleh ba pangan dire, laban Tuhan deka malas urang ke ngereja nya, munyi iya ke udah di padah ke kami ngagai kita kena kami nangkan kita.>>>>>>> 5008a7de5036387d1effcf3239388e805158f534<<<<<<< HEAD⁷Laban Allah Taala ngangau ke kitai ukai ngaga pengidup iya ke kamah, tang ngagai pengidup iya ke kudus. ⁸Nya kebuah, barang sapa nulak ajar to, ukai nulak ajar mensia, tang nulak ajar Allah Taala, ke meri Roh Kudus Iya ngagai kita.=======⁷⁸7Laban Allah Taala ukai ngangauka kitai ngagai pengidup ti kamah, tang ngagai pengidup ti kudus. 8Nya alai, barang sapa nulak ajar tu, ukai nulak ajar mensia, tang nulak ajar Allah Taala, ke meri Roh Kudus Iya ngagai kita.>>>>>>> 2cd8bbf50632716ef354c06d0d89d7471129af11<<<<<<< HEAD⁹Ba pasal pengerindu ke pangan ke sama pengarap, laban kita empu udah diajar Allah Taala, amat ngasoh kita rindo lebih age ka pangan diri. ¹⁰alu kita endang amat rindu ka semua menyade di serata ba menua Makedonia. Tang, kita kaban belayan, ngasoh kita majak ngereja lebih agi ari nya, ¹¹ngasoh kita likun ba ulah, ngereja pengawa diri, alu bekereja ngena jari kita empu munyi iya ke udah diasuh kami, ¹²ngambe kita manah ba pengidup leboh kita begulai enggau urang iya ke bukai, alu enda kurang ba semua utai.=======⁹¹⁰¹¹¹²9Pasal pengerindu ke pangan ke sama pengarap, kita enda ibuh begunaka orang nuliska nya ngagai kita, laban kita empu udah diajar Allah Taala, ngasuh kita rinduka pangan diri; 10lalu kita endang amat rinduka semua menyadi di serata menua Masedonia. Tang kami meransang kita, menyadi, ngasuh kita majak ngereja lebih agi ari nya, 11 ngasuh kita likun ulah, ngereja pengawa diri, lalu bekereja ngena jari kita empu munyi ti diasuh kami; 12ngambika kita manah ulah lebuh kita begulai enggau orang ke ukai Kristian, lalu enda bepanggai ba orang.>>>>>>> 2cd8bbf50632716ef354c06d0d89d7471129af11<<<<<<< HEAD¹³Bala kaban belayan, kami amat enggai ente kita enda nemu, ba pasal orang ke udah mati. ¹⁴Laban kitai arap ka Yesus udah mati, alu udah angkat idup baru, nya alai, kitae pecaya Allah Taala deka ngempuro mai enggau Iya orang ke udah mati alam Yesus begulai enggau Ia. ¹⁵Laban to utai iya ke dipadahka kami ngagai kita ari jaku Tuhan Empu, iya nya, kitai ke idup, ke agi tinggal ba dunya tu nyentuk ngagai maya penatai Tuhan, enda ngeleh dulo ari orang ke udah parae.=======¹³¹⁴¹⁵13 Tang kami enggai ke kita enda nemu, menyadi, pasal orang ke udah mati, ngambika kita enda tusah ati baka orang ke nadai pengadang. 14 Laban kitai arapka Jesus udah mati, lalu udah angkat idup baru, nya alai, ulih Jesus, Allah Taala deka mai enggau Iya orang ke udah mati.15 Laban tu utai ti dipadahka kami ngagai kita ari jaku Tuhan Empu, iya nya, kitai ke idup, ke agi tinggal di dunya tu nyentuk ngagai maya penatai Tuhan, enda mupuk dulu ari orang ke udah mati.>>>>>>> 2cd8bbf50632716ef354c06d0d89d7471129af11<<<<<<< HEAD<<<<<<< HEAD¹⁶Laban Tuhan Empu deka nurun ari serega enggau nyawa nyeraoh, enggau nyawa tuai melikat, enggau munyi terumpit Allah Taala. Alu orang ke mati, ke udah arapka Tuhan, deka angkat dulo. ¹⁷Udah nya baru kitai ke agi idup, ke age bedau to, deka digempuruka sama enggau sida dalam remang lalu betemu enggau Tuhan di langit, lalu kitai deka diau begulai enggau Tuhan belama iya. ¹⁸Nya alai peransang pangan diri ngena jaku tu.=======¹⁶¹⁷¹⁸17Udah nya baru kitai ke agi idup, ke agi tinggal, deka digempuruka sama enggau sida dalam remang lalu betemu enggau Tuhan di langit, lalu kitai deka diau begulai enggau Tuhan belama iya. 18Nya alai peransang pangan diri ngena jaku tu.>>>>>>> 2cd8bbf50632716ef354c06d0d89d7471129af11=======¹⁶Laban Tuhan Empu deka nurun ari serega enggau nyawa nyeraoh, enggau nyawa tuai melikat, enggau munyi terumpit Allah Taala. Alu orang ke mati, ke udah arapka Tuhan, deka angkat dulo. ¹⁷Udah nya baru kitai ke agi idup, ke age bedau to, deka di gempuro ka sama enggau sida alam remang alu betemu enggau Tuhan ba langit, alu kitai deka diau begulai enggau Tuhan belama iya. ¹⁸Nya alai peransang me bala pangan dire ngena jako to.>>>>>>> 5008a7de5036387d1effcf3239388e805158f534

Chapter 5<<<<<<< HEAD

¹Tang ba pasal musin enggau jaman, menyadi, kami enda iboh nuleh ke pasal nya age kita.² Laban kita mpu nemu, Hari Tuhan deka datai baka pencuri ke datai leboh malam hari. ³Leboh urang nyebut, “Damai nggau aman,” pengerusak ka datai ngenyit ninggang sida, baka indu ke radai ka beranak, alu sida nadai jalai ngerari ke diri.=======¹²³1Tang ba pasal maya enggau musin, menyadi, kami enda ibuh nuliska pasal nya ngagai kita. 2 Laban kita empu nemu, Hari Tuhan deka datai baka penchuri ke datai lebuh malam hari. 3 Lebuh orang nyebut, “Kitai bisi pemaik sereta likun,” pengerusak deka ngenyit ninggang sida, baka indu ke radai deka beranak, lalu sida nadai jalai ngerarika diri.>>>>>>> 2cd8bbf50632716ef354c06d0d89d7471129af11<<<<<<< HEAD⁴Tang kita, menyadi, ukae diau dalam pemetang alu kita enda patut tekenyit leboh Hari nya datai baka pencuri,⁵ laban semua kita sige anak terang, anak siang hari. Kitae to ukai anak malam hari tau ke anak pemetang. ⁶Nya alai, anang kitae tindok baka urang bukae, tang awak ke kitae meruan dani sereta siap belama;⁷ laban urang ke tindok, tindok leboh malam hari, alu urang ke mabok, mabok leboh malam hari.=======⁴⁵⁶⁷Tang kita, menyadi, ukai diau dalam pemetang lalu kita enda patut tekenyit lebuh Hari nya datai baka penchuri, 5 laban semua kita endang anak penampak, anak siang hari. Kitai tu ukai anak malam hari tauka anak pemetang. 6 Nya alai, anang kitai tinduk baka orang bukai, tang awakka kitai seruran dani sereta sedia belama; 7 laban orang ke tinduk, tinduk lebuh malam hari, lalu orang ke mabuk, mabuk lebuh malam hari.>>>>>>> 2cd8bbf50632716ef354c06d0d89d7471129af11<<<<<<< HEAD⁸Tang laban kitae to anak siang hari, aram kitae sadar diri, alu ngerasuk ke baju zirah pengarap nggau penyelamat. ⁹Laban Allah Taala ukae mileh kitae ngambe ke kitae di tinggang pengeringat, tang ngambe kitai buleh pengelepas uleh Tuhan kitae Yesus Kristus¹⁰ ke udah mati ke kitae, ngambi ke, nemu ke kitae dani tauka tindok, kitai tau idup begulae nggau Iya. ¹¹Nya alai peransang sereta tulong sukong pangan diri, baka ke dikereja kita diato.=======⁸⁹¹⁰¹¹8 Tang laban kitai tu anak siang hari, kitai patut nemu nagang diri, lalu ngerasukka pengarap enggau pengerindu nyadika terabai dada kitai, enggau pengadang kitai ke pengelepas nyadika selapuk kebal kitai. 9 Laban Allah Taala ukai milih kitai ngambika kitai ditinggang pengeringat, tang ngambika kitai bulih pengelepas ulih Tuhan kitai Jesus Kristus 10ke udah mati ke kitai, ngambika, nemuka kitai dani tauka tinduk, kitai tau idup begulai enggau Iya. 11Nya alai peransang sereta tulung sukung pangan diri, baka ke dikereja kita diatu.>>>>>>> 2cd8bbf50632716ef354c06d0d89d7471129af11<<<<<<< HEAD¹²Tang, menyadi, kami minta kita bebasa ke urang ke bekereja ba bala kita, ke nyadi Imam kita dalam Tuhan sereta meri jako tangkan age kita. ¹³Meri basa enggau pengerindu ti pemado besai age sida ketegal ulah sida. Diau badas nggau pangan diri.¹⁴ Alu kami ngasoh kita, menyadi, meri jako tangkan age urang ke buruk, meransang urang ke takut, nulong urang ke lemi, alu liat ati nggau semua sida.=======¹²¹³¹⁴Tang, menyadi, kami minta kita bebasaka orang ke bekereja ba bala kita, ke nyadi tuai kita dalam Tuhan sereta meri jaku tangkan ngagai kita. 13 Beri basa enggau pengerindu ti pemadu besai ngagai sida ketegal pengawa sida. Diau bebaik enggau pangan diri.14 Lalu kami ngasuh kita, menyadi, meri jaku tangkan ngagai orang ke ngelusu, meransang orang ke takut, nulung orang ke lemi, lalu liat ati enggau semua sida.>>>>>>> 2cd8bbf50632716ef354c06d0d89d7471129af11<<<<<<< HEAD¹⁵Perati ke meh anang bise malas penyai nggau penyai, tang meruan ngereja utai ti badas age pangan diri nggau age semua urang. ¹⁶Meruan gaga ati; ¹⁷Meruan besampi;¹⁸ Meri terima kasih alam semua utae, laban nya utai te dikedeka ke Allah Taala ari kita alam Yesus Kristus.=======¹⁵¹⁶¹⁷¹⁸15 Bejaga kita, anang malas penyai ngena penyai, tang seruran ngereja utai ti badas ngagai pangan diri enggau ngagai semua orang.16 Seruran gaga ati; 17 seruran besampi; 18 beri terima kasih dalam semua utai, laban nya utai ti dikedekaka Allah Taala ari kita dalam Jesus Kristus.>>>>>>> 2cd8bbf50632716ef354c06d0d89d7471129af11<<<<<<< HEAD¹⁹Anang madam ke Roh,²⁰ Anang ngelese ke nubuat nubuat,²¹ Tang uji meh dulu semua utai. pegai meh utai te badas.²² seliah ke meh semua penyai.=======¹⁹²⁰²¹²²19 Anang madamka Roh Kudus. 20 Anang ngeleseka jaku sida nabi, 21 tang uji dulu semua utai. Bepegai teguh ba utai ti badas, 22seliahka semua penyai.>>>>>>> 2cd8bbf50632716ef354c06d0d89d7471129af11<<<<<<< HEAD²³Awakka Allah Taala damai sejahtera kedire, ngudus ke kita nggau penoh; alu awak ke roh nggau jiwa nggau tuboh kita diintu nggau menyana sereta nadai bepenyalah leboh Yesus Kristus Tuhan kitae datae.²⁴ Iya ke ngangau ke kita, deka ngereja nya laban iya sige tau dikarap ke.=======²³²⁴23Awakka Allah Taala ti meri pemaik, nguduska kita enggau penuh; lalu awakka roh enggau semengat enggau tubuh kita diintu enggau menyana sereta nadai bepenyalah lebuh Jesus Kristus Tuhan kitai datai. 24Iya ke ngangauka kita, deka ngereja nya laban Iya endang tau dikarapka.>>>>>>> 2cd8bbf50632716ef354c06d0d89d7471129af11<<<<<<< HEAD²⁵Menyadi, besampi ke kami.²⁶ Beri meh tabe basa ngena pengerindu age semua menyadi dalam Tuhan. ²⁷Dalam nama Tuhan aku ngansak kita maca surat to age semua bala menyadi.²⁸ Awak ke pengasih Yesus Kristus Tuhan kitai meruan nggau kita.=======²⁵²⁶²⁷²⁸25Menyadi, besampi ke kami.26 Beri tabi basa ngena pengerindu ngagai semua menyadi dalam Tuhan.27 Dalam nama Tuhan aku ngansak kita macha surat tu ngagai semua bala menyadi.28 Awakka pengasih Jesus Kristus Tuhan kitai meruan enggau kita.>>>>>>> 2cd8bbf50632716ef354c06d0d89d7471129af11

2 Thessalonians

Chapter 1

¹Surat ari Paulus, Silwanus enggau Timotius, Ngagae Jemaat di Tesalonika alam Allah Taal te Apai kitai ngau Tuhan Yesus Kristus" ²Awak Allah Taala te Apae kitai enggau Tuhan Yesus Kristus Mere kitai berkat enggau pemaik.³Kami nda tao nda meruan mere terima kaseh ngagae Allah Taala ke kitae, menyade, laban nya ndang patut, laban pengarap kitai deras amat mansang, alu pengerindo genap iko kitai ke pangan dire nambah-menambah. ⁴Nya alae kami empu temegah ka kitae di mua semua Jemaat Allah Taala, ketegal kita tan ati, enggau ketegal pengarap kita, taja pen kita nat ka semua macam pemerinsa enggau penusah. ⁵Semua utae to nunjok ka Allah Taala dang ngakim ngena pengelurus, ngambe ka kita uleh tama ngagae Perintah Iya. Ketegal Perintah nya meh kita kena perinsa diato.⁶Laban Allah Taala ngereja utae te rurus leboh Iya merinsa ka urang ke merinsa ka kita, ⁷Alu mere pemaik ngaga kita ke kena perinsa, enggau ngagae kami, leboh Tuhan Yesus nuron ari surga enggau bala melikat Iya te bekuasa, ⁸Alam daon api te mau, ngukom urang ke nda ngelala Allah Taala, enggau urang ke nda ngasi ka Berita Manah Yesus Kristus Tuhan kitae.⁹Sida deka diukom alu dirusak belama-lama iya, diserara ka ari Tuhan, enggau ari kuasa mulia Iya, ¹⁰leboh Iya datae nerima puji ari semua nembiak Iya, sereta dibasa semua urang ke arap, laban pesan te ditusi kami ngagae kita udah dikarap ka kita.¹¹Nya meh kebuah kami seruran besampi ka kita, ngambe ka Allah Taala ngaga kita amat patut dikangau ka Iya, alu nembo ka semua utae te dikedeka Iya enggau semua kereja te badas, uleh kuasa Iya, ¹²Ngambe ka nama Yesus Kristus Tuhan kitae dimulia ka alam kita, alu kita dimulia ka alam Iya, nitih ka pengaseh Allah Taala kitae enggau pengaseh Tuhan Yesus Kristus.

Chapter 2

¹Nyadi pasal penatae Yesus Kristus Tuhan kitae nggau pasal kitae ke deka detembong ke begulae nggau Iya, kami minta kita, menyadi, ²Anang mudah irau ati tauka bingung ketegal urang bise ngumbae Hari Tuhan udah datae. Sida nyangka madahka dire udah ninga utae nya ari Roh Kudus, tauka ari urang bukae, tauka ari surat te dituleh kami.³Tang anang sekake-kale ngawak ke urang nipu kita; laban Hari Tuhan empai datae, sebedau Pengawa Ti Ngelaban nyadi, alu urang siko te nda beradat nya dipandang ka, ke diletak deka dirusak.⁴ Iya ngelaban sereta ngeninggika dire ari atas semua utai te de kumbae petara tauka utai te disembah, alu nuduk ka dire dalam Rumah Semayang Allah Taal, alu madahka dire Allah Taala.⁵Kati kita nda ingatka semua nya? Aku udah madah ke semua utae nya age kita leboh aku agi begulae nggau kita. ⁶Alu kita nemu utae te nagang iya ti nda berada nya diato, ngambi ke iya dipandangka ba maya te patut. ⁷Laban diato kedurhakaan nya udah berengkah bekereja, tang semina nyentok age maya iya ke nagang iya ke durhaka nya dibai ke tisi.⁸Udah nya baru iya ke durhaka nya dipandangka, alu dibuai Tuhan Yesus ngena kesoh nyawa Iya, alu ngambehka iya lengeh ngena mulia Iya leboh Iya datae. ⁹Penatai pendurhaka nya ayan alam semua pengawa Sitan ke ngena semua kuasa, tanda, kereja ajih ti pelesu, ¹⁰enggau semua macham tipu ti jai, ba orang ke deka mati, laban sida enggai rinduka pemendar ti ulih nyelamatka sida.¹¹Nya kebuah Allah Taala ngirumka siti kuasa penipu ti besai ngambika sida arapka utai ti pelesu, ¹²ngambika semua orang ke enda arapka pemendar tang rinduka dosa, diukum.¹³Tang kami enda tau enda seruran meri terima kasih ngagai Allah Taala ke kita, menyadi ke dikerinduka Tuhan, laban Allah Taala udah milih kita ngambika kita diselamatka ulih Roh Kudus ti nguduska kita, enggau ulih pengarap kita ke pemendar. ¹⁴Nya meh kebuah Allah Taala udah ngangauka kita ulih Berita Manah ti ditusui kami, ngambika kita tau bulih mulia Jesus Kristus Tuhan kitai. ¹⁵Nya alai, menyadi, bediri tegap lalu bepegai teguh ba ajar ti diberi kami ngagai kita, nemuka ngena mulut tauka ngena surat kami.¹⁶Awakka Jesus Kristus Tuhan kitai, enggau Allah Taala ti Apai kitai, ke rinduka kitai, lalu udah meri kitai peransang ti meruan belama iya, enggau pengadang, ¹⁷ulih pengasih Iya, meransang sereta ngeringka ati kita ngereja enggau nyebut semua utai ti manah.

Chapter 3

¹Ke pengujung iya, menyadi, besampika kami, ngambika pesan Tuhan majak ngelekai lalu dibasa, di semua endur baka ka udah nyadi ba bala kita, ² lalu besampi mega minta Allah Taala ngelepaska kami ari orang ke jai; laban ukai semua orang arap. ³ Tang Tuhan endang tau dikarapka. Iya deka meri kita pengering, lalu nyaga kita ari iya ti jai.⁴Lalu dalam Tuhan kami nemu kita diatu benung ngereja, sereta deka majak ngereja utai ti diasuh kami kereja kita. ⁵Awakka Tuhan nujuka ati kita ngagai pengerindu Allah Taala, enggau ngagai pengeliat ati Kristus.⁶ Dalam nama Jesus Kristus Tuhan kitai, menyadi, kami ngasuh kita ngejangka diri ari menyadi ke ngelusu, ke enda nitihka ajar ti diterima kita ari kami. ⁷Laban kita empu nemu jalai kita patut nunda teladan kami; kami enda ngelusu lebuh kami begulai enggau kita, ⁸lalu kami enda makai utai orang enti kami enda mayar utai nya; tang kami bebendar gawa siang malam, ngambika kami enda nating kita. ⁹Kami ngereja nya ukai laban kami nadai hak nating kita, tang ngambika kami nyadika teladan ka tau ditunda kita.¹⁰Indah lebuh kami begulai enggau kita suba, deh kami meri atur tu ngagai kita: Barang sapa enggai gawa, awakka iya enda makai. ¹¹Laban kami bisi ninga sekeda kita ngelusu, kiruhka pengawa orang, lalu enggai gawa. ¹²Dalam nama Jesus Kristus Tuhan kitai, kami ngasuh sereta meransang orang ke baka nya ngeringak ngereja pengawa diri, ngiga pengidup ke diri empu.¹³Lemai abis lalu pagi pen datai. Nya hari ti ketiga. ¹⁴ Udah nya Allah Taala bejaku, “Awakka mayuh macam penampak pegari di langit, kena nyeraraka siang ari malam, enggau kena nunjukka maya hari, taun enggau maya gawai pengarap belabuh. ¹⁵ Sida deka mancar di langit lalu meri penampak ngagai dunya.” Utai nya lalu nyadi.¹⁶Awakka Tuhan Empu, ke pun pemaik, seruran meri kita pemaik ngena semua macam cara. Awakka Tuhan meruan enggau kita semua. ¹⁷Aku, Paulus, ke nulis leka jaku tabi basa tu ngena jari aku empu. Tu endang jalai aku nyain semua surat aku. Tu endang jalai aku nulis. ¹⁸Awakka pengasih Jesus Kristus Tuhan kitai meruan enggau kita semua.

1 Timothy

Chapter 11Surat ari Paul, rasul Jesus Kristus ari atur Allah Taala ti Juruselamat kitai, enggau ulih Jesus Kristus ke nyadi pengadang kitai,2Ngagai Timoti, anak aku ti bendar dalam pengarap:Awakka Allah Taala ti Apai kitai enggau Jesus Kristus Tuhan kitai meri nuan berekat, pengasih enggau pemaik.3Munyi ti diasuh aku kereja nuan lebuh aku mansang ngagai menua Masedonia suba, awakka nuan mengkang diau di Epesus, ngambika nuan ulih nagang orang mai ajar ti lain agi ari ajar kitai, 4tauka nusui cherita kelulu, enggau betusut, ti semina ngasuh orang bekelikuh ngapa, ukai belajarka pengawa Allah Taala ti semina ulih ditemu ngena pengarap.5Tuju ke meri pesan ti baka nya, iya nya pengerindu, ti datai ari ati ti tuchi, ari ati ti beresi, enggau ari pengarap ti bendar. 6Sekeda orang udah limpang ari semua utai tu, lalu berandauka utai ti nadai guna. 7Sida keran deka nyadi pengajar Adat, tang sida enda nemu utai ti disebut diri tauka pasal pekara ti dikeringka sida.8Kitai sama nemu, Adat endang manah, enti kitai ngena iya enggau jalai ti patut.9Kitai mega nemu, Adat ukai digaga ke orang ke lurus, tang ke orang ke ngelanggar Adat, ke orang ke enda nangika Allah Taala, ke orang ke bedosa, ke orang ke bejaku busung ngelaban Allah Taala, ke orang ke munuh apai indai, ke orang ke pemunuh, 10ke orang ke ngereja ulah ti kamah, ke orang ke beleman ngena jalai ti salah, ke orang ke betangkapka orang lalu nyual sida nyadi ulun, ke orang ke pemula, ke orang ke besaksi bula, tauka ngereja sebarang utai bukai ti ngelaban ajar ti bendar 11ti ditemu dalam Berita Manah ti bemulia, ti udah diserahka Allah Taala ti beberekat, ngagai aku.12Aku meri terima kasih ngagai Jesus Kristus Tuhan kitai, ke udah meri aku pengering, laban Iya udah ngira aku tetap ati, lalu udah ngeletak aku bekereja ke Iya, 13 taja pen aku dulu menya udah bejaku busung ngelaban Iya, lalu udah merinsaka Iya. Tang aku udah bulih pengasih, laban lebuh maya nya suba aku nadai nemu utai, laban aku apin arap. 14Tuhan kitai lalu nuang pengasih Iya ngagai aku, lalu meri aku pengarap enggau pengerindu ti dalam Jesus Kristus.15Tu jaku ti bendar, ti patut diterima semua orang: Jesus Kristus datai ngagai dunya ngambika nyelamatka orang ke bedosa. Lalu aku tu orang ke pemadu jai ari semua orang ke bedosa. 16Tang nya meh kebuah aku udah nerima pengasih ngambika aku ke pemadu jai tu, ulih dikena Jesus Kristus ngayanka pengabis pengeliat ati Iya, lalu ngaga aku nyadi teladan ke semua orang ke deka arapka Iya, ngambika sida bulih pengidup ti meruan belama iya. 17Beri meh basa enggau mulia ngagai Raja ke meruan belama iya, ke enda nemu mati, ke enda dipeda, ti Allah Taala siku aja, belama-lama iya! Amin.18Timoti, anak aku, aku meri nuan atur tu nitihka jaku ti benabi ti udah disebut dulu suba ba pasal nuan, ngambika lebuh nuan nitihka atur tu, nuan deka kering belaban, 19bepegai ba pengarap enggau ba ati ti beresi. Sekeda orang udah nulak utai tu, lalu ngerusak pengarap diri. 20Sida nya nyengkaum Himinius seduai Aleksander, ke udah diserahka aku ngagai Sitan ngambika seduai iya nemu belajar enda agi bejaku busung.

Chapter 21Nya alai, ke lumur satu, aku minta jaku peminta, sampi, sampi ke orang bukai, enggau sampi terima kasih disebut ke semua orang, 2ke raja enggau ke semua orang ke megai kuasa, ngambika kitai diau likun dalam pemaik, nangi sereta bebasaka Allah Taala ngena chara ti patut. 3Tu meh utai ti manah, ti ngerinduka ati Allah Taala ke Juruselamat kitai, 4ke dekaka semua mensia diselamatka, lalu nemu penemu pasal pemendar.5Laban Allah Taala endang siku aja, lalu semina siku aja orang ke mai pemaik entara Allah Taala enggau mensia, iya nya Jesus Kristus, 6ke udah nyerahka Diri nyadika penebus semua mensia, ke udah dipadahka ba maya ti patut. 7 Nya meh kebuah aku udah diasuh nyadi penginjil enggau nyadi rasul -- aku madahka utai ti bendar, aku enda bula -- nyadi pengajar ke orang bansa bukai ba pasal pengarap enggau pemendar.8Aku dekaka orang ke lelaki di semua endur besampi, ngangkatka jari ti kudus sereta nadai mai ati ti pedis tauka kelikuh. 9 Aku mega dekaka sida ke indu begari penumbas iya sereta menyana, ngena gari ti patut, ukai ngena buk ti kelalu balat gaya, tauka bekenaka perengka emas, tauka batu mutiara, tauka bekenaka gari ti mar rega, 10tang ngereja pengawa ti badas, baka ti patut dikereja indu ke nangika Allah Taala.11Awakka sida ke indu belajar enggau enda bemunyi sereta baruh ati. 12Aku enda ngemendarka indu ngajar, tauka bekuasa atas lelaki. Sida enda tau bemunyi.13 Laban Adam dulu agi ditempa, udah nya baru Awa; 14 lalu ukai Adam ke kena tipu, tang indu nya ke kena tipu lalu bedosa. 15Tang taja pia, indu deka diselamatka laban iya beranak, enti iya, enggau ati ti baruh, majak dalam pengarap, pengerindu enggau pengudus.

Chapter 31Tu jaku ti bendar: barang sapa ingin deka nyadi bishop, iya inginka pengawa ti badas. 2 Orang ke nyadi bishop enda tau enda orang ke nadai jalai mantah, siku aja bini, nemu nagang diri, nemu bejimat mansutka runding, sereta manah ulah, nemu ngelaluka temuai, landik ngajar, 3ukai orang ke pemabuk, enda mangah tang siru enggau orang, ukai seruran deka belaya, lalu enda angkunka duit.4Iya enda tau enda nemu ngintu ruang bilik diri empu enggau menyana, lalu ngajar bala anak iya ngasi sereta bebasaka iya; 5laban enti orang nya enda nemu ngintu ruang bilik diri empu, baka ni ku iya ulih ngintu eklisia Allah Taala?6Iya enda tau orang ke baru udah nyadi orang Kristian, enggai ke iya ngerigangka diri laban sumbung, lalu diukum baka Sitan. 7Nambahka nya, iya enda tau enda orang ke dibasa orang ke ari luar eklisia, enggai ke iya dipechat lalu disintak panjuk Sitan.8Baka nya mega orang ke nyadi dikon. Sida patut orang ke enda empelita ngereja pengawa, ukai orang ke aum-juak, ukai orang ke gian ngirup, lalu enda amuka duit. 9Sida enda tau enda, enggau ati ti beresi bepegai teguh ba misteri pengarap kitai. 10Lalu awakka sida diuji dulu. Udah nya, enti sida ditemu nadai udah ngereja penyalah, nya baru sida tau diambi nyadi dikon.11Bini sida mega patut orang ke manah ulah, enda bejakuka orang, tang nemu nagang diri, sereta tetap ati dalam semua utai. 12Dikon enda tau bebini lebih ari siku, sereta nemu ngintu anak enggau ruang bilik diri enggau menyana, 13laban dikon ke ngereja pengawa sida enggau menyana deka dibasa orang, sereta berani bejakuka pasal pengarap sida ke Jesus Kristus.14Aku ngarapka diri ulih nemuai ngagai nuan enda lama da agi, tang aku nuliska semua atur tu ngagai nuan ngambika, 15enti aku laun mimit datai, nuan nemu jalai diri patut begaya dalam ruang bilik Allah Taala, iya nya eklisia Allah Taala ti idup, ti nyadika tiang ti besai enggau sukung ke pemendar.16Misteri agama kitai endang amat besai:Iya pegari ngena tubuh mensia.Roh Kudus madahka Iya endang amat,dipeda bala melikat,ditusui ngagai semua bansa,dikarapka mensia di serata dunya,dibai niki ke serega.

Chapter 41Roh Kudus terang amat madahka, jemah ila sekeda orang deka ngelengkaka pengarap laban sida mendingka roh ti nipu, enggau ajar antu, 2ti dikerembaika ulih orang ke pura-pura ngapa sereta bula, ke bempu ati ti asai ke disar ngena besi ti angat.3Sida nagang orang belaki bebini, nagang orang makai sekeda pemakai ti digaga Allah Taala ngambika bisi diterima enggau sampi terima kasih ulih orang ke arap sereta nemu pemendar. 4 Laban semua utai ti digaga Allah Taala endang manah magang, lalu nadai siti ari utai nya tau ditulak, enti iya diterima ngena sampi terima kasih, 5 laban iya dikuduska ulih jaku Allah Taala sereta enggau sampi.6Enti nuan meri ajar tu ngagai bala menyadi kitai, nuan nyadi ulun ti badas ke Jesus Kristus, ulun ke beridup ba jaku pengarap, enggau ba ajar ti badas ti udah dititihka nuan. 7Seliahka semua cherita kelulu, laban utai nya ukai ari Allah Taala. Patihka diri idup nangika Allah Taala, 8laban taja pen matihka tubuh beguna, tang matihka diri nangika Allah Taala lebih agi beguna dalam semua pekara, laban ati ti nangi baka nya ngundan semaya ke pengidup ti diatu, enggau pengidup ti deka datai.9Jaku tu amat, lalu patut diterima magang. 10Laban nya meh tuju kitai bebendar bekereja, laban kitai manggaika pengadang kitai ba Allah Taala ti idup, ke nyadi Juruselamat ke semua mensia, kelebih agi ke orang ti arap.11Beri ajar tu ngagai sida, lalu asuh sida nitihka iya. 12Anang nejuka orang ngemaruhka nuan ketegal nuan agi biak, tang awakka nuan empu, ari jaku, ulah, pengerindu, pengarap enggau pengidup nuan ti tuchi, nyadi teladan ke orang ti arap. 13Sekumbang nuan ke nganti penatai aku, bacha Bup Kudus di mua orang mayuh, tusui Berita Manah, lalu ajar sida.14Anang enda ngena pemeri Roh Kudus ti dikemisi nuan, ti udah diberi ngagai nuan lebuh jaku ti benabi disebut bala tuai lebuh sida ngengkahka jari sida atas nuan. 15Kena semua pemeri nya enggau pengabis ati nuan, ngambika semua orang ulih meda pemansang nuan. 16Jaga diri empu, lalu jaga mega ajar ti diberi nuan ngagai orang. Majak ngereja nya, laban enti nuan ngereja nya, nuan deka nyelamatka diri empu enggau orang ke mendingka nuan.

Chapter 51Anang bejaku kasar enggau orang ke tuai agi umur ari nuan, tang bejaku enggau iya baka ke bejaku enggau apai nuan empu, lalu enggau orang ke biak agi ari nuan, baka ke bejaku enggau menyadi, 2enggau indu ke tuai agi, baka ke bejaku enggau indai nuan empu, enggau indu ke biak agi, baka ke bejaku enggau menyadi indu nuan, ngena ati ti tuchi.3Bebasaka indu ke balu ke endang amat suntuk.4Enti indu ke balu nya bisi anak tauka uchu, sida patut dulu belajar ngereja tanggungjawap agama ngagai ruang bilik sida empu kena malas pemanah apai indai sida, laban nya ngerinduka ati Allah Taala.5 Indu ke balu, ke diau kediri, udah manggaika pengadang iya ba Allah Taala, lalu majak besampi sereta mantaika peminta iya ngagai Allah Taala siang malam. 6Tang indu ke balu, ke rindu nurutka pengingin tubuh diri, endang udah mati, taja pen iya agi idup.7Beri mega atur tu, ngambika sida nadai jalai orang mantah. 8Lalu barang sapa enda ngintu kaban belayan diri empu, kelebih agi sida sebilik, udah nulak pengarap, lalu jai agi ari orang ke enda arap.9Awakka nama indu ke balu disimpan dalam list nama indu ke balu, enti umur iya lebih ari enam puluh taun, lalu iya semina sekali aja udah belaki.10Lalu iya pen endang selalu ditemu ngereja pengawa ti manah baka ngiring bala anak iya empu enggau menyana, ngelaluka temuai ngagai rumah iya, masu kaki nembiak Tuhan, nulung orang ke kena perinsa, lalu angkun ngereja pengawa ti manah dalam semua utai.11Tang anang nyimpan nama indu ke balu ke agi biak umur dalam list nama indu ke balu, laban lebuh pengingin sida nyeraraka sida ari Kristus, sida deka belaki, 12lalu kena ukum laban sida udah bulaka semaya sida ti keterubah enggau Kristus. 13Kelimpah ari nya, sida masau jam mawa ari rumah sebuah ngagai rumah sebuah, lalu ukai semina enda gawa, tang sida mega bejakuka orang, ngachau pengawa orang, besebutka utai ti enda patut disebut sida.14Nya alai, aku dekaka indu ke balu, ke agi biak umur, belaki baru, beranak, ngintu rumah tangga diri empu, lalu enda meri peluang ngagai munsuh ngeleseka kitai. 15Laban sekeda udah limpang lalu nitihka Sitan. 16Enti indu ke Kristian bisi kaban belayan ke balu, awakka iya nulung sida, ngambika sida enda nating eklisia, ngambika eklisia ulih nulung indu ke balu ke amat nadai orang nulung.17Bala tuai ke ngereja pengawa sida enggau menyana patut diberi dua kali lipat gaji, kelebih agi sida ke bebendar nusui Berita Manah enggau ngajar; 18 laban Bup Kudus nyebut, “Anang mampul mulut sapi lebuh iya ngindik gandum.” Bup Kudus mega nyebut, “Orang ke gawa patut diberi gaji.”19 Anang mendingka jaku dawa ngelaban tuai eklisia, enti jaku dawa nya enda disukung dua tauka tiga iku saksi. 20Nyadi pasal orang ke majak bedosa, rara sida di mua semua orang mayuh, ngambika orang bukai nemu takut.21Di mua Allah Taala, enggau di mua Jesus Kristus, enggau di mua bala melikat ti kudus, aku ngasuh nuan nitihka atur tu enggau enda belampung ati sereta enda bepilih mata ngereja utai. 22Anang kelalu beguai ngengkahka jari atas orang. Lalu anang enggau orang ngereja dosa. Intu diri empu tuchi.23Anang semina ngirup ai amat aja, tang irup wain mimit kena nulung perut nuan, laban nuan selalu sakit.24Dosa sekeda orang amat nyata sebedau sida kena ukum, tang dosa orang bukai semina nyata ila.25Pengawa ti manah deka mega nyata dipeda. Indah lebuh sida enda nyata, deh sida enda ulih dipelalaika belama.

Chapter 61Semua ulun enda tau enda bebasaka tuan sida, ngambika nama Allah Taala enggau ajar kitai enda dikeleseka orang. 2Orang ke nyadi ulun orang Kristian, enda tau enda bebasaka tuan sida, laban tuan sida mega orang Kristian baka sida empu. Utai ti patut dikereja sida nya, sida patut bebendar agi bekereja ke tuan sida, laban orang ke bulih penguntung ari pengawa ti dikereja sida nya orang ke arap, ke dikerinduka sidaAjar sereta peransang orang ngereja tanggungjawap nya.3Barang sapa mai ajar ti lain agi ari nya, ti enda besetuju enggau jaku ti bendar ari Jesus Kristus Tuhan kitai, lalu enda nitihka ajar pasal idup nangika Allah Taala, 4orang nya semina ngerigangka diri lalu nadai nemu utai. Iya seruran ingin deka bekelikuh, deka betalatka leka jaku ti semina nyungkak orang kepapas, beserekang penemu, bejai pangan diri, besangkaka pangan diri, 5belaya enggau pangan diri, jai runding, sereta nadai nemu pemendar, ngarapka diri tau bulih pengaya ari pengawa agama.6Agama amat tau ngasuh kitai balat kaya, enti kitai nemu puas ati ke utai ti dikemisi kitai, 7laban kitai nadai mai utai ngagai dunya tu, lalu kitai pen enda mega ulih mai utai ari dunya tu; 8tang enti kitai bisi pemakai enggau gari, kitai patut nemu puas ati ke nya.9Tang orang ke keran deka nyadi kaya, deka kena laban penguji, lalu dipanjuk mayuh macham pengingin ti beli, ti ngemedis, ti ngerusak. 10Laban pengangkun ke duit nya pun semua macham penyai. Pengangkun ti baka nya ti mai sekeda orang limpang ari pengarap, lalu ngachuk sida ngena mayuh macham pemedis.11Tang nuan, nembiak Allah Taala, enda tau enda nyeliahka semua utai nya. Ulihka pengelurus, ati ti nangika Allah Taala, pengarap, pengerindu, ati ti tan, enggau penelap. 12Gawa bebendar ke pengarap. Ulihka pengidup ti meruan belama iya laban nuan udah dikangauka ngagai pengidup nya lebuh nuan ngaku diri arap di mua bala saksi.13 Di mua Allah Taala, ke meri pengidup ngagai semua utai, enggau di mua Jesus Kristus, ke ngaku Diri di mua Pontius Pilate, aku ngasuh nuan 14ngasika pesan enggau nadai penimpang, enggau nadai jalai mantah nyentuk ngagai Hari Jesus Kristus Tuhan kitai dipandangka,15ti deka dikereja Allah Taala ba maya ti patut--Allah Taala ti beberekat, Raja ti siku aja, ke ari atas semua raja, enggau Tuhan ari atas semua tuhan. 16Semina Iya siku aja ke enda nemu mati, ke diau dalam penampak ti enda ulih digagai mensia, ke nadai kala dipeda, tauka ulih dipeda mensia. Beri meh basa enggau kuasa ti meruan belama-lama ngagai Iya! Amin.17Nyadi pasal orang ke kaya di dunya tu, padahka ngagai sida, sida enda tau sumbung, tauka manggaika pengadang sida ba pengaya ti tau lenyau, tang ba Allah Taala ke meri kitai semua utai kena kitai ngelantangka diri. 18Sida enda tau enda ngereja pemadas, kaya dalam pengawa ti badas, ngembuan ati ti gerah mudah, sereta sedia deka bekunsika utai enggau orang bukai. 19Nya meh jalai sida besimpanka pengaya ke diri empu nyadika pugu ti badas ke jemah ila, ngambika sida tau bulih pengidup, iya nya pengidup ti bendar.20Timoti, jaga utai ti udah diserahka ngagai nuan. Seliahka jaku ti kamah, enggau kelikuh pasal utai ti dikumbai sekeda orang “Penemu,” 21laban sekeda orang udah madahka diri bisi “penemu”, lalu nya ngujungka sida limpang ari pengarap.Awakka berekat Allah Taala meruan enggau kita.

2 Timothy

Chapter 11Surat ari Paul, rasul Jesus Kristus ulih peneka Allah Taala, ketegal semaya pasal pengidup dalam Jesus Kristus,2 Ngagai Timoti, anak ke dikesayauka aku:Awakka Allah Taala ti Apai enggau Jesus Kristus Tuhan kitai meri nuan berekat, pengasih enggau pemaik.3Aku meri terima kasih ngagai Allah Taala ke disembah aku enggau ati ti beresi, baka ti dikereja aki ini aku kelia, lebuh aku seruran ngingatka nuan dalam sampi aku. 4Lebuh aku ingatka ai mata nuan, aku lelengau amat deka betemu enggau nuan ngambika ati aku gaga. 5 Aku ingatka pemesai pengarap nuan, pengarap ti idup dalam ini nuan Lois enggau indai nuan Eunis, lalu diatu idup dalam nuan empu.6Nya meh kebuah aku ngasuh nuan seruran ingat ngidupka pemeri Allah Taala ti bisi dalam nuan, lebuh aku ngengkahka jari aku ba nuan; 7laban Allah Taala ukai meri kitai roh penakut, tang roh kuasa, roh pengerindu enggau roh disiplin diri empu.8Nya alai, anang malu besaksika Tuhan kitai, lalu anang malu ke aku ke ditan dalam rumah jil ketegal Iya, tang awakka nuan sama enggau aku, natka pemerinsa ketegal Berita Manah ngena kuasa Allah Taala, 9ke udah nyelamatka kitai, lalu udah ngangauka kitai nyadi nembiak Iya, ukai ketegal utai ti dikereja kitai, tang ketegal juluk ati enggau pengasih Iya. Pengasih nya udah diberi ngagai kitai dalam Jesus Kristus kenyau ari sebedau penumbuh dunya, 10tang diatu pengasih nya udah dipandangka ngagai kitai ulih penatai Juruselamat kitai, Jesus Kristus, ke udah ngerusak pemati, lalu udah mandangka pengidup ti meruan belama iya ulih Berita Manah.11 Ketegal Berita Manah tu meh aku udah dipilih nyadi rasul enggau nyadi pengajar,12ti ngujungka aku merinsa baka tu. Tang aku enda malu, laban aku nemu sapa ke dikarapka aku, lalu aku nemu, Iya ulih nyaga, nyentuk ngagai Hari nya, semua utai ti udah diserahka aku ngagai Iya. 13Titihka semua ajar ti udah didinga nuan ari aku, ngena pengarap enggau pengerindu Jesus Kristus. 14Ngena saup Roh Kudus ke diau dalam kitai, jaga pesaka ti badas ti udah diserahka ngagai nuan.15Nuan nemu, semua orang di menua Asia, nyengkaum Pigelus enggau Hemoginis, udah ninggalka aku. 16Awakka Tuhan ngayanka pengasih ngagai sida Onisiporus sebilik, laban iya suah udah ngelantangka ati aku sereta enda malu ke aku ke ditan dalam rumah jil. 17Lebuh iya datai di Rome suba, iya bebendar ngiga aku, datai ke iya nyau tetemuka aku. 18Awakka Tuhan meri iya pengasih lebuh Hari nya ila! Nuan nemu iya udah bebendar amat nulung aku di Epesus.

Chapter 21Nya alai, anak, anang enda ngeringka diri dalam pengasih Jesus Kristus, 2lalu jaku ti udah didinga nuan ari aku di mua orang mayuh, serahka jaku nya ngagai orang ke tetap ati, ke ulih ngajar orang bukai.3Awakka nuan sama enggau kami taluk natka pemerinsa nyadi soldadu Jesus Kristus. 4Nadai orang ke nyadi soldadu malut diri enggau pengawa orang periman, laban tuju ati iya endang keran deka ngelantangka ati komandant iya. 5Baka nya mega, orang ke belumba enda bulih prais enti iya enda nitihka atur lumba.6Orang bumai ke bebendar gawa, sigi patut diberi ungkup ari utai ti terubah diketau. 7Belematika utai ti disebut aku, laban Tuhan deka ngasuh nuan meretika semua utai nya.8Kingatka Jesus Kristus, ke udah diangkatka ari mati, ke datai ari peturun David, munyi ti udah dipadahka aku dalam Berita Manah. 9Ketegal Berita Manah nya meh aku kena perinsa, datai ke aku ditanchang ngena rantai baka orang ke udah ngereja penyalah. Tang jaku Allah Taala enda ditanchang. 10Nya alai aku natka semua utai ke penguntung orang ke udah dipilih Allah Taala, ngambika sida mega tau bulih pengelepas enggau mulia ti meruan belama iya dalam Jesus Kristus.11Tu jaku ti bendar:“Enti kitai udah mati enggau Iya,kitai deka mega idup enggau Iya.12 Enti kitai tan,kitai deka mega merintah enggau Iya.Enti kitai besangkalka Iya,Iya deka mega besangkalka kitai.13Enti kitai enda tetap ati,Iya meruan tetap atilaban Iya enda ulih besangkalka Diri Empu.”14Asuh sida ngingatka tu, lalu beri sida jaku tangkan di mua Allah Taala ngambika sida enda betalatka leka jaku, laban utai nya nadai pulai ke penguntung, tang semina ngerusak orang ke mending. 15Enggau naka ulih serahka diri empu ngagai Allah Taala, laban Iya udah ngemendarka nuan, ke enda malu ke pengawa diri, ngajar pesan ti bendar ngena jalai ti betul.16Seliahka semua jaku ti nadai guna ti ngeleseka Allah Taala, laban jaku nya semina ngasuh orang ngejangka diri jauh agi ari Allah Taala. 17Jaku ajar sida nya baka rumbak ti enda nemu gerai. Orang ke bejaku baka nya nyengkaum Himineus seduai Pilitus, 18ti udah limpang ari pemendar, laban seduai iya ngumbai pengangkat ari mati udah nyadi. Seduai iya ngachau pengarap sekeda orang.19 Tang pugu ti didudukka Allah Taala endang meruan tegap. Pugu nya ngundan tulis ti munyi tu: “Tuhan nemu sapa ke enggi Iya” enggau leka jaku, “Awakka semua orang ke ngangauka nama Tuhan, ngelengkaka penyai.”20Dalam sebuah rumah ti besai bisi mayuh macham mangkuk ti digaga ari pirak enggau emas, tang sekeda mega digaga ari kayu enggau ari tanah liat. Sekeda dikena lebuh maya rami, lalu sekeda dikena sebarang maya. 21Enti orang nuchi diri empu ari semua penyai, iya nyadi pekekas ti dikena ngereja pengawa ti menyana, digaga kudus, ti tau diguna Tuan iya sereta disediaka ngereja pengawa ti badas.22Seliahka semua pengingin nembiak, lalu bebendar ngulihka pengelurus, pengarap, pengerindu, enggau pemaik, sama enggau orang ke ngangauka nama Tuhan ngena ati ti tuchi. 23Seliahka semua kelikuh ti beli ti nadai reti. Nuan nemu, utai nya semina ngasuh belaya ngapa.24Lalu ulun Tuhan enda tau belaya, tang patut nelap enggau semua orang, landik ngajar, liat ati, 25lalu enggau penyiru ngerara orang ke ngelaban, ngarapka Allah Taala deka ngasuh sida nesal ati ke dosa sida lalu nemu pemendar, 26lalu ulih ngelepaska diri ari panjuk Sitan ti udah nangkap lalu ngasuh sida ngereja utai ti dikedekaka iya.

Chapter 31Tang nuan enda tau enda nemu tu: ba hari ti penudi mayuh macham penusah deka nyadi. 2Laban orang deka semina berundingka diri empu aja, angkunka duit, temegah, sumbung, bejai orang, enda ngasika apai indai, enda nemu meri terima kasih, enda kudus, 3kasar enggau orang, nadai nemu siruka orang, bejakuka orang, enda nemu nagang diri, mangah, begedika utai ti badas, 4aum-juak, enda berunding ngereja utai, ngerigangka diri laban sumbung, semina deka ngelantangka diri lalu enda rinduka Allah Taala,5baka ke bepegai ba agama, tang sida besangkalka kuasa agama nya. Anang begulai enggau sida! 6Laban sekeda bala sida tama ngagai rumah orang, lalu bekuasa atas indu ke beli, ke alah ditating dosa sereta alah laban semua macham pengingin, 7ke seruran diajar tang nadai tetemuka penemu pasal pemendar.8 Baka Jannes seduai Jambres ke ngelaban Moses, baka nya meh orang tu nyakal pemendar. Runding sida jai, lalu pengarap sida pelesu. 9Tang sida enda ulih majakka pengawa nya laban, baka ti nyadi ba Jannes seduai Jambres, semua orang deka meda pemeli sida.10Tang nuan udah nemu ajar aku, ulah aku, tuju pengidup aku, pengarap aku, pengeliat ati aku, pengerindu aku, penegap aku, 11 pemerinsa aku, penusah aku, utai ti nyadi ba aku di Antiok, di Ikonium, enggau di Listra, pasal pemalat pemerinsa ti ditatka aku! Tang Tuhan udah ngelepaska aku ari semua utai nya. 12Iya ti bendar, semua orang ke keran deka diau kudus dalam Jesus Kristus, deka kena perinsaka magang. 13Tang orang ke jai, enggau orang ke pura-pura ngapa, deka majak jai se-jai, nipu orang, lalu sida empu deka kena tipu.14Tang nuan enda tau enda majak bepegai ba utai ti udah dipelajar sereta dikarapka nuan laban nuan nemu sapa ke udah ngajar nuan utai nya, 15lalu nuan, kenyau ari nuan agi mit, endang udah nemu Bup Kudus ulih ngajar nuan ngulihka pengelepas ulih pengarap ke Jesus Kristus.16Semua Bup Kudus endang bepun ari Allah Taala magang, lalu beguna kena ngajar, kena ngerara, kena ngaduka utai ti salah, enggau kena matihka orang diau lurus, 17ngambika semua nembiak Allah Taala chukup disikap ngereja genap macham pengawa ti badas.

Chapter 41Di mua Allah Taala enggau di mua Jesus Kristus ke deka ngakim orang ke idup enggau orang ke mati, enggau ketegal Iya deka datai baru, enggau ketegal Perintah Iya, aku ngasuh nuan 2nusui Jaku nya, lalu majak nusui Jaku nya, nemuka maya nya ngena tauka enda; nguingka ati orang, ngerara, enggau meransang orang, ngena pengabis pengeliat ati nuan lebuh nuan ngajar.3Laban maya deka datai alai orang enggai mendingka ajar ti ngena, tang ingin deka ngempuruka bala pengajar ke deka nyebut utai ti dikerinduka sida, 4lalu sida deka limpang ari ajar ti bendar lalu mendingka cherita kelulu. 5Tang nuan enda tau enda seruran tegap dalam semua utai, tan natka pemerinsa, bekereja nyadi penginjil, lalu ngereja semua pengawa nuan.6Ba pasal aku empu, aku udah dituang baka genselan, lalu aku nyau deka ninggalka dunya tu. 7Aku udah bebendar belaban. Aku udah datai ba adan, lalu aku agi mengkang bepegai ba pengarap.8Berengkah ari diatu, makota pengelurus udah ditaruh ke aku, ti deka diberi Tuhan, Hakim ti Lurus, ngagai aku lebuh Hari nya ila, lalu ukai semina ngagai aku aja, tang mega ngagai semua orang ke lelengau deka meda Iya pegari.9Datai kitu ngagai aku enggau naka pengelengkas, 10 laban Demas, ke angkunka dunya, udah ninggalka aku lalu mupuk ngagai Tesalonika; Kresen udah mupuk ngagai Galatia, lalu Titus ngagai Dalmatia.11 Semina Luke aja bisi enggau aku. Ambi Mark lalu bai iya enggau nuan, laban iya beguna dalam pengawa aku. 12 Aku udah ngasuh Tikikus mupuk ngagai Epesus. 13 Lebuh nuan mansang kitu, bai kelambi ti ditinggalka aku ba Karpus di Troas. Bai mega semua bup, kelebih agi bup ti digaga ari kulit jelu.14 Tukang temaga ke benama Aleksander, balat amat ngenusahka aku. Tuhan deka malas iya ketegal utai ti dikereja iya. 15Bejaga ari iya, laban iya balat amat nyakal pesan kitai.16Lebuh aku terubah kena pechara suba, nadai siku orang nyukung aku. Semua orang bela ninggalka aku. Awakka Allah Taala enda besalahka sida ketegal nya!17Tang Tuhan mengkang bediri ngimbai aku, lalu meri aku pengering kena aku madahka semua pesan, ngambika semua orang bansa bukai ninga pesan nya. Lalu aku pen dilepaska ari nyawa singa. 18Tuhan deka ngelepaska aku ari semua penyai, lalu nyelamatka aku, ngambika aku pulai ngagai Perintah Iya di serega. Awakka Iya bempu mulia belama-lama iya! Amin.19Aku ngirumka tabi basa ngagai Prisila seduai Akuila, enggau ngagai sida Onisiporus sebilik. 20 Erastus mengkang diau di Korint; aku ninggalka Tropimus di Miletus, laban iya sakit. 21Datai kitu enggau naka ulih sebedau musin chelap.Eubulus ngirumka tabi basa ngagai nuan, lalu baka nya mega Puden, Linus, enggau Klaudia enggau semua orang Kristian ti bukai.22Awakka Tuhan meruan enggau nuan.Awakka berekat Allah Taala meruan enggau semua kita.

Titus

Chapter 1

¹Surat ari Paulus, ulun Allah Taala sereta nyadi rasul Yesus Kristus, ketegal pengarap urang ke udah dipilih Allah Taala enggau ketegal penemu pasal pemendar iya ke mai ngagai pengidup iya ke nangika Allah Taala, ²pengarap enggau penemu iya ke beduduk ba pengadang ke pengidup iya ke meruan belama iya, iya ke udah disemaya Allah Taala laban Allah Taala enda kala bula, kenyau ari sebedau penumbuh dunya. ³Lalu ba maya iya ke patut, Iya udah mandangka semaya nya ngena pesan Iya, pesan nya udah diserahka ngagai aku, lalu aku nusi pesan nya nitihka asuh Allah Taala iya ke Juru Selamat kitai.⁴Ngagai Titus, anak aku iya ke bendar dalam pengarap kitai. Awakka Allah Taala iya ke Apai, enggau Yesus Kristus iya ke Juru Selamat kitai meri nuan berekat enggau pemadas. ⁵Kebuah aku ninggal ka nuan ba Kreta, nya ngambika nuan ulih mutar ka semua pekara iya ke bedau diputar ga, lalu ngeletak ka urang nyadi penatua-penatua ba genap bengkah nengeri nitih ke atur iya ke diberi aku ngagai nuan.⁶Tuai penatua enda tau enda orang ke nadai penyalah, ke bise siko aja bini, lalu anak iya endang orang ke arap, ke nadai kala didinga enda manah ulah, tauka enda ngasi. ⁷Laban bishop, ke ngemataka pengawa Allah Taala, enda tau enda orang ke nadai jalai mantah, enda sumbung, tauka jampat ringat, tauka pemabuk, tauka mangah, tauka amo ka duit.⁸Tang iya enda tau enda rindu nyambut temuai, rinduka utai iya ke badas, uleh nagang dire, lurus, kudus sereta nemu disiplin dire empu. ⁹Iya enda tau enda bepegai teguh ba pesan iya ke tau dikarapka, ti udah diajar, ngambe ka iya uleh meransang urang ngena ajar iya ke betul, lalu nyakal orang ke ngelaban ajar nya.¹⁰Laban mayoh urang deka ngelaban, urang ke semina bejako ngapa, ke ngakal, kelebih age urang Judah. ¹¹Padam ke jako sida nya, laban sida ngacau ruang bilek urang ngena ajar iya ke enda patut diberi, ketegal sida ngulih ka duit.¹²Siko ari bala sida, ke endang nabi sida empu, udah nyebut, “Urang Kreta endang seruran bula, mangah alu jae baka jelu, ngeluso, burok alu bam.” ¹³Nya endang amat. Nya alai rara sida enggau terit, ngambe ke sida kering dalam pengarap,¹⁴lalu anang mending ke cerita kelulo urang Yahudi, tauka mending ke pesan iya ke diberi urang ke nulak pemendar.¹⁵Ba urang ke tuci, semua utai tuci magang. Tang ba orang ke jai sereta enda arap, nadai site utai iya ke tuci laban runding enggau ati sida endang jai. ¹⁶Sida ngumbai dire ngelala Allah Taala, tang utai iya ke dikereja sida besangkal ke Allah Taala. Sida nya mere pegede, enda ngasi, enda tau di karap ngereja pengawa iya ke badas.

Chapter 2

¹Tang nuan empu enda tau enda mere ajar iya ke bendar. ²Asuh sida ke lelaki, ke tuai age umur, nagang dire, bejimat berunding, tegap dalam pengarap, dalam pengerindu, sereta ngembuan ati iya ke tan.³Baka nya mega, asoh sida indo ke tuai age umur diau tuci, enda bejako ke urang, enda pengirup. ⁴Asuh sida ngajar utai iya ke badas, ngambe sida uleh matih ngagai indo ke agi biak rindo age laki enggau anak sida, ⁵nagang dire, diau tuci, ngintu ruang bilek sida enggau menyana, nelap, sereta nundok ngagai laki sida, ngambe jako Allah Taala nadai jalai mantah.⁶Baka nya mega, peransang lelaki iya ke age biak belajar nagang dire. ⁷Ayan ke dire empu nyadi ke teladan iya ke badas dalam semua utai iya ke dikereja nuan, lalu dalam semua ajar nuan, ayan ke dire amat lurus ati, enda empelita ulah, ⁸bejako menyana lalu nadai jalai mantah, ngambe urang ke ngelaban nuan nemu malu laban sida nadai jalai bejai age kitai.⁹Asoh ulon nundok ngagai tuan sida lalu ngemuas ke ati tuan sida dalam semua utai, sida enda tau besaut enggau tuan sida. ¹⁰Anang encuri utai ari sida, tang ngayan ke dire endang seruran manah sereta tetap ati, ngambe dalam semua utai sida mae puji ngagai ajar iya ke diberi Allah Taala iya ke Juru Selamat kitai.¹¹Laban pengasih Allah Taala udah pegari, mae pengelepas ngagai semua mensia, ¹²ngajar kitai muai semua ulah iya ke jai, enggau semua pengingin dunya, lalu nemu nagang dire, diau lurus, sereta nangi ke Allah Taala dalam dunya tu, ¹³sekumbang kitai ke nganti pengadang iya ke beberekat, enggau mulia Allah Taala, enggau Yesus Kristus iya ke Juru Selamat kitai, pegari¹⁴ke udah nyerah ke Dire ketegal kitai, ngambika Iya ulih nebus kitai ari semua penyai, lalu nuci ke dire Ia empu, ngambe kitai diempu Iya siku aja, lalu gagit ati ngereja pengawa iya ke badas.¹⁵Padah ke utai to ngagai urang. Peransang lalu rara urang ngena semua kuasa. Anang neju ke urang ngemaruh ke nuan.

Chapter 3

¹Asuh bala nembiak nuan nunduk ngagai urang ke megai perintah enggau ngagai urang ke megai kuasa, ngasi ke sida, lalu sedia deka ngereja pengawa iya ke badas, ²enda bejako jai pasal urang, enda belaya, siro enggau orang, sereta bebasa ke semua urang.³Laban dulo menya kitai empu udah bele, enda ngasi, tesat, nyadi ulun semua macam pengingin enggau nyadi ulun ati iya ke selalu deka ngelantang ke dire, jai ati ngagai orang, kepapas ke urang, dipegede ke urang lalu begede ke pangan diri.⁴Tang lebuh pemadas, penelap enggau pengerindu Allah Taala iya ke nyadi Juru Selamat kitai pegari, ⁵Iya nyelamat ke kitai, ukai laban kitai udah ngereja pengawa iya ke lurus, tang uleh pengasih Iya. Iya ke maso kitai, lalu ngadai ke kitai baru, lalu mere kitai pengidup iya ke baru uleh Roh Kudus,⁶nya dituang Ia ngagai kitai belimpah-limpah, uleh Yesus Kristus iya ke Juru Selamat kitai. ⁷Nyadi, kitai digaga lurus uleh pengasih Allah Taala, lalu bempu pengidup iya ke meruan belama iya ke disadang kitai.⁸To jako iya ke bendar. Aku deka ke nuan bebendar ngemeran ke semua pekara nya, ngambe urang ke udah arap ke Allah Taala nemu ngereja pengawa iya ke badas. Semua utai nya badas magang sereta beguna ke semua urang.⁹Tang seliah ke kelikoh iya ke bele, tauka tusut pasal penatai ake ine, tauka penyerekang, enggau laya pasal Hukum Taurat, laban utai nya nadai pulai ke penguntung, sereta nadai guna. ¹⁰Ngagai urang ke mae penyerekang baka nya, bere jako tangkan enda kurang ari sekale tauka dua kale, udah nya anang age bekaul enggau ia. ¹¹Laban nuan nemu, urang ke baka nya endang jai sereta bedosa. Ia ngukom dire ia empu.¹²Leboh aku ngasoh Artemas, tauka Tikikus, nemuai ngagai nuan, aku minta nuan enggau naka uleh nemuai ngagai aku di Nikopolis, laban aku udah mutus ke runding deka ngendoh dia leboh musin celap. ¹³Enggau naka uleh, tulong Senas enggau Apollos nyendia ke dire mupok. Anang mere age seduai ia suntok sebarang utai.¹⁴Lalu awak ka bala kitai belajar ngereja pengawa iya ke badas, ngambe sida ia uleh nuntong utai pengidup sida ia, lalu pengidup sida ia menyana.¹⁵Semua urang ke enggau aku bela ngirum ke tabe basa ngagai nuan. Bere tabe basa kami ngagai pangan ke sama pengarap enggau kitai. Awak ke berekat Allah Taala meruan enggau kita semua.

Philemon

Chapter 1

¹Surat ari Paulus, ke nyadi urang penjara laban Yesus Kristus, nggau ari menyadi kitai Timotius, age kaban seiman kami Filemon, ke sama bekereja nggau kami,² Nggau ngagai menyadi indu kami Apfia, nggau ngagai Arkhipus, ke sama nyadi soldadu nggau kami, nggau age raban jemaat ke betembong alam rumah nuan. ³Awak ka Allah Taala te Apai kitai nggau Tuhan Yesus Kristus meri kita berekat nggau pemaik.⁴Leboh aku ngingatka nuan alam sampi aku, aku seruran meri terima kaseh ngagai Allah Taala aku,⁵ laban aku ninga pasal pengerindu nuan ke semua nembiak Tuhan, nggau pasal pengarap nuan ke Tuhan Yesus. ⁶Aku besampi ngambe ka nuan ceregas becerita ka pengarap, ngambe ka nuan meretika semua utai te badas te dikembuan kitai alam Kristus. ⁷Pengerindu nuan udah ngasoh ati aku balat gaga, alu aku berasai diperansang, laban nuan, menyadi, udah ngelantangka ati bala nembiak Tuhan.⁸Nya kebuah, taja pen alam Kristus aku berani sereta tau ngasoh nuan ngereja utai te patut dikereja nuan,⁹ tang aku semina minta aja, ketegal pengerindu. Nya kebuah, aku, Paulus -- urang tuai alu diato nyadi urang penjara Kristus,¹⁰aku minta utai ari nuan age anak aku, laban aku udah nyadi apai iya sekumbang aku ke alam rumah penjara to. ¹¹Dulu suba iya nadai guna ba nuan, tang diato iya besai amat guna ba nuan nggau ba aku. ¹²Aku diato ngirumka iya pulai baru age nuan, taja pen aku amat sayauka iya. Aku bise amat ati deka ngetanka iya dito, ¹³ngambeka iya nyadika penganti nuan nulung aku, leboh aku ditan alam rumah penjara to ketegal Injil.¹⁴Tang aku enggai ngereja utae enti nuan nda dulu ngemendarka nya, ngambe ka sebarang utai te dikereja nuan, semina dikereja nuan niteh ka ati nuan mpu, ukae ari paksa. ¹⁵Nyangka nya kebuah Onesimus beserara nda lama ari nuan, ngambe ka nuan tau bempu iya baru belama iya,¹⁶ ukae nyadi Hamba, tang lebeh agi ari nya, nyadi menyadi ke dikesayau,ukae semina age aku, tang kelebeh age, dikesayauka nuan, alam batang tuboh nggau alam Tuhan.¹⁷Nya kebuah, enti nuan ngira aku to tawing nuan ngereja pengawa, sambut meh iya, baka nuan ke nyambut aku.¹⁸ Enti iya bise udah ngereja utae te salah ngagai nuan, tauka berutang ba nuan, simpan utang nya alam rekening aku. ¹⁹Aku, Paulus, nuleh to ngena jari aku mpu: Aku, deka mayar utang nya -- nda ngira nuan mpu ke berutang nyawa ba aku. ²⁰Sige amat, menyadi, aku minta utae site to ari nuan alam Tuhan: Asoh ati aku lantang alam Kristus.²¹Aku enda ngarapka nuan deka ngereja utae te dipinta aku, nya kebuah aku nuleh age nuan, laban aku nemu nuan deka ngereja lebeh age ari te dipinta aku. ²²Site age utae, sediaka site kamar ke aku, laban aku ngarapka dire uleh nemuai baru age kita, ari sampi semua kita.²³Epafras, ke sama ditan alam rumah penjara nggau aku ketegal Yesus Kristus, ngiromka tabe basa age nuan, ²⁴alu baka nya mega Markus, Aristarkhus, Demas nggau Lukas ke sama pelayanan nggau aku. ²⁵Awakka pengasih Tuhan Yesus Kristus meruan nyeretai semengat nuan.

Hebrews

Chapter 1

¹ Dulu kelia Allah Taala suah bendar bejaku ngagai aki ini kitai, ngena mayuh macham chara, beseruanka sida nabi, ²tang ba hari ti penudi tu, Iya udah bejaku ngagai kitai ngena Anak Iya Empu, ke diletak Iya bempu semua utai. Lalu ulih Anak Iya, Iya udah mega ngaga dunya. Anak Iya nya mandangka penampak mulia Allah Taala. ³Lalu gamal Iya mega betul-betul sebaka enggau gamal Allah Taala, lalu Iya ngempung semua utai di dunya enggau di dunya luar ngena jaku Iya ti bekuasa. Lebuh Iya udah ngaga chara kena muai dosa, Iya duduk muak ari kanan Allah Taala ti Pemadu Tinggi di serega.⁴Nya alai Iya jauh lebih agi tinggi ari sida melikat, baka nama Iya ti jauh lebih agi manah ari nama sida melikat.⁵Laban Allah Taala nadai kala nyebut ngagai melikat, “Nuan tu Anak Aku, sehari tu Aku udah nyadi Apai nuan.” Tauka, “Aku deka nyadi Apai iya, lalu iya deka nyadi Anak Aku.”⁶Lalu lebuh Allah Taala ngasuh Anak Tuai Iya datai ngagai dunya, Iya bejaku munyi tu, “Awakka semua melikat Allah Taala nyembah Iya.” ⁷Tang ba pasal melikat, Allah Taala bejaku munyi tu, “Allah Taala ngaga melikat Iya nyadi ribut, lalu bala nembiak Iya nyadi daun api.”⁸Tang ba pasal Anak Iya, Iya bejaku munyi tu, “Tang kerusi diraja Nuan, O Allah Taala, deka meruan belama-lama iya! lalu Nuan deka merintah ngena pengelurus. ⁹Nuan rinduka pengelurus, lalu begedika penyai. Nya alai Allah Taala, iya nya Allah Taala Nuan, udah nata Nuan ngena minyak pengaga lebih ari sida pangan Nuan.”¹⁰Allah Taala mega bejaku munyi tu: “Ba pun iya kelia, Tuhan, Nuan udah ngaga dunya, lalu langit digaga Nuan ngena jari Nuan. ¹¹Semua utai nya deka lesap magang, tang Nuan deka meruan belama iya. Semua utai nya deka luya baka kain. ¹²Nuan deka ngelipatka sida baka ke ngelipatka kelambi, lalu sida deka berubah baka gari. Tang Nuan enda berubah, lalu umur Nuan enda nemu abis.”¹³Allah Taala nadai kala bejaku munyi tu ngagai melikat, “Duduk muak ari kanan Aku datai ke Aku udah ngaga munsuh Nuan nyadika pelasar kaki Nuan.” ¹⁴Kati semua melikat ukai roh, ke diasuh Allah Taala bekereja ke orang ke deka nerima pengelepas?

Chapter 2

¹Nya alai kitai enda tau enda bebendar agi bepegai ba ajar ti udah didinga kitai, ngambika kitai enda limpang.²Laban enti pesan ti udah dipadahka melikat nya pesan ti bendar, lalu semua orang ke ngereja penyalah, tauka enda ngasi, udah diukum nitihka pematut, ³baka ni ku kitai ulih ngerarika diri enti kitai enggai ibuhka pengelepas ti besai baka nya? Pengelepas nya terubah dipadahka Tuhan Empu, lalu udah nya pengamat pesan nya dipadahka ngagai kitai ulih orang ke ninga Iya.⁴Lalu Allah Taala udah mega besaksika pengamat pesan nya ngena tanda enggau kereja ti nyelai, ngena mayuh macham pemeri Roh Kudus ti diberi nitihka peneka Iya Empu.⁵Ukai melikat ke diasuh Allah Taala merintah dunya ti deka datai, ti dikenang kitai diatu. ⁶Utai tu bisi udah disebut, “Sapa mensia, alai Nuan deka ibuhka iya? Tauka anak mensia, alai Nuan deka ngibun iya?⁷Nuan udah ngaga iya baruh mimit ari melikat enda lama aja. Nuan udah meri iya makota, mulia enggau basa, ⁸lalu ngengkahka semua utai di baruh kaki iya.” Lebuh Allah Taala ngengkahka semua utai di baruh kuasa iya, Allah Taala nadai ninggalka utai ti enda diengkahka di baruh kuasa iya. Tang diatu, kitai nadai meda semua utai diengkah di baruh kaki iya.⁹Tang kitai meda Yesus, ke udah digaga baruh mimit ari melikat enda lama, diberi makota mulia enggau basa laban Iya udah merinsa natka pemati, ngambika, ulih pengasih Allah Taala, Iya mati ke semua mensia. ¹⁰Laban Allah Taala, ke ngaga sereta bempu semua utai, endang patut ngasuh Jesus nyadi pemadu badas ulih pemerinsa, lebuh Yesus muka jalai pengelepas ke mayuh anak Allah Taala lalu mai sida bempu mulia Iya.¹¹Laban Iya ke ngudus, enggau orang ke dikuduska Iya, sama datai ari ruang bilik siti aja. Nya kebuah Yesus enda malu ngumbai sida menyadi Iya. ¹²Ku Iya, “Aku deka madahka nama Nuan ngagai sida menyadi Aku. Aku deka muji Nuan lebuh bala sida begempuru.”¹³Iya mega nyebut, “Aku deka manggaika pengarap Aku ba Iya.” Lalu Iya mega nyebut, “Tu Aku, enggau bala anak ke udah diberi Allah Taala ngagai Aku.” ¹⁴Nya alai, laban bala anak endang mensia, Yesus mega nyadi mensia baka sida, ngambika ulih pemati Iya, Iya ulih ngerusak Sitan ke megai kuasa pemati, ¹⁵lalu ngelepaska semua orang ke nyadi ulun seumur idup ari penakut sida ke pemati.¹⁶Laban utai tu terang, ukai melikat ke ditulung Iya, tang peturun Abraham. ¹⁷Nya alai Iya enda tau enda digaga sebaka enggau bala menyadi Iya dalam semua utai, ngambika Iya nyadi Imam Besai ti kasih, sereta tetap ati bekereja ke Allah Taala, ngambika Iya ngaga piring kena muai dosa orang mayuh. ¹⁸Laban Iya Empu udah merinsa lebuh Iya diuji, nya alai Iya ulih nulung orang ke kena laban penguji.

Chapter 3

¹Nya alai, menyadi ti kudus, ke sama udah dikangauka Allah Taala, peratika Yesus, ke nyadi Rasul sereta nyadi Imam Besai ke pengarap kitai. ²Iya udah tetap ati ngagai Allah Taala ke udah milih Iya, baka Musa ke udah tetap ati diau dalam rumah Allah Taala. ³Tang Yesus patut balat agi dibasa ari Musa, baka tukang rumah ke balat agi dibasa ari rumah ti digaga iya.⁴ Laban semua rumah endang digaga orang, tang Allah Taala ngaga semua utai.⁵Musa udah tetap ati gawa nyadi ulun dalam rumah Allah Taala, besaksika pasal utai ti deka disebut Allah Taala jemah ila. ⁶Tang Kristus tetap ati ngibun rumah Allah Taala laban Iya Anak. Lalu kitai tu rumah Allah Taala, enti kitai bepegai teguh ba ati ti kempang enggau ba pengadang ti dikemegahka kitai.⁷Nya alai, munyi ti disebut Roh Kudus, “Sehari tu, enti kita ninga nyawa Iya, ⁸anang ngasuh ati kita kieh, baka aki ini kita ke angkat ngelaban, lebuh maya penguji di menua puang,⁹alai aki ini kita ke nguji Aku, taja pen sida udah meda utai ti dikereja Aku dalam kandang empat puluh taun. ¹⁰Nya alai Aku ringat ngagai bala orang ke ari serak nya, lalu ku Aku nyebut, ‘Ati sida seruran limpang, lalu sida apin nemu jalai Aku.’ ¹¹Aku ringat lalu besumpah: ‘Sida enda tau tama ngagai endur alai Aku belelak!’ ”¹²Bejimat kita, menyadi, enggai ke kita ngembuan ati ti jai, ati ti enda arap, lalu ninggalka Allah Taala ti idup. ¹³Tang peransang pangan diri tiap hari, seagi-agi hari tu dikumbai “Sehari tu,” ngambika nadai siku kita ditipu dosa lalu nyadi kieh.¹⁴Laban kitai nyadi tawing Kristus enti kitai bepegai teguh ba ati ti kempang datai ke ujung, baka ti dikembuan kitai ba pun iya suba. ¹⁵Munyi ti disebut dalam Bup Kudus: “Sehari tu, enti kita ninga nyawa Iya, anang ngasuh ati kita kieh, baka sida ke angkat ngelaban.”¹⁶Sapa orang ke ninga nyawa Allah Taala, tang angkat ngelaban Iya? Ukai enda semua sida nya orang ke pansut ari menua Mesir ke diuluka Musa? ¹⁷Lalu ngagai sapa Allah Taala ringat empat puluh taun? Ukai Iya enda ringat ngagai orang ke bedosa, lalu sida mati di menua puang?¹⁸Lalu ngagai sapa Allah Taala besumpah, madahka sida enda tau tama ngagai endur alai Iya belelak, enti enda ngagai sida ke enda ngasi? ¹⁹Nya alai ari nya kitai meda, sida enda ulih tama ngaga endur alai Allah Taala belelak, laban sida enda arap.

Chapter 4

¹Nya alai, seagi-agi semaya ti ngasuh kitai tama ngagai endur alai Allah Taala belelak nya agi meruan, kitai enda tau enda bejimat ngambika nadai siku kitai ditemu enda patut tama ngagai endur nya. ²Laban Berita Manah ti didinga kitai sebaka enggau Berita Manah ti didinga sida, tang pesan ti didinga sida nadai pulai ke penguntung sida, laban sida enda nerima pesan nya ngena pengarap.³Nya alai kitai ke arap, tama ngagai endur alai Allah Taala belelak, munyi ti disebut Allah Taala, “Aku ringat lalu besumpah: ‘Sida enda tau tama ngagai endur alai Aku belelak,’ ” taja pen pengawa Iya udah tembu kenyau ari penumbuh dunya. ⁴Laban pasal hari ti ketujuh udah disebut munyi tu: “Lalu ba hari ti ketujuh Allah Taala belelak ari semua pengawa Iya.” ⁵Lalu Iya bejaku baru: “Sida enda tau tama ngagai endur alai Aku belelak.”⁶Nya alai sekeda orang deka tama ngagai endur alai belelak nya, lalu orang ke udah diajar pasal Berita Manah enda tama laban sida enda ngasi. ⁷Nya alai Allah Taala ngeletak siti agi hari, ti dikumbai Iya “Sehari tu,” ti disebut Iya lama udah bekau nya ngena Daud, munyi ti udah disebut tadi: “Sehari tu, enti kita ninga nyawa Iya, anang ngasuh ati kita kieh.”⁸Laban enti Yosua udah ngasuh sida belelak, Allah Taala tentu enda ibuh bejakuka pasal hari bukai, udah bekau nya. ⁹Nya alai bala nembiak Allah Taala agi ulih belelak lebuh hari Sabat; ¹⁰laban orang ke tama ngagai endur alai Allah Taala belelak, mega ngetu ari pengawa sida, baka Allah Taala ke ngetu ari pengawa Iya. ¹¹Nya alai, aram kitai enggau naka ulih tama ngagai endur alai belelak nya, ngambika nadai siku kitai enda mujur baka sida ketegal enda ngasi.¹²Laban jaku Allah Taala idup sereta bekuasa, tajam agi ari pedang ti bemata dua, ti ngerejang datai ke iya nyeraraka semengat ari roh, nyeraraka buku tulang ari untak tulang; iya ulih ngakim runding enggau niat ati mensia. ¹³Nadai utai ulih dipelalaika ari Allah Taala. Semua deka dikebak lalu diayanka magang di mua Iya. Lalu semua kitai enda tau enda madahka pasal diri empu ngagai Iya.¹⁴Nya alai, laban kitai bisi Imam Besai ti Pemadu Tinggi, ke udah pulai ke serega, iya nya Yesus, ti Anak Allah Taala, aram kitai bepegai teguh ba pengarap kitai. ¹⁵Laban Imam Besai kitai ukai enda nemu sinu ati ke pengelemi kitai. Iya udah diuji ngena semua macham chara baka kitai empu, tang Iya enda bedosa. ¹⁶Nya alai, aram kitai mansang enggau ati ti kempang ngagai kerusi diraja Allah Taala ti kasih, ngambika kitai ulih nerima pengasih lalu nemu berekat, kena nulung kitai lebuh kitai begunaka iya.

Chapter 5

¹Genap iku imam besai ke dipilih ari bala mensia, endang diletak bekereja ke Allah Taala ngarika mensia, meri pemeri enggau piring kena muai dosa. ²Iya nemu nelap enggau orang ke nadai nemu utai, enggau orang ke enda ngasi, laban iya empu endang mayuh pengelemi. ³Lalu ketegal nya, iya enda tau enda ngenjuk piring ke dosa iya empu, enggau ke dosa orang mayuh.⁴Nadai orang tau ngambu diri nyadi imam besai, tang semina ari kangau Allah Taala, baka Harun. ⁵Baka nya mega Kristus. Iya enda ngemesaika Diri lalu ngaga Diri nyadi Imam Besai. Tang Allah Taala nyebut ngagai Iya, “Nuan tu Anak Aku. Sehari tu Aku udah nyadi Apai Nuan”;⁶munyi ti disebut Iya ba endur bukai, “Nuan nyadi Imam belama iya murihka Melkisedek.”⁷Lebuh Yesus idup di dunya tu, Iya besampi sereta mantaika peminta Iya ngena sabak ti inggar, sereta enggau ai mata, ngagai Allah Taala, ke ulih ngelepaska Iya ari pemati. Lalu Allah Taala ninga Iya laban Iya baruh ati sereta nunduk ngagai Allah Taala. ⁸Tang taja pen Iya Anak Allah Taala, Iya belajar ngasi ulih pemerinsa ti ditatka Iya;⁹lalu laban Iya digaga nyadi pemadu badas, Iya nyadika pun pengelepas ti meruan belama iya ke semua orang ke ngasika Iya, ¹⁰laban Iya udah diletak Allah Taala nyadi Imam Besai, murihka Melkisedek. ¹¹Kami mayuh utai ti patut disebut ba pekara tu, tang utai nya mar diterangka ngagai kita, laban kita lubah amat mereti.¹²Laban taja pen kita diatu patut udah nyadi pengajar, tang kita agi begunaka orang ngajar kita, ngulang pesan Allah Taala belabuh ari pun baru. Kita agi begunaka ai tusu, ukai asi kering, ¹³laban genap iku orang ke beridup ba ai tusu nya orang ke enda nemu ajar pasal pengelurus, laban iya agi mit. ¹⁴Tang asi kering nya ke orang ke besai tuai, ke udah matihka diri ngelala bida entara utai ti badas enggau utai ti jai.

Chapter 6

¹Nya alai, aram kitai ninggalka pun pelajar pasal Kristus, lalu mansang ngagai ajar ke orang ti besai tuai, lalu enda agi ibuh bejakuka pasal nesal ati ari kereja ti ngujung ngagai pemati,²ajar pasal pemaptisa, pasal ngengkahka jari atas orang, pasal pengangkat ari mati, enggau pasal ukum ti meruan belama iya. ³Lalu kitai deka ngereja nya, enti Allah Taala ngemendar.⁴Laban orang ke udah ngelengkaka pengarap enda ulih dibai nesal ati baru, laban sida udah meda penampak Allah Taala, udah ngasaika pemeri ari serega, lalu udah dipenuhka enggau Roh Kudus, ⁵udah ngasaika pemadas jaku Allah Taala, lalu udah ngasaika kuasa dunya ti deka datai, ⁶lalu udah nya sida ngelengkaka pengarap, laban lebuh sida ngereja nya sida ngeregang Anak Allah Taala baru, lalu ngeleseka Iya di mua orang mayuh.⁷Tanah ti nginsap ai ujan ti selalu labuh ninggang iya, lalu ngasuh utai tumbuh ke guna orang ke nanam utai dia, nerima berekat ari Allah Taala. ⁸Tang enti tanah nya mansutka duri enggau emperingat, tanah nya nadai guna, lalu iya deka disumpah. Ke pengujung iya, iya deka ditunu.⁹Tang taja pen kami bejaku munyi tu, menyadi, tang ba pasal kita, kami nemu kita deka bulih utai ti manah agi, utai ti nyempulang pengelepas kita. ¹⁰Laban Allah Taala ukai enda lurus. Iya deka mengkang ingatka pengawa ti udah dikereja kita, enggau pengerindu ti dipandangka kita lebuh kita bekereja nulung nembiak Tuhan, baka ti agi dikereja kita diatu.¹¹Kami dekaka genap iku kita mengkang rajin datai ke ujung ngambika kita ulih nerima utai ti disadang kita. ¹²Kami enggai ke kita ngelusu, tang dekaka kita nunda teladan orang ke arap sereta liat ati, ngambika kita nerima utai ti udah disemaya Allah Taala.¹³Lebuh Allah Taala ngaga semaya enggau Abraham, Iya nadai orang ke besai agi ari Iya Empu alai Iya manggaika sumpah Iya. Nya alai Iya besumpah atas nama Iya Empu. ¹⁴Ku Iya, “Aku tetap deka merekatka nuan lalu meri nuan mayuh peturun.” ¹⁵Nya alai lebuh Abraham udah nganti enggau ati ti liat, iya nerima utai ti udah disemaya Allah Taala.¹⁶Mensia endang besumpah atas nama utai ti besai agi ari sida empu, lalu semua kelikuh ditelesai ngena sumpah. ¹⁷Baka nya mega, lebuh Allah Taala deka ngayanka enggau terang agi ngagai orang ke deka nerima semaya, pasal juluk ati Iya ti enda berubah, Iya netapka semaya nya ngena sumpah. ¹⁸Ulih jaku sumpah enggau jaku semaya ti enda ulih diubah nya, Allah Taala nunjukka Diri enda bula. Nya alai kitai ke udah belindung ba Allah Taala balat agi diperansang bepegai ba pengadang ti di mua kitai.¹⁹Pengadang kitai nya nyadika sauh ti tegap ke semengat kitai. Ulih pengadang nya kitai ngarapka diri deka tama ngagai Endur ti Pemadu Kudus ti ari belakang tirai, ²⁰alai Yesus ke udah dulu tama ngarika kitai, lebuh Iya udah nyadi Imam Besai belama iya, murihka Melkisedek.

Chapter 7

¹Melkisedek nya raja menua Salem, lalu iya mega nyadi imam Allah Taala ti Pemadu Tinggi. Iya betemu enggau Abraham ke baru pulai beperang bebunuhka bala raja, lalu iya merekatka Abraham. ²Lalu Abraham meri Melkisedek sepuluh peratus ari semua perapasan ti ulih iya. (Reti ti keterubah ke nama Melkisedek nya “Raja Pengelurus”, lalu iya mega raja Salem, reti nya, “Raja Pemaik.”) ³Nadai orang nemu sapa apai indai iya, sapa aki ini iya. Lalu nadai mega orang nemu kemaya iya ada tauka kemaya iya mati, tang iya baka Anak Allah Taala ke nyadi imam belama iya.⁴Peda pemesai iya! Indah aki kitai Abraham deh meri ngagai iya sepuluh peratus ari semua perapasan ti ulih iya beperang. ⁵Lalu bala peturun Lewi ke diletak nyadi imam, diberi pesan dalam Adat ngasuh sida ngumpul pemeri sepuluh peratus ari orang Israel, reti nya, ari bansa sida empu, taja pen sida nya mega peturun Abraham. ⁶Tang Melkisedek tu, ke ukai ari peturun Lewi, nerima pemeri sepuluh peratus ari Abraham, lalu iya merekatka Abraham ke udah nerima semaya Allah Taala.⁷Semua kitai ulih besetujuka tu: orang ke baruh pangkat sigi diberekatka ulih orang ke tinggi agi pangkat. ⁸Ba pekara tu, pemeri sepuluh peratus nya diterima mensia ke tau mati, tang ba pekara Melkisedek, pemeri sepuluh peratus nya diterima orang ke idup. ⁹Kitai tau ngumbai Lewi, ke nerima pemeri sepuluh peratus, mayar pemeri sepuluh peratus nengah Abraham, ¹⁰laban Lewi agi dalam tubuh aki iya Abraham lebuh Melkisedek betemu enggau Abraham.¹¹Enti pemadas ti pemadu menyana nya ulih diterima orang Israel nengah bala imam Lewi (laban orang Israel nerima Adat nengah sida imam Lewi), nama kebuah kitai agi begunaka siku agi imam ke murihka Melkisedek, tang enda begunaka imam ke murihka Harun? ¹²Laban lebuh atur kena milih imam diubah, Adat mega enda tau enda diubah.¹³Laban orang ke dikenang dalam pekara tu datai ari raban bansa bukai, lalu nadai orang ari raban bansa nya udah kala bekereja ba alta. ¹⁴Laban Tuhan kitai endang terang datai ari peturun Yehuda, lalu Musa nadai kala nyebut pasal imam lebuh iya bejakuka pasal raban bansa tu.¹⁵Pekara tu tau nyadi terang agi lebuh siku agi imam pegari, ke baka Melkisedek, ¹⁶ke nyadi imam, ukai nitihka atur mensia, tang ulih kuasa pengidup ti enda nemu abis. ¹⁷Laban Bup Kudus nyebut munyi tu pasal Iya, “Nuan deka nyadi imam belama iya murihka Melkisedek.”¹⁸Nya alai Adat ti lama, nadai agi dikena laban iya lemi sereta nadai guna, ¹⁹laban Adat enda ulih ngaga utai nyadi pemadu badas. Lalu diatu, pengadang ti badas agi udah disediaka, ti dikena kitai mansang semak ngagai Allah Taala.²⁰Utai tu ditetapka ngena jaku sumpah. Orang bukai nyadi imam ukai ulih jaku sumpah, ²¹tang Yesus nyadi imam ulih jaku sumpah, laban Allah Taala nyebut ngagai Iya, “Tuhan udah besumpah lalu Iya enda ngubah runding Diri: ‘Nuan deka nyadi imam belama iya.’ ”²²Jaku tu ngeletak Yesus nyadi jamin ke sempekat ti badas agi. ²³Nambahka nya, sida imam menya endang mayuh, laban sida mati, lalu enda ulih majakka pengawa diri ke nyadi imam. ²⁴Tang Yesus nyadi Imam belama iya, laban Iya idup belama iya.²⁵Nya alai Iya ulih, ke diatu enggau ke belama-lama iya, nyelamatka orang ke datai ngagai Allah Taala, ulih Iya, laban Iya idup belama iya lalu bejaku ngarika sida ngagai Allah Taala. ²⁶Laban kitai endang patut bisi imam besai ti baka nya, ke kudus, nadai bepenyalah, nadai penimpang, diseraraka ari orang ke bedosa, ditinggika ari atas langit.²⁷Iya enda baka imam besai ti bukai. Iya enda ibuh ngenjuk piring tiap hari, terubah ke dosa iya empu, lalu udah nya ke dosa orang mayuh. Tang Iya ngenjuk piring sekali aja ke belama-lama iya, lebuh Iya nyerahka Diri Empu. ²⁸Adat ngeletak orang ke lemi nyadi imam besai. Tang jaku sumpah, ti datai dudi agi ari Adat, ngeletak Anak, ke udah digaga nyadi pemadu badas belama-lama iya, nyadi Imam Besai.

Chapter 8

¹Batang penemu ti disebut kami nya baka tu: kitai bisi Imam Besai ti baka nya, ke duduk muak ari kanan kerusi diraja Allah Taala ti Pemadu Tinggi di serega. ²Iya bekereja dalam langkau sembiang, iya nya, dalam langkau kain ti bendar, ti didirika Tuhan, ukai didirika mensia.³Genap iku imam besai endang diletak ngenjuk pemeri enggau piring; nya alai, Imam Besai kitai tu pen enda tau enda mega bisi utai diberi.⁴Enti sema Iya di dunya tu, Iya tetap enda nyadi imam, laban kitai endang bisi imam, ke ngenjuk pemeri nitihka Adat. ⁵Sida nyembah dalam langkau kain ti semina gambar enggau ayuk Langkau Kain ti di serega. Laban lebuh Musa baru deka nirika langkau kain, Allah Taala bejaku munyi tu ngagai iya, “Nuan enda tau enda ngaga semua utai nitihka pelan ti udah ditunjukka ke nuan ba bukit nya.”⁶Tang diatu, Yesus udah diberi pengawa ti lebih badas agi. Iya nyadi pengari ke sempekat ti lebih agi bemulia, ti beduduk ba semaya ti badas agi. ⁷Laban enti sempekat ti keterubah nya udah chukup badas, kitai tentu enda ibuh begunaka sempekat ti kedua.⁸Tang Allah Taala besalahka sempekat ti keterubah lebuh Iya nyebut, “Maya deka datai, ku Tuhan bejaku, alai Aku deka ngaga sempekat ti baru enggau orang Israel, sereta enggau orang Yehuda, ⁹ti enda baka sempekat ti digaga Aku enggau aki ini sida lebuh Aku megai jari sida lalu nguluka sida pansut ari menua Mesir. Laban sida enda tetap ati ngagai sempekat Aku, nya alai Aku enggai ibuhka sida, ku Tuhan bejaku.¹⁰Tu sempekat ti deka digaga Aku enggau orang Israel jemah ila, ku Tuhan bejaku: Aku deka nyimpan Adat Aku dalam runding sida lalu nuliska Adat nya ba ati sida, lalu Aku deka nyadi Allah Taala sida, lalu sida deka nyadi nembiak Aku.¹¹Sida enda ibuh ngajar pangan diri tauka nyebut ngagai pangan diri, ‘Kelala meh Tuhan.’ Laban semua sida deka ngelala Aku, kenyau ari sida ke pemadu mit nyentuk ngagai sida ke pemadu besai. ¹²Laban Aku deka ngampun penyalah sida lalu enda agi ngingatka dosa sida.”¹³Lebuh Allah Taala bejakuka sempekat ti baru, Iya nunjukka sempekat ti keterubah nadai agi diguna, luya lalu deka jampat lesap.

Chapter 9

¹Indah sempekat ti keterubah deh ngundan atur kena besembah, lalu bisi langkau sembiang. ²Laban sebuah langkau kain udah disediaka. Iya ti di luar nya alai nyimpan penuduk lampu enggau mija enggau roti Allah Taala. Endur tu dikumbai Endur ti Kudus.³Ari belakang tirai ti kedua bisi siti langkau kain ti dikumbai Endur ti Pemadu Kudus. ⁴Dalam Endur ti Pemadu Kudus nya bisi alta emas alai nunu menyan, enggau Peti Lampang Batu Adat ti disampak enggau emas. Peti nya ngundan kebuk emas alai nyimpan mana, tungkat Harun ti bekantuk, enggau dua iti lampang batu ti alai sempekat ditulis. ⁵Ari atas Peti nya bisi dua iku melikat cherub, nandaka mulia Allah Taala, ngelindung endur alai dosa diampun. Tang kitai enda ulih berandauka semua utai tu enggau silik diatu.⁶Lebuh semua utai nya udah disediaka magang, sida imam tama tiap hari ngagai langkau kain ti di luar, ngereja pengawa sida, ⁷tang semina imam besai aja tau tama ngagai langkau kain ti kedua, tang semina sekali aja dalam setaun, mai darah ti dienjuk iya ngagai Allah Taala ke dosa iya empu, enggau ke dosa orang mayuh, dosa ti dikereja sida enggau enda sengaja.⁸Nya chara Roh Kudus nunjukka jalai ngagai Endur ti Pemadu Kudus enda dibuka seagi-agi langkau kain ti di luar nya mengkang bediri. ⁹Tu ngambarka maya ti diatu, alai pemeri enggau piring ti dienjuk enda ulih meresi ati orang ke nyembah Allah Taala, ¹⁰laban pengawa nya semina pasal pemakai enggau utai ti diirup aja, atur kena nuchi tubuh ti dipejalaika nyentuk ngagai maya Allah Taala ngaga atur ti baru.¹¹Lebuh Kristus datai nyadi Imam Besai ke utai ti badas, ti endang udah bisi ditu diatu, Iya tama nengah langkau sembiang ti besai sereta badas agi ti ukai digaga mensia, reti nya, ukai digaga ari utai ti udah digaga Iya Empu. ¹²Iya tama sekali aja ke belama-lama iya ngagai Endur ti Kudus, ukai ngena darah kambin tauka darah sapi, tang ngena darah Iya Empu, lalu bulih pengelepas ti meruan belama iya.¹³Laban enti darah kambin enggau darah sapi enggau amau sapi ti dikerabuka ngagai orang ke enda tuchi, ulih nuchi sida ngambika sida nyadi beresi, ¹⁴tentu balat agi ga darah Kristus, ke udah nyerahka Diri ulih Roh Kudus nyadika piring ti nadai penimpang ngagai Allah Taala, deka nuchi ati kitai ari pengawa ti jai ti ngujung ngagai pemati, ngambika kitai ulih betuaika Allah Taala ti idup. ¹⁵Nya kebuah Kristus nyadi pengari ke sempekat ti baru, ngambika orang ke dikangauka Allah Taala, ulih nerima pesaka ti meruan belama iya, ti udah disemaya Allah Taala, laban ulih pemati Iya, Iya nebus orang ari penyalah ti dikereja sida di baruh sempekat ti keterubah.¹⁶Ba pasal will, pemati orang ke ngaga will nya enda tau enda ditentuka dulu. ¹⁷Laban will nya semina tau diguna lebuh orang ke bempu will nya udah mati. Atur dalam will nya enda tau dipejalaika enti orang ke ngaga will nya agi idup.¹⁸Indah sempekat ti keterubah deh enda tau enda dipejalaika ngena darah. ¹⁹Laban lebuh Musa udah madahka semua pesan dalam Bup Adat ngagai semua orang Israel, iya ngambi darah sapi enggau darah kambin, ai, bulu bedus ti ungu, enggau pating isop, lalu mechikka utai nya ngagai Bup Adat, enggau ngagai semua orang mayuh, ²⁰lalu bejaku, “Tu darah sempekat ti diasuh Allah Taala titihka kita.”²¹Musa mega mechikka darah nya ngagai langkau sembiang, enggau ngagai semua perengka ti dikena sida nyembah Allah Taala.²²Iya ti bendar, nitihka Adat, nyauka semua utai dituchi ngena darah, lalu enti nadai genselan darah, dosa enda diampun.²³Nya kebuah utai ti ngambarka utai serega enda tau enda dituchi ngena genselan nya, tang utai serega empu begunaka piring ti badas agi ari nya. ²⁴Laban Kristus ukai tama ngagai Endur ti Kudus ti digaga jari mensia, ti semina ngambarka utai serega, tang Iya tama ngagai serega empu, lalu pegari ngarika kitai di mua Allah Taala.²⁵Lalu Iya pen enda mega suah nyerahka Diri baka imam besai ke tama ngagai Endur ti Kudus tiap taun mai darah ti ukai darah Iya empu, laban enti Iya suah tama kia, ²⁶Iya tentu enda tau enda suah natka Diri merinsa kenyau ari penumbuh dunya. Tang diatu, Iya udah ngayanka Diri sekali aja ba pengujung dunya, nyerahka Diri Empu nyadika piring kena muai dosa.²⁷Genap iku mensia enda tau enda mati sekali aja, lalu udah nya diakim. ²⁸Baka nya mega Kristus. Lebuh Iya udah diserahka sekali aja ngambika Iya muai dosa orang mayuh, Iya deka pegari kedua kali, ukai muai dosa, tang deka nyelamatka orang ke nganti Iya.

Chapter 10

¹Adat semina ayuk utai ti badas ti deka datai, ukai utai nya empu. Nya kebuah iya, ngena piring ti dienjuk enda ngetu-ngetu tiap taun, enda ulih ngaga orang ke datai semak ngagai Allah Taala nyadi pemadu badas. ²Enti iya ulih, endaka piring nya badu agi dienjuk, laban orang ke nyembah tentu dituchi sekali aja ke belama iya, lalu nadai agi ngasaika diri agi bedosa? ³Tang piring ti diberi nya ngasuh orang ngingatka dosa sida tiap-tiap taun. ⁴Laban darah sapi enggau darah kambin enda ulih muai dosa.⁵Nya kebuah, lebuh Kristus datai ngagai dunya tu, Iya bejaku, “Nuan enda begunaka piring enggau pemeri, tang Nuan udah nyendiaka tubuh ke Aku. ⁶Nuan enda rinduka piring tunu enggau piring pengampun dosa ⁷Udah nya Aku bejaku, ‘Tu Aku, O Allah Taala sedia deka ngereja peneka Nuan, munyi ti udah ditulis pasal Aku dalam Bup Adat.’ ”⁸Lebuh Iya nyebut, “Nuan enda beguna tauka rinduka piring enggau pemeri, tauka jelu ti ditunu ba alta, enggau piring pengampun dosa,” (taja pen Adat ngasuh utai nya diberi) ⁹Iya lalu nyebut, “Tu Aku, sedia deka ngereja peneka Nuan.” Nya alai, Allah Taala muai atur ti keterubah ngambika Iya numbuhka atur ti kedua. ¹⁰Lalu ulih peneka Iya, kitai udah dikuduska ulih piring tubuh Yesus Kristus ti diberi sekali aja ke belama-lama iya.¹¹Tiap hari genap iku imam bediri ngereja pengawa diri, ngenjuk piring ti sebaka belama, ti enda ulih muai dosa. ¹²Tang lebuh Kristus udah meri sekali aja ke belama-lama iya piring pengampun dosa, Iya duduk muak ari kanan Allah Taala,¹³nganti bala munsuh Iya nyadika pelasar kaki Iya.¹⁴Laban, ngena siti aja piring, Iya udah ngaga orang ke dikuduska Iya nyadi pemadu badas.¹⁵Lalu Roh Kudus mega besaksika pasal nya ngagai kitai, laban lebuh Iya udah nyebut, ¹⁶“Tu sempekat ti deka digaga Aku enggau sida udah bekau nya ila, ku Tuhan bejaku: Aku deka nyimpan Adat Aku dalam ati sida lalu nuliska Adat nya dalam runding sida.”¹⁷Udah nya Iya mega nyebut, “Aku enda agi ngingatka dosa enggau penyalah sida.” ¹⁸Lebuh semua dosa enggau penyalah udah diampun, piring pengampun dosa enda agi diguna.¹⁹Nya alai, menyadi, laban kitai kempang ati tama ngagai Endur ti Pemadu Kudus ngena darah Jesus, ²⁰ngena jalai ti baru sereta idup tu, ti udah dibuka Iya ke kitai nengah kain tirai nya, iya nya, nengah tubuh Iya Empu, ²¹lalu laban kitai bisi siku Imam ti besai, ke ngemataka rumah Allah Taala, ²²aram kitai datai semak ngagai Allah Taala, mai ati ti tuchi, enggau pengarap ti bendar, laban ati kitai udah dipechik lalu dituchi ari penyalah, lalu tubuh kitai udah dibasu ngena ai ti tuchi.²³Aram kitai bepegai teguh ba pengadang ti diaku kitai, enda beguyat, laban Iya ke ngaga semaya nya endang tau dikarapka. ²⁴Lalu aram kitai berundingka chara kitai tau nyungkak pangan diri ngayanka pengerindu lalu ngereja pengawa ti badas, ²⁵enda ngelengkaka pengawa begempuru, baka sekeda orang, tang meransang pangan diri, lalu bebendar agi ngereja nya laban kita meda Hari Tuhan nyau semak.²⁶Laban enti kitai sengaja majak bedosa lebuh kitai udah nerima penemu pasal pemendar, kitai nadai agi piring pengampun dosa,²⁷tang semina ati ti takut nganti diri diakim, enggau nganti api ti mau ti deka nunu semua munsuh Allah Taala.²⁸Orang ke udah ngelanggar Adat Moses deka diukum bunuh enggau nadai pengasih, beduduk ba saksi dua tauka tiga iku orang. ²⁹Dalam runding kita, baka ni ku pemalat ukum ti patut ditatka orang ke udah ngelunjak Anak Allah Taala, ke udah busung ngelaban darah sempekat ti udah dikena nguduska sida, lalu udah ngeleseka Roh Kudus ti meri pengasih?³⁰Laban kitai nemu sapa ke nyebut, “Aku deka malas. Aku deka mayar.” Kitai mega nemu sapa ke nyebut, “Tuhan deka ngakim bala nembiak Iya.” ³¹Naka meh pemalat kitai takut enti kitai labuh ngagai jari Allah Taala ti idup.³²Tang kingatka gaya kita menya, lebuh kita baru udah nemu penampak. Kita natka diri balat diperinsa, ³³kadang-kadang dipechat sereta dikeduan di mua orang mayuh, lalu kadang-kadang kita diperinsaka sama enggau orang ke kena perinsa. ³⁴Kita kasihka orang ke ditutup dalam rumah jil, lalu kita gaga ati nejuka orang ngerampas utai kita, laban kita nemu diri bisi pesaka ti manah sereta tan agi.³⁵Nya alai, anang ngelengkaka ati kita ti kempang, laban iya deka bulih upah ti besai.³⁶Kita begunaka ati ti tan, ngambika lebuh kita udah ngereja peneka Allah Taala, kita nerima utai ti udah disemaya.³⁷“Laban enda lama da agi, Iya ke deka datai, tetap datai, lalu enda betangguh;³⁸Tang nembiak Aku ke lurus deka idup ngena pengarap. Aku enda rinduka orang ke mungkir.” ³⁹Tang kitai tu ukai orang ke mungkir lalu dirusak, tang orang ke arap, lalu diselamatka.

Chapter 11

¹Reti pengarap nya arapka utai ti disadang, arapka utai ti enda dipeda. ²Sida ke dulu kelia dikerinduka Allah Taala, ulih pengarap. ³Ulih pengarap, kitai nemu langit enggau dunya digaga ulih jaku Allah Taala, ngambika utai ti dipeda, digaga ari utai ti enda dipeda.⁴Ulih pengarap, Abel ngenjuk piring ti lebih agi dikerinduka Allah Taala ari piring ti diberi Kain. Ulih pengarap, Abel dikumbai Allah Taala lurus, laban Allah Taala rinduka pemeri iya. Abel mati, tang ulih pengarap iya, iya agi mengkang bejaku diatu.⁵Ulih pengarap, Henokh dibai ke atas ngambika iya enda mati, lalu nadai orang nemu endur alai iya, laban Allah Taala udah nabanka iya. Tang sebedau iya ditabanka, iya udah ngerinduka ati Allah Taala. ⁶Nadai orang ulih ngerinduka ati Allah Taala enti iya enda arapka Allah Taala, laban barang sapa datai ngagai Allah Taala enda tau enda arapka Allah Taala endang amat bisi, lalu arapka Iya deka ngupah orang ke ngiga Iya.⁷Ulih pengarap, Nuh, lebuh iya diberi Allah Taala jaku tangkan pasal utai ti deka nyadi, ngasi lalu ngaga sebuah bandung kena iya ngidupka sida sebilik. Nya meh jalai orang di dunya tu diukum, lalu Nuh nerima ari Allah Taala pengelurus ti datai ulih pengarap.⁸Ulih pengarap, Abraham ngasi lebuh iya diasuh bejalai ngagai siti endur ti deka diterima iya nyadika pesaka. Iya mupuk, taja pen iya enda nemu tunga pejalai diri. ⁹Ulih pengarap, iya diau di menua ti udah disemaya, nyadi orang kampar, diau dalam langkau kain, lalu baka nya mega Ishak enggau Yakub, ke nerima semaya nya baka iya. ¹⁰Laban Abraham nganti sebuah nengeri ti bisi batu pemun, ti diperambu lalu digaga Allah Taala.¹¹Ulih pengarap, Abraham ulih nyadi apai, taja pen iya kelalu tuai umur, lalu Sara empu pen mandul, laban iya arapka Allah Taala deka ngamatka semaya Iya. ¹²Nya alai orang siku, ke nyau deka mati, ngadaka peturun ngemayuh bintang ti di langit, ti enda ulih diitung baka igi pasir ti ba tebing tasik.¹³Semua sida nya mengkang arap datai ke sida mati. Sida nadai nerima utai ti udah disemaya, tang sida udah meda lalu ngelaluka utai nya ari jauh, lalu ngaku diri orang kampar, ke tasah di dunya tu, ¹⁴laban orang ke bejaku munyi nya terang madahka diri ngiga menua sida empu.¹⁵Enti sema sida berundingka menua ti udah ditinggalka sida, sida tentu bisi peluang mulaika diri. ¹⁶Tang sida inginka menua ti manah agi, iya nya menua serega. Nya alai Allah Taala enda malu dikumbai sida Allah Taala sida, laban Iya udah nyendiaka sebuah nengeri ke sida.¹⁷Ulih pengarap, Abraham nyerahka anak iya Ishak nyadika piring lebuh iya diuji, lalu iya tke udah nerima semaya, sedia deka nyerahka anak tunggal iya, ¹⁸ke udah dikenang Allah Taala munyi tu, “Peturun nuan deka datai nengah Ishak.” ¹⁹Abraham ngira Allah Taala ulih ngangkatka orang ari mati, nya alai, ba reti iya, Abraham amat nerima Ishak ari mati.²⁰Ulih pengarap, Ishak merekatka Yakub seduai Esau. ²¹Ulih pengarap, Yakub, lebuh iya nyau deka mati, merekatka genap iku anak Yusuf, meremika diri bekering ba tungkat iya nyembah Allah Taala. ²²Ulih pengarap, Yusuf, lebuh iya nyau deka mati, bejakuka pasal orang Israel ke deka pansut ari menua Mesir, lalu meri atur pasal chara sida patut nguburka iya.²³Ulih pengarap, apai indai Musa ngelalaika iya tiga bulan udah bekau iya ada, laban sida meda gamal iya sigat, lalu sida enda takutka adat raja. ²⁴Ulih pengarap, Musa enggai dikumbai uchu raja lebuh iya nyau besai tuai, ²⁵tang ingin deka natka pemerinsa sama enggau bala nembiak Allah Taala, lalu enda ngelantangka diri ngereja utai ti tau ngasuh bedosa. ²⁶Iya ngira, natka diri diperinsa ketegal Kristus nya berega agi ari semua pengaya menua Mesir, laban iya seruran merening ke mua ngagai upah ti deka diterima iya.²⁷Ulih pengarap, iya ninggalka menua Mesir, lalu enda takutka pengeringat raja. Iya majak ngasuh ati diri tan, indah-indah baka ke meda Allah Taala ti enda ulih dipeda. ²⁸Ulih pengarap, iya ngintu Gawai Paska, lalu mechikka darah, ngambika Melikat Pemati ti munuh anak tuai, enda negu anak tuai orang Israel.²⁹Ulih pengarap, orang Israel meraka Tasik Mirah baka ke bejalai nengah tanah ti rangkai. Tang lebuh orang Mesir nguji bejalai nengah nya, sida lemas. ³⁰Ulih pengarap, dinding kuta nengeri Yerikho runtuh, lebuh orang Israel udah bejalai ngelingi nengeri nya tujuh hari. ³¹Ulih pengarap, indu sundal ke benama Rahab enda mati sama enggau orang ke enda ngasika Allah Taala, laban iya udah ngelaluka pematau orang Israel.³²Nama utai bukai ti patut dikenang aku? Aku enda chukup jam kena aku bejakuka pasal Gideon, Barak, Simson, Yefta, Daud, Samuel enggau bala sida nabi ³³ke ngalahka mayuh bengkah menua ulih pengarap, ke bejalaika atur ti lurus, nerima semaya, nutup mulut singa, ³⁴madamka api ti mau, ngerarika diri ari pedang, ke ngalihka pengelemi nyadi pengering, ke kering beperang, lalu ngalahka bala soldadu orang menua bukai.³⁵Sida ke indu nerima kaban belayan sida ke udah mati, ke diangkatka idup baru. Sekeda sida ti bukai kena perinsa lalu enggai dilepaska, laban sida ngarapka diri deka bulih pengangkat ari mati ti menyana agi. ³⁶Sida ke bukai dikeleseka lalu disipat, ditanchang ngena rantai, lalu ditutup dalam rumah jil. ³⁷Sida dituku ngena batu, ditetak putus dua. Sida dibunuh ngena pedang. Sida segau-segau, begari ngena kulit bedus enggau kulit kambin, seranta, diperinsa, dikeduan. ³⁸Dunya endang amat enda chukup badas ke sida! Sida bejalai segau-segau ba sebelah menua puang enggau ba sebelah bukit, diau dalam lubang gua, enggau dalam lubang tanah.³⁹Semua sida nadai nerima utai ti disemaya, taja pen sida dipuji ketegal pengarap sida, ⁴⁰laban Allah Taala udah nyendiaka utai ti badas agi, iya nya, sida deka nyadi pemadu badas enti sida begulai enggau kitai.

Chapter 12

¹Nya alai, laban kitai dikelingi mayuh amat saksi, aram kitai mega muai semua utai ti berat ti nating kitai, enggau dosa ti balat lekat ba kitai, lalu awakka kitai belanda enggau ati ti liat dalam lumba kitai. ²Aram kitai merening ngagai Yesus ke ngemunka lalu ngaga pengarap kitai nyadi pemadu badas. Iya enda malu natka Diri diregang ketegal pengaga ti deka diasaika Iya, lalu diatu Iya duduk muak ari kanan kerusi diraja Allah Taala. ³Uji kita ngira pasal Iya ke natka diri dilaban orang ke bedosa, ngambika kita enda lelak tauka alah semengat.⁴Dalam perang kita ngelaban dosa, kita nadai udah kala belaban datai ke kita nyau pansut darah. ⁵Lalu kita enda ingatka jaku peransang ti ngumbai kita nya anak Allah Taala -- “Anak, anang enda bedulika disiplin Tuhan, tauka lemi ati lebuh Iya nganu kita. ⁶Laban Tuhan disiplin semua orang ke dikerinduka Iya, lalu nganu semua orang ke diterima Iya nyadi anak.”⁷Tatka semua pemerinsa nyadika disiplin ari Allah Taala laban Iya ngaga kita nyadi anak Iya. Laban sapa anak ke nadai kala didisiplin apai iya? ⁸Enti Iya enda disiplin kita baka Iya ke disiplin semua anak Iya ti bukai, reti nya kita anak ampang, ukai anak ti bendar.⁹Nambahka nya, indah apai ada kitai deh disiplin kitai, lalu kitai bebasaka sida ketegal nya. Kati kitai enda lebih agi patut nunduk ngagai Apai Roh kitai, lalu idup? ¹⁰Laban apai ada kitai semina disiplin kitai enda lama aja, nitihka pematut ku ati sida, tang Allah Taala disiplin kitai ke penguntung kitai, ngambika kitai nyadi kudus baka Iya Empu. ¹¹Lebuh kitai kena disiplin, utai nya asai ti pedis, ukai nyamai. Udah nya baru iya mai buah pengelurus ti meri pemaik ngagai orang ke dilatih ngena disiplin nya.¹²Nya alai, kedarka jari kita ti lelak, lalu keringka patung kita ti lemi, ¹³lalu gaga jalai kita rurus, ngambika kaki ti lemi enda selau, tang digeraika.¹⁴Diau bebaik enggau semua orang, lalu diau kudus, laban enti kita enda, kita enda ulih meda Tuhan. ¹⁵Kita enda tau enda nentuka nadai siku kita enda bulih pengasih Allah Taala; enda tau enda nentuka nadai siku kita bedendam ngagai pangan diri, ti tau ngasuh penyarut nyadi, lalu ngujungka mayuh orang enda tuchi. ¹⁶Kita enda tau enda nentuka nadai siku kita baka Esau, ke nadai moral sereta enda nangika Allah Taala, lalu nyual waris iya ketegal semangkuk pemakai. ¹⁷Kita nemu, udah bekau nya, lebuh iya minta berekat ari apai iya, peminta iya ditulak, laban iya nadai jalai nesal ati ke penyalah diri, taja pen iya minta berekat nya enggau ai mata.¹⁸Bup Kudus Hebrew 12:18-21 Kita ukai datai ngagai utai ti ulih ditegu, ngagai api ti mau, ngagai mua hari ti petang, tauka ngagai kabut, ¹⁹tauka ngagai munyi terumpit, tauka ngagai nyawa ti bejaku, datai ke sida ke ninga nyawa nya minta nyawa nya badu agi bejaku ngagai sida, ²⁰laban sida enda tan ninga pesan ti diberi ngagai sida, “Indah jelu ti negu bukit tu deh enda tau enda dituku ngena batu datai mati.” ²¹Utai ti dipeda sida balat amat ngenakut, datai ke Musa empu nyau nyebut, “Aku getar-getar takut!”²²Tang kita udah datai ngagai Bukit Sion, ngagai nengeri Allah Taala ti idup, ngagai nengeri Yerusalem ti di serega, enggau ngagai gempuru beribu-ribu iku melikat serega; ²³ngagai gempuru bala anak tuai ke bisi nama ditulis di serega. Kita udah datai ngagai Allah Taala, Hakim ke semua mensia, enggau ngagai roh orang ke lurus ke udah digaga nyadi pemadu badas, ²⁴enggau ngagai Yesus, ke nyadi pengari ke sempekat ti baru, enggau ngagai darah ti dipechikka, ti bejaku badas agi ari darah Habel.²⁵Kita enda tau enda nentuka diri enda nulak Iya ke bejaku; laban enti sida ke dulu menya enda ulih ngerarika diri lebuh sida nulak Iya ke meri jaku tangkan ngagai sida di dunya tu, tentu lebih agi ga kitai enda ulih ngerarika diri, enti kitai nulak Iya ke meri kitai jaku tangkan ari serega! ²⁶Lebuh maya nya menya, tanah berenyang laban penginggar nyawa Iya, tang diatu Iya udah besemaya, “Aku deka sekali agi, ukai semina ngusak dunya, tang langit mega.”²⁷Leka jaku “sekali agi” terang nunjukka utai ti ulih digusak deka dibuai, iya nya utai ti udah digaga, ngambika semina utai ti enda ulih digusak aja tinggal. ²⁸Nya alai, laban kitai nerima Perintah ti enda ulih digusak, aram kitai meri terima kasih kena kita nyembah Allah Taala, sembah ti dikerinduka Iya, ngena ati ti nangi sereta enggau basa; ²⁹laban “Allah Taala kitai api ti ngerusak.”

Chapter 13

¹Majak rinduka diri menyadi dalam Kristus. ²Anang enda ngelaluka temuai ngagai rumah kita, laban sekeda orang ke ngereja nya enda nemu diri udah ngelaluka melikat.³Kingatka orang ke dalam jil, baka ke ngasaika kita empu kena jil sama enggau sida. Kingatka orang ke kena perinsa, baka ke ngasaika kita empu kena perinsa. ⁴Awakka adat melaki-bini dibasa semua orang, lalu awakka laki enggau bini meruan tetap ati ngagai pangan diri, laban Allah Taala deka ngakim orang ke ngereja ulah ti kamah, enggau orang ke butang.⁵Anang angkunka duit. Kita patut nemu puas ati ke utai ti dikemisi kita, laban Allah Taala udah nyebut, “Aku enggai sekali-kali ninggalka kita, tauka ngelengkaka kita.” ⁶Nya alai, kitai kempang ati nyebut, “Tuhan endang penyaup aku, nya alai aku enda takut. Nama utai ulih dikereja orang ngagai aku?”⁷Kingatka bala tuai kita, ke nusui pesan Allah Taala ngagai kita. Peratika pengidup sida, lalu tunda pengarap sida. ⁸Yesus Kristus enda berubah kemari, sehari tu enggau ke belama iya.⁹Anang nejuka diri tesat dibai semua macham jaku ajar ti nyelai. Manah agi enti ati kitai dikeringka ulih pengasih Allah Taala, ukai dikeringka ulih adat pasal pemakai, ti nadai mai penguntung ngagai orang ke nitihka adat nya. ¹⁰Kitai bisi alta, lalu orang ke bekereja dalam langkau sembiang enda tau makai utai ari alta nya. ¹¹Laban jelu ti bempu darah ti dibai imam besai ngagai Endur ti Kudus nyadika piring kena muai dosa, ditunu di luar kem.¹²Nya alai Yesus mega mati di luar nengeri, ngambika darah Iya nuchi orang mayuh. ¹³Nya alai, aram kitai mupuk ngagai Iya di luar kem, ngambika kitai dikeleseka sama enggau Iya. ¹⁴Laban di dunya tu kitai nadai nengeri ti tan belama iya. Kitai ngiga nengeri ti deka datai.¹⁵Nya alai, ulih Iya, aram kitai seruran meri puji ngagai Allah Taala, nyadika piring kitai, iya nya piring ti diberi kitai ngena mulut ti ngaku Iya Tuhan. ¹⁶Anang enda ngereja utai ti badas lalu bekunsika utai ti dikemisi kita, laban nya piring ti dikerinduka Allah Taala. ¹⁷Ngasika tuai kita, lalu nunduk ngagai sida, laban sida ngemataka semengat kita, lalu sida enda tau enda madah ngagai Allah Taala pasal semua pengawa ti udah dikereja sida. Awakka sida ngereja pengawa nya enggau ati ti gaga, ukai enggau ati ti tusah laban nya nadai pulai ke penguntung kita.¹⁸Besampi ke kami, laban kami nemu ati diri beresi, ingin deka ngereja utai ti badas berari. ¹⁹Aku ngasuh kita bebendar agi besampi, ngambika aku jampat agi pulai baru ngagai kita.²⁰Awakka Allah Taala ti pun pemaik, ke udah ngangkatka Yesus Kristus Tuhan kitai ari mati, ke nyadi Pengibun ti Besai, ulih darah sempekat ti meruan belama iya, ²¹nyikap kita enggau semua utai ti badas, ngambika kita ulih ngereja peneka Iya, ngereja dalam kami utai ti ngerinduka ati Iya, ulih Yesus Kristus, ke dipuji belama-lama iya. Amin.²²Menyadi, aku minta kita sabar mendingka jaku peransang aku tu, laban surat aku tu pandak. ²³Aku dekaka kita nemu, menyadi kitai Timotius udah dilepaska ari rumah jil. Enti iya lengkas datai kitu, aku deka enggau iya nemuai ngagai kita.²⁴Beri tabi basa ari kami ngagai semua tuai, enggau ngagai semua nembiak Tuhan. Sida ke datai ari Itali mega ngirumka tabi basa ngagai kita. ²⁵Awakka berekat Allah Taala meruan enggau kita semua.

James

Chapter 11 Surat James, ulun Allah Taala enggau ulun Tuhan Jesus Kristus:Ngagai dua belas raban bansa ke diau ngachir di serata dunya.Pengarap Enggau Penemu-dalam2 Menyadi, lebuh kita dituntung mayuh macham penguji, kita patut gaga ati, 3laban kita nemu, lebuh pengarap kita diuji, iya ngadaka ati ti tan.4Lalu awakka ati ti tan nya nembuka pengawa iya, ngambika kita nyadi orang ke besai tuai sereta nyadi pemadu badas, nadai kurang utai. 5 Enti kita nadai penemu-dalam, pinta ngagai Allah Taala ke meri enggau gerah mudah sereta enda mansik penyalah, lalu utai nya deka diberi ngagai kita.6Tang pinta ngena pengarap, enggau ati ti enda kakang, laban orang ke kakang ati nya baka gelumbang ti di tasik, ti dipuput lalu dikebuka ribut. 7Orang nya enda tau ngarapka diri deka nerima sebarang utai ari Tuhan. 8laban iya ati dua ati tiga, enda tetap ati dalam semua utai ti dikereja iya.Penyeranta Enggau Pengaya9Awakka menyadi ke baruh pendiau temegahka diri ke diberi Allah Taala pangkat ti tinggi, 10 lalu awakka orang ke kaya temegahka diri ke baruh pendiau, laban orang ke kaya deka lesap baka bungai rumput. 11Laban mata panas niki, hari lalu angat, lalu ngelayuka rumput. Bungai rumput nya labuh, lalu pemajik iya nadai agi. Baka nya meh orang ke kaya deka lesap lebuh sida benung ngereja pengawa sida.Diabas Enggau Diuji12Beberekat meh orang ke tan natka penguji, laban lebuh iya tan diuji, iya deka nerima makota pengidup ti udah disemaya Tuhan ke orang ke rinduka Iya. 13 Orang ke kena laban penguji, enda tau nyebut, “Aku diuji Allah Taala,” laban Allah Taala enda ulih diuji penyai, lalu Iya Empu enda nguji orang.14Tang kitai diuji pengingin kitai empu, ti ngumpan lalu manjuk kitai; 15udah nya, lebuh pengingin nya udah ngandung, iya ngadaka dosa, lalu dosa, lebuh iya udah chukup tuai, ngadaka pemati.16Menyadi ke dikerinduka aku, anang nejuka diri kena tipu.17Semua pemeri ti menyana, ti pemadu badas endang datai ari atas magang, nurun ari Apai penampak ke enda berubah, ke enda mindah kin kitu baka ayuk. 18Ari peneka Iya Empu Iya udah ngadaka kitai, ulih jaku pemendar, ngambika kitai nyadi lumur satu ari semua utai ti idup ti digaga Iya.Ninga Lalu Ngereja19 Kita, menyadi ke dikerinduka aku, enda tau enda nemu tu: genap iku orang enda tau enda jampat mending, lubah mansutka jaku, lubah ringat, 20laban pengeringat kita enda ulih mansutka pengelurus ti dikedekaka Allah Taala. 21Nya alai buai semua ulah ti kamah enggau semua penyai ti balat mayuh ba kita, lalu terima enggau ati ti baruh jaku ti ditanam, ti bisi kuasa nyelamatka semengat kita.22Tang anang semina mendingka jaku nya, lalu nipu diri empu. Kereja utai ti diasuh jaku nya. 23Laban enti orang semina mending lalu enda ngereja utai ti diasuh jaku nya, sida nya baka orang ke meda gamal diri empu ba cheremin; 24laban sida meda gamal diri, lalu mupuk, lalu tekala nya enda ingatka gamal diri agi. 25Tang orang ke merening ngagai adat ti pemadu badas, adat pengelepas, lalu majak ngasika adat nya, lalu ukai semina mending lalu udah nya enda ingatka adat nya agi, tang ngereja utai ti diasuh adat nya, orang nya deka diberekatka dalam semua utai ti dikereja iya.26Enti orang ngumbai diri orang ke bepengarap, lalu enda nagang dilah diri, tang nipu diri empu, pengarap sida nya nadai guna. 27Pengarap ti tuchi, ti bendar di mua Allah Taala ti Apai nya: ngintu orang ke patu balu, ke merinsa, sereta ngintu diri tuchi ari penyai dunya.

Chapter 2Anang Pilih Mata1Menyadi, kati kita ke arapka Jesus Kristus Tuhan kitai ti bemulia enda bepilih mata? 2Enti sema siku orang ke ngena tinchin emas, enggau gari ti manah, datai ngagai gempuru kita, lalu siku orang ke seranta, ke ngena gari ti kamah mega datai, 3lalu kita ibuhka orang ke ngena gari ti manah nya, lalu bejaku ngagai iya, “Duduk ditu,” tang bejaku ngagai orang ke seranta nya, “Bediri din”, tauka “Duduk semak kaki aku,” 4enda ke kita bepilih mata, lalu ngakim orang ngena runding ti jai?5Pendingka tu, menyadi ke dikerinduka aku! Kati Allah Taala nadai udah milih orang ke seranta di dunya tu nyadi orang ke kaya dalam pengarap, sereta bempu Perintah ti udah disemaya Iya ke orang ke rinduka Iya? 6Tang kita udah ngeleseka orang ke seranta! Ukai enda orang ke kaya ke nekanka pengidup kita? Ukai enda orang ke kaya ke ngirit kita ngagai kot? 7Ukai enda orang ke kaya ke bejaku busung ngelaban nama ti badas ti udah diberi ngagai kita?8 Kita ngereja utai ti manah enti kita ngasika Adat Perintah Allah Taala ti ditulis dalam Bup Kudus, “Rinduka pangan diri baka kita ke rinduka diri empu.” 9Tang enti kita bepilih mata, kita bedosa, lalu kita deka diukum Adat laban kita ngelanggar Adat.10Laban barang sapa nitihka Adat, tang ngelanggar siti ari Adat nya, udah ngelanggar semua Adat. 11 Laban Iya ke nyebut, “Anang butang,” mega nyebut, “Anang munuh orang.” Laban enti kita enda butang, tang munuh orang, kita udah ngelanggar Adat.12Nya alai, bejaku lalu kereja utai baka orang ke deka diukum Adat ti ngelepaska kitai. 13Laban lebuh Allah Taala ngakim, Iya enda ngayanka pengasih ngagai orang ke enda ngayanka pengasih ngagai orang bukai. Pengasih lebih agi bekuasa ari ukum.Pengarap Enggau Kereja14Nama penguntung kita, menyadi, enti kita ngumbai diri bisi pengarap, tang pengarap nya nadai ngereja utai? Kati pengarap ti baka nya ulih nyelamatka kita? 15Enti sema menyadi lelaki tauka menyadi indu kita begunaka gari lalu nadai pemakai, 16lalu kita nyebut ngagai iya, “Mupuk meh nuan enggau selamat. Awakka nuan enda chelap, sereta bisi utai diempa,” tang kita enda meri iya utai ti dipeguna iya, nama guna nya? 17Baka nya mega pengarap; pengarap mati enti iya nadai pengawa.18Tang sekeda orang deka nyebut, “Nuan bisi pengarap; aku bisi pengawa.” Pandangka ngagai aku pengarap nuan ti nadai pengawa, lalu aku deka mandangka ngagai nuan pengarap aku ngena pengawa ti dikereja aku. 19Kita arapka Allah Taala endang siku aja. Manah! Indah antu deh arapka nya, lalu getar-getar takut. 20Kita tu amat beli. Kati kita ngasuh orang nunjukka ngagai kita, pengarap ti nadai pengawa nya pengarap ti nadai guna?21 Kati aki kitai Abraham enda dikumbai lurus ketegal pengawa ti dikereja iya, lebuh iya nyerahka anak iya, Isak, ba alta? 22Nya alai, pengarap diayanka ulih pengawa, lalu pengarap nyadi chukup menyana ulih pengawa. 23 Tu ngamatka jaku ti disebut dalam Bup Kudus, “Abraham arapka Allah Taala, lalu ketegal nya Allah Taala ngumbai iya lurus,” lalu iya dikumbai pangan Allah Taala. 24Nya alai, orang digaga lurus ulih pengawa, lalu ukai semina ulih pengarap aja.25 Baka nya mega indu sundal ke benama Rahap. Iya digaga lurus ulih pengawa ti dikereja iya, lebuh iya nyambut pematau orang Israel, lalu ngasuh seduai iya mupuk nengah jalai bukai. 26Baka tubuh ti mati enti iya nadai roh, baka nya mega pengarap; iya mati enti iya nadai pengawa.

Chapter 3Nagang Dilah1Menyadi, enda mayuh kita tau nyadi pengajar laban, kita nemu, kami ke ngajar deka diakim balat agi. 2 Laban semua kitai bela ngereja mayuh macham penyalah. Orang ke nadai kala nyebut utai ti salah lebuh iya bejaku, iya nya orang ke pemadu badas, ke ulih nagang semua tubuh diri.3Enti kitai ngengkahka repik besi ba nyawa kuda, kena ngasuh iya ngasika kitai, kitai ulih ngasuh kuda nya nguingka tubuh diri. 4Tauka, peda kita kapal. Taja pen kapal nya besai lalu belayar dipuputka ribut ti deras, tang iya dikemudika ngena tumpang ti mit amat ngagai sebarang endur alai juragan ngemudika iya.5Baka nya mega dilah. Taja pen iya mit, tang iya balat temegah. Peda kita utan ti besai. Iya ulih diselup ngena api ti mit lalu angus!6 Dilah nya api, dunya ti jai dalam tubuh kitai, ti ngamahka kitai, nyelup semua pengidup kitai ngena api, lalu dilah nya empu diselup api neraka.7Mensia ulih bejinak lalu udah bejinakka semua utai bukai ti idup, baka jelu babas enggau burung, ular enggau ikan, 8tang nadai orang ulih bejinakka dilah. Dilah nya utai ti jai, ti enda nemu jenuh, ti penuh laban rachun ti bisa.9 Ngena dilah nya kitai muji Tuhan ti Apai kitai, lalu ngena dilah nya mega kitai nyumpah orang ke digaga neladan gamal Allah Taala Empu. 10Ari nyawa siti nya pansut jaku berekat enggau jaku sumpah. Menyadi, utai tu enda tau baka nya!11Kati mata ai ulih mansutka ai amat enggau ai ti masin? 12Kati kayu ara, menyadi, ulih mansutka buah kana? Tauka pun anggur ulih mansutka buah ara? Mata ai ti mansutka ai ti masin, enda ulih mansutka ai amat.Penemu-dalam Ti Datai Ari Serega13 Sapa bala kita ke bepenemu-dalam sereta mereti? Awakka iya ngayanka pemadas pengidup diri ngena pengawa ti dikereja iya ngena ati ti baruh ti datai ari penemu-dalam. 14Tang enti kita kepapas, lalu semina berundingka diri empu aja, anang temegahka nya tauka besangkalka pemendar.15Penemu-dalam ti baka nya ukai datai ari atas, tang datai ari dunya, ari mensia, ari antu. 16Laban dia endur alai ati ti kepapas, enggau ati ti semina berundingka diri empu aja, dia meh endur alai penyarut enggau semua pengawa ti jai nyadi. 17Tang penemu-dalam ti datai ari atas nya, lumur satu, tuchi, mai pemaik, nelap, siru, penuh laban pengasih enggau buah ti manah, enda bepilih mata tauka pura-pura ngapa. 18Lalu orang ke nanam pemaik, deka ngetau pengelurus.

Chapter 4Bepangan Enggau Dunya1Nama utai ti ngasuh kita beperang ngelaban pangan diri? Nama utai ti ngasuh kita belaya? Kati utai nya enda datai ari mayuh macham pengingin kita ti beperang dalam kita? 2Kita ingini deka bempu utai, tang kita nadai bulih utai nya. Nya alai kita munuh orang. Kita inginka utai, tang enda teulihka utai nya. Nya alai kita berebut lalu belayaka utai nya. Kita nadai bulih utai, laban kita enda minta ari Allah Taala.3Kita minta, tang kita enda nerima, laban juluk ati kita salah, laban kita minta utai nya kena kita ngelantangka diri.4Kita tu orang ke enda tetap ati! Kati kita enda nemu, enti kita bepangan enggau dunya kita bemunsuh ngelaban Allah Taala? Nya alai barang sapa ingin deka bepangan enggau dunya, deka nyadi munsuh Allah Taala. 5Kati kita ngumbai Bup Kudus nyebut utai ngapa lebuh iya nyebut, “Allah Taala balat lelengauka roh ti udah diasuh Iya diau dalam kitai”?6 Tang Iya meri pengasih ti besai agi. Nya kebuah Bup Kudus nyebut,“Allah Taala ngelaban orang ke sumbung,tang ngayanka pengasih ngagai orang ke baruh ati.”7Nya alai, nunduk ngagai Allah Taala. Laban meh Sitan, lalu iya deka rari ari kita.8Datai semak ngagai Allah Taala, lalu Iya deka datai semak ngagai kita. Basu jari kita, kita orang ke bedosa, lalu tuchi ati kita, kita ke ati dua tiga. 9Tusah ati, ngulit lalu nyabak meh kita. Tukar ketawa kita ngagai sabak, lalu tukar pengaga kita ngagai ati ti tusah. 10Diau enggau ati ti baruh di mua Tuhan, nya baru Iya deka ngeninggika kita.Nagang Orang Ngakim Pangan Diri11Anang bejai pangan diri, menyadi. Orang ke bejai pangan diri, tauka ngakim pangan diri, bejaku jai ngelaban Adat, sereta ngakim Adat. Tang enti kita ngakim Adat, kita ukai ngereja utai ti diasuh Adat, tang nyadi hakim Adat. 12Semina Allah Taala aja ke meri Adat enggau nyadi Hakim, ke ulih nyelamat enggau ngerusak. Tang sapa kita nya ku kita, alai kita deka ngakim pangan diri?Nagang Orang Temegah13 Dingaka aku, kita ke nyebut, “Sehari tu tauka pagila kitai deka bejalai ngagai nengeri tu, nengeri nya, diau setaun dia, lalu bedagang ngulihka duit.” 14Indah utai ti deka nyadi pagila deh kita enda nemu. Nama reti pengidup kita? Kita tu ambun ti pegari sekejap aja, lalu udah nya lesap.15Utai ti patut disebut kita nya, “Enti nya peneka Tuhan, kitai deka ngereja tu, tauka ngereja nya.” 16Tang kita sumbung lalu temegah bejaku. Semua jaku temegah ti baka nya endang jai magang.17Nya alai, barang sapa nemu utai ti patut dikereja diri, tang enda ngereja iya, bedosa.

Chapter 5Jaku Tangkan Ngagai Orang Ti Kaya1Dingaka aku, kita ke kaya. Nyabak duie-duie meh kita laban kita deka ditinggang pemerinsa. 2 Pengaya kita udah buruk, lalu gari kita abis diempa indu gegat. 3 Perengka emas enggau pirak kita udah betegar, lalu tegar nya deka nyadika saksi kena ngelaban kita, lalu deka makai isi kita baka api. Kita udah nugungka pengaya ba hari ti penudi.4 Dinga kita! Gaji kuli ke bekereja ba umai kita ti enda dibayar kita, diatu ngangau, lalu sabak orang ke ngetau udah didinga Allah Taala, Tuhan ti Pemadu Bekuasa. 5Kita udah nyamai diau di dunya tu, ngelantangka diri. Kita udah nupi diri gemu nyendiaka diri disayat. 6 Kita udah ngukum lalu munuh orang ke lurus, ke enda ngelaban kita.Liat Ati Natka Pemerinsa7Nya alai, menyadi, kita enda tau enda liat ati nyentuk ngagai maya Tuhan datai. Peda kita pengeliat ati orang bumai nganti umai sida mansutka asil. Sida liat ati nganti hari ujan lebuh musin ruruh daun enggau lebuh musin bungai. 8Kita mega enda tau enda liat ati. Keringka ati kita, laban Tuhan nyau semak.9Menyadi, anang mut-mut ngelaban pangan diri, enggai ke Allah Taala ngakim kita. Hakim diatu benung bediri ba mua pintu. 10Awakka kita, menyadi, beteladan liat ati ba sida nabi ke bejaku dalam nama Tuhan. 11 Kitai ngumbai sida ke ngayanka ati ti tan nya beberekat. Kita udah ninga pasal Jop ke tan ati, lalu kita udah meda juluk ati Tuhan, pasal Tuhan ke penuh laban penyiru enggau pengasih.12 Lebih ari semua, menyadi, anang besumpah, nemuka atas nama serega tauka nama dunya, tauka besumpah ngena jalai bukai, tang semina sebut aja “Au” lebuh kita deka nyebut “Au”, tauka “Enggai” enti kita deka nyebut “Enggai,” ngambika kita enda kena ukum.Besampi Ngena Pengarap13Kati bala kita bisi merinsa? Iya patut besampi. Kati bala kita bisi lantang ati? Iya patut belagu pantun puji. 14 Kati bala kita bisi sakit? Iya patut mesanka bala tuai eklisia, minta sida besampika iya, nata iya ngena minyak dalam nama Tuhan. 15Sampi ti disebut ngena pengarap deka ngeraika orang ke sakit. Tuhan deka ngeraika sida, lalu enti sida udah bedosa, dosa sida deka diampun.16 Nya alai, kita patut ngaku dosa kita ngagai pangan diri, lalu besampika pangan diri, ngambika kita digeraika. Sampi orang ke lurus endang bekuasa sereta bisa. 17 Elijah endang mensia baka kitai. Iya bebendar besampi minta hari enda ujan, lalu hari enda ujan di menua nya tiga taun setengah. 18 Udah nya iya besampi baru; hari lalu ujan, lalu tanah mansutka asil.19Menyadi, enti bala kita bisi limpang ari pemendar, lalu siku ari bala kita mai iya pulai baru, 20 awakka kita nemu tu: barang sapa mai orang ke bedosa pulai baru ari jalai ti salah, deka nyelamatka semengat orang nya ari pemati, lalu deka ngasuh mayuh dosa diampun.

1 Peter

Chapter 11Ari Peter, rasul Jesus Kristus,Ngagai nembiak Allah Taala ke tasah lalu diau ngachir ba sebelah menua Pontus, Galatia, Kapadosia, Asia, enggau Bitinia, 2ke udah dipilih Allah Taala ti Apai, lalu dikuduska ulih Roh Kudus ngambika kita ngasika Jesus Kristus lalu dipechik ngena darah Iya:Awakka berekat enggau pemaik diberi nambah-menambah ngagai kita.Pengadang Ti Idup3Pujika Allah Taala ti Apai Jesus Kristus Tuhan kitai! Ulih pengasih Iya ti besai, Iya udah meri kitai pengada ti baru ngagai pengadang ti idup ulih pengangkat Jesus Kristus ari mati, 4 enggau ngagai pesaka ti enda nemu buruk, ti tuchi sereta enda nemu abis, ti ditaruh di serega ke kita 5ke benung dijaga kuasa Allah Taala, ulih pengarap, ngambika kita bulih pengelepas ti sedia deka dipandangka ba pengujung dunya.6Kita rami gaga ati ke tu, taja pen kita diatu merinsa enda lama natka mayuh macham penguji, 7 ngambika pengamat pengarap kita - ti berega agi ari emas ti diuji ngena api, taja pen emas nya nemu rusak - tau nerima puji, mulia enggau basa lebuh Jesus Kristus dipandangka.8Taja pen kita nadai udah meda Iya, kita rinduka Iya. Lalu taja pen kita nadai meda Iya diatu, kita arapka Iya, lalu ati kita gaga laban pengelantang ti enda ulih ditelah, 9laban kita nerima utai ti dituju pengarap kita, iya nya pengelepas ke semengat kita.10Pengelepas nya ti udah digiga sereta dipansik bala sida nabi, ke bejaku madahka pasal pengasih ti deka diberi ngagai kita.11Sida nguji mansik maya enggau baka ni ku utai nya deka nyadi. Tu meh maya ti udah ditunjukka Roh Kristus ti dalam sida, lebuh Roh nya madahka gaya pemerinsa ti deka ditatka Kristus, enggau mulia ti deka nangkanka pemerinsa nya. 12Sida endang udah dipadahka, sida ukai ngereja nya ke penguntung sida empu, tang ke penguntung kita, lalu utai tu udah dipadahka ngagai kita ulih orang ke nusui ngagai kita Berita Manah ti dibai Roh Kudus ke dikirumka ari serega. Indah sida melikat deh ingin deka nemu nya.Dikangauka Ngagai Pengidup Ti Kudus13Nya alai, sediaka runding kita ngereja pengawa. Disiplin diri empu. Panggaika semua pengadang kita ba pengasih ti deka dibai Jesus Kristus ngagai kita lebuh Iya dipandangka. 14Diau baka anak mit ke ngasi. Anang nurutka pengingin kita ti jai baka lebuh kita ke apin nemu Allah Taala suba,15tang intu diri kudus dalam semua utai, laban Iya ke ngangauka kita, kudus; 16 laban endang udah ditulis, “Diau kudus, laban Aku kudus.”17Enti kita ngumbai Allah Taala Apai, ke deka ngakim semua mensia enda bepilih mata tang nitihka utai ti udah dikereja siku-siku mensia, diau nangika Iya sekumbang kita ke diau nyadi orang kampar di dunya tu.18Kita nemu, kita ukai ditebus ngena utai ti nemu rusak baka pirak tauka emas, lebuh Iya nebus kita ari jalai pengidup ti nadai guna, ti diajar aki ini kita, 19tang ngena darah Kristus ti berega, baka darah anak domba ti nadai penimpang tauka petik.20Iya endang udah dipilih Allah Taala sebedau dunya digaga, tang dipandangka ba pengujung dunya, ke penguntung kita. 21Ulih Iya, kita arapka Allah Taala, ke udah ngangkatka Iya ari mati lalu udah meri Iya mulia, ngambika pengarap enggau pengadang kita dipanggaika ba Allah Taala.22Semengat kita diatu udah dituchi laban kita ngasika pemendar, ngambika kita amat rinduka orang ke saum pengarap enggau kita, sereta ngambika kita rinduka pangan diri enggau pengabis ati kita. 23Laban kita udah diadaka baru, ukai ari benih ti nemu buruk, tang ari benih ti enda nemu buruk, ulih kuasa jaku Allah Taala ti idup, ti meruan belama iya.24 Laban“Semua mensia baka rumput,lalu semua mulia sida baka bungai rumput.Rumput layu,lalu bungai gugur,25tang Jaku Tuhan meruan belama iya.”Jaku nya meh Berita Manah ti udah dipadahka ngagai kita.

Chapter 2Batu Ti Idup Enggau Bansa Ti Kudus1Nya alai, buai semua penyai, semua penipu, semua pemula, semua ati ti kepapas, semua tebiat bejakuka orang. 2Baka anak mit ke baru ada, seruran auska ai tusu Roh, ngambika ulih nya kita tau mansang dalam pengelepas kita, 3 enti kita amat udah ngasaika pemadas Tuhan.4 Datai meh kita ngagai Iya, laban Iya batu ti idup, ti ditulak mensia, tang dipilih Allah Taala nyadika batu ti berega. 5Lalu baka batu ti idup, awakka kita ngelakka diri digaga nyadi rumah Roh Kudus, nyadi bala imam ti kudus ke ngenjuk piring ti dikerinduka Allah Taala, ulih Jesus Kristus.6 Laban Bup Kudus nyebut,“Aku ngengkahka sigi batu di Sion,batu pemun, batu ti dipilih sereta berega,lalu barang sapa arapka Iya, sigi enda malu.”7 Nya alai, ba kita ke arap, batu nya endang amat berega. Tang ba orang ke enda arap,“Batu ti ditulak tukang rumah,udah nyadi batu ti pemadu beguna.”8 Siti agi ayat dalam Bup Kudus nyebut,“Batu ti ngasuh sida tesangkut,batu ti ngasuh sida rebah.”Sida tesangkut laban sida enda ngasika jaku Allah Taala. Tu endang udah diletak Allah Taala ke sida.9 Tang kita tu bansa ti dipilih, bala imam diraja, bansa ti kudus, nembiak Allah Taala, ngambika kita madahka pasal pemanah pengawa Allah Taala ke udah ngangauka kita pansut ari pemetang ngagai penampak Iya ti badas.10 Dulu suba kita ukai nembiak Allah Taala,tang diatu kita nembiak Iya.Dulu suba kita nadai nerima pengasih,tang diatu kita udah nerima pengasih.Nyadi Ulun Allah Taala11Menyadi ke dikerinduka aku, aku bejaku ngagai kita ke nyadi orang kampar, ke tasah di dunya tu: anang nurutka pengingin tubuh ti seruran beperang ngelaban semengat kita. 12Diau menyana begulai enggau orang bansa bukai, ngambika, taja pen sida ngumbai kita ngereja penyai, sida tau meda pemadas pengawa kita lalu muji Allah Taala lebuh Iya datai ngakim.13Nunduk ngagai semua institusi mensia, ketegal Tuhan, ngagai Raja Besai, ke nyadi tuai megai menua, 14tauka ngagai gabenor, ke diasuh iya ngukum orang ke ngereja penyalah lalu muji orang ke ngereja utai ti ngena. 15Laban Allah Taala dekaka kita ngereja utai ti badas, laban lebuh kita ngereja nya kita nutup mulut orang ke nadai nemu utai sereta beli. 16Diau baka orang ke udah dilepaska, tang anang nguna pengelepas nya kena ngelalaika penyai, tang diau nyadi ulun Allah Taala. 17Bebasaka semua orang. Rinduka orang ke arap. Nangika Allah Taala. Bebasaka Raja Besai.Teladan Ari Pemerinsa Kristus18Kita ti ulun, nunduk ngagai tuan kita enggau pengabis basa, ukai semina ngagai sida ke nelap sereta nemu siru enggau kita, tang mega ngagai sida ke kasar enggau kita. 19Laban Allah Taala deka merekatka kita ketegal nya, enti kita liat ati natka pemedis ti ukai patut ditatka kita ketegal kita nemu peneka Iya. 20Laban, nama penguntung kita, enti kita liat ati natka diri dipalu ketegal penyalah kita? Tang enti kita natka diri kena perinsa ketegal kita ngereja utai ti ngena, Allah Taala deka merekatka kita.21Laban kita udah dikangauka Allah Taala ngagai pemerinsa nya, laban Kristus udah mega merinsa ngarika kita, ninggalka siti teladan ke kita, ngambika kita nitihka singkang Iya.22 Iya nadai kala bedosa.Lalu Iya nadai kala nipu orang.23 Lebuh Iya dikeduan, Iya enda malas. Lebuh Iya diperinsa, Iya enda ngemba orang, tang Iya nyerahka Diri ngagai Allah Taala ke ngakim ngena pengelurus.24 Iya udah mai dosa kitai dalam tubuh Iya ba kayu regang, ngambika kitai dilepaska ari dosa, lalu idup ke pengelurus. Ulih bakal Iya, kita digeraika. 25Laban kita udah tesat baka bedus, tang diatu kita udah dibai pulai baru ngagai Pengibun enggau Penyaga semengat kita.

Chapter 3Laki Enggau Bini1 Baka nya mega kita ke bini: nunduk ngagai laki kita, ngambika enti sida enda ngasika jaku Allah Taala, sekeda sida ulih dibai arap ketegal ulah kita, ukai ketegal jaku kita, 2lebuh sida meda pengudus enggau pemadas ulah kita.3 Pemajik kitai ukai datai ari utai ti ulih dipeda, baka jalai kita ngaduka buk kita, tauka bekenaka perengka emas, tauka gari, 4tang awakka pemajik kita datai ari ati kita ti bendar, ti enda nemu luya, ti nelap sereta imun, ti pemadu berega di mua Allah Taala.5Nya meh chara sida indu ke kudus dulu kelia, ke manggaika pengadang sida ba Allah Taala, ngias diri kena sida nunduk ngagai laki sida. 6 Baka nya ku jalai Sarah ngasika Abraham, lalu ngumbai Abraham tuan iya. Kita anak Sarah, enti kita ngereja utai ti ngena lalu enda takutka sebarang utai.7 Baka nya mega kita ke laki, kita enda tau enda siru enggau bini kita, lalu bebasaka sida laban sida iya indu sereta lemi agi ari kita, laban sida mega sama enggau kita bempu pengidup ti diberi Allah Taala, ngambika nadai utai nekul sampi kita.Diperinsa Ketegal Ngereja Utai Ti Ngena8Ke pengujung iya, semua kita enda tau enda segempung dalam roh, siruka pangan diri, rinduka pangan diri, nelap enggau pangan diri, sereta baruh ati. 9Anang malas penyai ngena penyai, tauka jaku kelese ngena jaku kelese, tang balas jaku kelese ngena jaku berekat. Tu meh kebuah kita dikangau - ngambika kita bulih berekat.10 Laban,“Orang ke inginka pengiduplalu ingin deka meda hari ti manah,awakka sida nagang dilah sida nyebut utai ti jai,sereta nagang mulut sida nipu orang.11Awakka sida ngelengkaka penyai lalu ngereja pemadas.Awakka sida ngulihka pemaik lalu diau dalam pemaik.12Laban mata Tuhan merening ngagai orang ke luruslalu pending Iya ninga sampi sida,tang Tuhan ngelaban orang ke ngereja penyai.”13Sapa deka ngemediska kita enti kita ransing ati ngereja utai ti badas? 14 Tang enti sema kita kena perinsa ketegal kita ngereja utai ti ngena, kita deka bulih berekat. Anang takutka utai ti diketakutka sida, lalu anang irau.

¹⁵¹⁶¹⁷15Tang beri basa dalam ati kita ngagai Kristus nyadika Tuhan kita. Seruran besedia deka nyaut orang ke minta kita nerangka pengadang ti dikembuan kita, 16tang kereja nya enggau ati ti nelap sereta nangi. Lalu intu ati kita beresi, ngambika lebuh kita dipechat, orang ke mechat ulah kita ti badas dalam Kristus, deka malu ke jaku diri empu. 17Laban, manah agi kitai kena perinsa ketegal ngereja utai ti badas, enti nya peneka Allah Taala, ari ke kena perinsa ketegal penyalah.¹⁸18Laban Kristus mega kena perinsa ketegal dosa sekali aja ke belama-lama iya, iya nya orang ke lurus mati ngarika orang ke bedosa, ngambika Iya mai kitai ngagai Allah Taala. Iya dibunuh batang tubuh, tang diidupka dalam roh, ¹⁹19lalu dalam roh Iya bejalai lalu nusui Berita Manah ngagai sida roh ti kena tutup, 20 ²⁰ke enda ngasi dulu menya lebuh Allah Taala liat ati nganti lebuh maya Noah menya, lebuh bandung benung digaga, ti alai semina mimit aja orang - lapan iku aja semua sida - diselamatka ulih ai.21Ai nya ngambarka pemaptisa ti nyelamatka kita diatu. Pemaptisa nya ukai pengawa bebuaika utai ti kamah ari tubuh, tang kena nunjukka kita nguingka diri ngagai Allah Taala enggau ati ti beresi, ulih pengangkat Jesus Kristus ari mati, 22ke udah niki ke serega, lalu duduk muak ari kanan Allah Taala, bekuasa ari atas semua melikat, semua perintah enggau semua kuasa.

Chapter 4Pengidup Ti Diubah1Nya alai laban Kristus udah natka tubuh Diri diperinsa, runding kita pen enda tau enda mega sebaka enggau runding Kristus, laban barang sapa udah natka diri diperinsa batang tubuh, enda agi bedosa, 2ngambika iya, kenyau ari diatu nyentuk ngagai umur iya abis, enda agi idup nitihka pengingin mensia, tang nitihka peneka Allah Taala.3Udah chukup meh kita dulu suba ngereja utai baka ti dikerinduka orang bansa bukai: kereja ti jai, ti kamah, mabuk, berami enda beiga-iga, berami ngirup, enggau besembahka engkeramba. 4Diatu sida tekenyit ati meda kita enda agi enggau sida ngereja utai nya, lalu sida bejai kita. 5Tang sida enda tau enda madahka pasal diri empu ngagai Iya ke sedia deka ngakim orang ke idup enggau orang ke mati. 6Laban nya meh kebuah Berita Manah udah ditusui ngagai orang ke mati, ngambika, taja pen sida udah diakim lebuh sida agi idup baka semua orang bukai ketegal semua utai ti udah dikereja sida, sida tau idup dalam roh baka Allah Taala.Orang Ke Nemu Ngintu Pemeri Ti Diberi Allah Taala7Pengujung semua utai nyau semak. Nya alai diau menyana lalu disiplin diri empu, ngambika kita ulih besampi. 8 Iya ke lebih agi, seruran rinduka pangan diri, laban pengerindu muai mayuh macham dosa. 9Sambut pangan diri ngagai rumah kita, tang anang mut-mut ngereja nya.10Laban kita udah diasuh Allah Taala ngibun pemeri ti diberi Iya, kena meh pemeri nya nulung pangan diri. 11Lebuh kita bejaku, kita patut bejaku baka ke nyebut jaku Allah Taala. Lebuh kita mela orang, kita enda tau enda ngereja nya ngena pengering ti diberi Allah Taala, ngambika Allah Taala dipuji dalam semua utai, ulih Jesus Kristus. Awakka Iya bempu mulia enggau kuasa belama-lama iya. Amin.Natka Pemerinsa Nyadi Orang Kristian12Pangan ke dikerinduka aku, anang tekenyit ati ke pemerinsa ti balat ninggang kita, kena nguji kita. Utai ti nyadi ba kita nya baka ke nyelai. 13Tang awakka kita rami gaga ati laban kita sama enggau natka pemerinsa Kristus, ngambika kita tau mega manjung gaga ati sereta lantang lebuh mulia Iya dipandangka. 14 Enti kita dikeleseka orang ketegal nama Kristus, kita bulih berekat, laban Roh mulia, enggau Roh Allah Taala bisi enggau kita.15Tang enti kita kena perinsa, awakka kita ukai diperinsa ketegal kita udah munuh orang, tauka udah ngenchuri, tauka udah ngereja penyalah, tauka udah tuyu ngachau orang. 16Tang enti kita kena perinsa ketegal kita nya orang Kristian, anang malu ke nya, tang beri puji ngagai Allah Taala laban kita nyandang nama Kristus.17Laban maya udah datai alai raban ruang bilik Allah Taala Empu deka belabuh diakim. Enti pengawa ngakim nya berengkah ba kitai, namaka penyadi orang ke enda ngasika Berita Manah Allah Taala? 18 Lalu“Enti orang ke lurus nyau deka enda ulih diselamatka,namaka penyadi orang ke bedosa, enggau orang ke enda arapka Allah Taala?”19Nya alai, awakka orang ke kena perinsa ari peneka Allah Taala, nyerahka diri ngagai Allah Taala ke tetap ati, lalu awakka sida majak ngereja kereja ti badas.

Chapter 5Raban Bedus Allah Taala1Nya alai aku ke tuai eklisia, lalu udah meda pemerinsa Kristus, lalu deka sama enggau bempu mulia ti deka dipandangka, aku meransang kita ke nyadi tuai: 2 ibun bala nembiak Allah Taala ke diasuh ibun kita, ukai ari pejal, tang enggau ati ti ransing, baka ti dikedekkaka Allah Taala kereja kita, lalu ukai laban kita minta gaji. 3Anang ngaga diri nyadi tuan atas orang ke diibun kita, tang nyadi teladan ke sida. 4Lalu lebuh Tuai Pengibun pegari, kita deka nerima makota mulia ti enda nemu abis.5 Baka nya mega kita ke agi biak; nunduk ngagai bala tuai kita. Lalu semua kita enda tau enda baruh ati lebuh kita begulai enggau pangan diri, laban“Allah Taala ngelaban orang ke sumbung,tang ngayanka pengasih ngagai orang ke baruh ati.”6 Nya alai, diau enggau ati ti baruh, di baruh jari Allah Taala ti bekuasa, ngambika Iya ngangkatka kita tinggi ba maya ti patut. 7 Serahka semua pengirau kita ngagai Iya, laban Iya ngibun kita.8Disiplin diri empu sereta bejaga! Sitan ti munsuh kita bejalai segau-segau baka singa ti negung, begigaka orang ke deka diempa iya. 9Laban meh Sitan, bediri tegap dalam pengarap, laban kita nemu, semua orang bukai ke arap di serata dunya tu sama natka pemerinsa nya baka kita.10Lalu lebuh kita udah natka pemerinsa nya enda lama, Allah Taala ti pun semua pengasih, ti udah ngangauka kita ngagai mulia Iya ti meruan belama iya dalam Kristus, deka ngaga kita nyadi baru, ngering sereta negapka kita. 11Awakka Iya bempu kuasa belama-lama iya! Amin.Jaku Tabi Ti Penudi12 Silas, menyadi aku ke tetap ati, udah nulung aku nulis surat ti pandak tu ngagai kita kena aku meransang kita sereta madahka ngagai kita pengasih Allah Taala ti bendar. Bediri tegap dalam pengasih nya.13 Menyadi kita ke di Babilon, ke udah dipilih baka kita empu, ngirumka tabi basa ngagai kita, lalu baka nya mega anak aku Mark. 14Beri tabi basa ngagai pangan diri ngena pengerindu orang Kristian.Awakka pemaik meruan enggau semua kita ke nembiak Kristus.

2 Peter

Chapter 11Ari Simon Peter, ke nyadi ulun enggau rasul Jesus Kristus,Ngagai orang ke udah nerima pengarap baka enggi kami, ulih pengelurus Allah Taala enggau Jesus Kristus ti Juruselamat kitai.2Awakka berekat enggau pemaik diberi nambah-menambah ngagai kita, ba penemu pasal Allah Taala enggau pasal Jesus Kristus Tuhan kitai.Kangau Enggau Pilih Allah Taala3Kuasa Iya udah meri kitai semua utai kena kitai idup sereta nangika Allah Taala, ulih penemu pasal Iya ke udah ngangauka kitai ngena mulia enggau pemadas Iya. 4Ulih semua utai nya Iya udah meri kitai semaya ti besai, ngambika ulih utai nya kita ulih ngerarika diri ari penyai ti datai ari pengingin ti kamah di dunya tu, lalu sama enggau bempu mulia enggau pemadas Allah Taala.5Ketegal nya kita enda tau enda, enggau naka ulih, nambahka pemadas ngagai pengarap kita, lalu ngagai pemadas, tambahka penemu, 6lalu ngagai penemu, tambahka ati ti nemu nagang diri. Ngagai ati ti nemu nagang diri, tambahka ati ti tan. Ngagai ati ti tan, tambahka ati ti nangika Allah Taala, 7lalu ngagai ati ti nangika Allah Taala, tambahka ati ti siru ke pangan diri, lalu ngagai penyiru, tambahka pengerindu.8Laban enti kita ngembuan semua kualiti nya nambah-menambah, sida deka ngasuh kita chakah sereta bulih penemu pasal Jesus Kristus Tuhan kitai. 9Tang enti orang nadai kualiti nya, iya pandak perening sereta buta, lalu enda ingatka diri ke udah dituchi ari dosa iya ti lama.10Nya alai, menyadi, awakka kita lebih agi ransing netapka diri amat udah dikangauka sereta udah dipilih, laban enti kita ngereja nya, kita enda ngelengkaka pengarap kita. 11Laban nya meh jalai kita deka diberi hak enggau penuh kena kitai tama ngagai Perintah ti meruan belama-lama iya, ti diempu Jesus Kristus ti Tuhan enggau Juruselamat kitai.12Nya kebuah aku deka seruran ngasuh kita ngingatka utai nya, taja pen kita udah nemu utai nya, lalu udah bediri tegap dalam pemendar ti dikemisi kita. 13Aku ngira, seagi-agi aku idup, aku patut seruran ngasuh kita ngingatka utai nya, 14laban aku nemu diri deka mati enda lama da agi, munyi ti udah terang dipadahka Jesus Kristus Tuhan kitai ngagai aku. 15Nya alai aku enggau naka ulih ngiga jalai kena ngasuh kita seruran ulih ngingatka utai nya lebuh aku udah mati ila.Bala Orang Ke Udah Meda Mulia Kristus16Laban kami ukai nitihka cherita kelulu lebuh kami madahka ngagai kita pasal kuasa enggau penatai Jesus Kristus Tuhan kitai. Mata kami empu udah meda mulia Iya. 17 Laban Iya nerima basa enggau mulia ari Allah Taala ti Apai, lebuh nyawa Allah Taala ti Pemadu Bemulia bejaku ngagai Iya munyi tu, “Tu Anak ke dikesayauka Aku. Aku rinduka Iya.” 18Kami empu bisi ninga munyi nyawa nya datai ari serega, lebuh kami begulai enggau Iya ba bukit ti kudus nya.19Lalu nya ngasuh kami arap agi ke jaku sida nabi. Kita untung enti kita mendingka pesan nya, laban pesan nya baka lampu ti manchar ba endur ti petang nyentuk ngagai rerak tawas, lalu penampak bintang pagi manchar dalam ati kita. 20Dulu ari semua utai bukai, kita enda tau enda nemu tu: nadai orang ulih nerangka jaku ti benabi dalam Bup Kudus ngena penemu iya empu, 21laban jaku ti benabi nadai kala datai ari peneka mensia, tang mensia, nyebut pesan Allah Taala ti dibai Roh Kudus.

Chapter 2Pengajar Ti Pelesu1 Tang nabi ti pelesu udah mega ngayanka diri ba bala orang mayuh, lalu pengajar ti pelesu deka mega pegari ba bala kita. Sida deka belalai mai ajar ti ngerusak. Sida deka besangkalka Jesus Kristus ke udah nebus sida -- minta diri ngenyit dirusak. 2Tang taja pia, mayuh orang deka nitihka ulah sida ti kamah, lalu ketegal sida, jalai pemendar deka dikeleseka. 3Lalu ketegal pengamu sida, sida deka ngambi ulih ba kita ngena jaku tipu. Ukum ti lama udah disebut ngelaban sida, sigi agi mengkang, lalu sida deka dirusak!4Laban enti Allah Taala enda ngalau sida melikat lebuh sida bedosa, tang muai sida ngagai neraka, lalu nanchang sida ngena rantai ba endur ti pemadu petang nyentuk ngagai Hari Pechara; 5 lalu enti Iya enda ngalau dunya ti dulu kelia, taja pen Iya nyelamatka Noah, ke ngajar pasal pengelurus, sama enggau tujuh iku orang bukai, lebuh Iya ngampuhka dunya orang ke bedosa ngena ai bah; 6 lalu enti Iya ngeretungka nengeri Sodom enggau Gomorah abis lengis, kena Iya ngajar orang ke enda nangika Allah Taala;7 lalu enti Iya nyelamatka Lot, orang ke lurus, ke balat tusah ati ke pengamah ulah orang ke jai, 8(laban orang ke lurus nya diau begulai enggau sida tiap hari, lalu balat tusah ati ketegal utai ti enda beradat ti dipeda enggau didinga iya), 9Tuhan tentu nemu nyelamatka orang ke nangika Allah Taala, ari penguji ti nuntung sida, lalu ngetanka orang ke enda lurus dalam ukum nyentuk ngagai Hari Pechara,10kelebih agi orang ke ngereja ulah ti kamah, sereta ngeleseka kuasa Allah Taala.Sida tu berani sereta sumbung, lalu enda takut ngeleseka utai ti bemulia, 11Indah sida melikat, taja pen sida lebih agi kering sereta lebih agi bekuasa ari sida, deh enda besalah sida melikat nya ngena jaku kelese di mua Tuhan.12Tang sida pengajar ti pelesu tu baka jelu - enda nemu berunding, ada ngambika sida ditangkap lalu disayat. Sida ngeleseka utai ti enda ditemu sida reti, lalu sida deka mega dirusak baka jelu nya, 13natka ukum ketegal penyalah sida. Sida ngumbai diri tau ngelantangka diri ngemuaska pengingin tubuh diri lebuh siang hari. Sida nya orang ke jai, ke berami enda beiga-iga lebuh sida begulai makai enggau kita. 14Mata sida seruran jelik-jelik deka butang, enda nemu puas ati bedosa. Sida nipu orang ke enda nemu berunding. Ati sida udah dipatihka nyadi amu. Sida nya kena sumpah!15 Sida udah limpang ari jalai ti rurus, lalu udah tesat niti jalai ti ditengah Balaam anak Beor, ke rindu ngulihka duit ngereja penyalah. 16 Tang iya dirara ketegal penyalah iya. Keledai ke bisu, bejaku ngagai iya ngena nyawa mensia, ngasuh nabi nya badu agi gila.17Orang tu baka mata ai ti rangkai, baka ambun ti dipuputka kabut. Allah Taala udah nyendiaka siti endur ti pemadu petang ke sida. 18Laban sida bejaku sumbung sereta nadai reti, lalu ngena pengamah pengingin mensia nipu orang ke baru udah ngerarika diri ari bala orang ke diau dalam penyalah. 19Sida besemaya deka ngelepaska orang nya, tang sida empu agi mengkang nyadi ulun penyai, laban mensia endang nyadi ulun utai ti ngalahka sida.20Laban enti orang udah ngerarika diri ari pengamah dunya ulih penemu pasal Jesus Kristus ti Tuhan enggau Juruselamat kitai, lalu udah nya sida dipanjuk kuasa pengamah nya baru lalu alah, ba pengujung iya, pendiau orang nya deka jai agi ari ti keterubah. 21Manah agi enti sida tak terus nadai kala nemu jalai pengelurus, ari ke nemu jalai nya, lalu udah nya nikal ari pesan ti kudus ti udah diberi ngagai sida. 22 Utai nya udah nyadi ba sida nitihka jaku-dalam ti bendar:“Ukui pulai ngagai mutah iya empu”“Babi ti udah diberi mandi, pulai baru ngagai pelangkan iya.”

Chapter 3Semaya Pasal Penatai Tuhan1Pangan ke dikerinduka aku, tu surat ti kedua ti ditulis aku ngagai kita. Dalam surat ti dua iti tu, aku udah ngasuh kita berunding, ngambika kita ngingatka 2jaku ti udah disebut bala nabi ti kudus dulu kelia, enggau pesan ti diberi Tuhan enggau Juruselamat, ngena bala sida rasul kita.3 Tang kita enda tau enda dulu nemu tu: ba hari ti penudi, orang ke ngelese deka datai, ngelese sereta nurutka pengingin sida ti kamah, 4lalu bejaku, “Ni Tuhan kita ke besemaya deka datai? Kenyau ari aki ini kitai udah mati kelia, semua utai mengkang enda berubah baka lebuh penumbuh dunya!”5 Sida endang sengaja enggai arapka langit udah digaga dulu kelia ulih jaku Allah Taala, lalu dunya ditempa ari ai, ulih ai, 6 lalu dunya nya udah mega diampuhka ulih ai lalu dirusak. 7Tang ulih jaku nya mega langit enggau dunya ti diatu mengkang digalau ngambika sida dirusak ngena api, digalau nyentuk ngagai Hari Pechara lebuh orang ke enda nangika Allah Taala diakim lalu dirusak.8 Tang anang enda ingatka utai siti tu, menyadi: Ba Tuhan, sehari baka seribu taun, lalu seribu taun baka sehari. 9Tuhan ukai lubah ngamatka semaya Iya, munyi ku sekeda orang, tang Iya sabar enggau kita, laban Iya enggai nejuka indah siku kita dirusak, tang semua nesal ati.10 Tang Hari Tuhan deka datai baka penchuri. Langit deka lesap enggau munyi ti inggar, lalu semua utai deka luluh magang laban api, lalu dunya enggau semua utai ti udah dikereja di dunya tu deka diayanka magang.11Nya alai laban semua utai deka dirusak magang ngena chara nya, baka ni ku gaya kita patut idup? Kita patut diau kudus sereta nangika Allah Taala, 12nganti sereta minta Hari Allah Taala datai enggau jampat. Ba Hari nya, langit deka dirusak ngena api lalu semua utai deka luluh magang laban api nya. 13 Tang nitihka semaya Allah Taala, kitai nganti langit ti baru enggau dunya ti baru, endur alai pengelurus diau.

¹⁴Nya alai, menyadi, lebuh kita nganti semua utai nya, kita enda tau enda enggau naka ulih diau bebaik enggau Iya, nadai bepenyalah, nadai penimpang, ¹⁵15lalu ngira pengeliat ati Tuhan nya peluang kena nyelamatka kita, munyi ti udah ditulis menyadi kitai Paul ngagai kita ngena penemu-dalam ti diberi Allah Taala ngagai iya. ¹⁶Nya meh jalai iya nuliska pasal utai nya dalam semua surat iya. Sekeda utai ti disebut dalam surat iya mar diperatika, lalu orang ke nadai nemu utai sereta enda tetap dalam pengarap, nyarutka utai nya baka ti dikereja sida ngagai jaku bukai dalam Bup Kudus, ti ngujungka sida empu dirusak.¹⁷Nya alai, menyadi, laban kita udah diberi jaku tangkan tu, anang enda bejaga, enggai ke kita dibai orang ke enda beradat ngereja penyalah, lalu labuh ari penuduk kita ti likun. ¹⁸Tang mansang kita dalam pengasih enggau penemu pasal Jesus Kristus ti Tuhan enggau Juruselamat kitai. Beri meh mulia ngagai Iya diatu enggau belama-lama iya! Amin.

1 John

Chapter 11 Kami madah ngagai kita pasal Jaku ti meri pengidup, ti endang udah bisi kenyau ari pun. Kami udah ninga Iya lalu mata kami empu udah meda Iya. Kami sigi amat udah meda Iya, lalu jari kami empu udah negu Iya. 2 Pengidup nya udah dipandangka, lalu kami udah meda Iya, lalu besaksika pasal Iya, lalu madahka ngagai kita pengidup ti meruan belama iya, pengidup ti begulai enggau Apai, lalu udah dipandangka ngagai kami.3Kami madahka ngagai kita utai ti udah dipeda enggau didinga kami ngambika kita mega bisi kaul enggau kami. Kami endang amat bisi kaul enggau Apai sereta enggau Anak Iya Jesus Kristus. 4 Kami nuliska utai tu ngambika ati kami chukup gaga.5 Tu pesan ti udah didinga kami ari Iya, lalu dipadahka kami ngagai kita, iya nya, Allah Taala nya penampak, lalu dalam Iya nadai pemetang. 6 Enti kitai ngumbai diri bisi kaul enggau Iya, tang agi diau dalam pemetang, kitai bula lalu ukai idup nitihka pemendar. 7 Tang enti kitai diau dalam penampak, baka Iya ke diau dalam penampak, kitai bisi kaul enggau pangan diri, lalu darah Anak Iya, Jesus, nuchi kitai ari semua dosa.8Enti kitai madahka diri nadai dosa, kitai nipu diri empu, lalu pemendar nadai dalam kitai. 9Enti kitai ngaku dosa kitai, Iya endang tau dikarapka sereta lurus, lalu Iya deka ngampun kitai ari dosa kitai, lalu nuchi kitai ari semua penyai. 10 Enti kitai madahka diri nadai dosa, kitai ngumbai Allah Taala bula, lalu jaku Iya nadai dalam kitai.

Chapter 21 Anak, aku nuliska tu ngagai kita, ngambika kita enda bedosa. Tang enti orang ngereja dosa, kitai endang bisi siku Penyaup ke bejaku ngagai Apai ngarika kitai, iya nya Jesus Kristus ti lurus, 2 ke nyadi piring kena muai dosa kitai, lalu ukai semina dosa kitai aja, tang mega dosa semua mensia.3 Enti kitai ngasika pesan Allah Taala, nya tanda kitai amat nemu Iya.4 Barang sapa nyebut, “Aku nemu Iya,” tang enda ngasika pesan Iya, orang nya bula, lalu pemendar nadai dalam iya. 5 Tang barang sapa ngasika jaku Allah Taala, pengerindu Allah Taala amat digaga nyadi pemadu badas dalam orang nya. Baka tu ku jalai kitai nemu diri amat dalam Allah Taala: 6 barang sapa madahka diri meruan dalam Allah Taala patut idup baka Jesus Kristus.7 Pangan ke dikerinduka aku, aku ukai nuliska pesan ti baru ngagai kita, tang pesan ti lama ti endang udah dikemisi kita kenyau ari pun. Pesan ti lama nya meh pesan ti udah didinga kita. 8 Tang taja pia, aku nulis ngagai kita pesan ti baru ti amat bisi dalam Kristus enggau dalam kita, laban pemetang nyau deka nadai agi, lalu penampak ti bendar udah belabuh manchar.9Barang sapa ngumbai diri diau dalam penampak tang begedika menyadi diri, agi diau dalam pemetang. 10 Barang sapa rinduka menyadi diri, diau dalam penampak, lalu orang ke baka nya nadai ngembuan utai ti tau ngasuh bedosa. 11Tang barang sapa begedika orang ke sama pengarap enggau iya, agi mengkang dalam pemetang, agi idup nitihka jalai pemetang lalu enda nemu tunga pejalai diri, laban pemetang udah ngasuh iya buta.12Aku nulis ngagai kita, anak,laban dosa kita udah diampun ketegal nama Kristus.13 Aku nulis ngagai kita ke apai,laban kita ngelala Iya ke endang udah bisi kenyau ari pun.Aku nulis ngagai kita ke agi biak,laban kita udah ngalahka Sitan.14Aku nulis ngagai kita, anak,laban kita ngelala Apai.Aku nulis ngagai kita ke apai,laban kita ngelala Iya endang udah bisi kenyau ari pun.Aku nulis ngagai kita ke biak, laban kita kering,lalu Jaku Allah Taala meruan dalam kita,lalu kita udah ngalahka Sitan.15Anang angkunka dunya tauka utai dunya. Enti kita angkunka dunya, kita enda angkunka Apai. 16Laban semua utai di dunya tu -- utai ti dikinginka tubuh, utai ti dikinginka mata, temegahka pengaya -- ukai datai ari Apai, tang datai ari dunya. 17Lalu dunya enggau pengingin iya deka lenyau, tang orang ke ngereja peneka Allah Taala deka idup belama iya.18 Anak, tu meh pengujung dunya! Munyi ti udah didinga kita, Munsuh Kristus deka datai. Nya alai diatu mayuh Munsuh Kristus udah datai. Nya meh jalai kitai nemu pengujung dunya udah datai. 19Sida pansut ari bala kitai, tang sida ukai raban kitai, laban enti sida raban kitai, sida tentu agi meruan begulai enggau kitai. Tang lebuh sida pansut ari bala kitai, nya nyata nunjukka sida ukai raban kitai.20Tang kita udah ditata Iya ti Kudus, lalu semua kita bisi penemu. 21Aku nulis ngagai kita, ukai laban kita enda nemu pemendar, tang laban kita nemu pemendar, lalu kita nemu, nadai pemula kala datai ari pemendar.22 Sapa orang ke bula? Orang ke bula nya orang ke ngumbai Jesus nya ukai Kristus. Nya meh Munsuh Kristus, orang ke besangkalka Apai enggau Anak. 23 Nadai orang ke besangkalka Anak, bisi Apai dalam iya; barang sapa ngaku Anak, bisi Apai dalam iya.24Awakka utai ti didinga kita kenyau ari pun, meruan dalam kita. Enti utai ti didinga kita kenyau ari pun meruan dalam kita, kita deka meruan dalam Anak, enggau dalam Apai. 25Tu utai ti udah disemaya Iya ngagai kitai - pengidup ti meruan belama iya.26Aku nuliska tu ngagai kita pasal orang ke deka nipu kita.27 Tang ba pasal kita empu, Roh ti udah diterima kita ari Iya meruan dalam kita. Nya alai kita enda begunaka orang ngajar kita, laban Roh Iya ngajar kita semua utai. Lalu ajar Iya endang amat, ukai utai ti bula. Nya alai, munyi ti udah diajar ngagai kita, awakka kita meruan dalam Iya.28 Nya alai, anak, meruan dalam Iya, ngambika lebuh Iya dipandangka, kitai deka kempang ati lalu enda malu bediri di mua Iya lebuh Iya datai.29 Enti kita nemu Kristus endang lurus, kita patut nemu, semua orang ke ngereja utai ti lurus, endang diadaka Iya magang.

Chapter 31 Peda kita pemesai pengerindu Apai ke kitai, datai ke kitai nyau dikumbai anak Allah Taala, laban kitai endang amat anak Iya. Kebuah dunya enda ngelala kitai nya laban dunya enda ngelala Iya. 2Menyadi ke dikerinduka aku, kitai diatu udah nyadi anak Allah Taala. Gaya kitai ti jemah ila apin dipandangka. Utai ti ditemu kitai nya, lebuh Iya dipandangka, kitai deka sebaka enggau Iya, laban kitai deka meda Iya mua mata. 3Lalu semua orang ke bisi pengadang tu ke Kristus, nuchi diri empu, baka Kristus Empu ke endang tuchi.4Genap iku orang ke bedosa endang ngelanggar adat, laban reti dosa nya ngelanggar adat. 5 Kita nemu, Kristus pegari ngambika Iya muai dosa, lalu Iya Empu endang nadai dosa dalam Iya. 6Semua orang ke meruan dalam Iya, enda agi majak bedosa. Semua orang ke majak bedosa nadai udah kala meda tauka ngelala Iya.7Anak, anang nejuka orang nipu kita! Genap iku orang ke ngereja utai ti badas, endang amat lurus baka Kristus Empu. 8 Genap iku orang ke bedosa endang anak Sitan, laban Sitan endang udah bedosa kenyau ari pun. Kebuah Anak Allah Taala dipandangka nya ngambika Iya ngerusak pengawa Sitan.9 Orang ke udah diadaka Allah Taala enda agi bedosa laban benih Allah Taala meruan dalam sida; sida enda ulih bedosa laban sida udah diadaka Allah Taala. 10Baka tu ku jalai kita ngelala sapa ke anak Allah Taala, enggau sapa ke anak Sitan: barang sapa enda diau lurus, ukai anak Allah Taala. Orang ke enda rinduka menyadi diri, ukai anak Allah Taala.11 Laban tu pesan ti udah didinga kita kenyau ari pun: rinduka pangan diri. 12 Kitai enda tau baka Kain ke endang enggi Sitan, lalu iya munuh menyadi iya Abel. Nama kebuah iya munuh Abel? Laban utai ti dikereja iya jai, lalu utai ti dikereja menyadi iya, lurus.13 Anang tekenyit ati, menyadi, enti dunya begedika kita. 14 Kitai nemu diri udah meraka ari pemati ngagai pengidup, laban kitai rinduka pangan diri. Barang sapa enda rinduka pangan diri, mengkang dalam pemati. 15 Semua orang ke begedika pangan diri endang pemunuh, lalu kita nemu, orang ke pemunuh nadai pengidup ti meruan belama iya dalam iya.16 Baka tu ku jalai kitai ngelala pengerindu: Kristus udah nyerahka nyawa Diri ketegal kitai. Nya alai, kitai patut mega nyerahka nyawa diri ketegal pangan kitai! 17Enti orang ke kaya tepedaka pangan iya suntuk, tang enggai nulung iya, baka ni ku pengerindu Allah Taala bisi dalam iya? 18 Anak, aram kitai rinduka pangan diri, ukai ngena leka jaku tauka ngena utai ti disebut kitai, tang ngena pemendar enggau pengawa ti dikereja kitai.19Nya meh jalai kitai nemu diri enggi pemendar, lalu kempang ati bediri di mua Iya 20genap kali ati kitai besalahka kitai; laban Allah Taala besai agi ari ati kitai, lalu Iya nemu semua utai. 21 Menyadi ke dikesayauka aku, enti ati kitai enda besalahka kitai, kitai berani bediri di mua Allah Taala; 22lalu nerima ari Iya sebarang utai ti dipinta kitai, laban kitai ngasika pesan Iya, lalu ngereja utai ti ngerinduka ati Iya.23 Lalu tu pesan Iya: arapka nama Anak Iya Jesus Kristus, lalu rinduka pangan diri, munyi ti udah diasuh Iya kereja kitai. 24 Semua orang ke ngasika pesan Iya, meruan dalam Iya, lalu Iya meruan dalam sida. Lalu kitai nemu Iya meruan dalam kitai ulih Roh Kudus ke udah diberi Iya ngagai kitai.

Chapter 41Menyadi, anang arapka semua roh, tang uji roh nya dulu kena nentuka roh nya datai ari Allah Taala; laban mayuh nabi ti pelesu udah pansut ngagai dunya. 2Baka tu ku jalai kita ngelala Roh Allah Taala: semua roh ke ngaku Jesus Kristus udah datai nyadi mensia, nya roh ti datai ari Allah Taala, 3 lalu semua roh ke enda ngaku Jesus udah datai nyadi mensia, ukai roh ti datai ari Allah Taala. Roh nya roh Munsuh Kristus, ke udah didinga kita deka datai, lalu endang udah bisi di dunya tu diatu.4Tang kita, anak, endang enggi Allah Taala, lalu kita udah ngalahka sida, laban Iya ke dalam kita lebih agi bekuasa ari iya ke di dunya. 5 Sida nya endang enggi dunya, nya alai sida nyebut utai dunya, lalu dunya mendingka sida. 6 Kitai tu endang enggi Allah Taala. Barang sapa ngelala Allah Taala, mendingka kitai, lalu orang ke ukai enggi Allah Taala, enggai mendingka kitai. Tu meh jalai kitai ngelala bida entara Roh pemendar enggau roh pemula.7 Menyadi, aram kitai rinduka pangan diri, laban pengerindu datai ari Allah Taala. Semua orang ke rinduka pangan diri endang anak Allah Taala, lalu ngelala Allah Taala. 8Barang sapa enda rinduka pangan diri, enda ngelala Allah Taala, laban Allah Taala endang pengerindu.9 Baka tu ku jalai pengerindu Allah Taala udah dipandangka ngagai kitai: Iya udah ngirumka Anak Tunggal Iya ngagai dunya, ngambika kitai tau idup ulih Iya. 10 Tu meh pengerindu, ukai reti nya kitai udah rinduka Allah Taala, tang Iya udah rinduka kitai, lalu udah ngirumka Anak Iya nyadika piring kena muai dosa kitai.11Menyadi, laban Allah Taala udah balat rinduka kitai, kitai mega patut rinduka pangan diri. 12 Nadai orang udah kala meda Allah Taala, tang enti kitai rinduka pangan diri, Allah Taala meruan dalam kitai, lalu pengerindu Iya digaga nyadi pemadu badas dalam kitai.13 Baka tu ku jalai kitai nemu diri meruan dalam Iya, lalu Iya meruan dalam kitai, laban Iya udah meri kitai Roh Iya. 14 Lalu kami udah meda sereta besaksi madahka Apai udah ngirumka Anak Iya nyadika Juruselamat dunya.15Allah Taala meruan dalam orang ke ngaku Jesus Kristus nya Anak Allah Taala, lalu sida meruan dalam Allah Taala. 16Nya alai kitai nemu sereta arapka Allah Taala rinduka kitai.Allah Taala nya pengerindu, lalu orang ke meruan dalam pengerindu, meruan dalam Allah Taala, lalu Allah Taala meruan dalam sida.17 Pengerindu udah digaga nyadi pemadu badas dalam kitai, ngambika kitai berani lebuh Hari Pechara, laban kitai idup baka Iya di dunya tu. 18Pengerindu nadai mai penakut, tang pengerindu ti pemadu menyana muai semua penakut, laban penakut bisi kaul enggau ukum, lalu barang sapa agi ngembuan penakut nunjukka pengerindu apin nyadi pemadu menyana dalam iya.19 Kitai rindu laban Allah Taala udah dulu rinduka kitai. 20 Enti orang madahka diri rinduka Allah Taala, tang begedika menyadi diri, iya bula, laban orang ke enda rinduka menyadi diri ke ulih dipeda iya, enda ulih rinduka Allah Taala ke enda dipeda iya. 21Tu pesan ti udah diberi Allah Taala ngagai kitai: orang ke rinduka Allah Taala, enda tau enda mega rinduka menyadi diri.

Chapter 51 Barang sapa arapka Jesus nya Kristus, sigi anak Allah Taala, lalu barang sapa rinduka apai, rindu mega ke anak. 2Baka tu ku jalai kitai nemu diri rinduka bala anak Allah Taala, lebuh kitai rinduka Allah Taala lalu ngasika pesan Iya. 3 Laban reti rinduka Allah Taala nya kitai ngasika pesan Iya. Lalu pesan Iya ukai utai ti mar dititihka kitai.4 Laban barang sapa diadaka Allah Taala, ngalahka dunya. Lalu kitai ngalahka dunya ngena pengarap kitai. 5Sapa ulih ngalahka dunya kelimpah ari orang ke arapka Jesus nya Anak Allah Taala?6 Jesus Kristus datai ngagai dunya ngena ai enggau darah, ukai semina ngena ai aja tang ngena ai enggau darah. Lalu Roh Kudus Empu ke besaksika nya, laban Roh Kudus nya pemendar. 7Nya alai tiga bengkah utai ti besaksi: 8Roh Kudus, ai, enggau darah, lalu sida tiga nya besetuju enggau pangan diri.9 Enti kitai teterimaka saksi mensia, saksi Allah Taala lebih besai agi ari nya, laban tu saksi ti diberi Allah Taala pasal Anak Iya. 10 Orang ke arapka Anak Allah Taala bisi saksi nya dalam ati sida. Barang sapa enda arapka Allah Taala, udah ngumbai Allah Taala bula, laban iya enda arapka saksi Allah Taala pasal Anak Iya.11 Tu meh saksi nya: Allah Taala meri kitai pengidup ti meruan belama iya, lalu pengidup nya dalam Anak Iya. 12 Barang sapa bisi Anak Allah Taala, bisi pengidup. Barang sapa nadai Anak Allah Taala, nadai pengidup.13 Aku nuliska tu ngagai kita ke arapka nama Anak Allah Taala, ngambika kita nemu diri bisi pengidup ti meruan belama iya. 14 Baka tu ku pemerani kitai di mua Allah Taala, iya nya enti kitai minta sebarang utai nitihka peneka Iya, Iya ninga kitai. 15Lalu enti kitai nemu Iya ningaka kitai genap kali kitai minta sebarang utai ari Iya, kitai nemu diri udah bulih utai ti dipinta kitai ari Iya.16Enti kita meda menyadi kita bedosa, tang dosa nya enda ngujung ngagai pemati, kita patut besampi ngagai Allah Taala, lalu Allah Taala deka meri pengidup ngagai iya, enti dosa nya enda ngujung ngagai pemati. Bisi siti dosa ti ngujung ngagai pemati; aku ukai madahka kita patut besampika nya. 17Semua penyalah endang dosa magang, tang bisi dosa ti enda ngujung ngagai pemati.18 Kitai nemu, orang ke diadaka Allah Taala, enda agi bedosa tang dijaga Anak Allah Taala, lalu Sitan enda ulih negu iya.19Kitai nemu diri anak Allah Taala, lalu kitai mega nemu semua dunya di baruh kuasa Sitan.20 Lalu kitai nemu Anak Allah Taala udah datai lalu udah meri kitai penemu, ngambika kitai nemu Allah Taala ti bendar. Lalu kitai meruan dalam Allah Taala ti bendar, dalam Anak Iya Jesus Kristus. Iya nya meh Allah Taala ti bendar, enggau pengidup ti meruan belama iya.21Anak, kejangka diri jauh ari engkeramba!

2 John

Chapter 11Ari tuai eklisiaNgagai siku indu enggau bala anak iya, ke amat dikerinduka aku, lalu ukai semina aku aja, tang mega dikerinduka semua orang ke nemu pemendar, 2ketegal pemendar ti meruan dalam kitai, lalu deka meruan enggau kitai datai ke belama iya.3Awakka Allah Taala ti Apai, enggau Jesus Kristus ti Anak Allah Taala meri kitai berekat, pengasih enggau pemaik dalam pemendar enggau pengerindu.4Ati aku balat amat gaga lebuh aku nemu sekeda bala anak nuan diau dalam pemendar baka ti udah diasuh Apai. 5 Lalu diatu, Endu, aku ukai nuliska pesan ti baru ngagai nuan, tang pesan ti endang udah dikemisi kitai kenyau ari pun. Aku minta kitai rinduka pangan diri. 6 Reti pengerindu nya kitai ngasika pesan Allah Taala. Nya meh pesan ti udah didinga kita kenyau ari pun, iya nya, kita enda tau enda idup dalam pengerindu.7 Mayuh orang ke penipu udah pansut ngagai dunya. Sida nya orang ke enda ngaku Jesus Kristus udah datai nyadi mensia. Nya meh orang ke penipu, ke Munsuh Kristus. 8Bejaga kita, ngambika utai ti udah diulihka kita enda lenyau ari kitai, tang ngambika kita nerima semua upah kita.9Barang sapa enda bepegai ba ajar Kristus, tang ngelui ajar nya, nadai Allah Taala. Barang sapa bepegai ba ajar Kristus, bisi Apai enggau Anak. 10Enti orang ke enda mai ajar tu datai ngagai rumah kita, anang ngelaluka sida. Meri tabi basa ngagai sida pen enda meh tau, 11laban enti kita nabi sida, reti nya kita bekunsi enggau sida ngereja pengawa sida ti jai.12 Aku mayuh utai ti deka disebut ngagai kita, tang aku enggai nuliska nya, laban aku ngarapka diri ulih nemuai ngagai kita, lalu bejaku betunga mua enggau kita, ngambika kitai sama chukup gaga.13Bala anak menyadi indu ke dikerinduka nuan ngirumka tabi basa ngagai nuan.

3 John

Chapter 1

¹Ari penatua, Ngagai pangan aku Gayus, ke dikerindu ka aku enggau bendar.² Menyadi, aku besampi ngambi ka nuan mujur dalam semua utai, sereta gerai nyamai, baka nuan ke mujur dalam roh.³ Aku balat amat gaga ati leboh sekeda menyadi datai, alu madah ka nuan meruan tetap ati ke pemendar, iya nya pasal nuan ke diau niteh ka pemendar.⁴ Nadai utai bukai uleh ngasoh ati aku lebih age gaga ari ke ninga bala anak aku diau dalam pemendar.⁵Menyadi, nuan endang amat ngereja pengawa nuan enggau ati ti tetap ke bala menyadi seiman, kelebih age ke urang ke enda dikelala nuan.⁶ Sida udah besaksi ngagai jemaat pasal pengerindu nuan. Tulung sida nyendia ka pejalai sida, laban nya ngerindu ka ati Allah Taala. ⁷Laban sida bejalai ketegal Kristus, alu sida nadai nerima tulung ari urang ke enda arapka Allah Taala.⁸ Nya alai, kitai patut nulung urang ke baka nya, ngambi ka kitai sama enggau sida ngereja pengawa ke pemendar.⁹Aku bisi udah nuleh ngagai jemaat, tang Diotrepes ke keran deka nyadi tuai, enda beduli ka kami. ¹⁰Nya alai, enti aku datai ila, aku deka mantai ka utai ti udah dikereja iya, laban iya bejako bula pasal aku. Nyadi laban iya enda puas ati ngereja nya, iya alu enggai nerima penatai bala menyadi, sereta nagang urang ke deka nerima penatai sida, alu muai urang nya ari jemaat.¹¹Menyadi, anang nunda utai ti jai, tang tunda utai ti badas. Barang sapa ngereja pemadas, endang enggi Allah Taala. Barang sapa ngereja penyai, nadai kala meda Allah Taala.¹² Semua urang bela udah besaksi muji Demetrius. Allah Taala Empu mega muji iya. Lalu aku mega besaksi ka pasal iya, alu kita nemu, utai ti disebut kami endang amat.¹³Aku mayoh amat utai ti deka disebut ngagai kita, tang aku enggai nulehka nya ngena pena enggau tinta.¹⁴ Laban aku ngarapka diri betemu enggau kita enda lama da age, alu kitai bejako betunga mua enggau pangan diri. ¹⁵Awak ka pemaik meruan enggau kita. Semua pangan nuan bela ngirum ka tabi basa ngagai nuan. Beri tabi basa mega gagai semua pangan kitai din.

Jude

Chapter 11 Ari Jude, menyadi James, ke nyadi ulun Jesus Kristus,Ngagai orang ke udah dikangau, ke dikerinduka Allah Taala ti Apai, sereta dijaga Jesus Kristus:2Awakka pengasih, pemaik enggau pengerindu nambah-menambah diberi ngagai kita.Pengajar Ti Pelesu3Menyadi, lebuh aku benung gagit ati nyendiaka diri nulis ngagai kita pasal pengelepas ti dikembuan semua kitai, aku ngira diri enda tau enda nulis ngagai kita minta kita bebendar gawa ke pengarap ti udah diberi sekali aja ngagai nembiak Tuhan. 4 Laban sekeda orang udah belalai enselitka diri tama ngagai bala kitai. Sida endang lama udah diletak deka diukum laban sida enda nangika Allah Taala. Sida nyarutka pesan pasal pengasih Allah Taala, lalu ngaga nya nyadika peluang kena sida ngereja pengawa ti kamah, lalu enggai ngaku Tuan enggau Tuhan kitai, Jesus Kristus, ti siku aja.5 Diatu aku deka ngasuh kita ngingatka tu, taja pen kita udah nemu semua utai tu, iya nya, Tuhan udah ngelepaska orang Israel ari menua Ejip, tang udah nya, Iya munuh sida ke enda arap. 6Kingatka melikat ke enda nitihka sekat hak sida, tang ninggalka endur alai sida diau. Iya udah nanchang sida ngena rantai lalu nyimpan sida dalam endur ti pemadu petang, ngambika sida diakim lebuh Hari Pechara.7 Lalu kingatka mega Sodom enggau Gomorah, enggau nengeri ti ngelingi nengeri dua buah nya, ti ngereja ulah ti kamah, lalu nyarutka pengawa beleman. Sida diukum ngena api ti enda nemu padam, kena ngajar semua mensia.8Orang tu pen baka nya mega. Sida ngamahka tubuh diri, enggai diperintah Allah Taala, lalu mechat utai idup ti bemulia di serega.9 Indah tuai melikat ke benama Mikael deh enda berani mechat Sitan lebuh iya berebutka bangkai Moses enggau Sitan, tang semina nyebut, “Tuhan ngerara nuan!” 10Tang bala orang tu mechat semua utai ti enda ditemu sida reti. Lalu utai ti ditemu sida ngena pengasai, baka jelu ti enda nemu berunding, nya meh utai ti ngerusak sida. 11 Tulah meh sida! Sida niti jalai Kain, lalu ngereja penyalah ketegal duit baka penyalah ti dikereja Balaam, lalu sida dirusak baka Korah ke angkat ngelaban.12Sida tu ngamahka gempuru kita lebuh kita beserumpu makai, laban sida enda nemu malu lebuh sida makai, lalu semina berundingka diri empu aja. Sida nya baka mua hari ti dipuputka ribut, tang nadai ngasuh hari ujan. Sida nya baka kayu ti nadai buah lebuh musin ruruh daun, mati dua kali, lalu dichabut. 13Sida nya baka gelumbang di tasik, ti ngayanka pupu ti ngasuh sida malu. Sida nya baka bintang ti terebai, ti deka dibuai ngagai endur ti pemadu petang ti disedia Allah Taala ke sida belama iya.14 Enok, tujuh serak ari Adam, udah benabika pasal sida nya dulu kelia: “Peda kita, Tuhan datai enggau beribu-ribu iku bala melikat Iya ti kudus, 15deka ngakim semua mensia, lalu ngukum genap iku orang ketegal semua penyai ti udah dikereja sida, enggau ketegal semua jaku jai ti udah disebut orang ke bedosa, ke enda arapka Allah Taala, kena sida ngelaban Iya!”16Orang nya seruran mutap, seruran nganu pangan diri. Sida nurutka pengingin sida ti kamah. Sida muji diri, lalu ngelangkungka orang kena sida ngambi ulih ba orang.Jaku Tangkan Enggau Atur17Tang kita, menyadi, enda tau enda ingatka utai ti udah dipadahka bala rasul Jesus Kristus Tuhan kitai sebedau utai nya nyadi. 18 Ku sida madah ngagai kita, “Ba hari ti penudi, orang ke ngelese deka datai, nurutka pengingin sida ti kamah.” 19Nya meh orang ke nyungkak orang beserekang penemu. Sida tu diperintah pengingin dunya, sereta nadai ngembuan Roh Kudus.20Tang kita, menyadi, enda tau enda negapka pengarap kita ti pemadu kudus, lalu besampi nitihka iring Roh Kudus; 21meruan dalam pengerindu Allah Taala; nganti pengasih Jesus Kristus Tuhan kitai ti deka mai kitai ngagai pengidup ti meruan belama iya.22Kasihka orang ke kakang ati; 23 Rampas sekeda orang ari api, lalu selamatka sida; kasihka sida ti bukai enggau ati ti nangi, datai ke kita nyau begedika gari ti udah dikena sida ngereja ulah ti kamah.Sampi Puji24Ngagai Iya ke ulih nagang kita rebah, lalu nyerahka kita nadai bepenyalah sereta enggau ati ti gaga ngagai Iya ke bemulia, 25ngagai Allah Taala ti siku aja ke nyadi Juruselamat kitai, beri meh puji, mulia, pengering, enggau kuasa, ulih Jesus Kristus Tuhan kitai, kenyau ari dulu kelia, ngagai diatu, enggau ke belama-lama iya! Amin.